
OBSEKMTION 

SUH 

LA  BULLE  DOR  GRAVEE  E\T  TETE  DE  CE  VOLUME. 


Nous  avons  dit  dans  notre Introduction  (p.  cxi  et  cxn)  que  le  revers  de  la  seconde 
bulle  d'or  de  Frederic  II-,  dont  nous  publions  ici  le  dessin ,  pouvait  etre  considere" 
comme  representant  le  royaume  de  Sicile,  et  que  1'artiste,  se  conformant  a  la  legende 
officielle  Regnum  Sicilie  ducatus  Apulie  et  pbincipatus  Capue,  avait  eu  pour  objet 
de  tracer  en  petit  une  carte  entiere  des  Etats  siciliens.  Cette  explication  et  les  deve- 
loppements  qui  1'accompagnent  ont  fait  naitre  quelques  objections;  M.  Amari 
notamment,  dont  1'autorite  est  d'un  grand  poids  en  ce  qui  touche  1'histoire  et  la 
geographie  de  la  Sicile,  pense  qu'il  faut  s'en  tenir  a  1'opinion  de  ceux  qui  ont  vu 
dans  cette  bulle,  frappee  a  Messine,  la  representation  du  detroit  de  Messine  seu- 
lement  et  rdduite  aux  limites  marquees  par  les  lignes  ondulees  qui  figurent  la  mer. 
A  son  avis,  la  Sicile  ne  serait  donc  indiquee  sur  la  gravure  que  par  Messine  et  son 
port ,  Faro  et  la  pointe  du  cap  Peloro ,  Melazzo  et  son  golfe ;  en  arriere  par  deux 
petites  villes,  peut-etre  Castroreale  et  Rametta,  reliees  par  une  chaine  de  mon- 
tagnes;  en  consequence,  de  1'autre  cdte  du  phare,  on  aurait,  vis-a-m  de  Messine, 
Reggio,  Catona,  Calanna,  puis  le  petit  golfe  de  Scylla,  Bagnara,  Melicucca,  Palmi, 
enfin  quelques  villes,  tours  ou  eglises  disseminees  dans  la  r^gion  boisee  qui  s'etend 
au  nord,  laquelle  serait  figuree  par  trois  petits  arbres;  en  sorte  que  la  limite  de 
ce  cote  pourrait  aller  jusqu'a  Nicotera  et  a  la  pointe  du  cap  Vaticano ,  ou  se  termine 
le  golfe  de  Gioja. 

Cette  interpretation  aurait  sans  doute  une  grande  valeur  s'il  £tait  possible  d'envi- 
sager  le  dessin  dans  le  sens  ou  nous  le  placons  ici ,  et  qui  serait  son  v^ritable 
sens  g^ographique; 


mais  une  telle  rectification  est  bien  arbitraire.  Comment  admettre,  en  effet,  que  le 
graveur  ait  dispose  son  travail  de  telle  facon  que  les  villes  et  tours  y  soient  cou- 

ch^es  sur  le  flanc,  et  que  la  legende,  au  lieu  de  commencer  en  haut  suivant  1'usage, 
commence  a  droite  dans  une  direction  si  peu  naturelle?  II  est  vrai  qu'on  peut  re- 
pondre  qu'il  n'est  pas  absolument  necessaire  de  voir  la  gravure  dans  un  sens  diffe- 
rent  de  cclui  oii  elle  est  presentee  par  le  monument  original,  et  que  1'observateur, 
se  placant  par  exemple  sur  les  hauteurs  qui  dominent  Messine,  les  yeux  tournes 
vers  le  nord-est,  aura  pu  essayer  de  reproduire  a  vol  d'oiseau  tout  ce  que  sa  vue  lui 
permettait  d'embrasser.  Toutefois  cette  etendue,  qui,  dans  la  direction  de  Nicotera, 
serait  de  pres  de  quinze  lieucs,  est  beaucoup  trop  considerable  pour  etre  etudiee  a 
l'ocii  nu,  meme  sous  le  ciel  transparent  de  la  Sicile,  et  la  courbure  excessive  que  le 
graveur  aurait  donnee  au  golfe  de  Gioja  n'est  pas  sufflsamment  justifiee  par  l'exi- 
guite  du  champ  circulaire  ou  il  etait  tenu  de  se  renfermer. 

D'apres  cet  expose,  on  voit  que  1'opinion  qui  parait  la  plus  plausible  a  M.  Amari 
ne  resout  pas  encore  tous  les  doutes.  Nous  croyons  que  l'on  a  voulu  tracer  une  petite 
reduction  de  la  carte  du  royaume  de  Sicile,  d'apres  Fidee  qu'on  s'en  faisait  au 
treizieme  siecle ,  conformemcnt  aux  representations  grossieres  figurees  dans  les  ta- 
bles  de  Ptolemee ;  d'autres  pensent  qu'on  a  cherche  a  dessiner  un  espace  beaucoup 
plus  restreint ,  a  savoir  :  le  detroit  de  Messine  et  ses  environs ,  en  donnant  la 
position  reelle  des  localites,  et  en  s'inspirant  de  cet  esprit  de  precision  que  les 
Arabes  vcnaient  d'introduire  dans  les  observations  geographiques.  Jusqu'a  plus 
ample  informe,  nous  maintenons  notre  premiere  explication  ;  mais  il  nous  a 
semble  opportun  et  utile  de  communiquer  sur  ce  point  a  nos  lecteurs  1'opinion 
d'un  savant  tres-competent ,  de  les  en  laisser  juges ,  et  de  provoquer  peut-etre  ainsi 
un  nouvel  examen  et  une  solution  definitive  de  ce  curieux  probleme. 


H.  B. 

Mense  septembris    imperator  relictis  apud  Tiburim  septembri. 

sub  eustodia  suorum  quos  ad  tuitionem  et  defensam  civitatis  ip- 
sius  reliquerat,  episcopo  [Prenestino]  et  cardinale  [Sancti  Nicolai], 
per  Gampaniam  redit  in  regnum.  Et  veniens  apud  insulam  So- 
leratam,  civitatem  novam  in  fronte  Ceperani  construi  jubet.  Ad 
cujus  civitatis  fundationem  statuit  Richardum  de  Montenigro 

Terrae  Laboris  justitiarium  Et  tunc  recto  tramite  per  Sanctum 

Germanum  et  Beneventum  in  Apuliam  vadit.  Ricc.  de  S.  Germ. 
Chronic,  ap.  Murator.,  Scriptor.,  t.  VII,  p.  1048. 


Fridericus,  Romanorum  imperator,  Ludovico  Francorum  regi  [septembn.] 
pro  liberatione  praelatorum  Franciae  supplicanti  respondet  se  in 
angusto  detinere  velle  qui  ad  Cesaris  angustias  nitebantur. 

(Edit.  ap.  Petr.  de  Vin.  epist.,  lib.  I,  cap.  XIII,  coll.  cum  variis  Bibl.  Cesar. 
Paris.  codicibus,  praecipue  2954,  anc.  fonds  lalin.) 

Fridericus,  etc.,  Ludovico  regi  Francorum  illustrissimo  salutem  et  in- 
tegre  dilectionis  affectum.  Regie  serenitatis  literas  (1)  imperialis  excel- 
lentia  intellexit,  qne  si  non  haberent  in  medio  contradictionis  obstacu- 
lum,  fuissent  fortassis  apud  nos  propositum  consecute;  sed  quia  modico 
fermento  tota  massa  corrumpitur,  et  universale  argumentum  destruit 
unius  falsitas  singularis,  constat  illa  regia  scripta  sine  virtute  medii  con- 
clusisse  :  quod  evidenter  ex  factis  illis  ei  ostendimus,  quae  sunt  omnibus 
manifesta.  Notorium  est  enim,  et  mundus  celare  non  potest,  qualiter  du- 
dum  ille  pater  apostolicus  innocentiam  nostram  utroque  gladio  impugna- 
vit,  dum  nobis  ad  mandatum  suum  transfretantibus ,  idem  adversarius 
noster  et  hostis  Sicilie  regnum  invasit,  et  ipsum  non  in  parte,  sed  mul- 
timode  laceravit.  Postmodum  vero,  post  reditum  nostrum  in  regnum,  ad 
multimodam  («)  instantiam  et  interpositionem  nostrorum  Alamannie  prin- 
cipum  pace  cum  Ecclesia  reformata,  devotione  resumpta,  etsi  servitia 
nostra  precesserint,  dictus  tamen  apostolicus  manus  suas  fortius  aggra- 
vavit,  et  quicquid  excogitare  potuit,  ad  precipitium  nostrum  excogita- 
vit,  motu  proprio  sine  causa  in  nos  excommunicationis  sententiam 
promulgando,  literis  et  nunciis  nostre  diffamationis  titulos  predicans 
universis.  Novissime  autem  ad  supplantationem  nostram  adspirans,  ut 
adversus  turrim  David,  turrim  construeret  Babylonis,  prelatos  quoscun- 
que  potuit  ad  particulare  concilium  evocavit,  orientem  preponere  cu- 
piens  aquiloni.  Verum  mirabilis  Dei  providentia,  per  quem  vivimus  et 
regnamus,  hujusmodi  pravitatis  ipsius  conspiciendo  propositum,  ac  ipsius 
cogitationes  vertens  in  nihilum,  cardinales  et  prelatos  tam  regni  Francie 
quam  aliarum  provinciarum  in  manibus  conclusit  nostris,  quos  omnes 
tanquam  nostros  hostes  et  adversarios  detinemus.  Nam  ubi  non  deficiebat 

(a)  In  cod.  Paris.,  ad  vestram. 


(I)  i  Piissimu3  rex  compatiens  praelatis  regni  sui  diversis  Frederici  imperatoris  carceribus 
mancipatis,  abbatem  Corbeine  et  dominum  Gervasium  de  Escriniis  misit  ad  imperatorem, 
mandans  ei  quatenus  praelatos  rcgni  sui  suaruin  precum  interventu  liberaret.  Sed  imperator 
legU  non  exaudiens,  etc.  »  Guill.  de  Nangis,  Gesta  S.  Ludov.,  ap.  Rer.  franc. 
Scriptores,  t.  XX,  p.  332. 

persecutor,  non  debebat  deesse  defensor,  presertim  cum  virtus  imperii 
transcendat  hominem,  et  leonis  vestigia  animalia  singula  pertimescant. 
Non  igitur  regia  celsitudo  miretur,  si  prelatos  Francie  in  angusto  tenet 
Augustus,  qui  ad  Cesaris  angustias  nitebantur. 


Fridericus,  Romanorum  imperator,  cuidam  Alemanniae  prin-  fSePtembri-' 
cipi  (1)  scribit,  monens  quod  cum  ex  adverso  turbatores  pacis  et 
imperii  insurrexerint,  experta  fides  principum  eorum  conatibus 
obviet,  nuntiatque  se  post  proximam  novi  pontificis  promotionem, 
in  Germaniam  gressus  suos  conversurum. 

(Inedit.  ex  cod.  Biblioth.  Cesar.  Vindobon.  dicto  Philologus,  n°  305,  fol.  1 53  verso, 
154  recto.) 

Fredericus,  etc.  Olim  existentes  in  Theutonia,  generali  principum  et 
universali  tocius  Alemanie  curia  congregata,  fuimus  ab  universis  princi- 
pibus  et  exquisita  tocius  curie  deliberatione  submoniti ,  acclamante  nobis 
universitate  presentium,  ut  [ad]  requirendam  Italiam  imperialibus  titulis 
velut  jus  imperii  hereditarium  ex  hereditario  antiquo ,  personaliter  cum 
exercitu  veniremus,  promittentibus  singulis  juvamen  suarum  virium  et 
conatus.  Nos  autem  juxta  prestitum  nobis  universale  consilium,  laborem 
itineris  et  difficultatem  expensarum  ad  honorem  imperii  libenter  assump- 
simus,  maternum  regnum  cum  opulentiis  suis  tanto  negotio  deputantes; 
deliciis  quoque  palatinis  abnuimus,  et  omni  quiete  regali  postposita  moram 
elegimus  continuatis  laboribus  (a)  in  sudoribus  bellicis,  estivis  pulven- 
bus  et  hyemis  intemperie  protrahendam,  ut  labor  diutius  ad  vota  proces- 

(a)  Vox  laboribus  in  codice  cancellata  fuit,  .cui  substitutum  est  temporibus,  sed 
prorsus  inepte. 


(1)  Ad  landgravium  Thuringiae  qui  post  archiepiscopi  Moguntini  defectionem  tanquam  im- 
perii  procurator  assumptus  est,  hanc  epistolam  fuisse  directam  libentius  crediderim." 

serit  et  ad  perfectionem  operis  pro  augmento  imperii  per  instantiam  et 
indefessam  sollicitudinem  nostram  pene  penitus  sit  deductus.  Principes 
vero  nostros  noluimus  in  personis  et  rebus  aliquatenus  fatigare,  quibus- 
dam  exceptis  qui  una  nobiscum  avidi  presentie  nostre  et  honoris  imperii 
sitibundi,  eumdem  laborem  pro  lempore  continuo  assumpserunt.  Nec 
absque  consilio  principum  et  hortatu  illud,  si  eis  displicuisse  deberet,ali- 
quatcnus  incipere  temptassemus,  presertim  cum  omnes  et  singulos  in  hoc 
habere  et  nobis  facere  crederemus  gratiores ;  de  quo  singulorum  consiiia 
prosecuti  fovere  intendimus  votis  suis.  Quapropter  in  publicam  querelam 
erumpimus  quod  nobis  in  Italia  obtinenda  reipublice  causam  et  imperii 
decus  agentibus,  non  profuit  imperii  et  principum  connexa  protectio  que 
indifferenter  et  passim  cunctos  imperialia  servitia  facientes  tuetur  ab  inju- 
riatoribus  eorumdem.  Nam  surrexerunt  ex  adverso  turbatores  pacis  et 
imperii,  viri  quos  exaltavimus,quibus  nos  et  imperium  nostrum  commisi- 
mus(1),  blasphemiis  persequentes  et  injuriis  nomen  nostrum,  fideles  et 
terras  nostras  ferro  et  flamma  vastantes ,  quin  potius  machinantes  dilec- 
tos  nobis  coadjutores  et  imperii  principes  a  nostra  etimperii  ditione,  licet 
frustra  conarentur  (a),  avertere,  lingue  lubricum  preter  nocumenta  ope- 
rum  ad  illibata  dissolventes.  Exurgat  igitur  experta  principum  fida  fides 
et  tam  degeneres  ab  honore  et  titulo  principali  indignasque  (b)  personas 

quas  perfidia  manifesta  condempnat,  velut  apostolicos  principes  

membra  condempnet  et  eorum  presumptibus  obviet  manifeste,  dileclo 
filio  noslro  C.  Romanorum  in  regem  electo  et  regni  Jerusalem  heredi  totis 
contra  eos  (c)  viribus  assistendo ,  priusquam  tanti  fama  mali  de  principi- 
bus  exeat  aquilonis et  dissensio  (d) principum  a  vicinis  Tartaris cognoscatur, 
que  ad  dissolutionem  puplicam  et  regni  divisionem  sequentem  maturius 

(a)  In  codice  convertcrentur. 

(b)  Vox  lectu  difficillima. 

(c)  In  codice  eum. 

(d)  In  codice  defensio. 


(1)  Alluditur  ad  Sifridum  Moguntinum  archiepiscopum ,  et  procuratorem  imperii  qui  hoc 
anr.o  et  ipso  mense  in  Fridericum  insurr:werat. 

eos  incitet  ad  ingressum.  Nos  igitur  qui  nostris  humiliatam  mandatislta- 
liam  per  ordinatos  nostros  commode  procuramus,  etper  te  et  principes  alios 
pure  mentis  regnum  Germanie  contra  novos  hostes  confidimus  strenue 
defensari,  assumpto  in  brevi  Sedis  Apostolice  patre  qui  nobis  et  imperio 
tanquam  alterius  gladii  consors  exislat,  ad  cujus  promotionem  venerabi- 
les  fratres  cardinales  intendunt,  potentiam  nostram  in  Germaniam  diri- 
gemus  ut  tui  et  aliorum  dilectorum  nobis  principum  freti  consilio ,  tran- 
quillum  statum  imperii  de  bono  in  melius  disponamus  et  te  quoque  nostri 
participem  congaudii  faciamus. 
Datum,  etc. 


Henricus,  Turrium  et  Gallurae  rex  et  in  Italia  imperii  legatus,  *™27.' 
in  protectionem  imperii  recipit  monasterium  Sanctae  Mariae  in 
Portu  Ravennati  et  omnia  ejus  bona,  in  qua  ecclesia  superveniente 
aegritudine  hospitatus  fuerat. 

(Edid.  Fantuzzi,  Monum.  Bavenn.,  tom.  II,  n°  CXIII,  p.  209.) 

Enricus,  Dei  et  imperiali  gratia  rex  Turrium  et  Gallure  et  sacri  imperii 
in  Italia  legatus.  Per  presens  scriptum  notum  esse  volumus  vicariis,  po- 
testatibus,  castellanis,  officialibus  et  universis  imperii  fidelibus  tam  pre- 
sentibus  quam  futuris  quod  cum  viros  religiosos  priorem  et  fratres  ecclesie 
monasterii  Sancte  Marie  in  Portu  Ravennati  erga  fidem  et  devotionem  se- 
renissimi  Cesaris  patris  nostri  et  imperii  ac  nos  etiam,  quem  causa  super- 
venientis  egritudinis  apud  idem  monasterium  moram  trahere  per  dies 
aliquos  oportebat,  fideles  invenimus  ac  devotos,  perpendentes  oculata 
ratione  ipsam  ecclesiam  onus  multarum  expensarum  charitative  largitio- 
nis  per  continuam  hospitalitatem  euntium,  redeuntium  et  quorumlibet  via- 
torum  ad  idem  monasterium  declinantium  subire ,  nominatos  priorem  et 
fratres  et  omnia  bona  ejusdem  ecclesie  tam  stabilia  quam  mobilia  que  nunc 
juste  tenetet  possidet  vel  in  antea  justo  titulo  poterit  adipisci,  auctoritate 

noslre  legationis  ab  excellentissimo  Cesare  patre  nostro  per  totam  Italiam 
commisse,  sub  protectione  ac  defensione  imperii  recipimus  speciali;  uni- 
versitati  vestre  imperiali  nobis  auctoritate  commissa  mandantes  et  firmiter 
inhibentes  quatinus  nullus  sit  qui  predictam  ecclesiam,  priorem  et  fratres 
ibidem  Domino  famulantes  et  omnia  bona  eorum  ubique  per  Romaniolam 
et  Marchiam  Anconitanam  contra  hujus  protectionis  seriem  et  contra  teno- 
rem  privilegiorum  suorum  que  ipsi  monasterio  a  magnifico  Cesare  patre 
nostro  et  ejus  progenitoribus  sunt  pia  consideratione  indulta,  offendere 
temere  scu  indebite  molestare  presumat;  quod  qui  presumserit  indigna- 
tionem  imperatorie  majestatis  se  noverit  incursurum.  Adhujus  itaquepro- 
tectionis  imperii  memoriam  et  roburin  posterum  valiturum,  presens  scrip- 
tum  fieri  et  sigillo  nostre  magnitudinis  jussimus  communiri. 

Datum  Ravenne,  anno  dominice  incarnalionis  MCCXLI,  mense  octobris, 
indictione  XV. 


Fridericus,  Romanorum  imperator,  Richzam  viduam  Heinrici 

octobri.  '  •  .       .  • 

comitis  de  Ortenberg  et  filios  ejus  sub  sua  speciali  protectione 
recipit. 

(Edit.  ap.  Lunig,  Reichs-Arckiv,  Specul.  secular.,  tom.  II,  p.  1836.  Cf.  Husch- 
bebg,  Gesch.  von  Ortenberg,  p.  89.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Tenore  presentium  notum  facimus  universis  presentes 
litteras  inspecturis  fidelibus  nostris  quod  nos,  cum  ex  imperialis  debito 
dignitatis  viduas  et  pupillos  ab  injuriantium  molestiis  defendere  tenemur, 
Richzam  comitissam  uxorem  quondam  Heinrici  comitis  de  Ortenberg  (1) 
et  filios  ejus  fideles  nostros,  personas  eorum,  castra,  homines,  familias  et 


(1)  Qui  quintodecimo  die  februarii  hoc  anno  1241  vita  functus  erat,  ut  nos  monet  Husch- 
Utl:  in  sua  praelaudata  Ortenbergensi  historia. 

omnia  bona  sua  sub  nostra  et  imperii  protectione,  favore  et  defensione 
accepimus  speciali;  presentis  scripti  auctoritate  mandantes  quatenus  nul- 
lus  sit  qui  predictos  comitissam  et  fllios  ejus  in  personis  suis,  castris,  ho- 
minibus,  familiis  et  bonis  eorum  molestare  presumat,  sed  tanquam  sub 
nostre  protectionis  atque  defensionis  gratia  constitutos  ob  honorem  nostri 
culminis  indemnes  custodiat  et  illesos.  Contra  quos  si  quis  presumpserit, 
indignationem  nostre  celsitudinis  se  noverit  incursurum.  Ad  hujus  autem 
nostre  protectionis  memoriam  presens  scriptum  fieri  majestatisque  nostre 
sigillo  jussimus  insigniri. 

Datum  Fogie,  anno  dominice  incarnationis  millesimo  ducentesimo  qua- 
dragesimo  primo,  mense  octobris,  quintedecime  indictionis. 


Pandulfus  de  Fasanella  imperialis  in  Tuscia  capitaneus  et  com-  a 
mune  Senense  concordiam  ineunt  super  juramento  fidelitatis 
ab  hominibus  de  Monterio  praestando,  reservatis  rationibus  dicti 
communis  et  salvo  quod  de  parte  Vulterranorum  eidem  communi 
satisfiat. 

(Inedit.  ap.  arch.  comm.  Senens.,  Caleffo  dell'  assunta,  materia  prima,  n°  17, 
par.  11.) 

In  nomine  Domini,  amen.  Hec  est  concordia  facta  inter  dominumPan- 
dulfum  de  Fascianella  imperialem  in  Tuscia  capitaneum  generalem  ex 
parte  una  et  dominum  Bernardinum  PiiSenensempotestatem  et  Johannem 
Passignani  sindicum  comunis  Senensis  pro  comuni  Senensi  et  civibus  Se- 
narum  qui  habent  affare  in  Monterio  ex  altera,  quod  promittat  comune  Se- 
nense  dicto  capitaneo  fieri  fidelitales  pro  domino  nostro  imperatore  ad 
presens  ab  illis  de  Monterio ,  salvo  et  excepto  in  juramento  fidelitatis  jure 
quod  comune  Senense  et  cives  Senenses  dicunt  se  ibi  habere,  et  hoc  pacto 
quod  interim  non  possit  fieri  eis  aliquod  mandatum  in  prejudicium  dicti 
juris  quod  comune  dicit  se  habere  nec  in  prejudicium  perceptionis  reddi- 


S  FRIDKRICl  SECUNDI  [An.  1241. 

tuum  quos  dicti  cives  Senenses  clicunt  se  ibi  debere  habere,  et  post  fide- 
litatem  receptam  intelliget  dictus  capitaneus  et  videbit  in  certoloco,  vide- 
licet  apud  Grossetum  omnia  juraet  rationes  queetquas  predictum  comune 
coram  dicto  capitaneo  ostendere  voluerit  et  ea  domino  nostro  imperatori 
exponerc  in  eorum  favorem  et  juvamen,  super  quibus  dominus  imperator 
precipiat  velle  suum,  salvo  quod  in  predictis  illi  de  Vulterra  qui  ibi  par- 
lem  habcnt  non  intelligantur,  sed  contra  eos  prestare  dicto  capitaneo  fa- 
vorem  teneantur  illi  de  Monterio;  hoc  tamen  pacto  quod  si  propter  guer- 
ram  que  fieret  contra  casserum  de  Monterio  per  dictum  capitaneum  vel 
suos  vicarios,  impedirentur  cives  dicti  super  proventibus  suis  recipiendis, 
restituantur  hoc  modo  ut  tanto  tempore  ultra  suum  terminum  habeant 
dictam  perceptionem  quod  integre  conserventur  et  satisfiat  eis  de  eo  quod 
amisissent  occasione  dicti  impedimenti,  et  hoc  pacto  quod  de  parte  scili- 
cet  terciaquedicitur  esse  Vulterranorum,  satisfiat  comuni  Senensi  pro  rata 
de  dictis  CCXV  libris  quas  dictum  comune  dicit  se  annuatim  habere  de- 
bere;  et  predicta  omnia  et  singula  prefatus  dominus  capitaneus  promisit 
ex  officio  sue  capitanie  predicto  potestati  et  Johanni  sindico  predicto  reci- 
pienti  pro  comuni  et  nomine  comunis  et  dictorum  civium,  observare  et 
attendere  solempni  stipulatione interposita,  et  prefatus  potestas  pro  comuni 
et  dictus  sindicus  nomine  comunis  et  pro  comuni  prefato  capitaneo  atten- 
dere  et  observare  et  complere  pro  parte  imperiali  recipienti  solemni  sti- 
pulatione  interposita  promiserunt. 

Actum  Senis  in  domo  Jacobi  quondam  RodulfiMoscionis,  coram  domino 
Phylippo  de  Brundusio  magne  imperialis  curie  judice,  dominis  Benrico- 
vero,  Ranerio  Mathei,Gratiano  et  Gerardo  judicibus,  Gualterotto  Comitis, 
Tavena  Tolomei,  et  judice  Roggeriode  Fresalone  testibus  presentibus,  in 
anno  Domini  millesimo  CCXLI,  indictioneXV,  die  sabbati  scilicetHII  nonas 
novembris. 

Ego  Manuel  Orlandi  notarius  hiis  interfui  et  de  mandato  predicti  do- 
mini  capitanei  et  rogatus  ab  eo  et  potestatis  et  sindici  predicti  hec  scripsi 
una  simul  cum  Frederico  notario  predicti  capitanei,  publicavi  et  in  publi- 
cam  formam  redegi  cum  eodem,  data  sibi  licentia  componendi  cartam  pro 
capitaneo  et  michi  pro  comuni. 


Ixdict.  15.]  HISTORIA  DIPLOMATICA. 


Sikenulfus  Beneventanus  judex,  ad  mandatura  Roggerii  Cap- 
paliae  de  Amalfia,  mquisitionem  pro  parte  imperialis  curiae  fieri 
jubet  de  proventibus  majoris  ecclesiae  Beneventanae. 

(Edit.  ap.  Ughelli,  Ital.  sacr.,  tom.  VIII,  p.  133  et  seqq.) 

In  nomine  Domini,  anno  dominice  incarnationis  millesimo  ducentesimo 
quadragesimo  primo,  et  vicesimo  secundo  anno  imperii  domini  nostriFre- 
derici  invictissimi  Romanorum  imperatoris  semper  augusti ,  Jerusalem  et 
Sicilie  regis  gloriosissimi ,  die  sabbati  vigesimo  tertio  mensis  novembris , 
quintadecima  indictione,  scriptum  memorie  a  me  Sikenulfo  Beneventano 
judice  constituto;  et  hoc  quod  cum  nuper  recepissem  a  domino  Rogerio 
Cappalia  de  Amalfia  litteras  suo  sigillo  cereo  sigillatas  taliter  continentes: 
((  Prudenti  viro  judici  Sikenulfo  de  Benevento  amico  suo  Roggerius  Cap- 
palia  de  Amalfia  salutem  et  sincerum  amorem.  Quia  certificari  volumus 
pro  parte  majestatis  imperialis  quot  prandia  et  in  quibus  festivitatibus  ha- 
bere  consueverunt  clerici  majoris  ecclesie  Beneventane  et  quot  hebdoma- 
tlarum  et  que  persone  consueverunt  percipere  et  habere  vivandam  ab 
ecclesia  Beneventana,  tempore  Rogerii  archiepiscopi  ecclesie  supra- 

dicte  (1),  cum  nobis  hoc  pro  parte  curie  sit  incertum,  prudentie 

vestre  ex  imperiali  parte  mandamus  quatenus  facta  diligenti  inquisitione 
de  predictis,redigatis  in  scriptis  facientes  exinde  fieri  ad  cautelam  ecclesie 
et  dicti  capituli  publicum  instrumentum  [et]  ad  nos  ipsum  pro  parte  eccle- 
sie  plene  transmittentes.  »  —  Mandatum  cujus  exequi  studui  diligenter, 
et  sic  denuntiata  forma  mandati  ipsius  domino  Bartholomeo  venerabili  ar- 
chidiacono,  etc. 

Sequitur  forma  inquisitionis  ex  quodam  instrumento  anno  1247,  vice- 
simo  die  augusti,  indictione  V,  confecto,eodem  Sikenulfo  judice  Beneven- 
tano  praesente,  ad  petitionem  Philippi  Frisarii  de  Benevento. 


(1)  Rogerius  iste  mortuus  erat  anno  1221,  cui  successit  Hugolinus. 
VI. 

1«  deccmbris. 

Scabini  et  universitas  civitatis  Aquensis  cum  Willelmo  comite 
Juliacensi  conveniunt  quod  idem  comes  ipsis  feret  auxilium  et 
ipsi  e  converso  eidem  cum  omni  potentia  sua,  in  servitium  Fride- 
riei  Romanorum  imperatoris  et  Conradi  filii  ejus. 

(Edid.  Lacomblet,  Urhundenb.  fur  die  Gesch.  des  Niederrh.,  zw.  baud,  p.  134, 
n°  260.) 

Universis  Cliristi  et  imperiifidelibus  hoc  scriptum  intuentibus  Johannes 
scultetus,  Willelmus  advocatus,  scabini  et  universitas  civitatis  Aquensis. 
Notum  esse  cupimus  quod  cum  domino  Willelmo  comite  Juliacensi  una- 
nimi  consensu  convenimus  sub  tali  conventione  quod  ipse  comes  cum 
omni  sua  potentia  domino  nostro  Friderico  gloriosissimo  Romanorum  im- 
peratori  filioque  ejus  domino  Conrado  Romanorum  in  regem  electo  contra 
quemlibet  hominem  serviet  et  uobis  feret  auxilium  ad  honorem  imperii  et 
civitatis  Aquensis,  cum  a  nobis  fuerit  requisitus;  nos  autem  e  contrario 
ad  idem  ipsi  cum  omni  nostra  potentia  feremus  auxilium,cum  abipsofue- 
rimusrequisiti.  Et  in  omnibus  hiis  ita  cum  ipso  conjuncti  sumus  et  invicem 
confederati  quod  tam  ipse  a  nobis  quam  nos  ab  ipso  nullatenus  dissolve- 
mur,  sed  quod  in  hoc  intendit  negotio,  nostro  faciet  consilio  et  nos  e  con- 
verso  cum  ipso  et  suo  consilio.  Propter  hunc  autem  fidelitatis  affectum 
recepit  ab  imperio  ad  augmentationem  sui  feodi  quingentas  marcas  Colo- 
niensium  denariorum,  quas  cum  requisitus  fuerit  demonstrabit.  In  cujus 
rei  firmamentum  presens  scriptum  tam  sigillo  civitatis  quam  sculteti  et 
advocati  Aquensis  ipsi  dedimus,  et  ipse  similiter  nobis  suas  litteras  sigilla- 
tas  super  eodem  tradidit  reservandas. 

Acta  vero  sunt  hec  in  crastino  Andree  apostoli,  anno  Domini  MCCXLI. 


Indict.  15.] 


HISTORIA  DIPLOMATIC A. 


Fridericus,  Romanorum  imperator,  Oldissono  abbati  Sancti  [Fogiae], 

'  ■*■  , '  decembri. 

Salvatoris  de  Sexto  episcopatus  Lucani  innovat  et  confirmat  duo 
privilegia  ab  imperatoribus  Conrado  II  et  Henrico  III  Benedicto 
ejusdem  monasterii  abbati  quondam  indulta;  quorum  compen- 
dium  inserens  possessiones  monasterii  nominatim  recenset. 

(Inedit.  ex  Arch.  di  Stato  di  Lucca,  arm.  II,  n°  90,  pergamena,  sed  recenti  manu, 
et  n°  140,  chartacea  copia,  cum  obliterationibus  eisdem;  denuo  collatum  cum 
quadam  charta  authentica  anno  1330  in  Tuscia  confecta,  et  nunc  in  archivo 
diplomatico  Mediolanensi  asservata,  cujus  nostro  rogatu  vir  doctus  Th.  Sickel 
transcriptionem  nobis  misit.  Ex  originali  appendebat  sigillum  cereum  filis  seri- 
cis  rubri  viridisque  coloris.) 

In  nomine  sancte  et  individue  Trinitatis.  Fridericus  secundus,  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  Imperialis  excellentia  tunc  precipue  sui  nominis  titulos  am- 
pliat,  tunc  officii  sui  debitum  reddit  cum  fenore  Deo  vivo,  cum  ejus  intuitu 
per  quem  preest  principibus  orbis  terre ,  Dei  ecclesias  et  loca  religiosa  pio 
favore  prosequitur  et  justis  earum  petitionibus  favorabiliter  condescen- 
dit.  Eapropter  per  presens  privilegium  noverit  tam  presens  etas  quam 
successura  posteritas  quod  Oldissonus  venerabilis  abbas  monasterii  Sancti 
Salvatoris  de  Sexto,  episcopatus  Lucani,  fidelis  noster,  pro  parte  ipsius 
monasterii  duo  privilegia,  unum  videlicet  Conradi  quondam  secundi  Ro- 
manorum  imperatoris  et  aliud  imperatoris  Henrici  quondam  tercii  prede- 
cessoris  nostri,  divorum  Augilstorum  memorie  recolende,  dudum  eidem 
monasterio  clementer  indulla  nostro  culmini  presentavit,  humiliter  sup- 
plicans  et  devote  ut  privilegia  ipsa  sibi  innovare  et  confirmare  de  nostra 
gratia  dignaremur.  In  ipsis  autem  privilegiis  continebatur  qualiter  pre- 
dicti  quondam  divi  Augusti  Conradus  et  Henricus  pater  (1 )  noster  quon- 


(1)  Sic  et  in  altera  copia,  sed  per  oscitantiam  et  pro  verbo  praedecessor  quod  supra  legitur, 

dara  Benedicto  abbati  predicti  monasterii  Sancti  Salvatoris  confirmavere 
et  corroboravere  idipsum  monasterium  cum  ecclesiis,  cellis,  cappellis  et 
oraculis  seu  curtibus  predicto  monasterio  pertinentibus,  tam  infra  civita- 
tem  Lucanam  quam  et  deforis,  quorum  hec  sunt  vocabula  :  videlicet  eccle- 
sia  Sancti  Benedicti,  ecclesia  Sancti  Philippi,  cum  pertinentiis  suis,  eccle- 
sia  Sancti  Ambrosii,  ecclesia  Sancte  Marie  in  Campitello,  ecclesia  Sancti 
Angeli  in  Guamo,  ecclesia  Sancti  Paoli  in  Coselle;  confirmaveruut  etiam 
et  corroboraverunt  predicto  quondam  Benedicto  abbati  terras  et  mansos 
in  loco  Carraria  et  in  Toringana  terram  que  dicitur  de  Sorbilliano  et  in 
loco  Peringnano  et  in  via  Venaria,  curtem  que  dicitur  Villa  et  Colognora, 
ecclesiam  Sancti  Laurentii  in  loco  Massamacinaria  et  in  loco  Faeto  et  loco 
Scafiano  terras  cum  silvis  et  olivetis,  in  loco  Compoto  ecclesiatn  Sancti 
Columbani  et  ecclesiam  Sancti  Petri  et  partem  unam  in  podio  ubi  fuit  cas- 
trum  de  Compoto,  in  loco  Sexto  ecclesiam  Sancti  Andree  que  dicitur  ad 
Montem,Castellum  Vetus  in  curte  de  Sexto  in  monte  et  podia  dicti  monas- 
terii  Frangiperge  nominata,  locum  ubi  fuit  ecclesia  Sancti  Benedicti  cum 
castello  in  loco  Insula  cum  pratis  et  paludibus  et  fossis  et  piscariis  et  cal- 
libus  et  navillibus  et  silvis  et  padule  quod  dicitur  Atreto  (a)  et  sylvam  de 
Bruscera  (b)  seu  Spinetro  et  Paliaretum  et  Cassanum  et  Silvam  nigram  et 
portum  de  Foxisole  et  lacum  de  ipso  padule  qui  vocatur  Padule  de  Sexto 
cum  portu  de  Tolli  qui  est  de  ipso  lacu,  cum  viis,  piscariis  et  callibus  et 
silvis  in  circuitu  ipsius  lacus  (c)  et  via  de  Galleno  et  via  de  Cerro  cum  colle 
que  nominatur  Colle  Petruli  et  villam  sive  burgum  de  Orintano  cum  portu 
et  cerbaria  ejus  vasure  et  podium  de  Galleno  quod  dicitur  Vadalto,  et  se- 
mineta  et  silvas,  curtem  et  ecclesiam  Sancti  Prosperi  prope  Blentinam  cum 
omni  sua  pertinentia,  ecclesiam  Sancti  Justi  de  Blentina,  curtem  de  Tre- 
decim  cum  ecclesia  Sancti  Frediani,  et  terras  et  mansos  in  loco  Vicopisano 

(a)  In  charta  Mediolan.,  Allcto. 
(jb)  Ibidem  Bruscclo. 
(c)  Ibidem  loci. 


cumibi  mentio  fiat  de  Hcnrico  III  Conradi  secundi  filioet  sine  medio  successore :  quod  nomen 
Benedicti  his  duobus  regnantibus  tunc  abbatis  abunde  derr.onstrat. 

et  sancto  Joanne  de  Vena  et  in  Buiti  villam  et  curtem  de  Cerbaiuola,  cur- 
tem  de  Guincilo  cum  ecclesia  Sancti  Donnini  et  cum  castello,  ecclesiam 
Sancti  Benedicti  et  Sancti  Donati  et  in  loco  Unciano  ecclesiam  Sancti  Petri, 
de  quibus  villis  et  curle  predicta  constructum  fuit  castrum  de  monte  Cal- 
voli  in  monte  et  podio  qui  vocatur  mons  Sancti  Georgii  dicto  monasterio 
pertinenti,  et  curtem  de  Ceretulo  et  ipsum  castrum  de  Ceretulo,  curtem 
de  Laviano  cum  omnibus  pertinentiis  suis;  hec  omnia  concesserunt  eidem 
monasterio  una  cum  curtibus,  hortis,  terris,  vineis,  campis,  pratis,  mas- 
sis  tam  dominicalibus  (a)  quam  et  massariciis,  aldiarinis,  tributariis, 
silvis,  montibus,  alpibus,  planicibus,  arcibus,  castellis,  piscariis,  mo- 
lendinis,  aquis  aquarumque  decursibus,  ripis,  pedagiis  seu  passagiis  in 
aquis  et  terris  et  plagiis,  servis  etancillis,  utriusque  sexus  familiis,  et  cum 
omnibus  predicto  monasterio  pertinentibus ,  omnia  in  integrum  impe- 
riali  potestate,  prout  juste  et  legaliler  poluerunt,  in  jus  et  jurisdic- 
tionem  plenam  et  dominium  predicti  abbatis  et  monasterii  Domini  et 
Salvatoris  suorumque  congregationis  monachorum  eorumque  succes- 
sorum  transfuderunt  et  delegaverunt  ut  potestatem  haberent  tenendi, 
fruendi,  ordinandi,  commutandi  et  plenam  jurisdictionem  exercendi  et 
quidquid  eorum  ulilitatis  esset  faciendi,  et  ut  qualiter  ab  eis  extitit  ordi- 
natum  stabile  permaneat  (b),  adjectis  penis  in  predictis  privilegiis  ad- 
versus  eos  qui  contravenirent  et  omnibus  aliis  que  consueverunt  in  aliis 
predictorum  imperatorum  privilegiis  contineri.  Nos  itaque  qui  Deum 
habemus  pre  oculis  et  Dei  ecclesias  et  loca  religiosa  pio  favore  prose- 
quimur  (<?),  altendentes  quoque  fidem  puram  et  devotionem  sinceram 
quam  predictus  Oldissonus  abbas  ad  majestatis  nostre  personam  et  sa- 
crum  imperium  habet,  supplicationibus  suis  benignius  inclinati,  tenorem 
predictorum  privilegiorum  huic  nostro  privilegio  inseri  jussimus ,  omnia 
que  continentur  in  eis,  prout  predicto  monasterio  Sancti  Salvatoris  juste 
et  rationabiliter  pertinere   noscuntur  (d),  de  imperialis  preminentie 

(a)  In  duobus  copiis  donicalibus  sine  abreviationis  signo. 

(b)  In  charta  Mediolanensi  unde  verbum  deprompsimus ,  permanent. 

(c)  Ibidem  respicimus.  - 

(d)  In  charta  Mediolan.,  pertinent  et  eajuste  noscitur  possidere. 

gratia  confirmantes,  salva  in  omnibus  imperiali  justitia.  Statuimus 
itaque  et  imperiali  sancimus  edicto  firmiter  injungentes  quatenus  nul- 
lus  sit  qui  tam  dictum  abbatem  fidelem  nostrum  quam  successores  suos 
seu  predictum  monasterium  Sancti  Salvatoris  contra  presentis  privi- 
legii  nostri  tenorem  ausu  temerario  inquietare,  molestare  seu  perturbare 
presumat.  Quod  qui  presumpserit  indignationem  culminis  nostri  se  nove- 
rit  incursurum  et  quinquaginta  libras  auri  optimi  pro  pena  compositurum, 
quarum  medietas  fisco  nostro  et  reliqua  medietas  passis  injuriam  applice- 
tur.  Ad  hujus  autem  innovationis  nostre  et  confirmationis  memoriam  et 
robur  pcrpetuo  valiturum,  presens  privilegium  fieri  et  sigillo  majeslatis 
nostre  jussimus  communiri. 

Hujus  rei  testes  sunt  Berthuoldus  venerabilis  patriarcha  Aquilejensis, 
dilectus  princeps  noster,  Berardus  Panormitanus  archiepiscopus,  Oclerisius 
episcopus  Marsicanus ,  Henricus  de  Morra  magne  curie  nostre  magister 
justitiarius,  Taddeus  de  Suessa  ejusdem  magne  curie  nostre  judex,  Hen- 
ricus  dc  Catania  sacri  imperii  prolonotarius,  et  alii  quamplures. 

Signumdomini  nostri  Friderici  secundi,Dei  gratia  invictissimi  Romano- 
rum  imperaloris  semper  augusti,  lerusalem  et  Sicilie  regis  (Monogramma). 

Acla  sunt  hec  anno  dominice  incarnationis  millesimo  ducentesimo  qua- 
dragesimo  primo,  mense  decembris,  quintedecime  indictionis,  imperante 
domino  nostro  Frederico  Dei  gratia  invictissimo  Romanorum  imperatore 
semper  augusto,  Ierusalem  et  Sicilie  rege,  imperii  ejus  anno  vicesimo 
secundo ,  regni  Ierusalem  septimo  decimo ,  regni  vero  Sicilie  quadrage- 
simo  quarto,  feliciter.  Amen. 

[Datum]  (1),  anno,  mense  et  indictione  predictis. 


decembri. 


Fridericus,  Romanorum  imperator,  privilegium  a  patre  suo 
Henrico  sexto  civitati  Eugubio  concessum  renovat  et  confirmat. 


(1)  Obliteratur  notatio  loci,  urbis  Apu'iae  cujusdam  et  verisimiliter  Fogie.  In  charta  Me- 
diolanensi  legilur  Eoque,  ex  evidenti  r.otariorum  Tuscorum  oscitantia. 

(Memorat.  ap.  Reposati,  Della  Zecca  di  Gubbio,  t.  I,  p.  395.) 

Datum  ,  anno  dominice  incarnationis  millesimo  ducentesimo  qua- 

dragesimo  primo,  mense  decembris,  quintedecime  indictionis. 


Fridericus,  Romanorum  imperator,  scribit  capitaneo  regni  de 
morte  imperatricis ,  ut  ejus  exequias  per  jurisdictionem  suam 
faciat  celebrari. 

(Edit.  ap.  Petr.  de  Vin.  epist.,  lib.  III,  cap.  II.) 

Latentis  hostis  insidias  non  potuimus  effugere,  quin  post  innumeras 
regiones  sub  virga  majestalis  nostre  deductas,  serenissimam  augustam  ex 
regali  progenie  ortam,  nobis  pace  potientibus  et  quiete,  impie  mortis 
ignavia  subriperet  violenter  (1 ).  Non  igitur  hilaritatem  vultus  possumus 
exhibere,  cum  nostre  consortis  obitus  nobis  amaritudinis  propinet  pocu- 
lum ,  nosque  molestet  jugiter  et  impugnet.  Yerumtamen  nolumus  doloris 
amaritudine  sic  majestatem  nostram  afficere,  quod  creatoris  offendamus 
nostri  clementiam,  et  doloris  immensitas  in  nobis  impediat,  quod  honores 
conferre  nostre  consorti  dignanter  expediat  et  deceat  reverenter  :  preser- 
tim  quia  volumus  ut  tante  nostre  participis  memoria  sit  celebris  super 
terram,  tibi  districte  precipimus  quatenus  ejus  exequias  per  totam  juris- 
dictionem  tuam  ab  undique  locorum  degentibus,  precipue  a  clericis  et 
populis  civitatum,  campanis  quo  decet  honore  pulsatis,  universaliter  facias 
celebrari,  ut  quilibet  in  ecclesiis  congregati  auguste  animam,  qui  aufert 
spiritum  Deo  vivo  specialiter  recommendent :  cavens  ne  inde  aliud  facias, 
sicut  nostre  indignationis  aculeum  non  incurrere  concupisti. 


(1)  Mense  decembris  imperatrix  apud  Fogiam  obiit  et  apud  Andriam  sepslitur.  Ricc.  de 
S.  Germ.  Chronic.  ad  ann.,  ap.  Morator.,  Scriptor.,  t.  VII,  p.  1048. 

mw»        Fridericus,  Romanorum  imperator,  encyclicam  mittit  justicia- 
riis  regni  super  exactione  pecuniae  et  collecta  imponenda. 

(Edit.  ap.  Petr.  de  Vin.  epist.,  lib.  II,  cap.  XXXI;  coll.  cum  codice  Phillippsensi 
apud  Middlehill.) 

Dum  magne  devotionis  indicia  et  multiplicium  servitiorum  onera, 
que  successive  fidelibus  nostris  tue  jurisdictionis  incumbunt,  infra  nos 
ipsos  debita  consideratione  pensamus,  eis  benigne  mentis  affectu  com- 
patimur,  et  inviti  quodammodo  nostris  oneribus  eorum  colla  submitti- 
mus,  quos  sub  pacis  deliciis  et  optate  quietis  gaudio  sub  alarum  nostra- 
rum  velaminecupimus  delectari.  Quia  tamen  in  victorioso  exercitu  nostro 
firmato  dudum  in  obsidione  Faventie  (a),  de  qua  nobis  et  fidelibus  nos- 
tris  triumphum  prestitit  divina  clementia,  post  labores  tam  in  arma- 
tione  felicis  stolii  (1),  quam  in  stipendiis  bellatorum ,  et  aliis  que  circa 
expeditionem  exercitus  expugnalionis  qualitas  requisivit,  sic  erarium 
nostrum  ipsius  rei  gloriosus  effectus  exhausit,  ut  ad  solutionem  multi- 
plicium  debitorum,  que  propterea  camera  nostra  contraxit,  sine  fidelium 
nostrorum  suffragio  fisci  nostri  non  suppetunt  facultates,  quantitatem 
pecunie  interclusa  presentibus  cedula  comprehensam  ab  hominibus 
jurisdictionis  tue  propterea  per  te  providimus  exigendam.  Fidelitati  tue 
firmiter  precipiendo  mandantes,  quatenus  diligenti  examinatione  pre- 
habita  quanlum  summa  pecunie  anno  proximo  preterito  in  juris- 
dictione  ipsa  imposita  presentem  excesserit  quantitatem,  eam  sicut 
summarie  inveneris  minoratam,  sic  inter  universas  jurisdictionis  tue 
civitates  et  loca  particulari  numeralione  distribuas,  et  sic  proportiona- 

(a)  Hoc  loci  nomen  in  codicibus  omissum  solus  Phillippsensis  codex  exhibuit. 


(I)  De  classe  agitur  qui  hoc  anno  Genuenses  navali  praelio  deviccrat,  [raelatis  ecclesiarum 
spu  captis  seu  submersis. 

biliter  partiaris,  ut  nulla  propterea  contra  legem  distributionis  lpsius 
materia  questionis  exorta,  pecuniam  ipsam  per  te  taliter  imponendam 
celeriter  exigi  et  festinanter  recolligi  facias,  et  ad  cameram  nostram 
cum  omni  qua  poteris  celeritate  transmittas. 


Fridericus,  Romanorum  imperator^  scribit  communitatibus 
regni,  ut  sibi  subveniant  ad  solutionem  debitorum  in  celeri  recol- 
lectione  pecuniae. 

(Edit.  ap.  Petr.  de  Vin.  epist.,  lib.  II,  cap.  XXXII;  nunc  coll.  cum  cod.  Bibl. 
Cesar.  Paris. ,  fonds  Saint-Germain  Harlay,n"  455,  et  cum  cod.  Phillipps.,  ap. 
Middlehild.  In  cod.  Paris.,  anc.fonds  latin,  n°  8567,  titulus  epistolae  ita  legi- 
tur  :  Conradus,  etc,  universis  hominibus  Aversae;  et  infra,  in  obsidione  Nea- 
polis;  unde  arbitrari  licet  hanc  encyclicam  anno  1254  denuo  fuisse  rescriptam.) 

Tot  sunt  opera  fidei  et  devolionis  indicia,  que  continuatis  succes- 
sibus  pro  nobis  ostendistis,  tot  sunt  servitiorum  gratitudines  et  onerum 
functiones,  quas  in  vobis  semper  actualiter  invenimus,  quod  dum  quietis 
plene  solatia,  que  vobis  et  aliis  fidelibus  nostris  utiliter  preparare 
disponimus,  infra  nos  ipsos  assidua  meditatione  pensamus,  inviti  (Deo 
teste)  novas  sarcinas  humeris  vestris  adjungimus  :  quinimo  casus  et 
causas  jugiter  cogitamus,  per  quas  vestrorum  preteritas  passiones  gra- 
vaminum,  de  quibus  vobis  (teste  Deo)  tota  mentis  affectione  compali- 
mur,  utiliter  alleviare  possemus.  Sed  cum  firmum  sit  nostre  majestatis 
propositum,  quod  rerum  evidentius  promittit  eventus,  finem  laboribus 
vestris  imponere  ut  conculcatis  undique  rebellionis  obstaculis ,  nihil 
supersit  vel  modicum  quod  nobis  et  vobis  de  cetero  quietas  impediat 
actiones;  nunc  ad  complementum  operis,  ad  cujus  prosecutionem  nostra 
libenter  onera  supportastis  ,  devotionis  vestre  constantiam  inviti 
quanlumlibet  evocamus.  Cum  igitur  in  victorioso  exercitu  nostro  fir- 
mato  dudum  in  obsidione  [Faventie]  (a),  de  qua  nobis  et  fidelibus 

(o)  Nomen  loci  in  codicibus  omissum  :  in  cod.  8567,  ut  monuimus,  Neapolis. 
VI.  3 


[Anno 
exeunte.} 

oostris  Iriumpkum  prestitit  divine  bonitatis  clementia,  post  labores  tam 
iu  armatione  felicis  stolii,  quam  in  stipendiis  bellatorum  et  aliis  que  circa 
expeditionem  cxercitus  oppugnationis  qualitas  requisivit,  sic  erarium 
nostrum  ipsius  rei  gloriosus  effectus  exhausit,  ut  ad  solutionem  multi- 
plicium  debitorum,  que  propterea  camera  nostra  contraxit,  sine  vestro 
subsidio  fisci  noslri  non  suppetant  facultates;  fidelitatem  vestram  quam 
semper  invenimus  ad  beneplacita  nostra  paratam,  requirimus  et  roga- 
mus  attente  quatenus  firma  concepta  fiducia,  quocl  brevis  erit  in  antea 
vestrorum  causa  gravaminum,  que  nunc  etiam  a  vobis  si  negot.ii  natura 

permitteret,  libenlissime  tolleremus,  ad  requisitionem   justiciarii 

regionis  ipsius,  cui  exinde  scribimus  circa  subventionem  propterea  nobis 
celeriler  et  devote  prestandam ,  sic  voluntates  vestras  promptas  et 
hilares  offeratis,  ut  dileclionis  vestre  principia  laudandis  continuetis 
successibus,  et,  dum  preparate  jam  vobis  quietis  deliciis  sub  nostra 
pacifica  protectione  gaudebitis,  nos  erga  vota  vestra  statuatis  propterea 
debitores  ad  gratiam,  et  favoris  ac  laudis  titulos  in  conspectu  nostri 
culminis  acquiratis. 


Ludovicus,  Francorum  rex,  Friderico,  Romanorum  imperatori, 
denuo  scribit,  rogans  instantius  pro  liberatione  praelatorum  Fran- 
ciae,  monensque  regnum  Franciae  non  adeo  debilitatum  quod 
se  permittat  calcaribus  perurgeri. 

(Edit.  ap.  Petr.  de  Vin.  epist.,  lib.  I,  cap.  XII,  et  ap.  Guill.  de  Nang.,  Scriptor. 
rer.  Gall.,  t.  XX,  p.  332.  Nunc  coll.  cum  codicib.  Bibl.  Cesar.  Paris.,  n°455, 
fonds  Saint-Germain-Harlay ,  et  n°  2954  ,  ancienfonds  latin.) 

[nvictissimo  («)  domino  Friderico,  Dei  gratia  Romanorum  imperatori 

(a)  Codex  Athenaei  Taurinensis  huic  titulo  superaddit  semper  triumphatori ,  quod 
valde  dubiuni  babemus. 

et  semper  augusto,  Jherusalem  et  Sicilie  regi,  Locloicus  eadem  gratia 
rex  Francorum  in  eo  per  quem  reges  regnant  salutem.  Tenuit  hactenus 
indubitanter  nostra  fiducia,  quod  inter  imperium  et  regnum  nostrum 
longo  temporis  tractu  mutua  dilectione  firmata,  nulla  posset  exoriri  ma- 
teria,  odium  et  scandalum  paritura;  cum  antecessores  nostri  felicis 
memorie  reges  universi  usque  ad  tempora  nostra  honorem  imperii  et 
sublimitatem  zelaverint,  et  nos  qui  post  ipsos,  Deo  volente,  regnamus, 
in  eodem  proposito  tenebamur.  Nec  non  et  antiqui  Romanorum  impera- 
tores  et  nostri  proximi,  unum  et  idem  regnum  et  imperium  estimantes, 
unitatem  pacis  et  concordie  servaverunt,  et  inter  eos  alicujus  dissen- 
sionis  scintillula  non  illuxit.  Unde  admirari  cogimur  vehementer  et 
non  sine  ratione  turbari  (1),  quod  nulla  offensionis  causa  vel  materia 
precedente,  prelatos  regni  nostri  ad  Sedem  Apostolicam  accedentes, 
cui  tam  ex  fide  quam  obedientia  tenebantur,  nec  ejus  poterant  recusare 
mandata,  in  mari  capi  fecistis,  et  eos  sub  custodia  detinetis  :  quod  magis 
moleste  ferimus  quam  majestatis  vestre  sublimitas  forte  credat.  Nam 
sicut  ex  eorum  literis  manifeste  didicimus ,  nihil  contra  imperialem 
celsitudinem  excogitaverant,  etiam  si  summus  pontifex  fuisset  ad  aliqua 
minus  debite  processurus;  unde,  cum  in  eis  nulla  detentionis  causa 
inveniatur,  decet  celsitudinem  vestram  dictos  prelatos  regni  nostri 
debite  restituere  liberlati,  in  quo  nos  ipsos  placitos  reddetis,  qui  deten- 
tionem  ipsam  nostram  injuriam  reputamus.  Regno  enim  nostro  sublimi 
multa  fieret  detractio,  si  super  talibus  taceremus;  quod  si  ad  preterita 
mentis  vestre  oculos  vultis  refiectere ,  Penestrinum   episcopum  et 
alios  legatos  Ecclesie ,  in  prejudicium  vestrum  volentes  subsidium 
nostrum  implorare,  manifeste  repulimus,  nec  in  regno  nostro  contra 
majestatem  vestram  potuerunt  aliquid  obtinere.  Provideat  igitur  impe- 
rialis  providentia  et  ponat  in  statera  judicii  ea  quae  scribimus,  nec 
velit  trahere  locum  a  sua  potentia  et  voluntate;  nam  regnum  Francie 


(1)  «  Quod  rex  Ludovicus  audiens  et  vehementer  admirans  quia  suis  precibus  imperator 
minime  acquievisset,  mandavit  eiiterum  per  abbatem  Clnniaci  in  hunc  modum :  «  Tenuit  hac- 
tenus,  etc.  »  Guill.  de  Nang.,  Gest.  S.  Ludov.,  ap.  Rer.  Franc.  Scriptor.,  t.  XX,  p.  332. 

non  est  adeo  debilitafum  in  viribus,  quod  se  permittat  calcaribus  perur- 
geri  (1). 


ANNO  1242.—  INDICTIONE  15. 


10  janiurii.       Obertus  Fallamonachus,  imperialis  dohanae  per  totam  Siciliam 
secretus,  fmes  bonorum  hospitalis  Sancti  Laurentii  designat. 

(Memorat.  potius  quam  edit.  ap.  Pirrum,  Sicil.  sacr.,  t.  I,  p.  764.) 

Anno  mundi  6750  (2),  die  10januarii,15  indictione,Friderici  secundi 
imperatoris  anno  45  (a),  beneficiarius  seu  rector  hospitalis  SanctiLau- 
rentii  in  agro  Cephale  (3)  erat  Goffridus,  imperialis  capellae  SanctiPetri 
de  Palatio  clericus,  qui  ab  eodem  Friderico  imperatore  obtinuit  quod 
Ubertus  Fallamonachus  (b),  imperialis  dohanae  secretus  ac  questorum  ma- 
^rister  in  tota  Sicilia,  fines  bonorum  hujus  hospitalis  designaret  :  fuerunt 
a  Vallone  qui  dicitur  Conqui  et  vadit  per  medium  montis  Chiperii  et  des- 
cendit  per  Sindis  usque  ad  nemus  Terrase  et  descendit  per  Balatas  usque 
ad  vallonem  Sancti  Brancati  et  vadit  ad  viam  que  ducit  ad  Gudranum  et 
descendit  adviam  quae  ducit  de  Biccaro  ad  Panormum,  etc,  etc. 


Fridericus,  Romanorum  imperator,  ad  supplicationem  univer- 

(a)  Rcvera  44. 

(b)  Fallamonica,  male. 


(()  «  Cujus  verba  et  rationes  imperator  intelligens,  omnes,  licet  invitus,  pariter  liberavit, 
regem  Ludovicum  ofTenderc  pertimescens.  »  Guill.  de  Nang.,  loco  supra  citato. 

(2)  Scilicet  anro  Chrisli  1242. 

(3)  In  Agrigentina  dioecesi ,  ut  Pirrcs  monet. 

sitatis  castri  Sancti  Geminiani  in  Tuscia,  eorum  possessiones , 
bonos  usus  et  consuetudines  approbatas  confirmat. 

(Edidit  Coppi,  Annal.  di  San  Gimignano  (Firenze,  1695),  lib.  II,  p.  104,  ex  libro 
bianco,  A.  79.  Hoc  iraperiale  privilegium,  licet  non  res  exprimatur,  conflr- 
matio  confirmationis  alterius  videtur  jam  a  Pandolfo  de  Fasanella  imperii  in 
Tuscia  capitaneo  generali  eidena  universitati  factae,  cum  his  notis  chronolo- 
gicis  :  Actum  apud  Sanctum  Geminianum,  in  anno  Domini  MCCXLI,  imperante 
domino  nostro  Federico,  etc,  die  mercurii  XXVII  novembris  exeunte,  XV  in- 
dictionis.  Quae  legi  potest  apud  eumdem  Coppi,  ibid.  p.  105-106,  ex  lib.  bianc. 
A.  74  :  hujus  sunt  tria  alia  exemplaria  in  archivo  castri  ejusdem.) 

Fridericus ,  Dei  gratia  Romanorum  imperator  semper  augustus ,  Jerusa- 
lem  et  Sicilie  rex.  Justis  fidelium  nostrorum  petitionibus  condescendere 
cogimur,  quas  nisi  favorabiliter  audiremus  obaudire  quod  petitur  per 
injuriam  videremur.  Per  presens  itaque  scriptum  notum  facimus  universis 
tam  presentibus  quam  futuris  quod  universitas  castri  Sancti  Geminiani 
fideles  nostri,  transmissis  ambascialoribussuisadpresentiam  nostram,  cul- 
mini  nostro  humiliter  supplicarunt  ut  ea  que  homines  ipsius  castri  et  uni- 
versitas  ipsa  juste  in  presentiarum  tam  in  castro  quam  in  curia  et  districtu 
ipsius  tenent  et  possident,  bonos  usus  et  consuetudines  approbatas  quibus 
universitas  ipsa  et  homines  hactenus  usi  sunt ,  confirmare  eis  in  perpe- 
tuum  de  nostra  gratia  dignaremur.  Nos  autem  atlendentes  fidem  purara 
et  devotionem  sinceram  quam  predicla  universitas  semper  habuit  ad  ma- 
jestatis  nostre  personam,  considerantes  quoque  grata  satis  et  accepta 
servitia  que  tam  ipsi  quam  predecessores  eorum  divis  augustis  predecesso- 
ribus  nostris  et  nobis  exhibuerunt  hactenus  et  exhibere  poterunt  in  futu- 
rum ,  omnia  et  singula  que  predicta  universitas  et  homines  ipsius  castri 
juste,  ut  dictum  est,  in  presentiarum  tenent  et  possident,  ac  bonos  usus  et 
consuetudines  approbatas  quibus  hactenus  usi  sunt,  ipsis  de  munificentie 
nostre  gratia  duximus  in  perpetuum  confirmanda,  nisi  sint  de  dominio 
nostro  et  imperii,  salva  in  omnibus  imperiali  justitia ;  mandantes  et  firmi- 
ter  statuentes  quatenus  nulla  persona  alta  vel  humilis ,  ecclesiastica  vel 
secularis,  conlra  presentis  scripti  nostri  tenorem  ausu  lemerario  venire 

presumat.  Quod  qui  prcsumpserit  preter  indignationem  nostri  culminis 
quam  incurret,  contum  marchas'argenti  pro  pena  [componat],  medietate 
camere  nostre,  reliqua  medietate  passis  injuriam  applicanda.  Ad  hujus 
autem  nostre  confirmationis  memoriam  et  robur  perpetuovaliturum,pre- 
Benfl  Bcriptum  fieri  ct  sigillo  majestatis  nostre  jussimus  communiri. 

Datum  Fogie,  anno  dominice  incarnationis  millesimo  ducentesimo  qua- 
drago.simo  primo,  mense  januarii,  quinte  decime  indictionis,  etc.  (sic). 


Fridericus,  Romanorum  imperator,  monasterio  Sanctae  Mariae 
de  Monte  Virginis  oblationes  et  donationes  ei  faclas  ab  Unfrido 
de  Sarno ,  Maria  de  Menda  Gernoldi  Teutonici  uxore  et  Ricca 
Gualterii  de  Cicala  uxore,  confirmat,  et  ista  conditione  conventum 
eximit  qua  jubetur  ut  bona  stabilia  ecclesiis  oblata  infra  annum 
alienari  debeant. 

(Inedit.  in  archivo  Montis  Virginis  ex  originali  in  volum.  VII,  n°  77  asservato, 
cujus  in  angulo  perganienam  laceram  invenimus.  Sigillum  avulsum  deest  re- 
manentibus  tantum  fllis  sericis  rubri  coloris.) 

Fridcricus,  Dei  gratia  Romanorum  imperator  semper  augustus,  Jerusa- 
lem  el  Sicilie  rex.  Cum  inter  cetera  pietatis  opera  quibus  supernum 
regnum  acquiritur,  virtus  eleemosine  locum  obtineat  [celsiorem,  religiosis 
quibuscumquc  ccclesiis  imperialem]  adesse  convenit  favorem,  a  quibus 
pro  populi  indulgcntia  omnipotenti  Deo  jugiter  deservitur,  et  tenentur 
imjioralores,  reges  et  principes  veneranda  Dei  loca  per  quem  salubriter 

vivunl  et  in  eorum  dominiis  feliciter  et  ipsa  beneficiis  ampliare.  Per 

presens  itaque  privilegium  notum  facimus  universis  fidelibus  nostris  tam 
presentibus  quam  futuris  quod  Johannes  venerabilis  abbas  et  conventus 
monastcriiSancle  Marie  de  MonteVirginis  fideles  nostri,  transfmissis  duobus 
a  liatribus  suis],  majestati  nostre  humiliter  supplicarunt  ut  cum  Unfridus 
de  Sarno  fidclis  noster  inter  vivos  obtuleritet  donaverit  eidem  monasterio 

ob  reverentiam  Dei  etbeateVirginisetpro  remissione  peccatorum  suorum 
bona  sua  stabilia,  videlicet  Sancli  Johannis  cappellam,  domos,  sedilia, 
oliveta,  castaneta,  arbusta  et  possessiones  alias  sitas  in  Sarno  et  perli- 
nentiis  ejus  et  quandam  partem  unius  molendiniin  flumine  Fucis  ejusdem 
terre,  excepla  quarta  in  omnibus  supradictis,  contingente  Finicie  uxori 
ejus,  prout  in  instrumento  oblationis  et  donationis  ejusdem  Unfridi  eidem 
monasterio  confecto  exinde  plenius  continetur,  que  bona  omnia  idem 
Unfridus  juste  tunc  et  rationabiliter  tenebat  el  possidebat,  oblationem  et 
donationem  predictam  ratam  et  acceptam  habere  et  confirmare  de  nostra 
gratia  eidem  monasterio  dignaremur.  Verum  quia  supplicationes  que  de 
pia  intentione  procedunt,  benigne  merentur  admitti  et  ad  effectum  sunt 
debitum  perducende,  in  hiis  maxime  que  ad  eterne  salutis  premium  spec- 
tare  et  animarum  antecessorum  nostrorum  commodum  dinoscuntur, 
attendentes  nos  itaque  honestam  vitam  et  laudabilem  conversationem  nec 
non  et  pie  religionis  affectum  quibus  in  conspectu  Dei  et  hominum  abbas 
et  fratres  sui  in  predicto  monasterio  Domino  militantes  se  reddere  sata- 
gunt  non  ingratos,  supplicationes  suas  clementer  admisimus;  et  ob  reve- 
rentiam  beatissime  Virginis  matris  Christi  in  cujus  honorem  ipsum  monas- 
terium  est  fundatum,  pro  salute  quoque  nostra  et  remedio  animarum 
divorumaugustorumparentum  nostrorum  memorie  reco!ende,oblationem 
et  donationem  predictam  per  eundem  Unfridum  factam  ipsi  monasterio 
de  capella,  domibus  et  possessionibus  supradictis,prout  facta  extitit  et  in 
instrumento  oblationis  et  donationis  predicto  inde  confecto  apertius  decla- 
ratur,ratam  et  acceptam  habemus,  et  de  speciali  nostre  majestatis  gratia 
prefatisabbati,successoribus  suis  et  ipsi  monasterio  predicta  bona  omnia 
libera  absque  omni  servitio  curie  nostre  debito  semper  habere  concedi- 
mus  et  in  perpetuum  confirmamus.  Concedimus  etiam  et  perpetuo  confir- 
mamus  eidem  sacro  monasterio  de  Monte  Virgine  ob  reverentiam  Dei  et 
beate  Virginis  ejus  [matris]  oblationem  et  donationem  inter  vivos  factam 
ipsi  monasterio  a  Maria  de  Menda  filia  quondam  Riccardi  de  Menda  de  Nuceria 
et  Gernoldo  Teotonico  viro  ejus,  fidelibus  nostris,  de  cappella  Sancte  Ma- 
rie,  domibus,  possessionibus ,  hominibus  et  redditibus  eorum  existentibus 
in  territorio  Nucerie  etin  loco  qui  dicitur  Barbazano  ac  etiam  obla-lionem 

el  tlonationem  intcr  vivos  factam  eidem  monastcrio  aRicca  filia  quondam 
Pandnlfi  compalatii  de  Capua  et  Gualterio  de  Cicala  viro  ejus  fidelibus 
nostris  do  omnibus  domibus  et  possessionibus  eorum  existentibus  in 
Capua  el  pertinentiis  cjus,  prout  in  instrumentis  oblationum  et  donatio- 
num  predictarum  a  prcdictis  Maria  de  Menda  de  Nuceria  cum  Gernoldo 
reotonico  viro  cjus  et  a  Ricca  compalatia  de  Capua  cum  Gualterio  de  Ci- 
cala  viro  cjus  ipsi  monasterio  confectis  exinde  plenius  continetur;  que 
l>ona  omnia  ipsi  tunc  juste  ct  rationabiliter  tenebant  et  possidebant;  et  ea 
nunc  ipsi  monasterio  ab  omni  servitio  curie  nostre  debito  perpetuo  libe- 
ranius,  non  obstante  constitutione  aliqua  predictis  omnibus  oblationibus 
oi  donationibus  contraria  a  majestate  nostra  edita  seu  confirmata,qua  bona 
stabilia  ecclesiis  ct  religiosis  locis  oblata  vendi  et  alienari  debeant  infra 
ammm;  auctoritate  presentis  privilegii  precipientes  firmiter  universis 
craatenus  nullus  de  cetero  sit  tam  ausus  qui  super  predictis  omnibus  dictum 
monasterium  impedire  in  aliquo  vel  molestare  presumat.  Quod  qui  pre- 
snmpserit  indignationem  nostri  culminis  se  noverit  incursurum  et  penam 
privilcgiorum  noslrorum  eidem  monasterio  misericorditer  concessorum 
nostre  camere  et  passis  injuriam  soluturum.  Ad  hujus  itaque  concessionis 
et  confirmationis  nostre  memoriam  et  robur  in  perpetuum  valiturum, 
prcscns  privilegium  sibi  fieri  fecimus  et  majestatis  nostre  sigillo  precepi- 
mus  communiri,  anno,  mense  et  indictione  subscriplis. 

Dalmn  Fogic,  anno  dominice  incarnationis  millesimo  ducentesimo  qua- 
ilragesimo  primo,  mense  januarii,  quarte  decime  (1)  indictionis,  imperii 
domini  nostri  Friderici  Dei  gratia  invictissimi  Romanorum  imperatoris 
semper  augusti  et  gloriosissimi  regis  Ierusalem  et  Sicilie  anno  vicesimo 
primo,  regni  vero  Jerusalem  anno  quintodecimo  et  Sicilie  quadragesimo 
lcrcio,  feliciter.  Amen. 


<1)  Sic  pro  quintedecime ;  per  oscitantiam  vero  notarii,dam  Fridericus  mense  januario  anni 
\li\  in  obsidioneFaventiaedelinerelur;  neque  etiam  rectius  imperii  et  regnorum  anni  enume- 
rnntur.  Cf.  Intruduction,  partie  diplomat.,  p.  LI. 

Fridericus,  Romanorum  imperator,  civibus  Spircnsibus  aeruam  ?°gt&?, 

?  l  j  r  \1  januario. 

Spierbach  restituit  ad  eorum  usus  reducendam ,  ita  tamen  ut  ex- 
pensae  factae  circa  emptionem  et  constructionem  molendini  apud 
Rechholz  camerae  suae  imperiali  refundantur. 

(Edit.  in  Lehmann,  Speyrischer  Chronick,  p.  523.  —  Lunig,  Reichsarchiv,  t.  XIV, 
p.  466,  n°  6.  — Monum.  Boic.}  t.  XXXI,  pars  I,  p.  574,  e  copia  authentica 
ann.  1641.  —  Remling,  Urkundenbuch ,  p.  221,  cum  anno  1241  et  indic- 
tione  XIV.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Per  presens  scriptum  notum  esse  volumus  tam  presen- 
tibus  quam  futuris  quod  nos  attendentes  quomodo  Spirensis  civitas  a  divis 
progenitoribus  nostris  Romanorum  imperatoribus  et  regibus  potiora  fun- 
dationis  sue  receperit  incrementa,  considerantes  nihilominus  devotam 
fidem  qua  nobis  et  imperio  cives  dicte  civitatis  hactenus  adheserunt  et 
admodum  desiderant  adherere,  juxta  devotas  eorum  preces  aquam  que 
Spirbachdicitur,  deductam  pro  molendino  apud  Rechholz  quod  ereximus 
ad  usus  nostros,  ipsis  restituendam  duximus  pro  suis  usibus  reducendam, 
ita  tamen  quod  expense  facte  circa  emptionem  et  constructionem  ejus- 
dem  molendini  nostre  camere  refundantur.  Ad  hujus  itaque  rei  et  nostre 
restitutionis  memoriam,  presens  scriptum  fieri  et  majestatis  nostre  sigillo 
jussimus  communiri. 

Datum  Fogie,  anno  dominice  incarnationis  millesimo  ducentesimo  qua- 
dragesimo  [primo],  mense  januario,  quinte  decime  indictionis. 


Fridericus,  Romanorum  imperator,  regi  Angliae  notificat  mor-  ^0™^» 
tem  Isabellae  imperatricis,  sororis  ejus,  doloris  lenimentum  indi- 

VI.  4 

cans  in  gemina  sobole,  filio  scilicet  et  filia,  quam  reliquit;  unde 
aflinitatis  vinculum  inter  ipsos  indissolubiliter  conservandum 
sperat. 

(K.iit.  ap.  Matt.  Pams,  Hist.  maj.  Anglor.,  p.  391-392  in  edit.  Parisina  1G44, 
et  ap.  R^mf.r,  Foedera  et  conve?it.,  t.  I,  p.  141.) 

Fredoricus,  iniperator,  etc,  regi  Anglie  salutem  Prospera  qui 

quondam  expectationi  vestre  consueveramus  litteris  et  nuntiis  hilariter 
nova  describere,  nunc  fatali  eventu  letis  successibus  invidente,  nos  velut 
noviter  nostre  dilecte  consortis  auguste  irrevocabile  damnum  passi  et 
moesta  seviente  fato  socialis  federis  divortia  subeuntes,  dolentes  ducimur 
et  inviti  reserare  vobis  germanitatis  invidam  sectionem.  Die  namque 
primo  intrantis  mensis  decembris  preteriti,  et  memoratu  nobis  occurrit 
horribile,  dicta  consorsnostra  imperatrix  soror  vestra  vocante  Domino  qui 
aufert  spiritum  principum,apud  quem  non  est  exemptio  necacceptio  per- 
sonarum,  nature  concessit;  in  cujus  redhibitionis  auxilium,  si  fata  favis- 
sent  et  inevitabilc  mortalitatis  debitum  creditrix  natura  differret,  tam 
gratiosus  amor  et  sui  carus  zelus  consortii  nos  ducebat  quod  nullius  opis 
vel  opuin,  laboris  et  rerum  impendia  vitassemus.  At  ubi  Rex  regum  et 
Dominus  dominanlium  qui  preest  tribunalium  potestatibus,  cujus  voluntati 
nemo  resisterc  potest,  eam  a  nostri  corporis  unitate  et  de  vestre  vinculo 
fraternitatis  ademit,  cx  alticonsilii  dispositione,  immo  potius  dispensatione 
providit  ut  nobis  et  vobis  post  fata  viveret  in  duorum  memoria  filiorum. 
Extat  enim  Dei  omnipotentis  dono  regia  soboles  de  qua  in  conspectu  pa- 
tria  iv  v  et  regina  consurgunt  sue  indices  genitricis.  In  cujus  fecunditate 
pignora  generosa  suscepimus,  que  communem  affinitatem  roborant  et  ce- 
Baream  regalemque  sedem  quadam  singulari  prerogativa  filialis  sanguinis 
et  aepotumvinculo  foederantarctiori,ut  dilectio  nova  per  quam  cepitsue 
Glios  posteritatis  assumens  in  obligationem  et  gratiam  durature  consan- 
goinitatis  ascendat.  Licet  ergo  auguste  conjugis  nostre  vestreque  sororis 
amissio  sine  turbatione  cordium  intimari  nequeat  vel  audiri,  vel  ab  in- 
timo  pectoris  nostri  sui  casus  anxictas  non  separetur,quia  tamen  viget  in  ge- 
mina  prole  commemoratio  chare  parentis,  accepit  robur  omne  dilectionis 

et  cognati  sanguinis  in  eisdem  nepotibus  vestris  quos  augusta  soror  vestra 
peperit  nobis  in  filios,  a  nobis  ad  vos  indissolubiliter  conservari. 
Datum  Coronate  (1),  XXX  die  januarii,  etc.  (sic). 


Fridericus,  Romanorum  imperator,  mandat  Marino  de  Ebulo  a 
Papia  superius  vicario  generali  ut  ab  universis  jurisdictionis  suae 
praelatis  pro  instantibus  negotiis  subsidium  exigat. 

(Edider.  Mabtene  et  Duband,  Ampliss.  coll.y  t.  II,  col.  1145,  n°  XI.  —  Coll. 
cum  cod.  Bibl.  Cesar.  Paris.,  fonds  Saint-Germain-Harlay ,  n°  455,  pars  I.) 

Fredericus,  etc,  Marino  de  Ebulo  sacri  imperii  a  Papia  superius  vica- 
rio  generali ,  etc.  Cum  ad  hec  laboret  imperialis  intentio  ut  clericis  et  laicis 
optata  tranquillitas  informetur  et  lam  ecclesiarum  status  in  ecclesiastica 
libertate  quam  laicorum  generalilas  in  sua  integritate  salvetur,  dignum 
videmus  et  utile  ac  imminens  necessitas  persuadet  ut  a  prelatis  omnibus 
ac  universali  clero  jurisdictionis  tue  pro  instantibus  negotiis  subsidium 
exigatur.  Quare  mandamus  etc,  quatenus  a  prelatis  omnibus,  videlicet 
archiepiscopis,  episcopis,  abbatibus,  prioribus,  prepositis,  archidiaconis , 
decanis  ac  universali  clero  in  tua  jurisdictione  degentibus ,  pro  qualitate 
personarum  et  rerum,  ad  honorem  nostrum  et  imperii  auxilium  exigas 
oportunum,  per  te  et  speciales  nuntios  quos  transmittes,  sollicitam  ope- 
ram  impensurus  ut  solvant  singuli  quod  cuilibet  equis  taxationibus  impo- 
netur.  Nos  enim  damus  omnibus  et  singulis  sub  pena  omnium  regalium 
que  a  nobis  et  a  curia  nostra  tenent  et  aliorum  bonorum  que  possident 
firmiter  in  mandatis  ut  ad  requisitionem  et  ordinationem  tuam  taliter  tibi 
et  ordinatis  tuis  respondere  et  satisfacere  studeant  et  conentur,utdevotio 
eorum  penam  impositam  non  incurrat,  sed  laudem  debitam  a  nostra  me- 
reatur  excellentia  reportare. 


(1)  Locus  scilicet  venationi  aptus,  qui  dicitur  Incoronata,  duobus  circiler  leucis  Foggia 
distans. 

Fridericus,  Uomanorum  imperator,  universis  abbatibus  regni 
sui  scribit  de  morte  regis  Heinrici  filii  sui,  et  ut  ejus  exequias 
solemni  ritu  celebrent. 

(Edit.  ap.  Petri  de  Vin.  epist.,  lib.  III,  cap.  I,  et  ap.  Ricc.  deS.-Germ.  Chronic. 
ad  ann.  12  12,  ex  encyclica  abbati  montis  Cassini  directa.) 

Fridericus,  etc.  Misericordia  piipatrisseverijudicis  exuberantejudiciuni., 
Heinrici  primogeniti  filii  nostri  fatum^lugere  compellimur,  lachrymarum 
ah  intimis  educente  natura  diluvium,  quod  lachrymas  oflense  dolor  et  jus- 
ticie  rigor  intrinsecus  obfirmabant.  Mirabuntur  forsitan  diri  patres  invic- 
tum  publicis  hostibus  Cesarem  dolore  domestico  potuisse  convinci  :  sub- 
jectus  est  tamen  cujuslibet  principis  animus,  quantumvis  rigidus,  nature 
dominantis  imperio.  Que  cum  vires  suas  exercet  in  quemlibet,regesetCe- 
sares  non  agnoscit.  Fatemur  siquidem  quod  qui  vivi  regis  superbia  flecti 
nequivimus,  sumus  ejusdem  filii  nostri  casu  commoti.  Sumus  tamen  eorum 
nec  primi  nec  ultimi,  cpii  filiorum  detrimenta  transgredientium  pertulerunt 
et  nihilominus  posteorum  funera  deplorarunt.  Luxitnamque  David  triduo 
primogcnitum  Absalonem  :  et  in  Pompeii  generi  sui  cineres,  fortunam  et 
animam  soceri  persequentis,  magnificus  ille  Julius  primus  Cesar  paterne 
pietalis  oflicium  et  lachrymas  non  negavit.  Nec  dolor  acerrimus  ex  trans- 
gressione  conceplus  est  eflicax  parentibus  medicina  doloris,  quin  in  obitu 
filiorum  natura  pungente ,  non  doleant  contra  naturam  a  filiis  irreveren- 
ter  offensi.  Nolentes  igitur  et  etiam  non  valentes  circa  predicti  filii  nostri 
obilum  omittere  que  sunt  patris,  fidelitati  tue  presentium  tenore  man- 


(I)  i  Eodem  mense  februario  Henricus  primogenitus  imperatoris  tentus  apud  Martoranum 
Datarali  morio  defongitur.  »  Ricc.  de  S.  Germ.  Chronic,  ad  ann.  1242.  Ex  testimonio  tamen 
nuti  Imolensig  et  aliorum  noscimus  Henricum,  quasi  vita  desperatum,  se  ex  equo  in 
praecipitium  projecisse  dum  a  carcere  suo  Neocastri  Martoranum  duceretur;  quo  translatus 
mux  expiravit  et  apud  Cusentiam  sepultus  est. 

damus  quatenus  per  totam  abbatiam  cunctis  clericis  et  ceteris  fidelibus 
nostris  injungas,  ut  ejus  exequias  cum  omni  devotione  solenniter  cele- 
brantes,  animam  ejus  cum  decantatione  missarum  et  aliis  ecclesiasticis 
sacramentis  divine  misericordie  recommendent,  manifestis  indiciis  osten- 
dentes  quod  sicut  in  gaudiorum  nostrorum  tripudiis  exultant  hilariter, 
sic  et  doloribus  nostris  condolere  fideliter  videantur. 


Fridericus,  Romanorum  imperator,  fidelibus  suis  ut  sibi  con-  tFebruario.3 
doleant  pro  dolore  quem  patitur  in  morte  Henrici  primogeniti 
filii  sui. 

(Inedit.  ex  cod.  Bibl.  Cesar.  P aris.,  anc.  fonds  latin,  n°  8629,  fol.  58  verso,  cum 
hoc  titulo  :  Epistola  quam  Fredericus  imperator  misit  per  universum  orbem 
principibus  et  aliis  rectoribus  de  morte  Henrici  primogeniti  sui.) 

Fredericus,  etc.  In  morte  filii  natura  condoluit  et(a)  paternos  affectus 
eduxit  in  lacrimas  quas  offensa  filii  denegabat,  et  licet  malignitas  affec- 
tum  filio  abstraxisset ,  patri  tamen  non  abstulit  benivolentie  caritatem; 
si  regnandi  cupiditas  ab  Henrico  primogenito  nostro  substulit  filiationis 
affectum,  patris  tamen  quod  patris  erat  violata  pietas  non  negavit.  Omne 
namque  factum  (b)  quod  in  sui  natura  inter  extraneos  redditur  parum 
grave,  commissum  in  patris  injuriam  efficitur  violata  pietate  gravissimum, 
nec  ab  impietatis  asperitate  defenditur  si  quid  in  parentem  per  irreveren- 
tiam  committatur.  Quamvis  autem  offensari  meminimus  et  ingratitudinis 
magnitudo  patri  patientiam  evicisset ,  rem  tamen  diram  et  duram  sub 
quodam  mediocritatis  libramento  transivimus,  ut  nec  asperitas  vindicte 
nature  (c)  pietatem  corrumperet,  nec  rursus  reatum  filii  impunitas  igno- 
raret.  Jussimus  tamen  coerceri  (d)  ut  saltem  ad  tempus  cohercio  duratura 

(a)  In  cod.  in. 

(b)  In  codice  tantum. 

(c)  Clare  tamen  in  codice  legitur  vere. 

(d)  In  codice  ergo. 

emcndatum  redderet  filium  et  filio  purgato  patris  pietas  redderetur.  Ac- 
cidit  autcm  ut  res  manifesta  in  seculo  posset  si  dissimulata  patris  nequitia 
nianum  ct  animum  effugere  castiganlis  possetque  filiorum  temeritas  in 
patrifi  similitudinem  patrata  rupto  nature(a)  federe  vim  (?)  inferre.  Expe- 
divii  igitar  in  mundo  nostra  animadversio  publicata  ut  parentibus  filiorum 
processus  accederet  in  tutelam  et  filiis  proficeret  in  exemplis.  Condolete 
itaqne  nobis  et  lacrimas  fluite  qui  in  morte  primogeniti  nostri  patimur 
cxaspcratc  dolorem  quem  funeris  dedit  asperitas,  utloquatur  turbatarum 
virium  qualitas  quanta  nobis  teneamini  caritate.  Putamus  enim  quod, 
sicut  de  successibus  nostris  labia  vestra  aspirant  in  jubilum,  sic  et  doloris 
amaricatio  pertincat  ad  lamentum,et  appareat  in  vobis  tristis  devotio  que 
jocundis  prosperitatibus  letabatur. 


Fridericus,  Romanorum  imperator,  Margaretae  nurui  suae  mor- 
tem  Ilenrici  quondam  regis  Romanorum  filii  sui  nuntiat,  monens 
quod  in  duobus  filiis  quos  de  ipsa  reliquit  consolationis  reme- 
dium  assumat. 

(Inedit.  ex  cod.  Bibl.  Leipzig,  n°  12C8,  fol.  21  (30)  recto.  —  Et  cod.  Berol., 
n°  188,  fol.  94  verso.) 

Erat  hactcnus  in  pectore  paterna  fiducia  si  cum  processu  rerum  Hen- 
rico  filio  nostro  viro  tuo  debita  recognitio,  que  reformat  hominem,  intel- 
lectum  redderet  et  doctrinam,  patri  filium  et  tibi  conjugem  reformaret. 
Ad  cujus  evidcntiam,  etsi  paterni  zeli  virga  surrexerit,  cui  si  parcitur 
odium  reputatur,  nichilominus  ex  provisione  nostra  peticioni  sue  omnia 
suppctcbant  et  nichil  advelle  deeratubi  suam  vellet  compescere  pro  tem- 
porc  voluntatem.  Tamen,  sicut  Domino  placuit  ubi  nulla  potest  humana 
pro\  identia  precavere  nec  adhiberi  potest  conatus  hominis  contra  Deum, 
filius  noster  vir  tuus  inevitabile  fatum  incurrit.  Quo  audito  sic  nos  vicit 

(a)  In  codice  denuo  vere.  Totus  iste  locus  foede  corruptus  videtur. 

pietate  natura,  sic  nos  meminit  esse  patrem  ut  suspiriis  dolor  immode- 
ratus  excresceret,  et  preteritorum  oblitiplus  quam  David  nostrumamare 
flevimus  Absalonem ;  nunc  scientes  quod  dilectio  filialis  non  potest  a  corde 
patris  per  quem  cepit  essentiam  de  facili  separari,  ut  qui  vivens  mate- 
riam  sibi  collelandi  non  tribuit,  moriens  dederit  incentiva  dolendi.  Su- 
persunt  tamen  in  conspectu  nostro  quos  de  te  sumpsit  filii  duo  (1),  cario- 
res  avo  nepotes,  ad  mitigationem  doloris  ex  quondam  patris  eorum  morte 
concepti  placide  consolationis  remedia  ministrantes ,  quos  in  filios  nostros 
assumpsimus  et  habemus  et  paterno  amplexamur  affectu.  Te  quoque  tene- 
mus  ut  filiam ,  et  licet  de  dicto  filio  (a)  viro  [tuo]  rara  possis  solacia  recor- 
dari,  nec  ad  insinuationis  mortis  sue  rumores  lacrymas  valeas  continere 
conjugalis  thori  divortia  deplorando ,  ducti  pietate  natorum  quos  nobis 
et  tibi  ab  eo  Dominus  propagavit,  paternam  tibi  de  gratia  nostra  firma- 
mus  et  augemus  in  omnibus  voluntatem ;  eosdem  natos  tuos  quos  circa 
nos  habemus ,  ad  tuum  et  eorum  honorem  pariter  et  augmentum  tue  con- 
solationi  pariter  et  memorie  presentantes,  in  quibus  boni  et  omnis  honoris 
tui  recordabiles  permanemus  (2). 


Fridericus ,  Romanorum  imperator,  populo  Messanensi  mortem  [Februario 

tt        .   .  .  .  .  exeunte.J 

liennci  tilii  sui  nuntiat ,  cum  magnis  defuncti  praeconiis,  quem 
regem  Siciliae  appellat. 

(Edidit  Hoflek,  Kaiser  Friedr.  II,  document.,  p.  428,  n°  60,  ex  cod.  S.  Em- 
mer.  in  bibl.  reg.  Monac.  B.  LXXI,  lib.  IV,  18.) 

(a)  Filio  deest  in  cod.  Berolin. 


(1)  Fridericus  scilicet  et  Henricus,  quorum  prior  tantum  ad  adolescentiam  provectus  in  avi 
sui  curia  personam  egit. 

(2)  Nullum  tamen  inter  Margaretam  reginam  et  ejus  socerum  affinitatis  seu  dilectionis 
vinculum  superfuisse  libentius  crediderim.  Quae  quidem  post  depositionem  Henrici  in  Ale- 
mania  remanserat,  ubi  diu  apud  Herbipolim  inter  sanctimoniales  piis  operibus  addictissima 
latuit.  Inde  circa  annum  1246  in  Austriam  reversa  est. 

Friilericus,  etc,  populo  Messanensi,  etc.  Quia  inter  ceteros  regni 
BOBtri  fideles  speciali  prerogativa  populum  semper  dileximus  Messa- 
nensem.  idcirco  et  de  prosperis  eventibus  nostris  hilares  vos  esse  cu- 
pimus  et  de  sinistris  ita  condecet  contristari.  Nam  celestis  altitudo 
oonsilii,  cujus  occulta  judicia  colligere  nemo  potest,  eo  quod  admiranti 
vere  proplietica  sini  abyssus  nec  etiam  valeant  a  mortalibus  arte  qualibet 
immutari,  nos  in  uno  membrorum  persone  nostre  potissimo  lanceavit 
medullitus,  dum  februarii  mensis  die  X°  nostrum  primogenitum  illus- 
trem  Sicilie  regem  Ilenricum  de  vite  medio,  proh  dolor !  evocavit.  Quis 
possel  rivulos  laerymarum  singultuosos  restringere  tanti  filii  pruden- 
!i;mi  ad  moinoriam  revocando?  Queve  lingua,  que  facundia  tam  gloriosi 
regis  audaciam  compilaret?  Aut  quis  suam  posset  calamus  describere 
largitatem?  Heu  me,  inquam,  fili  mi,  heu  me,  quem  vereri  tenebatur 
quilibet  inimicus,  dilectus  ab  omnibus,  terre  gaudium  universe  (1).  Si 
vero  motu  naturali  paterno  jure  majestas  nostra  pro  tam  benigni  amis- 
sionc  filii  ad  lacrymas  se  dissolvat,  multo  fortius  vos,  regnicole,  tanto 
domino  vidnati.  Sit  ergo  planctus  iste  communis  in  omnem  terram,  et 
fines  orbis  terre  hujus  lamenti  dolor  perveniat,  quia  tanti  majestas 
principis  multorum  deposcit  lacrymas,  que  multis  clypeus  defensionis 
fueral  et  salutis.  Cessarent  lacryme  et  singultuosa  cessarent  emissa  sus- 
piria  de  profundis,  sed  longos  derivant  in  rivulos  ubi  doloris  immensitas 
semper  pullulat  et  excrescit.  Luxit  namque  David  filium  suum  Absa- 
lonem,  et  patriarcha  Jacob  suum  Joseph  filium  lamentis  variis,  prout 
legimus,  deploravit. 


(4)  Quum  haec  epislola  rerum  veritati  contraria  omnino  a  praecedentibus  discrepet,  tum 
formn,  tum  sen?u,  nonnulli  doctiores  inter  quos  praecipue  Staelinus,  eam  ad  exemplar  rhe- 
torici  styli  pro  scolaribus  confectam  fuisse  dijudicaverunt.  Si  quis  vero  animadverterit  ad 
Siculos  fuisse  missam  de  morte  Siciliac  regis,  cujus  nomen  et  titulum  in  publicis  instrumentis 
I  rictH  servari jusserat,  minus  forsitan  mirabitur  quod  notarius  imperialis  his  laudativis 
verbisuti  non  dubitaverit.  Cf.  quidsupra  disseruimus,  Introduction,  partic  diplomatique,  p.  lv. 

Fridericus,  Romanorum  imperator,  universis  per  comitatum  F^ 
Haynoniae  et  per  imperium  constitutis  mandat  ut  non  permittant 
Johanni  et  Balduino  liliis  Bouchardi  de  Avesnis  et  Margaritae  de 
Flandria,  quibus  legitima  natalia  indulsit,  ab  illis  de  Domnapetra 
damnum  vel  injuriam  irrogari. 

(Edit.  ap.  Martene,  Tkesaur.,  t.  I,  p.  1021,  et  ap.  Miebis,  Charterboeh,  t.  I, 
p.  217;  nunc  collat.  cum  chartulario  Bruxellensi,  n°  48,  fol.  211.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  universis  baronibus,  vassallis  ceterisque  hominibus 
per  totum  comitatum  Haynonie  ac  per  imperium  constitutis  fidelibus 
suis  gratiam  suam  et  omne  bonum.  Dudum  petitione  Johannis  et  Bal- 
duini  filiorum  Bouchardi  de  Avesnis  et  Margarete  sororis  comitisse 
Flandrie,  fidelium  nostrorum,  proposita  coram  nobis  ut  si  quis  esset  in 
eis  defectus  natalium,  legitimationis  beneficio  dignaremur  prosequi  et 
supplere,  meminimus  eos  ex  certa  legitimasse  scientia  de  nostre  pleni- 
tudine  potestatis,  ut  paternis  et  maternis  bonis  succedere  valeant  tan- 
quam  legitimi  et  de  thoro  legitimo  procreati,  ad  omnia  jura,  honores  et 
actus  legitimos  admittendi ,  sicut  in  indulto  sibi  gratie  nostre  privilegio, 
insignito  bulla  aurea  typario  nostre  majestatis  impressa  (1),  plenius 
continetur.  Verum  quia  nuper  ad  audientiam  nostram  transmissa  per 
ipsos  conquestione  pervenit  quod  Guillelmus,  Guido  et  Johannes,  quos 
predicta  Margareta  de  Guillelmo  de  Domnipetra  postmodum  suscepit,  ac 
alii  quidam  contra  nostre  legitimationis  privilegium  et  honorem  quo 
predicti  Johannes  et  Balduinus  fideles  nostri  jam  diutius  premuniti  legi- 
timis  natalibus  decorantur,  eos  perperam  moliuntur  paternorum  et 
maternorum  bonorum  successione  privare ;  nos  id  nolentes  aliquatenus 


(1)  Hoc  privilegium  quod  ad  annum  1235  vel  1236  reponendum  censemus,  frustra  huc  us- 
que  disquisiviuius. 

VI.  5 

tolerare  velul  qui  causam  honoris  dedimus,  reslitutionem  natalium  in- 
dulgentes  quesoli  principi  Romano  in  imperio  nostro  debetur,  sedad  tui- 
tionis  tenemur  effectum,  mandamus  et  precipimus  firmiter  vobis  qua- 
tinus  sicut  honorem  nostrum  et  imperii  ex  debito  vassallagii  fovere 
tenemini  et  fideliter  conservare,  si  quando  super  hoc  per  violentiam 
casus  inciderit,  non  permittatis  eisdem  fidelibus  nostris  conlra  privilegii 
nostri  tcnorem  damnum  vel  injuriam  irrogari,  injuriatores  eorum  ad  ea 
que  jure  legitimationis  in  toto  comitatu  Haynonie  predictis  fidelibus 
nostris  cessura  credantur  nullatenus  admissuri;  maxime  cum,  si  quam 
super  hoc  questionem  oriri  contingeret,  ad  examen  nostrum  tanquam 
sibi  debitum  de  his  que  aguntur  in  districtu  imperii  referri  debeat  et  de- 
cidi,  non  obstanlibus  litteris  aliquibus  vel  rescripto  super  successione 
temporalium  vel  rebus  imperii  a  Sede  Apostolica  impetratis. 

Datum  Fogie,  anno  dominice  incarnationis  MCCXLII,  mense  martio, 
quintc  decime  indictionis. 


Ilenricus,  imperatoris  Friderici  filius,  rex  Turritanus  et  Gallu- 
rensis  et  imperii  in  tota  Italia  legatus  generalis,  auctoritate  lega- 
tionis  sibi  commissae  Berardinum  filium  quondam  Paganuccii  de 
Corlona  publicum  tabellionem  imperii  constituit. 

(Edit.  in  Epitt.  Franc.  Bonainii,  Arch.  stor.  ilaliano,  append.,  n°  12,  p.  467- 
4G8.ex  regist.  vet.coaetan.  notar.  Crescentii  in  archivo  comm.  Cortonensi.) 

Henricus,  Dei  et  imperiali  gratia,  rex  Turritanus  et  Gallurensis  et 
sacri  imperii  in  tota  Italia  legatus  generalis  et  domini  Friderici 
secundi  divi  augusti  filius.  Per  presens  scriptum  notum  esse  volumus 
universis  imporii  fidelibus  tam  presentibus  quam  futuris  quod  nos  de 
prudentia  ot  fidelitate  Berardini  filii  quondam  Paganuccii  de  Cortonio 
ii  lelis  imperii  confidentes,  auctoritate  lcgationis  nobis  a  domino  Frede- 
rico  magnifico  Romanorum  imperatore  semper  augusto,  Jerusalem  et 

Sicilie  rege  karissimo  patre  nostro  commisse  de  creandis  judicibus  et  ta- 
bellionibus  ubique  per  Italiam,  constituimus  eum  publicum  tabellionem 
imperii,  ut  amodo  ejusdem  tabellionatus  officium  ubique  per  imperium 
debeat  ad  honorem  et  fidelitatem  serenissimi  Cesaris  patris  nostri  et  im- 
perii  fideliter  exercere,  recepto  ab  eo  per  curiam  nostram  fidelitatis  et 
ipsius  officii  juramento.  Quapropter  universitati  vestre  mandamus  qua- 
tenus  eidem  Berardino  de  omnibus  que  ad  ejusdem  tabellionatus  offi- 
cium  spectare  noscunlur  intendatis  et  respondeatis  de  cetero,  tanquam 
publico  tabellioni  a  nobis  ubique  per  imperium  auctoritate  predicte 
nostre  legationis  statuto.  Et  nullus  sit  qui  eum  de  predicto  tabellionatus 
officio  impedire  vel  molestare  presumat.  Quod  si  presumpserit,  indigna- 
tionem  imperialis  culminis  se  noveritincursurum.  Adhujusautemconces- 
sionis  nostre  memoriam  et  robur  in  posterum  valiturum,  presens  scriptum 
fieri  et  sigillo  nostre  magnitudinis  jussimus  communiri. 

Datum  apud  Cortonium  in  palatio  communitatis  ejusdem,  anno  do- 
minice  incarnationis  millesimo  ducentesimo  quadragesimo  primo,  mense 
martii,  quintedecime  indictionis. 


Fridericus,  Romanorum  imperator,  scribit  cardinalibus  se 
paratum  esse  ad  liberandos  et  remittendos  episcopum  Penes- 
trinum  et  Ottonem  cardinalem,  ut  intersint  electioni  papali. 

(Edit.  ap.  Pebtz,  Monum.  Gertn.  kist.,  t.  IV,  p.  339,  ex  cod.  Guelferbitano, 
fol.  50;  nunc  coll.  cum  cod.  bibl.  Cesar.  Paris. ,fonds  Saint-Germain-Harlay, 
n°  455,  pars  I.) 

Fridericus,  etc,  cardinalibus ,  etc.  Cum  ad  unanimem  et  salubrem 
provisionem  Ecclesie  generalis  tanquam  Romanus  Cesar  et  princeps 
catholicus  intendamus  (1),  ut  omnis  omnino  defectus  et  materia  scan- 


(1)  Hoc  anno  mense  februario ,  ut  testatur  Riccardus  de  Sancto  Germano,  imperator  ad 
Romanam  curiam  magistrum  domus  Theutonicorum  noviter  creatum  cum  archiepiscopo  Ba- 

dali  in  substitutione  novi  pontificis  (1)  auferantur,  venerabilem  Penes- 
trinum  episcopum  et  Ottonem  Sancti  Nicholai  in  carcere  Tulliano  dia- 
oonum  cardinalem,  qui  de  mandato  nostroCapue  commorantur,  offerimus 
nos  paratos  ad  vos  mittere  liberos  ut  intersint  electioni  predicte  in  loco 
tuto  et  ydoneo,  ne  ipsis  absentibus  et  intra  provinciam  commorantibus 
nec  vocatis,  defectus  possit  aliquis  in  electione  notari  (2). 
[Caetera  ut  arbitramur  desunt.] 


Landolfus,  Wormaciensis  episcopus,  civibus  Wormaciensibus 
titulo  feudi  in  perpetuum  concedit  advocatiam  in  Nonnenmunster 
quam  ab  imperatore  Friderico  recuperavit. 

(Edit.  Boehmer,  Diplom.  IVormat.,  ap.  Fontes  rer.  Germ.,  t.  II,  p.  224.) 

Landolfus,  Dei  gratia  Wormaciensis  episcopus.  Universis  in  perpe- 
tuum  quibus  presentis  scripti  seriem  intueri  contigerit,  volumus  esse 
notum  quod  recuperatam  per  nos  ab  invictissimo  domino  Friderico,  Ro- 
inanorum  imperatore,  advocatiam  in  Nonnenmunster  (3)  concessimus 
universitati  civium  Wormaciensium  dilectorum  nostrorum,  titulo  feudi 
cum  omni  jure  suo  in  perpetuum  possidendam,  consulibus  civitatis  eam 


el  magistro  Rogi;rio  Porcastrella  pro  pace  legatum  miserat;  quem  etiam  hac  occasione, 
pro  majori  suao  fidci  argumento,  de  relaxandis  cardinalibus  promissionem  addidisse  arbi- 
Iramur. 

t  Scilicet  posl  morlem  Celestini  quarti  qui  26  octobris  electus,  non  infulatus  neque  etiam 
consecratus  10  no\cmbris  obierat. 

(2)  •  Mense  aprilis  Prenestinus  episcopus  et  Oddo  cardinalis  de  regno  apud  Tiburim  sub 
ducatu  Thiboldi  de  Dragono  mittuntur.  »  Ricc.  de  S.  Germ.  Chronic,  ad  ann.  1242.  Verisi- 
rnililcr  a  Tiburc  usque  Anagniam  fuissent  remissi,  si  ad  meliorem  exitum  pacis  negotium  pro- 
cessisset. 

(1  Cf.  quid  super  hoc  negotio  narretur  in  annal.  Wormat.,  ap.  Boehmer,  ibidem,  t.  II, 

p.  167. 

de  manu  nostra  suscipientes  (o)  in  feudo  nomine  totius  universitatis. 
Ut  igitur  hec  nostra  concessio  robur  obtineat  perpetuo  valiturum ,  nos  in 
ejus  testimonium  et  memoriam  presentem  paginam  sigilli  nostri  muni- 
mine  duximus  consignandam. 

Acta  sunt  hec  anno  ab  incarnatione  Domini  M.  CC.XLII,  in  Annun- 
ciatione  beate  Marie  Virginis  gloriose. 


Fridericus,  Romanorum  imperator,  Reginensi  episcopo  scribit,  apSem.] 
congaudens  quod  nepotes  ipsius  qui  defecerant  reduxerit  ad  fidem 
pristinam,  jubetque  ut  visis  his  litteris  venire  ad  curiam  festinet. 

(Edider.  Maktene  et  Durand,  Amplissim.  collect.,  t.  II,  col.  1162 ,  n°  XXXIIi. 
—  Coll.  cum  codic.  bibl.  Cesar.  Paris.,  fonds  Saint-Germain-Harlay,  n°455, 
p.  III,  n°  44,  et  anc.fonds  latin,  4042.) 

Fredericus,  etc,  venerabili  Reginensi  episcopo,  etc.  Audivimus  et 
letamur  quod  consanguineos  et  nepotes  tuos  relictis  seductionum  ille- 
cebris  et  deposito  quolibet  transgressionis  errore,ad  devotionem  et  fidem 
nostri  culminis  deduxisti.  Quod  tantopere  nostre  complacuit  majestati 
quanto  de  tui  amissione  potius  propter  eos  quam  de  nostro  dispendio 
gravabamur.  Gratum  est  igitur  excellentie  nostre  nimis  quod  ipsis  ad 
veritatis  viam  et  ad  agnitionem  debite  fidei  revocatis ,  ulterius  tui  pre- 
sentia  propter  tuos  qualibet  suspicione  cessante  carere  non  cogimur,quia, 
sicut  novit  Altissimus,  carebamus  inviti.  Et  cum  propter  quedam  ardua 
et  utilia  imperii  nostri  negotia,  que  tibi  cum  presens  audiveris  admo- 
dum  complacebunt ,  presentie  tue  consilium  et  consilii  tui  presentiam 
nobis  necessariam  reputamus,  devotioni  tue  firmiter  et  districte  preci- 
piendo  mandamus  quatenus  visis  litteris,  mora  qualibet  et  occasione 
remotis,  ad  nos  protinus  studeas  te  conferre;  pro  certo  sciturus  quod 


(«)  Sic  in  impresso.  Legendum  vero  suscipienlibus. 

adventufi  tuus  libi  gratus,  nobis  utilis  et  non  minus  erit  ecclesie  quam 
impeno  iVuctuosus  (1). 


Fridericus,  Romanorum  imperator,  Mannum  filium  quondam 
Orlandini  liabitatoris  Cortonae  publicum  tabellionem  imperii  con- 
stituit. 

(Edit.  in  epistol.  Francisci  Bonainii,  ap.  Arch.  stor.  Ital.,  Append.,  n°  12,  p.  464, 
&t  regist.  veter.  coaetan.  not.  Crescentii  in  arch.  coram.  Corton.,  fol.  95, 
recto.) 

Fridcricus,  Dei  gratia  Romanorum  imperator  semper  augustus,  Jeru- 
saleni  et  Sicilie  rex.  Per  presens  scriptum  notum  facimus  universis 
imperii  fidelibus  tam  presentibus  quam  futuris  quod  nos  confidentes  de 
prudentia  et  legalilate  Manni  filii  quondam  Orlandini  habitatoris  Cortoni 
iidelis  nostri  in  Tuscia,  recepto  ab  eo  juxta  consuetudinem  fidelitatis  et 
oflicii  juramento,  constituimus  eum  publicum  tabellionem  imperii  ut 
amodo  publici  tabellionatus  officium  ubique  per  imperium  ad  honorem 
Bl  tidelitatem  nostram  debeat  fideliter  exercere.  Quocirca  universitati 
vestre  precipiendo  mandamus  quatenus  predicto  Manno  in  hiis  que  ad 
ejusdem  publici  tabellionatus  officium  spectare  noscuntur,  intendatis  de 
cetero  tanquam  publico  tabellioni  a  majestate  nostra  statuto  ad  honorem 
et  fidelitatem  nostram,  et  nullus  sit  qui  eum  supereodem  officio  publici 
tabcllionatus  temere  impedire  vel  perturbare  presumat.  Quod  qui  pre- 
sumpserit  indignationem  nostram  se  noverit  incursurum.  Ad  hujus  autem 


(1)  De  tempore  quod  huic  mandato  fuerit  ascribendum ,  satis  nos  admonere  videtur  Ric- 
cardus  de  Sancto  Germano,  quum  dicat  :  «  Mense  maio  1242,  Reginus  et  Taurinus  de  Lom- 
bardia  episcopi  ad  imperatorem  in  Apuliam  vadunt.  » 

rei  memoriam  et  stabilem  firmitatem,  presens  scriptum  fieri  et  majes- 
tatis  nostre  sigillo  jussimus  communiri. 

Datum  Neapoli,  anno  dominice  incarnationis  millesimo  ducentesimo 
quadragesimo  secundo,  mense  aprilis,  quintedecime  indictionis. 


Fridericus,  Romanorum  imperator,  Mantuanis  scribit  se  ad  w«j*n, 
electionem  novi  pontificis  velut  ad  praecipuum  negotium  inten- 
tum,  adventum  suum  ad  ipsorum  partes  differre,  filium  suum 
Henricum  in  Italia  legatum  cum  militia  ad  eos  praemittens ,  cui 
tanquam  personae  suae  intendere  studeant. 

(Inedit.  ex  chartul.  Mantuano  seculi  xm  in  archivo  secreto  Mantuae;  hujus  do- 
cumenti  lectu  difflcillimi  solita  sua  liberalitate  copiam  nobis  fecit  vir  clarus 
Fr.  Boehmer.) 

Fridericus,  Dei  gracia  Romanorum  imperator,  semper  augustus,  Jeru- 
salem  et  Sicilie  rex,  potestati,  consilio  totique  [universitati]Mantue,  fide- 
libus  suis ,  graciam  suam  et  bonam  voluntatem.  Cum  circa  statum 
Italie  sollicitudo  nostra  speciali  cura  versetur,  procurantibus  nobis  ut  in 
Lombardiam  presentis  estatis  principio  venire  personaliter  et  morari 
possemus,  expectavimus ,  honestam  operam  adhibentes,  veluti  catho- 
licum  principem  decet,  et  ex  advocatie  debito  promotioni  et  honori 
Ecclesie  vacare  tenemur,  ut  in  Apostolica  Sede  summus  pontifex  crea- 
retur,  qui  per  concordem  fratrum  electionem  assumptus,  vir  nobis  paci- 
ficus  adveniret,  cunctis  in  Christo  credentibus  presenti  turbatione  tem- 
porum,  quam  barbarus  hostis,  a  longe  veniens  persequutor  nostre  fidei, 
comminatur,  necessarius  et  acceptus.  Accidit  igitur  quod  in  assump- 
tione  summi  pontificis,  qui  nondum  fieri  potuit  unitate  fratrum  hinc  inde 
divisa,  fraudata  est  nostra  expectatio  suo  voto,  ut  nobis  (a)  de  tocius 


(a)  In  chartuiario  nostre. 

reipublice  utililate  (a)  videatur  polissimum  expedire,  quod  conceptum 
ad  partes  ipsas  adventum  et  presencie  nostre  propositum  internum  pro- 
traliere  compellamur,  procurantes  in  hiis  partibus  majus  locius  christia- 
nitatis  negocium,  quod  nobis  et  imperio  ad  promocionem  universalis 
status  occurrit.  Si  qua  etiam  sunt  vel  modica  de  quibus  nostris  bene- 
placitis  non  fuerit  satisfactum,  instanter  intendimus  absque  dificultate 
qualibet  confidentes  ad  nostra  reformare  mandata,  ut  nostris  juribus  et 
titulis  aggregentur,  que  dudum  pro  diversitate  rerum  et  temporis  ab 
imperii  poterant  dominio  separari.  Volentes  igitur  absencie  nostre  ad 
tempus  aliquod  supplere  defectum,  in  adventu  dilecti  filii  nostri  Hen- 
rici  illustris  regis  Turrium  et  Gallurrum,  sacri  imperii  in  Italia  generalis 
legati,  pro\  idimus  advenire,  ipsum  in  Lombardiam  collectis  undecunque 
fidelium  nostrorum  viribus  premittentes,  cui  dedimus  miliciam  ex  Ger- 
manie  partibus  evocatam,  quam  in  brevi  cum  eo  credimus  convenire, 
una  vobiscum  eodem  rege  duce  et  patrono  (?)  processuram  sub  victricibus 
imperii  aquilis  contra  hostes.  Quare  mandamus  [et]  precipimus  fidelitati 
vestre  quatinus  eidem  regi  filio  nostro,  qui  vobis  usque  ad  felicem 
adventum  nostrum  patris  presentiam  presentabit,  de  exercitu  faciendo, 
ad  quem  vos  armis  et  equis  dudum  mandavimus  preparari,  et  ceteris 
omnibus,  que  nostrum  et  imperii  honorem  respiciunt  et  procurant  in- 
fidelium  casum,  obedire  tamquam  persone  nostre  et  intendere  studeatis, 
totis  viribus  assurgentes  ut  juxta  ordinationem  et  requisitionem  suam 
status  vestri  promoveatur  utilitas  et  honor  imperii  prostratis  hostibus 
continuum  recipiat  incrementum;  scientibus  vobis  et  existentibus  in 
certis  quod  presenti  negotio  quod  habemus  velut  negotiorum  precipuum 
nostrorum  ad  nostra  desideria  expedito,  ad  vos  gressu  celeri  potenter 
et  fcliciter  veniemus,  presentie  nostre  copiam  singulis  nostris  fidelibus 
impensuri  ad  quietem  continuam  status  vestri,  salutem  publicam  et 
expectiva  gaudia  singulorum. 

Datum  Neapoli,  III  maii,  XV  indictione. 


(a)  In  chartul.  utilitati. 

Johannes  Murinellus,  compalaiius  Neapolis,  vigore  mandati 
imperialis  cujus  tenor  inseritur,  litem  instruit  de  venditione  cujus- 
dam  domus  in  qua  Jacobus  Malabacca  et  Pasca  uxor  ejus  se  de- 
fraudatos  asserebant;  quibus  per  sententiam  de  hac  quaestione 
perpetuum  silentium  imponit. 

(Edidit  C.  Pecchia,  Stor.  politica  e  civ.  delregn.  di  Napoli,  lib.  II,  p.  227-229, 
ex  origin.  ipsi  communicato  ab  Archangelo  Greco.) 

In  nomine  Domini  Dei  eterni  et  Salvatoris  nostri  Jesu  Christi,  anno 
ab  incarnatione  ejusdem  millesimo  ducentesimo  quadragesimo  quarto, 
imperante  domino  nostro  Frederico,  Dei  gratia  invictissimo  Romanorum 
imperatore  semper  augusto,  Jerusalem  et  Sicilie  magnifico  rege,  imperii 
ejus  anno  vicesimo  quarto,  regni  Jerusalem  nonodecimo,  regni  vero 
Sicilie  quadragesimo  sexto,  die  veneris  vicesimo  nono  mensis  julii, 
secunde  indictionis,  feliciter.  Amen.  Nos  Johannes  Murinellus  compala- 
tius  Neapolis  presenli  scripto  duximus  declarandum  quod  a  domino 
nostro  serenissimo  imperatore  sacras  recepimus  litteras  in  hac  forma  : 

Fredericus,  Dei  gratia  Romanorum  imperator,  semper  augustus,  Jeru- 
salem  etSicilierex,compalatio  Neapolis  fideli  suo  gratiam  suam  et  bonam 
voluntatem.  Querelam  Jacobi  Malabacce  et  Pasce  uxoris  sue  nostrorum 
fidelium  recepimus  continentem  quod  dudum  necessitate  compulsi  ven- 
diderunt  quondam  Paulo  de  Sancta  Agatha  quandam  domum  intus  civi- 
tatem  Neapolis  in  loco  Fistule,  in  qua  venditione  ultra  dimidiam  justi 
pretii  asserunt  se  fore  deceptos,  et  ipsam  domum  in  ipsorum  grave  pre- 
judicium  heredes  dicti  Pauli  detinent  sicut  dicunt.  Verum  quia  deceptis 
et  non  deceptoribus  jura  subveniunt ,  fidelitati  tue  mandamus  quatenus 
partibus  convocatis  audias  causam  et  secundum  justitiam  terminetur. 

Datum  Neapoli,  tertio  madii,  quintedecime  indictionis. 

Quibus  sacris  litteris  cum  omni  reverentia  et  devotione  receptis, 

VI.  6 

Pascam  el  Delitiosam  heredes  Pauli  cle  Sancta  Agatha  citari  fecimus  legi- 
time  et  perhemtorie  ut  venirent  auditure  sacras  imperiales  lilteras  supe- 
rius  exemplatas.  Que  quidem  mulieres  constituerunt  procuratorem 
Johannem  Buccaconcium  in  questione  infrascripta  et  supradicti  Jacobus 
Mallabacca  et  domina  Pasca  uxor  ejus  constituerunt  procuratorem 
Johannem  Rucellam  in  questione  predicta.  Quibus  in  nostra  presentia 
constitutis  et  dominorum  Marim  Bulcani,  Johannis  Capicii  Romacelli, 
Nicolai  Falconerii,  Thomasii  Sparelli  et  Mathei  Imperatoris  olim  judicum 
civitatis  Neapolis,  predictus  Joannes  Rucella  procurator  predictorum 
Jacobi  et  Pasce  uxoris  sue  contra  Johannem  Buccaconcium  procuratorem 
predictarum  Pasce  etDelitiose  porrexit  libellum  continentie  talis.  Proponit 
Johannes  Ruccella  procuratorio  nomine  pro  parte  Jacobi  Mallabacce  et 
Pasce  uxoris  sue  quod  constitit  constitutus,  cum  auctoritate  predicti  Jacobi 
viri  etmundualdi  sui,contra  Johannem  Buccaconcium  procuratorem  Deli- 
tiose  et  Pasce  quem  constitit,  heredum  quondam  Pauli  de  Sancta  Agatba 
constitutum  cum  auctoritate  Jacobi  de  Durazano  tutoris  et  curatoris 
earum  que  tenent  et  possident  domum  inferius  designatam.  Quam  dictus 
Jacobus  Mallabacca  cum  eadem  uxore  sua  vendiderunt  predicto  quon- 
dam  Paulo  de  Sancta  Agatha  antecessori  earum  pro  unciis  auri  quatuor 
et  tarenis  auri  septem  et  medium.  In  qua  venditione  dictus  Jacobus  et 
uxor  sua  sunt  decepti  ultra  dimidium  justi  pretii.  Unde  petit  pro  parte 
dicti  Jacobi  et  uxoris  sue  quod  ipsi  heredes  restituant  dictam  domum 
ipsi  Jacobo  et  uxori  sue,  receptis  predictis  quatuor  unciis  auri  et  tarenis 
auri  septem  et  medio,  vel  suppleant  eis  justum  pretium ,  videlicet  alias 
quatuor  uncias  auri  et  tarenos  auri  quatuor  minus  quantum  ultra  ipsas 
uncias  quatuor  et  tarenos  auri  septem  et  medium,  salvo  jure,  etc.  (sic) 
Domus  vcro  sita  est  in  locoFistule  cujus  fines  hii  sunt :  ab  una  parte  est 
domus  Neapolitani  et  ab  alia  parte  est  domus  Finagrani  et  ab  alia  parte 
est  ortus  Sancti  Archangeli  ad  Bajanum.  Ad  que  dictus  Johannes  Buc- 
caconcius  procurator  predictarum  Pasce  et  Delitiose,  quod  constitit, 
litem  contestando  respondit  ignorans  omnia  et  singula  posita  in  libello, 
salvis  oninibus  rationibus  et  exceptionibus  suis.  Lite  itaque  coram  nobis 
el  dictis  judicibus  legitime  contestata,  utriquc  partium  terminum  perhem- 

torium  prefiximus  ad  earum  intentionem  fundandam.  Infra  quem  utra- 
que  pars  testes  produxit  ad  earum  intentionem  fundandam.  Tandem 
cum  nos  supradictus  compalatius  Neapolis  curiam  regeremus  in  ecclesia 
Sancti  Pauli  majoris  de  Neapoli,  assidentibus  nobis  dominis  Mattheo 
Buccaplanula,  Bartholomeo  Caraczulo,  Bartholomeo  Macidonio,  Rogerio 
Marogano  et  Mattheo  Runcella  judicibus  civitatis  predicte ,  predicti 
procuratores  instanter  a  nobis  procedi  postularunt  in  questione  predicta. 
Nos  vero  petitiones  ipsorum  utpote  justas  admittentes  testes  utriusque 
partis  in  judicio  fecimus  publicari.  Quibus  in  judicio  publicatis  et  rubricis 
assumtis,  cum  esset  in  predicta  questione  diutius  disputatum,  ab  utraque 
parte  abrenunptiatum  et  in  causa  conclusum;  quia  predictus  Johannes 
Rucella  procurator  predictorum  Jacobi  et  Pasce  uxoris  sue  nihil  de  sua 
intentione  probavit,  habito  consilio  diligenter  et  cum  predictis  judicibus 
nobis  assidentibus  in  ecclesia  supradicta  deliberatione  perpensa,  dictum 
Johannem  Buccaconcium  procuratorem  predictarum  Pasce  et  Delitiose 
et  ipsas  Pascam  et  Delitiosam  a  predicta  impetitione  predicti  Johannis 
Ruccelle  procuratoris  predictorum  Jacobi  et  uxoris  sue  et  ipsius  Jacobi 
et  Pasce  uxoris  sue  duximus  sententialiter  absolvendos,  eisdem  super 
questione  predicta  perpetuum  silentium  imponentes.  Ut  autem  de  pre- 
senti  scripto  dubitari  non  possit,  ipsum  per  manus  Bartholomei  Auri- 
ficis".  publici  notarii  Neapolis  fieri  jussimus  sigillo  nostro  munitum  et 
subscriptionibus  predictorum  judicum  et  signo  ejusdem  notarii  subsi- 
gnatum.  Quod  scripsi  ego  predictus  Bartholomeus  Aurifex  publicus  nota- 
rius  Neapolis  qui  predictis  interfui  et  meo  signo  signavi. 
(Locus  signi  notarii.) 

(Locus  sigilli  compalatii  membranae  olim  adfixi.) 
f  Ego  qui  supra  Mattheus  Buccaplanula  judex  Neapolis  subscripsi. 
f  Ego  qui  supra  Bartholomeus  Carazulus  judex  Neapolis  subscripsi. 
f  Ego  qui  supra  Bartholomeus  Macidonus  judex  Neapolis  subscripsi. 
f  Ego  qui  supra  Rogerius  Maroganus  judex  Neapolis  subscripsi. 
f  Ego  Matheus  Runcella  judex  Neapolis  subscripsi. 

Fridericus,  Romanorum  imperator,  cardinales  nimis  in  elec- 
tione  summi  pontificis  tardantes  reprehendit,  quod  male  tractent 
matrem  nec  subveniant  ei  in  necessitatibus. 

(Inedit.  ex  cod.  bibl.  Cesar.  Paris.,  fonds  Saint-Germain-Harlay,  n°  455, 
pars  m,  n°  XC.) 

Si  super  duce  prudentia  casus  perscribitur  (?)  et  ubi  viget  consilium 
periculum  abdicatur,  tanto  communis  illa  mater  inter  flatus  et  fluctus 
deberet  navigare  securius  quanto  nautis  solertioribus  gubernatur.  Pro- 
videndum  tamen  esl,  immo  cavendum  ne  naute  remigando  dissentiant 
et  dum  alter  in  eurum,  alter  in  zephirum  tendere  vela  contendit,  vel 
abruatur  fluctibus  vel  ad  cautes  non  sine  gubernatorum  periculo  navi- 
cula  collidatur.  Quid  enim  matri  profuit  genuisse  filios  mundo  specta- 
biles,  speciosos  pre  filiis  hominum  et  in  aliorum  invidiam  graciosos,  si 
ab  eis  nuda  illuditur,  egra  contempnitur  nec  sibi  in  suis  necessitatibus 
subvenitur,  immo  cum  subsannantibus  eam  et  caput  moventibus  irri- 
detur?  Ut  autem  confidenter  loquar  vobis,  [quomodo]  in  vos  hujusmodi 
non  vertatur  crimen  nec  opprobrium,  dum,  sicut  fama  loquitur  et  quo- 
dammodo  res  incidit,  inter  vestri  vota  non  idem  volentium  et  manus  ad 
diversa  trahenlium  miserabilis  mater  illa  collabitur,  collapsa  negligitur 
et  sub  tali  ncgligentia  preteritur?  Utinam  talis  parentis  injuria  in  pos- 
lerum  filios  non  accuset,  et  preter  id  quod  ex  hoc  ex  hominum  linguis 
incurritur,  de  manibus  renilentium  (a)  in  scripto  saltem  examine  minime 
requiratur!  Ecce,  etc.  (1). 

(Cetera  desunt.) 

(a)  In  codice  vox  barbara  comitentium  vel  hujusniodi. 


(1)  Hanc  epistolam  fuisse  scriptam  arbitramur  quo  tempore  imperator,  legatione  frustra  ad 
p.irem  missa ,  armorum  \i  curiam  Romanam  coercere  decrevit.  «  Mense  maii  Andreas  de 

Fridericus,  Romanorum  imperator,  privilegium  a  Conrado  Co- 
loniensi  electo  civibus  Coloniensibus  anno  1259  indultum  inserit 
et  confirmat,  quo  jura  eorum  et  bonae  consuetudines  appro- 
bantur,  cum  facultate  non  veniendi  in  jus  extra  Coloniam  pro 
delicto  sive  crimine  infra  Coloniam  et  terminos  civitatis  com- 
misso. 

(Edider.  Lacomblet,  Urkundenb.fur  die  Gesch.  des  Niederrh.,  Zw.  Band,  p.  138, 
n°  267,  ex  origin.  in  archiv.  civit.  Colon.  —  Hansselmann,  Diplomatischer 
Beweiss  des  Hauses  Hohenlohe,  toni.  II,  p.  124,  n°  LVIII.) 

In  nomine  sancte  et  individue  Trinitatis.  Amen.  Fridericus  secundus 
divina  favente  clementia  Romanorum  imperator  semper  augustus,  Jeru- 
salem  et  Sicilie  rex.  Etsi  nostrorum  merita  fidelium  exigant  ut  beneficia 
beneficiis  cumulenius,  multo  gratanter  inducimurut  eos  in  concessionibus 
et  indulgentiis  eis  factis  ab  archiepiscopis  et  dominis  eorundem  tanto 
nostre  confirmationis  et  gratie  privilegiis  muniamus  quanto  nostra  in- 
terest,  sicut  ceteris  prerogativa  dominii  preeminemus,  ratum  habere 
quod  faciunt  et  firmum  gerere  quod  decernunt.  Hinc  est  igitur  quod 
presentis  scripti  serie  notum  fieri  volumus  universis  tam  presentibus 
quam  futuris  fidelibus  nostris  quod  judices,  scabini  et  universi  cives 
Colonienses,  fideles  nostri,  nostre  supplicaverunt  attentius  majestati  qua- 
tenus  concessionis  et  indulgenlie  paginam  quam  Chonradus  Coloniensis 
electus  eis  indulsit,  de  nostra  ipsis  confirmare  gratia  dignaremur;  cujus 
tenor  per  omnia  talis  est : 


Cicala  regni  capitaneus  jussu  Cesaris  congregato  exercitu  tam  militum  quam  servientium ,  de 
regno  super  Reate  vadit  quam  exterius  totam  devastat.  Dux  Spoleti  pro  parte  imperatoris 
super  Narniam  vadit  et  quam  potest  facit  in  exterioribus  vastitatem.  Exercitus  imperialis  de 
Marchia  vadit  super  Asculum  et  ipsam  civitatem  obsidet  exterius  et  devastat.  Mense  junii 
Asculum  se  reddit.  »  Rkc.  de  S.  Germ.,  ad  ann.  1 242. 

Conradus,  Dei  gratia  sancte  Coloniensis  ecclesie  electus  et  confir- 
nuitus,  Italie  arcliicancellarius,  omnibus  tam  presentibus  quam  futuris 
ad  quos  presens  scriptum  pervenerit  in  perpetuum.  Dignum  est  et  a 
rationis  tramite  non  discordat  ut  eos  qui  in  servitio  nostro  et  ecclesie 
Coloniensis  fideliter  laborant  et  constanter,  ampliori  affectione  diligamus 
el  circa  corum  promotionem  et  consuetudines  laudabiles  et  jura  conser- 
vanda  operam  adhibeamus  efficacem.  Inde  est  quod  cum  predilecta 
civitas  nostra  Coloniensis  nobis  et  predecessoribus  nostris  consilio  et 
auxilio  scmper  fidelis  extiterit  et  existat,  de  consensu  et  bona  voluntate 
ecclesie  Coloniensis  et  priorum  recognovimus  predicte  civitati  jura  sua 
et  consuetudines  suas  approbatas.  Specialiter  etiam  tam  nos  quam  dicta 
ecclcsia  ct  priores  recognovimus  et  recognoscimus  eidem  consuetu- 
dinem  antiquam  et  juri  consonam,  talem  videlicet  quod  nullus  civium 
Coloniensium  pro  delicto  sive  crimine  infra  Coloniam  et  terminos  ipsius 
civitatis  qui  dicuntur  Burchban  commisso  vel  quod  dicitur  commis- 
sum,  extra  Coloniam  a  nobis  vel  successoribus  nostris  in  jus  vocetur 
nec  ab  aliquo  conveniatur,  sed  nos  et  successores  nostri  in  palatio  nostro 
Coloniensi  presidere  debemus  et  ibi  secundum  quod  sententia  scabi- 
norum  Coloniensium  dictaverit  judicare.  In  cujus  rei  testimonium  et  fir- 
mitatem  presens  pagina  est  conscripta  nostro  ac  ecclesie  Coloniensis 
sigillis  communita. 

Actum  anno  Domini  M.  CC.  tricesimo  nono,  in  crastino  Marie  Mag- 
dalene. 

Nos  igitur  attendentes  fidem  ac  devotionem  necnon  grata  servitia  que 
dicti  judices,  scabini  ct  universi  cives  Colonienses  fideles  nostri  semper 
erga  majestatem  nostram  et  imperium  gesserunt  et  gerere  non  desis- 
tunt,  opera  fidei  eorum  continuis  prosequentes  augmentis,  eorum  sup- 
plicationibus  favorabiliter  inclinati  paginam  concessionis  et  indulgentie 
memorati  electi  (1)  ratam  habentes,  ea  omnia  que  continentur  in  ea 


(1 )  Conradus  iste  archiepiscopus  qui  foedus  cum  Maguntino  archiepiscopo,  episcopo  Spirensi 
et  aliis  harum  partium  magnatibu6  inierat  contra  Fridcricum  imperatorem,  circa  hoc  tempus 
proQigalus  cst  et  in  praelio  captus  a  Juliacensi  comite.  lnde  est  quod  imperator  Coloniensibus 


Ikdict.  15.]  HISTORIA  DIPLOMATICA.  47 

civibus  et  civitati  Coloniensi  perpetuo  confirmamus.  Ad  hujus  igitur 
nostre  confirmationis  futuram  memoriam  et  stabilem  firmitatem,  presens 
privilegium  fieri  et  majestatis  nostre  sigillo  jussimus  communiri. 

Hujus  rei  testes  sunt  :  Bertoldus  venerabilis  Aquilegiensis  patriar- 
cha  (1),  Marinus  Barensis  archiepiscopus,  Ulricus  Tergestinus  episcopus, 
frater  Gerardus  magister  domus  Sancte  Marie  Teutonicorum  in  Jheru- 
salem,  Henricus  Aquensis  prepositus  imperialis  aule  prothonotarius , 
Rudolphus  comes  de  Habchespurch ,  Fridericus  junior  burchgravius  de 
Noremberch,  Chunradus  de  Hohenloch,  Anselmus  junior  de  Justingen, 
Wiricus  de  Dune  (a),  Ludowicus  de  Virnesberch,  et  alii  quamplures. 

Signum  domini  Friderici,  Dei  gratia  invictissimi  Romanorum  impe- 
ratoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  M.  CC.  quadragesimo 
secundo,  mense  madio  (b),  quintedecime  indictionis,  imperante  domino 
nostro  Friderico  gloriosissimo  Romanorum  imperatore  semper  augusto, 
Jerusalem  et  Sicilie  rege,  anno  Romani  imperii  ejus  vicesimo  secundo, 
regni  Jerusalem  octavo  decimo,  regni  vero  Sicilie  quadragesimo  quinto 
feliciter.  Amen. 

Datum  Capue,  anno,  mense  et  indictione  prescriptis. 


Fridericus,  Romanorum  imperator,  ad  supplicationem  civium  caPuae, 
Coloniensium,privilegium  ab  Henrico  Coloniense  electo  anno  1229 
eis  concessum  confirmat,  videlicet  de  bonis  consuetudinibus  et 
quod  extra  Coloniam  in  jus  vocari  non  possint. 

(a)  Scilicet  Daun. 

(b)  Ap.  Hansselmann  rnartio,  male. 


hoc  privilegium  nunc  et  iterum  in  sequenti  documento  confirmaverit,  ut  eos  in  suam  fidem 
strictius  retineret. 

(1)  «  Mense  junii  patriarcha  Aquilegensis  qui  pro  facto  Tartarorum  ad  imperatoreoi  venerat, 
licentiatus  ab  to  in  sua  recedit.  »  Ricc.  de  S.  Germ.  Chron.,  ad  ann.  1242. 

(Edit.  ap.  Linig,  Reichsarchiv,  t.  XIII,  p.  341.  —  Bossart,  Securis,  p.  238  et 
256,  et  in  Apologie  der  Sladt  Co/re,  p.  9.) 

Fridcricus  secundus,  divina  favente  clementia  Romanorum  imperator 
semper  augustus,  Jerusalem  et  Sicilie  rex.  Si  nostrorum  merita  fidelium 
cxiiiunl  ut  beneficia  beneficiis  cumulemus,  multo  gratanter  inducimur  ut 
eos  in  concessionibus  et  indulgentiis  eis  factis  ab  archiepiscopis  et  domi- 
nis  eorumdem  tanto  nostre  confirmationis  et  gratie  privilegiis  muniamus 
quanto  nostra  interest,  sicut  ceteris  prerogativa  dominii  preeminemus, 
ratum  habere  quod  faciunt  et  firmum  gerere  quod  decernunt.  Hinc 
est  igitur  quod  presentis  scripti  serie  notum  fieri  volumus  universis  tam 
presentibus  quam  futuris  fidelibus  nostris  quod  judices,  scabini  et  universi 
cives  Colonienses  fideles  nostri  nostre  supplicaverunt  attentius  majestati 
quatinus  concessionis  et  indulgentie  paginam  quam  Henricus  Coloniensis 
electus  eis  indulsit,  de  nostra  ipsis  gratia  confirmare  dignaremur;  cujus 
tenor  per  omnia  talis  est : 

Henricus  Dei  gratia  sancte  Coloniensis  ecclesie  electus  archiepiscopus, 
Italie  archicancellarius,  omnibus  tam  presentibus  quam  futuris  ad  quos 
presens  scriptum  pervenerit,  omne  bonum  in  perpetuum.  Dignum  est  et 
a  rationis  tramite  non  discordat  ut  eos  qui  in  servitio  nostro  et  ecclesie 
Coloniensis  fideliter  laborant  et  constanter,  ampliori  affectione  diligamus 
et  circa  eorum  promotionem  et  consuetudines  laudabiles  et  jura  conser- 
vanda  operam  adhibeamus  efficacem.  Indeestquodcumpredilectacivitas 
nostra  Coloniensis  nobis  et  predecessoribus  nostris  consilio  et  auxilio 
semper  fidelis  extiterit  et  existat,  de  consensu  et  bona  voluntate  ecclesie 
et  priorumColoniensiumrecognovimuspredictecivitati  jura  sua  el  consue- 
tudines  suas  approbatas,  specialiter  etiam  tam  nos  quam  dicta  ecclesia  et 
priorcs  recognovimus  et  recognoscimus  eidem  civitati  consuetudinem 
antiquam  et  juri  consonam  :  talem  videlicet  quod  nullus  civium  Colonien- 
siurn  pro  delicto  sive  crimine  infra  Coloniam  et  terminos  ipsius  civitatis 
qui  dicuntur  Burban  commisso  vel  quod  dicitur  commissum,  extra  Colo- 
niam  a  nobis  vel  successoribus  nostris  in  jus  vocetur  nec  ab  aliquo  con- 
vcniatur,  sed  nos  et  successores  nostri  in  palatio  nostro  Colonie  presidere 

debemus  et  ibi  secundum  quod  sententia  scabinorum  Coloniensium  dicta- 
verit,  judicare.  In  cujus  rei  testimonium  et  firmitatem  presens  pagina  est 
conscripta,  nostro  et  ecclesie  Coloniensis  sigillis  communita.  Actum  anno 
DominiM.CC.XXIX. 

Nos  igitur  attendentes  fidem  et  devotionem  necnon  grata  servitia  que 
dicti  judices  scabini  et  universi  cives  Colonienses  fideles  nostri  semper 
erga  majestatem  nostram  et  imperium  gesserunt  et  agere  non  desistunt, 
opera  fidei  ipsorum  continuis  prosequentes  augmentis ,  eorum  supplica- 
tionibus  favorabiliter  inclinati  paginam  concessionis  et  indulgentie  memo- 
rati  electi  ratam  habentes,  ea  omnia  que  continentur  in  ea  civibus  et 
civitati  Colonie  perpetuo  confirmamus.  Ad  hujus  igitur  nostre  confirma- 
tionis  futuram  memoriam  et  stabilem  firmitatem,  presens  privilegium  fieri 
etmajestatis  nostre  sigillo  jussimus  communiri. 

Hujus  rei  testes  sunt  Bertholdus  Aquilegensis  patriarcha,  Marinus  ar- 
chiepiscopus  Barensis,  Ulricus  Tergestinus  episcopus,  frater  Gerhardusma- 
gister  domus  Sancte  Marie  Teutonicorum  in  Jerusalem,  Henricus  Aquensis 
prepositus  imperialis  aule  protonotarius ,  Rudolphus  comes  de  Habsburg, 
Fridericus  junior  burggravius  de  Nurnberg,  Conradus  de  Hoenlohe,  An- 
selmus  junior  de  Justingen,  Wiricus  de  Dhune,  Ludevicus  de  Virnsbach, 
et  alii  quamplures. 

Acta  sunt  hec  anno  dominice  incarnationis  M.  CC.  XLII,  mense  maio, 
XV  indictione ,  imperante  domino  nostro  Friderico  imperatore  gloriosis- 
simo  semper  augusto,  Jerusalem  et  Sicilie  rege,  anno  Romani  imperii 
ejus  XXII,  regni  Jerusalem  XVIII,  regni  vero  Sicilie  XLV,  feliciter.  Amen. 

Datum  Capue,  anno,  mense  et  indictione  prescriptis. 


Fridericus,  Romanorum  imperator,  sororibus  ordinis  sancti  cSf' 
Augustini  apud  Wizenburch  aream,  ad  Rudigershuobe  pertinen- 
tem,  donat. 

(Editum  in  Schutz,  Corp.  hist.  Brandenburg.,  sylloge  77,  num.  45,  ex  archivo 
VI.  "  "  7 

monast.  Wilzburg.,  et  ap.  Monum.  Boic.,  tom.  XXX,  p.  286,  num.  DCCLXX, 
ex  origlnalj  cujus  sigillum  appeusum  periit,  remanentibus  filis  sericis  rubri  et 
flavi  coloris.) 

Fr(idericus),Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Imperialis  pietas  circa  beneficia  pauperum  promptam 
merito  so  concedit,  ex  quorum  exhibitione,  et  temporalis  Dei  gratia  et 
salus  provenil  sempiterna.  Hac  siquidem  consideratione  ducti,  ad  devotam 
supplicationem  sororum  ordinis  sancti  Augustini  apud  Wizenburch  fide- 
lium  nosfrarum,  aream  quandam  pertinentem  Rudigershuobe  eisdem 
duximus  conferendam  pro  ipsarum  mansione  perpetuo  possidendam.  Im- 
periaii  auctoritate  districte  precipiendo  mandantes  quatinus  nullus  sit, 
qui  ipsas  sorores  in  prefata  area  contra  presentis  concessionis  nostre  pa- 
ginam  impedire  vel  molestare  presumat.  Quod  qui  presumpserit,  indi- 
gnationein  nostri  culminis  se  noverit  incursurum.  Ad  hujus  igitur  nostre 
collationis  futuram  memoriam  et  stabilem  firmitatem,  presens  scriptum 
fieri  et  majestatis  nostre  sigillo  jussimus  communiri. 

Datum  Capue,  anno  dominice  incarnationis  millesimo  ducentesimo 
quadragesimo  secundo,  mense  madio,  quintedecime  indictionis. 


Pjjj»  Imperator  ipse  de  Apulia  tunc  venit  Capuam  et  inde  per  Sanc- 
tum  Germanum  et  per  Aquinum  transiens  vadit  ad  Civitatem 
Novam.  Lbi  per  dies  aliquot  moram  faciens  versus  Soram  vadit  et 
inde  procedit  in  Marsiam,  ubi  apud  Avezanum  per  totum  ipsum 
mensem  junii  moratus  est.  Ricc.  de  S.  Germ.  Chronic,  ap.  Mura- 
tor.,  Scriplor.,  t.  VII,  p.  1050. 


Fridericus,  Homanorum  imperator,  scribit  fidelibus  suis  Terrae 

Laboris  de  constructione  Civitatis  Novae,  et  ut  obediant  Rogerio 
de  Canalibus  quem  super  hoc  negotio  destinandum  providit. 

(Edit.  ap.  Petri  de  Vin.  epist.,  lib.  III,  cap.  XXXVI,  coll.  cum  codic.  Bibl. 
Cesar.  Paris.,  fonds  Saint-Germain-Harlay,  455,  et  fonds  Notre-Dame,  202.) 

Fidelium  nostrorum  indefessa  synceritas,  in  beneplacitis  et  servitiis 
nostris  nullis  torpens  eventibus,  eorum  semper  memorem  nostram  mu- 
nificentiam  sibi  facit,  ut  nativa  perseverantia  gratiora  beneficia  mereatur. 
Ipsorum  autem  auxilia ,  quanto  constantius  eorum  devotio  pronior  ad 
beneplacita  nostra  et  devotior  reperitur,  tanto  magis  humanitatis  nostre 
clementia,  licet  eam  frequenter  negociorum  diversorum  pluralitas  urgeat, 
invita  tamen  multotiens  patitur  postulari.  Inter  ardua  quidem  quibus 
cure  (sic)  in  salutem  nostrorum  fidelium  inclinamur,  occurrit  nobis  im- 
periali  meditatione  precipuum  regni  noslri  pomerium  omni  vallari  mu- 
nimine ;  quo  ademptis  aditibus  hostium  fideles  nostri  ex  omni  parte  pul- 
chritudine  pacis  virentes,  veprium  lesione  purgata  evulsorum,  jacturam 
non  timeant  et  cultui  nostro  crescant,  fructificent  juxta  morem  et  antiqui 
fructus  parturiant  ubertatem.  In  hiis  revera  causa  surgit  potissima  quod 
civitatem  nostram  Flagelle  ad  flagellum  hostium  in  eo  situ  fundari  provi- 
dimus  (1)  quo  infidelibus  transitus  habilior  cernebatur,  ut  ex  eo  seras 
hostibus  et  ostium  firmaremus  et  in  detrimentum  eorum  nostris  fidelibus 
pronius  refugium  habeatur.  Quam  cum  ad  presens  muniri  meniis  nostra 
precepit  celsitudo,  fidelitati  vestre  firmiter  et  districte  precipiendo  manda- 
musquatenusvotanostravestraquecommoda  in  hiis  fideliterprosequentes, 
executioni  et  ordinationi  Rogerii  de  Canalibus  fidelis  nostri,  quem  de  sua 
prudentia  et  fidelitate  confisi  super  hujusmodi  negotio  providimus  desti- 
nandum,  super  constructione  murorum  ipsorum  memori  devocione  ac 
fide  solitis  pareatis,  illi  juxta  ordinationem  ipsius  subventiones  neces- 
sarias  prestituri,  ut  pro  indesinenter  exhibitis  et  devocius  exhibendis  in 
bravii  (a)  laudabilioris  effectum  munificentie  nostre  gratia  gaudeatis ;  dantes 

(o)  Alias  premii. 


(1)  Cf.  supra,  p.  1  et  50 ;  unde  ad  hoc  tempus  istam  epistolam  reponendam  esse  censemus. 

sibi  ad  requisitioneni  suam  consilium  et  juvamen  ubicumque  ei  fuerit 
oportunum  et  a  vobis  duxerit  requirendum,  ita  quod  commissum  sibi 
curie  nostre  servitium  celeriter  et  efficaciter  exequatur  et  vos  possitis  per 
effectum  operis  merito  commendari. 


Henricus  Angliae  rex  ad  imperatorem  nuntios  mittit  ad  foedus 
ineundum  contra  omnes  homines,  excepta  tamen  Romana  Ec- 
clesia. 

(Edit.  ap.  Rvmer,  Foedera  et  convent.,  t.  I,  p.  142,  coll.  cum  collectione  Brequi- 
gniana,  Mss.  t.  LXIII  ex  rot.  Vascon.  Pat.  H.  3,  ann.  26,  memb.  14.) 

Domino  imperatori  Henricus  Dei  gratia  rex  Anglie,  etc,  salutem. 

Noveritis  quod  nos  dedimus  plenam  potestatem  magistro  Petro  de  Burde- 
galis  et  Bartliolomeo  Peche  ad  fedus  ineundum  inter  vos  et  nos  ad  pacem 
et  treugam,  guerram  et  concordiam  contra  omnes  homines  faciendam, 
exceptis  convencionibus  ex  parte  nostra  Romane  ecclesie  factis,  et  ad  ju- 
randum  in  animam  nostram;  ratum  et  gratum  habituri  quidquid  per 
eosdem  vel  eorum  alterum  vobiscum  in  hac  parte  fuerit  ordinatum.  In 
cujus,  etc.  Teste  rege  apud  Xanctonas,  XIX  junii,  anno  regni  XXVI. 


,nprSp?"  Fridericus,  Romanorum  imperator,  ex  sententia  principum,  in 
■u'm,  favorem  llenrici  Babenbergensis  electi,  praecipit  Ramungo  de 
Kanierstein  et  butullario  de  Nuoremberc  ut  omnes  infeudationes, 
alicnationes,  donationes,  venditiones,  obligationes ,  distractiones 
et  subtractiones,  per  Bopponem,  olim  electum  Babenbergensem, 
nunc  autem  imperii  inimicum,  indamnum  hujus  ecclesiae  a tempore 
liansgressionis  ejus  mense  octobri  1239  factas,  revocent. 

(Editum  in  Heybebger,  Deductm  Bamberg.  super  Furth,  cod.  probat.  num.  65, 
a;  —  in  Ussermann,  Episcop.  Bamberg.,  cod.  probat.  153,  num.  174.  — et 
ap.  Monum.  Boic,  tom.  XXX,  p.  287-289,  num.  DCCLXXI,  ex  originali  unde 
sigillum  fere  illaesum  appendet  ex  filis  sericis  rubri  coloris.) 

Fr(idericus),  Dei  gratia  Romanorum  imperator  semper  auguslus,  Jeru- 
salem  et  Sicilie  rex.  Tenore  presentium  notum  fieri  volumus  universis 
quod  si  ecclesiarum  jura  teneamur  universaliter  defensare ,  ob  auctoris 
reverenciam  et  honorem,  cujus  est  corpus  ecclesia  etunica  sponsa  sua,  ad 
eas  tamen  imperii  nostri  speciales  ecclesias,  que  principatibus  imperii 
sunt  annexe,  in  suis  redintegrandas  juribus  et  penitus  reformandas,  spe- 
ciali  prerogativa  sollicitudinis  et  diligencie  tenemur  adesse,  presertim 
cum  sint  conpago  ipsius  corporis  et  nostri  imperii  firmamentum.  Atten- 
dentes  igitur  qualiter  Boppo  dictus  quondam  Babenbergensis  electus, 
recepla  per  dilectum  filium  nostrum  Conradum  illustrem  Romanorum  in 
regem  electum,  semper  augustum,etregni  Jerosolimitaniheredem,  aucto- 
ritate  nostra  investitura  regalium  ejusdem  ecclesie,  obligaverit  se  nobis 
et  imperio  quod  contra  nostrum  et  imperii  honorem  non  procederet  nec 
per  inimicos  nostros  transitum  faceret,  facta  quoque   sibi  super  hoc 
inhibitione  per  nostras  litteras  speciali,  contra  obligationem  suam  et 
inhibitionem  nostram  venire  presumpserit,  per  inimicos  nostros  transitum 
faciendo,  et  cum  eis  verbo  et  opere  contra  nostram  comunicaverit  digni- 
tatem,  ut  per  obligationem  nobis  et  imperio  factam  per  eum,  ipso  ex 
transgressione  commissa  in  penam  regalium  ecclesie  incidente,  regalia 
ipsa  sint  ad  nos  et  imperium  racionabiliter  devoluta ;  quia  post  transgres- 
sionis  crimen,  tamquam  de  rebus  ecclesie  non  curando,  multa  de  feudis 
et  bonis  ecclesie  infeudavit,  alienavit,  donavit,  vendidit,  obligavit,  dis- 
traxit  pariter  et  subtraxit  in  prejudicium  et  dampnum  ipsius  ecclesie  ac 
inestimabilem  lesionem ;  omnes  infeudaciones,  alienaciones,  donaciones, 
vendiciones,  obligaciones,  distractiones  et  subtractiones  per  eum  factas, 
a  tempore  transgressionis  sue,  ab  anno  videlicet  dominice  incarnationis 
millesimo  ducentesimo  tricesimo  nono,  mense  octubris,  tercie  decime 
indiclionis,  dictante  sententia  procerum  et  ministerialium  nobiscum  in 

publica  curiaresidencium,  quandoHenricus  dicte  Babenbergensis  ecclesie 
electus  (1),  dilectus  princeps  noster,  eral  a  nobis  juxta  morem  regalia 
reoepturus,  super  revocatione  ipsorum  bonorum  provisionem  nostram  et 
publicam  sentenciam  requirendo,  sentencialiter  duximus  revocandas, 
prcdictas  omnes  pronunciantes  irritas  et  inanes.  Et  ecce  quod  Ramungo  de 
Kamerstein  et  butullariodeNuorenberc,  fidelibus  nostris,  plenam  conces- 
simu8  potestatem  predicta  omnia  que  infeudata,  alienata,  obligata,  donata, 
veiulita,  distracta  et  subtracta  a  tempore  transgressionis  invenerint, 
aucloritate  nostri  culminis,  in  ejusdem  H.  eleoti  et  ecclesie  sue  domi- 
nium  debeant  revocare,  instrumentis  et  rescriptis  exinde  confectis,  si 
quando  comparuerint,  nullatenus  valituris,  que  nullius  decernimus  esse 
momenti.  Ut  autem  que  in  publicum  edicimus,  observanda  servemus  et  a 
nobis  incipiat  nostrorum  observancia  mandatorum,  cum  nichil  gloriosius 
censeamus  quam  subesse  legibus  quas  dictamus,  feudum  quondam 
comitis  de  Bogen,  ad  ecclesiam  ipsam  spectans,  quod  per  eundem  quon- 
dam  electum,  posl  transgressionem  suam,  a  dicto  rege  C.  filio  nostro 
dicilur  fuisse  susceptum,  eidem  H.  electo  in  suorum  recepcione  regalium 
duximns  resignandum,  indignum  reputantesa  transgressore  tenere,  quod 
in  aliis  duximus  irritandum.  Ad  cujus  rei  memoriam  presens  scriplum 
fieri,  et  majestatis  nostre  sigillo  jussimus  communiri. 

Datnm  in  castris  prope  Avezanum  in  Celano,  anno  dominice  incarna- 
tionis  millesimo  ducentcsimo  quadragesimo  secundo,  mense  junii, 
quintcdecime  indictionis. 


Inp"p'e'u       Fridericus ,  Romanorum  imperator,  Ramungum  de  Kamerstein 

d  CcUn 
juolo. 


C   et  butullarium  de  Nuorenberc  constituit  procuratores ,  qui  in  do- 


(«)  Verisimiliter,  ut  monet  Boebmerus,  Ileinricus  Bambergensis  eler.lus  una  eademque 
persona  estac  iste  Heinricus  de  Catania  supra  memoratus  cum  titulo  protonotarii  sacri  imperii. 
Vid.  supra,  p.  1 4. 

minium  Henrici  Babenbergensis  electi  omnia  revocent,  quae  olim 
a  Boppone  quondam  electo  Babenbergensi,  a  mense  octobri  1239, 
in  laesionem  ejusdem  ecclesiae  infeudata ,  alienata ,  vendita , 
obligata,  distracta  et  subtracta  fuerant. 

(Editum  in  Heyberger,  Deductio  Bamberg.  super  FiXrth,  cod.  probct.,  num.  65,  b.; 
—  ap.  Monwn.  Boic,  tom.  XXX,  p.  289-290,  ex  originali  unde  sigillum  fere 
illaesum  appendet  ex  segmento  membranaceo;  —  et  ap.  "Wolckern,  Hist.  No- 
rinib.,  p.  113.) 

Fr(idericus),  Dei  gratia  Romanorum  imperator  semper  augustus,  Jeru- 
salem  et  Sicilie  rex,  universis  presentes  litteras  inspecturis  fidelibus  suis 
gratiam  suam  et  omne  bonum.  Notum  sit  universitati  vestre  quod  nos 
Ramungum  de  Kamerstein  et  butullarium  de  Nuorenberc  fideles  nostros 
constituimus  procuratores  ad  revocandum  in  potestatem  et  dominium 
Henrici  venerabilis  Babenbergensis  electi  dilecti  principis  nostri  et  ecclesie 
ejusdem  omnia  que  per  Bopponem  dictum  quondam  BabenbergCnsem 
electum,a  tempore  transgressionis  sue,ab  anno  videlicet  dominice  incar- 
nationis  millesimo  ducentesimo  tricesimo  nono,  mense  octubris,  terciede- 
cime  indictionis,  infeudata,  alienata,  vendita,  obligata,  distracta  et  sub- 
tracta  in  ejusdem  ecclesie  prejudicium  et  inestimabilem  lesionem,  sicut 
m  scripta  lata  sentencia  quam  deferunt,  plenius  continetur.  Quaremanda- 
mus  et  precipimus  fidelitati  vestre  quatenus  ad  requisicionem  ipsorum 
procuratorum,  ea  que  a  predicto  B(oppone)  quondam  electo  a  supradicto 
tempore  vobis  concessa  noscuntur,  in  potestatem  et  dominium  dicti 
H(enrici)  electi  et  ecclesie  resignetis,  cum  et  nos  ea  que  concessa  fuerunt 
de  bonis  quondam  comitis  de  Bogen  ad  ecclesiam  ipsam  spectantibus  que 
per  dictum  B(opponem)  quondam  electum  post  transgressionem  suam  a 
dilecto  fitio  nostro  rege  Gunrrado  dicuntur  fuisse  suscepta,resignaverimus 
in  ejusdem  H(enrici)  electi  potestatem  gloriosum  reputantes  legi  edite 
subjacere,  nolentes  indigne  tenere  que  collata  erant  per  temerarium 
transgressorem.  Ad  cujus  rei  memoriam  presens  scriptum  fieri  et  majes- 
tatis  nostre  sigillo  jussimus  communiri. 

Datum  in  castris  prope  Avezanum  in  Celano,  anno  dominice  incarna- 

tionis  millosimo  ducentesinio  quatlragesimo  secundo ,  mense  junii, 
quintedecime  indictionis. 


In«pudis  Fridericus,  Romanorum  imperator,  Heinrico  Bambergensi  electo 
dat  licentiam  cudendi  monetam  novam  apud  Villacum  et  apud 
Griven,quae  Frisacensi  monetae  aequipolleat  in  pondere  et  valore. 

(Edit.  in  Ludewig,  Script.  rer.  Bamb.,  t.  I,  p.  1143.  —  Lunig,  Spicil.  eccles., 
parsll,  t.  XVII,  p.  30.  —  Heyberger,  cod.  probat.  ad  Deduct.  uber  Furth. 
no  —  Ussermann,  Episc.  Bamb.,  p.  152.  —  Hormayb,  Wien.  Archiv  fur 
Gesch.,  Jahrg.  1826,  p.  612,  in  nota.  —  Et  ap.  Monum.  Boica,  tom.  XXXI, 
pars  I,  p.  575,  e  cod.  cop.  seculi  XIII.) 

Fr(idericus),  Dei  gratia  Romanorum  imperator  semper  augustus,  Jeru- 
salem  et  Sicilie  rex,universis  imperiifidelibuspresenteslitteras  inspecturis 
gratiam  suam  et  omne  bonum.  Justisfidelium  et  devotorum  nostrorum  pe- 
titionibus  tenemur  condescendere  et  providere  ipsorum  commoditatibus 
et  augmentis.  Hinc  est  igitur  quod  nos  habentes  pre  oculis  devota  servitia 
que  nobis  et  progenitoribus  nostris  a  Babenbergensi  ecclesia  sunt  exhibita 
et  que  dilectusprinceps  nosterHeinricus  venerabilis  Babenbergensis  electus 
in  antea  nobis  poterit  exhibere,  ut  ecclesia  sua  que  precedenti  tempore  ex 
malicia  temporis  et  pro  defectu  pastoris  idonei  in  multis  vexata  extitit  et 
turbata  et  gravi  est  debitorum  onere  involuta,  facilius  valeat  respirare  et 
in  statum  pristinumreformari,  damusei  licentiamutapudVillacum  novam 
monelam  cudi  faciat  que  Frisacensi  monete  equipolleat  in  pondere  et 
valore,  et  apud  Griven  eamdem  sibi  gratiam  de  simili  moneta  cudenda 
duximus  faciendam.  Quare  mandamus  et  precipimus  universitati  vestre 
quatenus  nullus  sit  qui  in  cudendis  monetis  predictis,  dandis,  recipiendis 
ipsis  denariis  et  ponendisaliquod  impedimentum  inferre  presumat.  Quod 
qui  presumpserit  indignationemnostri  culminis  se  noverit  incursurum.  Ad 
cujus  rei  memoriam  presens  scriptum  fieri  et  majestatis  nostre  sigillo 
jussimus  communiri. 

Datum  in  castris  apud  Avezanum  in  Celano  (a),  anno  dominice  incar- 
nationis  millesimo  ducentesimo  quadragesimo  secundo,  mense  junii, 
quintedecime  indictionis. 


In  castris 

prope 
Avezzanum 


Fridericus,  Romanorum  imperator,  pro  gratis  civium  Erfor- 
densium  servitiis,  qui  sibi  contra  Sifridum  archiepiscopum  Mogun-  inj^0' 
tinum  imperii  proditorem  fideliter  adhaeserunt,  eos  et  eorum 
bona  in  sua  speciali  protectione  suscipit. 

(Edit.  ap.  Falckenstein,  Histor.  von  Erfurt,  t.  I,  p.  86.  —  Lunig,  Reichsar- 
chiv,  t.  XIV,  p.  428,  n°  XVI.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis 
imperii  fidelibus  quod  nos  attendentes  fidem  puram  et  devotionem 
sinceram  quam  cives  Erfordienses  fideles  nostri  ad  nos  et  imperium 
gesserunt  semper  et  gerunt,  necnon  grata  valde  et  accepta  servitia  que 
nobis  et  imperio  exhibent  incessanter;  considerantes  etiam  qualiter 
iidem  cives,  Sifrido  archiepiscopo  Moguntinensi  contra  nos  et  imperium 
proditorie  rebellante,  nostrum  dominium  specialiter  amplectantes  nobis 
contra  ipsum  strenue  adheserunt,  civitatem  ipsam,  personas  et  res  suas 
mandatis  et  beneplacitis  nostris  obnoxius  exponendo  (4),  predictam 
civitatem  Erfordiam  et  universos  cives  ejus  majores  et  minores  cum 
familiis,  possessionibus,  terris,  omnibusque  bonis  suis  stabilibuset  mobi- 

(a)  In  quibusdam  editis  legitur  Censano,  male. 


(1)  Diu  tamen  in  fide  Friderici  Erfordienses  non  constitisse  ex  litleris  Innocentii  IV  papae 
comperimus,  datis  Lugduni  V  kal.  maii,  anno  VII,  ubi  eos  laudat  quod  Romanae  Ecclesiae 
inconcusse  adhaeserint,  assistendo  laudabiliter  bone  memorie  archiepiscopo  Moguntino  et 
venerabili  fratri  nostro  successori  ejusdem  in  negotio  Ecclesie  memorate.  Cf.  Lunig,  Ibidem, 
n°  XVII. 

VI.  8 

libus  que  tam  in  civitate  ipsa  quam  extra  civitatem  habuerunt,  sub 
oostra  et  imperii  protectione,  defensione  ac  favore  recepimus  speciali. 
Quare  universitati  vestre  precipiendo  mandamus  quatenus  nullus  sit  qui 
predictos  cives  Erfordicnses  fideles  nostros  in  personis,  familiis,  posses- 
sionibus,  terris  ac  bonis  suis  stabilibus  vel  mobilibus  que  tam  in  civitate 
ipsa  vel  extra  civitatem  habuerint,  presumat  aliquatenus  molestare. 
Quod  qui  presumpserit ,  indignationem  nostri  culminis  se  noverit  in- 
cursurum.  Ad  hujus  igitur  noslre  protectionis  ac  defensionis  futuram 
memoriam  et  stabilem  firmitatem,  presens  scriptum  fieri  et  majestatis 
nostre  sigillo  jussimus  communiri. 

Datum  in  castris  apud  Avezanum  in  Celano,  anno  dominice  incarna- 
tionis  millesimo  ducentesimo quadragesimo  secundo,  mense  junio,quinte- 
decime  indictionis. 


Inp"pV;'       Fridericus,  Romanorum  imperator,  ad  supplicationem  Raynaldi 
li""£nu<\'  Ostiensis  episcopi,  monasterium  Sanctae  Crucis  de  Heremo  fontis 
Avellanae,  Augubinae  dioecesis,  in  protectione  sua  recipit,  dum- 
modo  in  fidelitate  sua  fratres  iidem  perseverent. 

(Edider.  Mittarelli  et  Costadoni,  Annal.  CamalduL,  tom.  IV,  Append.,  p.  565, 
n"  355,  ex  cop.  authcnt.  in  archivo  monast.  ejusdera.) 

Fridericus,  Dei  gratia  Romanorum  imperator  semper  augustus,  Hie- 
rusalem  et  Sicilie  rex.  Per  presentem  scripturam  notum  fieri  volumus 
universis  fidelibus  nostris  quod  nos  ad  supplicationem  dilecti  amici 
nostri  R.  (1),  venerabilis  Ostiensis  et  Velletrensis  episcopi,  priorem  et 
convenium  Sancte  Crucis  de  Heremo  fontis  Avellane  Augubine  diocesis 
cum  omnibus  ecclesiis  eorum  quas  jure  proprio  habent,  bona  eorum  stabi- 
lia  et  mobilia  que  nunc  jusle  retinent  et  habent  et  possident,  sub  nostra 


(1)  Lj  est  Raynaldus,  qui  postea  Alexander  IV  papa. 

et  imperii  protectione  recepimus  speciali.  Quare  universitati  vestre  man- 
damus  quatenus  nullus  sit  qui  dictum  priorem  et  conventum  Sancte 
Crucis,  ecclesias  eorum  quas  in  proprio  habent  in  personis  et  bonis 
earum*  mobilibus  et  stabilibus  juste  et  rationabiliter  spectantibus  ad 
eosdem,  offendant  temere  seu  molestent.  Quod  qui  presumpserit  indi- 
gnationem  nostri  culminis  se  noverit  incursurum,  dummodo  dictus 

prior,  convenlus,  fratres  et    eorumdem  deprehendi  non  possint 

contra  honorem  nostrum  et  imperii  aliquid  occulte  vel  publice  

que  nostre  sint  contraria  majestati,  aut  deprehensi  fuerint  a  nostre  fide- 
litatis  tramite  deviare.  Ad  hujus  itaque  nostre  protectionis  memoriam 
et  stabilem  firmitatem,  presens  scriptum  fieri  et  majestatis  nostre  sigillo 
jussimus  communiri. 

Datum  in  castris  prope  Avezzanum  in  Celano  (a),  anno  dominice  in- 
carnationis  millesimo  ducentesimo  quadragesimo  secundo,  mense  julii, 
quintadecima  indictione. 


Fridericus,  Romanorum  imperator,  scribit  invective  cardina-  ccircajuuum.} 
libus,  quia  nimis  tardant  in  electione  novi  pontificis. 

(Edit.  ap.  Petri  de  Vin.  Epist.,  lib.  I,  cap.  XIV;  coll.  cum  variis  bibl.  Cesar. 
Paris.  codicibus;  etap.  Pertz,  Monum.  Germ.  histor.,  t.  IV,  p.  340.) 

Ex  fervore  charitatis  intrinsece ,  decapitatis  membris ,  imperialis 
excellentia  condolet  ex  indivisibilis  dilectionis  adfectu,  quem  erga  matris 
ubera  filius  gerit  tamen  adultus.  Ecclesie  viduate  compatitur  et  com- 
patiendo  turbatur,  ut  cui  materia  suavitatis  dulcedinis  alimenta  com- 
municat  et  augmenta  dilectionis  interius  subministrat ,  doloris  procul 
dubio  non  sit  expers.  Dolor  est  siquidem,  dolor  ingens,  si  Romana 
Ecclesia ,  quae  mater  debet  esse  omnium  el  magistra ,  in  qua  secus  de- 

(a)  In  impresso  prope  Aneganum  in  Telino,  male;  sed  facilius  ex  praecedentibus 
emendatur. 

cursus  aquarum  plantata  sunt  ligna  scientie,  pastoris  solatio  careat,  et 
que  viam  prebere  tenetur  aliis,  penitus  oberrans  in  invio,  cogatur 
addiscere  que  facere  debuit  et  docere.  Sane  contra  naturalis  ordinis 
tramites  mira  res  agitur,  dum  revolutas  undique  aquas  abyssus  dene- 
gat,  quas  virtutum  ariditas,  ut  credimus,  jam  siccavit,  dum  Petri  navi- 
cula,  quam  cupiditatis  flamma  voravit  in  girum,  nautarum  culpa  presi- 
dentium,  procellis  intumescentibus  conquassatur;  dum  mater  Ecclesia, 
que  in  Petro,  immo  in  petra  posuit  fundamentum,  viro  privata  proprio, 
remansit  ut  indigena  viduata.  Ecce  siquidem  perdente  Christo  vicarium, 
princeps  Apostolorum  perdidit  successorem  et  pastorali  regimine  grex 
dominicus  est  privatus.  Sed  cardinales,  Ecclesie  cardines  et  columne, 
quos  diminutio  capitis  eclipsavit,  quales  ceteris  venie  impetratores 
existitis,  qui  si  veritas  sub  modio  non  celatur,  non  sufficitis  ad  vindic- 
tam  (a)?  Quales  semitas  ostenditis  errantibus,  qui  a  directionis  gressibus 
deviatis?  Sedentes  enim  ut  colubri,  non  que  sursum  sunt  sapitis,  sed 
que  ante  oculos  sita  sunt,  mundana,  non  spiritualia  intuentibus  provi- 
detis.  Sitit  enim  quilibet  presulatum  et  papalem  esurit  apicem,  prout 
voluntas  dictat  arbitrii  et  merita  non  subserviunt  rationi,  quorum  vultus 
invidie   maculis    sic  et  livore  cupidilatis  obducitur ,   quod  neuter 
vivere  velit  alterum,  nedum  pontificatus  fastigio  suspicere  decoratum. 
Movetur  igitur,  movetur  et  merito  nostre  majestatis  industria,  et  tanto 
fortius  doloris  aculeo  pungimur,  quanto  propius  pre  cunctis  gentibus  et 
mundi  principibus  Romane  Ecclesie  imperium  vicinatur.  Cesset  itaque, 
cesset  materia  factionum,  cesset  inter  vos  innata  dissensio,  non  vos 
seducat  angelus  tenebrarum,  qui  sepe  in  lucis  angelum  se  transformat 
et  unitatem  gregis  disrumpere  consuevit;  sed  pax  et  justitia,  que  velut 
due  sorores  se  invicem  amplexantur,  in  cardinalium  collegio  vendicent 
sibi  locum,  et  invocataclementia  illius,  cujus  est  a  coelo  summo  egressio, 
ad  electionem  novi  pontificis  unanimiter  procedentes,  nobis  et  mundo 
presulem  eligalis.  Ubi  (b)  divinus  intuitus  vos  invitet  et  pondera  subeant 

(a)  In  impresso  legilur  :  ...  existitis,  veritatem  ipsam  cum  opprimitis  ac  vosmetipsos 
vindicetis.  Quod  sensu  oranino  caret. 

(b)  Sic  in  omnibus;  legendum  tamen  utinam  arbitramur. 

equitatis,  ut  a  vobis  quos  in  opere  previos  et  in  meritis  precursores 
habere  debet  populus  christianus,  (cum  adsumatur  a  subditis  audacius 
in  exemplum ,  quod  committit  irreverentius  improvisio  prelatorum), 
non  transgressionis  notam  accipiant  subditi  quos  regitis ,  sed  provisionis 
unanimis  et  firmioris  fidei  vestigia  prosequantur. 


Mense  julii  imperator  congregato  exercitu  copioso  super  Urbem  Supyuluorbem  . 
vadit,  et  hostilem  faciens  in  exterioribus  vastitatem,  mense  au- 
gusti  in  regnum  reversus  est  (1).  Riccardi  de  S.  Germ.,  Chro- 
nic.  ad  ann.  p.  1050. 


Cardinalis  quidam  magistro  Petro  de  Vinea  scribit,  eum  adhor 
tans  ut  apud  principem  insistat  de  liberatione  cardinalium  et  prae 
latorum  aliorum. 

(Inedit.  ex  codicib.  bibl.  Cesar.  Vindobon.,  Mss  Philolog.,  n°  305,  fol,  91  verso. 
etn°  61,  fol.  33,  cumtitulo  :  Papa  Petro  de  Vineis.) 

Magistro  P.  de  Vineis  (sic). 

Tociens  vobis  incassum  preces  effudimus  pro  karissimis  fratribus  nos- 
tris  et  aliis  qui  adhuc  in  carcere  principis  detinentur,  utinam  nunc  nobis 
exaudicionis  optate  janua  panderetur.  Rogavit  enim  pluries  universitas 
cardinalium  quod  matri  (a)  filii  redderentur.  Flagitavit  etiam  quod  trac- 

(a)  In  codicib.  nostri. 


(1.)  «  Ipso  mense  augusti  imperator  ante  recessum  ab  obsidione  Urbis,  statuam  hominis 
aereara  et  vaccam  aeream  similiter  quae  diu  steterant  apud  Sanctam  Mariam  de  Crypta  Fer- 
rata  et  aquam  per  sua  foramina  artificiose  fundebant ,  in  regnum  apud  Luceriam  Apuliae  civi- 
tatem  ubi  Saraceni  degebant,  portari  jubet.  »  Ricc.  de  S.  Germ.  Chronic,  Ibidem. 


[Aagusto 
ineunte.] 

tarentur  humanius  et  precipue  dominus  Penestrinus,  vestre  ut  dicitur 
custodie  deputatus.  Nunc  autem  ut  fatur,  plus  artatur,  strictius  clauditur, 
tractatur  durius  et  asperius  a  solatio  collocutionis  humane  arctatur,  ita 
quod  nulli  ad  ipsum  pateat  ingressus.  Nam  propriis  famulis  et  sociis  des- 
titutus  affligitur  vehementer  et  defectum  frequenter  patitur  in  victu  pari- 
ter  et  vestitu.  Porro  quis  favor  ex  hoc  accedit  principi?  Quis  honor  accres- 
cit?  An  propter  hoc  fama  celebrior  de  sua  clementia  spargitur  votivis 
gaudiis  celebranda  per  orbem?  Ecce  Dei  famuli  (a),  viri  religiosi,  minis- 
tri  Christi  el  clerici  seculares  in  ejus  sortem  assumpti  necnon  prelati  ac 
pontifices  sacro  dudum  crismate  delibuti  fame  cruciante  confunduntur, 
opprobrio  nuditatis  protracti  diutius ;  a  carcerali  tedio  nimirum  affligun- 
tur  longioribusque  distracti  angustiis  pene  deficiunt ;  et  super  virtutem 
depressi  et  continuis  pulsati  doloribus,  subsannationibus  et  opprobriis 
lacessiti  usque  ad  satietatem  visionis  et  auditus  omni  carni  (sic)  et  populis 
universis ,  jam  pro  remedio  cruciatuum  vitam  fastidiunt  et  desiderare 
mortis  compendia  compelluntur.  Ubi  esl  benignitas  et  humanitas  tanti 
principis?  Ubi  est  clementia  domini  et  ubi  sapientia  imperantis  sub  celo 
tani  hominibus  quam  jumentis?Numquid  virtutes  multiplices  quas  divina 
gratia  concessit  in  ipso  et  quibus  fulgentius  illustravit  principem  singula- 
rem ,  sub  duritie  claustro  claudentur,  sub  clave  crudelitatis  (quod  absit) 
foribus  obseratis  ?  Nonne  intrabit  pietas  que  clamat  ad  januam  et  ut  ingre- 
diatur  pulsare  non  cessat,  et  ut  misereatur  tantus  princeps  ululantis 
miserie  miserorum,  non  desinit  supplicare?  Vestram  itaque  prudentiam 
attentius  exoramus  quatinus  instetis  apud  principem  sollicitudine  dili- 
genti  ut  restituat  fratribus  suos  fratres  et  alios  clericos,  et  prelatos  interim 
tractari  precipiens  humaniter  et  honeste,  dominos  fratres  nostros  digne- 
tur  protinus  liberare,  quos  faciat  sine  mora  usque  ad  nos  secure  conduci. 
Nam  ad  provisionem  Ecclesie  faciendam  maturius,  ad  quod  duobus  ex 
nobis  existentibus  extra  Urbem  dudum  dignatio  Cesaris  per  suos  apices 
obtulit  illos  duos  (1),  necnon  el  ad  pacis  tractatum  valde  utiles  esse  pos- 

(a)  Ia  codicib  famula. 


1)  Cf.  supra  ipsius  Friderici  epistolam,  p.  35. 

sunt,  si  non  permittat  (a)  se  tantus  princeps  ad  instar  Salvatoris  a  pietate 
clementie  separari  ut  juxta  Salomonem  firmetur  clementia  thronus  ejus. 
Nichil  enim  in  throno  regis  honorificentius  dominatur,  nichil  tam  ampla 
magniludine  imperat  dignius,  nichil  splendet  subtilius  in  celsitudine  alti 
cordis  ;  nichil  enim  in  triumphalibus  titulis  fulget  luminosius  aureis  let- 
teris  ascribendum  quantum  si  clementia  regnet  in  pectore  principis  et 
solium  glorie  teneat  usquequaque.  Hoc  autem  fieri  pro  certo  censetur 
quum  victoriosus  in  ceteris  a  pietate  voluntarie  vincitur  et  sceptrum  regni 
palmamque  victorie  tradit  illi.  Super  afflictos  namque  pia  gestans  prin- 
ceps  viscera  famosius  ubique  clementie  laudibus  illustratur.  Duobus 
quippe  syderibus  mediantibus  celum  pingitur,  cum  duobus  magnis  lumi- 
naribus,  pietale  et  clementia,  mundum  irradians  et  clarificans  universum. 
Nimirum  hec  faciens  ex  ejus  operibus  quasi  ex  mundo  et  terso  speculo 
resultabit  ymago  que  ceterorum  pectora  sibi  conciliat  (6),  letificat  et 
serenat,  retribuens  omnibus  fiduciam  bone  spei.  Sic  autem  in  hiis  exer- 
cere  se  vestra  curet  industria  quod  juxta  votum  petentis  consequantur 
effectum  carcerati ,  redemptionis  adepti  gratiam  laudent  dominum  ac  Ro- 
mana  Ecclesia  suo  tempore  cum  gratiarum  actionibus  antidota  gerens 
vobis  condignam  vicissitudinem  rependere  teneatur  (1 ). 


Fridericus,  Romanorum  imperator,  civitatem  Gamerinum  in  Apudsanctum 

'  17  Germanum, 

suam  fidem  reversam,  ad  gratiam  suam  recipit,  bonaque  ei  M6nst0" 
et  consuetudines  confirmat,  poenas  et  mulctas  pro  maleficiis 
perpetratis  remittendo. 

(a)  In  codic.  sane  permulat. 

(b)  In  codic.  conculcat. 


(1)  Hanc  epistolam  hoc  ipso  tempore,  vel  paulo  ante  scriptam  fuisse  quo  cardinalis  Sancti 
Nicolai  liberatus  est  :  «  Mense  augusto  Oddo  cardinalis  liberatur,  et  episcopus  Prenestinus 
cum  magistro  Johanne  Toletano  reducti  a  Tibure  in  Roccam  Jani  quae  est  super  Sanctum 
Germanum,  servandi  traduntur.  »  Ricc.  de  S.  Germ.  Chronic,  ad  ann.  p.  -1050. 


64  FRIDERICI  SECUNDI  [Am,  1242. 

(Edider.  Ughelli,  Ital.  sacr.,  t.  I,  p.  555,  edit.  Coleti.  —  Lilio,  Hist.  di  Ca- 
merino,  p.  245,  iste  tamen  minus  integre.  Mendas  evidentiores  quae  in  Ughel- 
liano  textu  irrepserunt  correximus,  caeteras  arbitrio  leetoris  relinqueutes,  dum 
simus  omni  ope  ad  rcstitutionem  integram  destituti.) 

In  nomine  sancte  et  individue  Trinitatis,  Federicus,  Dei  gratia  Romano- 
rum  imperator  semper  augustus,  Jerusalem  et  Sicilie  rex.  Dum  varietates 
rerum  et  temporum  serenitas  nostra  considerat  et  devotionem  subditorum 
attendimus  per  instantiam  et  sollicitudinem  nostram  ad  mandata  nostra 
et  beneplacita  conversam,  inita  ?  ipsorum  recto  mentis  judicio  compen- 
samus  qui  tandem  mandatis  et  ordinationibus  nostris  se  exposuerunt 
obnoxius.  Sub  quorum  pretextu  si  quando  conversionis  errorem  poterat 
interesse,  dilatio  excusationis  alicujus  causam  dabat  ut  nostra  subsequen- 
ter  voluntate  cognita  et  ex  parte  nostra  et  imperii  dominio  naturali  se 
promptius  et  reverentius  inclinarent.  Quapropter  attendentes  devotam 
conversionem  et  promptam  et  expertam  fidem  hominum  civitatis  Came- 
rini  nostrorum  fidelium,  qui  quam  nostro  se  universi  et  singuli  mandatis 
nostris  exponerint  omnique  in  presenti  facere  studuerunt  ac  sperantes  ab 
eis  quotidie  reagere  gratiora,  civitatem  et  homines  Camerini  ad  nostram 
fidelitatem  pure  conversos  ad  plenam  majestatis  nostre  gratiam  recipimus 
et  favorem,  confirmantes  eis  omnia  bona  eorum  que  juste  tenent  et  pos- 
sident  et  omnes  insuper  bonos  usus  et  approbatas  consuetudines  quibus 
felici  tempore  divorum  augustorum  Friderici  avi  nostri  et  Henrici  patris 
nostri  recordationis  inclyte  gavisi  et  usi  fuisse  noscuntur;  remittentes  eis- 
dem  omnes  offensas  et  culpas  quas  olim  contra  nos  et  dilectum  filium 
nostrum  Henricum  illustrem  regem  Turrium  et  Galluri  et  totius  Italie 
legatum  et  alios  nuntios  et  fideles  nostros  regni  et  imperii  verbo  et  opere 
commiserunt.  Condonantes  igitur  maleficia  perpetrata  tam  universaliler 
quam  divisim  contra  communes  fideles  nostros  vel  speciales  personas,  et 
quod  res  mobiles  ablatas  tempore  presentis  guerre  restituere  non  cogan- 
tur,  penasque,  mulctas  et  condemnationes  tam  per  nos  quam  per  eum- 
dem  regem  vel  alios  nostros  nuncios  et  legatos  eisdem  compositas  nihilo- 
minus  remittendo,  promittimus  etiam  lerram  ipsam ,  scilicet  civitatem 
Camerini  et  homines  civitatis  ipsius  in  bono  et  pacifico  statu  propensius 

confirmare  ac  eos  in  dominio  et  comandio  nostro  et  imperii  irrevocabili- 
ter  continuare,  et  nullo  unquam  tempore  restitutionem  aut  traditionem 
ipsorum  Romane  Ecclesie  faciemus ;  presentis  privilegii  auctoritate  man- 
dantes  quatenus  nulla  [persona]  sublimis  vel  humilis,  ecclesiastica  vel 
mundana,  dux,  legatus,  marchio,  comes,  vicecomes,  capitaneus,  potes- 
tas,  rector  et  commune  contra  tenorem  presentis  privilegii  venire  presu- 
mat.  Quod  qui  presumpserit  L  libras  auri  in  vindictam  temeritatis  sue  se 
compositurum  agnoscat;  quarum  medietas  camere  nostre  et  reliqua  passis 
injuriam  persolvantur.  Ad  hujus  igitur  receptionis  nostre  memoriam, 
remissionis,  condonationis ,  relaxationis,  promissionis  et  confirmationis 
stabilem  firmitatem  ac  robur  perpetuo  valiturum,  presens  privilegium 
fieri  et  majestatis  nostre  sigillo  jussimus  communiri. 

Hujus  autem  rei  testes  sunt  Henricus  Bambergensis  electus  dilectus 
princeps  noster,  Berardus  Panormitanus  archiepiscopus,  Reginus  Cameri- 
nensis  episcopus,  Theobaldus  Franciscus,  magister  Petrus  de  Vinea  et 
magister  Taddeus  de  Suessa ,  magne  imperialis  curie  nostre  judices ,  et 
plures  alii. 

Signum  domini  Federici,Dei  gratia  invictissimi  Romanorum  imperatoris 
semper  augusti,  Hierusalem  et  Sicilie  regis  gloriosissimi. 

Acta  sunt  hec  anno  dominice  incarnationis  MCCXLII,  [mense]  augusti, 
XV  indictione,imperante  domino  noslro  Federico,  Dei  gratia  invictissimo 
Romanorum  imperatore  semper  augusto,  Hierusalem  et  Sicilie  rege  glo- 
riosissimo,  imperii  ejus  anno  XXI  et  regni  Hierusalem.  .  . .  ,  regni  vero 
Sicilie  XLV,  feliciter.  Amen. 

Datum  apud  Sanctum  Germanum,  anno,  mense  et  indictione  prescriptis. 


Fridericus,  Romanorum  imperator,  ad  petitionem  Marinae 

In  campi: 

abbatissae  Sancti  Salvatoris  de  Guilleto,  monasterio  ejus  con-  SS™ 
firmat  feudum  Persanum  quod  Riccardus  de  Trentenaria  post 

augu^to. 

mortem  sororis  ipsius  Margaritae  ab  eodem  monasterio  tenendum 

legavit,el  onus  servitii  personalis  pro  dicto  feudo  debiti  in  annuum 
redditimi  unciae  auri  unius  de  speciali  gratia  transfundit. 

(Inedit.  ex  archivo  reg.  S.  Severini,  ap.  Neapolira,  membranarum  volum.  XII, 
ab  anno  I  2-12  ad  1249.) 

Fridericus,  Dei  gratia  Romanorum  imperator  semper  augustus,  Jeru- 
salem  el  Sicilic  rcx.  Per  presens  scriptum  notum  facimus  universis  fide- 
libus  nostris  tam  presentibus  quam  futuris  quod  Marina  venerabilis 
abbatissa  monasterii  Sancti  Salvatoris  de  Guilleto  majestati  nostre  expo- 
snil  quod  Riccardus  de  Trentenaria,  castellanus  castri  nostri  Castri  Johan- 
nis;  sanus  mente,  licet  eger  corpore,  intercetera  que  in  ultima  sua  volun- 
tate  disposuit,  legavit  et  dimisit  Margarite  sorori  sue  Persanum  pheudum 
suum  cum  omnibus  suis  pertinentiis  et  rationibus  ad  idem  pheudum 
spectantibus,  tali  pacto  et  conditione  quod  dicta  Margarita  donec  viveret 
teneatur  dare  quolibct  anno  de  proventibus  ejusdem  pheudi  filiabus 
suis,  videlicet  Joanne,  Gemme  et  Scolastice,  pro  indumentis  ipsarum 
uncias  auri  scptem,  et  post  mortem  ipsius  Margarite  prediclum  pheudum 
cum  omnibus  suis  pertinentiis  ad  idem  spectantibus  remanere  deberet 
in  monasterio  Saucti  Salvatoris  de  Guilleto,  pro  remedio  anime  sue  et 
oninium  parentum  suorum,  ubi  predicte  filie  sue  erant  perpetuo  collo- 
cate.  Quare  nobis  humiliter  supplicavit  ut  quia  in  pheudalibus  nec  inter 
vivos  contractus  est  validus  nisi  generalis  superioris  domini  confirmatio 
et  consensus  accedat  in  eis  que  vix  ultima  dispositio  non  subsistit ,  pre- 
dictam  ultimam  dispositionem  factam  per  prediclum  Riccardum  de  pre- 
dicto  pheudo  Pcrsani  monasterio  supradicto,  ut  eadem  Margarita  dece- 
dente  dictum  pheudum  debeat  in  eodem  monasterio  remanere,  ratam 
habere  et  confirmare  de  certa  scientia  et  speciali  gratia  dignaremur,  et 
quo  gralia  nostra  monasterio  sit  eidem  fecundior,  honus  servicii  pro 
eodem  pheudo  curie  nostre  debiti  transfundi  juberemus  in  annuum  pecu- 
nio  redditum  competentem  faciendum  curie  nostre  pro  agnitione  pheudi 
memorati.  Nos  autem  ob  reverentiam  Salvatoris  et  Domini  nostri  Jesu 
Christi  per  quem  vivimus  et  regnamus,  intuitu  etiam  dicti  loci  venera- 
\>\\\>  el  virginum  ac  religiosarum  personarum  ibidem  Domino  jugiter 

famulantium,  volentes  eidem  monasterio  gratiam  facere  specialem,  pre- 
dictam  dispositionem  factam  et  relictum  a  dicto  Riccardo  de  pheudo  suo 
Persani  dicto  monasterio  post  mortem  Margarite  sororis  ejusdem  Riccardi 
de  speciali  gratia  et  certa  scientia  confirmamus ;  statuentes  ut  idem  mo- 
nasterium  pro  eodem  pheudo  subire  non  teneatur  servicium  personale, 
sed  ab  ipso  sit  liberum  et  exemptum  et  loco  ipsius  servicii  personalis. 
quolibet  anno  in  festo  Nativitatis  pro  agnitione  dicte  gratie  nostre  unciam 
auri  unam  curie  nostre  solvere  teneatur,  non  obstante  constitutione  divi 
Rogerii  avi  nostri  per  nos  super  alienatione  pheudorum  vel  rerum  pheu- 
dalium  inhibita  ampliata,  salvo  mandato,  ordinacione  nostra  et  heredum 
nostrorum.  Ad  hujus  autem  confirmationis  et  gratie  nostre  memoriam  et 
robur  perpetuo  valiturum,  presens  privilegium  fieri  et  sigillo  majestatis 
nostre  jussimus  communiri,  anno,  mense  et  indictione  subscriptis. 

Datum  in  campis  prope  Sanctum  Petrum  de  Olivola ,  anno  dominice 
incarnationis  millesimo  ducentesimo  quadragesimo  secundo,  mense  au- 
gusti,  quintedecime  indictionis,  imperante  domino  nostro  Friderico,  Dei 
gratia  excellentissimo  Romanorum  imperatore  semper  augusto,  Jeru- 
salem  et  Sicilie  rege ,  imperii  ejus  anno  vicesimo  secundo ,  regni  Jeru- 
salem  anno  septimo  decimo,  regni  vero  Sicilie  quadragesimo  quarto,  feli- 
citer.  Amen. 


Mense  seplembris  comes  Tolosamis  apud  Melfiam  in  Apulia  ad 

[Septembri.J 

imperatorem  venit  qui  per  totam  hiemem  fuit  in  regno.  Ricc.  de 
S.  Germ.  Chronic,  ap.  Murator.  Scriptor.,  t.  VII,  p.  1049. 


Fridericus,  Romanorum  imperator,  Roberto  de  Gastellione 
[vicario  imperii  in  Marchia]  mandat  ut  Palmerium  ad  curiam  im- 
perialem  ad  triginta  dies  post  citationem  receptam  advocet,  que- 


Baroli , 
10  octobris 

relae  filiorum  Rovis  et  Palmerii  de  Sancto  Angelo  responsurum 
super  restitutione  castri  Moliani  aliarumque  possessionum. 

(Memorat.  a  Boehmer,  in  sua  9  novembris  1859  epistola,  ex  copia  recentiore 
seculi  decimi  octavi  in  archivo  Firmano  a  Bethmann  reperta  et  transcripta.) 

Datum  Baroli,  X  octobris,  prime  indictionis. 


[um        Ludovicus,  Francorum  rex,  cardinalibus  Ecclesiae  Romanae 

exeunlc.)  ' 

scribit  ut  postpositis  omnibus  novum  pontificem  eligere  procu- 
rent-,  desidiam  eorum  acriter  incusat,  monetque  ne  minis  prin- 
cipis,  scilicet  Friderici,  Romanorum  imperatoris,  deterreantur, 
cum  ipse  subsidium  regni  sui  eisdem  promittat. 

(EJit.  ap.  Petr.  de  Vin.  epist.,  lib.  I,  c.  XXXV,  edit.  Basileae.) 

Ludovicus  (o),  Dei  gratia  rex  Francorum,  universis  Ecclesie  Romane 
cardinalibus  dilectis  amicis  suis  salutem  et  plenitudinem  summi  boni. 
Cum  papalis  sit  dignitas  orbiscaput,  orbis  regimen,  orbisque  majestas, 
admirari  compellimur,  turbari  compellimur,  dolere  compellimur  et  tris- 
tari,  quandoquidem  vos  quos  mundi  cardines  reputamus,  quos  totius 
firmamentum  fidei  reputamus,  postquam  beatissimus  pater  Gregorius 
vitani  deserens  de  vita  carnis  vitam  petiit  sanctiorem,  in  concordia  vide- 
mini  tam  discordes,  quod  tempore  vigiliarum  dormitis  et  vigilabitis  for- 
sitan  cum  fuerit  dormiendum.  0  Petri  sedes,  quanto  tempore  vacavisti, 
cujus  successor  exsolvens  naturale  debitum  mausoleo  recludi  minime 
COnsuevit,  nisi  successore  previo  concorditer  substituto!  Ecce  quidem 
nobilis  urbs  Romana  sine  capite  vivit  que  caput  extitit  aliarum.  Quare? 
Gerte  propter  discordiam  Romanorum.  Sed  quid  eos  ad  discordiam  pro- 
vocavil?  Auri  cupiditas  et  ambitio  dignitatum.  Non  enim  quid  expediat 

(a)  In  ibta  editione  necnon  et  in  quibusdam  codicibus  legitur,  sed  male,  Philippus. 

considerant,  sed  quod  volunt.  Speciale  commodum  generali  proponunt 
et  minus  debite  utilitatem  preferunt  honestati.  Quomodo  igitur  regent 
alios  qui  seipsos  regere  non  noverunt,  qui  inimicis  prosunt  et  amicos 
ledunt  et  sibi  nihil  peragunt  ad  profectum?  Gonsueverat  quidem  olim 
Romana  curia  honestate  fulgere,  scientia,  moribus  et  virtute,  nec  for- 
tune  minis  aliquatenus  expergisci  :  quia  sibi  firmius  in  virtute  quam 
in  casu  presidium  collocavit.  Nunc  vero  eos  effera  conterunt  quos  pro- 
spera  extulerunt ;  et  dici  potest  non  curia  sed  cura ,  marcam  desiderans 
plus  quam  Marcum,  dum  Salmonem  legens  despicit  Salomonem.  An 
Cesaris  tyrannidem  pertimescunt  ?  Sed  hominem  timere  non  debet  cui 
Dominus  est  adjutor.  Sunt  enim  (?)  (a)  quidam  principes  temporales 
quibus  quod  libet  licet,  quod  licet  possunt,  quod  possunt  audent,  quod 
audent  faciunt  :  alumnis  molestum  videri  non  debet,  si  fortitudinis  cly- 
peum  non  contemnunt;  est  enim  fortitudo  considerata  periculorum  sus- 
ceptio  perpessioque  laborum.  Et  quia  est  de  fortitudine  satis  dictum, 
nunc  de  prudentia  subjungatur,  que  adeo  utilis,  immo  necessaria  est 
prelatis  quod  sine  illa  sue  dignitatis  gloriam  non  merentur.  Verumtamen 
preterire  non  libet  quod  prudentia  est  ad  malum,  quando  qui  honorem 
desiderant  onus  vitant,  preesse  desiderant,  profectum  negligunt  subdi- 
torum,  sollicitudinem  fugiunt  et  laborem,  intendunt  somno  et  libidini,  et 
ludis  et  epulis  delectantur.  Tales  utique  pastores,  non  pastores  sed  lupi 
impiissimi  dici  possunt,  quorum  perfidia  sancta  Mater  Ecclesia  concul- 
catur,  fides  conteritur,  spes  subtrahitur  et  charitas  radicitus  extirpatur. 
Vos  igitur  qui  columne  remansistis  ecclesiastice  firmitatis,  animadver- 
sione  respicite  diligenti ,  si  alicujus  gratia ,  odio  vel  limore  postponenda 
facitis  vel  postponitis  facienda,  nec  pro  tuenda  ecclesiastica  libertate  de 
Francorum  subsidio  dubitetis,  quia  regnum,  personas  et  pecunias  vestre 
committimus  potestati.  Non  enim  timemus  alicujus  principis  sive  odium 
dici  oporteat  sive  fraudem,  quem  nescimus  quo  nomine  appellemus  cum 
rex  esse  postulet  et  sacerdos  (1).  Ceterum  cum  jus  regnum  in  eamdem 

(a)  In  libro  n. 


(1)  Notandum  :  nempe  ad  Fridericum  verisimilitcr  alluuilur, 

penonam  cam  sacerdotio  non  concedat,  relinquitur  ut  ostendat  quo 
jure  percipial  saeerdotii  dignitatem.  In  vacua  non  venit,  dum  vobis  inest 
authorifas  eligendi;  usucapere  non  potuit,  quia  tantum  temporis  nondum 
fluxit.  Bmptio  vestra  cessat  cum  res  sacra  sitab  omni  venditione  penitus 
aliena.  Restat  igitur  ut  quod  suum  fieri  nequit,  occupet  violenter.  Con- 
siderate  itaquc  diligenter  vos  ad  quorum  manus  respicit  totus  mundus, 
quid  vostre  prudentie  sit  agendum,  firmitatem  diligite,  veritatem  ser- 
vato,  Deum  timete,  resistentes  viriliter  pravitati  cui  nimis  colla  submit- 
titis  ot  ullra;  sed  dicere  nolumus,  ne  forte  videamur  arroganter  ponere 
os  [in]  oolum.  Quod  si  dignitas  non  facit  hominem  reverendum,  si  con- 
tagione  sordescif  improborum,  si  nequitia  prelati  decidit  in  contemptum, 
quid  resfat  nisi  quocl  indigna  est  confusio  dignitatis?  Eapropter  loco 
Petri  talem  pontificem  eligere  procuretis,  qui  merito  Christi  vicarius  dici 
possit,  pastor  bonus  et  firmitatis  Ecclesie  conservator,  cujus  superemi- 
nens  claritas  et  doctrina  sole  lucidior  populum  illuminent  christianum. 
Nec  magna  sit  oratio  inter  vos  aut  longum  consilium  de  predicto ,  sed 
Spiritus  Sancti  gratia  excitatus  exurgat  leo  dormiens  de  cubili,  rugilu 
oujus  nnindi  princeps  (a)  contremiscant  (sic). 


Ouidam,  ut  videtur,  imperatoris  fautor  (1)  scribit  invective  ad 
cardinales  cum  acerba  increpatione ,  quia  non  creant  novum 
papam. 

(Edit.  ap.  Pelr.  de  Vin.  epist.,  lib.  I,  cap.  XVII;  coll.  cum  variis  bibl.  Cesar. 
Paris.  codicibus,  praeeipvc  fonds  Saint-Germain-Harlay,  n°  455.) 

Ad  vos  est  hoc  verbum,  filii  EflVem,  male  tendentes  arcum,  et  pejus 

(a)  Principcs,  nisi  lcgendum  sit  princeps  contremiscat  et  ad  Fridericum  referatur. 


(I)  Hanc  epistolam  quam  ipsi  Frideriro  quidam  codices  tribuunt,  non  imperiali  slylo  fuisse 
M  riptam,  tum  cx  sc  su,  tum  ex  forma  nemo  ron  dijudicaverit. 

emittentes  sagittas,  turpiter  in  die  belli  conversi  retrorsum.  Ad  vos  est 
hoc  verbum,  filiiBelial,  dispersionis  oves.  Ad  vos  est  hoc  verbum,  ani- 
malia  capita  non  habentia,  magni  judicis  adsessores.  Ad  vos  est  hoc 
verbura  cardinales  obliquati,  quibus  male  voluit  orbis.  Ad  vos  est  hoc 
verbum,  pro  quibus  totus  mundus  prorumpens  in  verba,  obloquitur.  Non 
ego  possum  loqui,  quin  obloquar,  quia  de  mundo  sum ,  licet  immundus, 
propter  quod  oportet  me  sentire  cum  mundo,  tanquam  pars  suo  toti,  nec 
dissona,  nec  adversa  scribenti  (a).  Itaque  attendite  de  dura  et  inepta 
materia,  rudem  epistolam  exordii  dignitate  privatam.  Nam  lingua  mea 
velocitate  compulsa,  prius  prorupit  in  verba,  quam  concipiens  ei  spi- 
ritus  delegasset,  et  sic  superioris  non  expectato  imperio  minus  plene  con- 
cepta  edere  festinavit.  Habet  enim  animus  perturbatus ,  quod  plerumque 
sermonem  incontinuum  parit,  aliquando  et  abortivum.  Communis  namque 
animorum  existit  conceptio  et  sermo  vulgaris,  quod  non  mediator  Dei  et 
hominum,  Jesus  Christus,  de  summo  coelo,  qui  venit  ponere  pacem  in 
finibus  terre ,  Apostolorum  magister  et  dominus ,  sed  divisus  in  se 
Sathanas,  princeps  aquilonarius ,  sit  in  medio  vestrum  ,  tanquam  quibus 
ministrat  ille  persuasor  discordie ,  mendacii  pater ,  et  spiritus  tene- 
brosus,  qui  posuit  linguas  vestras  in  divisiones,  et  in  pluralitatis  arti- 
culos  vestram  disgregare  compulit  unitatem,  dum  nec  vobis  nec  mundo 
consulitis,  qui  tot  periculis  propulsatur  :  et  Petri  navicula,  que  per  maris 
altitudinem  ventorum  flatibus  rapitur,  remis  et  remige  destituta,  non  est 
aliquatenus  vobis  cure.  Que  quamvis  in  se  submersionem  non  timeat,in 
suis  tamen  multa  et  varia  patitur  naufragia  tempestatum.  Sane  si  diligenter 
attenderetis  qualiter  nationes  et  gentes,  quas  judicare  soletis,  contra  vos 
derisorie  movent  capita  sua,  in  se  unusquisque  palleret,  et  ad  tam  publi- 
cum  et  detestabile  opprobrium  propulsandum  non  invenire  posset  neces- 
sarium  argumentum;  quia  dum  quilibet  vestrum  adspirat  ad  cathedram, 
unus  non  consentit  in  alium ,  et  dum  alter  in  alterum  non  consentit,  nullus 
erigitur,  et  dum  nullus  erigitur,  cathedralis  dignitas  evanescit,  et  sic  ex 
disconvenientia  vestra  conveniens  Ecclesie  status  confunditur,  et  fidei 


(a)  In  codiee  scribentis,  neque  melius. 

qua  vivitis,  deperit  rectitudo.  Per  capitis  quidem  defectum  emergit  ut 
uhi  uatura  seusus  imposuit,  monstra  reputemini  quedam  et  membra 
truncata,  in  cunctis  sensibus  defectiva,  quoniam  videtur  obtenebratus 
visus  vester,  diminutus  auditus,  et  ille  oris  sonus  in  fines  orbis  terre 
olim  sonorus,  penitus  obrnutescens,  factus  est  derisorius  echo.  Nam 
Petri  e1  Pauli  hodie  non  audiuntur  tonitrua;  concionatores  sicut  canes 
muti,  ad  silentium  compelluntur.  Forte  vobis  parate  sunt  manus  ad  reci- 
pi  indum,  sed  desunt  munera,  quia  qui  veniebant  de  Saba,  aurum  defe- 
rentes ,  modo  non  veniunt,  cum  non  inveniant  Dominum  in  presepi, 
dacatum  eis  celesti  sydere  denegante.  Pedes  etiam  non  habetis  ad 
ainbulandum,  et  dummodo  potentis  vos  manus  coarctet,  ultra  quinque 
pedes  vestra  vestigia  non  moventur.  Proh  pudor,  minima  reptilium  ani- 
malium  in  prudentia  vos  precedunt,  nam  aves  sine  ductrice  non  volant, 
apes  absque  rege  non  vivunt.  Vos  autem  sine  rectoris  gubernaculo  fluc- 
tuatis,  matrem  Ecclesiam  fortuitis  casibus  relinquentes ,  nec  attenditis 
quod  illi  crrantes  Israelite  XL  diebus  absque  duce  vagantes,  ad  sum- 
mam  dementiam  devenerunt,  pro  Deo  sibi  vitulum  conflalilem  sta- 
tuentes.  Si  papalis  cessavit  unctio,  veniet  ergo  alius  Sanctus  sanctorum, 
et  quis  ille  est?  0  inexcusabilis  culpa,  Rachel  virum  non  habet,  cujus 
parvuli  petunt  panem,  et  non  est  qui  porrigat  eis  :  et  Sion  dudum  pul- 
chra  facie ,  jacet  sicut  mulier  menstruata,  cujus  vie  lugent,  et  non  est 
qui  veniat  ad  solemnitatem.  Concidit  gloria  vultus  ejus,  oculi  colum- 
barum  visu  deficiunt,  quia  non  videtis  quantum  proximi  estis  naufragio, 
dum  sine  remige  navigatis.  0  si  possetis  alternatim  libros  conscientie 
legere,  quot  et  quantas  inveniretis  in  eis  accusatorias  lectiones,  contra- 
riis  sententiis  involutas!  Revertatur  ergo,  revertatur  quilibet  in  seipsum, 
el  ad  resumendum  caput,  sensus  et  rationem  induite,  ut  mater  Ecclesia 
taindiu  suo  privata  lumine,  decorem  suscipiat  et  ad  statum  pristinum 
reducatur. 


l.VDICT.  1.] 


HISTORIA  DIPLOMATICA. 


ANNO  1243.  —  INDICTIONE  1. 


Fridericus,  Romanorum  imperator,  nobiles  et  vavassores  uni-  *« 
versos  de  Garfagnana  caeterosque  dominos  ibidem  nominatos 
sub  sua  speciali  protectione  suscipit,  eosque  a  jurisdictione  cujus- 
libet  civitatis  eximit-,  insuper  eisdem  privilegium  ab  avo  suo  Fri- 
derico  primo  indultum  et  fere  omnia  eadem  continens,  sibi  ab 
Uberto  marchione  Pelavicino ,  imperii  in  Lunigiana,  Versilia  et 
Garfagnana  vicario  generali ,  praesentatum  confirmat. 

(Edir.  ap.  Mubatobi,  Antiquit.  Ital.  med.  aevi,  1. 1,  p.  626-627,  ex  exemplari 
in  pergam.  in  archivo  Estensi.) 

In  nomine  sancte  et  individue  Trinitatis,  Fridericus,  divina  favente 
clementia,  Romanorum  imperator  semper  augustus,  Hierusalem  et  Sicilie 
rex.  Tunc  extollitur  thronus  imperii  et  ampliatur  gloria  sedis  ejus,  cum 
imperialis  gratia  digne  remuneratur  quos  devotio  fidei  et  servitiorum 
exhibitio  suo  conspectui  gratos  et  benemeritos  representant.  Eapropter 
per  presens  privilegium  noscant  tam  presens  etas  quam  successura 
posteritas  quod  nos  attendentes  debitam  fidem  et  devotionem  sinceram 
necnon  grata  et  accepta  servitia  fidelium  nostrorum  dominorum  de 
Sirano,  dominorum  de  Griniano,  dominorum  de  Verucola  Gherardenga, 
dominorum  filiorum  Guidi  de  Villa,  dominorum  de  Bacciano  et  de  Careg- 
gine,  hominum  de  Castilione  et  de  Fosciana,  dominorum  de  Clebarica, 
hominum  de  Ceserana ,  hominum  de  Barga ,  dominorum  de  Casa  Role- 
denga,  dominorum  de  Casa  Suffredinga,  dominorum  de  Casa  Porcaria  et 
omnium  valvassorum  de  Garfagnana ,  dominorum  de  Montemagno , 
dominorum  filiorum  Ubaldi,  dominorum  de  Vallecchia,  dominorum  de 
Corvaria,  dominorum  de  Castello  Aghinolfi  et  omnium  valvassorum  de 
Versilia  et  de  Camajore,  hominum  de  Ghivizano,  ipsos  omnes  et  omnia 
VI.  10 

bona  ooniin  niubilia  et  iminobilia  que  nunc  tenent  et  possident  et  in 
antea  legitime  ad  ipsos  spectare  poterunt,  sub  majestatis  nostre  et  im- 
perii  protectione  recipimus  speciali;  et  concedimus  ac  imperiali  auctori- 
tate  confirmamus  eisdem  quod  nulli  civitati  neque  communi  nec  alicui 
potestali  ipsos  nec  possessiones  nec  homines  eorum  supponemus  (a)  nisi 
nobis  et  heredibus  nostris  qui  nobis  in  imperio  succedent,  sed  ad  manus 
nostras  et  spccialium  nuntiorum  nostrorum  quos  ibi  pro  tempore  statue- 
mus,  quos  etiam  ibi  tales  statuere  disponimus  quos  Excellentie  nostre 
fideles  et  eis  utiles  agnosceraus;  retinentes  semper  ipsos  cum  omnibus 
bonis  suis  exemptos  et  liberos,  et  eximimus  eos  et  liberamus  ab  onmi 

onere  et  jurisdictione  omnis  civitatis  ut  nec  ipsi 

nec  res  nec  homines  eorum  tam  in  castellis  quam  in  villis  habitantes 
aliquem  respectum  subjectionis  habeant,  nisi  tantum  ad  dominationem 
majestatis  nostre  et  predictorum  heredum  nostrorum ;  inhibentes  et  eis 
firmiter  precipientcs  ut  nec  placitis  nec  jurisdictioni  dictarum  civitatum 
se  aliquatenus  obligent  nec  aliquo  modo  submittent.  Ad  hec  imperiali 
auctoritate  cassamus  et  irritas  vocamus  omnes  tenulas  a  consulibus 
cujuscumquc  civitatis  contra  eos  et  homines  eorum  datas,  propterea 
quod  noluerunt  se  nec  homines  suos  nec  terram  suam  subjicere  judicio 
civitatum;  dccernentcs  ut  ipse  tenute  ad  legitimos  priores  dominos  abso- 
lute  absque  contradictione  qualibet  revertantur,  videlicet  Corvaria,  Cala- 
vorna,  Sarciabolchi,  Montegragnum,  Caianna,  Cesano.  Imperiali  quoque 
auctorilatc  precipimus  a  Lucensibus  reedificari  caslra,  scilicet  Bozanum, 
Anelanum  ct  Lacunam,  que  in  damnum  fidelium  nostrorum  predictorum 
destruxerunt,  et  nihilominus  illa  ab  eis  destrui  precipimus  que  in  dam- 
num  eorumdem  fidelium  nostrorum  erexerunt,  videlicet  Urbizzanum, 
Sclaccanum  et  Albianum.  Quecumque  vero  civitas  vel  commune  que 
prescriptas  datas  seu  tenutas  ad  prescriptos  fideles  nostros  redire  non 
permiserit  vcl  impediverit,  aut  si  Lucana  civitas  destructa  castra  eis  non 
reedificavcrit  et  constructa  non  destruxerit  sicut  superius  est  expressum 
\r\  propterhoc  eos  vel  horaines  eorum  sive  terram  ipsorum  otTendere  sive 
ledere  attentaverit,a  majestate  nostra  vel  a  certo  nuntio  nostro  cilabitur. 

(a)  Iu  ImpceifO  supponere. 

Quod  si  non  venerit  nec  satisfacere  voluerit,  imperiali  banno  cum  om- 
nibus  bonis  suis  deinde  subjacebit.  Suprascripti  preterea  fideles  nostri 
quoddam  privilegium  divi  augusti  imperatoris  Friderici  avi  nostri  reco- 
lende  memorie  aurea  bulla  datum,  dudum  predecessoribus  eorum  libe- 
raliter  indultum  fereque  omnia  continens  eadem  que  superius  dicta 
sunt,  per  Ubertum  marchionem  Pelavicinum',  sacri  imperii  in  Lunigiana, 
Versilia ,  Garfagnana  et  partibus  convicinis  vicarium  generalem ,  fidelem 
nostrum,  nostro  culmini  presentarunt ,  supplicantes  per  eumdem  mar- 
chionem  fideliter  et  devote  ut  privilegium  ipsum  eis  confirmare  de  nostra 
gratia  dignaremur.  Nos  autem  supplicationibus  eorumdem  nostrorum 
fidelium  inclinali,  idem  privilegium  divi  augusti  avi  nostri  predicti  dicte 
imperialis  preeminentie  gratia  confirmamus.  Statuimus  itaque  et  impe- 
riali  sancimus  edicto  firmiler  injungentes  quatenus  nullus  dux,  nullus 
marchio,  nullus  capitaneus,  nullus  archiepiscopus  vel  episcopus,  nullus 
comes  aut  vicecomes,  nulla  potestas,  nullus  consultor  vel  rector,  nulla 
civitas ,  nullum  commune ,  nulla  universitas ,  nulla  denique  persona  alta 
vel  humilis,  ecclesiastica  vel  secularis ,  predictos  prenominatos  fideles 
nostros  contra  presens  privilegium  nostrum  ausu  temerario  inquietare, 
molestare  seu  perturbare  presumat.  Quod  qui  presumpserit  indigna- 
tionem  culminis  nostri  se  noverit  incursurum  et  quinquaginta  libras  auri 
probi  et  optimi  pro  pena  compositurum ,  quarum  medietas  fisco  nostro  et 
reliqua  medietas  passis  injuriam  applicetur.  Ad  hujus  autem  protesta- 
tionis,  concessionis  et  confirmationis  nostre  memoriam  et  robur  perpetuo 
valiturum ,  presens  privilegium  fieri  et  bulla  aurea  typario  nostre  majes- 
tatis  impressa  jussimus  communiri. 

Hujus  rei  vero  testes  sunt  :  Berardus  (a)  Panormitanus  archiepiscopus, 
H.  electus  (b)  Bambergensis,  Oderisius  (c)  Marsicanus  episcopus,  Uguccio 
Taurinensis  (d)  episcopus,  Thomasius  de  Materio  (e)  sacri  imperii  in 

(a)  In  impresso  Bernardus,  rninus  recte. 

(b)  Ibidem  generalis,  pessime. 

(c)  Ibidem  Odericus,  rninus  recte. 

(d)  Ibidem  Treveriensis ,  male. 

(e)  Sive,  et  etiam  ut  videtur  rectius,  de  Materia.  In  impresso  de  Marcerio. 

Romandiola  vicarius  generalis,  magister  Petrus  de  Vinea  et  magister 
Tadeus  de  Suessa  (a),  magne  curie  nostre  judices,  et  alii  quamplures. 
Et  Coraliam  eadem  protectione  suscipimus. 

Signum  domini  Friderici  secundi  invictissimi  Romanorum  imperatoris 
semper  augusti,  Hierusalem  et  Sicilie  regis.  (Monogramma.) 

Acta  fuerunt  hec  omnia  anno  dominice  incarnationis  M.  CC.  XLII  (1), 
die  XII  mensis  januarii,  I  indictione,  imperante  domino  nostro  Friderico 
secundo,  Dei  gratia  invictissimo  Romanorum  imperatore  semper  au- 
gusto,  Hierusalem  et  Sicilie  rege,  imperii  ejusdem  anno  XXIII,  regniHie- 
rusalem  XIX  (b),  regni  vero  Sicilie  XLV,  feliciter.  Amen. 

Datum  Petresancte  (2),  anno,  die,  mense  et  indictione  predictis. 


i'reci«ne       Fridericus,  Romanorum  imperator,  Pandolfo  de  Fasanella  im- 

IJJuiuirii.  ,  ...  ... 

perii  in  Tuscia  vicario  quatuor  mandata  dirigit,  ut  super  querelis 
abbatis  monasterii  Sancti  Salvatoris  veritate  cognita,  justitiam  ei 
faciat  exhiberi,  peculiariter  de  redditu  castri  Montis  Pinzutuli  et 
de  tenimento  Valentinae. 

(Inedit.  ex  exemplari  authentico  anno  1243,  12  junii,  a  Licteramo  notario 
transumpto,  cujus  originale  in  arch.  diplomat.  Florent.  inter  chartas  S.  Sal- 
vat.  de  Monte  Amiata  asservatur.) 

In  nomine  Domini.  Amen.  Hoc  est  exemplar  quarumdam  imperialium 
litterarum  transmissarum  domino  Pandulfuo  de  Fascianella.  Fridericus, 
Dei  gratia  Romanorum  imperator  semper  augustus,  Jerusalem  et  Sicilie 

(a)  In  impresso  Iuven,  pessime. 

(b)  Legendum  autem  XVIII. 

(1)  Luce  vero  clarius  M.  CC.  XLIIl. 

(2)  Quum  non  sit  aliud  quam  Precina,  facile  ex  sequentibus  dernonstrandum  quod  ama- 
nuensis  male  hoc  verbum  iegerit,  et  nomen  loci  Apuliae  sibi  incogniti  pro  nomine  loci  vicinioris 
commutaverit. 

rex,  Pandulfuo  de  Fascianella  sacri  imperii  in  Tuscia  vicario,  fideli  suo, 
gratiam  suam,  et  bonam  voluntatem.  Sua  nobis  venerabilis  abbas 
Sancti  Salvatoris  de  Monte  Amiato,  fidelis  noster,  conquestione  monstra- 
vit,  quod  cum  ipse  in  terris  et  villis  ipsius  monasterii  dono  et  con- 
cessione  divorum  Augustorum  predecessorum  nostrorum ,  felicis  recor- 
dationis,  et  confirmationis  nostre  plenam  jurisdictionem  habeat,  sicut 
in  eorumdem  predecessorum  nostrorum  privilegiis  noscitur  contineri, 
et  per  nostre  confirmationis  tenorem  evidenter  appareat,  nuntii  et  offi- 
ciales  tui  qui  per  te  in  ipsis  partibus  statuuntur,  et  quidam  alii  super 
eadem  jurisdictione  utenda  proprio  motu  et  auctoritate  ponunt  se  sibi 
graves  et  molestos,  contra  eorumdem  privilegiorum  tenorem  temere 
attentantes.  Quare  fidelitati  tue  precipiendo  mandamus  quatenus  cognita 
super  hiis  diligentius  veritate,  si  tibi  constiterit  de  premissis,  non  per- 
mittas  omnino  abbatem  ipsum  super  jurisdictione  predicta  ab  eisdem 
vel  ab  aliis  contra  eorumdem  privilegiorum  tenorem  aliquatenus  moles- 
tari,  faciens  eum  jurisdictione  ipsa  uti  pacifice,  prout  in  prefatis  privile- 
giis  videris  contineri,  ut  iterato  propter  hec  ad  audientiam  nostram  justa 
querimonia  non  recurrat. 

Datum  Precine,  XII  januarii,  prima  indictione. 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  Pandulfuo  de  Fascianella  sacri  imperii  in  Tuscia 
vicario,  fideli  suo,  gratiam  suam  et  bonam  voluntatem.  Querelam  vene- 
rabilis  abbatis  Sancti  Salvatoris  de  Monte  Amiato  fidelis  nostri  acce- 
pimus  continentem  quod  cum  ab  hominibus  castri  sui  Montis  Pinzutuli 
quemdam  annuum  redditum  pro  parle  curie  nostre  requiri  et  exigi  fa- 
cias  indebite,  sicut  dicitur,  occasione  scripta  quod  comes  Guillelmus 
proditor  noster  perceperat  ipsum  redditum  ab  eisdem ;  et  eodem  post- 
modum  assentiente ,  quod  cum  dicti  homines  de  jure  ad  ipsum  redditum 
non  tenentur,  sed  dictus  comes  multoties  depredando  et  segetes  comburi 
faciens  eorumdem,  et  pluries  castrum  obsidendo  predictum,  per  fas  et 
nefas  eos  coegerat  ad  ipsum  redditum  faciendum,  tibi  dedimus  in  manda- 
tis  ut  super  hiis  omnibus  inquireres  diligentius  veritatem,  et  si  invenires 
dictum  comitem  ab  ipsis  eumdem  redditum  taliter  extorxisse,  et  alias  eos 

ad  ipsum  exhibendum  non  teneri  de  jure,  nullatenus  ipsum  exinde  contra 
juslitiain  molestares ;  tu,  licet  ea  inquisiveris  et  inveneris  esse  vera, 
inquisitionem  tamen  eauidem  publicare  noluisti,  nec  in  causa  ipsa  pro- 
cedere,  sicut  tibi  dedimus  in  mandatis.  Quare  fidelitati  tue  precipiendo 
mandamus  quatenus,  si  est  ita,  studeas  juxta  prioris  mandati  nostri  teno- 
rem  in  predicta  causa  procedere  sicut  postulat  ordo  juris,  ut  iterato 
propter  hec  ad  audicntiam  nostram  justa  querimonia  non  recurrat. 

Fridericus,  Dei  gratia  Romanorum  imperator  semper  augustus,  Hieru- 
salem  el  Sicilie  rex,  Pandulfuo  de  Fascianella  sacri  imperii  in  Tuscia 
vicario  Qdeli  suo  gratiam  suam  et  bonam  voluntatem.  Querelam  venera- 
bilis  ubbatis  Sancti  Salvatoris  de  Monte  Amiato  Cisterciensis  ordinis 
fidelis  nostri  accepimus  continentem  quod  cum  tam  ipse  quam  predeces- 
sores  sui  ratione  moriasterii  meinorati  quoddam  tenimentum  quod  dicitur 
Valeutina  cum  silvis  et  pascuis  que  comprehenduntur  in  ipso,  longissimi 
temporis  spatio  cujus  jam  non  extal  memoria ,  juste  et  rationabiliter 
posscderit  et  possideant,  et  in  presenti  officiales  qui  per  te  in  partibus 
pro  tempore  slatuuntur,  et  quidam  alii  super  eodem  tenimento  et 
rebus  uliis  in  rationibus  suis  contra  tenorem  privilegiorum  que  eisa  divis 
Auguslis  prcdecessoribus  nostris  memorie  recolende  indulta  fuisse  nos- 
cuntur  et  a  nostra  celsiludine  confirmata,  sibi  molestiam  inferunt  indebi- 
tam  et  gravamen,  non  permittentes  eumdem  uti  predictis  pacifice,sicutde 
jure  deberent  et  actcnus  consuevit.  Cum  igitur  celsitudinem  nostram  de- 
ceatjnra  ecclesiarum  benignius  confovere,  fidelitati  tue  precipiendo  man- 
dumus  quatcnus  cognita  super  hiis  diligentius,  sicut  convenit,  veritate, 
si  tibi  constiterit  de  premissis,  non  permittas  eumdem  abbatem  fidelem 
nostruin  supcr  tenimcnto  et  rebus  aliis  supradictis  conlra  eorumdem  pri- 
vilegiorum  tenorem  a  prefatis  molestatoribus  vel  aliis  ulterius  indebite 
molcstari,  et  sic  ipsum  in  omnibus  ralionibus  et  justitiis  suis  manuteneas 
et  conservcs  ut  nullu  sibi  de  cetero  justu  subeat  materia  conquirendi. 

Datum  Prccine,  XII  januarii,  primc  indictionis. 

Fridericus,  Dci  gratia  Romanorum  imperator  semper  augustus,  Jeru- 
salem  el  Sicilie  rex,  Pandulfuo  de  Fascianella  sacri  imperii  in  Tuscia 
vicario  fldeli  suo  gratiam  suam  et  bonam  voluntatem.  Sua  nobis  vene- 

rabilis  abbas  Sancti  Salvatoris  de  Monte  Amiato  fidelis  noster  conques- 
tione  monstravit  quod  mulloties  per  officiales  tuos  et  alios  monasterium 
ipsum  tam  in  capite  quam  in  membris  contra  tenorem  privilegiorum 
suorum  que  a  divis  Augustis  predecessoribus  nostris  indulta  sibi  fuisse 
noscuntur  et  a  nostra  etiam  celsitudine  confirmata,  angariis  et  peranga- 
riis,  et  aliis  exactionibus  indebitis  opprimitur  et  gravatur;  propter  quod 
humiliter  supplicavit  ut  super  hec  dignaremur  benignius  providere; 
verum  quia  indebita  ecclesiarum  gravamina  nec  debemus  nec  possumus 
equanimiter  sustinere ,  fidelitati  tue  precipiendo  mandamus  quatenus  si 
premissa  veritati  nitantur,  taliter  officiales  predictos  et  alios  ab  omni 
molestatione  indebita  ejusdem  monasterii  et  ecclesiarum  suarum  super 
predictis  cessare  compellas,  ut  contra  tenorem  privilegiorum  suorum 
idem  abbas  non  se  sentiat  molestari,  et  iterato  propter  hoc  ad  audien- 
tiam  nostram  justa  querimonia  non  recurrat,  nisi  de  mandato  nostro 
pro  servitiis  nostris  contigerit  collectas  fuisse  taxatas. 
Datum  Precine,  XII  januarii,  indictionis  prime. 

Ego  Altimannus  de  Monte  Fullonico ,  imperialis  curie  et  nunc  predicti 
capitanei  notarius,  presentationi  dictarum  imperialium  licterarum  inter- 
fui  et  totura  quod  supra  continetur  vidi,  legi  et  scriptum  recognovi  in 
licteris  imperialibus  majestatis  imperialis  bulla  sigillatis ,  et  nihil  ad- 
dens  vel  diminuens  eas  hic  fideliter  sumpsi  et  exemplavi  in  anno 
Domini  M.  CC.  XLII,  imperante  domino  nostro  Friderigo  secundo  invictis- 
simo  Romanorum  imperatore,  die  lune  sesta[gesime]  XVI  februarii,  prima 
indictione,  presentibus  dominis  Philippo  de  Brundusio,  Uberto  Gangi  de 
Luca,  Gratiano  de  Senis,  judicibus  curie.  Fuerunt  dicte  lictere  presentate 
dicto  capitaneo  et  aliis  multis  in  palatio  in  casaro  Sancti  Miniatis. 


Sodegherius  de  Thieto,  potestas  Tridenti  et  episcopatus  per  Fri- 
dericum  imperatorem,  auctoritate  ejusdem  imperatoris  Riprandum 
de  Arco  et  ejus  haeredes  investit  de  cunctis  bonis  mobilibus  et 


Ripae , 
14  februarii. 

immobililms  Jacobi  de  Lizana  et  filiorum  ejus,  pro  eo  quod  sint 
facti  proditores  domini  imperatoris. 

(Edidit  Ronelli,  Notiz.  istor.  crit.  int.  al  Adelpr.  vescovodi  Trento,  t.  I,  p.  138, 
dalla  raceolta  Mss.  delle  carte  e  diplomi  dei  signori  conti  d'Arco  fatta  da 
A.  Franco,  fol.  41.) 

Anno  Domini  M.  CC.  XLIII,  indictione  prima,  die  sabbati  XIV  intrante 
februario  in  Ripa,  coram  domino  Oderico  de  Beseno,  domino  Armano 
de  Campo,  domino  Azone  de  Castrobarco,  domino  Azolino  judice,  Al- 
berto  judice,  domino  Cagnovito  de  Campo,  domino  Alberto  de  Campo, 
domino  Bernardino  de  Condino,  domino  Jacobo  Mitifogo,  domino  Syl- 
vestro  de  Lodrono,  domino  Seto  de  Ripa,  Calocho  de  Tridento,  etc.  .  . 
.  .  .  dominus  Sodegherius  de  Thieto,  potestas  Tridenti  et  episcopatus 
per  dominum  Fridericum  imperatorem,  ita  dixit.  Cum  dominus  Riprandus 
de  Arco  sit  fidelis  domini  imperatoris  et  suorum  nuntiorum  et  communis 
Tridenti,  et  Jacobus  de  Lizana  el  filii  sint  proditores  domini  imperatoris 
et  communis  Tridenti  et  fidelium  domini  imperatoris,  non  tantum  semel 
sed  pluries,  stando  cum  Brixiensibus  et  comite  de  Sancto  Bonifacio  et 
cum  inimicis  domini  imperatoris,  faciendo  guerram  hominibus  de  Tri- 
dento  et  episcopatui  et  potestati  Tridenti  cum  Brixiensibus ,  prenomi- 
natus  dominus  Sodegherius  potestas,  authoritate  domini  imperatoris  et 
tanquam  poteslas  Tridenti  et  episcopatus  et  pro  episcopo,  investivit  pre- 
dicfum  dominurn  Riprandum  atque  datum  fecit  in  se  suisque  heredibus 
et  cui  dederit  nominatim  de  cunctis  mobilibus  bonis  et  immobilibus 
suprascripti  Jacobi  de  Lizana  et  filiorum,  que  habebant  et  tenebant  sive 
possidebant  antequam  venissent  contra  dominum  imperatorem,  etc. 


fcbffa"'  Fridericus,  Uomanorum  imperator,  ad  petitionem  Bertholdi 
patriarchae  Aquilegiensis,  destrui  jubet  quosdam  pontes  super 
Livcntiam  fabricatos,  qui  suis  rebellibus  Tarvisinis  utiles  erant  ad 
faciendos  incursus  contra  suos  fideles  et  subditos. 

(Edid.  Vekci,  Stor.  della  Marca  Trivig.,  t.  II,  docum.,  n°  86,  p.  9,  ex  collec- 
tione  Mss.  dicta  Scotti,  t.  II.) 

Fridericus,  divina  favente  clementia  Romanorum  imperator  et  semper 
augustus,  Jerusalem  et  Sicilie  rex.  Dum  a  qualitate  et  petitione  negotii 
merita  petentium  nobis  occurrunt  et  adversariorum  panduntur  excessus, 
rectum  prodit  a  sede  nostra  judicium  ut  inde  fidelium  precaveatur  in- 
cursibus  et  eorum  commoda  procurentur,  inde  damna  et  injurie  rebel- 
libus  irrogentur.  Hinc  est  igitur  quod  presentis  scripti  serie  notum  fore 
volumus  universis  imperii  fidelibus  tam  presentibus  quam  futuris  quod 
dilecto  principe  nostro  B.  venerabili  patriarcha  Aquilegensi  postulante 
pontes  super  Liventiam  (1 )  fabricatos  debere  penitus  destrui ,  veluti  fide- 
libus  nostris  contrarios  et  dampnosos  et  utiles  nostris  rebellibus  Tarvisinis 
ad  faciendum  guerras  et  incursus  hostiles  conlra  nostros  subditos  et 
fideles,  nos  attendentes  labores  et  injurias  quas  predicto  principi  nostro 
et  hominibus  suis  Aquilegensis  ecclesie  ac  ceteris  transeuntibus  publice 
contingit  in  eisdem  partibus  per  eosdem  rebelles  inferri,  quin  potius 
volentes  auferre  materiam  et  manum  precidere  rebellibus  Tarvisinis  per 
quam  euntibus  nocumenta  parabant,  in  eorum  perfidia  sevientes,  pre- 
senti  sancimus  edicto  quatenus  iidem  pontes  super  Liventiam  penitus 
diruantur,  Aquilegensi  ecclesie  ob  meritum  et  devotionem  patriarche 
predicti  favorabiliter  concedentes  ut  postquam  dirupti  fuerint  et  des- 
tructi,  per  eosdem  rebelles  Tarvisinos  nunquam  valeant  reparari;  aucto- 
ritate  presentis  privilegii  statuentes  quod  non  liceat  alicui  legato ,  capi- 
taneo,  vicario,  potestati,  consilio,  communi,  nullive  persone  alte  vel 
humili,  ecclesiastice  vel  mundane,  contra  presentis  edicti  et  conces- 
sionis  nostre  tenorem  temerario  ausu  aliquid  attemptare.  Quod  si  pre- 
sumpserit  indignationem  nostram  se  noverit  incursurum.  Ad  hujus  itaque 
rei  memoriam  et  stabilem  firmitatem,  presens  privilegium  fieri  et  bulla 
aurea  typario  nostre  majestatis  impressa  jussimus  muniri. 

Hujus  rei  testes  sunt  :  B.  Panormitanus  archiepiscopus,  Nicoiaus 


(1)  Amnis  scilicet  dictus  la  Livenza. 
VI. 

Rcginus,  Hugucio  Taurinensis,  Odorisius  Marsicanus  episcopi,  Henricus 
Bambergensis  electus,  Rizardus  comes  Casertarum,  Andreas  de  Cicala 
capitaneus  regni,  magister  Petrus  de  Vinea,  magister  Thaddeus  de 
Suessa  magne  imperialis  curie  judices,  et  Henricus  prepositus  Veteris 
Capelle,  et  alii  quamplures. 

Signum  domini  nostri  Friderici,  Dei  gratia  gloriosissimi  Romanorum 
imperatoris  semper  augusti,  Jerusalem  et  Sicilie  regis  invictissimi. 

Acta  sunt  hec  anno  dominice  incarnalionis  M.  CC.  XLII,  mense  fe- 
bruarii,  prime  indiclionis,  imperante  domino  nostro  Friderico,  Dei  gratia 
serenissimo  Romanorum  imperatore  semper  augusto,  Jerusalem  et  Sicilie 
rege,  Romani  imperii  ejus  anno  XXIII,  regni  Jerusalem  XIX ,  regni  vero 
Sicilie  XLV,  feliciter.  Amen. 

Datum  Fogie,  anno,  mense  et  indictione  prescriptis. 


Fridericus,  Romanorum  imperator,  Mantuanis  mandat  quod 
Johannem  civem  Capuae  pro  suis  servitiis  Veronam  euntem  per 
districtum  ipsorum  secure  transire  permittant. 

(Inedit.  ex  chartulario  veteri  Mantuano,  cujus  unus  quaternio  tantum  superest. 
Hujus  mandati  a  seipso  transcripti  liberaliter  copiam  nobis  fecit  eruditus  vir  et 
amicus  Boehmer.) 

Fridericus,  Dei  gracia  Romanorum  imperator  semper  augustus,  Jeru- 
salcm  et  Sicilie  rex,  potestati  et  consilio  Mantue,  fidelibus  suis,  graciam 
suam  et  bonam  voluntatem.  Cum  Johannes  lator  presencium,  civis 
Capuc,  fidelis  noster,  vadat  Veronam  pro  serviciis  nostris  de  nostre 
licentia  majestatis,  et  oporteat  eum  transire  per  Mantuam  et  districtum 
ejus,  fidclitali  vestre  mandamus  quatinus  ipsum,  cum  uno  scuterio, 
una  equitatura  et  rebus  suis  per  loca  ipsa  transeuntem,  permittatis 
ipsum  secure  ac  salubriter  pertransire,  nullatenus  ei  molestiam  inferentes 
vel  ab  alio  permittentes  inferri,  sed  sibi  in  securo  ducatu  provideri 
faciatis  ob  nostre  reverenciam  majestatis. 

Datum  Capue,  XVII  aprilis,  prime  indictionis. 


Indict.  1.] 


HISTORIA  DIPLOMATICA. 


83 


Fridericus,  Romanorum  imperator,  universitatem  civitatis  Fani  caappX 
in  gratiam  suam  recipit,  conceditque  ut  de  poenis  et  offensis  res- 
pondere  non  cogantur,  resarciendis  tamen  damnis  illatis  eorum 
civibus  qui  pro  fide  imperii  civitatem  et  bona  reliquerunt,  et 
generaliter  in  eo  statu  esse  et  his  consuetudinibus  frui  permittit 
quibus  sub  avo  et  patre  suo  imperatoribus  uti  solebant. 

(Edidit  Amiani,  Memor.  istor.  della  citta  di  Fano,  t.  II,  sommar.  XLVIII,  ex 
archiv.  secret.  cancell.  priorat.  (Fano  1751.) 

In  nomine  sancte  et  individue  Trinitatis,  Fridericus,  divina  favente 
clementia  Romanorum  imperator  semper  auguslus,  Hierusalem  et  Sicilie 
rex.  Ad  conversionem  benevolam  subditorum  occurrunt  insimul  favor 
et  liberalitas  donantis  ut  inde  gaudeant  commodis  profecisse  unde  ad 
cognitionem  vere  fidei  et  dominium  naturale  postposita  superstitione 
qualibet  redierint.  Eapropter  notum  fieri  volumus  universis  imperii  fide- 
libus  tam  presentibus  quam  futuris  quod  nos  commune  civitatis  Fani  et 
quamlibet  singularem  personam  ipsius  ad  fidem  et  devotionem  nostram 
devote  conversos  plene  in  gratiam  nostram  recepimus  et  favorem, 
absolventes  ipsos  ab  omnibus  damnis,  condemnationibus,  penis,  injuriis, 
offensis ,  rebus  ablatis  et  damnis  datis  hactenus  quibuscumque  et  ubique 
a  communi  vel  qualibet  singulari  persona  civitatis  predicte  ut  de  his  res- 
pondere  alicui  vel  aliquibus  non  cogantur,  eo  dumtaxat  excepto  quod 
damna  data  Fanensibus  qui  pro  fide  nostri  culminis  observanda  civitatem 
eamdem  et  propria  bona  reliquerunt ,  per  singulares  personas  que  prin- 
cipales  in  inferendis  damnis  fuisse  ipsis  noscuntur  vel  per  commune, 
prout  melius  populus  et  commune  predicte  civitatis  eligent,  debeant 
resarciri.  Concedimus  etiam  eis  quod  nulla  persona  extrahatur  de  Fano 
pro  obside  vel  suspecto  vel  soldatario  seu  alia  quacumque  causa  pro 
culpis  et  offensis  commissis  hactenus  per  eosdem ,  affidantes  quod  civi- 


S.  FRIDERICI  SECUNDI  [Aus.  1243. 

tatem  eanideni ,  ruuros  et  turres  et  domos  et  alia  publicarum  et  singula- 
rum  personarum  et  omnia  in  bono  statu  promittimus  confirmare,  et  pas- 

sadia  et  secundum  antiquum  jus  et  consuetudinem  et 

statum  aflidabimus  et  manutenebimus  eis  sicut  temporibus  hactenus 
doininorum  augustorum  progenitorum  nostrorum  avi-et  patris  nostri  me- 
morie  recolende  soliti  sunt  habere.  Molendina  etiam  civitatis  predicte  de 
nostra  gratia  coufirmantes,  volumus  et  mandamus  quod  mercari  et  bona 
sua  portare  et  dare  tidelibus  et  omnibus  aliis  et  ab  eis  deferentibus  illic 
recipere  [valeant],  ita  quodmercatum  illuc  deferre  secure  nullus  penitus 
arceatur,  sicut  aliqua  alia  civitas  Marchie  cui  a  nobis  hoc  melius  promit- 
titur.  Homines  quoque  et  civitatem  ipsam  et  omnia  eorum  jura  que  tem- 
pore  suorum  antecessorum  soliti  sunt  habere  in  civitate  Fani  vel  extra, 
ubique  in  suo  bono  statu  tenebimus  et  in  meliori  curabimus  reformari. 
Concedimus  insuper  ut  [ad]  collectas  vel  dativas  aliquas  amodo  et  usque 
ad  quinquennium  non  cogantur  nec  ad  exercitum  vel  cavalcatam  usque 
ad  annum  unum ;  quod  tenute  et  credentie  singulorum  hominum  civi- 
tatis  Fani  prout  nunc  sunt  expedite,  nulla  concessione  obstante  vel  aliquo 
impedimenlo,  restituantur  eisdem  sicut  erant  tempore  incepte  guerre  vel 
cuilibet,  et  [ut]  liceat  sua  auctoritate  recipere  et  habere  eadem,  episcopo 
et  clericis  in  fidelitate  nostra  manentibus  de  nostra  gratia  concedimus. 
Preterea  capilaneos  et  consules  populi  presentes  et  futuros  confirmamus, 
prout  honori  nostro  et  quieti  status  ipsius  terre  videbimus  expedire,  et 
in  omnibus  capitulis  supradictis  et  aliis  in  bono  stalu  civitatem  Fani 
tenebimus  sicut  alie  civitates  Marchie  quas  melius  in  bono  statu  tene- 
mus;  hoc  adjecto  specialiter  quod  pro  causis  et  questionibus  quas  invi- 
cem  inter  cives  civitatis  ejusdem  vel  cum  aliis  verti  continget,  extra  civi- 
tatem  ipsam  preterquam  ad  magnam  curiam  nostram  seu  vicariorum 
nostrorum  in  Marchia  pro  tempore  statutorum,  si  tamen  hec  magnitudo 
vel  causarum  qualitas  exiget,  nullatenus  extrahantur.  De  debitis  autem 
persolvendis  [et]  tenutis  rerum  immobilium  restituendis  tam  illos  qui 

extra  fucrunt  ct  sunt  quam  illos  qui  sunt  et  fuerunt  intus  

 volumus  et  mandamus ;  statuentes  ac  imperiali  san- 

cLcotcs  edicto  quatenus  nullus  dux,  nullus  marchio,  nullus  capitaneus 

aut  vicarius ,  nulla  civitas ,  nullum  commune ,  nulla  universitas ,  nullus 
potestas,  nullus  consul  aut  rector,  nulla  denique  persona  alta  vel  humilis, 
ecclesiastica  vel  secularis,  prefatum  commune  Fani  fideles  nostros  vel 
singulares  ipsius  personas  contra  presentis  privilegii  nostri  [tenorem] 
ausu  temerario  inquietare,  molestare  seu  perturbare  presumat;  quodqui 
presumpserit  indignationem  culminis  nostri  se  noverit  incursurum  et 
centum  libras  auri  optimi  pro  pena  [componat],  quarum  medietas  fisco 
nostro  et  reliqua  medietas  passis  injuriam  applicetur.  Ad  cujus  rei  me- 
moriam  et  robur  perpetuo  valiturum  presens  privilegium  fieri  sigilloque 
majestatis  nostre  jussimus  communiri. 

Hujus  rei  sunt  testes  :  Berardus  venerabilis  Panormitanus  archiepi- 
scopus ,  Henricus  Bambergensis  electus ,  .  .  .  Taurinensis  et  .  .  .  Terdo- 
nensis  (?)  episcopi  (a),  Tadeus  comes  Montisferetri  [et]  Urbini,  Tebaldus 
Franciscus,  Petrus  de  Calabria,  Petrus  de  Vinea,  Tadeus  de  Suessa  (b) 
magne  curie  nostre  judices,  et  alii  quamplures. 

Acta  sunt  hec  anno  dominice  incarnationis  M.  CC.XLIII,  mense  apri- 
lis,  prime  indictionis,  imperante  domino  nostro  Federico,  Dei  gratia 
invictissimo  Romanorum  imperatore  semper  augusto,  Hierusalem  et 
Sicilie  rege,  imperii  ejus  anno  XXIII,  regni  Hierusalem  XIX  (c),  regni 
vero  Sicilie  XLV,  feliciter.  Amen. 

Datum  Capue,  anno ,  mense  et  indictione  predictis. 


Fridericus,  Romanorum  imperator,  profitetur  se  a  comite  Hart-  capuae, 

,      n  .  aprili. 

manno  de  Gromngen  comitatum  de  Albegaw  cum  castro  Mege- 
solves  pro  tribus  millibus  et  ducentis  marcis  argenli  emisse; 
cujus  pretii  persolvendi  conditiones  praefigit. 

(o)  Hic  locus  pessime  in  impresso  exhibetur,  videlicet  Henricus  Dobbes,  E.  Tauri- 
nensis  et  Cerdonerius  episcopus. 

(b)  Legitur  in  libro,  sed  male  . . .  de  Vienna,  . . .  de  Lues. 

(c)  Rectius  tamen  XVIII. 

(Edit.  ap.  Senckenbekg,  Selecta  juris  et  historiar.,  t.  II,  p.  268.  —  Sattler, 
Gesch.  Wirtenbergs,  t.  I,  p.  707.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Ne  conventio  emptionis  de  comitatu  in  Albegow  per 
nos  cum  comite  Hartmanno  de  Groningen  facta  in  dubium  venire  valeat 
aut  aliquo  modo  retractari,  per  presens  scriptum  profitemur  nos  pre- 
dictum  comitatum  in  Albegowe  cum  castro  Megesolves  (1),  hominibus, 
possessionibus  et  omnibus  pertinentiis  suis  a  predicto  H.  comite  pro  tribus 
millibus  et  ducentis  marcis  argenti  ad  pondus  Colonie  comparasse;  de 
quibus  ad  presens  solvimus  ei  septingentas  marcas  argenti  de  camera 
nostra  ad  pondus  prediclum,  et  in  festo  Sancti  Michaelis  proxime  ven- 
turo  secunde  indictionis  solvet  ei  pro  parte  nostra  Wippoto  de  Wizem- 
burg  fidelis  noster  quingentas  marcas  de  precaria  que  apud  Esslingen  et 
Gamundiam  ad  opus  curie  nostre  primitus  imponetur.  In  proximo  quo- 
que  festo  Resurrectionis  dominice  predicte  indictionis  mille  marcas  ei 
solvi  faciemus;  que  si  in  eodem  termino  sibi  solute  non  fuerint,  ex  tunc 
obligamus  ei  per  manus  dicti  W.  oppidum  nostrum  Essling  cum  omnibus 
juribus  ac  pertinentiis  suis,  sicut  nos  ipsum  tenemus,  titulo  pignoris 
tenendum  usque  ad  integram  solutionem  mille  marcarum.  In  proximo 
vero  festo  sancti  Jacobi  apostoli  homines  comitatus  ejusdem  solvent 
eidem  comiti  aut  ejus  certo  nuntio  pro  parte  nostra  residuas  mille  marcas 
in  subsidium  cmptionis.  Quod  si  predictum  comitem  premori  contigerit 
aut  presens  forte  in  Teutonia  non  fuerit,  predicta  pecunia  loco  sui  comi- 
tibus  de  Wirtenberg  nepotibus  suis  fidelibus  nostris  in  constitutis  ter- 
minis  persolvetur,  prestanda  nobis  per  ipsos  comites  de  solutione  pecu- 
nie  plenaria  cautione.  Ad  hujus  rei  memoriam  presens  scriptum  fieri  et 
majestatis  nostre  sigillo  jussimus  communiri. 

Datum  Capue,  anno  dominice  incarnationis  millesimo  ducentesimo 
quadragesinio  tertio,  mense  aprilis,  prime  indictionis. 


(1)  Idem  videtur  esse  quod  hodie  vocatur  Aleglofs. 

Mense  maii  [imperator]  de  Capua  movens  et  per  Sanctum  Ger- 
manum  transitum  habens,  mox  per  Aquinum  apud  Flagellam 
se  contulit.  Ubi  faciens  aliquamdiu  moram,  inde  per  Campa- 
niam  facto  ponte  super  flumen  Ceperani  transitum  habens,  super 
Urbem  vadit.  Ubi  turres  nonnullas  funditus  fecit  everti,  faciens 
in  aliis  etiam  quam  potuit  vastitatem.  Et  tunc  ad  preces  cardina- 
lium  ab  Urbe  discedens  est  reversus  in  regnum.  Ricc.  de  S.  Germ. 
Chronic,  ap.  Gattula,  Hist.  Cassin.,  t.  IV. 


Fridericus,  Romanorum  imperator,  cuidam  fideli  suo  scribit  se  [Maio.] 
ingenti  exercitu  collecto  Romanis  finibus  insistere,  sperans  mox 
in  Apostolica  Sede  antistitem  instituendum  esse  qui  pacem  inter 
Ecclesiam  et  imperium  reformet. 

(Inedit.  ex  cod.  bibl.  Cesar.  Vindob.,  Philologus,  n°  305,  fol.  131  verso.) 

Fridericus,  etc.  Ut  felices  processus  nostros  quibus  promittitur  suc- 
cessuum  optata  felicitas,  tua  devotio  plene  noscat,  tibi  presentibus  inti- 
mamus  quod  per  illius  gratiam  de  cujus  clementia  prostratis  hostibus 
victoriam  obtinemus,  votive  salutis  munere  gloriamur,  diligentem  curam 
et  sollicitudinem  persequentes  ad  submovendam  expeditionem  per  totam 
Italiam  per  quam  presenti  tempore  veris  ad  consternandas  rebellium  nos- 
trorum  reliquias  cum  victricibus  aquilis  procedatur.  Filius  enim  noster 
H.  rex  Sardinie  sacri  imperii  legatus  qui  auctoritate  nostra  (a)  presidet 
partibus  Lombardie ,  congregatis  abinde  ipsorum  fidelium  viribus ,  contra 
rebelles  nostros  ubi  commodius  videbitur  expedire  procedet.  Nos  igitur 

(a)  In  codice  enim. 

cum  mgenti  exercitu  de  regno  nostro  collecto  nec  non  cum  militia  et 
conamine  circumadjacentium  regionum  (a)  Romanis  finibus  vicinamur, 
sperantes  nostris  humiliare  mandatis  quicquid  nostris  invenerimus  bene- 
placitis  contraire.  Navalis  etiam  classis  nostra  paratur  noslris  navigatura 
commodis  quo  nunc  major  successibus  utilitas  apparebit.  Speramus  in- 
super  quod  sublato  de  medio  Portuensi  (1)  episcopo  qui  nobis  et  im- 
perio  adversans  omnimodis  provisionem  Ecclesie  hactenus  prepedivit, 
dilcctorum  nostrorum  venerabilium  cardinalium  studio  procurante  in 
Apostolica  Sede  Deo  et  hominibus  gratus  instituetur  antistes,  amicus 
pacis  et  zelator  justicie,  per  quem  Ecclesie  et  imperii  reformabitur  di- 
lectio  consueta  et  tam  nobis  quam  cunctis  imperium  diligentibus  honoris 
et  commodi  augmenta  succrescant.  Que  omnia  [te]  non  patimur  ignorare 
ut  in  nostro  et  imperii  servitio  fide  solita  roboratus  ad  omnia  que  nos- 
trum  honorem  respiciunt  et  adversariis  sunt  infesta  prebeas  totis  viribus 
te  intentum  (b). 


Fridericus,  Romanorum  imperator,  ad  supplicationem  Latherii 
abbalis  Sancti  Salvatoris  de  Insula,  privilegium  huic  monasterio 
ab  Henrico  imperatore  patre  suo  9  octobris  1191  indultum,  reno- 
vat  et  confirmat. 

(Memorat.  ap.  Boehmer,  Regest.  imper.,  p.  194,  n°  1042,  ex  copia  a  Bethmanno 
iu  cod.  Vaticano  8052,  seculi  XVIII,  transumpta.) 

Testes  hujus  rei  sunt  :  Berardus  archiepiscopus  Panormitanus , 
H.  Bambergensis  electus,  Tiboaldus  Franciscus  regni  marescalcus,  Pan- 

(a)  In  codice  regnorum,  minus  recte. 

(b)  lbidcm  te  incertum,  male. 


(1)  In  codice  Poruen,  cum  abreviationis  signo.  Persuasum  habemus  quod  hic  agatur  de 
Romano  quondam  Sancti  Angeli  diacono  cardinale,  postea  Portuensi  episcopo,  qui  vacante 
Aposlolica  Sede  anno  1243  vita  funclus  est.  De  die  vero  ejus  obitus  non  plane  constat. 

dulfus  de  Fasanella  imperii  in  Tuscia  vicarius,  Riccardus  de  Fasanella 
frater  ejus  imperii  in  Marchia  vicarius ,  magistri  Petrus  de  Vinea  et  Tad- 
deus  de  Suessa  magne  imperialis  curie  judices,  et  alii  quamplures. 

Datum  in  castris  in  depopulatione  Urbis,  anno  M.  CC.  XLIII,  mense 
junio,  indictione  prima,  imperante,  etc. 


Gualterius  imperialis  Montis  Agutuli  vicarius  castellano  Monte-  i« 

L  °  Canneti , 

reggionis  sub  poena  banni  et  mille  marcarum  argenti  vetat  ne  3jumi 
fenum  in  palude  Canneti  nisi  pro  monasterio  Insulae  secari  faciat  ; 
cui  castellanus  respondet  pro  comuni  Senarum ,  sicut  sibi  impo- 
situm  est,  secari  facere. 

(Inedit.  ap.  Areh.  comm.  Senens.,  ex  copia  authentica  anni  1247,  Caleffo  dell' 
Assunta,  materia  nona,  fol.  305.) 

In  nomine  Domini ,  amen.  Anno  ejusdem  millesimo  CC.XLIII,  indic- 
tione  prima ,  die  III  nonas  junii.  Ex  hac  publica  serie  liquido  appareat 
universis  quod  Gualterius  vicarius  pro  imperio  Montis  Agutuli  accessit 
ad  possessionem  et  locum  sive  paludem  monasterii  sive  abbatie  de  In- 
sula,  que  appellatur  Cannetum,  positum  inter  Montereggionem  et  abba- 
tiam  predictam  et  invenit  ibi  castellanum  dicti  castri  Montereggionis 
cum  secatoribus  pro  eo  fenum  de  padule  predicta  secantibus,  quos  (a) 
posuit  idem  castellanus  Montereggionis ;  et  precepit  eidem  ex  parte 
domini  imperatoris  et  domini  Pandulfi  capitanei  Tuscie  generalis  ad 
bannum  et  ad  penam  mille  marcarum  argenti,  ut  fenum  de  possessio- 
nibus  et  padule  non  secaret  nec  secari  faceret  nisi  faceret  pro  monasterio 
ex  officio  quod  geritur;  et  ipse  dictus  castellanus  Montereggionis  res- 
pondit  et  dixit  :  «  Ego  faciam  secari  fenum  de  palude  et  possessionibus 
pro  comuni  Senarum,  sicut  impositum  est  michi  ad  penam  et  bannum 

(a)  In  charta  secantes,  quem. 

a  eamerario  cornunis  Senarum  et  quattuor  comunis  Senarum  qui  appel- 
lantur  qualtuor  communis  Senarum.  » 

Actum  in  palude  et  in  possessione  predicta  coram  Saraceno  de  Fila, 
Ranuccio  Cerrineri ,  Martinuccio  Guidonis  de  Villano  et  Cambio  Ricoveri 
et  aliis  pluribus  testibus.  —  Ego  Ugo  Foschi  Albertini  notarius  predictis 
interfui  et  ea  de  mandato  dicti  Gualterii  vicarii  scripsi  et  publicavi. 


Fridericus,  Romanorum  imperator,  Constantinopolitano  impe- 
ratori  nuntiat  se  post  liberationem  Oddonis  Sancti  Nicolai  in 
carcere  Tulliano  cardinalis,  clementiae  suae  cumulum  imposuisse 
episcopum  Prenestinum  adversarium  suum  absolvendo  et  dimit- 
tendo  ad  cardinales,  ut  una  omnes  papam  imperio  gratum  eli- 
gant  qui  diuturnam  discordiam  compescat. 

(Edidit  Baronius,  Annal.  eccles.,  ad  ann.  1159,  §  24-27,  e  graeco  codice  Feder. 
Metii  Thermularum  episcopi.  Errat  vero  omnino  quum  hanc  epistolam  a  Fri- 
derico  I  post  mortem  Adriani  papae  scriptam  fuisse  et  Manueh  Comneni  di- 
rectam  arbitretur.) 

Fridericus,  etc,  imperatori  Constantinopolitano  (1).  Orbis  mutilatio 
propter  dissensiones  et  schismata  et  totius  humani  generis  turbulentie 
que  propter  Ecclesie  viduitatem  antiqui  serpentis  effuso  veneno  emerse- 
runt  et  irruerunt,  pro  electione  magni  sacerdotis  non  solum  communibus 
suffragiis,  sed  etiam  magna  cum  solertia  facienda  ethabenda,  spiritum  et 
animum  nostrum  quasi  despondere  nos  compulerunt,  ut  per  frequentes 
et  prestantes  et  insignes  apocrisarios  et  legatos  nostre  serenitatis  ad  car- 
dinales  egerimus  propterea  ut  de  hujusmodi  magni  sacerdotis  electione 


(1)  Verisimiliter  Balduinus  isto  qui  in  Italiam  tunc  temporis  aivenerat  ut  reges  christianos 
Bd  suurn  subsidium  imploraret;  quem  etiam  pro  pace  Ecclesiam  inter  et  imperium  tractanda 

laborar.tem  paulo  infra  videbimus. 

diligentissime  cogitarent;  et  ne  justa  preberetur  occasio  aliqua  iis  qui 
tantum  bonum  impedire  vellent,  eo  quod  detineretur  a  nobis  magister 
Oddo  Sancti  Nicolai  in  carcere  Tulliano  reverendissimus  cardinalis ,  non 
solum  ipsum ,  verum  etiam  alios  Ecclesie  prelatos  prestantissimos  dimit- 
tendos  eliam  decrevimus.  Nunc  vero  rem  novam  non  solum  hesitatione , 
verum  etiam  stupore  dignam  vobis  et  reliquis  orbis  principibus  hec 
nostra  epistola  significatura  progreditur  :  quod  scilicet  reverendissimum 
Prenestinum  episcopum  qui  adversus  imperatoriam  majestatem  et  nomen 
ita  aperte  se  objecit  et  obstitit,  quamprimum  absohvimus  et  dimisimus 
preter  omnium  hominum  opinionem  (1).  Stupebunt  profecto  ut  credimus 
principes  bellicosi  viri  fortes;  Cesarum  memorie  incomparabilibus  deco- 
rate  magnificentiis  in  libris  scripte  veterum  annalium  et  chronicorum 
evolvantur  et  perscrutentur,  singulorum  principum  vita  et  gesta  perqui- 
rantur,  nihil  tale  a  Deo  inspirate  clementie  equale  nobis  quisquam  inve- 
niet  diligens  indagator.  Licet  enim  legatur  fortasse  multorum  principum 
nobilis  ira,  aperta  clementia  et  illustris  humanitas,  propterea  quod  dex- 
tera  victoris  victoriis  et  tropheis  ornata  hostibus  prostratis  pepercerit, 
et  ita  eos  qui  eorum  exaltationi  se  objecerunt  benigne  dimiserint  et  a 
severo  justitie  gladio  adversus  damnatos  abstinuerint,  nihilominus  illorum 
singuli  vel  imbecillum  aliquem  vel  nullius  pretii  et  valoris  sontes  ipsos 
cum  judicaverint,  eos  libenter  dimiserunt,  vel  quia  belli  imminentis  occa- 
sione  propter  eam  quam  promiserant  sontium  dimissionem  finem  impo- 
suerant.  Quod  vero  nos  adhuc  simultate  permanente  adeo  nobile  mem- 
brum  Ecclesie,  tanti  consilii  virum  et  perspicue  fortitudinis  et  virtutis, 
nostris  consiliis  gratis  adversantem  et  se  objicientem  et  se  objecturum 
ut  ab  omnibus  sperabatur,  licet  nos  neque  omnino  crederemus  tale  quid, 
ut  eum  scilicet  dimitteremus ,  neque  preteritarum  rerum  memoria  neque 
presentium  securitas  et  cautela  nobis  suadebat;  nihilominus  in  statera 
nostrarum  cogitationum  justitie  severitatem  clementia  fecit  declinare  et 
impetum  nostre  indignationis  fregit  et  vicit,  et  misericordia  quam  de 


(1)  «  Ipso  mense  madii  Prenestinus  episcopus  imperatore  mandante  liberatus  est  et  apud 
Anagniam  ad  cardinales  cum  honore  remissus. »  Ricc.  de  S.  Germ.  Chronic.  ad  ann.  1243. 

generis  humani  dissentionibus  habemus,  nos  cohibuit  et  detinuit  et 
christiane  reipublice  publicum  commodum  privati  nostri  commodi  cau- 
sam  superavit,  cum  pro  dicti  episcopi  Prenestini  absolutione  et  libera- 
tione  non  dubitemus  quin  Ecclesie  Dei  pastoris  sui  solatio  destitute  de 
optimo  pastore  nobis  et  imperio  non  ingrato  deligendo  curam  gerent. 
Quod  pretcr  omnium  opinionem  et  multorum  consilium  et  mentem,  inter 
omnia  que  a  nobis  maxime  desiderantur  tanquam  pacis  et  quietis  cupi- 
dissimis,  jucundissimum  contingeret.  Nec  nobis  hoc  indignum  ullo  pacto 
vel  inutile  credimus  si  cum  nostra  matre  Ecclesia  pacis  maxime  cupidos 
nos  esse  asserimus  et  concordie  fatemur  esse  emulatores,  cujus  affectatores 
esse  reges  et  principes  frequenter  simulare  solent  dum  inter  se  conten- 
dunt.  Compatimur  nos  preterea  orbis  laboribus  et  calamitatibus  quo- 
dammodo  ruinam  minantis  propter  universorum  dissensiones  et  dissidia. 
Compalimur  navicule  Petri  que  propter  frigefaclam  hominum  fidem  et 
propter  fer\  entem  hereticorum  iniquitatem  maris  et  undarum  furore  et 
impetu  agilata  conteritur  et  submergitur.  Nec  miretur  vestra  celsitudo 
si  me  curatorem  videlicet  Ecclesie ,  si  me  precipuum  filium  matris  vidue 
ejusdcm  matris  suspiria  ex  imo  emissa  pectore  emollierunt,  ut  depositis 
juribus  quibus  fortasse  humana  prudentia  mentem  adhibuisset,  el  matri 
tilium  et  fratrem  fratribus,  precipue  vero  pro  tanti  commodi  spe,  absol- 
vere  et  dimiltere  decreverim.  Quis  enim  in  tantorum  malorum  conside- 
ratione,  quis  in  spe  tanti  futuri  gaudii  propter  detentionem  vel  absolu- 
tionem  et  dimissionem  unius  cujusvis  persone,  quantumvis  conspicue, 
posset  cor  suum  obdurare,  precipue  vero  quia  ab  omnibus  et  singulis 
cardinalibus  qui  in  urbeRoma  et  in  simplicitate  et  puritate  commorantur, 
finna  ct  infallibilis  spes  sit  nobis  pollicita  quod  restituto  fratre  et  socio 
suo  collegio,  salutaris  nobis  et  universo  orbi  et  desiderabilis  erit  de 
magno  sacerdote  diligendo  deliberatio.  Faxit  Deus  ut  quemadmodum 
non  solum  in  liberatione  predicti  magistri  Oddonis,  verum  etiam  aliorum 
quos  serenitas  nostra  indubitata  compassione  absolvit,  alacres  nos  pre- 
buimus,  ita  etiam  nos  a  nostro  desiderio  non  frustremur  neque  fidei 
publice  integritas  et  religio  quam  ex  hujusmodi  patrum  constantia 
animo  concepimus,  profanetur  ullo  pacto. 

Fridericus,  Romanorum  imperator,  scribit  cuidam  regi  se  tJunio3 
Othonem  Sancti  Nicolai  in  carcere  Tulliano  diaconum  cardinalem 
liberavisse  nec  non  et  episcopum  Prenestinum,  licet  imperialis 
honoris  notissimum  adversarium,  orbitati  Ecclesiae  compatiendo 
cui  patres  per  creationem  novi  pontificis  se  provisuros  pro- 
miserunt. 

(Edid.  Fbed.  Hahn,  Coll.  monum.  vet.  et  recent.,  t.  I,  litt.  princ.  et  vir.  illust, 
n°  XXIV,  p.  241-243.  Sensum  mutilum  ex  praecedenti  documento  restituimus.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  etc.  Orbis  orbitas  et  turbatio  generalis  per  vidui- 
tatem  Ecclesie  superfuso  veneno  veteris  serpentis  inducta,  per  substi- 
tutionem  summi  pontificis  tam  salubriter  quam  celeriter  faciendam  diu 
spiritum  anxium  reddiderunt,  ut  ipsam  per  continuatos  nuntios  nostre 
celsitudinis  et  solempnes  ad  fratres  multoties  destinatos  procurare  soli- 
cite  deberemus;  et  ne  justa  daretur  occasio  tantum  bonum  volentibus 
impedire  per  detentionem  magistri  Ottonis  diaconi  cardinalis ,  tam  ipsum 
quam  alios  Ecclesie  prelatos  duximus  liberandos.  Nunc  autem  rem 
novam  et  nedum  admiratione  justa  dignissimam ,  sed  stupore ,  vobis  et 
ceteris  terre  principibus  epistola  descripta  declarat  quod  nos  venera- 
bilem  episcopum  Prenestinum,  imperialis  honoris  et  nominis  notissimum 
adversarium,  preter  omnem  spem  omnium  subito  decrevimus  liberari  : 
mirabuntur  ut  credimus,  principes  bellicosi  viri  fortes;  memorie  Gesarum 
inestimabilibus  decorate  magnalibus  diffuse  per  libros  veteres  aperientur, 
de  folio  in  folium  revolventur,  exquirentur  gesta  magnifica  singulorum 
nec  in  tam  desperata  Ecclesie  miseria  comparem  nobis  inveniet  per- 
quisitor.  Nam  etsi  legatur  forte  quam  plurium  principum  iracundia 
nobilis,  clara  clementia  et  illustris  humilitas  quorum  prostratis  hos- 
tibus  dextera  victoriosa  pepercit,  qui  lese  majestatis  sue  reos  clementer 

absolverunt ,  qui  continuerunt  severe  justitie  gladios  etiam  in  dampnatos, 
quilibet  tamen  illorum  vel  duxit  noxium  impotentem  absolvere,  vel 
linem  imposuit  per  veniam  quam  indulsit.  Sed  quod  nos  adhuc  durante 
discordia,  tantum  membrum  Ecclesie,  tanti  consilii  virum  et  vere  pru- 
dentem,  nostris  processibus  obicem,  sicut  omnibus  sperabatur  sed  nos 
[non]  omnino  credimus,  gratis  exponere  deberemus,  nec  preteritorum 
exempla  suggesserant  nec  cautela  presentium  suadebat.  Sed  tamen  instan- 
tia  considerationum  variarum  flexit  rigorem  justitie  pietas,  iracundie  nostre 
motum  generalis  dissidii  compassio  tenuit  et  singulare  dispendium  nos- 
trum  totius  reipublice  christianorum  utilitas  superavit,  utpote  cum  de 
liberatione  episcopi  nominati  indubitata  nobis  fiducia  preberetur  quod 
viduate  dudum  Ecclesie  de  pastore  pacifico  nobis  et  imperio  non  ingrato 
debeat  provideri.  Nec  nos  indecens  credimus  aut  nocivum  si  cum  Ecclesia 
matre  nostra  pacis  avidos  nos  esse  describimus  et  zelatores  concordie 
profitemur,  cujus  ofiicium  dissimulare  aliquando  consueverunt  reges  et 
principes  insimul  confligentes.  Compatimur  nempe  laboribus  seculi  in 
ruina  quodammodo  propter  generales  discordias  constituti ;  compatimur 
Petri  navicule  que  per  tabescentem  hominum  fidem  et  fervidam  hereti- 
corum  nequitiam  perturbatione  maris  et  fluctuum  laceratur.  Igitur  regia 
magnificentia  non  miretur  nec  aliorum  audientium  universitas  stupe- 
fiat,  si  Romani  principis  viscera  tot  et  tanta  pericula  commoverunt,  si 
patronum  universalis  Ecclesie,  si  filium  specialem  vidue  matris  suspiria 
mcdullitus  conturbarunt,  ut  rationibus  relegatis  quas  forsitan  mundi 
sagacitas  attendisset,  matri  filium  et  fratrem  fratribus  presertim  pro  tanti 
boni  fiducia  decreverimus  liberandum.  Quis  enim  tantorum  considera- 
tione  malorum,  quis  in  spe  tante  letitie  per  detentionem  aut  liberationem 
unius  quantumvis  persone  spectabilis  animum  obdurasset,  presertim 
cum  per  onines  et  singulos  fratres  tam  in  Urbe  quam  in  agris  morantes 
spes  nobis  stabilis  sit  oblata  quod  socio  et  fralre  suo  collegio  restituto, 
continuo  nobis  et  orbi  deberent  de  desiderato  pontifice  salubriter  provi- 
dere?  Utinam  in  eo  sicut  in  liberatione  magistri  Ottonis  Sancti  Nicolai  in 
carcerc  Tulliano  venerabilis  cardinalis,  necnon  in  aliis  quos  propterea 
nostra  serenitas  compassione  probabili  liberavit,  nec  vota  nostra  frus- 

trentur  nec  inlegritas  fidei  quam  de  tantorum  patrum  gravitate  conce- 
pimus,  violetur. 


Fridericus  Romanorum  imperator  regi  Franciae  scribit  quibus  iJunio-] 
causis  Romanorum  possessiones  anno  praeterito  et  nuper  vasta- 
verit  et  qualiter  ad  preces  cardinalium  discedens  ab  Urbe  cum  se- 
curitate  de  creatione  novi  pontificis,  cardinales  captivos  ceterosque 
praelatos  transalpinos  liberaverit-,  nuntiatque  se  mittere  ad  eum 
abbatem  Cluniacensem  et  Gualterium  de  Ocra  ad  consummationem 
matrimonii  inter  Conradum  filium  suum  et  Isabellam  sororem 
dicti  regis. 

(Edid.  Baluze,  MiscelL,  1. 1,  p.  452-455,  sed  cura  hoc  falso  titulo  :  Ad  Ottonem 
ducem  Bavarie,  Quem  quidera  sicut  et  totam  litteram  correximus  ex  cod.  bibl. 
Cesar.  Paris. ,  fonds  Saint-Germain-Harlay,  n°  455,  pars  I;  anc.  fonds  latin, 
n°  8564,  et  ex  cod.  bibl.  Mediom.  PhiSlips.,  n°  8390.) 

Fredericus,  etc,  illustri  regi  Francie,  etc.  Felices  processus  nostros  et 
incidentia  prosperorum  successuum  quibus  Dominus  exercituum  pro- 
vexit  statum  nostrum,  tanto  propensius  ad  notitiam  regie  serenitatis 
conferendo  referimus  quanto  eorum  insinuatione  gaudetis  consortes  et 
participes  voti  nostri.  Primo  quidem  latere  vos  nolumus  que  causa  nos  a 
diutina  guerra  Ligurum  moverit  ad  desolationem  et  dispendia  Roma- 
norum.  Sane  populus  hic  dure  cervicis  et  ab  experto  jam  faustu  nostri 
sideris  (d)  odiosus  ad  nos  et  imperium  nostrum  cui  totum  jus  suum 
transtulit,  ab  antiquo  reverentiam  nullam  gerens ,  quosdam  vicinos  suos 
fideles  nostros  campestri  expeditione  presumpta  frequenti  obsidione 
aggredi  et  depopulari  non  timuit;  graviores  hiis  excessus  exaggerans 
dum  violentas  manus  irreverenter  extendunt  ad  precellenles  personas 
venerabiles  Romane  Ecclesie  cardinales,  dilectos  amicos  nostros,  quorum 

(a)  Ap.  Baluze  sceleris. 

aliqoos  in  odium  nostrum  duro  carcere,  nonnullos  etiam  diversis  afflic- 
tionihus  et  penuriis  cohartarunt,  intendentes  ecclesiasticam  libertatem 
penitus  inculcare,  cui  velut  advocati  et  defensores  Ecclesie  potenter 
adesse  nos  modis  omnibus  competebat.  Cumque  forent  irrevocabiles 
ab  excessu,  ut  nedum  ad  satisfactionem  meditarentur  induci  sanioris 
resumpta  provisione  consilii,  quin  potius  ad  nostrorum  depopulationem 
fidelium  continuata  vicissitudine  temporum  insevirent,  sensu  reprobo 
cogitantes  quod  nullus  eos  posset  eruere  de  manibus  persequentium , 
nos  justis  motibus  incitati  non  injuste  convertimus  contra  eos  potentie 
nostre  manum;  prefigentes  anno  preterito  in  eorum  territorio  castra 
nostra,  si  dampna  forsan  illata  et  recens  vexatio  indomito  populo  intel- 
fectum  afferrent,  cum  pulveres  labentium  turrium,  segetes  quoque  ac 
predia  ferro  flammaque  vastata,  quorum  fumus  teterrimus  belli  prenun- 
tius  eos  poterat  edocere,  pre  foribus  Urbis  aspicerent,  et  victrices  imperii 
aquilas  sue  presumptionis  ultrices  eorum  viculis  insistentes  a  longe  for- 
midarent,  coram  quibus  illa  duclum  magni  nominis  Roma  et  ingentis 
lingue  populus  potius  latere  conduxerant  quam  videri.  Denuo  in  pre- 
senti  ad  verha  ipsorum  insanierat  virus  eorum  (a),  per  vaniloquia  jac- 
titantes  quod  noster  ad  eos  tam  vicinus  non  tentaretur  accessus,  arma 
paravimus  nostram  et  quarumdam  fidelium  provinciarum  nostrarum 
potentiam  convocantes,  cum  quibus  contra  jactantiam  eorum  viciniora 
predia  Urbis  adivimus,  ubi  castris  nostris  admotis  cum  preelecta  militia 
et  infinita  copia  peditum  armatorum,  cui  parem  Libicus  Annibal  vix 
legitur  habuisse,  per  quamplures  dies  publicis  eorum  depopulationibus 
noster  instabat  victoriosus  exercitus,  per  quem  deforis  gladio  et  intus 
pavore  intimo  premebantur.  Nec  abinde  recedere  credebamus  nisi  Roma 
per  ccdes  et  dampna  publica  humiliata  foret  et  penitus  conslernata. 
Dcniiiiii  prevenerunt  nos  venerabiles  cardinales  Anagnie  commorantes 
per  solempnes  nuncios,  ad  nostrum  exercitum  destinantes  videlicet 
venerabiles  . . .  Rothomagensem  et  . . .  Messanensem  archiepiscopos,  . . . 
Keginum,  Rrixiensem  et  quondam  Mutinensem  episcopos,  ...  Clunia- 
censem  et  . . .  Claravallensem  abbates  pro  parte  tocius  universalis  Ec- 
(a)  Quaedam  ibi  deesse  videntur. 

clesie  ac  ipsorum ,  attentius  supplicantes  quatenus  [cum]  fratres  eorum 
qui  erant  Rome ,  presente  pre  foribus  Romanis  exercitu ,  egredi  formida- 
bant  et  cum  eis  ad  provisionem  Ecclesie  de  qua  ferventer  apud  eos  in- 
stabat  voluntas ,  apud  Anagniam  convenire ,  castra  nostra  de  Romanis 
dignaremur  prediis  removere ,  ne  propter  hoc  provisionem  ecclesiasticam 
impediri  contingeret  vel  differri,  data  nobis  super  creatione  summi  pon- 
tificis  indubitata  fiducia  procedendi.  Nos  igitur  summo  zelo  clementer 
inducti,  quia  Apostolice  Sedi  per  fratrum  unitatem  et  concordiam  debeat 
provideri,  primo  magistrum  Ottonem  Sancti  Nicolai  in  carcere  Tulliano 
venerabilem  diaconum  cardinalem  ac  deinde  Penestrinum  episcopum, 
de  cujus  liberatione  vix  a  voluntate  nostra  propria  obtinere  conscientia 
confidebat,  preter  spem  et  creditum,  ut  miraculosius  accederet  inspe- 
ratum,  ad  fratres  predictos  petentes  cum  instancia  remisimus,  de  nostra 
custodia  liberantes;  ac  subsequenter  prelatos,  celeros  abbates  et  clericos 
transalpinos  cum  eorum  familiis  pro  quibus  omnibus  preces  vestras 
recolimus  accepisse  (1),  ob  honorem  vestrum  liberos  abire  permisimus; 
et  licet  remotio  nostra  castrorum  nobis  et  nostris  molesta  fidelibus  offer- 
retur,  solius  apostolice  provisionis  commoda  cogitantes,  omni  utilitate 
publica  et  speciali  postposita ,  prorsus  a  finibus  Romanis  abscessimus , 
necessariis  contra  Romanos  in  terris  nostrorum  fidelium  presidiis  ordi- 
natis  ad  resistendum  Romanis  si  procedere  aliquatenus  attemptarent. 
Speramus  autem  juxta  prestitam  nobis  fidem  et  promissionem  infalli- 
bilem  atque  firmam ,  quod  Ecclesie  Dei  concorditer  providebunt  ad  pu- 
blica  dissidia  removenda.  Ceterum  ad  tractandam  et  ordinandam  con- 
summationem  matrimonialis  federis  inter  Conradum  in  Romanorum 
regem  electum  et  regni  Ierosolymitani  heredem  dilectum  filium  nostrum 
et  Isabellam  sororem  vestram  (2),  venerabilem  . . .  Cluniacensem  abba- 
tem  (3)  et  magistrum  Gualterium  de  Ocra  notarium  et  fidelem  nos- 

(1)  Quod  etiam  probat  cui  litterae  reipsa  dirigantur. 

(2)  Noscimus  tamen  ex  Guillelmo  de  Nangiaco  Isabellam,  hoc  repudiato  matrimonio,  sanc- 
timonialium  vitam  in  conventu  Longicampi  ducere  potius  habuisse. 

(3)  Qui  fuerat  regis  Francorum  in  negotio  praelatorum  ad  imperatorem  legatus.  Cf.  supra 
p.  19,  not.  1. 

(rum  (I),  exccllentie  nostre  legatos  et  nuncios  speciales,  ad  vestram  pre- 
senliam  duximus  destinandos. 


Sinibaldus  lituli  Sancti  Laurentii  in  Lucina  presbyter  cardinalis 
ad  summum  sacerdotii  apicem  ...  VI  die  exeunte  junio  extitit 
sublimatus  ...  et  postmodum  IV  kalendas  julii  feliciter  conse- 
cratus.  Nicol.  de  Gurbio,  ap.  Baluze,  Miscellan.,  t.  I,  p.  195. 
—  Quo  audito  imperator  qui  tunc  erat  Melfiae,  ubique  per  regnum 
laudes  jussit  Domino  debitas  decantari.  Ricc.  de  S.  Germ.  Chronic, 
ap.  Murator.  Scriptor.,  t.  VII,  p.  1050. 


Fridericus,  Romanorum  imperator,  notificat  duci  Brabantiae 
electionem  Sinibaldi  tituli  Sancti  Laurentii  in  Lucina  cardinalis 
in  papam,  speratque  pacem  inter  imperium  et  Ecclesiam  facilius 
reformandam,  nec  non  jura  fidelium  imperii  promittit  conser- 
vanda. 

(Edider.  Martene  et  Durand,  Ampliss.  collect.,  t.  II,  col.  1145,  n°  X.  —  Coll. 
cum  codice  bibl.  Cesar.  Paris.,/owcfc  Saint-Germain-Harlay,  n°  455,  pars.  1.) 

(4)  Huic  tempori  convenire  libentius  crediderim  litteras  de  securo  conductu  quas  imperator 
pro  Gualterio  de  Ocra  ad  fideles  suos  destinavit.  Quae  quidem  inseruntur  in  Petri  de  Vin. 
Epfct.,  lib.  V,  cap.  XXXVII,  nunccoll.  cum  cod.  bibl.  Cesar.  Paris.,  fonds  Notre-Dame,  202, 
et  ita  sonant  :  «  Universis  praesentes  literas  inspecturis,  etc.  Cum  magistrum  G.  de  .  .  . 
latorem  praesentium,  notariumet  capellanum  fidelem  nostrum,  ad  Ludovicum  illustrem  regem 
Francorum,  dilectum  amicum  nostrum  pro  quibusdam  magnis  et  arduis  excellentiae  nostrae 
negociis  exequendis  transmittamus  ad  praesens,  fidelitati  vestrae  praecipiendo  mandamus 
qnatenus  eumdem  nvigistrum  G.  cum  equitaturis,  scuteriis,  et  rebus  suis  sine  alicujus  pedagii 
exactione  ire,  slare  et  ad  curiam  nostram  redire  secure  et  libere  permittatis;  eidem  in  securo 
conductu  cum  expedierit  et  ob  eo  fueritis  requisiti,  provisuri,  ob  nostrae  majestatis  reve- 
rentiam.  » 

Fridericus,  etc,  duci  Brabantie,  etc.  Ecce  quod  multis  laboribus 
fuerat  procuratum  per  quamplures  nuntios  et  legatos,  quod  nostra  sere- 
nitas  a  venerabilibus  fratribus  pro  generali  commodo  imperii  et  Ecclesie 
ac  generali  pace  frequenter  et  instantius  expetebat,  divina  demum  pro- 
videntia  que  fallit  conatus  hominum  et  affectus,  cursus  rerum  et  tem- 
porum  statuens  ad  suam  incommutabilem  voluntatem,  cardinalibus 
quando  sibi  placuit  unanimiter  inspiravit  quod  die  sequenti  post  primo 
transactum  festum  beati  Johannis  Baptiste,  quemdam  de  fratribus  eorum 
nomine  magistrum  Sinibaldum  tituli  Sancti  Laurentii  in  Lucina  pres- 
byterum  cardinalem  votis  concordibus  in  summum  pontificem  assumse- 
runt.  Qui  cum  sit  de  nobilioribus  imperii  filiis  et  pro  nobis  tam  verbo 
quam  opere  semper  se  benevolum,  obsequiosum  prestiterit  et  acceptum, 
plena  datur  culmini  nostro  de  sua  sinceritate  fiducia  quod  generalem 
pacem,  bonum  statum  imperii  et  nostre  unitatem  amicitie  paterno  pro- 
curabit  affectu ,  ut  nos  eum  revereamur  in  patrem  et  ipse  nos  amplec- 
tatur  in  filium.  Tempus  enim  et  causa  quondam  eum  in  minori  statu  per 
experientiam  docuerunt  qualiter  in  Sede  Apostolica  constitutus  zelare 
debeat  unitatem  nostram  et  pacem  imperii,  per  quam  status  Ecclesie 
dissensione  sopita  sub  apostolatu  suo  proficere  poterit  in  immensum. 
Intendimus  insuper  apud  eum  omnes  fideles  et  fautores  imperii  in  omni 
honore  ac  indempnitate  absque  difficultate  et  defectu  quolibet  conser- 
vare,  ut  certa  spes  omnibus  imperio  nostro  fide  et  devotione  subjectis 
nostra  debeat  insinuatione  firmari  quod  eorum  negotia  que  propria  repu- 
tamus,  ad  optatum  promovebimus  incrementum,  confusionem  nostrorum 
hostium  cui  quotidie  vicinamur  in  omni  diligentia  tractaturi. 
Datum  [Beneventi,  XXVIII  junii,  prime  indictionis]  (i). 


(1)  Has  chronologicas  notas  libenter  supplemus,  quura  persuasum  habeamus  hanc  epi- 
stolam  unam  eamdemque  esse  ac  encyclicam  duci  Bavariae  directam ,  de  qua  his  verbis  apud 
excerpta  ex  Alberti  Bohemi  actis  mentio  fit  :  «  Fridericus ,  Dei  gratia  Romanorum  imperator, 
duci  Bojorum  aperit  mortem  papae;  electum  Sinibaldum  tituli  Sancti  Laurentii  in  Lucina 
presbyterum  cardinalem  imperio  favere  scribit,  sicut  ante  papatum;  fautores  imperii  perse- 
verare.  Beneventi,  XXVIII  junii.  »  Aventin.  ap.  Oefele,  Rer.  Boic.  Scriptor.,  1. 1,  p.  793. 

*JJ2*U»  Fridericus,  Romanorum  imperator,  Henrico  marchioni  Mis- 
nensi  promittit  quod  si  Henricus  lantgravius  Thuringiae,  avun- 
culus  ejus,  sine  haerede  filio  praemori  contigerit,  ipsi  marchioni 
jure  feudali  conferet  duos  ejusdem  lantgravii  principatus,  scilicet 
lantgraviam  Thuringiae  et  comitivam  palatii  Saxoniae. 

(Edit.  ap.  Rudolphi,  Gotha  diplom.,  t.  V,  p.  195.  —  Heydenbeich,  Hist.  der 
pfalzgr.  von  Sachsen,  p.  154.  —  Lunig,  Reichsarchiv,  t.  VIII,  p.  177.) 

Fridericus,  Dei  gratia  Romanorum  imperator  semper  augustus,  Hieru- 
salem  et  Sicilie  rex,  dilecto  principi  et  consanguineo  suo  Henrico  mar- 
chioni  Misnensi  gratiam  suam  et  omne  bonum.  Tunc  imperialis  excel- 
lentie  firmissimo  robore  firmatur  imperium,  tunc  decus  extollitur  Cesaree 
majestatis,  cum  infidelibus  pro  perfidia  penam  retribuit  et  pro  fide 
fidelibus  premia  liberaliter  elargitur.  Amor  quidem  virtutis  tunc  maxime 
crescit  in  subditis  et  proximis  cum  pro  servitiis  exhibitis  beneficia  reci- 
piuntur  in  presenti  et  de  die  in  diem  remunerantur  de  futuris.  Hac 
itaque  consideratione  premuniti  qui  Romani  frena  moderamur  imperii, 
ac  attendentes  puram  fidem  et  devotionem  sinceram  quam  ad  excel- 
lentiam  nostram  hactenus  gessisti  necnon  et  grata  valde  et  fidelia  ser- 
vitia  que  nostro  culmini  exhibes  incessanter  et  in  antea  exhibere  poteris 
ampliora ;  considerantes  etiam  avunculi  tui  Henrici  landgravii  Thuringie 
comitis  Palatini  Saxonie,  dilecti  consanguinei  nostri,  procuratoris  Ger- 
manie  dilecti  filii  nostri  Conradi  Romanorum  in  regem  electi,  petitionem 
quam  ad  nos  etiam  per  suas  litteras  et  per  Theodoricum  de  Rodenstedt 
camerarium  suum  fecit,  hujus  justis  precibus  inclinati  et  quod  te  spe- 
ciali  gratia  prosequi  volumus  et  favore;  litteris  presentibus  protestamur 
et  notum  esse  volumus  universis  quod  tibi  post  mortem  avunculi  tui 
Henrici  landgravii  Thuringie  duos  principatus  suos,  videlicet  landgra- 
\iam  Thuringie  et  comitivam  palatii  Saxonie,  et  omnia  alia  feuda  que  a 

nobis  et  ab  imperio  tenentur  cum  ipsorum  pertinentiis  jure  contulimus 
feudali  :  tali  tamen  forma  ut  si  sine  herede  filio,  quod  Deus  avertat, 
ipsum  premori  contigerit,  nostra  concessio  stabilis  perseveret,  ne  inter  he- 
redes  tunc,  cum  de  patris  sui  Hermanni  felicis  recordationis  primogenita  sis 
genitus,  lites  et  seditiones  oriantur,  et  ut  etiam  sic  tuis  presentibus  res- 
pondeamus  servitiis  et  imperio  servire  tenearis  in  futuro.  Ad  hujus  autem 
nostre  concessionis  memoriam  ac  stabilem  firmitatem,  presens  scriptum 
fieri  et  majestatis  nostre  sigillo  jussimus  communiri. 

Datum  Beneventi ,  anno  Domini  millesimo  ducentesimo  quadragesimo 
secundo  (a),  ultimo  junii;  prime  indictionis. 


Fridericus,  Romanorum  imperator,  sive  potius  quidam  'alius  J/unie.i 
rex  fidelibus  suis  nuntiat  papam  noviter  fuisse  creatum ,  monens 
ut  laudes  Domino  qui  suam  respexit  Ecclesiam  decantentur. 

(Edid.  Baluze,  Miscell.,  t.  I,  p.  455-458;  coll.  cum  variis  bibl.  Cesar.  Paris. 
codicibus.) 

Imperator  universis  regni  fidelibus.  Excelsus  super  omnes  gentes  Do- 
minus  orbis  acephali  calamitati  compatiens  emisit  de  altitudine  mon- 
tium  manum  suam  ut  tabernacula  seniorum  alienigenis  jam  inhabitata 
colonis  et  sanctuaria  Jesu  Christi  minus  dignis  polluta  ministris  purgaret 
a  vitio ,  expiaret  a  scelere ,  et  universalis  orbitatis  umbraculum  supersti- 
tionis  rejecta  caligine  illuminaret  speculo  claritatis.  Nullum  enim,  ut 
credimus ,  presentes  latet  latebras  mundi  latus ,  nullius  aures  surde  pre- 
tereunt  quante  tribulationis  modus  in  orbe  resultaverit  et  in  urbe ,  quan- 
teque  seditionis  involucrum  antiquus  attulerit  persequutor,  qui  si  veritas 
sub  nube  non  lateat ,  tantum  in  dominica  vinea  virus  evomuit  quod  nisi 
filius  Dei  vivi  qui  ad  redemptionem  humani  generis  quod  de  limo  terre 
transumpserat,  subire  martirium  non  expavit,  sue  clementie  dexte- 

(«)  Sic  in  omnibus;  luce  tamen  clarius  legendum  quadragesimo  tertio. 

ram  dod  movisset,  in  piscatoris  naufragante  navicula  periisset  populus 
christianus,  dum  Petrus  in  altis  habitans  non  respiciebat  in  petram  nec 
ejus  successio  transferebatur  in  posleros;  et  sic  cupiditatis  insurgente 
vindicta  plorabat  Ecclesia  viduitatis  instantiam,  dolebat  populus  contu- 
melia-  _  ih  iales  nec  in  ininistrorum  ore  frequens  proderat  alleluia.  Nam 
i  oppressiones  innumeras  et  oppressorum  incursus  quibus  deso- 
late  matris  latera  lacerantur,  sic  ad  proximos  ictus  preteritos  fidelium 
retorquetur  aspectus  quod  consolationis  remedium  mundus  nequaquam 
assumi  re  poterat,  dum  mater  Ecclesia  quam  Christus  in  petra  fundavit 
diiin  debebat  erigi,  tunc  opprimi  contingebat,  dum  debebat  alicujus  suf- 
fragii  rigore  resurgere  vel  vigorem  resumere,  tunc  in  majori  conflictu 
tam  grandem,  tam  venerabilem  virum  perdidit  et  rectorem.  Ex  suis 

m  gestis  colligitur  et  ex  operum  fructibus  indubitabiliter  innuitur 
qii.im  pa>tor  utilis,  quam  rector  idoneus  fuit  reverende  memorie  Gre- 
gorius  papa  oonus,  qui  gregem  sibi  creditum  ab  iniquorum  incursibus 

posse  servans  illesum,  pro  suis  ovibus  animam  suam  ponere  non 
expavit,  donec  ipsam  in  Abrahe  gremio  resignavit  et  spiritum  red- 
didit  Dco  nostro,  queni  multis  afflictionum  generibus  in  hujusmodi  con- 
flictibus  laccssivit  (I).  Cujus  presidio  privata  mater  Ecclesia  ne  veneno 
possil  wleris  serpentis  involvi  ubi  nulla  potuisset  tunc  temporis  tyriaca, 
supplicavit  ad  Dominum  ut  tante  desolationi  compatiens  ejus  miseriis 
misericorditer  condoleret.  Ad  cujus  clamores  assiduos  manus  omnipo- 
t<  excitata  de  fervore  solito  faciendo  virtutem  de  congruo  sponso 
proi  idil  Ecclesie,  mittens  de  celesti  coenaculo  Celestinum.  In  cujus  sub- 
stitutione  pontificis  satis  utilitcr  provisum  fuisset  Ecclesie,  nisi  mortis 
imperium  quo  reges  privantur  regimine  et  principes  principatum  amit- 
tunt ,  sue  novitatis  primordia  de  medio  sustulisset.  Quem  sic  raptum 
subito,  sic  rcpentc  subtractum  sedentis  super  flumina  Babylonis  matris 


notandum  quod  liis  laudativis  verbis  de  Gregorio  papa  quem  sibi  adversarium 
rat,  nunc  loquatur  imperator.  Unde  non  sine  legitima  suspicionis  causa  dubi- 
pifltola  Friderico  tribucnda  sit,  licet  in  hanc  rubricam  omnes  codices 
ron\eniant.  Imnrj  ad  ipsum  Fridericum  quasi  persecutorem  ecclesiae  nunc  alludi  credimus. 

viduate  compassio  tanto  lacrymabilius  deploravit,quanto  recentius  dolore 
suscitato  preterito  reliquie  remanserant  deplorande.  Nondum  etenim 
prioris  vulneris  cicatricis  signa  transierant,  nondum  primevi  doloris  fumus 
in  altum  ascenderat,  et  sic  amaritudini  conjuncta  calamitas  fluctibus 
addidit  tempestatem.  0  quam  mirabilem  fallendi  modum  fallacia  siqui- 
dem  mortalis  includit,  que  discreta  prorsus  a  tredecim  concepta  per- 
emptoriis  exceptiones  dilatorias  non  admittit,  ex  necessariis  semper 
terminis  silogizans!  Numquid  enim  unum  sibi  substulisse  suffecerat 
ubi  successore  secundo  desolate  matris  gremium  continuatis  lacrymis 
viduavit,  ut  ad  minus  quod  in  uno  ploraverat  in  alio  solaretur?  Que 
dolorem  cum  gaudio  temperans  terminavit  gaudium  in  dolore ,  et  sic 
ejus  evangelio  lugubri  totum  predicato  per  orbem,  cum  nulla  spes  reme- 
dii  superesset  Ecclesie  cujus  tribulationum  publica  notio  se  per  univer- 
sos  orbis  angulos  publicarat,  pie  matris  affectus  quam  squalor  viduitatis 
et  desolationis  affecerat ,  ad  Dominum  dum  tribularetur  coadunatis  voci- 
bus  filiorum  qui  hujus  doloris  pungebantur  aculeis,  exclamavit,  et  ne 
periculo  circumstantis  angustie  que  periclitari  temporis  necessitas  exi- 
gebat,  in  altum  forte  succresceret ,  voce  clamantis  celum  tercium  pene- 
trante  et  a  vultu  Dei  prodeunte  judicio,  petentis  petitio  se  sentiit  exau- 
ditam;  quod  mater  optaverat  voto  desiderantis  advenit  et  aspergens 
aquas  in  itineribus  suis  vocem  habyssus  protulit  ab  altitudine  phantasie. 
Ac  licet  hoc  fama  paranimpha  processuum  expectantium  auribus  ex 
affectus  anxietate  predixerit,  ut  tamen  in  certius  laudis  canticum  pro- 
rumpatur  quod  cum  gloria  in  excelsis  Deo  referimus ,  creatum  desuper 
in  Ecclesia  Romana  pontificem  presens  epistola  letabunda  describit. 
Quod  tanto  solennius  movere  debet  corda  fidelium,  quanto  consultius 
orbis  angustiis  quem  jam  hostis  antiqui  nequitia  varia  temptatione  se- 
duxerat,  [illejcujus  est  a  summo  celo  egressio,  sue  gratie  infusione  pro- 
vidit.  Canite  igitur  tuba  et  cithara.,  canite  Deo  nostro  qui  suum  prose- 
quendo  negotium  papam  concessit  populo,  patrem  filiis,  virum  vidue, 
pastorem  ovibus,  et  in  altis  habitans  respexit  humilia,  largitus  mundo 
perituro  rectorem. 

;Venmm      Fridericus,  Romanorum  imperator,  Innocentio  papae  scribit  de 
BjuUi     ejus  electione  congaudens,  mittitque  legatos  qui  seipsum  ad  ejus 
beneplacita  paratum,  salvis  jure  et  honore  imperii,  offerant. 

(Edit.  ap.  Raynald.,  Annal.  eccles.,  ad  ann.  1243,  §  XI.  —  Pebtz,  Monum. 
Germ.  hist.,  t.  IV,  p.  431.  — Hennes,  Cod.  ord.  Theutonic,  p.  115,  n°  110. — 
Tutini,  Degli  ammiranti  del  regno,  p.  56,  sed  minus  integre,  et  in  Petr.  de 
Vin.  Epist.,  lib.  I,  cap.  XXXIII.  Nunc  coll.  cum  cod.  Paris.,  fonds  Notre- 
Dame,  u°  202,  et  cum  copia  rotulorum  Cluniacensium  in  bibl.  Cesar.  Paris. 
asservata.) 

Sanctissimo  in  Christo  patri  domino  Innocentio  Dei  gratia  sancte  Ro- 
manc  Ecclesie  summo  pontifici,  Fridericus  eadem  gratia  Romanorum 
imperator  semper  augustus,  Jerusalem  et  Sicilie  rex,  salutem  et  reveren- 
tiam  filialem.  Audita  summis  expetita  consiliis  et  ardentibus  desideriis 
expectata  summi  substitutione  pontificis,  in  qua  venerabilium  fratrum 
voluntate  concordi,  et  unica  generalis  voti  postulatione ,  fuistis  Deo  ac- 
tore  promoti,  tanto  major  nobis  accessit  ex  vestra  promotione  jocunditas, 
quanto  subtractum  dulce  filii  nomen,  quod  viduitas  matris  abstulerat,  in 
data  nobis  novi  subrogatione  parentis,  non  immerito  gaudere  confidimus 
restitutum,  ut  paterno  nomini  pie  provisionis  omen  adveniat,  per  quod 
expectanti  filio  et  novercalem  quodammodo  dudum  injuriam  jam  per- 
pesso,  recle  dicat  mater  Ecclesia  :  «  Fili,  ecce  pater  tuus,  in  cujus  affec- 
tione  filius  respirabit ;  »  et  ad  patrem  filius  e  converso  respondeat  :  «  Pa- 
ter,  ecce  filius,  quem  materna  ubera  lactaverunt,  in  cujus  obsequiis  pia 
paternitas  requiescet. »  Datum  est  enim  vobis  e  coelo  Innocentii  pre- 
destinata  sorte  vocabulum,  quod  per  vos  nocentia  subtrahi  consultius 
innuat,  et  pic  suadeat  innocentiam  conservari.  Advenistis  quoque  nobis 
e  nobilibus  imperii  filiis,  vetus  amicus,  novum  creatus  in  patrem,  per 
quem  confidat  imperium  vota  pacis  et  sue  justicie  inviolata  servari. 
Quapropter  ad  reverendum  patrem  dominum  Innocentium,  Aposto- 

lice  Sedis  antistitem,  per  fratrem  Gerardum  de  Malperg  (a)  venera- 
bilem  magistrum  domus  Sancte  Marie  Theutonicorum  in  Hierusalem, 
Ansaldum  de  Mari,  sacri  imperii  et  regni  Sicilie  ammiratum ,  magistrum 
Petrum  de  Vinea  et  magistrum  Thadeum  de  Suessa,  magne  curie  nostre 
judices ,  et  magistrum  Rogerium  Porcastrellam  decanum  Messanensem , 
capellanum,  fideles  nostros,  quos  de  latere  nostro  ad  vestram  presen- 
tiam  destinamus,  nostre  serenitatis  nuncios  et  legatos,  concepte  spiritu 
devotionis  accedimus,  et  in  eorum  affatibus  tam  devote  quam  hilariter 
nos  vestro  conspectui  presentamus.  Iidem  vero  nuncii  nostri,  tanquam 
intime  conscii  voluntatis ,  nostre  devotionis  ad  patrem  veraces  erunt 
interpretes;  tam  nos  quam  potentiam  nostram,  imperium  ac  regna,  quic- 
quid  etiam  in  bonis  nostris  existit,  vestris  beneplacitis ,  ad  honorem  Ec- 
clesie  et  favorem  omnimodum  ecclesiastice  libertatis ,  quantum  cum  Deo 
salvis  jure  et  honore  sacri  Romani  imperii,  possimus,  obnixius  offerentes; 
illam  ad  nos  utinam  reverendi  pastoris  benevolentiam  relaturi ,  per 
quam  erga  debitam  patris  reverentiam  et  omnem  honorificentiam  filia- 
lem,  totis  affectibus  ac  expertis  effectibus,  plus  quam  aliquis  alius  de- 
votus  filius  effundamur. 

Datum  apud  Beneventum,  vicesimo  sexto  junii  (1),  prime  indictionis. 


Fridericus,  Romanorum  imperator,  Landolfo  episcopo  Worma- 
tiensi,  toti  clero  populoque  hujus  civitatis  promittit  quod  si  eum 

(a)  Alias  de  Marpurg. 


(<i)  Sic  in  rotulo  Cluniacensi  litteris,  non  vero  numeris,  notatio  mensis  exprimitur.  Unde 
liquet  non  ad  diem  mensis,  sed  ad  ipsum  mensem  restitutionem  esse  proponendam.  Pertzium 
ideo  secuti,  vicesimo  seocto  julii  legimus.  Cum  enim  hoc  ipso  tempore  quo  Innocentius  apud 
Anagniam  electus  fuit,  Fridericus  Melfiae  moraretur,  et  Anagniam  inter  et  Melfiam  quatuor 
et  quinquaginta  leucae  vel  amplius  numerentur,  non  ante  vicesimum  octavum  junii  diem 
imperator  Beneventum  se  transferre  profecto  potuit.  Praeterea  si  Riccardum  de  Sancto  Germano 
qui  legationem  ad  papam  missam  mense  julio  memorat,  cum  ipsius  Innocentii  litteris  con- 
feras,  facilius  credideris  litteras  imperatoris  mense  julio  reipsa  fuisse  scriptas. 

ciii n  Ecclesia  Romana  compositionem  inire  contigerit,  ipsos  ab 
eadem  compositione  non  patietur  excludi. 

(Inedit.  ex  originali  in  archivo  civit.  Wormat.  asservato.) 

Fridericus,  Dei  gracia  Romanorum  imperator  semper  augustus,  Jeru- 
salem  et  Sicilie  rex.  Tenore  presentium  notum  fieri  volumus  universis, 
quod  nos  attendentes  inmensam  fidem  et  devota  servicia  dilecti  prin- 
cipis  nostri  L.  venerabilis  Wormatiensis  episcopi ,  tocius  cleri  et  devoti 
populi  nostri  Wormatie,  nostrorum  fidelium  nostrorum  (sic),  promitlimus 
quod  si  contigerit  nos  cum  Ecclesia  Romana  compositionem  inire,  pre- 
dictum  principem  nostrum  Wormatiensem  episcopum,  clerum  et  Wor- 
matiensem  populum,  fideles  nostros,  ab  eadem  compositione  nullatenus 
patiemur  excludi,  ut  sicut  nobiscum  sunt  ob  reverenliam  et  honorem 
status  nostri  in  adversitate  participes,  sic  composite  tranquillilatis  esse 
non  debeant  inexpertes.  Ad  cujus  rei  memoriam  et  tutelam  presentes 
litteras  conscribi  et  culminis  nostri  sigillo  jussimus  communiri. 

Datum  Ariani ,  anno  dominice  incarnationis  millesimo  ducentesimo 
quadragesimo  tercio,  mense  augusti,  prime  indictionis. 


Fridericus,  Romanorum  imperator,  civitatem  Wormatiensem 
deputat  ad  celebrandas  annuatim  universales  nundinas  quinta- 
decima  die  post  Pascha  et  abinde  diebus  quindecim  aliis  dura- 
turas. 

(Inedit.  exchartulario  Wormat.,  fol.  30  recto,  in  archivo  Darmstadtensi.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Ad  hoc  in  oportunis  locis  generales  nundine  sunt 
invente  ut  communis  utilitas  quam  longe  lateque  humana  procurat 
industria,  communiter  alternis  commerciis  procuretur.  Hinc  est  quod 

subditorum  commoditatibus  providentes,  nichilominus  generales  curas 
hominum  et  labores  benigno  prospicientes  intuitu,  civitatem  Worma- 
ciensem  pro  mutuis  commodis  exercendis  utilem  et  acceptam  ad  cele- 
brandas  annuatim  universales  nundinas  quinta  decima  die  post  Pascha 
resurrectionis  dominice  et  abinde  diebus  aliis  quindecim  duraturas , 
duximus  deputandam.  Statuentes  ut  ibidem  sub  securitate  nostra  et 
imperii  tam  vicini  quam  remoti  conveniant  cum  mercimoniis  suis  [ad] 
communia  sicut  moris  est  commoda  facienda,  dummodo  [per]  indulta 
vicinis  nundinis  non  possit  in  eisdem  diebus  oportunitas  impediri.  Quare 
mandamus,  precipimus  et  hortamur  universos  et  singulos  quos  geren- 
darum  usus  utilitatum  et  commoda  rerum  ubique  sollicitant,  quatenus 
statutis  loco  et  tempore  sub  nostro  et  imperii  securo  ducatu  cum  rebus, 
mercimoniis  et  ceteris  oportunitatibus  que  consueverunt  ad  invicem  ad 
commune  commodum  procurari,  hilariter  et  promple  conveniant  pro  pre- 
fixis  nundinis  exercendis ;  presentis  scripti  sancientes  edicto  ut  omnibus 
ad  ea  venientibus,  morantibus  et  abinde  redituris  secura  tranquillitas  et 
tranquilla  securitas  prebeatur,  et  quod  in  personis  et  rebus  undique  ser- 
ventur  indempnes  et  nullus  audeat  eos  offendere  vel  occasione  qualibet 
aliquod  ipsis  impedimentum  inferre,  donec  ad  pretaxatum  locum  veniant 
et  sub  ejusdem  nostre  et  imperii  securitatis  indulgentia  salubriter  ad 
propria  reverlantur.  Scientes  quod  quicumque  mandati  nostri  temera- 
rius  extiterit  violalor,  indignationi  nostre  et  imperii  subjacebit,  hiis  qui 
pacem  et  indempnitatem  servabunt  nostri  favoris  gratiam  obtenturis.  Ad 
cujus  rei  memoriam  presens  scriptum  fieri  et  majestatis  nostre  sigillo 
jussimus  communiri. 

Datum  Ariani,  anno  dominice  incarnationis  M.  CC.XLIII,  mense  au- 
gusti,  prime  indictionis. 


Fridericus,  Romanorum  imperator,  pro  gratis  et  fidelibus  ser- 
vitiis  quae  cives  Wormacienses  sibi  et  imperio  incessanter  exhi- 

bent,  a  solulione  thelonei  super  Renum  apud  Oppenheim  eos 
eximit. 


(Edid.  Jon.  Friedr.  Moritz,  Hist.  dipl.  Abhandlung  vom  Ursprung  derer  Reichs- 
Staette,  etc,  Francfort,  1756,  Append.  docum.,  n°  XV,  ex  originali.) 

Fridericus ,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Tenore  presentium  notum  fieri  volumus  universis 
quod  nos  respectum  habentes  ad  grata  valde  et  fidelia  servitia  que  cives 
Wormatienses  fideles  nostri  nobis  et  imperio  incessanter  exhibent  et 
quod  ad  propugnationem  et  confusionem  rebellium  nostrorum  vires  suas 
strenue  exerceant,  personarum  suarum  laboribus  et  rerum  dispendiis  non 
parcentes,  ipsos  de  speciali  gratia  nostra  qua  eos  meritis  suis  poscentibus 
specialiter  confovemus,  a  solutione  thelonei  super  Renum  apud  Oppen- 
heim  duximus  eximendos  ut  nullo  ex  nunc  futuro  tempore  in  predicto 
loco  ad  solutionem  alicujus  thelonei  teneantur.  Ad  hujus  igitur  nostre 
exemptionis  memoriam  presens  scriplum  fieri  et  majestatis  nostre  sigillo 
jussimus  communiri. 

Datum  Ariani  (1 ) ,  anno  dominice  incarnationis  millesimo  ducentesimo 
quadragesimo  tercio,  mense  augusti,  indictionis  prime. 


Fridericus,  Romanorum  imperator,  petente  Heinrico  Babenber- 
gensi  electo,  concedit  ut  filii  ex  filio  marschalci  de  Cunstat  minis- 
terialis  Babenbergensis  cum  filia  Ruperti  de  Nirstein  ministerialis 
imperatoris  generandi ,  inter  se  et  ecclesiam  Babenbergensem 
dividantur. 

(Edit.  ap.  Monum.  Boica,  t.  XXXI,  pars  prima,  p.  576,  n°  CCCVI,  ex  cod.  cop. 
sec.  XIII,  fol.  119.) 


(1)  Deest  apud  Moritz  notatio  loci  quam  addidit  Bbhmer  [Font.  rer.  German.,  t.  II,  p.  245) 
ex  originali  apud  Wormatiam  asservato. 

Fridericus,  Dei  gratia  Romanorum  imperator  semper  augustus,  Jeru- 
salem  et  Sycilie  rex.  Supplicavit  excellentie  nostre  Heinricus  venerabilis 
Babenbergensis  electus,  dilectus  princeps  noster,  quatenus  cum  filius 
marschalci  de  Cynstat  ministerialis  ecclesie  sue  filiam  Ruperti  de  Nirstein 
ministerialis  nostri  (a)  duxerit  in  uxorem,  nos  ipsam  (6)  cum  prole  quam 
a  filio  dicti  marschalci  susceperit,  sibi  et  ecclesie  Babenbergensi  dividen- 
dam  nobiscum  dare  de  speciali  gratia  dignaremur.  Nos  igitur  attendentes 
quod  dictus  Rupertus  plures  adhuc  filios  habet  et  filias  nobis  et  imperio 
attinentes,  ipsius  supplicationibus  benignius  inclinati  dictam  filiam  Ru- 
perti  de  Nirstein  quam  filius  prefati  marschalci  duxit  legittime  in  uxorem 
cum  filiis  quos  simul  genuerint,  dicte  Babenbergensi  ecclesie  et  electo 
ipsius  nomine  damus  dividendos  nobiscum  et  tenore  presentium  confir- 
mamus,  salvis  conditionibus  habitis  inter  nos  et  ecclesiam  Babenber- 
gensem  de  ministerialibus  nostris  et  imperii  et  ipsius  ecclesie  hactenus 
observatis.  Ad  cujus  rei  memoriam  presens  scriptum  fieri  fecimus  et  si- 
gillo  majestatis  nostre  jussimus  communiri. 

DatumAriani,  anno  dominice  incarnationis  M.  CC.  XLIII ,  mense  au- 
gusto,  I  indictionis. 


Fridericus,  Romanorum  imperator,  Arnoldo  de  Gimmenich  [Crepacorii , 

,  ,  .  augusto.] 

scuiteto  Aquensi  obligationem  trecentarum  marcarum  in  domo 
ubi  panni  venduntur  apud  Aquas  et  infeudationem  alterius  domus 
quae  Blandin  dicitur,  confirmat. 

(Edider.  Wubdtwein,  Nova  subsid.  diplomat.,  t.  XI  ,  p.  21,  n°5,  ex  archiv. 
Blanckenh.  —  Quix,  Cod.  diplomat.  Aquensis,  p.  161,  n°  235,  verisimiliter 
latinam  versionem  secuti  cujusdam  Teutonicae  ex  originali  versionis.) 

Fridericus,  Dei  gratia  Romanorum  imperator  semper  augustus,  Jeru- 

(a)  In  codice  noster. 

[b)  Ibidem  ipsum. 

salem  et  Sicilie  rex.  Habentes  pre  oculis  grata  et  devola  servilia  que 
Arnoldus  de  Gimmenich  scultetus  Aquensis,  fidelis  noster,  nobis  et  im- 
perio  exhibuit ,  obligalionem  trecentarum  marcarum  quam  sibi  dilectus 
lilius  noster  Conradus  in  Romanorum  regem  electus  in  domo  nostra  in 
qua  panni  integri  (1)  venduntur  Aquis  fecerat,  ratam  et  acceptam  habere 
volentes,  eamdem  imperialibus  litteris  confirmamus,  ita  quod  de  eadem 
domo  nostra  infra  et  supra,  prout  ibidem  sita  est,  suam  utilitatem  per 
omnia  debeat  et  poterit  ordinare,  donec  ei  trecente  marce  predicte  a  nobis 
et  nostris  successoribus  fuerint  integraliter  persolute.  Collationem  etiam 
quam  ipsi  et  suis  heredibus  predictus  filius  noster  feudalem  fecerat  de 
domo  nostra  Aquis  sita  que  Blandin  dicitur,  de  imperiali  gratia  ratam 
habemus. 

Datum  Crepacacii  (2),  anno  Domini  M.  CC.XLIII,  [mense  augusto]. 


Thomasius  de  Molisio  in  Sicilia  citra  flumen  Salsum  imperialis 
justitiarius  magistris  foresteriis  citra  flumen  Salsum  constitutis 
mandat  ut  vigore  mandati  imperialis  cujus  tenor  inseritur,  ho- 
mines  Panormi  apud  Goderanum  et  in  aliis  locis  ligna  incidere 
necnon  et  boves  suos  domitos  in  locos  ubi  spissurae  non  sunt 
ducere  permittant. 

(Edit.  ap.  D.  Mich.  de  Vio,  Selecta  aliquot  ad  civitatis  Panormi  decus  et  com- 
modum  spectanlia privilegia,  p.  16.  Panormi,  1706,  in  fol.  min.) 

Thomasius  de  Molisio  imperialis  justitiarius  in  Sicilia  citra  (a)  flumen 
(a)  Sic;  rectius  tamen,  ut  arbitramur,  legendum  ultra,  et  ita  in  sequentibus. 


(1)  Quod  gallice  dicitur  vente  en  gros,  et  ipsum  aedificium  Halle  aux  Draps. 

(2)  Sic  apud  Wurdtwein ;  apud  Quix  Crepacaii.  Non  dubium  habemus  quin  legendum  sit 
Crepacorit,  scilicet  locus  Crepacuore  dictus  non  multum  Ariano  distans.  Unde  etiam  edocti  nota- 

tioncm  mensis  supplemus. 

Salsum,  prudentibus  viris  magistris  foristeriis  et  forigeriis  citra  flumen 
Salsum  constitutis,  presentes  literas  inspecturis ,  dilectis  amicis  suis, 
salutem  et  dilectionem  sinceram.  A  domino  nostro  serenissimo  impera- 
tore  nuper  recepimus  sacras  literas  in  hac  forma  : 

Fridericus,  etc,  Thomasio  de  Molisio,  etc.  Pro  parte  hominum  Pa- 
nhormi  nostrorum  fidelium  fuit  excellentie  nostre  humiliter  supplicatum, 
qUod  cum  ipsis  ligna  sint  pro  suis  usibus  non  modicum  opportuna ,  sine 
damno  et  prejudicio  venationum  nostrarum  eisdem  posse  ligna  ad  usus 
eorum  incidere  de  gratia  nostra  permittamus,  nihilominus  concedentes 
eis  posse  in  cannetis  fuse  cannas  incidere  de  •  gratia  nostra  pro  vineis 
eorumdem.  Nos  autem  ipsorum  supplicationibus  inclinati,  tue  fidelitati 
mandamus  quatenus  ipsos  apud  Goderanum,  preterquam  in  plano  et 
apud  Parcum  Veterem,  si  eis  sufRciant,  alioquin  per  alia  loca,  absque 
omni  damno  venationum  et  solatiorum  nostrorum,  ligna  incidere  ad 
usus  eorum  permittas ;  cannas  etiam  in  cannetis  Cassari  incidi  pro  vineis 
eorum  permittas,  sicut  extitit  antiquitus  consuetum.  Significaverunt 
postea  quod  cum  foristerii  nostri  de  Panhormo  a  collectis  et  exactio- 
nibus  eximantur,  ipsis  super  his  dignetur  nostra  misericordia  providere. 
Quare  tibi  mandamus  quatinus  de  ipsis  foristeriis  facias  sicut  per  nos- 
tram  curiam  est  statutum.  Boves  etiam  eorum  domitos  sine  canibus  et 
campanis  in  locis  ubi  spissure  non  sunt,  per  eorum  custodes  duci  et 
pasci  permittas ,  dum  tamen  ab  omni  specie  et  ingenio  et  modo  venandi 
abstineant,  et  quilibet  suos  separatim  ducat,  ita  quod  non  veniant  in 
armentum. 

Datum  in  campis  prope  Gualdi  Melf.  (1),  XXII  augusti,  prime  indic- 
tionis. 

Volentes  igitur  predictum  imperiale  mandatum  omni  qua  convenil 
devotione  complere,  mandamus  vobis,  ex  imperiali  parte  firmiter  injun- 
gendo,  quatenus  juxta  tenorem  prescripti  imperialis  mandati,  hominibus 
Panhormi  apud  Goderanum ,  preterquam  in  plano  et  apud  Parcum  Vete- 


(1)  Recentius  loci  nomen  forsitan  male  in  impresso  transcripti  frustra  disquisivimus.  Non 
tamen  procul  distare  potest  a  partibus  Melfiae ,  ubi  tunc  imperator  consistebat. 

rem,  si  eis  sufficiant,  alioquin  per  alia  loca,  absque  omni  damno  et  pre- 
judicio  imperialium  venationum  et  solatiorum,  ad  eorum  usus  ligna 
incidere  permittalis,  sicut  extitit  antiquitus  consuetum.  Boves  etiam 
eorum  domitos  sine  canibus  et  campanis  in  locis  ubi  spissure  non  sunt, 
per  eorum  custodes  duci  et  pasci  permittatis,  dum  tamen  ab  omni  specie 
et  ingenio  et  modo  venandi  abstineant,  et  quilibet  suos  separatim  ducat, 
ita  quod  non  adveniant  in  armentum,  nullam  proinde  predictis  bovibus 
contra  tenorem  imperialis  mandati  predicti  molestiam  inferentes. 
Datum  Panhormi,  vigesimo  quinto  octobris,  secunde  indictionis. 


»  )      Articuli  de  pace  tractanda  quos  nuntii  Sedis  Apostolicae  ad 
imperatorem  portaverunt. 

(Edit.  ap.  Raynaldi,  Annal.  eccles.,  ad  ann.  1243 ,  §  XIV,  e  regest.  Innoc.  IV, 
lib.  I,  p.  84,  et  ap.  Pertz,  Monum.  Germ.  hist.,  t.  IV,  p.  342.) 

Proponant  nuntii  quod  dominus  papa  et  fratres  sui  desiderant  quan- 
tum  in  eis  est  per  omnia  habere  cum  principe  et  cum  omnibus  homi- 
nibus  et  parati  sunt  quantum  in  eis  est  pacem  dare  et  tranquillitatem 
sibi  et  universo  mundo,  et  utinam  hoc  principi  placeat  vel  eam  non  im- 
pediat.  Quia  magnum  preambulum  est  et  utile  ad  tractatum  pacis,  si 
restituantur  prelati  et  clerici  omnes  captivi  quos  detinet  et  omnes  tam 
clerici  quam  laici  quos  cepit  in  galeis ,  rogent  et  petant  quod  eos  debeat 
restituere,  cum  hoc  ipsum  ipse  et  nuntii  sui  promiserint  ante  promo- 
tionem  nostram.  Item  proponant  quod  ipsi  pro  nobis  parati  sunt  audire 
et  tractare  de  pace  et  audire  satisfactionem  quam  vult  facere  princeps 
de  omnibus  pro  quibus  excommunicatus  est.  Item  offerant  quod  Ecclesia 
si  in  aliquo  contra  debitum  lesit  eum,  quod  non  credit,  parata  est  cor- 
rigere  et  in  statum  debitum  reformare;  et  si  princeps  dicat  quod  in  nullo 
lesit  Ecclesiam  contra  justitiam  vel  si  dicat  quod  nos  lesimus  eum  contra 
justitiam,  parati  sumus  vocare  reges,  prelatos  et  principes  tam  seculares 

quam  ecclesiasticos  ad  aliquem  tutum  locum  ut  per  se  vel  solemnes 
nuntios  illuc  veniant,  et  de  consilio  concilii  parata  est  satisfacere  principi 
si  in  aliquo  eum  lesit  et  revocare  sententiam  si  quam  injustam  contra  eum 
tulil,  et  cum  omni  mansuetudine  et  misericordia,  quantum  cum  Domino 
et  honore  Ecclesie  fieri  potest,  recipere  ab  eo  satisfactionem  de  injuriis 
et  offensis  sibi  et  suis  irrogatis.  Item  hoc  sciat  princeps  quod  omnes 
amicos  et  adherentes  Ecclesie  vult  Ecclesia  in  pace  ponere  ac  plena 
securitate  gaudere,  quod  nunquam  hac  occasione  possint  subire  aliquod 
discrimen. 


Innocentius  IV  papa  nuntiis  suis  ad  imperatorem  missis  res-  Anagni; 
pondet,  querelas  principis  refellendo;  eos  monet  quod  apud  eum  26augl 
ut  de  pace  salubriter  provideat  insistant;  et  nisi  se  cum  humili- 
tate  inclinaverit,  protinus  redeant. 

(Edider.  Raynald.,  Annal.  eccles.,  adann.  1243,  §  XVII  et  seqq.,  e  regest.  In- 
noc,  lib.  I,  n°  89,  male  tamen  indicatis  chronologicis  notis  cum  ibi  legatur 
VII  nonas  septembris.  —  Pebtz,  Monum.  Germ.  hist.,  t.  IV,  p.  342.) 

Innocentius,  etc,  archiepiscopo  Rothomagensi  et  episcopo  quondam 
Mutinensi  et  abbati  Sancti  Facundi  nuntiis  Apostolice  Sedis,  etc.  Litteras 
vestras  benigne  recepimus  et  earum  tenorem  pleno  collegimus  intellectu. 
Sane  inter  cetera  que  ipse  littere  continebant,  accepimus  quod  princeps 
super  quibusdam  de  nobis  conqueritur  et  aliqua  nihilominus  a  nobis  in- 
stanter  exposcit.  Porro  si  rei  veritas  et  temporis  qualitas  diligentius 
attenduntur,  nec  sue  in  hac  parte  querele  nec  petitioni  Iocus  ad  presens 
esse  videtur.  Nam  cum  Romana  Ecclesia  cunctorum  fidelium  gerens 
curam  frequenter  ad  diversas  mundi  partes  legatos  dirigat  ne  postponat 
absentes  quorum  tenetur  procurare  salutem,  et  in  Lombardiam  olim  pro 
illius  terre  utilitate  communi  legatum  duxerit  destinandum,  idemque 
princeps  postquam  fuimus  ad  apicem  summi  apostolatus  assumpti,  reli- 

quias  patrimonii  ejusdem  Ecclesie  quod  tempore  felicis  recordationis 
Gregorii  pape  predecessoris  nostri  fere  occupavit  in  totum,  non  cessavit 
multipliciter  impugnare,  quin  potius  illas  afflictionis  manu  attriverit  gra- 
viori,  nec  digne  ab  eo  petitur  predictum  revocari  legatum,  nec  esset  ei 
super  hoc  a  nobis  rebus  sic  existentibus  exauditionis  tribuendus  auditus, 
maxime  quia  Lombardis  diu  guerrarum  commotione  turbalis  optate 
spes  consolationis  ex  Iegati  ejusdem  tolleretur  absentia  et  aditus  ad 
majora  eorum  discrimina  preberetur,  et  non  absque  nota  proditionis  Ec- 
clesia  sic  ipsos  desereret  ni  prius  remissionem  ab  eodem  principe  obti- 
nerent  vel  cum  ipso  treugas  inirent  super  injuriis  quas  eos  sibi  occasione 
dicit  ejusdem  Ecclesie  irrogasse;  nec  ab  ipsius  Ecclesie  Romane  cardi- 
nalibus  ea  vacante  fuit  ei  prefati  revocatio  promissa  legati,  sed  cum  de 
venerabili  fratre  nostro  Prenestrino  episcopo  aliisque  liberandis  captivis 
haberetur  tractatus,  et  ab  eisdem  cardinalibus  ut  legatum  revocarent 
eumdem  ex  parte  principis  peteretur  ipsius,  a  quibusdam  eorum  res- 
ponsum  extitit  quod  petitiones  ejus  quantum  cum  Deo  possent,  cum 
adesset  opportunitas  temporis,  adimplerent.  Multum  autem  gaudendum 
est  principi  quod  dictum  Prenestrinum  et  quosdam  alios  restituit  liber- 
tati  et  dolendum  satis  quod  reliquos  adhuc  detinet  captivatos,  cum  ex 
illorum  restitutione  salus  ac  honor  et  istorum  detentione  contrarium  ei 
provenisse  noscatur.  Provide  quoque  deberet  attendere  an  Ecclesiam 
quam  sepius  vocat  matrem  revereatur  ut  convenit  et  ejus  ut  decet  fideles 
honoret.  Quomodo  enim  verbis  matrem  illam  asseret  si  se  ipsius  filium 
operibus  difiitetur?  Aut  quomodo  erga  eam  devotionem  dicto  pretendit, 
si  se  sic  facto  exhibet  indevotum  ?  Salinguerre  vero  liberatio  super  qua 
nunc  primo  ipsius  principis  intelleximus  voluntatem,  incongrue  postu- 
latur  a  nobis  cum  nec  detineamus  illum  nec  detineri  aliquatenus  facia- 
mus;  qui  si  per  nos  etiam  teneretur,  cum  civitatem  Ferrariam  Sedis 
Apostolice  specialem ,  sicut  ex  ejusdem  principis  et  predecessorum  suo- 
rum  privilegiis  potest  liquido  apparere,  pro  qua  idem  Salinguerra  vas- 
sallus  erat  Sedis  ipsius,  contra  Romanam  Ecclesiam  concitarit  et  in  re- 
bellione  captus  extiterit  civitatis  ejusdem,  non  ex  hoc  princeps  ipse 
justa  posset  admiratione  moveri.  Verumtamen  si  ostendi  poterit  coram 

quod  ratione  pacti  vel  promissionis  alicujus  debeat  liberari ,  super  hoc 
quod  debebimus  faciemus.  Ceterum  nos  venerabilis  fratris  nostri  archie- 
piscopi  Maguntini  nuntios  hilariter  recepisse  ac  ei  commisisse  legationis 
officium  nullosque  audire  in  justitia  contra  eum,  in  querimoniam  princeps 
ipse  deducit;  sed  cum  idem  archiepiscopus  magnus  Ecclesie  Dei  prelatus 
tantusque  princeps  existat  et  ipsi  Ecclesie  tam  devotus,  gaudemus  utique 
si  quem  ei  honorem  impendimus  :  quem  eliam  proponimus  auctore  Do- 
mino  amplius  honorare.  Super  justitia  tamen  contra  ipsum  a  nobis  ali- 
quibus  denegata,  nos  conscientia  non  remordet,  cum  iliam  intendamus 
petentibus  plenarie  contra  quoslibet  exhibere.  Ad  devotionem  autem 
principis  memorati  dictum  archiepiscopum  et  alios  amicos  Ecclesie  liben- 
ter  reducere  curaremus,  si  ad  reddendam  ipsi  Ecclesie  suisque  devotis 
pacem  debitam  et  servandam  eamdem  animum  inclinaret.  Habet  insuper 
ejusdem  conquestio  principis  quod  in  odium  sui  et  favorem  dilecti  filii 
nobiiis  viri  comitis  Provincie ,  Avenionensi  electo  legationis  officium  in 
illis  partibus  duximus  committendum;  sed  Deo  teste  nullam  de  principe 
ipso  fecisse  meminimus  mentionem ,  cum  specialiter  contra  hereticos  et 
faulores  ipsorum  legationem  eamdem  ad  fratrum  predicatorum  instan- 
tiam',  qui  propter  hoc  ad  Apostolicam  Sedem  de  partibus  eisdem  acces- 
serant,  electo  injunxerimus  antedicto.  Parati  nihilominus  sumus  pro 
eodem  comite,  sue  devotionis  exigentibus  meritis,  et  ad  majora.  Nec  juste 
quid  argui  possumus  quod  contra  remotos  hereticos,  omissis  proximis 
Lombardie  videlicet  et  Tuscie,  procedamus  :  nam  sicut  omnium  fere  tenet 
notitia,  Romana  Ecclesia  ubique  terrarum  ante  ortam  inter  ipsam  et 
principem  eumdem  discordiam  constanter  persequebatur  hereticam  pra- 
vitatem ,  et  eo  fortius  in  vicino  quo  inibi  ratione  propinquitatis  facilius 
et  plenius  vim  sue  auctoritatis  poterat  exercere.  At  postquam  princeps 
idem  Ecclesiam  ipsam  cepit  opprimere,  sic  undique  vires  ejus  arctavit 
viasque  preclusit  quod  impugnare  pravitatem  ipsam  et  catholice  fidei  et 
ecclesiastice  libertatis  augmentum  ac  salutem  fidelium  prout  oportuit 
procurare  nequivit.  Ad  hoc  princeps  ipse  mirari  non  debet  si  suos  non 
admisimus  nuntios  ad  nostram  presentiam  destinatos,  cum  nunquam 
Romanus  pontifex  excommunicatos  scienter  recipiat  antequam  absolu- 


116  FRIDERIOI  SECUNDI  [An.v.  1243. 

tionis  beneficium  juxta  formam  Ecclesie  consequantur  (1).  Insistite  igitur 
studiosis  exhortationibus  apud  eum  ut  de  sua  salute  solicite  cogitans  uni- 
verso  populo  christiano  de  pacis  tranquillitate  provideat  et  arma  que 
adversus  Ecclesiam  irreverenter  assumpsit,  contra  hereticos,  schismaticos 
aliosque  inimicos  orthodoxe  fidei  ex  reverentia  filiali  convertat.  Sic  enim 
a  se  judicis  indignationem  superioris  averteret  qui  nonnunquam  in  pre- 
senti  delinquentium  culpas  punire  ideo  pretermittit  ut  illas  in  futuro  gra- 
vius  ulciscatur,  et  Sedem  Apostolicam  adeo  sibi  constitueret  favorabilem 
et  benignam  ut  in  iis  que  principis  ipsius  honorem  respiciunt  studeret 
ejus  desideria  prevenire.  Quod  si  forte  se  monitionibus  vestris  tam  salu- 
bribus  humiliter  non  inclinet,  volumus  et  presentium  vobis  auctoritate 
mandamus  quatenus  ad  nos  protinus  redeatis. 
Datum  Anagnie,  YII  kalendas  septembris,  anno  I. 


Memae,       Fridericus ,  Romanorum  imperator,  ad  petitionem  fratris  Gof- 

31  augusti.        _  7  r  7  r 

fridi  Baliani,  comiti  Thomae  de  Aquino  regni  Hierosolimitani 
balio  et  in  partibus  transmarinis  imperii  legato  mandat  ut  cas- 
trum  Ascalonis  cum  pertinentiis  suis  magistro  et  fratribus  hospi- 
talis  Sancti  Johannis  Hierosolimitani  custodiendum  committat, 
et  facta  inquisitione  expensas  utiles  et  necessarias  quas  pro  ser- 
vando  eodem  castro  iidem  fratres  facient,  compenset. 

(Edid.  Pauli,  Cod.  diplom.  del  sacr.  ordine  Ierosolim. ,  tom.  I,  p.  118,  n°  CXI.) 

Fridericus,  Dei  gratia  Romanorum  imperator  semper  augustus ,  Jheru- 
salem  et  Sicilie  rex.  Notum  facimus  universis  quod  accedens  ad  presen- 
tiam  nostram  frater  Goffridus  Balianus  pro  parte  venerabilis  magistri  et 


(1)  Verum  po9tea  quarto  nonas  septembris  anathemate  solutos  fuisse  ut  ad  tractandas  pacis 
leges  admitti  in  conspectu  pontificis  possent,  ostendunt  Innocentii  litterae,  quae  infra,  p.  118. 

fratrum  hospitalis  Sancti  Johannis  Hierosolimitani  nostrorum  fidelium, 
nostre  celsitudini  supplicavit  ut  castrum  Ascalone  cum  pertinentiis  suis 
eorum  cure  et  custodie  committere  dignaremur,  et  utiles  et  necessarias 
expensas  quas  faciunt  (a)  pro  custodia  castri  ejusdem ,  restitui  manda- 
remus  eisdem.  Nos  autem  de  fide  et  devotione  ipsorum  qui  grata  nobis 
obsequia  exhibere  procurant  in  partibus  Iransmarinis,  gerentes  fiduciam 
specialem,  ipsorum  supplicationibus  favorabiliter  inclinati  Thome  de 
Aquino  regni  Iherosolimitani  balio  et  sacri  imperii  in  partibus  transma- 
rinis  legato  (1),  dilecto  fideli  nostro,  damus  nostris  litteris  in  mandatis  ut 
statuto  pro  eis  in  castro  predicto  aliquo  viro  idoneo  et  fideli  vel  duobus 
ad  hoc  statutis  si  videbitur  expedire,  de  quorum  fide  et  industria  merito 
plene  confidat,  qui  sciant  et  videant  expensas  utiles  et  necessarias  quas 
per  eosdem  magistrum  et  fratres  fieri  continget  pro  custodia  dicti  castri 
et  qui  diligenter  inquirant  et  sciant  proventus  omnes  ad  curiam  nostram 
spectantes  in  castro  predicto,  ut  compensetur  proventuum  ipsorum  quan- 
titas  cum  expensis,  idem  comes  pro  parle  culminis  nostri  curam  et  cus- 
todiam  dicti  castri  Ascalone  cum  pertinentiis  suis  magistro  et  fratribus 
supradictis  fidelibus  nostris  committat  usque  ad  nostre  beneplacitum 
majestatis;  ita  videlicet  quod  ad  requisitionem  nostram  seu  dilecti  filii 
nostri  Conradi  in  Romanorum  regem  electi ,  semper  augusti  et  reghi  Hie- 
rosolimitani  heredis  seu  heredum  ac  specialium  nuntiorum  nostrorum, 
predictum  castrum  necessariis  et  utilibus  a  nobis  vel  heredibus  nostris 
eisdem  restitutis  expensis,  sine  dilatione  qualibet  debeant  resignare. 
Verum  si,  quodabsit,  majorum  impetu  virium  vel  longe  obsidionis  in- 
stantia  hospitalariis  locum  munientibus  et  custodientibus  dictum  cas- 
trum  ipsum  amitti  contingeret ,  ita  quod  in  eis  dolus ,  culpa  aliqua  vel 
negligentia  notari  non  posset,  nihilominus  predictas  expensas  utiles  et 

(a)  Sic  :  forsitan  tamen  legendum  facient. 


(1)  Vir  ilie  Riccardo  Filangerio  qui  a  Venetis  mense  julio  1240  fuerat  Tyro  expulsus,  in  Sy- 
ria  successerat;  qui  quidem  Thomas  mense  junio  1242  ab  Italia  in  Orientem  vela  solverat,ut 
nos  Riccardus  de  Sancto  Germano  monet. 

necossarias  eis  restituere  teneamur  (1).  Acl  cujus  rei  memoriam  et  sta- 
bilem  firmitatem  presentes  litteras  fieri  et  sigillo  majestatis  nostre  jussi- 
mus  communiri. 

Datum  Melfie,  ultimo  augusti,  prime  indictionis. 


Innocenlius  papa  archiepiscopo  Rothomagensi ,  episcopo  Muti- 
nensi  et  abbati  Sancti  Facundi  mandat  ut  nuntiis  principis  ad 
suam  praesentiam  accessuris  et  etiam  ipsi  Panormitano  archiepi- 
scopo,  licet  immerito,  beneficium  absolutionis  impendant. 

(Edit.  ap.  Pebtz,  Monum.  Germ.  hist.,  t.  IV,  p.  344.) 

Innocentius  episcopus,  servus  servorum  Dei,  .. .  archiepiscopo  Rotho- 
magensi,  . . .  episcopo  quondam  Mutinensi  et  . . .  abbati  Sancti  Facundi. 
Litterarum  vestrarum  serie  diligenter  audita,  devotioni  vestre  duximus 
respondendum  quatinus  est  beneplaciti  nostri  ut  nuntiis  principis  ad 
nostram  accessuris  presentiam,  juxta  formam  Ecclesie  et  sicut  vobis  viva 
voce  diximus,  absolutionis  beneficium  impendatis;  quod  licet  ...  Pa- 
normitano  archiepiscopo  eo  difficilius  et  tardius  concedi  deberet  quo 
Romanam  Ecclesiam  cui  debitor  in  multis  esse  dinoscitur  gravius  offen- 
disse  videlur,  tamen  pro  desiderio  pacis  in  qua  honorem  Dei  querimus 
et  populi  christiani  salutem,  volumus  ut  illud  sicut  aliis  conferatur  eidem, 
qui  recipietur  a  nobis  ad  omnem  tractatum  pacis  et  concordie  sicut  ceteri 


(I)  Quam  quidem  donationem  Innocentius  quartus  Perusii,  nonis  februarii,  pontiBcatus  sr.i 
anno  nono  confirmavit,  inhibendo  ne  quis  Hospitalarios  castro  Ascalonis  disvestire  pra6sumeret 
nisi  prius  expensae  eis  integre  restituerentur.  Notandum  quod  in  hac  epistola  summus  pon- 
tifex  de  imperatore  his  verbis  loquatur  :  Friderici  tunc  imperatoris  et  Hierosolimitani  regis 
in  communione  Ecclesie  permanenlis.  Unde  liquet  papam  acta  principis  anle  suam  in  con- 
cilio  Lugdunensi  depositionem  legitima  censuisse,  licet  christianus  in  excomraunicationis 
vinculis  persisteret.  Cf.  Pavjli,  opere  supra  laudato,  p.  273. 

nuntii  admittentur.  Nec  tamen  intelligat  quod  propter  hujusmodi  abso- 
lutionis  gratiam  apud  Sedem  Apostolicam  tanquam  archiepiscopus  ad 
presens  honoris  aut  favoris  gratiam  consequatur  vel  percipiendi  sue  pro- 
ventus  ecclesie  habeat  facultatem,  cum  dignum  sit  ut  ubi  gravis  culpa 
precessisse  perspicitur,  ne  delinquendi  detur  audacia,  condigna  compen- 
satio  subsequatur. 

Datum  Anagnie,  IV  nonas  septembris,  pontificatus  nostri  anno  primo, 


Henricus,  rex  Sardiniae,  sacri  imperii  in  Italia  legatus,  super-  in-eutm 
stantibus  captivorum  imperatoris  in  Cremona  et  ipsi  potestati  ySS' 
Cremonae  mandat  ut  unum  ex  tribus  captivis  Mediolanensibus  4septembns" 
Cremonae  detentis ,  quem  imperiali  curiae  minus  utilem  viderint , 
pro  excontro  et  liberatione  Petri  de  Sancto  Petro  Novariensis  civis 
assignare  procurent  :  quod  in  se  superstantes  iidem  praesumere 
recusant. 

(Inedit.  ex  schedis  egregii  viri  C.  Morbii,  apud  Mediolanum.) 

Anno  ab  incarnatione  Domini  nostri  Jesu  Christi  ducentesimo  quadra- 
gesimo  tertio,  indictione  secunda,  die  mercurii  ultimo  exeunte  septembri, 
in  Cremona  in  presentia  dominorum  Alberti  de  Amatis  et  Guillelmi  de 
Ponroni  testium  rogatorum,  dominus  Petrus  de  Sancto  Petro  dedit  et 
representavit  domino  Ugoni  Ansasole  anciano  superstantium  captivorum 
domini  imperatoris  in  Cremona  litteras  sigillatas  sigillo  regis,  tenor  qua- 
rum  talis  est : 

Henricus ,  Dei  et  imperiali  gratia  rex  Sardinie ,  sacri  imperii  in  Italia 
legatus ,  Hugoni  Ansasole  et  sociis  superstantibus  captivorum  domini  im- 
peratoris  in  Cremona,  dilectis  imperii  fidelibus,  salutem  et  dilectionem 
sinceram.  Petrus  de  Sancto  Petro  Novariensis  civis  imperii  fidelis  nostro 
culmini  supplicavit  ut  cum  . . .  Mediolani  sub  dominio  . .  .  imperii  de 

Mandello  detineatur  captivus,  eidem  Heverigettum  de  Triunci  et  Lan- 
dolfum  Carpani  et  David  Caymum  cives  Mediolanenses  quos  captos 
Cremone  in  carceribus  detinetis,  pro  excontro  et  ejus  deliberatione  [as- 
signari]  de  gratia  mandaremus.  Unde  licet  pridem  vobis  dederimus  [per] 
alias  litteras  in  mandatis  ut  pro  deliberatione  et  excontro  dicti  Petri  et 
Ardicionis  .  .  .  concivis  sui  Guidoltum  de  Pellavicino  et  Barifaldum 
de  . .  .  captivos  Mediolanenses  assignaretis  eisdem,  tamen  [cum]  ex 
ejusdem  Petri  relatione  didicerimus  prefatum  Guidottum  [pro]  delibera- 
tione  dicti  Ardicionis  et  Barifaldum  pro  deliberatione  et  excontro  Mo- 
rischi  civis  Laude  fuisse  de  mandalo  .  .  .  nostri  culminis  liberatos,  sup- 
plicationibus  ipsius  annuentes,  devotioni  vestre  precipiendo  mandamus 

ut  et  deliberatione  Petri  ipsius  unum  ex  tribus  captivis 

[sicut]  nostre  excellentie  postulavit,  quem  imperiali  curie  videretis  mi- 

nus  utilem,  eidem  Petro  sine  majoris  mora  et  difficultate  as- 

signetis. 

Datum  in  castris  in  depopulatione  Vercellarum,  quarto  septembris, 
secunda  indictione. 

Ego  Egidius  de  Legnago  notarius  sacri  palatii  interfui  et  jussu  supra- 
scripti  Petri  et  de  consensu  prefati  domini  Ugonis  scripsi,  etc. 

Anno  ab  incarnatione  Domini  nostri  Jesu  Christi  millesimo  ducente- 
simo  quadragesimo  tertio,  indictione  secunda,  die  jovis  primo  intrante 
octobri,  in  Cremona  in  presentia  dominorum  Spalle  de  Amatis  et  Sabelli 
de  Oscusali  et  Guillelmi  .  . .  ibi  tertium  vocatorum ,  dominus  Petrus  de 
Sancto  Petro  dedit  et  representavit  domino  Lantelmo  de  Cassino  potes- 
tati  Cremone  litteras  sigillatas  de  sigillo  domini  regis,  tenor  quarum 
talis  est : 

Henricus,  Dei  et  imperiali  gratia  rex  Sardinie,  sacri  imperii  in  Italia 
legatus,  nobili  viro  L.  comiti  de  Cassino  potestati  Cremone  dilecto  imperii 
fideli,  salutem  et  dilectionem  sinceram.  Supplicavit  excellentie  nostre 
Petrus  de  Sancto  Petro  civis  Novarie  imperii  fidelis  ut  cum  Mediolani 
detineatur  captivus,  eidem  Harigettum  de  Triunci  vel  Landolfum  sive 
David  Caymum  qui  Cremone  captivi  tenentur  pro  excontro  et  delibera- 

tione  ipsius  assignari  sibi  de  gratia  mandaremus.  Cumque  superstantibus 
captivorum  domini  imperatoris  in  Cremona  demus  per  alias  nostras 
litteras  in  mandatis  ut  unum  ex  predictis  Mediolanensibus  captivis  quem 
imperiali  curie  judicaverint  minus  utilem,  eidem  Petro  pro  excontro  et 
deliberatione  assignent,  devotioni  tue  precipiendo  mandamus  ut  si  iidem 
superstantes  mandati  nostri  desides  fuerint  vel  remissi ,  eos  moneas  et 
inducas  et  effectu  presentium  auctoritate  compellas  ut  unum  ex  captivis 

ipsis  Petro  prefato  excontro  et  deliberatione  assignent, 

juxta  nostrarum  continentiam  litterarum  quas  super  hiis  duximus  des- 
tinandas. 

Datum  in  castris  in  depopulatione  Vercellarum,  quarto  septembris, 
secunda  indictione. 

Ego  Egidius  de  Legnago,  etc,  ut  supra. 

Anno  ab  incarnatione  Domini  nostri  Jesu  Christi  millesimo  ducente- 
simo  quadragesimo  tertio,  indictione  secunda,  die  veneris  secundo  in- 
trante  octobris,  in  Cremona  in  presentia  dominorum  Frederici  de  Burgo  et 
Ottolini  de  Judicibus  atque  domini  Furmenti  militis  potestatis  Cremone 
testium  vocatorum ,  dominus  Lantelmus  comes  de  Cassino  potestas  Cre- 
mone  precepit  per  sacramentum  et  in  bannum  centum  librarum  impe- 
rialium  domino  Ugoni  Ansasole  et  Jiovro  Guarono  et  Symoni  de  Oldoynis 
superstantibus  captivorum  domini  imperatoris  in  Cremona  ibi  presen- 
tibus  quod  debeant  expedire  dominum  Petrum  de  Sancto  Petro  Nova- 
riensem  civem,  ejus  petitionem  adimplendo  juxta  tenorem  litterarum 
ipsis  et  sibi  potestati  a  domino  rege  mandatarum.  Qui  suprascriptus  do- 
minus  Ugo  pro  se  et  sociis  statim  respondit  se  nolle  assignare  neque 
determinare  predicto  Petro  aliquem  presonesium  ex  quibus  habuit  man- 
datum,  quoniam  nolunt  eligere  minus  utilem  imperiali  curie. 

Ego  Egidius  de  Legnago,  ut  supra,  etc. 


VI. 

Gernandus  burgravius  Werdensis  coenobium  sanctimonialium 
in  Duseren  prope  Dusburg  fundatum,  auctoritate  imperiali  ad 
alium  locum  magis  idoneum  prope  Ruram  transfert,  eisque  man- 
sum  ibidem  excolsndum  donat,  sub  annuo  duorum  solidorum 
Coloniensium  ad  curtim  imperii  censu. 

(Edit.  ap.  Lacomblet,  Urkundenb.  fiir  die  Gesch.  des  Niederrh.,  zw.  band, 
p.  144,  11°  277.) 

Omnibus  presentium  litterarum  inspectoribus  G[ernandus]  burgravius 
Werdensis  notum  facio  quod  cum  dominus  noster  Fredericus  serenis- 
simus  Romanorum  imperator  religiosas  personas  universas  et  maxime 
que  dure  paupertati  se  propter  Deum  submittere  non  verentur,  sincero 
favore  amplectatur  et  foveat ,  licentiam  tribuit  de  benignitate  sua  ceno- 
bium  sanctimonialium  ordinis  Cisterciensis  in  districtu  suo  et  imperii  de 
Dusburg  pro  anima  sua ,  parentum  suorum  et  predecessorum  et  succes- 
sorum  suorum  animabus  salvandis  construi,  precipiens  ipsi  cenobio  et 
personis  ejusdem  firmam  pacem  ab  omnibus  observari  debere,  prout  in 
privilegio  super  hoc  confecto  ostendere  poterunt  (1).  Quia  vero  ceno- 
bium  ordinis  predicti  a  quodam  viro  de  Dusburg  diligente  Deum  funda- 
tum  est  prope  Dusburg  quod  Duseren  dicitur,  et  ipsum  cenobium  in  loco 
minus  utili  sit  situm  et  non  modica  patiatur  incommoda,  tum  propter 
hospitalitates  importunas,  tum  propter  defectum  aque,  auctoritate  impe- 
riali  transmisi  ejusdem  loci  personas  ad  alium  qui  fons  beate  Marie  nun- 
cupatur  (2)  in  jurisdictione  imperii  prope  Ruram,  ubi  convenientius 
morari  poterunt  et  expeditius,  cum  dominus  imperator  preceperit  mihi 
quod  eas  in  omnibus  promovere  debeam  et  auctoritate  sua  et  imperii 


(1)  Vide  supra  documentum,  t.  IV,  p.  729. 

(2)  Nec  nomen  istud  nec  antiquius  illud  scilicet  Porta  Dei,  vulgariter  usitatum  fuit. 

diligenlius  confovere;  ubi  etiam  mansus  est  situs  pertinens  in  curtim 
imperii  de  Dusburg;  qui  olim  cum  fertilis  erat  et  utilis,  solvit  in  dictam 
imperii  curtim  quolibet  anno  solidos  duos,  nunc  autem  spinis  et  mirica 
crescentibus  in  eo  manso,  concessi  auctoritate  imperiali  dictis  religiosis 
personis  propriis  manibus  excolendum  in  perpetuum  ut  victualia  ibidem 
habere  valeant,  et  quolibet  anno  in  festo  Martini  duos  solidos  Colonienses 
in  curtim  imperii  predictam  abinde  persolvere  debeant.  Ut  autem  hujus 
concessio  robur  firmitatis  obtineat  semper,  presentibus  litteris  meum  ap- 
posui  sigillum. 

Datum  anno  Domini  M.  CC.  quadragesimo  tertio,  feria  sexta  post  Nati- 
vitatem  beate  Marie. 


Innocentius  papa  Gregorio  de  Montelongo  Apostolicae  Sedis  23AEneapgt"^r'i, 
legato  mandat  quod  cum  nuntii  principis  infecto  penitus  pacis 
negotio  a  sua  praesentia  recesserint,  ipse  fideles  Ecclesiae  in 
Lombardia  animare  studeat  ut  in  devotione  ejusdem  Ecclesiae  sta- 
biliter  perseverent. 

(Edit.  ap.  Pertz,  Monum.  Germ.  hist.,  t.  IV,  p.  344.) 

Innocentius ,  etc. ,  Gregorio  de  Montelongo  subdiacono  et  nolario 
nostro,  Apostolice  Sedis  legato,  etc.  Presentium  tenore  scire  te  volumus 
quod  cum  nuper  . . .  princeps  nos  super  reformatione  pacis  inter  Eccle- 
siam  et  ipsum  per  sollempnes  nuntios  et  litteras  requisisset ,  quia  vere 
pacem  diligimus  et  sincere  concordie  inter  christianos  appetimus  uni- 
tatem,  ne  videremur  pacis  ejusdem  repudiare  tractatum  et  ex  hoc  prin- 
ceps  ipse  occasionem  sumeret  Ecclesiam  more  solito  infamandi ,  ad  eum 
nuntios  direximus  speciales,  illam  per  ipsos  pacis  formam  offerentes 
eidem  que  ipsi  Ecclesie  suisque  devotis  et  etiam  dicto  principi  videri 
poterat  expedire.  Sed  idem  formam  hujusmodi  non  acceptans,  ad  Apo- 
stolicam  Sedem  nuntios  iterum  destinavit  qui,  cum  eorum  petitionibus 

in  quibus  nec  ejusdem  honor  Ecclesie  videbatur  nec  suorum  fidelium 
procurari,  non  duxerimus  annuendum,  a  presentia  nostra  infecto  pe- 
nitus  ipsius  pacis  negotio  recesserunt.  Quapropter  mandamus  quatinus 
fideles  et  devotos  Ecclesie  in  Lombardie  partibus  constitutos  ut  in  ipsius 
devotione  solita  stabiliter  perseverent  suisque  obsequiis  perseveranter 
insistant,  studeas  prout  expedire  videris  affectuosis  inductionibus  ani- 
mare;  ipsis  ex  parte  nostra  significans  quod  cum  eis  et  aliis  Ecclesie  de- 
votis,  prout  eidem  Ecclesie  ac  illis  expedire  viderimus  et  non  aliter, 
pacem  inter  Ecclesiam  ipsam  et  memoratuin  principem  intendimus  re- 
formare. 

Datum  Anagnie,  IX  kalendas  octobris,  anno  primo. 


[Septembrij      Fridericus ,  Romanorum  imperator,  Tineoso  (a)  militi  Viter- 
biensi  scribit,  recommendans  eum  de  fidelitate. 

(Edit.  in  Petri  de  Vin.  epist.,  lib.  V,  cap.  LXXIX,  coll.  cura  codicib.  Guelfer- 
bitano  et  Mediomontano.) 

Per  tuorum  operum  exhibitionem  laudabilem  et  relationem  Richardi 
de  . . .  (b),  fidelis  nostri,  plenarie  cognoscentes  quod  circa  servitia  nostra 
perseveras  et  existis  fideliter  et  devote;  tuum  exinde  studium  et  solli- 
citudinem  commendabilem  merito  commendamus;  ad  que  volumus  te 
deinceps  taliter  existere  vigilem  et  intentum,  ut  semper  tua  syncera  de- 
votio  et  sollicitudo  incensa  in  nostre  majestatis  presentia  pateat  com- 
mendanda. 

(a)  In  codice  Guelferb.,  Cuneto  vel  Tuneto  militi;  in  cod.  Mediomont.,  Tineto  mi- 
liti  Viterbiensi.  Arbitramur  tamen  bunc  esse  Tineosum,  cujus  infra  responsum  edimus. 

(b)  In  cod.  Guelferb.,  It.  de  Vecunilla  (Ventimilla?);  in  cod.  Mediomont.,  R.  de 
Veteralla;  quam  ultimam  lectionem  potiorem  credimus. 

Tineosus  miles  Viterbiensis  (a)  imperatori  gratias  agit  quod  (SePtembri- 
fidem  suam  laudibus  extollere  dignatus  fuerit;  narrat  quomodo 
proditores  imperii  Viterbium  subverterunt ,  eomite  Simone  et  aliis 
fidelibus  in  castro  inclusis  et  obsessis,  supplicatque  ut  ad  ipsos 
liberandos  celeriter  veniat. 

(Edit.  in  Petri  de  Vineis  epist.,  lib.  II,  cap.  LV;  coll.  cum  cod.  bibl.  Cesar. 
Paris.,  fonds  Notre-Dame,  n°  202.) 

Imperialis  majestas  servo  suo  dignata  sacras  literas  destinare  et  lau- 
dibus  extollere  famam  ejus,  de  fervente  ferventiorem  efficit,  accendens 
interius  exterius  jam  accensum,  et  firmans  in  proposito  jam  firmatum. 
Sed  quia  laus  in  ore  proprio  non  est  pulchra,  quanta  operata  sit  et  ope- 
ratur  jugiter  fides  mea,  et  quanta  passus  sim  et  paratus  sum  pro  nomine 
vestro  pati,  effectus  operum  demonstrabunt,  et  prius  fama  quam  per- 
sona  me  vestro  culmini  praesentabit.  Nec  indigne  corpus  et  animam  et 
universa  que  habeo  pro  honore  diadematis  vestri  exposui  liberaliter  et 
expono ;  cum  omnia  que  in  terris  possideo ,  a  vestra  magnificentia  mihi 
donata  profitear,  ac  salutem  et  vitam  post  Deum  vos  precipue  recognos- 
catn.  Hec  utique  deberent  recognoscere  proditores,  quorum  oculos  dia- 
bolus  excaecavit  in  tantum,  ut  magis  in  tenebris  quam  in  luce  et  potius 
in  timore  mortis  quam  in  securitate  vite  desiderent  et  eligant  ambu- 
lare.  Qui  post  Deum  per  vos  de  carceribus  educti,  de  exilio  revocati, 
imo  de  faucibus  mortis  erepti,  civitati  et  familiis  restituti  fuerunt,  et 
dum  bonis  omnibus  abundarent,  omnium  beneficiorum  vestrorum  obliti, 
sine  justa  causa  recalcitrarunt  dilecti,  et  in  vos  patrem  et  dominum  ac 
redemptorem  eorum  nequiter  conjurantes,  civitatem  vestram  lauda- 
bilem  subverterunt  nonis  septembris,  potestate  et  ceteris  officialibus 
vestris  cum  armis  acriter  infugatis.  Vocantesque  de  longinquo  cardina- 

(«)  In  codice  Guelferb.,  Turdetus  comes  Viterbiensis ;  minus  recte. 

lem  Raynerium  et  comitem  Guilhelmum,  vestros  proditores  et  imperialis 
nominis  inimicos,  in  odium  et  dcdecus  vestrum  in  Viterbium  predilec- 
tam  vestram  cameram  immiserunt,  et  a  prefata  die  comitem  Simonem 
el  nie  ipsum  in  castello  vestro  Viterbii  diebus  ac  noctibus  impugnarunt 
hostiliter  et  instanter,  lapidibus,  arcubus,  balistis  et  machinis  quas  in 
summitate  turrium  erexerunt.  Et  collectis  latronibus,  forbannitis  et  per- 
sonis  damnatis  a  remotis  partibus  et  vicinis,  nos  circumdederunt  ut 
canes,  ad  majus  etiam  vituperium  quibusdam  papilionibus  anlefixis. 
Proinde  majestati  vestre  flexis  genibus,  vinctis  manibus  et  madidis  fletu 
genis  supplico  et  instantissima  prece  rogo  quatenus  ad  liberandum 
complexos  et  ad  confortandum  eos  qui  adhuc  in  fide  ac  vestri  nominis 
servitio  perseverant,  ad  conculcandum  rebelles,  personaliter  venire 
dignemini  ad  has  partes  non  minus  celeriter  quam  potenter,  et  non  con- 
tenti  exfortio  vestro  promisso,  sed  faciem  vestram  provincie  pereunti 
et  nostris  aspectibus  ostendatis.  Firmam  enim  vobis  spem  tribuo  quod 
in  adventu  vestro  felici  erunt  prava  in  directa,  et  in  vias  planas  aspera 
convertentur,  et  aspectus  vester  omnem  utique  nubilum  serenabit. 


[Septembri.]      Universi  fideles  in  castro  Viterbii  obsessi  imperatori  supplicant 
quod  ad  ipsorum  liberationem  personaliter  veniat. 

(Edit.  in  Petri  de  Vin.  epist.,  lib.  II,  cap.  LVI.) 

Antiqui  patres  Christi  adventum  non  expectaverunt  ardentius,  quam 
nos  vestrum,  ut  desiderata  facies  majestatis  vestre  preterita  mala  nostra 
leniret,  dolores  tolleret,  et  oppressos  multarum  tribulationum  aculeis 
relevaret.  Cum  desiderantibus  igitur  prioribus  patribus,  desiderio  ardenti 
precamur  :  Veni  ad  liberandum  et  letificandum  nos,  princeps  virtutum; 
ostende  faciem  tuam,  et  salvi  erimus.  Hoc  est  enim  quod  ingemiscimus , 
hoc  est  quod  suspiria  nostra  querunt ,  sub  umbra  alarum  tuarum  ad 
tempus  quiescere  et  coram  tuis  desideratis  aspectibus  comparere. 

Simon  comes  Theatinus  in  castro  Viterbii  a  rebellibus  obsessus  csePtembri-  3 
comiti  Casertano  [vicario  imperii  ab  Amelia  usque  Cornetum  et 
per  Maritimam]  scribit  ut  in  suum  subsidium  celeriter  festinet. 

(Edit.  in  Petri  de  Vin.  epist.,  lib.  II,  cap.  LIII;  coll.  cum  cod.  bibl.  Cesar. 
Paris.,  fonds  Notre-Dame,  n°  202.) 

Si  de  multis  alique ,  quas  misiraus  ad  vos  litere  pervenerunt,  res  ad- 
mirationis  est  plena,  quod  pro  conservando  corone  imperialis  honore, 
ad  nos  celeriter  cum  ipso  quod  habetis  exfortio  non  venistis.  Nam  non 
solum  litere  quas  frequentius  direximus ,  verum  etiam  rumor  et  fama 
publica  potuerunt  referre,  qualiter  rebelles  in  nos  supra  morem  hostium 
et  nationis  barbare  saevientes,  instanter  diebus  et  noctibus  nos  impu- 
gnant,  balistis,  arcubus,  fundis,  nec  non  et  machinis,  quas  in  summi- 
tatibus  oppositarum  nobis  turrium  erexerunt,  cum  quibus  non  tantum 
lapides  jaciunt,  verum  etiam  fulgurant  saepe  ignem;  quorum  impugna- 
tionibus  potenter  resistentes ,  de  die  potentius  et  de  nocte  resistere  nos 
oportet,  propter  quod  vix  per  horam  somnum  capere  possumus  vel 
quietem.  Sane  pro  sono  principis  properantis,  et  ad  strepitum  vestri  ad- 
ventus  attrita  et  attenuata  sunt  corda  rebellium,  et  fidelium  animi  fortius 
roborati,  licet  divulgari  faciant  proditores  quod  non  venitis  in  con- 
tradam ,  et  si  veneritis ,  non  ducitis  tantam  gentem  quod  possitis  resis- 
tere  vel  stare  vicinius  contra  eos.  Quocirca  nobilitatem  vestram  et 
dilectionem  instantissime  deprecamur  quatenus  omnibus  induciis  et 
mora  qualibet  abdicatis,  cum  ipso  quod  habetis  exfortio,  statim  si  placet 
post  literarum  presentium  habitum  intellectum,  nobis  et  aliis  fidelibus 
succurrere  festinetis;  scituri  pro  firmo  quod  si  aliquam  moram  aliquo 
pretextu  duxeritis  faciendam  vel  contrahendam ,  horrendum ,  quod 
absit,  periculum  et  damnum  inestimabile  sine  spe  remedii  imperium 
patietur.  Ceterum  nec  collectio  gentis  contracte  nec  cura  inveniendi 

aliquas  gentes  vobis  forsitan  opportunas,  vos  per  diem  detineat  vel  per 
horam;  sed  curis  postpositis  universis,  nobis  nihil  rescribentes ,  vos  cum 
ea  quam  habetis  gente,  tantum  ad  succursum  celeriter  accingatis.  Talia 
enim  inesse  sciatis,  que  non  scripture  vel  nuncio  sunt  committenda. 
Preterea  licet  supra  dixerimus  quod  vi  rebelles  acriter  nos  impu- 
gnant,  illud  tamen  universaliter  non  notetis,  quia  nondum  mota  est 
civitas  per  commune,  sed  hi  sunt  precipue  proditores,  qui  cum  suis  fau- 
toribus,  consanguineis  et  amicis,  nec  non  cum  quibusdam  de  ceteris 
terris  rebellium  conductis  precio,  sic  inhumaniter  certant  utpote  de 
misericordia  desperantes. 


Simon  comes  Theatinus  obsessus  in  castro  Viterbii,  consilia- 
riis  comitis  Gasertani  pro  subsidio  suo  instantius  scribit;  monens 
ne  per  eorum  desidiam  honor  imperialis  pereat,  cum  jam  tota 
circa  Viterbium  provincia  a  fide  deterreatur. 

(Edit.  in  Petri  de  Vin.  epist.,  lib.  II,  cap.  LIII;  coll.  cum  cod.  bibl.  Cesar.  Paris., 
fonds  Notre-Dame,  n°  202.) 

Ad  reserandam  vobis  stricte  obsidionis  seriem  et  naturam,  ac  impu- 
gnationis  hostilis  insaniam,  famis  et  sitis  penurias,  necessitatum  multi- 
plicium  quas  patimur  et  passi  sumus  miserias  et  pressuras,  scribere 
nostri  calami  diutius  laborarunt,  quod  jam  pergamenum  et  atramentum 
deficiunt,  et  utinam  quod  tanta  instantia  profuisset.  Sed  totiens,  proh 
dolor,  venerunt  incassum,  quotiens  fuerunt  litere  destinate;  quia  nec 
dominum  Casertanum  nec  vos  ad  succurrendum  nobis  cura  sollicitat, 
nt  videmus,  scilicet  comedentes  panem  in  saturitate,  et  super  ollas  car- 
nium  residentes,  solatiis  intenditis  et  quieti;  et  utinam  quod  pleno  sto- 
macho  de  nostris  jejuniis  pensaretis.  Excusatis  autem  vos  quod  vicini 
adventum  principis  expectatis,  ut  nobis  abundantius  et  tutius  succur- 
ratis,  vestris  viribus  junctis  suis.  Sed  timemus  ne  illius  vulgaris  pro- 

verbii  locus  adveniat,  et  ulinam  non  supersit :  Dum  herba  crescit  equus 
moritur,  et  dum  fugans  canis  mingit  fugiens  lepus  evasit.  Dolemus  au- 
tem  de  prefato  comile,  sed  de  vobis  non  minus,  qui  ad  consilium  ejus 
adestis ,  quod  ea  que  ad  imperii  spectant  honorem ,  sibi  non  suggeritis 
ut  debetis.  Ad  quid  ergo  venistis  si  non  succurritis  provincie,  atque 
nobis  etiam  qui  perimus?  Laudabilius  fuisset  vobis  in  Apulia  quam  in 
Thuscia  ducere  in  solatio  dies  vestros.  Sola  enim  ante  adventum  ves- 
trum  civitas  Viterbiensis  fuerat  ab  imperiali  fide  subversa ;  sed  postquam 
venistis,  eversa  est  pars  maxima  regionis.  Dudum  enim  homines  de 
vestro  succursu  spem  et  fiduciam  habuerunt  et  steterunt  m  fide;  sed 
postquam  viderunt  vos  desides  et  paventes,  ac  vires  ad  eorum  auxilium 
non  extendere  quas  habetis,  a  fide  protinus  recesserunt.  0  quam  vobis 
etnobis  pro  vobis  dolendum  est,  quod  pusillanimitas  sacerdotum  tantas 
vires  vestras  sine  prelio  sic  enervat!  Sane  honorem  imperialem  et  glo- 
riam  vestri  nominis  minoratis,  quia  dum  vix  ducentos  milites  tales  quales 
habeat  cardinalis,  vos  cum  mille  quingentorum  militum  comitiva,  ei  non 
resistitis  provinciam  occupanti ,  nec  nobis  ad  quorum  confusionem 
intendit,  succurrere  festinatis.  Quod  si  de  provincia  non  est  cura  vobis, 
de  nobis  tamen  curare  debetis,  quia  caro  de  carne  vestra  et  os  de  ossi- 
bus  vestris  sumus.  Numquid  nescitis  quod  propter  vias  subterraneas 
quas  fecerunt  rebelles,  major  pars  castri  Viterbii  de  hora  in  horam  rui- 
tura  speratur,  et  nos  inspicimus  ex  hoc  loci  posse  accidere  captionem. 
Numquid  nunc  nostram  penuriam  ignoratis  ?  cunctis  nunc  comestibilibus 
jam  consumptis,  muli  et  equi  clavas  sentiunt  propter  escas.  Numquid 
non  scripsimus  quod  aqua  fontium  suis  meatibus  extorta,  nobis  tantum 
tres  putei  remanserunt  in  castro,  prebentes  aquam  et  hominibus  et 
jumentis;  et  unus  ex  eis  per  fossuras  absconditas  a  rebellibus  est  in- 
fectus?  Numquid  notum  non  fecimus  vobis  quod  non  solum  viri,  sed 
etiam  domine  castri  iis  diebus  el  noctibus  non  quiescunt  insultibus  et 
impugnationibus  hostium  lacessile  ?  Verum  quanquam  ad  invocandum 
vestrum  auxilium  et  succursum  multas  vacuas  preces  effuderimus  et 
fundamus,  ad  nostram  tamen  excusationem ,  vos  adhuc  vice  ista  ex 
imperiali  parte  instantissime  requirimus,  sub  fide  et  sacramento  quo  im- 

periali  corone  tenemini,  quatenus  visis  literis  dictum  dominum  comitem 
adeatis ,  omnimode  inducentes  eundem  ut  nulla  mora  protracta ,  nec 
alio  consilio  postulato,  ad  nostrum  succursum  vestris  et  aliis  ac  suis 
viribus  se  accingat ;  et  ne  ad  tantum  opprobrium  pereamus,  statim  post 
intellectum  tenorem  presentium ,  signa  moveri  et  gentem  faciat  conse- 
quenter,  ut  hodie  ante  castrum  imperiales  alas  videamus;  scituri  quod 
si  secus  comes  et  vos  duxeritis  faciendum ,  nos  Dei  et  hominum  testi- 
monium  invocamus  quod  in  nobis  culpa  non  est,  sed  ex  vestra  desidia 
et  neglectu  imperialis  diadematis  honor  perit,  quia  nos  ultra  non  pos- 
sumus,  novit  Deus. 


Innocentius  papa  Raynerio  Sanctae  Mariae  in  Cosmedin  diacono 
cardinali  per  Martinum  clericum  suum  duo  millia  quingentas 
auri  uncias  mittit  pro  stipendio  per  mensem  militum  et  peditum 
quos  ad  defensionem  Viterbii  necessarios  esse  viderit. 

(Edid.  Raynald.,  Annal.  eccles.,  ad  ann.  1243,  §  XXVI,  e  regest.  litter.  In- 
noc.  IV,  lib.  I,  n°  67.) 

Innocentius,  etc,  R.  Sancte  Marie  iu  Cosmedin  diacono  cardinali.  Tua 
sinceritas  bene  novit  quod  cum  olim  coram  nobis  te  presente  de  facto 
Viterbiensium  tractaretur  dictumque  fuisset  quod  nobis  proponentibus 
armorum  strepitum  declinare,  hujusmodi  negotium  aggredi  non  pro- 
desset,  pro  eo  quod  haberi  seu  habita  retineri  terra  non  poterat  sine 
guerra,  nos  in  ipsius  tractatus  principio  tibi  et  nuntiis  tuis  expressimus 
viva  voce  per  quosdam  fratres  nostros  nihilominus  intimantes  quod  in 
eodem  negotio  nullas  facere  volebamus  expensas;  quare  ne  procede- 
retur  in  ipso,  nostram  aperte  potuisti  cognoscere  voluntatem.  Ceterum 
licet  ad  processum  negotii  memorati  fuerimus  semper  inviti,  auditis 
tamen  et  intellectis  que  nuntii  tui  et  ambassatores  Viterbienses  nuper 
coram  nobis  et  fratribus  nostris  proponere  curaverunt,  erga  honorem 

persone  tue  quam  prerogativa  dilectionis  et  gratie  complectimur  spe- 
ciali  et  sinceris  intendimus  affectibus  confovere,  paternum  respectum  ha- 
bentes,  ac  Viterbiensium  pericula  et  etiam  aliorum  qui  ad  mandatum  Ec- 
clesie  redierunt,  quibus  si  in  manus  inciderent  inimici  discrimen  capitis 
immineret,  pia  consideratione  pensantes,  quanquam  nuntii  et  ambassatores 
iidem  pro  octo  et  quindeciin  diebus  tantum  quingentorum  militum  et 
mille  peditum  subsidium  postulaverint ,  desideria  tamen  supplicum  ex- 
cedendo  ex  apostolice  abundantia  pietatis,  duo  millia  quingentas  uncias 
auri  ad  pondus  Romanum,  connumeratis  quingentis  marcis  sterlingorum 
quas  per  Arengum  mercatorem  Florentinum  nuper  tibi  mandavimus  assi- 
gnari,  pro  stipendiis  militum  et  peditum  predictorum  retinendorum  per 
mensem  si  fuerit  oportunum ,  discretioni  tue  per  dilectum  filium  magis- 
trum  Martinum  clericum  nostrum  latorem  presentium  destinamus;  ha- 
rum  serie  declarantes,  sicut  oretenus  diximus  nuntiis  et  ambassatoribus 
prelibatis,  quod  ad  nullos  equorum  vel  armorum  seu  etiam  quarumlibet 
rerum  teneri  volumus  redditus  vel  emendas,  et  cum  pro  defensione  civi- 
tatis  militia  minus  necessaria  videatur,  pedites  autem  utiliores  esse  nos- 
cantur,  provideat  circUmspectio  tua  quod  super  hoc  melius  etutilius 
viderit  expedire,  firmiter  credens  que  dictus  clericus  ex  parte  nostra 
tibi  super  premissis  duxerit  referenda. 

Datum  Anagnie,  nonis  octobris,  anno  primo. 


Innocentius  papa  marchionem  Estensem  in  sua  protectione  ^em^, 

11  A  9  octobris, 

suscipit,  bona  ei  confirmat  quae  habebat  tempore  quo  Fridericus 
imperator  excommunicatus  fuit,  alienationesque  revocat  ab  ipso 
principe  de  bonis  marchionis  factas  nec  non  juramenta  quae 
eorumdem  occasione  principi  praestari  potuissent. 

(Edit.  ap.  Muratori,  Antich.  Estensi,  t.  II,  p.  9.) 
Datum  Anagnie,  VII  idus  octobris,  pontificatus  nostri  anno  primo. 

%u«biu£n,te  Fridericus,  Romanorum  iraperator,  homines  terrae  Coneglani 
fideles  suos  ab  omni  dominio  cujuslibet  civitatis  et  singularis  per- 
sonae  eximit,  terras  sitas  in  episcopatu  Cenetensi  capitaneo  impe- 
riali  subjicit  et  praedictam  terram  Coneglani  ab  omni  debito, 
pacto  aut  promissione  factis  cum  hominibus  Tarvisii  rebellibus 
suis  absolvit. 

(Edid.  Verci,  Stor.  della  Marca  Trivig.,  tom.  II,  docum.,  n°  87,  p.  10,  ex  copia 
in  archivo  civit.  Conegl.  desumpta.) 

In  nomine  sanctissime  et  individue  Trinitatis.  Federicus  secundus, 
divina  favente  clementia  Romanorum  imperator  semper  augustus,  Hieru- 
salem  et  Sicilie  rex.  Pro  fidei  meritis  et  commoditate  servitiorum  que 
dignitas  imperialis  experitur  in  subditis,  fit  juste  translatio  bonorum  in- 
fidelium  ad  fideles,  et  conditionibus  et  officiis  immunitatis,  prout  per 
tempora  (sic)  et  rerum  qualitas  persuadet,  promovetur  habitudo  locorum 
et  status  fidelium  ampliatur  per  quos  honor  imperii  viget,  recipit  incre- 
mentum  et  procuratur  exterminium  hostium  vicinorum.  Hinc  est  igitur 
quod  cum  homines  terre  Coneglani  fideles  nostri  excellentie  nostre 
humiliter  supplicarunt  ut  terram  ipsam  ab  omni  dominio  et  subjectione 
cujuslibet  civitatis  et  singularis  persone  eximere  dignaremur  ut  nonnisi 
tantummodo  nobis  et  imperio  teneantur,  et  castra,  loca,  villas  et  terras 
sitas  in  episcopatu  Cenetensi  et  homines  habitantes  in  eis  capitaneo  ipsius 
terre  qui  pro  tempore  pro  parte  nostra  et  imperii  in  terra  ipsa  statutus 
fuerit,  subjicere  deberemus;  nos  attendentes  ipsorum  fidelium  nostrorum 
devotionem  et  sinceritatem  fidei  quam  ad  nos  et  imperium  habuisse  et 
habere  noscuntur,  ipsisque  petitionibus  benignius  inclinali,  terram  ipsam 
Coneglani,  homines, possessiones et  bona  ipsius  ab  omni  dominio,  jurisdic- 
tione  et  subjectione  cujuslibet  civitatis  seu  singularis  persone  prorsus  exi- 
mimus  ut  nulli  alii  quam  nobis  et  imperio  respondere  de  cetero  in  aliquo 

teneantur.  Castra  vero,  loca,  villas  et  terras  sitas  in  episcopatu  predicto 
et  omnes  habitantes  in  eis  capitaneo  qui  per  nos  et  imperium  pro  tem- 
pore  in  terra  predicta  statutus  fuerit  subjicimus  ut  ad  justitiam  facien- 
dam  coram  ipso  ad  requisitionem  ipsius ,  exercitum,  cavalcatam,  collec- 
tam,  dacia,  angarias  et  perangarias  et  omnia  alia  servitia  ad  que  tenentur 
et  debent  facere  teneantur  et  sibi  pro  parte  nostra  et  imperii  de  singulis 
predictis  debeant-  respondere.  Sedilia  vero  et  edificia  in  terra  ipsa  Cone- 
glani  constituta  per  comune  et  homines  Tarvisii  seu  aliquos  proditores 
et  rebelles  nostros  nobis  et  imperio  nostro  perpetuo  vendicamus,  dictos 
homines  Coneglani  fideles  nostros  ab  omnibus  debitis  pactis,  promissio- 
nibus  et  securitatibus,  fidejussionibus  factis  et  habitis  cum  hominibus 
Tarvisii  et  aliis  proditoribus  et  rebellibus  nostris  et  in  quibuscumque 
aliis  causis  in  re  aliqua  tenerentur  penitus  absolventes,  nisi  feudalia  sint ; 
de  quibus  volumus  in  nobis  et  imperio  teneri  sicut  predictis  proditoribus 
nostris  et  rebellibus  tenebantur.  De  abundantiori  quoque  munificentie 
nostre  gratia  eisdem  fidelibus  nostris  permittimus  ut  si  potestas  eorum 
quam  eis  pro  tempore  celsitudo  nostra  concesserit,  medio  tempore  officii 
sui  decesserit,  facultatem  habeant  a  vicario  nostro  ipsarum  partium  potes- 
tatem  petere  et  ab  eodem  recipere ,  donec  super  eo  per  ipsos  majestas 
nostra  plenius  consulatur  :  presentis  privilegii  nostri  auctoritate  firmiter 
statuentes  quatenus  nullus  legatus,  dux,  princeps,  marchio,  comes, 
vicecomes,  baro,  cattaneus,  capitaneus,  potestas,  rector,  comune,  con- 
sules  vel  aliqua  persona  alta  vel  humilis,  ecclesiastica  vel  mundana,  contra 
presentis  exemptionis,  subjectionis,  vindicationis,  absolutionis  nostre  pa- 
ginam  venire  presumat.  Quod  qui  presumpserit  in  vindictam  temeritatis 
sue  centum  libras  auri  se  compositurum  agnoscat,  quarum  medietatem 
curie  nostre  persolvat,  reliqua  passis  injuriam  applicanda.  Ut  igitur  pre- 
missa  omnia  inconcussa  permaneant  et  in  sua  perpetuilate  consistant, 
presens  privilegium  fieri  et  bulla  aurea  sigillo  nostre  majestatis  impressa 
jussimus  communiri. 

Hujus  rei  testes  sunt  :  Riccardus  comes  Casertanus,  sacri  imperii  ab 
Amelia  usque  Cornetum  et  per  totam  Maritimam  vicarius  generalis, 
Pandulfus  de  Faxanellis  sacri  imperii  in  Tuscia  generalis  vicarius,  Ric- 

cardus  de  Faxanellis  sacri  imperii  in  Marchia  vicarius  generalis,  Tepal- 
dus  Franciscus,  Jacobus  de  Morra,  Petrus  de  Calabria,  et  magister  Petrus 
de  Vinea  magne  nostre  curie  judex,  et  alii  quamplures. 

Acta  sunt  hec  anno  dominice  incarnationis  millesimo  ducentesimo 
quadragesimo  tertio,  imperante  domino  nostro  Federico  II,  Dei  gratia  in- 
victissimo  Romanorum  imperatore  semper  augusto,  Hierusalem  et  Sicilie 
rege,  imperii  ejus  anno  vigesimo  tertio,  regni  Hierusalem  XIX,  regni 
vero  Sicilie  XLVI,  feliciter,  amen,  die  mensis  octobris  octavo,  secunda 
indictione. 

Datum  in  castris  ante  Viterbium ,  anno ,  mense  et  indictione  predictis. 


"obsfdione  Fridericus,  Romanorum  imperator,  ad  supplicationem  civium 
laobri/    Ulmensium  fidelium   suorum,  hospitale  Sancti  Spiritus  apud 

Ulmam  fundatum  cum  ejus  familia  et  bonis  omnibus  sub  sua 

protectione  recipit. 

(Inedit.  ex  originali  in  archivo  Stuttgart. ;  cujus  nobis  liberaliter  Kauslerus  vir  • 
egregius  copiara  fecit.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  cum  cives  Ulmenses 
fideles  nostri  nostre  supplicaverint  majestati  ut  cum  ad  honorem  Sancti 
Spiritus  pia  devotione  in  civitate  nostra  Ulme  quoddam  edificaverint 
hospitale,  ipsum  hospitale,  familiam,  possessiones  et  omnia  bona  sua 
que  in  presentiarum  juste  tenet  et  in  futuro  justo  titulo  poterit  adipisci, 
sub  nostra  et  imperii  protectione  recipere  dignaremur;  nos  justis  ipso- 
rum  supplicationibus  benignius  inclinati,  dictum  hospitale,  familiam,  pos- 
sessiones  et  omnia  bona  sua  que  in  presentiarum  juste  tenet  et  in  futuro 
justo  titulo  poterit  adipisci,  sub  nostra  et  imperii  protectione  recipimus 
et  favore,  presentis  scripti  a-uctoritate  mandantes  quatenus  nullus  sit  qui 

prefatumhospitale,  familiam,  possessiones  et  omnia  bona  sua  contra  hujus 
protectionis  tenorem  temere  molestare  presumat.  Quod  qui  presumpserit 
indignationem  nostri  culminis  se  noverit  incursurum.  Ad  hujus  itaque 
protectionis  nostre  futuram  memoriam  et  stabilem  firmitatem,  presens 
scriptum  fieri  et  sigillo  majestatis  nostre  jussimus  communiri. 

Datum  in  castris  in  obsidione  Viterbii,  anno  dominice  incarnationis 
M.  CC.XLIII,  mense  octobris,  secunde  indictionis. 


Fridericus ,  Romanorum  imperator,  Conradutio  de  Sterleto  filio  euu. 

y  A  '  in  obsidione 

quondam  Conradi  de  Gottebaldo  terram  quae  vocatur  Massa  cum  1™.' 
aliis  castellis  in  comitatu  Senogallico  confert  (1). 

(Memorat.  ap.  Pertz,  Archiv,  t.  VII,  p.  29,  ex  archivo  Vaticano.) 

Datum  in  castris  in  obsidione  Viterbii,  anno  dominice  incarnationis 
M.  CC.  XLIII,  mense  octobris,  secunde  indictionis. 


Innocentius  papa  archiepiscopo  Arborensi  mandat  ut  ab  excom-  Lateram, 
municatione  absolvat  Adelasiam  dominam  judicatus  Turritani  et 
Galluris,  quae  dudum  pravorum  seducta  consilio  Enzium  Friderici 
imperatoris  filium  in  virum  recepit,  caeterosque  de  Sardinia  qui 
eidem  Enzio  adhaeserunt,  nunc  ad  mandatum  Ecclesiae  redire 
volentes. 

(Inedit.  ex  autographo  regest.  Innoc.  IV,  ann.  I,  epist.  205,  in  archivo  Vati- 
cano.) 


(1)  Hanc  donationem  Percivallus  de  Auria,  Manfredi  vicarius  inducatu  Spoleti  et  Romaniola, 
eidem  Conradutio  confirmavit  anno  1259,  7  maii,  apud  Iesim;  inter  quae  castella  castrum 
Farnesium  peculiariter  nominatur. 

Innocentius,  episcopus,  etc,  archiepiscopo  Arborensi.  Ex  parte  nobilis 
mulieris  Adelasie  domine  judicatus  Turritani  et  Galluris  nobis  extitit  in- 
timatum  quod  cum  dudum  pravorum  seducta  consilio  Enzium  principis 
filium  recepisset  in  virum,  dilectus  filius  Orlandus  subdiaconus  et  capella- 
nus  noster,  tunc  in  Sardinia  Apostolice  Sedis  legatus,  in  ipsam  propter 
hoc  excommunicationis  sententiam  promulgavit.  Unde  cum  eadem  ad  cor 
rediens  velit  Ecclesie  stare  mandatis,  nobis  duxit  humiliter  supplicandum 
ut  tam  sibi  quam  aliis  de  Sardinia  ipsa  qui  dicto  Enzio  adherendo  ex- 
communicationis  vinculum  incurrerunt  et  nunc  ad  defendendum  illam 
eidem  nobili  constanter  assistunt,  ad  mandatum  Ecclesie  redire  volen- 
tibus,  absolutionis  faceremus  beneficium  impertiri.  Volentes  igitur  illius 
sequi  vestigia  qui  vitam  peccatoris  desiderat  et  non  mortem ,  discretioni 
tue  presentium  auctoritate  committimus  ut  tam  prefatam  nobilem  quam 
alios  predictos  ad  mandatum  Ecclesie  redeuntes  juxta  Ecclesie  formam 
ab  excommunicationibus  supradictis  absolvas,  proviso  ne  in  fraudem 
absolutio  hujusmodi  postuletur. 

Datum  Laterani  (1),  X  kalendas  novembris,  anno  primo. 


Innocentius  papa  Guidonem  dictum  Guerram  comitem  Pala- 
tinum  Tusciae,  qui  sequutus  fuerat  partes  Ecclesiae  etiam  cum 
magno  dispendio  rerum  suarum ,  recipit  sub  speciali  protectione 
Ecclesiae  cum  omnibus  terris,  possessionibus ,  castris,  jurisdic- 
tionibus  et  bonis  suis,  et  revocat  omnia  per  ipsum  facta,  promissa 
et  jurata  Friderico  Romanorum  imperatori. 


(1)  «  Mense  oclobris  circa  festum  Omnium  Sanctorum,  Innocentius  papa  Urbem  inlrat  

Ad  quem  comes  [Tolosanus]  vadit  tractans  inter  ipsum  et  imperatorem  bonum  pacis.  »  Ricc. 
de  S.  Germ.  Chronic.  ad  ann.  Nicolaus  tamen  de  Curbio  ad  XVII  kalendas  novembris  (16  oc- 
tobris)  redilum  papae  apud  Romam  memorat.  Ex  ipsis  autem  documentis  majorem  ibi  Nicolao 
lidem  adhibendam  esse  comperimus. 

(Memorat.  ap.  Ildef.  di  San-Luigt,  Deliz.  erudit.  Tosc,  t.  VIII,  p.  114.) 

Datum  Laterani,  V  kalendas  novembris  (1),  anno  primo. 


Fridericus,  Romanorum  imperator,  comitissae  Beatrici  con- 
querens  de  infidelitate  Guidonis  Guerrae  filii  ejus,  mandat  ut  ad 
curiam  suam  Rogerium  filium  natu  minorem  mittere  curet,  quem 
promovere  modis  omnibus  disponit. 

(Edider.  Martene  et  Durand,  Ampliss.  collect.,  t.  II,  col.  1161,  n°  XXXI.  — 
Camici,  Supplem.  d'istor.  Toscane,  t.  XII,  p.  79.  —  Coll.  cum  codicib.  bibl. 
Cesar.  Paris.,  fonds  Saint-Germain-Harlay,  n°  455,  pars  III,  n°  42,  et  anc, 
fonds  latin,  n°  4042.) 

Fredericus,  etc.,  comitisse  Beatrici,  etc.  Non  absque  turbatione  animi 
possumus  recordari  levitates  et  casus  Guidonis  Guerre  (2)  non  minus  a 
materne  degenerantis  fidei  probitate  quam  a  nostre  cunabulis  nutriture, 
condolentes  eidem  quod  sic  a  gratia  nostra  per  infortunium  suum  se 
reddidit  alienum  ut  nequaquam  eum  a  precipitio  cui  se  scienter  et  spon- 
taneum  dedit,  oblata  sibi  quondam  patris  benivolentia  potuerimus  revo- 
care.  Convertentes  nos  igitur  ad  minorem  natu  fratrem  Rogerium  filium 
tuum,  in  quo  paternam  simul  et  maternam  fidem  ad  nos  et  imperium 
altiori  radice  firmari  confidimus,  et  in  eum  tanquam  fidelem  nostrum 
nostre  gratie  plenitudinem  effundentes ,  pati  non  possumus  quod  a  latere 
nostro  et  nostre  nutritura  curie  diutius  se  absentet;  devotioni  tue  man- 
dantes  quatenus  ipsum  hilariter  et  libenter  ad  presentiam  nostram 
mittas  in  nostra  curia  moraturum,  in  qua  nedum  locum  fratris  a  quo  se 
suis  exigentibus  culpis  exclusit,  sed  gratiam  nostram  inveniat  et  pre- 


(<l)  In  impresso  octobris;  quod  corrigimus,  dum  notatio  mensis  cum  notatione  loci  conve- 
nire  non  possit. 

(2)  De  hoc  viro  cf.  epistolas  Clementis  IV  papae  in  Anecdot.,  t.  II,  p.  1 68,  272,  669,  700. 
VI.  .  18 

sentiat  germinaturam  ad  sui  status  et  honoris  augmentum.  Circa  quem 
sic  favorabiliter  et  benigne  gerere  nos  confidas  et  ad  providendum  sibi 
de  uxore  benivolum  propositum  concepisse,  ut  votis  tuis  gaudium  augea- 
tur  et  moram  suam,  tam  sibi  utilem  et  necessariam  quam  jocundam  tibi, 
circa  nos  continuam  esse  peroptes. 


%tohtam,te     Fridericus,  Romanorum  imperator,  fiensivegnae  Florentino 

4  novembris.  #  ,  .....  . 

mercatori  pro  undecim  millibus  libris  denariorum  vendit  ad  duos 
annos  argenteriam  suam  Monterii  cum  jure  cudendi  monetam, 
nec  non  jura  passagiorum  seu  teloneorum  quae  curia  sua  debet 
habere  in  Sancto  Miniate,  in  Ficeclio  et  alibi. 

(Edidit  Lami,  Monum.  eccles.  Florent.,  tom.  I,  p.  493.) 

Friderigus,  Dei  gratia  Romanorum  imperator  semper  augustus ,  Jeru- 
salem  el  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  pro  expediendis 
ad  presens  arduis  imperii  negotiis  que  incumbunt,  vendidimus  et  tradi- 
dimus  atque  cessimus  Bensivegne  mercatori  Florentie,  filio  quondam 
Ugolini,  fideli  nostro,  a  die  scilicet  mercurii  presentis  mensis  novembris 
usque  ad  duos  annos  completos  futuros  argenteriam  nostram  Monterii, 
salvis  bannis,  penis,  exercitu  atque  custodia  castri  quam  nobis  et  im- 
perio  reservavimus.  Concedimus  etiam  quod  infra  eumdem  terminum 
liceat  sibi  ibidem  monetam  miliarensium  cudere  et  cudi  facere  ad  mo- 
dum  et  formam  que  in  sicha  Pisarum  servalur.  Preterea  vendidimus 
prenominato  Bensivegne  pro  duobus  annis  futuris  passadia  sive  telonea, 
jura  et  proventus  passagiorum  que  curia  nostra  debet  habere  in  Sancto 
Miniate  et  ejus  curia,  in  Ficeclio  et  ejus  curia,  in  valle  Nevole,  Ariane 
etLime,  tam  in  aqua  quam  in  terra,  que  consueta  sunt  haberi  et  tolli  tam 
de  pecudibus  quam  de  aliis  sicut  consuetum  est.  Pro  quibus  venditio- 
nibus  prefatus  Bensivegna  curie  nostre  in  presenti  dedit  et  solvit  de 

denariis  Pisanorum  parvorum  librarum  undecim  millia,  prout  inter  curiam 
et  ipsum  conventum  est,  etc.  (sic). 

Datum  in  castris  ante  Viterbium,  anno  M.  CC.  XLIII,  die  mercurii  IV 
novembris  (1),  imperante  domino  nostro  Friderigo  secundo,  Dei  gratia 
invictissimo  Romanorum  imperatore  semper  augusto,  Jerusalem  et  Sicilie 
rege,  imperii  ejus  anno  XXIII,  regni  lerusalem  XIX,  regni  vero  Sici- 
lie  XLVI. 


Fridericus,  Romanorum  imperator,  universis  imperii  fidelibus  ^ 
mandat  ut  Tebaldo  de  Padua  ad  Gualvanum  Lanceam  tunc  potes-  6 
tatem  Paduae  (2)  eunti,  securum  conductum  per  unum  mensem 
praebeant. 

(Memorat.  ap.  Boehmek,  Regesla  imper.,  p.  196,  n°  1057,  ex  antiquo  chartu- 
lario  Mantuano.) 

Datum  in  castris  ante  Viterbium,  VI  novembris,  secunda  indictione. 


Fridericus,  Romanorum  imperator,  Guidoni  Malaboccae  et  ejus  InVitastrls  anvc 


fratribus  investituram  confert  de  Bagnacavallo,  Gotignola  et  aliis 
quibusdam  terris  in  Romaniola  sitis. 

(Memorat.  in  opere  anonymo  :  Les  drqits  de  1'Empire  sur  1'Estat  ecclisiastique 
(Utrecht,  1713),  p.  237,  ex  archivo  domus  Estensis.) 

[Datum  in  castris  ante  Viterbium],  anno  incarnationis  M.  CC.  XLIII, 
mense  novembri,  [secunda  indictione]. 

 :  XI  i   t  - 

(1)  Deest  indictionis  notatio. 

(2)  Gualvanus  Lancea  Tebaldi  Francisci  ab  imperatore  mense  aprili  1242  revocati  vices 
apud  Paduam  expleverat;  cujus  Gualvani  sororem  Isottam  Ecelinus  de  Romano  desponsavit; 
sed  mox  simultatibus  inter  eos  exortis,  Gualvanus  Padua  recedere  coactus  est. 


Vitetbium , 

novembri. 

■  oMta  Fridericus,  Romanorum  imperator,  civitati  Tuscanellae  varia 
ucembii.    privilegia  impertitur,  inter  quae  jus  ulendi  portu  dicto  Delle  Mu- 

relle  ad  mare  Tuscum  (1),  sine  ullo  datio  imperiali  curiae  sol- 

vendo. 

(Memorat.  ap.  Casimiro,  Memor.  istor.  delle  chiese  e  conv.  de  frat.  minori  della 
prov.  Romana,  p.  384.) 

Datum  in  castris  in  obsidione  Viterbii,  anno  dominice  incarnationis 
M.  CC.XLIII,  mense  decembris,  indictione  secunda. 


Innocentius  papa  Ludovico  Francorum  regi  nuntiat  quod  ad 
requisitionem  G.  archidiaconi  Constantiensis  et  Guillelmi  de  Le- 
movicis  nuntiorum  ejus,  ad  gratiam  Apostolicae  Sedis  R.  comitem 
Tholosanum  admisit. 

(Origin.  in  Thes.  chartar.  ap.  archiv.  Paris.,  J.  352,  n°  2.) 
Datum  Laterani,  II  idus  decembris,  pontificatus  anno  primo. 


[Decembrii      Fridericus ,  Romanorum  imperator,  cardinali  Othoni  scribit 
conquerendo  de  non  observata  pactione  super  facto  Viterbii  et 


(4)  Portus  iste  ad  civitatem  Viterbium  antiquo  jure  pertinebat,  ;ut  testabatur  lapidea  de 
anuo  4200  inscriptio,  cujus  ipse  Casimirus  mentionem  facit. 

indemnitate  suorum,  et  petens  quae  finis  erit  hujus  novi  dissidii, 
nuntiat  se  cogi  ad  publicam  noticiam  totius  rei  seriem  deferre. 

(Edider.  Maktene  et  Duband,  Ampliss.  coll.,  t.  II,  col.  1202-1203,  n°  LXXX. 
—  Coll.  cum  cod.  bibl.  Cesar.  Paris. ,  fonds  Saint-Germain-Harlay,  n°  455.) 

Fridericus,  etc,  magistro  Othoni  cardinali,  etc.  Si  rupti  federis  et 
violati  polliciti  quemquam  arguimus,  nulla  vos  detractionis  lingua  redar- 
guat,  nulla  vos  illati  convicii  nota  respergat.  Tacti  namque  dolore 
cordis  intrinsecus  de  irrogata  nobis  et  nostris  injuria  conquerimur,  nul- 
lam  injuriam  aliis  irrogamus.  Quod  contra  nos  commissum  est  potius 
revocamus  ad  animum  ne  dissimulatione  tollatur  injuria,  quam  cujus- 
cunque  infamiam  qua  preter  convicii  crimen  afficiuntur  obnoxii,  dero- 
gare  videamur.  Disposueramus  huc  usque  tot  et  tantas  offensas,  talem 
subtractionem  Viterbii  qualem  nostis,  virtuosa  verecundia  Cesarem 
cohibente  silere,  justissimos  animi  nostri  motus  inter  claustra  cordis 
taciturnitatis  nodo  perstringere  et  clave  pudoris  interius  reserare  que- 
relas;  quin  potius  nitebamur  ut  offensores  nostros  ineffabilibus  gratiis  et 
inestimabili  precum  exauditione  multoties  placaremus,  offensi  expec- 
tantes  quotidie  pro  tanta  devotione  nostra,  pro  tol  beneficiis  grala  nobis 
vicissitudine  responderi.  Sed  ut,  amice  carissime,  vobis  ad  minus  in  aure 
loquamur,  anxia  cogitatione  veremur  ne  dum  immerita  semper  acci- 
pimus,  de  meritis  desperare  compellamur;  omnibus  facle  nobis  promis- 
sionis  actoribus  ex  stipulatu  solempniter  obligatis  de  perfecta  salute  et 
indempnitale  nostrorum  quos  in  castro  Viterbii  pro  fide  nostra  pugnantes 
religiosa  transgressio  tenebat  inclusos,  saltem  conqueri  cogimur,  non  ob 
illud  precipue  quod  res  raptas  ex  federe  repetamus  ad  presens,  non 
quod  nostrorum  stragem  et  vulnera  novo  sanari  miraculo  postulemus, 
sed  ut  nobis  tanta  novorum  varietate  perplexis ,  tot  offensarum  enormi- 
tate  turbatis  incorrupta  sinceritas  vestra  respondeat  quem  rerum  exi- 
tum,  quem  expectationum  nostrarum  finem  sperare  possimus,  si  fides 
hominum  sic  ex  toto  negligitur,  si  pudor  abjicitur,  si  conscientia  non 
servatur,  si  demum  paternis  honoribus  non  defertur.  Que  jam  inter  ho- 
mines  vincula  queremus,  cum  quibus  nos  de  sedatione  tanti  dissidii,  de 


FRIDERICI  SECUNDI  [Am*.  1243. 

totius  orbis  fere  ruina  traetabimus,  postquam  legati  sancti ,  quin  etiam 
eanlinalis  promissio,  quod  est  nomen  venerabile  populis,  temere  vio- 
latur?  Cum  non  semper  presentialiter  Cesar  cum  Apostolico  conferat  nec 
semper  colloquentem  sibi  summum  ponlificem  habeat  magnificus  impe- 
rator,  certe  veremur  quod  nec  ista  fastigia  dignitatum  inter  tot  mala 
sufficerent,  sed  jam  oratione  sanctorum  de  celestis  consistorii  sedibus 
oportuerit  apostolos  et  angelos  evocari.  Affectionem  itaque  vestram, 
quam  habemus  in  Dei  veritate  precipuam,  egre  ferre  non  volumus  si 
cause  nostre  justiciam  nos  in  noticiam  publicam  oporfebit,  rebus  ut  nunc 
se  habentibus,  summa  necessitate  cogente  proferre;  persone  tamen  vestre 
transgressionem  aut  culpam,  sieut  apud  nos,  sic  etiam  apud  omnes  in 
omnibus  excusatam  offerre  disponimus,  quanquam  ipsius  cause  discri- 
men  et  evidentis  enormitatem  offense  nullis  verborum  coloribus,  si 
loquamur,  obtenebrare  possimus. 


«tnmto?  Fridericus,  Romanorum  imperator,  regi  Franciae  et  aliis  regi- 
bus  notum  facit  quae  sibi  in  obsidione  Viterbii  contigerint,  dum 
acl  preces  papae  et  cardinalium  obsidione  soluta,  nec  Viterbienses 
nec  Romani  fidem  promissam  observaverint,  sed  militibus  suis  et 
aliis  imperii  fidelibus  damna  super  damnis  irrogaverint. 

(Edit.  in  Petri  de  Vin.  epist.,  lib.  II,  cap.  II,  coll.  cum  codicib.  bibl.  Cesar. 
Paris. ,fonds  Saint-GermainHarlay ,  n°  455,  et  fonds  Nolre-Dame ,  n°  202.) 

Subministrante  nobis  novorum  emergentium  varietate  materiam,  tam 
nova  quam  vetera  scribere  cogimur,  ut  ad  vos  plena  notitia  nostrorum 
eventuum  ex  certa  scientia  perferatur.  Obsidentibus  nobis  siquidem 
Viterbiensem  civitatem,  et  ad  expugnationem  ejusdem  pro  infinita  mul- 
titudine  machinis  preparatis,  ex  adverso  provisa  est  summe  subtili- 
tafis  et  industrie  via,  que  propositum  nostrum  a  coeptis  averteret,  et 
justum  animi  nostri  motum,  quem  tam  inopinata  perfidia  contra  nos  et 

imperium  nostrum  perpetrata  commoverat,  praeter  omnium  spem  et 
eorum  meritum,  ne  ad  vindictam  nobilis  ira  procederet,  deliniret,  ac 
inter  omnes  Ecclesie  Romane  cardinales  precipuus  amicus  noster  ad 
talia  mitteretur,  Otho  videlicet,  Sancti  Nicolai  in  carcere  Tulliano  dia- 
conus  cardinalis,  qui  sue  fidei  puritate  diffidentiam  nostram,  ex  prete- 
ritis  non  injuste  conceptam,  ab  intimo  nostri  cordis  evellens,  interces- 
sionis  amice  dulcedine  nostre  mentis  duriciem  emolliret.  Cui  nullo 
modo  ex  fide  possemus  promissa  decredere ,  nec  ex  affectione  preces 
quantumcunque  gravissimas  obaudire.  Supplicavit  itaque  iste  charus 
amicus  noster,  homo  bonus  et  purus,  ex  parte  palris  et  fratrum,  ut  ab 
obsidione  civitatis  Viterbii  recedentes,  impugnationes  civitatis  ejusdem, 
remotis  insultibus  nostris  et  dirutis  machinis  laxaremus;  quam  magister 
Raynerius  de  Viterbio,  cardinalis-ille  inquam,  famosus  amicus  noster, 
stipendiariis  undique  et  balistariis  congregatis  (ut  facilius  hominum  san- 
guinem  et  vitam  effunderet),  obsessus  interius  defendebat;  adhibitis  ad 
ministerium  defensorum  obsequiosis  manipulis,  fratribus  minoribus  et 
predicatoribus  scilicet  qui  de  manibus  propriis  tanquam  ex  pharetris 
sagittas  mortiferas  educentes,  jaculatoribus  remissionem  quorumlibet 
peccatorum,  quo  securius  atque  libentius  nostros  occiderent,  ministra- 
bant.  Nos  autem  Ecclesie  matris  nostre  preces  consueta  jam  exaudi- 
tione  devote  suscepimus,  quas  tantus  pater  et  tam  familiaris  amicus 
noster,  ut  diximus,  affectuosissime  porrigebat,  miras  et  ineffabiles  nobis 
pro  parte  summi  pontificis  et  cardinalium  omnium  generaliter  et  specia- 
liter  ex  consummatione  pacis  inter  nos  et  Ecclesiam  gratias  promittens; 
expressim  adjiciens  et  ex  stipulatione  nobiscum  contracta  solenniter  re- 
promittens  quod  Simonem  comitem  Theatinum  et  alios  milites  nostros 
Theutonicos,  necnon  et  Latinos,  imo  et  Viterbienses  omnes,  quos  in 
castro  Viterbii  pro  fide  nostra  pugnantes,  religiosa  perfidia  tenebat  in- 
clusos,  cum  omni  salute  corporum  et  indemnitate  rerum  nobis  resti- 
tuere  deberet  :  et  quod  Viterbiensibus  predictis  in  civitate  morantibus 
et  adnos  exire  volentibus  seu  etiam  aliis  civibus  civitatis  ejusdem,  qui 
ceterorum  suorum  civium  communicare  perfidie  recusantes,  ad  nos 
pridem  exiverant,  nulla  prorsus  in  personis  aut  rebus  injuria  seu  mo- 

leslia  inferretur.  Nunc  audite  qualiter  omnia  supradicta  sunt  nobis  ex 
foedere  promisso  servata!  In  primis  tam  comes  quam  Theutonici  supra- 
dicti  milites  et  alii  de  regno  Sicilie,  rebus  ipsorum  omnibus  violenta 
predonum  Romanorum  et  Viterbiensium  manu  in  praedam  direptis, 
vix  potuerunt  vivi  de  castri  septis  jaculantium  et  lapidantium  mani- 
bus  ipso  cardinale  Othone  presente  nec  contradicere  valente,  deduci  : 
quinetiam  ipse  cardinalis  prefatus  vulneratorum  ipsorum  nostrorum 
sanguine  maculatus,  proximum  sibi  imminere  proprie  vite  periculum 
formidabat.  Viterbienses  vero  nostri  fideles  bonis  suis  omnibus  spo- 
liati ,  turribus  ipsorum  et  domibus  funditus  dirutis  et  igne  succensis, 
non  sunt  ad  nos  contra  fidem  promissam  exire  permissi;  sed  carcerali, 
proh  dolor,  custodie  mancipati.  Romani  vero  postea,  quibus  ad  defen- 
sionem  Viterbii  nobis  et  imperio  nefaria  proditione  subtracti  venien- 
tibus,  tanquam  ad  liberationem  sepulchri  Dominici  navigantibus,  fuerat 
indulta  remissio  peccatorum,  postquam  nos  ab  obsidione  Viterbii  sup- 
plicantis  Ecclesie  precibus  potius  quam  Romanorum  terrore  devicti 
discessimus,  aliqua  ex  debilibus  castris  nostrorum  fidelium,  que  circa 
Viterbium  tenebant,  ad  aliquorum  instantiam,  quorum  adhuc  tacemus 
nomina,  simultano  quodam  rigore  virium  ,  post  dissolutum  nostrum 
exercitum  nobis  ab  eo  longe  morantibus,  combusserunt.  Sed  nec  per  hoc 
est  nola  Romanorum  pusillanimitatis  abstersa,  nec  quiritum  pudor  in 
aliquo  coloratus,  quod  ausi  fuerunt  mappalia  quedam  nostrorum  fide- 
lium  igne  comburere,  et  rusticos  quosdam  imbelles  paupere  suppellec- 
tili  spoliare,  nobis  ab  eis  dietam  fere  distantibus;  non  sic  fuerunt  hoc 
anno  magnanimes  cum  nos  majori  militum,  sed  minori  peditum  quan- 
titate  Urbem  prae  foribus  cingebamus;  nisi  forte  ex  indulta  remissione 
peccaminum,  tanquam  de  paradyso  securi,  se  vellent  audaciores  expo- 
nere  et  mortis  indubitate  se  offerre  periculis  promptiores.  Hec  sunt 
que  nobis  noviter  et  enormiter  contigerunt.  Horum  tamen  omnium 
nullos  apud  vos  diffamamus  auctores;  enormitatem  commissi  facinoris 
vobis  ad  presens  perferre  sufficiat,  quam  etiam  per  magistrum  Othonem 
cardinalem  prefatum ,  cujus  est  preter  omnem  culpam  suam  temere 
violata  promissio,  tam  domino  pape  quam  fratribus  suis  duximus  humi- 

liter  et  suppliciter  denotandam;  probabiliter  expectantes  quod  si  sibi 
commissa  per  suos  offensa  displiceat,  offensores  correctionis  debite  judi- 
cio  puniat,  et  nos  repromisso  per  eum  beneficio  gratie  placabit  of- 
fensos. 


Fridericus,  Romanorum  imperator,  senatoribus  et  populo 
Romano,  improvidam  eorum  rebellionem  exprobrat,  inferendo 
eis  graves  minas  dum  Romam  Romano  imperio  subjicere  sta- 
tuerit. 

(Edit.  in  Petri  de  Vin.  epist.,  lib.  II,  cap.  VIII;  nunc  coll.  cum  codic.  bibl. 
Cesar.  Paris.,  fonds  Saint-Gerrnain-Harlay,  n°  455,  et  fonds  Notre-Dame, 
n°  202.) 

Preterite  culpe  vestre  convitium,  quod  sub  patientie  hactenus  regu- 
laritate  deduximus,  factionum  vestrarum  faciente  protervia,  cum  tole- 
rantia  patiulterius  non  valemus;  sed  in  hoc  motus  nostros  restringimus 
et  audacie  refrenamus  instinctum ,  ne  posset  ultio  culpam  excedere ,  et 
a  quo  trames  juris  oritur,  in  injusticia  forsan  limites  deviarent.  Quam- 
quam  enim  serenitati  nostre,  quam  divina  potentia  servare  non  cessat, 
subjaceat  omne  quod  volumus,  nostre  tamen  voluntatis  impetum  de 
rationis  fonte  colligimus,  et  de  virtutum  puteo  temperamus.  Dudum 
etenim  sub  testa  nucleus  non  celatur,  dum  victrix  aquila  nostri  processus 
previa  in  Romanis  prediis  victricia  signa  pandebat;  dum  castrorum 
stabilitate  micantium  angulos  vestre  perfidie  cingebamus;  dum  nos- 
tre  victorie  gladius  qui  vinci  nescivit  per  vicinitatis  instanciam  vobis 
hactenus  cuspide  minabatur,  dum  nostre  potentie  fremitu  terror  et 
strepitus  sic  gressus  vestros  precluserat,  sic  pusillanimitatis  affatus  op- 
presserat,  sicut  in  experientie  libro  legere  potuistis,  quod  cordis  cogi- 
tatio  non  palpitabat  intrinsecus,  ne  dum  quod  in  modum  audacie  imo 
insipientie  (ut  loquela  sit  proprior)  Caesaream  incitaretis  victoriam  ad 
ultionis  merite  funera,  sicut  improvide  noviter  attemptastis;  non  atten- 

dentes  quod,  licet  nostra  non  sit  ubique  corporalis  presenlia,  nostre 
tamen  ad  longinquos  orbis  terminos  laxantur  habene.  Potati  de  calice 
Babylonis,  posse  vestrum  quod  contra  nostram  potentiam  non  posse 
putatur,  fecistis  in  partibus  Tyburtinis;  ova  rumpentes  aspidum,  ex 
quibus  jam  prodiit  regulus,  telas  araneas  texuistis.  Cum  itaque  omnis 
subita  rerum  mutatio  non  sine  quodam  quasi  conflictu  proveniat  ani- 
morum ,  inique  temeritatis  eventibus,  potentie  nostre  proposito  mu- 
tante  judicium,  vestra  dissolvetur  Babylon,  Damascus  deficiet,  suffla- 
torium  consumetur  in  igne,  sedes  ab  aquilone  posita  corruet,  et  lumbare 
vestrum  circa  lumbos  appensum  computrescere  faciet  nostre  serenitatis 
industria  quam  divinus  intuitus  non  desinit  illustrare;  et  que  livorem 
cujuslibet  tenebrositatis  obducit,  cuique  se  fere  totus  orbis  inclinat, 
faciente  divina  clementia,  per  locum  originis  (a)  Urbem  sibi  sentiet 
emolliri,  ut  a  qua  Romanum  imperium  meruit  nominari,  vere  nobis 
Roma  subjaceat,  quibus  terra  servit,  mare  favet,  et  ad  nutum  omnia 
desiderata  succedunt. 


«uiTte]  Fridericus,  Romanorum  imperator,  regis  Angliae  scribit  quod 
sibi  mittat  nuncios  pro  negotio  pacis  inter  se  et  Ecclesiam  in- 
choandae. 

(Edid.  Matt.  Paris.,  Hist.  major.  Angl.,  p.  425.) 

Fridericus,  etc,  regi  Anglie,  etc.  Cum  in  tractatu  pacis  per  R.  comi- 
tem  Tholosanum,  dilectum  affinem  et  fidelem  nostrum,  inter  nos  et 
Ecclesiam,  prout  firmiter  credimus,  inchoande,  nuncios  vestros  et  adesse 
deceat  et  adesse  velimus,  serenitatem  vestram  affectuose  rogamus  qua- 
tenus  pro  negolio  supradicto  solemnes  nuntios  destinare  velitis  de 

(a)  In  impresso  a  genere;  in  cod.  Saint-Germain-Harlay  amnem.  Quod  omnino 
sensu  caret ;  ex  sequentibus  vocem  originis  substituimus. 

quibus  plenius  confidatis,  ut  tanto  sint  tam  ex  industria  quam  fide  ne- 
gotio  convenientes. 
Datum,  etc.  (1). 


Fridericus,  Romanorum  imperator,  scribit  regi  Cypri,  ut 
recommendatum  habeat  fratrem  Heliam  quem  ad  partes  trans- 
marinas  missum,  in  ejusdem  regis  curia  aliquandiu  moraturum 
jussit. 

(Edit  ap.  Petri  de  Vin.  epist.,  lib.  III,  cap.  XV;  nunc  coll.  cnm  cod.  bibl.  Cesar. 
Paris.,  fonds  Saint-Germain-Harlay,  n°  455.) 

Tanta  est  bone  fidei  et  devotionis  probate  constantia,  tantaque  lau- 
dabilium  efficacia  meritorum  quam  in  provido  viro  fratreHelia,  dilecto 
familiari  et  fideli  nostro ,  semper  et  utiliter  invenisse  meminimus ,  quod 
ipsum  jam  a  fructibus  agnoscentes ,  personam  suam  domesticam  nostris 
servitiis  libenter  admittimus,  et  sue  circumspectionis  consiliis  fiducia- 
liter  inhaeremus.  Cum  igitur  eundem  fratrem  nuper  ad  partes  trans- 
marinas  transfretare  paratum         pro  quibusdam  arduis  excellentie 


(1)  Notae  chronologicae  desiderantur.  Hanc  vero  encyclicam  ad  hoc  tempus  referendam 
esse  arbitramur  quo  Fridericus  comitem  Tolosanum  ad  curiam  Romanam  miserit.  In  quo  primo 
tractatu  forsitan  iste  includebatur  articulus  quem  Matthaeus  Paris  ibidem  refert  sub  his  verbis  : 
«  Circa  securitates  designandas,  ita  dicimus  quod  dominus  imperator  offert  cautionem  jura- 
toriam,  litteratoriam  et  fidejussoriam  per  reges,  principes  et  magnates  et  comites  locorum. 
Preterea  circa  predictas  cautiones  committit  se  ordinationi  domini  pape  et  tractatorum.  » 

(2)  In  suo  opusculo  cui  titulus  :  Vita  di  frate  Elia  (Parmae,  1783),  monuit  Affo  fratrem 
Heliam  ab  imperatore  fuisse  transmissum  ut  matrimonium  filiae  suae  cum  Vatacio  simulque 
treugam  inter  Balduinum  Constantinopolitanum  imperatorem  et  eumdem  Vatacium  pertrac- 
taret;  de  quo  Matthaeum  Parisium  testem  advocat.  Matthaeus  vero  matrimonium  et  treugam 
ad  primos  menses  anni  1244  memorat  (p.  418  et  431),  nomine  tamen  fratris  Heliae  omnino 
praetermisso.  Propterea  istam  quam  denuo  edimus  epistolam  ad  hoc  negotium  pertinere 
suspicari  potius  quam  affirmare  licet. 

nostre  servitiis,  in  quorum  executione  personam  ejus  utilem  et  necessa- 
riam  fore  censuimus,  a  transitu  ipso,  preter  sue  voluntatis  propositum, 
providerimus  retrahendum,  et  ipsum,  licet  invitum ,  quodammodo  in 
curia  vestra  propterea  mandaverimus  aliquandiu  moraturum;  affinitatem 
vestram  requirimus  et  rogamus  attente  mandantes  quatenus  negocia 
predicti  fratris  in  partibus  ipsis  habere  velitis  sic  efficaciter  et  utiliter 
commendata,  ut  dum  idem  sub  protectione  vestra  constitit,  ejusdem 
negocia  votiva  et  continua  suscipiant  incrementa;  nosque  vobis  prop- 
terea,  qui  gratiam  dicto  fratri  faciendam  super  hoc  nobis  ascribimus, 
diligenlius  obligetis  ad  grates ,  et  fratrem  eundem ,  qui  fame  vestre 
vulgaris  relator  existit,  devotiorem  faciatis  ad  vestra  servitia  de  devoto. 


ANNO  1244.  —  INDICTIONE  2. 


aiSuLMMi,  Fridericus,  Romanorum  imperator,  in  favorem  hominum  Castri 
FniJgiSum,  Plebis  juxta  Perusium  fines  territorii  ad  eos  pertinentis  descri- 

3  januurii. 

bit,  immunesque  omni  onere  denuntiat  a  quocumque  exigendo 
praecipue  ab  Andrea  et  Uguccione  comitibus  de  Plegario  prodito- 
ribus  suis. 

(Inedit.  in  archiv.  comm.  Senens.,  scritlure  della  Balzana,  n°  20,  ex  copia  char- 
tacea  exemplaris  authenticati,  gravius  tamen  corrupti.) 

In  nomine  Domini.  Amen.  Hec  est  copia  sive  sumptum  cujusdam 
privilegii  imperialis  reperli  in  archivio  sive  publico  et  autentico  terre 
Castri  Plebis,  producti  coram  egregio  doctore  decretorum  domino  Si- 
mone  Philippi  vicario  generali  reverendi  in  Christo  patris  domini  epi- 
scopi  Clusini  per  prudentem  virum  Anthoninum  de  Robolini  de  Cas- 
tro  Plebis,  sindicum  et  procuratorem  comunitatis  dicte  terre  Castri 

Plebis  petentem  fieri  dictum  sumptum  et  copiam  de  verbo  ad  verbum, 
prout  in  dicto  privilegio  continetur,  ad  perpetuam  rei  memoriam.  Qui 
dominus  Simon  dictum  privilegium  videns  et  legens,  quia  reperuit  dic- 
tum  privilegium  non  cassum,  non  viciatuin,  immo  signo  consueto  ac  si- 
gillo  aliisque  solepnitatibus  consuetis  munitum,  licentiam  et  auctoritatem 
dedit  et  impertivit  michi  notario  infrascripto  copiandi  de  verbo  ad  ver- 
bum,  nnllo  addito  et  diminuto;  cujus  tenor  talis  est  : 

In  nomine  sancte  et  individue  Trinitatis.  Federigus,  divina  favente 
clementia  Romanorum  imperator  semper  augustus,  Jerusalem  et  Sicilie 
rex,  dilectis  nostris  ac  sacri  imperii  fidelibus  hominibus  Castri  Plebis 
gratiam  regiam  et  omne  bonum.  Quamvis  regalis  munificentie  plenitudo 
donis  sue  largitatis  cunctos  libenter  et  gratiose  complectitur,  ad  illos 
tamen  ex  quodam  gratitudinis  debito  liberalius  se  extendit  quos  con- 
stans  serviciorum  exibitio  firma  quoque  strenuitate  constantique  plenius 
commendarunt  (sic).  Grata  itaque  fidelia  et  accepta  servitia  que  majes- 
tati  nostre  singulari  constantie  zelo  et  magno  fidelitatis  ardore  indefessis 
sollicitudinibus  actenus  exibuistis  et  exibuetis  (sic)  pro  presenti  ac  in 
futurum  ferventius  exibere  poteritis ,  diligenter  actendendo ,  vos  ves- 
trosque  successores  omnes  et  communitatem  ipsam  Castri  Plebis  hujus- 
modi  respectibus  volentes  aliquo  beneficii  nostri  munimine  liberaliter 
aspicere  et  in  eis  signum  regii  favoris  et  gratie  benigniter  demonstrare, 
vos  prefatos  homines,  comunitatem,  successores  ex  certa  nostra  scientia 
et  de  imperialis  plenitudinis  potestate  immunes  facimus  et  agentes  (sic) 
et  hoc  regali  edicto  prefatos  homines  omnes  et  successores  ab  omnibus 
et  singulis  gravaminibus  quorumcumque  honerum  ordinariorum  sive 
extraordinariorum  cum  omnibus  eorum  rebus ,  juribus  et  actionibus  in 
territorio  ipsius  Castri  Plebis  liberamus  penitus  [et]  reddimus  absolutos. 
Ad  cujus  Castri  quidem  Plebis  comunitatem  et  homines  ejusdem  per 
presens  privilegium  et  regale  edictum  de  eadem  imperialis  plenitudinis 
potestate  pertinere  concedimus,  sancimus  et  declaramus  totum  territo- 
rium  cultum  et  incultum,  silvatum  et  macchiosum  (1),  existentem  a 


(1)  Forsilan  bois  taillis,  mdquis? 

dicto  Castro  Plebis  usque  acl  aquam  Clanarum  (a)  inclusive  vocatam 
Guadaburga  (b)  juxta  territorium  Urbevetanum  totumque  terrenum 
cultum  et  incullum,  silvatum  et  macchiosum,  existentem  citra  et  ultra 
Clanes  versus  Salicem,  Fighinum,  Comporsevolam  et  castrum  Scitonii  a 
strada  majore  sive  vetere  inclusive  usque  ad  territorium  Clusinum  juxta 
locum  dictum  Fontespada,  per  quam  slratam  recte  iter  tendit  de  civitate 
Clusina  ad  civitatem  Urbevetanam,  ac  etiam  totum  terrenum  cultum  et 
incultum,  silvalum  et  macchiosum,  situm  versus  clusum  Perusinum  juxta 
Tresam  veterem  viam,  fossatas  Canicule,  podium  Sancti  Secundi  et  juxta 
ipsam  ecclesiam  Sancti  Secundi,  collem  Novile,  fossatum  Lombarde  et 
viam  per  quam  itur  Clusium  et  juxta  res  Mastuli  Benajuncte  ac  etiam 
totum  terrenum  cultum  et  incultum,  silvatum  et  macchiosum,  versus  Pac- 
cianum,  Panicalem  et  Plegarium  juxta  et  prope  fossatum  Moiani,  fontem 
Sancti  Galgani  et  viam  per  quam  itur  Panicalem ,  collem  Castellonchi  et 
terminum  fossatelli  Falcosi,  collem  montis  Sancti  Marcelli,  stratam  sive 
viam  majorem  Plegarii  et  viam  per  quam  itur  ad  locum  Fratrum  divi- 
dentem  a  dicta  strata  majori  per  quam  itur  Plegarium,  et  lotum  terrenum 
cultum  et  incultum,  silvatum  et  macchiosum,  situm  versus  hermum  (c) 
Sancti  Johannis  et  montem  Leonem  juxta  flumen  Nestoris,  molendinum 
quondam  Baldutii  Jacobi  Petri  Baldini  in  dicto  flumine,  podium  fossale, 
viam  qua  ascenditur  ad  Hermum  predictum  et  juxla  locum  dictum  Pirus 
Jovis  usque  ad  dictam  aquam  Clanarum  vocatam  Guadaburga,  et  eisdem 
et  respectibus  (sic)  vos  omnes  homines  et  communitatem  ipsius  Castri 
Plebis  cum  omnibus  ipsius  castri  territoriis  predictis  absolvimus,  penitus 
liberamus  ab  omnibus  et  singulis  homagiis,  honeribus  et  debitis  quibus- 
cumque  quibus  quomodolibet  in  preteritum  constare  posset  vos  veslram- 
que  comunitatem  et  territoria  obnoxios  sive  obnoxia  quibusvis  imperii 
sacri  fidelibus  fuisse,  maxime  Andree  et  Uguccioni  comitibus  de  Plegario 
nefandissimis  nostre  majestati  ac  sacratissimo  Romanorum  imperio  pro- 
ditoribus.  Nulli  ergo  omnino  homini  liceat  hujus  nostri  edicti  et  privi- 

(a)  Sic  rectius  tamen  Clararum,  scilicet  fluvius  Chiare. 

(b)  Vel  Guadaburza. 

(c)  Sic  pro  eremum. 

legii  et  gratiose  concessionis  paginam  infringere  aut  ei  quodam  ausu 
temerario  contraire  sub  pena  nostre  gravissime  indignationis  et  decem 
marcarum  auri,  quam  penam  tociens  noscat  se  incursurum  ipso  facto 
quotiens  contrafactum  fuerit.  Quarum  penarum  medietatem  imperialis 
errari  sive  fici  (o),  residuam  vero  partem  injuriam  passi  usibus  decer- 
nimus  applicari,  presentium  sub  nostre  majestatis  sigilli  appensione  [per] 
testimonium  licterarum  (6). 

Hujus  rei  testes  sunt  :  Federighus  illustris  regis  Castelle  filius  dilectus 
nepos  noster,  R.  comes  Tolosanus  et  marchio  Provincie  dilectus  afiinis  et 
fidelis  noster,  R.  comes  Caserte  sacri  imperii  per  Marchiam  et  ducatum 
Spoleti  ab  Amelia  usque  Cornetum  vicarius  generalis,  Ansaldus  de  Mari 
sacri  imperii  et  regni  Sicilie  amiratus,  Pandolfus  de  Fascianella  sacri  im- 
perii  in  Tuscia  vicarius  generalis,  magistrus  (sic)  Petrus  de  Vinea  (c), 
magister  Tadeusde  Suessa  magne  curie  nostre  judices,  et  alii  quamplures. 

Signum  domini  nostri  Frederigi,  Dei  gratia  illustrissimi  Romanorum 
imperatoris  semper  augusti,  Jerusalem  et  Sicilie  regis. 

Acta  sunt  hec  apud  ecclesiam  Sancti  Lazari  (1),  districtus  civitatis 
Fulginii,  anno  dominice  incarnationis  millesimo  ducentesimo  quadrage- 
simo  tertio,  die  tertia  mensis  januarii,  secunda  indictione,  imperante 
domino  nostro  Federico  secundo,  Dei  gratia  Romanorum  imperatore 
semper  augusto ,  Jerusalem  ac  Sicilie  rege ,  imperii  ejus  anno  vigesimo 
tercio(d),  regni  Jerusalem  decimo  nono,  regni  vero  Cicilie  quadragesimo 
sexto,  feliciter.  Amen. 

[Sequitur  authenticum  Mathei  notarii  filii  quondam  Lodovici  de  Castro 
Plebis,  transcriptum  anno  Domini  a  Nativitate  ejusdem  millesimo  qua- 
dringentesimo  trigesimo  sexto,  indictione  X,  tempore  beatissimi  in 

(«)  Sic  pro  erarii  et  jisci. 

(b)  Quamquidem  formulam  omnino  a  genuinis  alienam  per  temporum  successio- 
nem  de  copia  in  copiam  ab  amanuensibus  mutatam  fuisse  arbitramur. 

(c)  In  ista  copia  Petrus  de  Ninis,  pessime. 

(d)  Legendum  vero  quarto. 


(1)  Hic  additur  alias  hospitale;  quae  glossa  ex  margine  in  textum  facilius  irrepsit. 

Xristo  patris  et  domini,  domini  Engenii  divina  favente  clementia  papae 
quarli,  die  nono  mensis  decembris,  praesentibus,  etc.] 


Fridericus,  Romanorum  imperator,  commune  Imolense  fideles 
suos  sub  sua  speciali  protectione  recipit,  ita  ut  comitatus  et  epi- 
scopatus  Imolae  in  toto  vel  in  parte  nunquam  Bononiensibus  vel 
Faventinis  vel  aliis  concedi  valeat,  sed  in  solo  imperii  dominio 
conservetur. 

(Edidit  Savioli,  Annal.  Bolog.,  t.  III,  pars  II,  p.  199,  n°  630,  ex  arch.  secr. 
cornm.  Ymolens.) 

In  nomine  sancte  et  individue  Trinitatis.  Fridericus  secundus,  divina 
favente  clementia  Romanorum  imperator  semper  augustus,  Hierusalem 
et  Sicilie  rex.  Cesaree  decus  extollitur  dignitatis  et  nostri  nominis  titulus 
decoratur  cum  ad  fideles  et  benemeritos  nostros  dexteram  nostre  libera- 
litatis  extendimus  et  statum  civitatis  eorum  dignis  honoribus  et  benefi- 
ciis  ampliamus,  dignum  exemplo  ac  relatu  memorabilem  recensentes  in 

hiis  qui  nobis  et  imperio  servierunt  quorum  prompta  fides 

et  sincera  devotio  actibus  gratie  ac  favoris 

nostri  nunciis  gaudeant  ampliari.  Hinc  est  igitur  quod  presentis  scripti 
serie  notum  fieri  volumus  universis  imperii  fidelibus  tam  posteris  quam  mo- 
dernis  quod  cum  commune  Imolense  fideles  nostri  per  ambaxatores  eorum 
nostre  supplicavernnt  majestati  ut  divi  avi  nostri  Friderici  primi,  Roma- 
norum  imperatoris,  memorie  recolende,  vestigia  imitantes,  beneficia  ac 
gratiam  indulta  sibi  per  eum  ad  bonum  statum  civitatis  et  civium  con- 
servandum  dignaremur  prosequi  et  liberaliter  augere;  nos  ad  eorum 
supplicationes  tanto  favorabiliter  inclinati  quanto  ab  eis  gratiora  et 

devotiora  accepisse,  ejusdem  avi  nostri  provisione  cle- 

menter  inducti,  previa  nobis  clementia  qua  ducimur  ad  .  . 

predictam  civitatem  Imole  et  omnes  homines  nunc  et  in  futurum  habi- 

tantes  in  ea  in  nostra  et  imperii  protectione  recipimus,  statumque  ejus- 
dem  civitatis  ad  modum  aliarum  civitatum  in  integrum  restituimus  et 
presentis  privilegii  robore  confirmamus  ac  etiam  ab  omni  jugo  aliarum 
civitatum  et  personarum  absolvimus,  ac  omnibus  in  ea  ad  habitandum 
venientibus  vel  venire  volentibus  liberam  et  absolutam  absque  omni 
obstaculo  commorandi  et  habitandi  in  ea  perpetuam  tribuimus  facul- 
tatem.  Ex  uberiori  quoque  gratia  nostri  favoris  adjicimus  ut  comitatus  et 
episcopatus  Imole  in  toto  vel  in  parte  aut  in  diviso  Bononiensibus  vel 
Faventinis  non  detur  neque  concedatur  nec  ulli  alii  qui  eisdem  Bononien- 
sibus  aut  Faventinis  daret  vel  concederet  aut  pro  eis  in  communi  vel  in 
diviso  aliquo  modo  vel  ingenio  haberet  vel  teneret,  sed  ipsum  perpetuo  in 
nostra  et  imperii  devotione  ac  dominio  reservamus ;  censentes  ut  qui  pro 

nobis  et  imperio  mori  et  vivere  communiter  elegerunt  se  

nostrefidei  extimantes  lucrum  vite,  a  nostro  ac  imperii  do- 

minio  ullo  unquam  futuro  tempore  alienari  valeant  vel  vocari.  Et  si  alicui 
de  ipso  episcopatu  et  comitatu  Imole  in  toto  vel  in  parte  aliqua  concessio 

fieret  contra  hujus  indulgentiam  facientis,  inanis  et 

irrita  penitus  habeatur.  Concedimus  insuper  et  confirmamus  eisdem 
predicta  omnia,  sicut  predictus  avus  noster  Fridericus  divus  augustus 

eis  concessisse,  ut  juxta  concessionem  et 

confirmationem  nostram  sint  eis  perpetuo  duratura.  Quapropter  presentis 
privilegii  auctoritate  mandamus  quatenus  nullus  legatus,  dux,  marchio, 
comes,  vicecomes,  capitaneus,  vicarius,  potestas,  rector,  consilium, 
commune,  nullaque  persona  sublimis  vel  humilis,  ecclesiastica  vel  secu- 
laris,  contra  presentis  concessionis  nostre  paginam  et  tenorem  venire 
presumat.  Quod  qui  presumpserit,  preter  indignationem  nostram  quam 
se  noverit  incursurum,  centum  libras  auri  componat,  quarum  medietas 

fisco  nostro  et  reliqua  pars  injur  persolvatur, 

salva  in  omnibus  et  per  omnia  imperiali  justitia.  Ad  hujus  itaque  con- 

cessionis  nostre  memoriam  et  presens  privilegium  fieri 

fecimus  et  sigilli  nostri  robore  jussimus  communiri. 

Hujus  autem  rei  testes  sunt  :  R.  comes  Tholosanus,  marchio  Provin- 
cie,  A.  de  Mari  [regni  Sicilie]  admiratus,  P.  de  Phaxanella  sacri  imperii 

VI.  "  20 

in  [Tuscia]  vicarius  generalis ,  Hildebrandinus  Cachaconti ,  magister  Pe- 
trus  de  Vinea  et  magister  Thaddeus  de  Suessa  magne  imperialis  curie 
judices,  et  alii  quamplures. 

Acta  sunt  hec  anno  dominice  incarnationis  M.  CC.  XLIII,  mense  janua- 
rii,  prima  indictione  (1),  imperante  domino  nostro  Friderico,  Dei  gratia 
invictissimo  Romanorum  imperatore  semper  augusto,  Hierusalem  et  Si- 
cilie  rege,  Romani  imperii  ejus  anno  vigesimo  quarto,  regni  Hierusalem 
vigesimo  (a),  regni  vero  Sicilie  quadragesimo  sexto,  feliciter. 

Datum  apud  .  . . ,  anno ,  mense  et  indictione  suprascriptis. 


Fridericus,  Romanorum  imperator,  Pandulfo  de  Fasanella 
imperii  in  Tuscia  capitaneo  generali  mandat  ut  de  mercato  ab 
hominibus  castri  Arcidossi  in  loco  Malacdia  instituto,  in  praeju- 
dicium  mercati  quod  monasterium  Sancti  Salvatoris  de  Monte 
Amiato  apud  Plebem  de  Amole  antiquitus  habet,  inquisitionem 
fieri  faciat. 

(Inedit.  ex  chartis  S.  Salv.  de  Monteamiato  in  arch.  diplomat.  Florent.  asser- 
vatis.) 

Pandulfus  de  Fascianella  imperialis  in  Thuscia  capitaneus  generalis 
Matheo  notario  de  Sancto  Quirico  dilecto  suo  salutem  et  amorem  since- 
rum.  Recepimus  sacras  imperiales  litteras  in  hac  forma  : 

Fridericus,  etc,  Pandulfo,  etc.  Pro  parte  abbatis  et  conventus  monas- 
terii  Sancti  Salvatoris  de  Monteamiato  nostrorum  fidelium,  celsitudini 
nostre  fuit  oblata  querela  quod  cum  a  divis  retro  principibus  ipsi  monas- 
terio  fuerit  concessum  et  a  nostra  munificentia  confirmatum  apud  Ple- 

(a)  Sic.  Rectius  tamen  nono  decimo. 


(1)  Legendum  autem  secunda  indictione,  tam  ex  collatione  teslium  quam  ex  annis  imperii 
et  regnorum  qui  clare  ad  ann.  1244  documentum  referendum  esse  demonstrant. 

bem  de  Amole  mercatum  sabbatinum  habere,  et  in  possessionem  juris 
ipsius  mercati  tanto  tempore  cujus  non  extat  memoria  fuerit ;  univer- 
sitas  castri  Arcidossi  instiluit  quoddam  aliud  mercatum  propria  auctori- 
tate  in  loco  qui  dicitur  Malacdia  qui  distat  per  medium  miliare  a  Plebe 
predicta,  per  quod  mercato  dicti  monasterii  penitus  derogatur.  Cum  igitur 
nove  nundine  sine  speciali  mandato  nostri  culminis  ordinari  non  pos- 
sint,  fidelitati  tue  precipiendo  mandamus  quatenus  si  premissis  veritas 
sufragatur,  nniversitatem  dicti  castri  de  Arcidosso  qua  convenit  coerci- 
tione  compellas  quod  dictum  monaslerium  in  antiquis  nundinis  a  divis 
retro  principibus  eidem  concessis  non  molestent  nec  nundinas  novas 
instituant  dictis  antiquis  nundinis  derogantes;  ut  iterato  quoque  in  hoc 
celsitudinem  nostram  inquirere  non  cogantur  (1).  —  Quare  mandamus 
tibi  imperiali  auctoritate  qua  fungimur  injungenfes  quatenus  de  predictis 
inquisitionem  facias  diligentem  et  ipsam  factam  per  manum  publicam 
nobis  sub  tuo  sigillo  transmittas.  Datum  Senis,  nono  decimo  januarii, 
secunde  indictionis. 

Cujus  auctoritate  rescripti  ego  notarius  Matheus  ad  predicta  loca  ac- 
cessi  et  inquisitionem  diligentem  per  infrascriptos  homines  facere  curavi 
juxta  formam  predicti  mandati  die  mercurii  decima  septima  madii  se- 
cunde  indictionis.  Super  inquisitione  fienda  de  predictis  juraverunt 
homines  infrascripti  dicere  veritatem,  etc. 

[Sequitur  inquisitionis  forma  cum  testium  juratorum  depositionibus.] 


Fridericus,  Romanorum  imperator,  Manuelem  Guidi  Bussae  gjJSEfc 
Senensem  publicum  imperii  tabellionem  constituit,  et  mandat  ut 
omnes  illi  in  hoc  officio  de  cetero  intendant. 

(Inedit.  ap.  arch.  comm.  Senens.  ex  pergam.,  t.  V,  n°  388.) 


(1)  Notae  chronologicae  desunt.  Mandatum  vero  Grosseti  mense  januario  datum  fuisse 
plus  quam  verisimile  est. 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  confidentes  de 
prudentia  et  fidelitate  Manuelli  Guidi  Busse  de  Senis  fidelis  nostri,  re- 
cepto  ab  eo  fidelitatis  et  officii  debito  secundum  consuetudinem  jura- 
mento,  statuimus  ipsum  publicum  tabellionem  imperii  ut  ammodo  ubique 
per  imperium  ipsius  tabellionatus  officium  ad  honorem  et  fidelitatem 
nostram  debeat  fideliter  exercere.  Quocirca  fidelitati  vestre  precipiendo 
mandamus  quatenus  de  omnibus  que  ad  publici  tabellionatus  officium 
spectare  noscuntur,  dicto  Manuello  fideli  nostro  intendatis  et  respondeatis 
et  responderitis  de  cetero  ad  honorem  et  fidelitatem  nostram  tanquam 
publico  tabellioni  imperii  a  nostra  majestate  statuto,  nec  aliquis  sit  qui 
eum  super  ipsum  officium  temere  impediat  vel  perturbet.  Quod  qui  pre- 
sumpserit  indignationem  nostri  culminis  se  noverit  incursurum.  Ad  hujus 
autem  rei  memoriam  et  stabilem  firmitatem,  presens  scriptum  fieri  et 
sigillo  majestatis  nostre  jussimus  communiri. 

Datum  Grosseti ,  anno  dominice  incarnationis  millesimo  quadragesimo 
tertio,  mense  januarii,  secunda  indictione. 


icrosseti,       Novae  constitutiones  imperatoris  Friderici  de  officio  magistri 

januario.)       ....  ..  .  t  "  • 

justitiani  et  judicum  magnae  curiae,  de  htteris  ab  eadem  cuna 
impetrandis,  de  pronunciatione  sententiae  infra  decem  dies,  de 
emendatione  oppressionum  et  de  forma  super  curiae  debitis  ob- 
servanda. 

(Edit.  ap.  Cabcani,  Constit.  regni  Sicil.,  p.  34  et  seq.;  nunc  coll.  cum  codic.  bibl. 
Cesar.  Paris.  Cf.  quid  supra  monuirnus,  t.  IV,  pars  I,  p.  255.) 

LIB.  I,  TIT.  XXXVIII. 

De  officio  magistri  justitiarii  et  judicum  magne  curie. 
Nihil  veterum  principum  auctoritati  detrahimus  (I)  si  juxta  novorum 

(1)  Ex  hoc  proemio  discimus  cui  tempori  istae  novae  constitutiones  adscribi  debeant,  cum 

temporum  qualitatem  de  nostro  gremio  nova  jura  producimus  et  novis 
abusibus  nova  remedia  reperimus.  Habet  enim  istud  ex  officii  necessi- 
tate  precipuum  imperialis  excellentie  dignitas,  si  per  rerum  mutationes 
et  temporum  ad  eradicanda  vitia  plantandasque  virtutes  non  videntur 
hominibus  vetera  jura  sufficere ,  nova  quotidie  reperire  consilia  per  que 
virtuosi  ditentur  premiis  et  vitiosi  continuis  penarum  malleis  conteran- 
tur.  Considerantibus  igitur  nobis  ad  laudabilem  hominum  regni  vitam 
statuta  predecessorum  nostrorum  regum  et  principum  quamdam  ex  lon- 
geva  guerrarum  turbatione  quodammodo  contraxisse  rubiginem ,  dum 
uti  pacifice  statutis  eisdem  homines  nequiverint  ,  in  parte  etiam  (ut 
igitur  salvo  predecessorum  nostrorum  pudore  loquamur)  propter  sequen- 
tium  temporum  nova  discrimina  statutis  ipsorum  defectu  non  modico 
Iaborantibus,  statim  post  nostri  receptum  imperii  diadema  necessaria 
nec  minus  continua  nos  oportuit  excogitare  remedia  per  que  possemus 
veterum  statutorum  rubiginem  provisionis  nostre  lima  detergere  et  con- 
silii  plenitudine  supplere  defectum.  Sicque  nuperrime  diebus  istis,  dum 
ab  expeditione  Ligurum  ad  regnum  nostrum  Sicilie  quietis  auram  veni- 
remus  assumere,  licet  brevem,  istius  etiam  modici  temporis  spatium  dare 
noluimus  ad  requiem,  quin  etiam  preterita  niteremur  absentie  nostre 
tempore  dispendia  commissa  corrigere  et  in  futurum  de  statu  pacifico 
nostrorum  fidelium  cogitare ;  et  ut  secundum  ordinem  singula  tractare- 


illas  Riccarlus  de  Sancto  Germanu  clare  memoret  his  verbis  :  «  Inde  imperator  Grossvlum 
se  contulit  ubi  quasdam  edidit  sanctiones  contra  judices,  advocatos  et  notarios,  quas  per  totum 
regnum  publicari  praecepit  et  tenaciter  observari,  quarum  initium  tale  est :  Nihil  veterum  auc- 
toritati  detrahitur,  etc.  »  Ap.  Murator.  Scriptor.,  t.  VII,  p.  1052.  Novas  adesse  et  in  corpore 
constitutionum  Melfiensium  antiquitus  non  insertas  fuisse  (estatur  ipse  Matthaeus  de  Affiictis 
quum  dicat  :  «  Quia  glossa  allegat  novas  constitutiones  loquentes  de  officio  magistri  justi- 
tiarii,  ubi  sunt  istao  novae  imperatoris  Friderici?  Dic  quod  est  constitutio  quae  incipit  supra 
Statuimus  et  constitutio  Magister  justitiarius  etconstitutio  Capitaneorum,  quae  non  habentur 
corrmuniter  nec  in  libris  impressis  nec  in  muliis  constitutionibus  non  impressis,  sed  bene 
Anrireas  de  Isernia  habebat  ipsam  quia  ipsam  legit  quam  non  glossat  i&ta  glossa,  et  ipsam 
constitutionem  ego  habeo  in  libro  meo.  »  (Matt.  degl'  afflitti,  Const.  Neapol.  1. 1,  rubr.  39, 
p.  134,  et  ibidem,  rubr.  41,  p.  136.)  De  nova  coristitutione  Capitaneorum ,  cur  illam  ad 
ann.  1235  exposuerimus,  satis  disseruimus ,  t.  IV,  p.  182. 

inus,  curie  nostre  providimus  ordinare  juslitiam  a  qua  velut  a  fonte  rivuli, 
per  rcgnum  undique  norma  justitie  derivetur. 

Slatuimus  ut  magne  curie  nostre  magister  justitiarius  nobiscum  in 
curia  commoretur,  cui  quatuor  judices  volumus  assidere;  et  ut  magister 
justitiarius  curie  nostre  supradictus  de  crimine  lese  majestatis  nostre  et 
de  feudis  quaternatis  et  de  quota  parte  ipsorum  feudorum  et  de  appel- 
lationibus  ordinariorum  seu  delegatorum  nostrorum  ad  nostram  curiam 
interjectis  et  de  questionibus  nostrorum  curialium  qui  immediate  nobis 
assislunt,  de  speciali  conscientia  nostra  in  curia  commorantium,  qui  de 
curia  nostra  sine  speciali  mandato  nostro  non  possunt  recedere;  nec  non 
et  miserabilium  personarum  quarum  est  privilegium  forum  eligere,  cor- 
porali  prestito  sacramcnto  quod  adversariorum  suorum  forte  potentiam 
perhorrescunt,  causas  audiat  et  justitia  mediante  decidat.  Consultationes 
inferiorum  judicum  pro  sua  jurisdictione  recipiat,  de  jure  consulentibus 
responsurus.  In  aliis  autem  nulli  liceat  adversarium  suum  in  nostram 
curiam  evocare,  sed  apud  civiles  et  criminales  judices,  prout  eorum  qui- 
libet  de  causa  cognoscere  ex  officio  suo  potest,  adversarios  suos  citandi 
licentia  concedatur.  Hoc  addito  quod  de  crimine  lese  majeslatis  nostre 
apud  justitiarios  regionum,  si  hoc  accusator  elegerit  causas  audiri  volu- 
mus  et  decidi.  Advenientibus  etiam  ad  curiam  nostram  pro  querenda 
justitia  seu  litteris  impetrandis  primum  inquiri  precipimus  si  ad  civiles 
judices  in  civilibus  causis  vel  de  majoribus  ad  majores  primum  recursum 
habuerunt.  Quod  si  forte  negaverint,  ad  ipsos  cum  rubore  et  expensarum 
factarum  dispendio  sine  litteris  remitti  jubemus.  Ceterum  si  per  eos  dene- 
gatam  aut  detractam  forte  sibi  justitiam  preslito  sacramento  firmave- 
rint,  nomine  supplicantis  et  judicis  cum  adjectione  dicti  rescripti  con- 
cessi  in  memorialibus  actis  que  super  his  specialiter  fieri  mandavimus 
annotato,  tandcm  in  infrascripta  forma  litteras  obtinebunt  que  talis  est : 
«  Talem  juratum  ad  te  remittimus  quod  desuper  intercluso  negotio  a  te 
»  petitam  justitiam  nequierit  obtinere,  expediendus  infra  statuli  temporis 
»  spatium  per  novas  nostre  munificentie  sanctiones.  »  Is  autem  ad  quem 
hujusmodi  littere  transmittuntur,  omnes  quotquot  in  forma  prescripta 
oflicio  suo  durante  acceperit  ab  administratione  rcmotus  infra  mensem 

continuum  curie  noslre  judicibus  apud  quos  gesta  de  talibus  residebunt, 
priusquam  ad  alterius  ratiocinii  calculum  admittatur,  per  se,  non  per 
procuratores  presentare  debebit;  redditurus  de  quolibet  examine  judicii 
rationem,  ut  quilibet  vel  de  negligentia  redargutus  penam  legitimam 
quam  non  formidavit  accipiat  vel  de  diligentia  comprobetur;  in  presentia 
adversariorum  vel  contumaciter  fugitivorum  qui  per  successorem  suum 
ad  instantem  requisitionem  ipsius  peremptorie  citari  debebunt,  cum  ipso 
nostre  curie  se  debeat  presentare,  [ut]  perjurii  penam  probabili  ratione 
refundat.  Sane  si  quisquam  inferiorum  judicum  questionem  ad  se  forte 
delatam  ad  jurisdictionem  suam  dubitat  probabiliter  pertinere ,  dubita- 
tionis  sue  causam  litteris  suis  non  per  partes  ad  curiam  transmittendo, 
sed  certum  infra  quem  responsionem  expectet  partibus  terminum  pre- 
figendo ,  curie  nostre  secure  rescribat ,  juri  et  qualitati  negotii  a  nostra 
curia  responsum  idoneum  recepturus. 

LIB.  I,  TIT.  XXXIX. 

De  impetrandis  litteris  a  curia  magistri  justitiarii. 

Litteras  de  remissione  predicta  vel  de  citatione  super  causis  et  earuni 
processibus  ad  magnam  curiam  nostram  pertinentibus  necnon  super  in- 
quisitionibus  faciendis  et  ad  curiam  nostram  remittendis  et  demum  de 
qualibet  justitia,  ordine  supradicto  servato,  sub  titulo  nostri  nominis 
et  speciali  sigillo  nostro  quod  de  justitia  fieri  mandavimus  et  quod  apud 
judices  curie  nostre  residere  jubemus,  de  consilio  predictorum  omnium 
judicum  scribi  volumus  et  etiam  sigillari.  Specialiter  autem  duobus  ju- 
dicibus  in  curia  nostra  statutis  qui  secum  unum  notarium  ad  hoc  spe- 
cialiter  deputatum  habebunt,  injungimus  ut  inquisitiones  factas  et  ad 
curiam  nostram  missas  cum  omni  diligentia  videant ,  probata  discutiant 
et  demum  relatione  ad  magistrum  justitiarium  et  judices  nostros  facta,  si 
que  sunt  que  conscientia  nostra  non  egeant ,  causas  inquisitionum  ipsa- 
rum ,  data  copia  partibus  que  non  subterfugii  causam  querebant  recla- 
mandi  licentia,  predicti  magister  juslitiarius  et  judices  cum  summa  cele- 
ritate  decidant.  Denunciationes  autem  pro  nobis  vel  contra  curiam 

nostram  factas  quas  in  posterum  denuntiatoris  nomine  non  expresso 
recipi  prohibemus,  per  judices  antefatos  discuti  volumus  et  secundum 
formam  in  denuntiationibus  ipsis  inferiori  nostri  nominis  lege  firmatam, 
commissiones  de  eis  fieri,  causas  ipsorum  instrui  et  ad  finem  debitum 
deduci  jubemus. 

Nova  constitutio. 

Precipimus  offerri  magistro  justitiario  omnes  petitiones  tam  de  imperio 
quam  de  regno,  tam  de  justitia  quam  de  gratia.  Ipse  autem  eodem  die 
consilio  habito  cum  uno  judicum  predictorum,  secundo  die  naturam 
petitionum  omnium  examinabit  et  eas  que  ad  suum  officium  pertinent 
per  se  expediet,  que  sunt  sigillande  sigillo  juslitie  imperii  et  sigillo  ca- 
mere,  eas  videlicet  que  sunt  de  forma;  alias  autem  que  conscientiam 
nostram  requirunt,  remittet  ad  libellensem  nostrum  sub  sigillo  suo  per 
nuncium  suum  vel  per  aliquem  ex  supplicantibus. 

LIB.  I,  TIT.  XL. 

Ut  post  renunciationem  infra  decendium  pronuncietur  in  omnibus. 

Hac  lege  in  perpetuum  valitura  censemus  ut  tam  magister  justitiarius 
quam  alii  inferiores  judices  infra  decendium  postquam  renunciatum  est 
pronuncient  a  renunciationis  tempore  numerandum.  Et  si  talis  questio 
emerserit  in  qua  nostra  conscientia  sit  necessario  consultanda  vel  supe- 
riorum  judicum  consilium  expectandum ,  magister  justitiarius  predictus 
per  se  vel  per  unum  ex  judicibus  circumspectionis  nostre  responsum 
exquirat.  In  illis  tamen  casibus  in  quibus  nobis  inconsultis  procedi  non 
potest,  ut  in  his  que  curia  tenet  vel  si  novus  casus  emerserit,  fideli  rela- 
tione  facta  superiorum  suorum  responsum  exquirat.  Idem  in  inquisitio- 
nibus  el  appellationibus  dignoscitur  observandum,  videlicet  ut  currat 
decendium  in  inquisitionibus  post  responsiones  factas;  in  appellationibus 
post  earum  receptionem  si  ambe  partes  non  sint  presentes,  sed  appellator 
tantum;  ubi  sunt  presentes,  post  renunciationem  factam  ut  supra. 

LIB.  I,  TIT.  XLII. 

Ut  magister  justitiarius  possit  emendare  oppressiones  officialium  et  revocare. 

Magister  justitiarius  injurias,  oppressiones  et  concussiones  inferiorum 
omnium  judicum,  destitutiones  etiam  sine  speciali  mandato  nostro  pro 
curia  nostra  factas  faciat  emendare  et  possessiones  restitui  destituto, 
nobis  etiam  inconsultis.  Captivos  etiam  nobis  non  mandantibus  vel 
inconsultis  per  justitiarios  vel  per  alios  captos ,  injuste  vel  juste  captos 
et  injuste  detentos,  nobis  inconsultis  faciat  liberari. 

Nova  constitutio  de  eodem  (1). 

Causas  per  magistros  camerarios  in  regno  vel  per  capitaneos  in  im- 
perio  coram  eis  contra  fiscum  motas  et  ad  curiam  terminandas  delatas 
super  debitis  et  rebus  mobilibus,  suo  jure  definiat.  Item  de  modicis  im- 
mobilibus,  sicut  de  domo  una  et  vinea  que  non  sunt  magni  pretii.  Super 
aliis  autem  conscientiam  nostram  quam  citius  poterit  per  se  vel  per  alios 
ex  judicibus  consultabit  :  hoc  specialiter  super  curie  debitis  observato 
quod  non  tantum  per  instrumenta  confessionum ,  sed  per  testes  qui  na- 
turali  numerationi  interfuerint,  de  debito  probetur,  nisi  judex  et  nota- 
rius  et  testes  in  instrumento  subscripti  non  de  confessione  tantum,  sed 
quod  ipsi  interfuerint  numerationi,  testentur. 


Fridericus,  Romanorum  imperator,  Heinrico  Bambergensi  electo 
ejusque  ecclesiae  hanc  gratiam  ab  antiquo  indultam  confirmat 
ut  omnes  argentifodinae  sive  decimae  subterraneae  quae  in  terris 
ecclesiae  repertae  fuerint,  cedant  ad  utilitatem  pastoris  et  eccle- 
siae  memoratae. 


(1)  Haec  autena  nova  quae  dicitur  constitutio  nihil  aliud  est  quam  appendix  et  conseqiient*a 
praecedentis  XLII. 

VI.  21 

(Edit.  ap.  Schultes,  Hisl.  Schriflen,  t.  II,  p.  369.  — Monum.  Boica,  t.  XXXI, 
pars  I,  p.  579,  e  cod.  copiali  sec.  XIII,  fol.  14.) 

Fridericus,  Dei  gralia  Romanorum  imperator  semper  augustus,  Jeru- 
salem  et  Sicilie  rex,  universis  imperii  fidelibus  presentes  litteras  inspec- 
turis  gratiam  suam  et  omne  bonum.  Cum  ex  concessione  divorum 
augustorum  parentum  nostrorum  et  nostra  Babenbergensi  ecclesie  ab 
antiquo  talis  gratia  sit  indulta  ut  omnes  argentifodine  sive  decime  sub- 
terranee  que  reperte  fuerint  in  territorio  ecclesie,  cedant  integre  et  sine 
cujuslibet  contradictione  ad  utilitatem  pastoris  et  ecclesie  memorate, 
universitati  vestre  mandamus  quatenus  nullus  sit  qui  dilectum  principem 
nostrum  Heinricum  ecclesie  memorate  electum  et  ipsam  ecclesiam  contra 
predictam  gratiam  sibi  et  ecclesie  a  nobis  et  predecessoribus  nostris 
indultam  ausu  temerario  impedire  vel  molestare  presumat.  Quod  qui 
presumpserit  indignationem  nostri  culminis  se  noverit  incursurum.  Ad 
cujus  rei  memoriam  presens  scriptum  fieri  et  majestatis  nostre  sigillo  jus- 
simus  communiri. 

Datum  Grosseti,  anno  dominice  incarnationis  M.  CC.  XLIII,  mense  fe- 
bruario,  secunde  indictionis. 


februae"0'  Fridericus ,  Romanorum  imperator,  sub  sua  et  imperii  protec- 
tione  recipit  Girardum  Galfridi  de  Prata  et  consortes  ejus  fideles 
suos ,  eisque  confirmat  castrum  de  Prata ,  terras ,  argentifodinas 
et  terras  ubi  argentifodinae  sunt,  firmiter  injungens  ut  nullus 
eos  perturbare  praesumat. 

(Inedit.  cx  archiv.  comm.  Senens.,  Caleff.  dell'  Assunta,  mater.  XII,  fol.  473 
recto,  in  transurapt.  authent.  ann.  1255,  aprilis  die  19,  Senis  in  ecclesia  Sancti 
Christophori  coram  testibus  multis.) 


Frederigus,  Dei  gratia  Romanorum  imperator  semper  augustus,  Ieru- 

salem  et  Sicilie  rex.  Imperiali  celsitudini  cedit  ad  gloriam  suorum  vota 
fidelium  benigno  favore  respicere  et  justas  supplicationes  ipsorum  favo- 
rabiliter  exaudire.  Per  presens  igitur  scriptum  notum  fieri  volumus  uni- 
versis  imperii  fidelibus  tam  presentibus  quam  futuris  quod  nos  atten- 
dentes  fidem  puram  et  devotionem  sinceram  quam  Girardus  Galfridi  de 
Prata  et  consortes  ejus  fideles  nostri  ad  majestatis  nostre  personam  et 
sacrum  imperium  habent,  pro  gratis  quoque  servitiis  que  nobis  et  im- 
perio  exhibuerunt  hactenus  fideliter  et  devote  et  que  exhibere  poterunt 
in  antea  gratiora,  ipsos  sub  nostra  et  imperii  protectione  ac  defensione 
recepimus  speciali.  De  habundantiori  etiam  celsitudinis  nostre  gratia 
predicto  Girardo  et  consortibus  suis  fidelibus  nostris  castrum  de  Prata 
et  terras  eorum  et  argenti  fodinas  et  terras  ubi  argenti  fodine  sunt, 
prout  ea  omnia  juste  tenere  et  possidere  noscuntur,  concedimus  et  con- 
firmamus  de  imperialis  plenitudine  potestatis,  salva  in  omnibus  impe- 
riali  justitia.  Statuimus  itaque  et  edicto  presenti  sanctimus  firmiter  injun- 
gentes  quatinus  nulla  persona  alta  vel  humilis,  ecclesiastica  vel  secularis, 
antedictos  fideles  nostros  in  fide  et  devotione  nostra  et  imperii  laudabi- 
liter  persistentes  contra  presentis  scripti  nostri  tenorem  ausu  temerario 
inquietare ,  molestare  seu  perturbare  presumat.  Quod  qui  presumpserit 
indignationem  culminis  nostri  se  noverit  incursurum  et  quinquaginta 
libras  auri  optimi  pro  pena  compositurum,  medietate  scilicet  camere 
nostre  et  reliqua  medietate  passis  injuriam  applicanda.  Ad  hujus  itaque 
concessionis  et  confirmationis  nostre  memoriam  et  robur  perpetuo  vali- 
turum,  presens  scriptum  fieri  et  sigillo  majestatis  nostre  jussimus  com- 
muniri. 

Hujus  rei  testes  sunt  :  Fredericus  illustris  regis  Castelle  filius,  dilectus 
nepos  noster,  Pandulfus  de  Fassanella  sacri  imperii  in  Tuscia  vicarius 
generalis,  Petrus  de  Calabria  marestalle  nostre  magister,  Petrus  de  Vinea 
et  Taddeus  de  Suessa  magne  curie  nostre  judices,  et  alii  quamplures. 

Datum  Grosseti,  anno  dominice  incarnationis  millesimo  ducentesimo 
quadragesimo  tertio,  mense  februarii,  secunde  indictionis,  imperante 
domino  nostro  Friderico ,  Dei  gratia  invictissimo  Romanorum  imperatore 
semper  augusto,  Ierusalem  et  Sicilie  rege ,  imperii  ejus  anno  vicesimo 

quarto ,  regni  Ierusalem  vigesimo  (a),  regni  vero  Sicilie  quadragesimo 
sexto,  feliciter.  Amen. 

Ego  Jacobus  Bastonis  notarius,  etc. 


Fridericus,  Romanorum  imperator,  hominibus  castri  Montis 
Politiani  franchisias  quibus  tempore  praedecessorum  suorum 
uti  consueverunt,  concedit,  et  specialiter  facultatem  cognoscendi 
de  maleficiis  in  terra  ipsa  commissis. 

(Inedit.  ex  exemplari  authentico  ap.  archiv.  comm.  Senense,  pergam.,  t.  III, 
n°  200;  ubi  multae  lacunae  ob  corrosos  characteres  legi  nequeunt,  sed  facile 
supplentur.  Mendas  evidentiores  correximus.) 

In  nomine  Domini.  Amen.  Hoc  est  exemplum  cujusdam  privilegii  cu- 
jus  tenor  talis  est  : 

Fredericus,  Dei  gratia  Romanorum  imperator  semper  augustus,  Jeru- 

salem  et  Sicilie  rex.  Per  presens  scriptum  presens  etas  noverit  

 quod  nos  attendentes  fidem  et  devotionem  synce- 

ram  quam  homines  castri  Montis  Politiani  fideles  nostri  erga  majestatem 

nostram  et  sacrum  imperium  habuerunt  nec  non 

grata  et  accepta  servitia  que  nobis  exibuerunt  et  exibent  ac  in  antea 
exhibere  poterunt  gratiora;  attendentes  etiam  statum  ipsius  loci,  ad 
honorem ,  utilitatem  et  augmentum  nostrum  et  imperii  respicientes,  de 
munificentie  nostre  [gratia]  concedimus  hominibus  et  personis  ipsius 
castri  nostris  fidelibus  intus  et  extra  libertates,  consuetudines  atque  fran- 
chisias  quibus  ibidem  habitantes  temporibus  divorum  augustorum  ante- 
cessorum  nostrorum  avi  et  patris  nostri  memorie  recolende  uti  consue- 
verunt,  et  quod  omnes  volentes  ire  cum  suo  jure  ad  habitandum  locum 
predictum  possint  tamque  homines  aliorum 


(a)  In  sequenti  vero  privilegio  legitur  nono  decimo,  rectius. 

angararios  et  personalibus  servitiis  obligatos  quam  omnes  habitatores  et 
venientes  ad  habitandum  locum  predictum  recipimus  sub  protectione 
nostra  et  imperii  speciali.  De  habundantiori  quoque  gratia  nostra  conce- 
dimus  ipsis  fidelibus  nostris  ut  nullus  eorum  extra  gratiam  (?)  predictam 
ad  judicium  evocetur,  nisi  de  speciali  celsitudinis  nostre  mandato  vel 
nostri  legati  in  Tuscia  generalis;  benigne  providentes  eisdem  ut  omnis 
persona  in  castro  habitans  memorato  cum  hominibus  ipsius  terre  dum- 

taxat  servire  

nisi  quicquam  alibi  habeat  unde  curie  nostre  servitium  debeat  exibere. 
Concedimus  etiam  supradictis  fidelibus  nostris  ut  de  maleficiis  que  fue- 
rint  in  ipsa  terra  commissa  rectores  ejusdem  per  nos  vel  per  nostros 
generales  vicarios  Tuscie  instituti  pro  tempore  facultatem  ibidem  habeant 
cognoscendi,  nisi  criminis  immanitas  exigat  vel  justa  causa  requiratquod 
de  ipsis  in  nostra  vel  generalis  vicarii  curia  cognoscatur ;  statuentes  etiam 

imperialis  sanctionis  edicto  nullus  vicarius, 

comes  seu  vicecomes,  nullus  potestas,  rector  aut  consul,  nullum  consi- 
lium  aut  commune,  nulla  persona  alta  vel  humilis,  ecclesiastica  vel  secu- 
laris ,  contra  presentis  privilegii  tenorem  ausu  temerario  venire  presumat, 
donec  in  fide  et  devotione  nostra  et  imperii  homines  predicti  castri  per- 
manserint.  Quod  qui  presumpserit  preter  indignationem  nostri  culminis 

mille  marcas  argenti  se  compositurum  in  temeritatis  sue 

penam,  medietate  camere  nostre,  reliqua  medietate  passis  injuriam  appli- 
canda.  Ad  hujus  autem  concessionis  et  indulgentie  specialis  nostre  me- 

moriam  et  robur  perpetuo  valiturum,  presens  privilegium  

.  .  .  et  sigillo  majestatis  nostre  jussimus  communiri. 

Datum  Grosseti,  anno  dominice  incarnationis  millesimo  ducentesimo 
quadragesimo  tercio,  mense  februarii,  secunde  indictionis,  imperante 
domino  nostro  Friderico  secundo,  Dei  gratia  invictissimo  Romanorum 
imperatore  semper  augusto,  Jerusalem  el  Sycilie  rege,  imperii  ejus  anno 
vigesimo  quarto ,  regni  Jerusalem  nono  decimo ,  regni  vero  Sycilie  qua- 
dragesimo  sexto,  feliciter.  Amen. 

rfbruarii']  Fridericus,  Romanorum  imperator,  privilegium  Friderici  I,  avi 
sui,  datum  25  julii  1185  confirmat,  quo  Morianum  et  alia  loca 
ad  episcopatum  Lucanum  pertinentia  sub  protectione  imperii 
recipiuntur  prohibeturque  ne  civitas  Lucana  ullas  ibidem  tal- 
lias  imponere  praesumat. 

(Memorat.  in  Archivo  stor.  Italiano,  t.  X,  p.  23,  ex  arch.  capit.  Lucan.,  Arca  de" 
privil.,  n°  45;  omissa  tamen  et  loci  et  mensis  notatione.) 

Datum  [Grosseti],  anno  dominice  incarnationis  millesimo  ducentesimo 
quadragesimo  tertio,  [mense  februario?]. 


Fridericus,  Romanorum  imperator,  coenobio  monialium  Mon- 
ticellensi  in  Tuscia  privilegium  Friderici  I,  avi  sui,  datum  Floren- 
tiae  1°  augusti  1185,  et  postea  a  patre  suo  Henrico  VI  confirma- 
tum ,  ipse  quoque  confirmat. 

(Memorat.  ap.  Archiv.fur  Ocsterr.  Geschichte,  Notizenblatt ,  ann.  1856,  n°  12, 
p.  178;  ex  copia  quadam  chartacea  seculo  XVI  exarata.) 

Testes  hujus  rei  sunt  :  Federigus  illustris  regis  Castelle  filius,  dilectus 
nepos  noster,  R.  comes  Tolosanus  dilectus  affinis  et  fidelis  noster,  ma- 
gistri  Petrus  de  Vinea  et  Taddeus  de  Suessa  magne  curie  nostre  judices; 
Tebaldus  Francisius;  Petrus  alme  Urbis  prefectus,  comes  de  Anguillaria, 
Petrus  de  Calabria  marestallie  nostre  magister,  et  alii  quamplures. 

Datum  apud  Aquampendentem ,  anno  dominice  incarnationis  M.  du- 
centesimo  quadragesimo  quarto,  mense  martii,  secunde  indictionis,  im- 
perii  anno  vigesimo  quarto,  regni  Jherusalem  vigesimo,  regni  vero  Sicilie 
quadragesimo  sexto,  feliciter.  Amen. 


Apud 
Aquam- 
pcndentem, 
tnartio. 

Fridericus,  Romanorum  imperator,  Johannem  filium  quonclam  A^ 
Bonconsilii  de  Cortona  publicum  imperii  tabellionem  constituit.  martio. 

(Meraorat.  in  epist.  Fbawc.  Bonainii,  Arch.  stor.  Italiano,  append.,  n°  12,  p.  464, 
ex  regist.  veter.  coaetan.  not.  Crescentii  in  arch.  comm.  Corton.,  f.  95  recto.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  confidentes  de 
prudentia  et  legalitate  Johannis  fiiii  quondam  Bonconsilii  de  Cortona 
fidelis  nostri,  recepto  ab  eo  juxta  consuetudinem  fidelitatis  et  officii  jura- 
mento,  constituimus  eum  publicum  tabellionem  imperii  ut  amodo  publici 
tabellionatus  officium  ubique  per  imperium  ad  honorem  et  fidelitatem 
nostram  debeat  fideliter  exercere.  Quocirca  universitati  vestre  preci- 
piendo  mandamus  quatenus  prediclo  Johanni  in  hiis  que  ad  ejusdem 
publici  tabellionatus  officium  spectare  noscuntur,  intendatis  de  cetero 
tanquam  publico  tabellioni  a  majestate  nostra  statuto  ad  honorem  et 
fidelitatem  nostram  et  nullus  sit  qui  eum  super  eodem  officio  publici 
tabellionatus  temere  impedire  vel  perturbare  presumat.  Quod  qui  pre- 
sumpserit  indignationem  nostram  se  noverit  incursurum.  Ad  hujus  autem 
rei  memoriam  et  stabilem  firmitatem,  presens  scriptum  fieri  et  majestatis 
nostre  sigillo  jussimus  communiri. 

Datum  apud  Aquampendentem,  anno  dominice  incarnationis  M.  CC. 
XXXXIIII,  mense  martii,  secunde  indictionis. 


Fridericus,  Romanorum  imperator,  Wormatiensem  episcopum 
monet  quod  cum  pacem  inter  se  et  Ecclesiam  in  proximo  succes- 
suram  speret,  curiam  solemnem  apud  Veronam  indicere  propo- 


[Martio 
ineunte.] 

nit,  quo  ipse  cura  aliis  principibus  pro  arduis  imperii  negotiis  ve- 
nire  non  omittat. 

(Edit.  ap.  Pebtz,  Monum.  Germ.  hist.,  t.  IV,  p.  340,  denuo  exhibemus  ex  cod. 
bibl.  Cesar.  Vindobon.  P/iilologus  dicto,  n°  305,  fol.  155  recto;  prima  tantum 
parte  cum  cod.  bibl.  Cesar.  Paris.,  fonds  Saint-Germain-Harlay,  n°  455,  collata.) 

Fredericus,  etc,  Wormatiensi  episcopo,  etc.  Accedentes  ad  pre- 
sentiam  nostram  venerabilis  Bambergensis  electus  dilectus  princeps 
noster  et  C.  de  Hoenloch  (a)  dilectus  fidelis  noster  nostro  culmini  inti- 
marunt  tua  ceterorumque  principum  ad  hoc  desideria  potissimum  as- 
pirare  ut  ad  sedanda  dissidia  que  statum  imperii  non  modicum  multo 
tempore  turbaverunt,  inter  nos  et  Ecclesiam  concordia  reformetur.  Sane 
cum  ad  reprimendum  violentias  Ecclesie  nos  non  moverit  quod  quondam 
papa  Gregorius  ad  preces  et  instantias  Mediolanensium  et  complicium 
suorum  nostrorum  infidelium  excommunicationis  sententiam  contra  nos 
ex  motu  improvido  fulminavit,  sed  potius  causam  nobis  dederit  terras 
imperii  quas  injuriose  tenebat  Ecclesia ,  ad  jus  el  dominium  imperii  re- 
vocandi  (b),  idem  papa  G.  de  Montelongo  legato  suo  contra  nos  in  Lom- 
bardiam  ad  Mediolanenses  predictos  ceterosque  rebelles  nostros  [misso] 
cum  armis  depopulando  terras  nostras  et  earum  incendiis  hostiliter  est 
aggressus.  Cum  itaque  liceret  nobis  pro  defensione  (c)  honorum  et  jurium 
imperii  tam  recentes  injurias  nostras  quas  inferebat  Ecclesia  injuriis  pro- 
pulsare,  nos  sublato  de  medio  dicto  papa  G.  qui  publici  dissidii  scandala 
ministrabat,  pacem  semper  affectavimus  et  affectamus  cum  matre  nostra 
Ecclesia  obtinere,  sicut  per  liberationem  cardinalium  et  prelatorum  quos 
ad  manus  nostras  justi  belli  causa  deduxerat,  et  alia  multa  que  fecimus, 
liquido  innolescit.  Cumque  in  loco  prescripli  pape  G.  pastor  ydoneus  suc- 
cesserit  quem  pacis  et  justitie  credimus  zelatorem,  secum  ad  salutaris 
concordie  redire  proponimus  unitatem,  et  ex  presenti  tractatu  qui  inter 

(a)  Iu  cod.  Vindobon.  Iegitur  inepte  Brabentinus  episcopus  et  G.  talis. 

(b)  Cetera  desunt  in  codice  Parisiensi.  Cujus  ope  destituti  mendas  quibus  scatet 
Vindobonen<i>  codex,  ut  mebus  visum  est,  correximus. 

(c)  In  cod.  Vindob.,  professione. 

nos  et  Ecclesiam  per  comitem  Tholosanum  vertitur,  speramus  optatam 
pacem  in  proximo  successuram.  Porro  cum  imperii  principes  nobilia 
membra  sint  corporis  nostri  in  quibus  imperialis  sedes  jungitur  potestati, 
[et]  ad  ea  que  nobis  incumbunt ,  contingunt  imperium  et  specialiter  sin- 
gulos  ac  generaliter  universos,  presentiam  omnium  conveniat  (a)  instan- 
cius  evocare,  ut  quod  tangit  omnes  ab  omnibus  approbetur;  industriam 
tuam  hortamur  attente  quatinus  [cum]  ad  tractandum  (b)  de  communi 
honore  et  utilitate  nostra  et  principum,  generalem  curiam  apud  Vero- 
nam  indicere  proponamus,  ut  in  tam  solempni  et  arduo  negotio  quod  est 
prope  proprium  singulorum,  presentia,  consilio  et  assensu  principum 
perfruamur  (c),  ad  eamdem  curiam  solempniter  sicut  tantum  decet  prin- 
cipem  prepares  te  venturum ,  ut  in  termino  quem  in  sequentibus  litteris 
tibi  duxerimus  prefigendum,  presentiam  tuam  ad  eamdem  tam  utilem 
quam  necessariam  habere  possimus  et  instantis  desiderii  tractata  spes 
fideliter  compleatur. 


Fridericus,  Romanorum  imperator,  Petro  de  Vinea  et  Taddeo 
de  Suessa  magnae  curiae  suae  judicibus  tractatum  et  consumma- 
tionem  pacis  inter  Ecclesiam  et  imperium  committit,  et  quicquid 
ipsi  tractaverint  a  se  ratum  habendum  pollicetur. 

(Inedit.  ex  rotulis  Cluniacensibus  manu  Lamberti  de  Barive  exaratis,  et  in  bibl. 
Cesar.  Paris.  asservatis,  rotulo  septimo.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex..  Per  presens  scriptum  notum  fieri  volumus  universis 
quod  nos  de  fide  et  circumspectione  magistrorum  P.  de  Vinea  et  T.  de 
Suessa  magne  curie  nostre  judicum,  dilectorum  fidelium  nostrorum,  ple- 

(a)  In  codice,  conetur. 

(b)  Ibidem,  tractatum. 

(c)  Ibidem ,  perfruatur. 

VI.  22 


Apud 
Aquam- 
pendentem , 
12  martii. 

nam  fiduciam  obtinentes  velut  qui  in  magnis  et  arduis  excellentie  nostre 
negotiis  indubitatam  ex  se  nobis  fidem  et  expertam  industriam  prebue- 
runt,  tractatum  pacis  el  consummationem  ejusdem  inter  venerabilem 
palrem  dominum  Innocentium  summum  pontificem,  Romanam  Eccle- 
siam  matrem  nostram  ex  parte  una,  nos  et  sacrum  imperium  ex  altera 
super  omnibus  et  singulis  articulis  atque  capitulis  super  quibus  et  prop- 
ter  que  discordia  inter  nos  et  Ecclesiam  fuit  hactenus  et  adhuc  esse 
dinoscitur  et  per  que  pax  et  concordia  poterunt  provenire;  eisdem  tan- 
quam  plene  nostre  consciis  voluntatis  tenore  presentium  duximus  com- 
mittendum;  firmiter  promittentes  quod  quicquid  per  eos  super  omnibus 
et  singulis  supradictis  tractatum  extiterit  vel  etiam  promissum,  ratum  et 
firmum  habebimus,  et  inviolabiliter  nos  promittimus  servaturos,  ac  si 
quolibet  articulo  seu  capitulo  designato  speciale  mandatum  in  singulis 
nostre  celsitudinis  habuissent.  Unde  ad  futuram  memoriam  et  robur  per- 
petuo  valiturum,  presens  scriptum  proinde  fieri  mandavimus  sigillo  nostre 
celsitudinis  communitum. 

Datum  apud  Aquampendentem ,  duodecimo  martii,  secunde  indic- 
tionis. 


*pnd        Fridericus,  Romanorum  imperator,  auditis  quae  per  Petrum 
vSSuSt'  ^e  Vinea  magnae  curiae  suae  judicem  super  forma  pacis  inter 
imperium  et  Ecclesiam  in  Romana  curia  tractata  fuerunt,  ipsi 
Petro  et  magistro  Taddeo  de  Suessa  consummationem  negotii 
denuo  committit. 

(Inedit.  ex  septimo  rotulorum  Cluniacensium ,  de  quibus  supra.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Per  presens  scriptum  notum  fieri  volumus  universis  quod 
nos,  auditis  hiis  que  per  magistrum  Petrum  de  Vinea  magne  curie  nostre 
judicem,  dilectum  fidelem  nostrum,  de  Romana  curia  nuper  ad  nostram 

presentiam  accedentem ,  super  forma  pacis  inter  nos  et  Ecclesiam  fue- 
runt  tractata,  confidentes  de  fide  et  circumspectione  ipsius  magistri 
Petri  de  Vinea  et  magistri  Thadei  de  Suessa  magne  curie  nostre  judicis , 
dilecti  fidelis  nostri,  consummationem  pacis  ejusdem  inter  venerabi- 
lem,  etc.  [Sequitur  ut  in  praecedenti,  nisi  quod  post  inter  nos  et  Ecclesiam 
additur  inimico  pacis  superseminante  zizaniam,  usque  ad  sigillo  nostre 
celsitudinis  roboratum.] 

Datum  apud  Aquampendentem ,  vicesimo  octavo  martii,  secunde  in- 
dictionis. 


Fridericus,  Romanorum  imperator,  Raymundo  comiti  Tolosano  ^Sam- 
magistrisque  Petro  de  Vinea  et  Taddeo  de  Suessa  potestatem  r2S  martii. 
concedit  jurandi  in  anima  sua  quod  stabit  mandatis  Ecclesiae 
super  articulis  pacis. 

(Edider.  Matthaeus  Paris,  Hist.  maj.  Anglor.,  ad  ann.  1244,  p.  425,  edit.  de 
1644.  —  Pertz,  Monum.  Germ.  hist.,  t.  IV,  p.  344.  —  Huillard-Breholles, 
Chron.  de  reb.  in  Ital.  gestis,  p.  191 ;  coll.  cum  rotulis  Cluniacensibus  manu 
Lamberti  de  Barive  transumptis  ap.  bibl.  Cesar.  Paris.) 

Fridericus,  Dei  gratia  Romanorum  imperator  semper  augustus,  Hie- 
rusalem  et  Sicilie  rex.  Per  presens  scriptum  notum  facimus  universis 
quod  nos  Raymundo  illustri  comiti  Tolosano  dilecto  affini  ac  fideli  nostro 
et  magistris  Petro  de  Vinea  et  Taddeo  de  Suessa  magne  curie  nostre 
judicibus,  dilectis  fidelibus  nostris,  speciaiem  et  plenam  concedimus 
potestatem  jurandi  in  anima  et  pro  parte  nostra  stare  mandatis  domini 
pape  et  Ecclesie  super  omnibus  articulis,  injuriis,  damnis  et  offensis  ante 
et  post  excommunicationis  sententiam  ecclesiis  et  personis  ecclesiasticis 
illalis,  pro  quibus  per  olim  Gregorium  summum  pontificem  contra  nos  ipsa 
excommunicationis  sententia  dinoscitur  fuisse  prolata ;  ratum  habentes 
et  firmum  quicquid  super  hoc  predicti  fideles  nostri  duxerint  facien- 

dum.  Ad  cujus  rei  memoriam  et  debitam  firmitatem,  presens  scriptum 
aurea  bulla  typario  nostre  majestatis  impressa  jussimus  communiri. 

Datum  apud  Aquampendentem,  vicesimo  octavo  martii,  secunde  in- 
dictionis  (1). 


Articuli  pacis  quos  nuncii  imperatoris  juraverunt  apud  Late- 
ranum  in  Coena  Domini. 

(Edit.  ap.  Matt.  Paris,  Hist.  maj.  Anglor.,  p.  426.  — Pektz,  Monum.  Germ. 
hist.,  t.  IV,  p.  345.) 

Super  facto  terre  inventa  est  forma  que  placet  utrique  parti,  scilicet 
quod  tota  terra  quam  possidebat  Ecclesia  tempore  excommunicationis 
sibi  reddatur,  et  idem  de  adherentibus  Ecclesie.  Super  contemptu  cla- 
vium  scriberet  imperator  generaliter  per  totum  orbem  quod  in  contemptu 
Ecclesie  et  potestatis  ecclesiastice  sententiam  per  dominum  predeces- 
sorem  suum  [latam]  non  contempsit;  sed  cum  predicta  sententia  sibi 
denunciata  non  fuerit,  de  consilio  prelatorum  et  aliorum  nobilium  Ale- 
mannie  et  Italie  processit  quod  priusquam  sibi  denunciaretur,  eam  non 
tenebatur  servare.  Profitetur  tamen  quod  recognoscit  bene  quod  deliquit 
in  hoc  non  servando  et  male  fecit,  cum  bene  sciat  et  credat  fideliter 
quod  tam  super  eum  quam  super  omnes  christianos  reges  et  principes 
clericos  et  laicos  habet  summus  pontifex  etiam  si  peccator  existat,  quod 
Deus  avertat,  in  spiritualibus  plenitudinem  potestatis.  Nihilominus  sub- 
sidium  pro  isto  excessu  faciet  in  militibus  vel  pecunia  ubicumque  do- 
minus  papa  [utilitati]  christianitatis  quantumcumque  et  quale  viderit 
expedire;  alias  eleemosynas  et  jejunia  facturus  juxta  ordinationem 
domini  pape,  et  sententiam  ipsam  usque  ad  diem  absolutionis  humili- 


(1)  Notas  chronologicas  quae  apud  Matt.  Paris  et  Pertz  desiderantur,  ex  Chronic.  de  reb. 
in  Ital.  gestis,  necnon  et  e  rotulo  Cluniacensi'nunc  primum  addimus. 

ter  et  devote  servabit.  Super  captione  prelatorum  in  primis  omnia  ea 
que  ad  eum  pervenerunt  de  his  que  capta  sunt  in  galeis  vel  apud  eum 
poterunt  inveniri,  integre  restituet  et  restitui  faciet.  De  reliquo  volen- 
tibus  damna  passis  juxta  mandatum  domini  pape  de  cujus  benignitate 
confidit ,  satisfaciet.  Faciet  etiam  in  satisfactionem  hujus  offense  et 
ob  honorem  Dei  hospitalia  et  ecclesias  ad  dispositionem  domini  pape 
quot  et  ubi  et  sicut  viderit  expedire,  et  predicta  loca  dotabit,  sicut  do- 
minus  papa  mandabit.  Super  predictis  et  super  aliis  omnibus  articulis, 
injuriis,  damnis  et  offensis  ante  et  post  discordiam  et  latam  sententiam 
ecclesiis  et  personis  ecclesiasticis  illatis  pro  quibus  excommunicatus  est, 
jurabit  precise  stare  mandatis  domini  pape,  salva  tamen  sint  ei  honores 
et  jura  quoad  conservationem  integram  sine  aliqua  diminutione  imperii 
et  regnorum  suorum.  Et  licet  pro  predictis  offensis  satis  oblatum  esse 
credamus,  nihilominus  tamen  ad  satisfactionem  et  securitatem  tam  pre- 
cedentium  quam  sequentium  capitulorum  et  ad  majora  devotionis  indicia 
demonstranda ,  dominus  imperator  stabit  consilio  et  ordinationi  tracta- 
torum,  scilicet  dominorum  Ostiensis  episcopi,  Stephani,  Egidii  et  Ottonis 
cardinalium,  qui  excepta  persona  domini  nostri  (a)  supplebunt  in  satisfac- 
tione  et  securitate  quod  viderint  esse  supplendum,  ita  tamen  quod  nihil 
facient  sine  consilio  et  mandato  domini  pape ;  et  predictis  salvis,  de  satis- 
factione  et  securitate  predicti  tractatores  facient  quod  de  consilio  fratrum 
dominus  papa  faciendum  decreverit.  Super  adherentibus  autem  Ecclesie 
ita  dicimus  quod  omnibus  his  qui  post  ortam  discordiam  Ecclesie  adhe- 
serunt  undecunque  sint,  ex  nunc  plene  omnis  remittatur  offensa  tam 
ante  discordiam  quam  post,  sive  occasione  Ecclesie  sive  alia,  commissa. 
Et  omnia  banna  et  sententias  contra  eos  latas  revocabit.  Et  si  quas 
donationes  vel  contractus  vel  obligationes  ei  fecissent  (b)  post  latam 
sententiam  vel  postquam  adheserunt  Ecclesie,  relaxabit,  possessionibus 
eorum,  juribus  et  honoribus  suis  eis  integre  restitutis,  etiam  si  aliis  sint 
concessa.  Super  aliis  autem  qui  ante  ortam  discordiam  rebelles  domino 
imperatori  fuerunt  et  erant  tunc  in  bello  cum  eo,  ita  dicimus  quod 

(a)  Ap.  Matt.  Paris  et  Pertz  additur  domini  nostri  papae ,  raale. 

(b)  Sic  :  legendum  tamen,  ut  credimus  :  eis  [contrarias]  fecisset. 

remittelur  eis  omnis  oflensa  quam  postea  commiserunt  contra  eum  et 
imperium;  de  offensis  vero  commissis  ante  ortam  discordiam  stabit  do- 
minus  imperator  provisioni  et  ordinationi  domini  pape  et  fratrum  faciende 
infra  tempus  a  domino  papa  prefigendum;  ipsis  et  omnibus  dabit  plenam 
pacem  ex  nunc.  Super  securitate  vero  illorum  de  Romandiola  qui  post 
ortam  discordiam  Ecclesie  adheserunt  et  nobilium  de  Marchia  Tervisina 
et  marchionis  Montisferrati  et  aliorum  nobilium  ubique,  ita  faciet  domi- 
nus  imperator  videlicet  quod  predicti  nobiles  in  propriis  personis  nisi  ad 
provisionem  domini  pape ,  sed  per  substitutos  servire  domino  imperatori 
minime  teneanlur.  In  judicium  autem  vocati  per  nobiles  et  pares  suos 
reliquos  regionis  ejusdem ,  aliis  adherentibus  Ecclesie  non  exclusis , 
debeant  judicari.  De  personalibus  et  realibus  actionibus  impediti  et  etiam 
de  criminalibus  accusati  specialiter  autem  in  Romandiola,  ad  majorem 
securitatem  eorum  qui  Ecclesie  adheserunt,  statuet  dominus  imperator 
capitaneum  aliquem  de  prelatis  Italie  sub  cujus  solius  examine  litigabunt 
usque  ad  beneplacitum  domini  pape  tam  in  civilibus  quam  in  crimina- 
libus  causis.  Et  prelatus  ipse  eligatur  de  consensu  domini  pape  quamdiu 
dominus  papa  voluerit;  munitiones  autem  proprias  dominus  imperalor 
per-  quos  sibi  placuerit  faciet  custodiri;  munitiones  vero  predictorum 
non  ledet  vel  tanget  sive  consensu  ejus  qui  deputatus  fuerit  super  his. 
Illis  etiam  de  Marchia  Tervisina  providebit  dominus  imperator  capita- 
neum  cui  soli  debeant  respondere  illi  de  Marchia  Tervisina  qui  Ecclesie 
adhescrunt,  de  consensu  unius  fratrum  quem  dominus  imperator  duxerit 
eligendum.  Gaptivos  in  galeis  captos  necnon  omnes  Romanos,  Tuscos  et 
alios  omnes  captivos  post  latam  sententiam  excommunicationis  cujus  ad 
presens  absolutio  petitur,  liberabit;  et  ab  omnibus  juramentis  et  obli- 
gationibus  quibus  obligassent  se  post  captionem ,  absolvet  tam  eos  qui 
liberati  sunt  quam  qui  postea  liberabuntur.  Et  super  hoc  litteras  suas  da- 
bit,  fidelibus  suis  qui  capti  sunt  ubique  per  detentores  invicem  libera- 
tos  (a).  Ejectos  occasione  discordie  prime  vel  secunde  tam  clericos 
quam  laicos  redire  permittet  ad  propria  et  ibidem  secure  manere,  pos- 


(a)  Sic,  forsitan  legendum  liberandis. 

sessionibus  eorum  et  bonis  integre  restitutis.  De  discordia  autem  Roma- 
norum  dominus  imperator  stabit  ordinationi  domini  pape  et  fratrum  tam 
de  restitutione  damnorum  hinc  inde  datorum  in  bello  ipso  quam  de 
aliis;  ita  tamen  quod  ita  statuatur  de  discordia  et  indemnitate  suorum, 
excepto  castro  Anticuli  de  quo  non  compromittitur.  De  damnis  datis  per 
dominum  imperatorem ,  officiales  et  ballivos  suos  prelatis,  ecclesiis  tam 
religiosorum  quam  secularium  vel  aliis  de  mandato  suo,  post  senten- 
tiam  latam  in  eum,satisfaciet  dominus imperator  secundum  providentiam 
et  benignitatem  Sedis  Apostolice ,  ubi  non  intelligit  dominus  imperator 
damna  hostiliter  data  per  se  aut  suos  exercitus.  Gregorio  de  Montelongo 
et  omnibus  consanguineis  suis  plenam  pacem  dat  et  securitatem.  Terra 
comitis  Willielmi  que  tenetur  ab  Ecclesia  restituetur;  de  alia  terra  com- 
promitfatur  in  imperatorem  Constantinopolitanum  (a),  dominos  Ottonem 
cardinalem  et  archiepiscopum  Rothomagensem,  ita  quod  ipsi  de  jure 
cognoscant  sicut  fuerit  cognoscendum.  Nuncii  imperatoris  dicunt  quod 
compromittent  de  possessione  et  proprietate,  et  simul  recognoscent  et 
definient  et  jurabunt  quod  bona  fide  et  sine  fraude  studebunt  inducere 
dominum  imperatorem  quod  ipse  patiatur  quod  prefati  domini  proce- 
dent,  sive  simul  sive  separatim,  de  possessione  et  proprietate,  et  dicti 
tres  requirent  dominum  imperatorem.  Et  recipiunt  super  se  quod  super 
eo  apud  dominum  imperatorem  facient  bona  fide  quod  imperator  con- 
sentiet  quod  isti  tres  procedent  sicut  eis  videbitur  expedire,  audiendo 
scilicet  et  terminando  causam  ipsam,  sive  simul  de  possessione  et  pro- 
prietate,  sive  separatim.  Quod  si  non  omnes  possunt  interesse  et  aliquis 
eorum  fueritjusto  impedimento  detentus,  duo  eorum  procedent. 


Fridericus,  Romanorum  imperator,  Conrado  filio  suo  notum  tAPrili 

'  *■  '  ineunte. 

facit  pacem  inter  ipsum  et  Ecclesiam  fuisse  reformatam,  eique 


(<z)  In  impressis  constanter,  male. 

mandat  quod  una  cum  principibus  Germanis  veniat  ad  curiam 
Veronae  celebrandam. 

(Inedit.  ex  codicib.  bibl.  Cesar.  Paris. ,  fonds  Saint- Germain-Harlay,  n°  455, 
pars  III,  LXX.  —  Anc.  fonds  latin,  n°  4042,  fol.  126  recto.  —  Bibl.  Medio- 
mont.  penes  D.  Th.  Phillipps,  n°  8390,  sub  encyclicae  forma,  scilicet  Jidelibus 
universis.  —  Bibl.  Athen.  Taurin.,  D  38,  fol.  50;  ubi  rectius  exhibetur.) 

Fridericus,  etc,  dilecto  filio  suo  Conrado  in  regem  Romanorum  electo 
gratiam  suam  et  omne  bonum.  Dum  vellet  divina  polentia  imminentem 
casum  christiane  fidei  removere,  dum  vellet  fere  totius  orbis  sedare 
discordias  et  tam  periculis  hominum  quam  rerum  excidiis  providere, 
summi  pontificis  et  Romani  Cesaris  animos  inclinavit  ad  pacem  que  trac- 
tata  diucius  per  illustrem  virum  comitem  Tolosanum,  dilectum  affinem  et 
fidelem  nostrum,  qui  ad  hoc  satis  efficaciter  et  fideliter  laboravit,  tandem 
per  ipsum  et  alios  viros  inlustres,  viros  concordie  zelatores,  extitit  lau- 
dabiliter  consummata;  adeo  quod  die  Sancti  Jovis  in  cena  Domini  com- 
positis  et  sedatis  omnibus  ex  quibus  discordia  movebatur,  tam  pre- 
fatus  comes  quam  magister  Petrus  de  Vinea  et  magister  Thaddeus  de 
Suessa  magne  nostre  curie  judices  et  fideles  noslri,  mandati  nostri  auc- 
toritate  suffulti,  parifuros  nos  mandatis  Ecclesie  secundum  disciplinam 
ecclesiasticam  juraverunt.  Deinde  summus  pontifex  multis  hominibus, 
immo  multis  millibus  hominum  coadunatis  in  Urbe  in  predicatione  sua 
nos  tanquam  devotum  Ecclesie  filium  et  tanquam  catholicum  principem 
admisit  ad  omnimodam  Ecclesie  unitatem,  per  quam  divina  favente  cle- 
mentia  que  corda  principum  pro  sua  voluntate  disponit,  vigor  fidei  vige- 
bit  in  posterum,  cujus  inter  tanta  bellorum  discrimina,  inter  tantas 
discordie  tempestates  vicinum  naufragium  verebamur;  per  quam  procu- 
rabuntur  honor  et  commodum  matris  Ecclesie  cujus  augmentationem, 
sicut  primus  et  unicus  Ecclesie  filius  et  patronus,  dum  filiali  devotione 
tractamus,  officii  nostri  partes  implemus  et  nostram  persequimur  inten- 
tionem;  per  quam  etiam  status  imperii  pacificus  et  sublimis  habebitur. 
Ad  cujus  reformationem  viribus  totis  insistimus  et  sinceris  affcctilms 
aspiramus,  per  quam  quies  nobis,  amicis  et  fidelibus  nostris  omnibus 

dabitur  in  futurum.  Hec  igitur  que  ad  bonum  pacis  facta  sunt  noviter 
per  sacros  apices  in  publicam  deferimus  notionem,  sed  specialiter  vobis 
nunciamus  ad  gaudium  ut  illud  per  fideles  nostros  totius  Germanie  stu- 
deatis  tam  ylari  quam  studioso  programate  publicare,  quos  scimus  incre- 
menta  imperii  toto  corde  diligere  et  honorem  nostri  diadematis  summo 
desiderio  prestolari.  Denique  cum  pro  recipienda  benedictione  matris 
Ecclesie  necnon  pro  quiete  publica  communicatis  consiliis  procuranda, 
adire  summum  pontificem  in  proximo  disponamus  et  abinde  in  Lom- 
bardiam  potenti  brachio  nos  conferre,  mandamus  devotioni  vestre  qua- 
tenus  juxta  quod  per  alias  litteras  nostras  vobis  scripsisse  recolimus, 
taliter  vos  paretis  quod  ad  sequentes  nostre  celsitudinis  apices  ad  so- 
lempnem  curiam  quam  vobiscum  et  etiam  cum  aliis  principibus  nostris 
Verone  tenendam  indiximus,  nostro  vos  conspectui  ylariter  presentetis. 


Quidam  imperatoris  fidelis  ad  captivos  scribit  quod  pace  inter  1Aprili'3 
summum  pontificem  et  principem  composita,  carceres  utrinque  in 
brevi  aperientur. 

(Inedit.  e  cod.  bibl.  Cesar.  Viadob.  Philolog.,  n°  187,  fol.  14  verso,  in  quo  cuni 
epistola  Quum  in  Lombardie  partibus,  etc,  quam  infra  exbibebimus,  nullo  ad- 
misso  intervallo  unum  quasi  corpus  efficit.) 

Laudate  (a)  Dominum  in  omnibus  operibus  ejus ,  benedicite  continue 
nomen  suum,  qui  preter  aliam  gratiam  nuper  ab  eo  collatam  de  qua  totus 
letabitur  populus  christianus,  captivorum  angustias  respiciens,  iis  diebus 
secundum  multitudinem  miserationum  suarum  eorum  miserie  dignatus 
est  misereri,  dum  per  optatam  universo  mundo  concordiam  inter  sum- 
mum  pontificem  et  dominum  nostrum  compositam  et  firmatam ,  apertis 
utrinque  carceribus,  generalis  fieri  debeat  liberatio  detentorum.  Unde 
vos  omnes,  confortationis  assumpto  spiritu,  pariter  in  Domino  gaudeatis, 

(a)  In  cod.  male  audace. 
VI.  23 

nec  infesta  sit  vobis  interim  asperitas  carceralis  donec  ad  vos  de  salute 
ac  liberatione  vestra,  quod  erit  in  proximo,  certus  et  ylaris  nuntius 
dirigatur. 


Fridericus,  Romanorum  imperator,  ad  imitationem  avi  etpatris 
sui  imperatorum ,  hospitale  de  Altopassu  in  Tuscia  cum  omnibus 
ejus  possessionibus  ibidem  enumeratis  sub  sua  speciali  protec- 
tione  recipit,  et  ab  omni  datia  fratres  servitio  peregrinorum  et 
infirmorum  deditos  eximit. 

(Edider.  Lami,  Monum.  S.  Eccl.  Flor.,  1. 1,  p.  486,  ex  arch.  mans.  de  Altopassu 
Lucan.  A.  2,n°  4t.  —  Rena  et  Camici,  Supplem.  d'istor.  Toscane,  t.  XI,  p.  66.) 

In  nomine  sancte  et  individue  Trinitatis.  Amen.  Fridericus ,  divina 
favente  clementia  Romanorum  imperator  semper  augustus,  Jerusalem  et 
Sicilie  rex.  Ex  cura  dignitatis  nobis  a  Deo  commisse  compellimur  inter 
cetera  pie  humanitatis  officia  que  summe  divinitati  deserviunt,  hospita- 
litatis  studium  quod  in  pauperes  Christi  pia  benignitate  impenditur, 
nostra  potissimum  serenitate  quamplurimum  approbare  ac  ejus  neces- 
sitatibus  ac  utilitatibus  pie  pro  Christi  amore  devotissime  subvenire. 
Ideoque  hiis  opem  regalis  nostre  defensionis  ac  munificentie  miseri- 
corditer  impendere  dignum  ducimus  qui  in  venerabilibus  xenodochiis 
existentes  et  virtutem  hospitalitatis  amplexantes  in  egentium  laudabili 
substenlatione  Domino  Jesu  Christo  laudabiliter  famulantur.  Quocirca 
imitantes  vestigia  divorum  augustorum  predecessorum  ac  parentum  nos- 
trorum  domini  Friderici  avi  et  domini  Henrici  patris  nostri  inclite  recor- 
dationis,  secundum  tenorem  privilegiorum  que  ipse  Fridericus  et  ipse 
Henricus,  Romanorum  imperalores  eis  indulserunt,  et  secundum  teno- 
rem  privilegiorum  que  nos  ipsis  indulsimus,  omnibus  tam  presentibus 
quam  futuris  cognitum  fieri  volumus  nos  pro  amore  Dei  hospitale  de 

Altopassu  (1)  ejusque  possessiones  omnes  tam  personas  quam  res  quas 
modo  habet  et  possidet  aut  de  cetero  Deo  dante  juste  habere  contigerit, 
in  protectione  atque  defensione  sive  tuitione  suscepisse  et  nominatim 
quicquid  habet  seu  possidet  in  loco  Gerbaria  vel  in  ejus  finibus  et  in  Val- 
lecava  seu  in  Salanova  et  Marlario,  et  quicquid  habet  seu  possidet  in 
plano  de  Luca  et  intus  in  civitate  et  quicquid  habet  et  possidet  in  curia 
de  Piscia  tam  molendinis  et  eorum  aqueductibus  quam  etiam  in  aliis 
possessionibus,  et  quidquid  habet  seu  possidet  in  loco  Vivinaria  vel  ejus 
curte,  et  quidquid  habet  seu  possidet  in  loco  Potho  vel  ejus  curte  et  quic- 
quid  habet  seu  possidet  in  loco  Ficeclo  vel  ejus  curte  cum  ponte  qui 
super  Arnum  est  in  predicto  loco  Ficeclo  et  ejus  pertinentiis  omnibus  et 
Cerreto  prope  ipsum  Ficeclum,  et  quicquid  habet  seu  possidet  in  episco- 
patu  Vulterrano  in  loco  ubi  dicitur  Padule  et  in  loco  ubi  dicitur  ecclesia 
Sancti  Johannis  de  Sorbolarico,  in  valle  de  Cecina  ubi  dicitur  curte  de 
Cavallare  aut  in  eorum  finibus  aut  quidquid  habet  seu  possidet  in  eodem 
episcopatu  Vulterrano  ubi  dicitur  Scornello  vel  in  ejus  finibus,  et  quic- 
quid  habet  seu  possidet  in  eodem  episcopatu  Vulterrano,  in  castro  de 
Agnano  et  ejusfinibus,  et  quidquid  habet  seu  possidet  in  loco  Sancti 
Genesii  vel  ejus  finibus  et  quidquid  in  loco  Stabia  et  quidquid  habet  seu 
possidet  in  archiepiscopatu  Pisano  tam  intra  civitatem  quam  extra,  et 
quicquid  habet  et  possidet  in  loco  Prato  et  ejus  finibus  et  in  loco  Cerreto 
et  in  loco  Palaria  et  in  curte  Porcari  seu  in  aliis  locis  vel  vocabulis  tam 
etiam  in  terris  quam  in  aquis  et  piscariis  seu  paludibus,  et  quidquid  habet 
seu  possidet  in  episcopatu  Florentino  tam  in  ipsa  civitate  quam  extra. 
Preterea  ex  regali  nostra  munificentia  atque  authoritate  jam  dicto  hos- 
pitali  et  fratribus  ibi  pro  tempore  deservientibus  concedimus  atque  per- 
mittimus  in  predicto  loco  Cerbaria  et  episcopatu  Vulterranensi  in  locis 


(1)  Xenodochium  illud  insigne  olim  de  Teupascio,  poslea  corrupte  de  Altopassu  dictum,  non 
solum  in  Tusciae  partibus  multa  bona  possidebal,  sed  etiam  per  universam  ferme  Europam 
mansiones,  ut  vocabant,  habuit;  inter  quas  in  uno  e  suburbiis  Parisiorum  ecclesiam  usque 
ad  hodiernum  diem  Saint-Jacques  du  Haut-Pas  nominatam  et  parrochiali  titulo  insignitam. 
De  isto  xenodochio  egregiam  historiam  anno  '1845  parabat  cl.  vir  Bini,  canonicus  Lucensis, 
qui  nobis  documentorum  a  seipso  collectorum  libenter  copiam  fecit. 

ubi  pascua  sunt  usum  pascendi  eorum  animalia  in  perpetuum  habere,  et 
ut  aquam  de  fluvio  Piscie  nostra  authoritate  atque  licentia  ad  predicti 
hospitalis  utilitatem  vel  molendina  ducere  atque  derivare  sine  alicujus 
contradictione  vel  contrarietate  pro  velle  suo  possint  et  faciant.  Insuper 
concedimus  dicto  hospitali  in  perpetuum  quoddam  nemus  in  loco  pre- 
dicto  Cerbaria  ubi  dicitur  Semineta,  sicut  per  longa  tempora  ipsum  paci- 
fice  tenuit  et  quiete,  et  quamdam  domum  ubi  dicitur  Podio  de  Greppo 
prope  burgum  Galleni  cum  omnibus  justitiis  et  pertinentiis  suis.  Que 
domus  ex  concambio  facto  cum  hospitali  Sancti  Martini  de  Greppo  ad 
ejus  potestatem  devenit.  Volumus  etiam  et  precipimus  quatenus  idem 
hospitale  et  fratres  in  strata  publica  peregrinorum  juxta  Ficeclum  super 
fluvium  Arni  albi  ubi  magis  fuerit  expediens ,  ad  necessitatem  transeun- 
tium  pontem  habeant  et  faciant  absque  alicujus  persone  contradictione 
vel  impedimento.  Si  vero  pontem  insurgente  inundatione  vel  necessi- 
tate  aliqua  non  habuerint,  volumus  ut  navem  habeant  ad  peregrinos 
traducendos  sine  aliquo  pretio,  nullique  unquam  alii  persone  vel  cum 
pretio  vel  sine  pretio  ibi  navem  aliquam  pro  transeuntibus  liceat  habere. 
Insuper  concedimus  et  imperiali  authoritate  firmiter  precipimus  quatenus 
predicti  fratres  ipsorumque  adscriptitii  et  universi  eorum  homines  pro 
quacumque  necessitate  vel  negotio  suo  libere  vadant  et  veniant  per 
Lombardiam  totam  et  Tusciam ,  et  specialiter  per  Pisanam  diocesim  et 
totam  ejus  fortiam  et  per  Vulterranum  et  Lucensem  episcopatus,  per 
totam  Garfagnanam  et  vallem  Lime,  per  totas  Alpes,  per  tolam  Versiliam 
tolumque  episcopatum  Lunensem  et  generaliter  per  totam  Italiam  ubi- 
cumque  voluerint  suasque  res  et  alia  quecumque  habuerint  absque 
omni  data,  angaria,  parangaria,  pedagio  omnique  transitorio  vel  exac- 
tione  libere  permaneant  (sic) ;  nullusque  omnino  in  domibus  eorum  vel 
mansionibus  aliquem  incarcerare  vel  aliquas  pressuras  exercere  presu- 
mat.  Concedimus  demum  et  confirmamus  in  perpetuum  eidem  hospitali 
de  abundantiori  gratia  nostra  hospitale  sive  ecclesiam  de  Rosara  sitam 
prope  Ficeclum  in  qua  ecclesia  imperium  habet  jus  patronatus  cum  om- 
nibus  rationibus  et  bonis  suis,  sicut  Corradus  venerabilis  Metensis  et 
Spirensis  episcopus,  imperialis  aule  cancellarius  et  totius  Italie  legatus, 


Indict.  2.]  HISTORIA  DIPLOMATICA.  181 

dilectus  familiaris  et  fidelis  noster,  eidem  hospitali  de  Altopassu  per  pri- 
vilegium  suum  concessit;  ita  tamen  quod  leprosi  qui  sunt  in  eadem  domo 
de  Rosara  ab  eodem  hospitali  substententur  et  habeant  necessaria  uni- 
versa,  sicut  hactenus  in  eodem  loco  habuisse  noscuntur.  Statuimus  itaque 
etimperiali  edicto  sancimusut  nullus  archiepiscopus  vel  episcopus,  nullus 
dux,  marchio,  comes,  vicecomes,  nullus  nuntius  vel  legatus  noster,  nulla- 
que  potestas  vel  civitas,  nullum  commune,  nulla  universitas,  nullaque 
omnino  persona  alta  vel  humilis,  ecclesiastica  vel  secularis,  contra  hanc 
majestatis  nostre  confirmationem  et  concessionem  aliquo  modo  venire 
audeat  vel  predicto  hospitali  et  fratribus  et  universis  hominibus  eorum 
aliquam  datam,  angariam,  perangariam,  collectam,  servitium  vel  aliquod 
onus  publice  functionis  imponere  seu  ipsos  in  civitate,  castro,  castello, 
oppido  seu  burgo  vel  alio  quocumque  [loco]  vetare  aut  prohibere  presu- 
mat  quo  minus  victualia  seu  alia  quecumque  necessaria  ad  opus  ipsorum 
et  pauperum  Christi  emant,  distrahant  et  libere  absportent.  Quicumque 
vero  contra  hec  que  premissa  sunt  agere  presumpserit  vel  ipsum  hospi- 
tale,  fratres  et  universos  homines  eorum  in  aliquo  gravare  vel  quocumque 
modo  impedire  seu  perturbare ,  centum  libras  auri  puri  pro  pena  com- 
ponat,  dimidium  camere  nostre  et  reliquum  injuriam  passis.  Ad  cujus  rei 
certam  in  perpetuum  evidentiam,  presens  privilegium  fieri  et  bulla  aurea 
tipario  nostre  majestatis  impressa  jussimus  communiri. 

Hujus  rei  testes  sunt :  Fridericus,  illustris  regis  Castelle  filius,  dilectus 
nepos  noster,  Manfredus  marchio  Lancia,  Tebaldus  Franciscus,  Pan- 
dulfus  de  Fasanellis  sacri  imperii  in  Tuscia  vicarius  generalis,  magister 
Petrus  de  Vinea  et  magister  Taddeus  de  Suessa  magne  curie  nostre 
judices,  Petrus  de  Calabria  marestalle  nostre  magister,  et  alii  quam- 
plures. 

Signum  domini  nostri  Friderici,  Dei  gratia  invictissimi  Romanorum  im- 
peratoris  semper  augusti,  Jerusalem  et  Sicilie  regis. 

Acla  sunt  hec  anno  dominice  incarnationis  millesimo  ducentesimo 
quadragesimo  quarto,  mense  aprilis,  secunde  indictionis,  imperante 
domino  riostro  Friderico,  Dei  gratia  invictissimo  Romanorum  imperatore 
semper  augusto,  Jerusalem  et  Sicilie  rege,  imperii  ejus  anno  vigesimo 

quarto,  regni  Ierusalem  vigesimo,  regni  vero  Sicilie  quadragesimo 
quarto  (a),  feliciter.  Amen. 

Datum  apucl  Aquampendentem,  anno,  mense  et  indictione  predictis. 


4Sam-  Fridericus,  Romanorum  imperator,  ad  supplicationem  Ottonis 
8priu.m'  de  Flotowe  concedit  ut  si  eum  uxore  et  filia  sua  praemori  conti- 

gerit,  utraque  successive  feodum  in  Frisia  (Friesland)  situm  ad 

vitam  tantummodo  detinere  possit. 

(Edir.  ap.  Niesert,  Beitrage  zu  einem  Miinster.  Urkundenb.,  erst.  band,  II  part., 
p.  11,  n°  III.) 

Fridericus,  Dei  gratia  Romanorum  imperator  semper  augustus,  Jheru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tarn  presentibus  quam  futuris  quod  comes  Otto  de 
Flolowe  (1)  dilectus  consanguineus  et  fidelis  noster  nostre  celsitudini 
supplicavit  quatenus  feodum  in  Frysia  situm  quod  a  nobis  et  imperio 
tenet,  uxori  sue  Sophie  et  filie  quam  ex  ipsa  suscepit  fidelibus  noslris  si 
eum  ipsis  premori  contingeret,  ad  vitam  utriusque  earum  successive 
tenendum  concedere  de  nostra  gratia  dignaremur.  Nos  igitur  attendentes 
puram  fidem  et  immensam  devotionem  quam  idem  comes  ad  excellen- 
tiam  nostram  et  imperium  gerit  nec  non  grata  valde  etfidelia  servitia  que 
culmini  nostro  exhibuit  incessanter,  suis  supplicationibus  grato  concur- 
rentes  assensu,  idem  feodum  prediclis  uxori  sue  et  filie  si  eum  ipsis  pre- 
mori  contingerit,  ad  vitam  utriusque  earum  successive  tenendum  de  libe- 
ralitatis  nostre  munificentia  duximus  concedendum;  presentis  scripti 

(a)  Ita  erronee,  pro  sexto. 


(1)  Duo  fratres  aderant,  Olto  scilicet  et  Ludewicus  de  Ravensberg;  paternis  vrro  bonis 
iiiter  ipsoi  anno  1226  divisis,  castrum  de  Ravtnsberg  Ludiwieo,  castrunique  de  Fldowe 
Otioni  ce.-sit.  Cf.  Kindlinger,  Munst.  Beitrag.,  t.  III,  p.  160. 

mandantes  edicto  quatenus  nullus  sit  qui  eas  in  predicto  feodo  contra 
presentis  concessionis  nostre  paginam  temere  impedire  vel  molestare  pre- 
sumat.  Quod  qui  presumpserit  indignationem  nostri  culminis  se  noverit 
incursurum.  Ad  hujus  igitur  nostre  concessionis  futuram  memoriam  et 
stabilem  firmitatem,  presens  scriptum  fieri  et  majeslatis  nostre  sigillo  jus- 
simus  communiri. 

Datum  apud  Aquampendentem ,  anno  dominice  incarnationis  M.  CC. 
quadragesimo  quarto,  mense  aprilis,  secunde  indictionis. 


Fridericus,  Romanorum  imperator,  de  consilio  imperialis  cu- 
riae  decernit  homines  de  Arquata  ad  civitatem  Dertonensem  pleno  [marti< 
jure  spectare  et  tanquam  subditos  eidem  obedire  debere;  de  con-    ' apn' 
sensu  tamen  civitatis  eosdem  homines  a  banno  et  poena  denario- 
rum  eximit  in  quam  propter  ipsorum  contumaciam  inciderant. 

(Memorat.  ap.  Costa,  Cronaca  di  Tortona,  p.  89,  ubi  locus  dati  instruaienti 
tantum  indicatur,  chronologicis  notis  ornissis,  licet  ad  annum  1244  sententia 
luce  clarius  referenda  sit.) 

Datum  apud  Aquampendentem ,  anno  dominice  incarnationis 
M.CC.XLIV  


Gardinalis  quidam  [imperatori  Gonstantinopolitano]  exponit  quod  [circa 
dominus  papa  non  videtur  credere  verbis  imperatoris  de  pace 
propter  facta  contraria  quae  sentit  in  Urbe. 

v  (Edidit  Fb.  Hahn.,  Thom.  Cap.  dictam.  Epist.,  1. 1,  p.  364-365. —  Collat.  cum 
codicib.  bibl.  Cesar.  Paris.,  anc.fonds  latin,  n°  8564,  fol.  121  recto,  et  8604, 
fol.  27.  Inter  annos  1236  et  1244  diutius  haesitantes,  tandem  in  hoc  ultimo 
sistimus.) 

Super  hiis  que  nobilitatis  vestre  littere  continebant  dominum  papam 

adivimus  qui  de  venerabili  patre  Antiocheno  patriarcha 

respondit  se  domino  imperalori  per  litteras  respondisse.  De  concordia 
vero  quam  scitis,  idem  dominus  videtur  non  credere  verbis  propter  facta 
conlraria  que  sentit  in  Urbe.  Sane  bona  fide  loquimur  et  in  puritate  cordis 
asserimus  quod  qui  consulit  domino  imperatori  Rome  fieri  que  sub  titulo 
nominis  sui  fiunt,  aut  per  ignorantiam  fallitur  aut  per  maliciam  fallit. 
Totum  enim  perditur  quicquid  ibi  expenditur,  et  qui  in  visceribus  stimu- 
lant  ab  intimis  partis  opposite  motus  contrarios  eliciunt  et  acuunt  in  se 
ipsos.  Videretur  igitur  via  nostri  consilii  ut  mediator  adesset  per  quem 
cessaretur  a  talibus  et  sic  aditus  pandi  posset  ad  bonum  :  ad  quod  domi- 
nus  papa  sicut  credimus  libenter  assurgeret  propter  subsidium  terre 
sancte  et  imperii  Constantinopolitani  succursum,  nec  non  quietem  populi 
christiani.  Sane  hiis  diebus  non  audemus  insistere  multum  consiliis,  eo 
quod  quidam  nos  arguunt  quia  in  Lombardia  multum  ferventes  videba- 
mur  ad  pacem,  et  quidem  tollerabilius  est  de  pacis  consilio  maliciose 
morderi  quam  de  guerre  dispendio  periculose  dampnari. 


Cardinalis  quidam  Friderico,  Romanorum  imperatori,  scribit 
ne  procuret  scandalum  cum  Romanis  contra  Ecclesiam ,  monet- 
que  ut  fautores  dissidii  compescat  ad  conservandam  imperii  et 
Ecclesiae  unionem. 

(Edid.  Hahn,  Coll.  vet.  et  rec.  monum.,  t.  I,  Thom.  Cap.  dictam.  epist.,  p.  348- 
349.  —  Coll.  cura  cod.  bibl.  Cesar.  Paris.,  anc.fonds  lalin,  n°  8G04,  fol.  19, 

recto.) 

Mensam  vobis  benigni  patris  providentia  ordinat  et  fercula  suavitatis 
apponit,  quibusdam  in  ministerium  deputatis  qui  mel  et  lac  secundum 
Deum  pro  posse  ministrent,  mel  in  honoris  dulcedine  et  lac  in  plenitu- 
dine  pacis.  Sane  juxta  prudentis  consilium  deceret  et  vos  similia  perpe- 

trare,  ut  que  pater  pro  filio  pensat  filius  patri  vicissitudine  relativa  com- 
penset.  Habet  etenim  amor  ex  intimis  nexus  suos  qui  transfusis  motibus 
et  affectibus  mutuis  diligentes  in  affectus  conformitate  counit  quasi  quo- 
dam  individuo  animorum.  Verum  domino  pape  sicut  ex  lilteris  ejus 
accepimus,  dispensationis  contrarie  mensa  proponitur,  quibusdam  appo- 
nentibus  fel  et  mortem  (a),  dum  Urbem  seditionibus  concitant,  dissidiis 
lacerant  et  interdum  ut  acerbius  vulnerent,  sub  concordie  figmento  cor- 
rumpunt  el  sub  pacis  specie  bella  parant,  molientes  Ecclesie  subtrahere 
plebem  suam,  peculiarem  populum,  filios  spirituales.  Proh  pudor! 
nomen  vestrum  in  talibus  circumferunt  hii  ministri  quorum  manibus 
pecunia  vestra  ut  dicitur  aliquibus  inutiliter  constat  in  publico,  aliquibus 
fraudulenter  subjicitur  in  occulto.  Proh  dolor!  machinationibus  istis  et 
aliis  hii  scandala  nituntur  apponere,  ut  vobis  lam  dulcis  matris  ubera 
subtrahant  et  Ecclesiam  tam  cari  filii  sinceritate  defraudent.  Porro  cum 
opera  talium  ad  excellentie  vestre  noticiam  facti  evidentia  et  epistola 
bajula  perferenda  creduntur,  notam  infamie  quam  ex  hoc  incurritis 
quod  dissimulatis  vel  potius  amplectaris  (sic)  talia,  nonnulla  cautela  silentii 
sigillamus,  eo  quod  durum  sit  credere  uta  vobis  tante  molestationis  pro- 
cedat  occasio  qui  defensionibus  publicis  causam  fovere  debetis  Ecclesie, 
ac  admiratione  non  careat  presumptio  talium  ad  tanta  prorumpens  sine 
tanti  principis  ultione.  Licet  autem  super  premissis  videatur  principiis 
prudentia  principis  negligenter  occurrere,  occurrat  saltem  in  medio  ne 
malis  per  longas  invalescentibus  moras,  sero  quod  absit  medicina  pare- 
tur.  Hinc  est  quod  de  speciali  mandato  domini  pape  qui  ut  dirigantur 
prava  in  directa  et  in  vias  planas  aspera  convertantur  vobis  pacis  consilia 
cogitat,  magnitudinem  vestram  quibus  possumus  supplicationibus  exora- 
mus  quatenus  sic  prohibicionis  edicto  urgeatis  potentiam  prefatorum, 
manus  et  molimina  reprimatis  quod  cessantibus  omnino  molestiis  con- 
jecturam  quam  subjectorum  temeritas  extendere  videbatur  in  dominum, 
restringat  castigationis  severitas  citra  penam  sanguinis  ad  actores,  et 
voluntatis  conniventiam  de  preterito  presumptio  non  admittat  quam 


(a)  Ia  cod.  mirram,  male. 
VI. 

excludet  voluntatis  contradictio  in  futuro.  Eia,  carissime  principum, 
secundum  datam  vobis  a  Deo  circumspectionem  vigiletis  ad  conservan- 
dam  ecclesie  ac  imperii  unionem.  Servetis  etiam  posteris  vestris  ubera 
que  suxistis,  procurantes  ut  in  se  quiescat  populus  christianus  in  hostes 
fidei  exercendus. 


Fridericus,  Romanorum  imperator,  papae  scribit  quidquid  in 
Urbe  actum  fuerit  ad  concitandos  Romanos  in  offensionem  Eccle- 
siae,  contra  conscientiam  suam  a  quodam  falsario  machinatore 
nequitiae  fuisse  attentatum. 

(Edidit  Hofler,  Kaiser  Fricdr.  II,  docum.,  p.  426,  n°  59;  coll.  cum  variis  bibl. 
Cesar.  Paris.  codicibus.) 

Fridericus  pape.  Amarus  nuper  aures  ad  nostras  accessit  rumor 

per  judicem  nuntium  nostrum  redeuntem  a  vestra  presentia 

quod  quidam  machinator  nequitie,  veri  falsarius,  doli  vulpes,  ut  vobis, 
sanctissime  pater  noster,  vestrisque  fratribus  dominis  cardinalibus  nos 
vestrum  devotissimum  filium  ficta  fraude  redderet  odiosum  et  inter  nos 
odii  venenum  aspergeret  et  scandali  lollium  seminaret,  placere  super 
hec  nobis  proh  dolor!  arbitratus,  quasdam  litteras  adulteras  in  nostram 
infamiam  fabricavit;  per  quas  in  offensionem  vestram  Romanos  armare 
consiliis  et  auxiliis  pingebamur,  de  quibusdam  litteris  nostris  quas  pro 
securo  conductu  licet  in  eo  defecerit  eidem  judici  dederamus,  tempore 
captivationis  ejusdem,  amoto  sigillo  fallaciter  et  in  eis  apposito  fraudu- 
lenter,  ut  dum  litterarum  nostrarum  effigiem  subtilius  mentirentur,  ipse 
subinvolutus  tali  sophismate  perversam  monetam  expenderet  et  preferret 
mendacium  veritad.  De  quo  turbatus  est  noster  spiritus  et  stupuit  vehe- 
menter,  cum  Dominum  testamur  qui  corda  scrutatur  omnium,  per  ejus 
vobis  jurantes  numen,  nunquam  accesserit  ad  cor  nostrum,  nunquam 


Indict.  2.]  HISTORIA  DIPLOMATICA.  187 

animus  noster  cogitarit  contra  vos  et  fratres  vestros  ad  presens  (1)  a  qui- 
bus  [non]  separatur  exaltatio  nostri  status,  corda  Romanorum  accendere 
aut  vobis  in  Urbe  discordiam  suscitare.  HaDeus!  quomodo  tantum  nephas 
ille  magister  fallacie,  fraudis  faber,  in  animo  suo  creare  potuit,  quo- 
modo  in  actum  transferre?  0  quantum  nobis  exuberat  ex  hujusmodi  dolo 
dolor  qui  firma  mente  proponimus  et  votum  vovemus  vobis,  domine 
sancte  pater,  nedum  pungere  vos  taliter,  sed  potenter  exponere  vires 
nostras,  ymo  et  ossa  cum  medullis  exponere  pro  servitiis  vestris  et  Ecclesie 
sancte  Dei  l  Quis  enim  nisi  mentis  inops  impugnationis  turrem  in  eos  eri- 
gere  conaretur,  quibus  servire  sitiret  potius  quam  sevire?  Non  credatis 
ergo,  suppliciter  quesumus,  non  credatis  pro  Deo,  domine,  talem  sagit- 
tam  de  nostra  pharetra  processisse.  In  hospitio  vestri  beati  pectoris  ubi 
divino  spiritu  Sancte  mentis  in  speculo  debetis  agnoscere  rerum  causas , 
veritatis  lumen  falsitatis  nebula  non  extinguat.  Abstergatis  modo  de  vestro 
corde  rubiginem  et  de  puro  vestro  consilio  vestra  conscientia  non  ledatur; 
nam  profecto  qualis  est  descripta  superius,  talis  fuerat  substantia  veri- 
tatis  et  mendacium  prorsus  fictum  est,  licet  fucis  adulteris  extiterit  colora- 
tum.  Ad  quod  investigandum  [ut]  sollicite  facimus  et  etiam  expiandum, 
vestram  decet  intendere  sanctitatem ,  ut  innocentia  nostra  vobis  clarius 
denudetur  et  falsitatis  ejusdem  artifex  nequeat  in  malicia  gloriari. 


Innocentius  papa  concessionem  medietatis  Colisei  cum  palatio 
exteriori  et  juribus  ab  Henrico  et  Jacobo  Fragapanibus  civibus 
Romanis  Friderico  imperatori  nuper  factam  revocat,  et  juramenta 
eidem  principi  super  hoc  praestita  relaxat. 

(Edid.  Raynald.,  Annal.  eccles.  ad  ann.  1244,  §  XIX,  e  registr.  Epist.  In- 
noc.  IV,  lib.  I,  n°  603.  —  Integra  exhibetur  e  libro  copiali  coll.  Laporte  du 
Theil,  ap.  biblioth.  Cesar.  Paris.) 


(1)  Exhoc  loco  hanc  epistolam  paulo  obscuriorem  ad  annum  1244  reponendam  esse  cen- 
suimus. 


188  FRIDERICI  SECUNDI  [Ann.  1244. 

Innocentius  episcopus,  servus  servorum  Dei,  nobilibus  viris  Henrico  et 
Jacobo  ejus  nato  dictis  Fragapanibus  civibus  Romanis  salutem  et  aposto- 
licam  benedictionem.  Etsi  ex  suscepte  servitutis  officio  teneamur  ut  dam- 
nificatis  ecclesiis  per  bonorum  ipsarum  alienationes  seu  concessiones  illi- 
citas  universis  congruo  remedio  succurramus,  ecclesie  tamen  Romane 
quum  eam  sic  per  aliquorum  temeritatem  damnificari  contingit,  eo  suc- 
currere  studio  propensiori  nos  convenit  quo  ei  tanquam  precipue  sponse 
nostre  sumus  quodammodo  specialius  obligati.  Cum  igitur,  sicut  lecta 
coram  nobis  vestra  petitio  continebat,  nuper  apud  Aquampendentem  in 
presentia  Principis  constituti  eidem  ad  suam  instantiam,  ipsius  timore 
perterriti ,  medietatem  Colisei  cum  palatio  exteriori  sibi  adjacente  et  omni- 
bus  juribusad  ipsam  medietatem  pertinentibus ,  dilecto  filio  Anibaldo  civi 
Romano  titulo  pignoris  obligata,  que  ab  ecclesia  Romana  tenetis  in  feu- 
dum,  de  facto,  cum  de  jure  nequiveritis ,  duxeritis  concedenda,  prestitis 
nihilominus  juramentis  vos  contra  concessionem  hujusmodi  non  venturos, 
proul  in  juramento  inde  confecto  plenius  dicitur  contineri;  licet  ex  hoc 
essetis  non  immerito  puniendi,  attendentes  tamen  quod  coacti  quodam- 
modo  terrore  tanti  principis  id  fecistis,  concessionem  hujusmodi  nullam 
esse  penitus  nuntiantes ,  predicta  ad  vestrum  et  ecclesie  Romane  jus  et  pro- 
prietatem  auctoritate  predicta  revocamus,  juramentis  predictis  nihilomi- 
nus  relaxatis;  eadem  auctoritate  excommunicationis  vinculo  ac  pene 
quinque  millium  marcarum  argenti  omnes  qui  contravenire  presumpse- 
rint  supponentes  (1). 

Datum  Laterani,  XVI  kalendas  maii,  pontificatus  nostri  anno  I. 

[Extant  de  eodem  argumento  aliae  litterae  eisdem  scriptae  XIII  kalen- 
das  maii  (n°  61 9),  in  quibus  Henricus  Frajapanis  sacri  palatii  Laleranensis 
comes  appellatur.] 


(I)  Altera  etiam  aderat  iracundiae  in  imperatorem  causa  propter  recentem  urbis  Interamnis 
defectionera.  Cf.  epistolam  Innocentii  IV,  datam  Laterani,  X  kal.  maii  (22  april.),  anno  I. 

Fridericus,  Romanorum  imperator,  potestati  et  consilio  Man- 
tuae  mandat  quod  servientibus  suis  in  Alamanniam  pro  servitiis 
suis  euntibus  de  securo  conductu  provideant. 

(Inedit.  ex  chartulario  veteri  Mantuano,  cujus  solita  sua  huraanitate  nobis  Fr. 
Boehmer  copiam  fecit.) 

Fridericus  Dei  gratia  Romanorum  imperator,  semper  augustus,  Jeru- 
salem  et  Sicilie  rex,  potestati  et  consilio  Mantue,  fidelibus  suis,  graciam 
suam  et  bonam  voluntatem.  Cum  latores  presencium,  Georgium,  Volcma- 
rum,  Lupoldum,  Dietricum,  Ulricum,  servientes  et  fideles  nostros,  in 
Alamanniam  pro  nostris  negociis  transmittamus ,  devotioni  vestre  man- 
damus  quatinus  eis  faciatis  de  securo  conductu  per  vestrum  districtum 
pro  reverencia  nostri  culminis  provideri. 

Datum  apud  Aquampendentem ,  XVIII  aprilis,  II  indictione. 


Apud 
Aquam- 
pendentem, 
18  aprilis. 


Innocentius  papa  lantgravium  Thuringiae  monet  imperatorem 
Fridericum  a  pacto  pacis  nuper  in  die  coenae  Domini  juratae 
resilire  voluisse,  hortaturque  ut  negotium  fidei  per  ipsum  lant- 
gravium  laudabiliter  inchoatum  ipse  promptius  exequatur. 

(Edider.  Raynald.,  Annal.  eccles.,  ad  ann.  1244,  §  XXI,  e  regesto  Innoc.  IV, 
n°  645.  —  Pebtz,  Monum.  Germ.  hist.,  t.  IV,  p.  346.) 

Innocentius,  etc,  nobili  viro  lantgravio  Thuringie,  etc.  Ut  que 
noviter  nobiscum  acta  sunt  in  tuam  et  omnium  principum  veniant 
notionem,  dignum  duximus  intimare  quomodo,  post  tractatus  multi- 
plices  pacis  nobis  et  amicis  Ecclesie  honorabilis  et  secure,  ac  promis- 


Laterani , 
30  aprilis. 

siones  factas  a  principe,  divisas  per  articulos  et  conscriptas  per  nuntios 
suos  nobilem  virum  comitem  Tolosanum,  magistros  Petrum  de  Vinea  et 
Thadeum  de  Suessa  curie  sue  judices,  in  die  Cene  Domini  proxime  pre- 
terita,  presentibus  charissimo  in  Ghristo  filio  nostro  Constantinopoli- 
tano  imperatore  illustri  ac  fratribus  nostris,  adstante  quoque  turba  non 
modica  prelatorum,  coram  senatoribus  et  Romano  populo  universo  et 
multis  aliis  qui  de  diversis  mundi  partibus  ad  diem  festum  convenerant 
juxta  morem,  de  stando  mandatis  nostris  et  Ecclesie  super  omnibus 
articulis  pro  quibus  per  pie  memorie  Gregorium  papam  predecessorum 
nostrum  fuit  vinculo  excommunicationis  astrictus,  ac  damnis,  injuriis  et 
offensis  ecclesiis  et  personis  ecclesiasticis  ante  et  post  excommunica- 
tionem  illatis,  prestitit  publice  juramentum,  a  quo  non  post  multos  dies 
elegit  resilire  potius  quam  parere,  adimplere  quod  sibi  mandavimus 
renuendo.  Sane  ut  devotionis  affectum  quem  erga  Romanam  Ecclesiam 
habere  diceris  exhibeas  laudabiliter  in  effectu,  expedit  ut  negotium  fidei 
per  te  laudabiliter  inchoatum  (1)  promptius  exequaris,  ut  exinde  uberior 
tibi  crescat  cumulus  meritorum  et  Apostolicam  Sedem  ad  incrementum 
tui  nominis  et  honoris  fortius  habeas  obligatam  :  nos  enim  in  proposito 
gerimus  quod  te  in  dicto  negotio  minime  deseramus. 

Datum  Laterani,  II  kalendas  maii,  pontificatus  nostri  anno  I. 


Pandulfus  de  Fasanella,  imperialis  in  Tuscia  capitaneus  et  tunc 
Senensis  potestas,  Fortarrigo  Rainerii  dat  licentiam  recolligendi 
medietatem  impositarum  Radicondoli  et  Belforti  factarum. 

(Inedit.  ap.  archiv.  comm.  Senens.,  ex  authent.  pergam.,  t.  V,  n°  393.) 
Anno  Domini  millesimo  CC.XLIIII,  indictione  secunda,  die  IIII  nonas 


(1)  Valde  notandum,  quum  ex  hoc  clare  liqueat  Iandgravium  Thuringiae  jam  nunc  cum 
papa  consensisse  de  Friderico  in  Alamannia  supplantando. 

maii.  Hujus  serie  publici  instrumenti  appareat  evidenter  quod  dominus 
Pandulfus  de  Fascianella  Dei  et  domini  imperatoris  gratia  in  Tuscia 
capitaneus  generalis  et  Senensis  nunc  potestas ,  ex  officio  capitanie  quo 
fungebatur,  dedit  licentiam  et  parabolam  domino  Fortarrigo  Rainerii 
camerario  comunis  Senensis  pro  dicto  comuni  recolligendi  medietatem 
imposte  facte  Radicondoli  et  Belforti,  occasione  militum  qui  debent  ire 
in  servitium  domini  imperatoris  in  Lumbardiam ,  et  medietatem  omnium 
reddituum  et  impositarum  factarum  pro  domino  imperatore  dictis  cas- 
tris  in  futurum ,  protestando  et  dicendo ,  ut  capitaneus ,  quod  non  pre- 
judicet  domino  imperatori  nostro  nec  juri  suo  propter  hec  verba  ullo- 
modo,  et  protestando  et  dicendo,  ut  potestas  Senensis,  quod  hec  verba 
non  prejudicent  comuni  Senensi  similiter  ullomodo. 

Actum  Senis,  coram  domino  Gratiano  judice,  Tinaccio  Guarnerii,  Tho- 
masio  judice,  et  Bonfilliolo  notario,  presentibus  testibus. 

Ego  Johannes  quondam  Petrignonis  judex  et  notarius  predictis  interfui 
et  ea  rogatus  scripsi  et  publicavi. 


Fridericus,  Romanorum  imperator,  pro  clarae  devotionis  obse-  spoieti, 
quio  hominum  de  Eugubio,  eis  castrum  Gantiani  et  Costacciari 
cum  pertinentiis  suis  concedit,  dando  eis  licentiam  castro  ipso 
utendi  tam  in  curia  quam  in  hominibus. 

(Edid.  Ughelli,  ltal.  sacra,  t. 1,  p.  646;  unde  mendas  evidentiores  detersiraus.) 

Federicus  secundus,  Dei  gratia  Romanorum  imperator  semper  augus- 
tus,  Hierusalem  et  Sicilie  rex.  Pro  fidei  meritis  et  servitiorum  gratitu- 
dine  que  jugiter  in  nostris  subditis  experimur,  excellentiam  nostram 
decet  commoditates  ipsorum  diligenter  attendere  et  cuncta  que  possint 
eis  et  debeant  grata  consistere,  favorabiliter  et  sollicite  providere.  Per 
presens  igitur  scriptum  notum  fieri  volumus  universis  imperii  fidelibus 
tam  presentibus  quam  futuris  quod  nos  attendentes  fidem  puram  et  de- 

volionem  sincerain  quam  hoinines  de  Eugubio  fideles  nostri  erga  nos  et 
imperium  gesserint  et  habent,  considerantes  quoque  ipsorum  clare  devo- 
tionis  obsequium  quod  in  conspectu  nostre  celsitudinis  efficacius  pro 
ipsis  allegat  tanto  quanto  lucidius  nostros  fideles  alios  fidelitatis  muni- 
mine  roborat ,  castrum  Camrani  et  Colmacrani  (a)  cum  pertinentiis  et 

districtibus  suis  tam  quam  ex  predictis  hominibus  de 

Eugubio  fidelibus  nostris,  de  mera  nostre  liberalitatis  gratia  duximus 
concedendum ,  dando  eis  liberam  potestatem  ut  castro  ipso  et  jurisdic- 
tione  ipsius  libere  uti  valeant  tam  in  curia  quam  in  hominibus,  sicut 
aliis  castris  et  terris  jurisdictionis  eorum;  et  propterea  auctoritate  nostra 
firmiter  precipimus  et  districte  mandamus  quatenus  nullus  sit  qui  contra 
hujusmodi  concessionis  nostre  tenorem  ausu  temerario  venire  presumat. 
Quod  qui  presumserit  preler  dominationis  nostre  indignationem  quam  se 
noverit  incursurum,  quinquaginta  libras  auri  pro  pena  componat,  me- 
dietate  camere  nostre,  reliqua  parte  injuriatis  applicandis.  Ad  cujus 
nostre  concessionis  memoriam  et  robur  perpetuo  valiturum,  presens 
scriptuni  fieri  et  sigillo  majestatis  nostre  jussimus  communiri. 

Datum  Spoleti,  anno  dominice  incarnationis  M.  CC.  XLIV,  mense  maii, 
II  indictione. 


[Maio.]  Fridericus,  Romanorum  imperalor,  Pergamensibus  scribit  se 
eorum  nuntios  hilari  animo  recepisse  qui  exquirebant  suurn 
adventum  ad  partes  Lombardiae.  Porro  cum  diu  inter  ipsum  et 
Ecclesiam  orta  dissensio  hoc  impedierit,  notificat  quod  pax  jam 
firmata  sit,  et  quod  habito  cum  summo  pontifice  colloquio  ac  illius 
benedictione  suscepta,  ad  partes  istas  personaliter  veniet,  rebel- 
lium  contumaciam  finaliter  compressurus. 

(Edidit  Fbed.  Hahn,  Coll.  monum.  veler.  et  recent.,  t.  I,  Litter.  princ.  et  viror. 
illuslr.,  n°  XXVI,  p.  244-247.) 

(a)  Sic;  legendum  vero  arbitramur  Canliani  et  Costacciari. 

Fridericus ,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  potestati,  consilio  et  communi  Pergamensi  fidelibus 
suis  gratiam  suam  et  bonam  voluntatem.  Nuntios  vestros  latores  presen- 
tium  fideles  nostros  quos  ad  nostram  presentiam  destinastis,  tanto  jocun- 
dius  excellentia  nostra  vidit  gratiusque  suscepit  quanto  et  nostrum  ipsos 
gaudentius  beneplacitum  expectavit ;  et  ipsi  tanquam  conscii  ac  veraces 
vestre  fidelitatis  interpretes,  fidem,  constantiam,  voluntates  et  corda 
vestra  in  conspectu  nostro  devotione  gratissima  presentarunt.  Quibus  in 
auditulo  nostro  commisse  sibi  legationis  officium  implentibus  conde- 
center,  ex  ipsorum  inter  cetera  relatione  recepimus  zelum  vestrum  et 
votum  anxium  quibus  adventum  nostrum  ad  partes  vestras  exquiritis. 
Ad  hoc  tamen  [cum]  non  minus  utilem  quam  necessariam  ingerentes  (?) 
ardenter  tam  nostre  persone  presentiam  quam  potentiam  virium  affec- 
tatis ,  profecto  super  hoc  vestris  desideriis  nostra  semper  proposita  con- 
current;  et  quantumcunque  in  partibus  istis,  sicut  non  est  vobis  abscon- 
ditum,  rerum  nobis  molimina  grandium  mundus  ingesserit  aut  quevis 
diversarum  facultatum  obstacula  malitia  temporis  apportaril,  specialem 
ad  vos  mentis  intuitum  speculatione  continua  direximus,  modos  inve- 
nire  jugiter  cogitantes  et  vias  quibus  hic  collocatis  discordiarum  fluctibus 
aut  sedatis ,  liberum  ad  vos  veniendi  volatum  tam  presentialiter  quam 
potentialiter  haberemus.  Cumque  talem  in  nobis  anxie  voluntatis  affec- 
tum  diu  inter  nos  et  Ecclesiam  matrem  nostram  orta  dissentio  specia- 
liter  impediret,  nec  adventum  nostrum  ad  vos  fieri  posse  commode 
videremus,  nisi  prius  matrem  et  filium  invida  dudum  sceleratorum  per- 
versitate  sejunctos  debite  pacis  affectus  et  mutue  dilectionis  oscula  cou- 
nirent ,  nonnullis  mundi  primatibus  ad  hoc  interponentibus  partes  suas 
quas  ad  id  generalis  mundi  status  adduxerat,  audire  verbum  pacis 
libenter  incepimus,  et  sic  inter  nos  et  Ecclesiam,  preveniente  gratia  Dei 
nostri  qui  facit  utraque  unum  et  quocunque  vult  corda  regum  inclinat, 
optate  pacis  firmata  sunt  federa  et  omnis  odiose  dudum  materia  dissen- 
sionis  exclusa ,  quo  vere  ac  stabilis  speratur  firmiter  inter  nos  concordia 
unitatis  proventura;  factumque  est  ita  ut  vires  nostras,  quas  locorum 
diversitas  quibus  nostram  adesse  presentiam  oportebat,  segregabat  in 

VI.  25 

partes,  jam  liberius  in  unum  collectas,  in  rebelles  nostros  si  adhuc  quod 
non  credimus  ulterius  resisterenl,  possimus  commodius  exercere,  ut  qui 
potentiam  nostram  per  tot  quasi  rivos  partim  distributam  vix  olim  sus- 
tinere  poterant,  nunc  rivis  undique  reductis  in  alveum  finaliter  oppri- 
mantur.  Neque  vos  aliquatenus  credere  volumus  quod  quantumcumque 
nobis  succedant  prospera,  provocemur  ad  gratiam,  donec  obstantiam 
Ligurum  quam  ecce  jam  personaliter  accingimur  persequi  nec  unquam 
desistere  (a)  si  ulterius  palpitabit,  pro  nostro  beneplacito  conculcemus. 
Ad  quod  in  presenliarum  non  misissemus  litteras  sed  personam,  nisi  juste 
dilationis  occasio  gressus  nostros  per  aliquantulum  more  retardasset 
objectum,  indictum  videlicet  generale  colloquium  inter  nos  et  univer- 
salem  patrem  nostrum,  Dei  gratia  summum  pontificem,  sicut  firmiter 
credimus,  celebrandum,  in  quo  sumus  ab  ipso  filiali  reverentia  benedic- 
tionem  apostolicam  recepturi;  cum  non  deceret  nec  vos  etiam  aliqua- 
tenus  credimus  voluisse  ut  post  tam  grate  mundo  consummationem  con- 
cordie  absque  benedictione  munifica  dicti  patris  sibi  maxime  tam  vicini 
recedere  et  abire  tam  longius  deberemus.  Ad  hoc  etiam  potissime  fa- 
ciendum  confidentia  fidei  vestre  specialis  nos  induxit,  de  qua  in  progeni- 
toribus  nostris  et  nobis  prescriptione  laudabili  jam  securi ,  dum  continua 
mentis  recordatione  evolvimus  certa  et  indubitata  pericula  que  semper 
pro  honore  imperii  subiistis  et  admirabili  constantia  conservastis,  mortes 
corporum  et  dampna  bonorum  illata  vobis  ad  summam  gloriam  repu- 
tantes,  dubitare  non  possumus  quin  et  nunc  ad  tam  modicum  tempus 
donec  nostra  vobis  adsistat  presentia,  constantie  voto  nostris  servitiis 
insistatis,  et  quanto  magis  videtur  imminere  necessitas,  tanto  virilius 
virtutes  gloriosas  vobis  acquirere  procuretis.  Ne  tamen  ob  hujusmodi 
licet  modicam  nostri  dilationem  adventus,  perversitas  insana  rebellium 
in  nostram  ac  aliorum  nostrorum  fidelium  possit  insurgere  lesionem , 
ecce  ad  partes  istas  Heinricum  illustrem  regem  Sardinie,  sacri  imperii 
legatum  in  Italia  generalem,  dilectum  filium  nostrum,  prepotenti  manu 
militum  duximus  premittendum,  mandantes  eidem  ut  intentus  ad  con- 


(a)  Deest  aliquid  volumus  vel  hujusraodi. 

servationem  boni  status  vestri  et  aliorum  nostrorum  fidelium  necnon  ad 
dampnificationem  rebellium  invigilet  diligenter.  Nos  siquidem  habito  cum 
Apostolice  Sedis  antistite  patre  nostro  colloquio  ac  ipsius,  ut  dictum  est, 
benedictione  suscepta,  ad  partes  ipsas  personaliter  et  potentialiter  acce- 
demus,  expectatam  vobis  et  cunctis  fidelibus  pro  laboribus  meritoriam 
reddituri  quietem  et  rebellium  contumaciam  suprema  confusionis  per- 
nicie  compressuri.  Vos  igitur  in  quorum  conscientiis  prerogativam  fidei 
imperft  fundavit  antiquilas  et  consuetudo  firmavit,  sic  interim  inter  cu- 
jusvis  necessitatis  articulos  claritatem  vestre  fidei  protendatis  ut  sicut 
alios  bone  voluntatis  argumento  preceditis,  sic  more  solito  in  pensionibus 
operum  precurratis  et  affluentiam  nostre  manus  et  gratie  specialius  vobis 
in  ceterorum  invidiam  vendicetis.  Super  excontro  sane  quorumdam  ves- 
trorum  civium  ut  petistis,  qui  apud  Mediolanum  a  nostris  rebellibus 
detinentur,  Henrico  illustri  regi  predicto  dirigimus  scripta  nostra,  a  quo 
cum  responsum  acceperimus,  petitiones  vestras  quas  speciali  prerogativa 
complecti  volumus,  sic  disponimus  exaudire  quod  honorem  nostrum 
deceat  et  vobis  merito  valeat  esse  gratum. 


Fridericus,  Romanorum  imperator,  Lucanis  in  perpetuum  con- 
cedit  castra  Motronis  Montefegatensis  et  Luliani  cum  eorum 
rationibus ,  datque  licentiam  recipiendi  in  concives  homines  quos- 
libet  Garfagnanae,  sicut  et  communibus  Garfagnanae  recipiendi 
potestates  et  rectores  civitatis  Lucanae. 

(Inedit.  ex  Arch.  diStato  di  Lucca,  lib.  IV,  n°  26,arm.  VI,  transumpt.  pergam. 
recentiori  manu  et  minus  correcte  scripto.) 

In  nomine  sancte  et  individue  Trinitatis.  Fridericus  secundus,  divina 
favente  clementia  Romanorum  imperator  et  semper  augustus ,  Ierusalem 
et  Sicilie  rex.  Liberalitas  imperialis  recompensat  in  premiis  impensa  fide- 
lium  servitia  que  merentur.  Eapropter  per  presentis  privilegii  nostri 

tenorem  notum  fieri  volumus  universis  imperii  fidelibus  tam  presentibus 
quam  futuris  quod  commune  civitatis  Luce  fideles  nostri  majestati  nostre 
humiliter  supplicarunt  ut  castrum  Motronis  Montisfegatensis  et  castrum 
Luliani  que  sunt  de  Carfaniana  cum  omnibus  eorum  et  cujusque  eorum 
rationibus,  pertinentiis,  jurisdictionibus  et  districtu,  eis  concedere  in  per- 
petuum ,  dare  licentiam  eidem  communi  recipiendi  et  retinendi  homines 
et  personas  quaslibet  Carfaniane  fideles  nostros  in  concives  eorum  qui  et 
que  effici  voluerint  habitatores  vel  etiam  incole  vel  alias  concives  civi- 
tatis  ejusdem ,  et  eisdem  hominibus  et  personis  veniendi  ad  eamdem 
civitatem  ad  habitandum  si  voluerint  vel  alias  cives  faciendi,  et  quod 
liceat  communibus  et  aliis  singularibus  personis  de  Carfaniana  recipere 
potestates  et  rectores  civitatis  predicte,  de  gratia  nostri  culminis  digna- 
remur.  Nos  vero  ejusdem  communis  nostrorum  fidelium  supplicationibus 
benignius  inclinati ,  attendentes  etiam  grata  satis  et  accepta  servitia  que 
idem  commune  majestati  nostre  exhibuit  hactenus,  exhibet  in  presenti 
et  que  exibere  poterit  in  futurum,  eidem  communi  castra  de  Carfaniana 
superius  denotata  cum  omnibus  eorum  et  cujusque  eorum  rationibus, 
pertinentiis,  jurisdictionibus  et  districtu  perpetuo  concedimus,  dantes  (a) 
ipsis  licentiam  recipiendi  et  retinendi  homines  et  quaslibet  personas  Car- 
faniane  et  fideles  nostros  in  concives  eorum  qui  vel  que  effici  voluerint 
habitatores  et  incole  vel  alias  concives  civitatis  ejusdem,  hominibus  et 
personis  veniendi  ad  ipsam  civitatem  ad  habitandum  si  voluerint,  vel 
alias  concives  faciendi ,  et  communibus  et  aliis  singularibus  personis  de 
Carfaniana  recipiendi  potestates  et  rectores  civitatis  predicte ,  de  gratia 
majestatis  nostre  et  plenitudine  potestatis,  salva  in  omnibus  imperiali 
justitia.  Statuimus  preterea  et  sancimus  ut  nulla  persona  alta  vel  hu- 
milis,  ecclesiastica  vel  secularis,  contra  presentis  privilegii  nostri  tenorem 
venire  seu  ipsum  totum  vel  in  partem  infringere  presumat.  Quod  qui 
presumpserit,  preter  indignationem  nostram  centum  libras  auri  puri  se 
compositurum  agnoscat,  medietate  scilicet  curie  nostre  et  alia  medietate 
passis  injuriam  persolvenda.  Ad  hujus  aulem  concessionis  et  date  licentie 


(a)  In  copia  donec,  male. 

nostre  memoriam  et  robur  perpetuo  valiturum,  presens  privilegium  per 
manus  magistri  Thome  de  Sugio  notarii  et  fidelis  nostri  fieri  et  sigillo 
majestatis  nostre  jussimus  communiri. 

Hujus  autem  rei  testes  sunt  :  B(alduinus)  imperator  Constantinopoli- 
tanus,  R(aimundus)  comes  Tholosanus  affinis  et  fidelis  noster,  Ricardus 
comes  Caserte  in  Marchia ,  Ducatu  et  ab  Amelia  usque  per  totam  Mariti- 
mam  imperii  vicarius  generalis,  Tibaldus  Franciscus,  P.  de  Calabria  ma- 
restalle  nostre  magister,  magister  Petrus  de  Vinea  et  Taddeus  de  Suessa 
magne  curie  nostre  judices,  fideles  nostri,  et  quamplures  alii. 

Acta  sunt  hec  anno  dominice  incarnationis  millesimo  ducentesimo 
quadragesimo  quarto,  mense  junii,  secunda  indictione,  imperante  domino 
nostro  Friderico,  Dei  gratia  invictissimo  Romanorum  imperatore  semper 
augusto,  Ierusalem  et  Sicilie  rege,  imperii  ejus  anno  vicesimo  quarto, 
regni  Ierusalem  vigesimo,  regni  vero  Sicilie  quadragesimo  septimo  (a), 
feliciter.  Amen  (6). 


Fridericus,  Romanorum  imperator,  regi  Francorum  (1)  nuntiat  fitej 
quod  spe  quadam  pacis  resumpta,  papam  rogavit  ut  aliquem  ex 
cardinalibus  ad  se  mitteret,  comite  Tolosano  interim  ad  Sedem 
Apostolicam  destinato  pro  negotio  pacis  ejusdem. 

(Edit.  in  Pelr.  de  Vin.  epist.,  lib.  I,  cap.  V;  nunc  collat.  cum  cod.  bibl.  Cesar. 
Paris.,  fonds  Saint-Germain-Harlay,  n°  455.) 

Fridericus,  etc.  Virum  industrium  et  illustrem  R.  comitem  Tholosa- 
(o)  In  copia  semper,  male. 

(&)  Desideratur  notatio  loci,  sine  dubio  in  originali  sequenti  formula  expressa  : 
Datum  ,  anno,  mense  et  indictione  prescriptis. 


(1)  Sic  in  rubricis  codicum;  quod  et  aptissimum  credimus,  dum  hoc  ipso  tempore  nuntii 
regis  Francorum  pro  pace,  si  res  ita  se  habuisset,  confirmanda,  in  Romana  curia  morarentur. 

num,  dilectuni  affinem  et  fidelem  nostrum,  nuper  ad  presentiam  nos- 
tram  a  Sede  Apostolica  revertentem,  gratanter  recepimus,  et  circa  ea  que 
pacis  sunt  domini  pape  et  vestre  voluntatis  plenitudinem  referentem,  tan- 
quam  rem  hilarem,  audivimus  et  intelleximus  diligenter;  utpote  qui  de 
innata  nobis  mansuetudine  guerrarum  discrimina  semper  odivimus, 
dummodo  pacifice  regnare  possemus,  et  qui  ex  officii  debito,  quo  cum 
Romano  pontifice,  quem  pre  caeteris  terre  principibus  patrem  precipuum 
confitemur,  bella  plus  quam  civilia  gerere  crudelius  credimus  et  ne- 
phandius  arbitramur,  ad  pacis  pulchritudinem  in  gentibus  reforman- 
dam  majestatis  nostre  potentiam  ardenti  desiderio  flectimus,  ipsamque 
nedum  oblatam  nobis  gratanter  admittimus,  sed  nos  eam  offerre  pluri- 
mum  adfectamus.  Volentes  igitur  votis  Apostolicis  in  iis ,  sicut  tenemur, 
et  in  omnibus  nos  reddere  compotes  et  ex  corde  conformes ,  ad  hec  de- 
liberatione  prehabita,  direximus  aciem  mentis  nostre,  et  pacis  consilia 
cogitantes  et  desiderantes  quod  nobis  et  toti  mundo  concordiam  inire 
possemus,  tractatum  pacis  gratanter  duximus  admittendum.  Cum  igitur 
negolii  qualitas  per  paucissimos  zelatores  pacis,  peccatis  exigentibus, 
hactenus  procurata  ex  multis  multos  expostulet,  cumque  de  latere  nostro 
viros  idoneos  tanquam  a  principiis  moti  discriminis  nostris  consiliis 
adsistentes,  processu  omnium  circunstantiarum  instructos,  ad  Aposto- 
licam  et  vestram  presentiam  transmittere  nequeamus ,  instante  nobis 
discordia,  cum  presidentes  sedi  Petri  ad  presens  sibi  proficere  repu- 
tantes,  processibus  nostris  que  potuerunt  impedimenta  in  Lombardie 
partibus  preparaverunt,  secundo  etiam  legatorum  nostrorum  adventui 
resistentes,  dominum  papam  duximus  postulandum  et  filiali  devolione 
rogandum  ut  ex  fratribus  suis  aliquem,  quem  secum  ad  presens  habeat, 
faciente  fragilitate  sortis  humane  perpaucos,  ad  nos  debeat  destinare  (1), 
cui  intima  cordis  nostri  intendimus  reserare,  que  nondum  in  aures 
cujuspiam  de  nostri  pecloris  thalamo  descenderunt;  per  quem  non  nisi 
dispositione  divina,  cujus  sunt  occulta  judicia,  tantorum  bonorum  con- 


(1)  Agitur  de  cardinale  Othone,  Portuense  episcopo,  qui  reipsa  de  pace  tractaturus  mense 
junio  Narniam  ad  imperatorem  legatus  venit. 


f 

firmala  sit  series,  quod  pacem  indubitanter  credimus  proventuram.  Ecce 
itaque  comitem  supradictum,  velut  amore  tam  desiderate  pacis  accen- 
sum,  hilariter  laborantem,  propterea  ad  Sedem  Apostolicam  destinamus, 
cui  super  iis  que  domino  pape  et  vobis  ex  parte  nostra  retulerit,  indu- 
bitanter  serenitas  vestra  credat. 


Iimocentius  papa  Othoni  cardinali  episcopo  Portuensi  auctori-  ^g* 
tatem  confert  de  negotio  pacis  cum  principe  tractandae  (1).  "tjtma 

(Memorat.  in  indice  litter.  Innoc.  IV,  apud  collect.  dict.  Laporte  du  Theil,  sub 
num.  epistol.  735,  fol.  115.) 

Datum  apud  Civitatem  Castellanam,  V  idus  junii  (2),  anno  pontificatus 
primo. 


Cum  papa  in  die  praecedente  vigiliam  Apostolorum  Petri  et  27-29  5mu. 
Pauli  Sutrium  devenisset, .....  coepto  itinere  ipsa  prima  noctis 
hora,  per  devia  et  abrupta  montium  ac  nemora  tota  nocte  labo- 

rans  in  die  festivitatis  Apostolorum  circa  horam  nonam 

ad  ipsam  Civitatem  Vetulam  est  deductus.  Nicol.  de  Curbio,  ap. 
Baluze,  Miscell,  t.  I,  p.  197. 

(1)  Litteras  integras,  saepius  promissas  neque  datas,  cum  ex  archivo  Vaticano  eruere  non 
potuerimus,  si  forsan  in  interpretatione  tituli  erraverimus,  veniam  lector  concedat  obse- 
cramus. 

(2)  Dediequoad  Civitatem  Castellanam  Innocentius  advenit,  paululum  oberravit  Matthaeus 
Parisius  quum  dicat  :  «  Octavo  die  ante  festum  B.  Johannis  Baptistae  (16  junii)  accessit 
dominus  papa  ad  Civitatem  Castellanam  quae  ab  Urbe  XVIII  distat  milliaribus  ut  ibidem 
vicinius  imperatori  de  pace  tractaret.  »  Hist.  maj.  Anglor.,  p.  430.  Duo  alia  noscimus  in- 
strumenta  Innocentii  papae  data  apud  Civitatem  Castellanam,  unum  pro  fratribus  praedica- 
toribus,  XV  kal.  julii  (17  junii),  alterum  pro  Viterbiensibus,  XII  kal.  julii  (20  junii). 

intefamnem,     Fridericus ,  Romanorum  imperator,  potestati  et  communi  Man- 
7jul"'    tuae  mandat  ut  in  kalendis  augusti  proxime  venturi  idoneos  et 
fideles  nuntios  cum  quibus  plenarie  deliberare  velit,  ad  se  apud 
Pisas  destinent. 

(Inedit.  in  Chartul.  vet.  civ.  Mantuae,  cujus  nobis  sua  solita  liberalitate  cl.  vir 
Fr.  Boehmer  copiam  fecit.) 

Fridericus,  Dei  gracia  Romanorum  imperator,  semper  augustus,  Jeru- 
salem  et  Sicile  rex,  potestati,  consilio  et  communi  Mantue,  fidelibus  suis, 
graciam  suam  et  bonam  voluntatem.  Cum  super  hiis  que  pro  inopinato, 
quin  potius  pro  inopinabili  pape  discessu ,  qui  ad  rebelles  imperii  se  de 
novo  dicitur  transtulisse ,  noviter  emerserunt,  et  super  aliis  que  ad  ho- 
norem  imperii  et  statum  nostrum  pacificum  pertinent,  cum  nostris  fide- 
libus  conferre  plenarie  ac  fideliter  deliberare  velimus ;  ecce  quod  conti- 
nuatis  diebus  versus  Pisas  feliciter  dirigimus  gressus  nostros ,  fidelitati 
vestre  mandantes  quatinus  ambaxatores  vestros  omni  auctoritate  suf- 
fultos,  viros  ydoneos  ac  eciam  circumspectos,  omni  mora  postposita,  ad 
nostram  personam  destinetis,  ita  quod  in  kalendis  augusti  primo  venturi 
apud  Pisas  nostro  se  conspectui  representent. 

Datum  apud  Interamnem,  VII  julii,  II  indictione. 


'•SSl*  Innocentius  papa  suum  apud  Januam  felicem  adventum  Ray- 
nerio  Sanctae  Mariae  in  Cosmedin  diacono  cardinali  nuntiat, 
monens  quod  in  Ecclesiae  negotiis  viriliter  et  prudenter  se  habeat. 

(Edider.  Bussi,  Istor.  di  Viterbo,  append.,  p.  406,  n°  XVII.  —  Baldassini,  Sto- 
ria  di  Jesi,  append.,  n°  XII,  p.  18.) 

Innocentius  episcopus, servus  servorum  Dei,  dilecto  filio  Raynerio  Sancte 
Marie  in  Cosmedin  diacono  cardinali  (1 )  salutem  et  apostolicam  benedic- 
tionem.  Licet  qualiter  de  Civitate  Vetere  ad  Portum  Venerem  venerimus 
tibi  nuper  duxerimus  mtimandum,  quod  tantum  de  via  maris  aliquid 
restabit  adhuc  ne  tuus  de  nobis  propter  specialem  devotionem  sit  animus 
suspensus,  noverit  discretio  tua  quod  nonis  julii  prospere  Januam  appli- 
cavimus  et  ibi  cum  fratribus  nostris  qui  nos  secuti  fuerunt,  sani  et  incolumes 
per  Dei  gratiam  commoramur.  Tuam  itaque  circumspectionem  de  qua 
plenam  in  Domino  fiduciam  gerimus,  duximus  attentius  rogandam,  per 
apostolica  scripta  mandantes  quatenus  sic  te  habeas  in  Ecclesie  negotiis 
viriliter  et  prudenter  quod  nostram  absentiam  tua  supplere  presentia 
videatur. 

Datum  Janue,  VIII  idus  julii,  pontificatus  nostri  anno  II. 


Innocentius  papa  scribit  Brixiensibus,  malitia  temporis  exigente,  [J«»°-] 
se  cum  tota  comitiva  fratrum  suorum  applicuisse  Januam  et  cum 
jam  sit  in  loco  ubi  ea  que  ad  tranquillitatem  populi  christiani 
pertinent,  possit  libere  tractare,  eos  hortatur  ut  in  solita  Aposto- 
licae  Sedis  devotione  persistant. 

(Edid.  Fb.  Hahn,  Coll.  Monum.  vet.  et  rec.,  t.  I,  bull.  pontif.,  p.  159, 
num.  XXX.) 

Innocentius  episcopus,  servus  servorum  Dei,  dilectis  filiis  potestati,  con- 
silio  et  communi  Brisie  salutem  et  apostolicam  benedictionem.  Licet  post- 
quam  (a)  fuimus  ad  curam  universalis  regiminis  quamvis  inviti  Domino 

(a)  In  impresso  priusquam. 


(1)  Cui  etiam  paucis  ante  diebus  vices  suas  in  Patrimonio  beati  Petri,  in  Tuscia,  ducatu 
Spoletano  et  Anconitana  Marchia  papa  commiserat,  litteris  datis  IV  kal.  julii,  anno  pontif.  II. 
Baldassini,  Ibid.,  n°  XI. 

VI.  26 

disponente  vocati,  adeo  mansuete  in  tractandis  Ecclesie  negotiis  nos  habue- 
rimus,  in  bono  malum  juxta  verbum  Apostoli  vincere  cupientes,  quod 
nobis  exinde  plurimi  de  nimie  humilitatis  instancias  (?)  detrahebant;  quare 
id  non  proficere  sed  potius  officere  videbatur,  cum  quoties  ansam  solvi 
penitus  sperabamus,  tunc  per  interjectionem  obstaculi  nodi  apparebat 
indissolubilis  ligatura;  nos  diligentius  attendentes  quod  statum  Ecclesie 
devotis  Sedis  Apostolice  non  poteramus  libere,  cum  de  nobis  ad  ipsos  liber 
non  esset  transilus,  nunciare,  elegimus  potius  dispositioni  nos  divine  com- 
mittere  quam  artari  taliter  in  opprobrium  ecclesiastice  libertatis.  Sicque 
apud  Civitatem  Veterem(a)  ad  quam  inopinate  quodammodovenimus,quia 
sic  fieri  propter  maliciam  temporis  oportebat,  mare  pridie  kalendas  julii 
ascendentes,  Januam  cum  nostra  et  fratrum  nostrorum  ac  aliorum  omnium 
qui  nobiscum  venerant  comitiva  plena  prosperitate  applicuimus  et  salute. 
Cum  ergo  per  Dei  gratiam  jam  simus  in  Ioco  ubi  de  vestro  consilio  quos 
speciales  inter  alios  devotos  Sedis  Apostolice  reputamus,  ea  que  ad  exal- 
tationem  fidei,  bonum  statum  Ecclesie  ac  tranquillitatem  totius  christiani 
populi  pertinent,  quo  liberius  eo  utilius  disponere  possimus  et  tractare, 
universitatem  vestram  monemus,  rogamus  et  hortamur  per  apostolica 
vobis  scripta  mandantes  quatenus  in  Apostolice  Sedis  devotione  taliter 
firmitate  solita  persistatis  quod  nos  qui  bonum  statum  vestrum  etaliorum 
devotorum  Ecclesie  totis  conatibus  querimus  et  quietem ,  ad  procuranda 
vestra  commoda  strictius  obligemur. 


rjuiio.j  Fridericus,  Romanorum  imperator,  regi  Hungariae  significat 
quid  egerit  ad  electionem  novi  pontificis  procurandam,  qualiter 
demum  electo  pacem  obtulerit  et  spes  concordiae  ab  omnibus  con- 
cepta  evanuerit. 

(Edit.  ap.  Petr.  de  Vin.  epist.,  lib.  I,  c.  XXXII,  cum  hoc  titulo  :  Fridericus,  Jlde- 


(a)  In  impresso  nostram,  raale. 

libus  suis,  de  servitiis  collatis  Ecclesie  per  eum  et  de  creatione  hovi  pontificis; 
coll.  cumcodic.  bibl.  Cesar.  Paris., fonds  Saint-Germain-Harlay ,  n°455,  Ipars. 
—  Fonds  Notre-Dame,  n°  202,  — et  cod.  Mediomont.  Phillipps.,  n°  8390.) 

Fridericus  regi  Ungarie  illustri.  Quod  ad  publice 

notitie  fores  que  post  firmatam,  utinam  melioribus  auspiciis,  pacem  inter 
nos  etEcclesiam  contigerunt,  insinuatio  nostra  sero  perduxit,  causa  fuit 
tractatus  de  consummatione  continuus  et  summa  fiducia  de  summi  con* 
stantia  sacerdotis.  Sed  nec  minus  hoe  calami  nostri  retardavit  officium 
dum  satius  credebamus  sub  ylaritatis  spe  vota  nostra  suspendere  quam 
quod  conceptam  de  pace  letitiam  amaritudinis  nuncius  occuparet.  Quia 
tamen  pro  taciturnitate  ulterius  obumbrare  non  possumus  quod  tacentibus 
omnibus  rerum  ipsarum  evidentia  loquitur  et  dissimulare  diutius  fama 
preambula  non  permittit,  ecce  quod  veritatis  stilo  describimus  quod,  teste 
testium  omnium  primo,  si  tempus  et  causa  permitterent,  valde  libentius 
taceremus.  Parcat  igitur  nobis  communis  auditus  et  vester  si  cause  nostre 
justiciam  prescribi  temporis  spatio  non  sinamus,  presertim  cum  eo  se  non 
porrigat  nostre  voluntatis  intentio  vel  scripture  quod  derogare  cujusquam 
fame  vel  juri  per  detraclionis  obloquium  intendamus.  Et  sic  presenlibus 
litteris  innocentiam  nostram  purgare  sufficiat  ut  in  nullo  prorsus  inficiant 
alienam.  Quantum  autem  et  qualiter  ad  presentis  guerre  discrimen  tan- 
quam  ad  occisionem  ovis  et  agnus  ad  victimam  tracti  sumus  inviti,  regalem 
industriam  nostre  mansuetudinis  fittere  sepe  sepius  docuerunt;  sed  et 
preteritum  animi  nostri  propositum  subsequens  voluntatis  indicium  decla- 
ravit,  dum  sublato  de  medio  quondam  Gregorio  summo  pontifice  qui  velttt 
paterne  dilectionis  ignarus  in  filium  victricans  tanli  discriminis  origo  fuit 
et  causa,  et  tamen  preteritarum  irarum  nedum  obliti  filiali  compassioiie 
sumus  viduitatem  Ecclesie  prosecutiy  verum  etiam  ad  restituendum  sibi 
novi  sponsi  solacium  opera  et  operam  dedimus  efficacem,  stuporem  sen- 
sibus  hominum  inducentes  qui  desiderium  nostrum  in  erectione  novi  pu- 
gilis  admodum  mirabantur.  Angebat  tamen  nos  universalis  mali  compassio 
et  premissa  nobis  indubitata  fiducia  de  substiluendo  pastore  pacifico  de- 
lectabat,  propter  quod  sicut  magnificentiam  regiam  credimus  non  latere, 
nostros  reseravimus  carceres  quos  in  exterminium  nostrum  temere  navi- 

gantium  repleverat  copia  prelatorum ,  exercitus  solvimus  quibus  urbem 
urbium  caput  pre  foribus  cinxeramus,  fratres  per  diversa  loca  dispersos 
in  unum  reduci  parata  viarum  securitate  curavimus,utEcc!esie  de  pastore 
liberius  et  nobis  ac  mundo  de  patre  facilius  providerent.  Quorum  votis 
in  istum  summum  pontificem  inspiratione  divina,  sicut  nostra  tenere  debet 
opinio,  concordatis,  gavisi  sumus  gaudio  magno,  valde  probabiliter  exti- 
manles  orthodoxam  et  universalem  Ecclesiam  radio  novi  luminis  illus- 
tratam,  romanum  imperium  nova  juslicie  generatione  letatum  quod  de  se 
filium  genuit  quam  patrem  orbis  et  fidei  merito  fore  gloriatur.  Igitur  affe- 
rentibus  nobis  tum  persone  meritis  tum  innocentie  nostre  justitia  prorsus 
indubitabilem  spem  de  pace,  cursim  ad  ipsam  processimus,  offerentes 
eamdem  ad  honorem  Dei  etEcclesie  primitus  quam  prestolaremus  oblatam. 
Demum  qualiternon  solum  nostra  sed  omnium  sit  expectatio,  proh  dolor! 
personarum  aut  temporum  iniquitate  frustrata,  ne  narrationis  unius  longe 
contextu  tam  aures  vestre  quam  oculi  fastidirent,  totius  ejusdem  cause 
processum  et  seriem  alteri  pagine  duximus  committendum,  ut  velut  mu- 
tato  ferculo,  perfecta  lectura  presentium,  nova  novorum  perceptio  vestrum 
delectet  auditum. 


Fridericus,  Romanorum  imperator,  universis  fidelibus  et  amicis 
suis  fuse  narrat  quid  pro  pace  consummanda  inter  se  et  summum 
pontificem  actum  fuerit,  memorans  quod  cum  conditionibus  a  so- 
cietate  Lombardiae  oblatis  ante  et  post  victoriam  apud  Curtem 
Novam  reportatam,  pace  Constantiae  prorsus  excepta,  ipse  stare 
voluerit,  papa  post  varia  diverticula,  re  in  suspenso  relicta,  subito 
ad  Januam  confugit. 

(Edider.  Wurdtwein,  Nov.  Subsid.  diplomat.,  t.  XII,  p.  41,  et  seqq.  —  Pebtz, 
Monum.  Gcrm.  hist.,  t.  IV,  p.  346  et  seqq.;  arabo  ex  cod.  Vaticano,  n°  4957, 
sec.  XV.  IVos  vero  suh  rectiori  et  multo  ampliori  forma  hoc  maxirai  moraenti 
instrumentum  ex  cod.  Vratislavensi,  bibl.  S.  Elisab.  Rhediger.,  n°  47,  sec.  XIII, 
recollegiraus  et  denuo  exhibemus.) 

Fridericus  Dei  gratia  [Romanorum  imperator  semper  augustus,  Jeru- 
salem  et  Sicilie  rex],  omnibus  presentes  litteras  inspecturis  dilectis  fide- 
libus  et  amicis  suis  gratiam  suam  et  omne  bonum.  Assumpto  ad  regimen 
universalisEcclesie  Innocentio  isto  summo  pontifice,  in  applausum  promo- 
tionis  et  honoris  sui  misimus  ad  eum  solemnes  nuntios  et  legatos  nostros 
A[nsaldum]  sacri  imperii  et  regni  Sicilie  admiratum,  magistros  Petrum  de 
Vinea  et  Thadeum  de  Suessa  magne  curie  nostre  judices,  dilectos  fideles 
nostros,  quos  predictus  summus  pontifex  occasione  sententie  dudum  late 
contra  nos  cui  ipsi  communicabant  et  communicaverant ,  non  admisit. 
Demum  ne  occasione  predicta  pacis  tractatus  et  initium  differretur,  (licet 
sententiam  contra  nos  latam  per  olim  Gregorium  summum  pontificem 
multis  et  evidentibus  rationibus  crederemus  indubitabiliter  esse  nullam), 
nichilominus  tamen  promisimus  per  dictos  nuntios  nostros  et  Panormi- 
tanum  archiepiscopum  (a)  una  cum  predictis  postmodum  destinatum  jurare 
de  parendo  mandatisEcclesie  ad  cautelam.  Qui  sacramento  prestito  tandem 
admissi,  summo  pontifici  et  fratribus  devotionem  nostram  omnimodam, 
personam,  filios,  imperium  et  regna  ad  omne  mandatum  Ecclesie  et  totius 
christianitatis  obsequium  obtulerunt,  pacem  de  discordia  quam  preter 
omnem  culpam  nostram  ortam  esse  dicebant  inter  Ecclesiam  et  imperium 
expetentes.  Quibus  cum  responsum  fuisset  per  summum  pontificem,  non 
communicato  fratrum  consilio  sicut  ipse  dicebat,  quod  aliter  pacem  habere 
cum  Ecclesia  non  poleramus,  nisi  terra  Ecclesie  quam  nos  occupasse 
dicebat  primitus  restituta,  et  nisi  Lombardis  et  aliis  adherentibusEcclesie 
pacem  daremus,  tandem  nos,  licet  justas  detemptionis  causas  habere 
diceremus  de  terra  predicta,  utpote  quam  jure  belli  (6)  per  quondam 
G.  predecessorem  suum  hostiliter  propulsati  primitus  ceperamus  et  quam 
in  Ecclesiam  de  imperii  liberalitate  (c)  translatam  propter  manifestas  in- 

(a)  Post  haec  verba  incipit  longa  lacuna  quam  Wurdtwein  codicem  Vaticanum 
transcribens  non  suspicatus  est.  A  nobis  suppletur  ex  codice  Vratislavensi  supra  lau- 
dato.  Locus  quoque  desideratur  apud  Pertz  qui  post  vocem  archiepiscopum ,  ita  con- 
tinuo  pergit  :  Quod  Romanos,  Lombardos,  Tuscos  in  galeis  captos  et  alios  omnes  occa- 
sione  discordie  libere  liberabimus  et  ab  omnibus,  etc. 

(b)  In  cod.  Wratislav.,  maie  libelli. 

(c)  Ibidem  libertate. 

gratitudines  secundum  justitiam  sumus  coacti  ad  imperium  revocare, 
tamen  ut  in  hoc  satisfaceremus  Ecclesie  voluntati  obtulimus  per  nuntios 
istos  quod  ad  hoc  ut  in  detemptione  ipsius  terre  integer  honor  Ecclesie 
servaretur,  parati  eramus  terram  ipsam  renuntiare  in  manibus  domini 
pape  et  fratrum,  deinde  eam  ab  Ecclesia  sub  annuo  censu  recipere  deti- 
nendam,  cujus  census  quantitas  utilitatem  excederet  quam  nunquam  de 
ipsa  Ecclesia  percepisset.  Obtulimus  etiam  quingentos  milites  quotiens 
ipsa  Ecclesia  indigeret ;  obtulimus  etiam  pro  debitis  Ecclesie  persolvendis 
triginta  millia  marcharum  argenti ;  obtulimus  etiam,  quod  majus  est  et 
quod  indubitabiliter  credidimus  acceptari,  recuperationem  integram  terre 
sancte  cum  expensis  nostris ,  ita  quod  Ecclesia  et  christianitas  tota  pro 
recuperatione  terre  sancte  exhonerata  esset  perpetuo  laboribus  et  expen- 
sis  :  quod  predictus  summus  pontifex  parvipendit  et  noluit  acceptare. 
Misit  tamen  ad  nos  Rothomagensem  archiepiscopum  nunc  in  cardinalem 
episcopum  Albanensem  et  Mutinensem  [episcopum]  nunc  in  cardinalem 
episcopum  Sabinensem  abbatem[que]  Sancti  Facundi  in  presbyterum  car- 
dinalem  promotos,  per  quos  pacem  nobis  obtulit,  vel  vocatis  nuntiis  regum 
et  principum  et  prelatis  acl  concilium  generale,  emendationem  offense 
nobis  per  predictum  papam  G.  irrogate  nec  non  receptionem  satisfac- 
tiouis  cum  misericordia  etEcclesie  lenitate.  Nobis  autem  viam  pacis  tan- 
quam  breviorem  eligentibus ,  ut  mundi  dissidio  posset  facilius  provideri 
et  cum  predictis  prelatis  continuo  procedentibus  in  eadem,  subito  nuntius 
insperatus  advenit  quod  magister  R.  cardinalis,ille  inquam  specialis  amicus 
et  devotus  noster  (a),  civitatem  Yiterbii  sub  colore  oppressionum  comitis 
SimonisTheatini  in  partibus  ipsis  vicarii  nostri  turbatam,defidelitatenostra 
servanda  multiplicibus  prestitis  sacramentis,  civitatem  ipsam  ingressus, 
a  nostro  dominio  revocavit.  Ad  cujus  recuperationem  cum  nos  [tam]  pro- 
ditionis  modus  quam  ipsa  proditio  provocaret,  ad  expugnationem  ejusdem 
potenter  accessimus ;  in  qua  nobis  attente  morantibus  supervenit  magister 
Otto  tituli  sancti  Nicholai  in  carcere  Tulliano  diaconus  cardinalis  et  nunc 
episcopus  Portuensis,  attentissime  pro  parte  domini  pape  et  fratrum 

(a)  Ironice,  ut  in  praecedentibus.  In  codice  nolus  pro  devotus,  minus  recte. 

omnium  rogitans  et  requirens  ut  ab  expugnatione  predicta  ob  honorem 
Dei  et  Eeclesie  cum  exercitu  nostro  discedere  deberemus,  certissimam 
spem  gratie  nobis  in  pacis  negotio  repromiltens  necnon  pro  parte  Ecclesie 
solemni  stipulatione  se  obligans  in  publico  conspectu  multorum  quod 
comiti  isto  et  militibus  nostris  usque  ad  CCC  qui  cum  eo  erant  liber  exitus 
[et]  in  personis  et  rebus  omnis  indempnitas  prestaretur,  fidelibus  etiam 
nostris  de  civitate  Viterbii  tam  intra  tunc  quam  extra  manentibus  similiter 
in  personis  et  rebus  quibuslibet  indempnitate ,  impunitate  et  securitate 
promissis,  prout  hec  omnia  publicis  multorum  testimoniis  et  legitimis 
documentis  manifeste  probantur.  Sed  istorum  omnium  nihil  est  omnimodo 
servatum,  imo  comes  et  milites  predicti  in  exitu  civitatis  bonis  suis  om- 
nibus  spoliati  in  oculis  cardinalis  ejusdem  vix  de  spoliantium  manibus 
evaserunt.  Cives  autem,  incensis,  dirutis  et  direptis  domibus  et  turribus 
ipsorum,  ex  tunc  usque  in  hodiernum  diem  durissimo  carcere  sunt  affecti 
et  cives  exteri  nobiscum  manentes  exules  remanserunt.  De  quibus  omnibus 
cum  frequenter  ad  dominum  papam  et  fratres  nostra  conquestio  necnon 
justa  petitio  mitteretur,  quod  fidem  exsolverent  repromissam,  de  responso 
domini  pape  istud  ad  ultimum  potuit  obtineri  quod  libenter  hec  omnia 
faceret  emendari  nisi  quod  civitatem  timebat  amittere  supradictam.  Videte 
si  erat  hec  efficax  et  justa  responsio,  quod  pro  timore  dispendii  temporalis 
solutio  tante  promissionis  et  fidei  tardaretur.  Hec  ante  tractatam  et  fir- 
matam  inter  nos  etEcclesiam  concordiam  contigerunt.  Nos  autem  nichilo- 
minus  considerantes  discordiam  non  tam  sibi  quam  toti  christianitati 
damnosam  et  pacem  generaliter  profuturam,  ad  intercessionem  nobilis 
viri  R.  comitis  Tholosani  qui  pro  pace  predicta  satis  instanter  et  fideliter 
laboravit,  predictis  magistris  P.  de  Vinea  et  T.  de  Suessa  cum  eodem 
comite  ad  summum  pontificem  destinatis,  [in]  infrascripta  forma  in  Cena 
Domini  (1 )  apud  Urbem  in  [hoc  anno]  secunde  indictionis  juravimus  stare 
mandatis  Ecclesie  (2).  Super  facto  terre  inTenta  est  [forma]  que  placet 

[i\  51  martii.  Vid.  supra,  p.  A72  et  -176. 

(2)  Ex  nunc  fere  de  verbo  ad  verbum  repetuntur  pacis  capitula  quae  supra  ex  Matthaeo 
Parisiensi  dedimus.  Quum  autem  quaedam  in  nostro  codice  desfderentur,  utrum  ex  industria 
an  tantummodo  pro  brevitate  fuerint  omissa,  decernere  non  audemus^ 

utrique  parti.  Super  contemptu  clavium  scribemus  generaliter  per  totum 
orbem  quod  in  contemptum  Ecclesie  et  potestatis  ecclesiastice  sententiam 
latam  per  dominum  Gregorium  predecessorem  suum  non  contempsimus, 
sed  cum  nobis  predicta  sententia  denunciata  non  fuerit,  de  consilio  prela- 
torum  et  aliorum  nobilium  Alamannie  et  Italie  processit  quod  priusquam 
nobis  denuntiaretur,  eam  non  tenebamur  observare.  Profitemur  tamen  et 
recognoscimus  bene  quod  deliquimus  in  hoc  non  servando  et  malefecimus, 
cum  bene  sciamus  et  credamus  fideliter  quod  tam  super  nos  quam  super 
omnes  christianos  reges  et  principes  clericos  et  laicos  habet  summus  pon- 
tifex,  quantumcumque  peccator  et  prevaricator  existat,quod  Deus  avertat, 
in  spiritualibus  plenitudinem  potestatis.  Nichilominus  super  isto  excessu 
subsidium  faciemus  in  militibus  vel  in  pecunia  ubicumque  dominus  papa 
utilitati  christianitatis  quantumcumque  et  quale  videbit  (o)  expedire.  Alias 
jejunia  et  elemosynas  facturi  juxta  ordinationem  domini  pape,  et  senten- 
tiam  ipsam  usque  ad  diem  absolutionis  humiliter  et  devote  servabimus. 
Super  captione  prelatorum,  in  primis  omnia  ea  que  ad  nos  pervenerunt  de 
hiis  que  capta  sunt  in  galeis  vel  apud  nos  poterunt  inveniri,  integre  resti- 
tuemus  et  restitui  faciemus.  De  reliquo  volentibus  dampna  passis  juxta 
mandatum  domini  pape  de  cujus  benignitate  confidimus,  satisfaciemus ; 
faciemus  etiam  in  satisfactionem  hujus  offense  et  ob  honorem  Dei  hospi- 
talia  et  ecclesias  ad  dispositionem  domini  pape  quot  et  ubi  et  sicut  viderit 
expedire,  et  predicta  loca  dotabimus  sicut  mandabit  dominus  papa.  Super 
predictis  et  super  aliis  omnibus  articulis,  dampnis  et  injuriis  et  ofFensis 
ante  et  post  ecclesiis  et  personis  ecclesiasticis  illatis,  pro  quibus  excom- 
municati  sumus,  jurabimusprecise  stare  mandatis  domini  pape  etEcclesie, 
salva  tamen  sint  nobis  honores  et  jura  nostra  quoad  conservationem  inte- 
gram  imperii  et  regnorum  nostrorum;  et  licet  pro  predictis  offensis  satis 
oblatum  esse  credamus(6),nichilominus  tamen  ad  pleniorem  satisfactionem 
et  securitatem  tam  precedentium  quam  sequentium  capitulorum  et  ad 
majora  devocionis  indicia  demonstranda ,  stare  volumus  consilio  et  ordi- 
nationi  tractatorum,  scilicet  dominorum  Ostiensis  episcopi ,  Stephani,  Egidii 

(a)  In  cod.  Vratislav.  videbilur. 

(b)  In  eodem  codice  credebamus. 

et  Ottonis  cardinalium,  qui  excepta  persona  nostra  supplebunt  in  satisfac- 
tione  et  securitate  quod  viderint  esse  supplendum,  ita  tamen  quod  nihil 
faciant  sine  consilio  et  mandato  domini  pape ;  et  predictis  salvis,  de  satis- 
factione  et  securitate  predicti  tractatores  faciant  quod  de  consilio  fratrum 
dominus  papa  decreverit  faciendum.  Super  adherentibus  autem  Ecclesie 
ita  dicimus  quod  omnibus  hiis  qui  post  ortam  discordiam  Ecclesie  adhese- 
runt  undecumque  sint,  ex  nunc  plene  omnis  offensa  remittetur  tam  ante 
discordiam  quam  post ,  sive  occasione  Ecclesie  sive  alia ,  commissa ;  et 
omnia  banna  et  sententias  contra  eos  latas  revocabimus.  Et  si  quas  dona- 
tiones  vel  obligationes  eis  [contrarias]  fecissemus  post  latam  sententiam 
vel  postquamEcclesie  adheserunt,  relaxabimus,  et  in  plenam  gratiam  redu- 
centur,  possessionibus  eorum,  juribus  et  honoribus  eis  integre  restitutis, 
etsi  aliis  sint  concessa.  Super  aliis  autem  qui  ante  ortam  discordiam 
rebelles  nobis  fuerunt  et  erant  tunc  in  guerra  nobiscum,  ita  dicimus  quod 
remittetur  eis  omnis  offensa  quam  postea  contra  nos  et  imperium  commi- 
serunt.  De  offensis  vero  commissis  ante  ortam  discordiam  stabimus  pro- 
visioni  et  ordinationi  domini  pape  et  fratrum  faciende  infra  tempus  a 
domino  papa  prefigendum;  ipsis  et(a)  omnibus  dabimus  plenam  pacem. 
Super  securitate  vero  illorum  de  Romandiola  qui  post  ortam  discordiam 
Ecclesie  adheserunt  et  nobilium  deMarchia  Trevisana  et  marchionis  Mon- 
tisferrati  et  aliorum  nobilium  ubique,  ita  credant  nos  facturos  sicut  dixe- 
rint  nuncii  isti  (b),  scilicet  quod  predicti  nobiles  in  propriis  personis  nisi 
ad  provisionem  domini  pape ,  sed  per  substitutos  servire  nobis  minime 
teneantur;  in  judicium  autem  vocati  per  nobiles  et  pares  suos  reliquos 
regionis  (c)  ejusdem ,  aliis  adherentibus-  Ecclesie  non  exclusis ,  debeant 
judicari.  De  personalibus  et  realibus  actionibus  impediti  et  etiam  de  cri- 
minalibus  accusati,  specialiter  autem  in  Romaniola,  ad  majorem  securi- 
tatem  eorum  qui  Ecclesie  adheserunt ,  statuemus  capitaneum  aliquem  de 
prelatis  Italie  extra  regnum ;  sub  cujus  solius  examine  litigabunt  usque 
ad  beneplacitum  domini  pape  tam  in  civilibus  quam  in  criminalibus  causis. 

(a)  In  cod.  etiam. 

(b)  Haec  quatuor  verba  ap.  Matth.  -Paris.  desunt. 

(c)  In  cod.  religionis,  male. 

VI.  27 

Munitiones  autem  proprias  faciemus  per  quos  nobis  placuerit  custodiri; 
munitiones  vero  predictorum  non  ledemus  vel  tangemus  sine  consensu 
ejus  qui  deputatus  fuerit  super  his.  Captivos  in  galeis  captos  necnon 
omnes  (a)  Romanos ,  Lombardos ,  Thuscos  et  alios  omnes  captivos  post 
latam  sententiam  excommunicationis  cujus  ad  presens  absolutio  petitur, 
liberabimus;  et  ab  omnibus  juramentis  et  obligationibus  quibus  obligas- 
sent  se  nobis  post  captionem  absolvemus  omnino  tam  omnes  qui  liberati 
sunt  quam  qui  postea  liberabuntur,  et  super  hoc  litteras  nostras  etiam 
dabimus  fidelibus  nostris  ut  qui  capti  sunt  ubique  per  detemptores  invicem 
Iiberentur.  Ejectos  insuper  occasione  discordie  prime  vel  secunde  tam 
clericos  quam  laicos  libere  permittemus  et  secure  redire  ad  propria  et 
permanere  secure  in  possessionibus  et  rebus  eorum ,  bonis  integre  resti- 
tutis.  De  discordia  autem  Romanorum  volebamus  stare  ordinationi  domini 
pape  et  fratrum  tam  de  restitutione  damnorum  hinc  inde  datorum  in  guerra 
quam  de  aliis,  ita  tamen  quod  statueretur  de  secura  indempnitate  nostro- 
rum  et  excepto  castro  Anticuli  de  quo  nullatenus  compromittere  vole- 
bamus.  De  damnis  datis  per  nos  vel  officiales  et  bajulos  nostros  prelatis 
ecclesiis  tam  religiosorum  quam  secularium  vel  aliis  de  mandato  nostro 
post  sententiam  latam  in  nos,  satisfacere  volebamus  secundum  provisionem 
et  benignitatem  Sedis  Apostolice(6).Que  omnia  cum  parati  essemus  obser- 
vare,  dominus  papa  motus  propterea  quia  nolebamus  in  eum  super  negotio 
Lombardorum  de  juribus  scilicet  et  regalibus  nostris  compromittere,  negat 
et  differt  absolutionem  nostram.  Volentes  igitur  de  manifestis  pro  quibus 
excommunicati  fueramus  ab  homine  vel  canone  satisfacere  et  emendam 
prestare  et  de  dubiis  satisdare,*-dummodo  nobis  exprimanlur  ea  que 
manifesta  et  in  causa  manifesti  dominus  papa  esse  dicat;  ad  ostendendum 
preterea  majora  devotionis  signa,  misimus  predictos  magistros  P.  et  T. 
munitos  plenissima  auctoritate  generalium  et  singularium  mandatorum 

(a)  Ad  hunc  locum  resumitur  textus,  sicut  apud  Wurdtwein  et  Pertz  impressus 
fuit. 

(b)  Restrictio,  ut  sequitur,  iu  nuntiorum  articulis  legitur  apud  Matth.  Paris. :  «  Ubi 
non  intelligit  dominus  imperator  damna  hostiliter  data  per  se  aut  suos  exercitus.  » 
Finis  articulorum  sicut  apud  eumdem  reperitur,  in  hac  imperatoris  epistola  deest. 

et  litterarum  quas  predicti  nuntii  postquam  advenerant  de  mandato 
summi  pontificis  tribus  cardinalibus  ostenderunt,  per  quas  manifeste  con- 
stabat  quod  super  omnibus  et  singulis  capitulis  que  manifesta  erant  satis- 
facere  poteranl  et  volebant,  ostendentes  preterea  alios  solemnes  nuntios 
paratos  quos  secum  ad  romanam  curiam  duxerant,  mittendos  pro  exe- 
quendis  omnibus  predictis  per  singulas  partes  imperii  et  regni  nostri  mora 
qualibet  et  ambiguitate  remotis.  Et  cum  predicti  nuntii  instanter  instarent 
ut  si  que  alia  dominus  papa  manifesta  haberet ,  ea  exprimeret  ac  etiam 
responderet  si  oblatus  in  singulis  modus  satisfac  lionis  sibi  placeret,  neutrum 
istorum  obtinere  potuerunt;  nisi  quod  dominus  papa  terram  sibi  simpliciter 
postulabat  et  alia  suo  consilio  reservabat,  adjiciens  quod  omnia  que  mani- 
festa  erant  nesciebat  ad  presens,  sed  quod  multa  manifesta  sciebat  que 
tunc  dicere  non  valebat.  Quod  cum  predicti  nuntii  nimis  nobis  periculosum 
assererent  terram  scilicet  restituere  et  nos  quodammodo  demunire  etinsu- 
per  particulariter  satisfacere  priusquam  pacem  per  Ecclesiam  haberemus, 
sic  enim  diu  postea  dum  aliquis  articulus  excogitandus  superesset  qui  ma- 
nifestus  diceretur,  in  excommunicatione  maneremus;  supplicabant  itaque 
instanter  ut  de  oblatis  et  secundum  oblatum  modum  si  sufficiens  videretur 
satisfactione  recepta  et  satisdatione  de  dubiis,  super  modo  et  tempore  abso- 
lutionis  nostre  responderet  aut  quod  saltem  alicui  ex  fratribus  committeret 
qui  non  plus  nos  absolveret  quam  de  presentibus  manifestis  aut  aliis  que 
ad  presens  designarentur,  et  satisdatio  sequeretur.  Quod  ab  eo  occasione 
Lombardorum  ut  dictum  est  (licet  de  ea  non  palam  sed  clam  et  per  alios 
faceret  mentionem),  nullatenus  potuit  obtineri,  quanquam  imperatore 
Constantinopolitano  qui  presens  erat  et  statum  imperii  romani  et  fere 
totius  orientalis  terre  miserabiliter  causabatur,  necnon  comite  Tholosano 
et  quampluribus  aliis  nobilibus  et  religiosis  viris  suppliciter  instantibus  et 
nequeuntibus  obtinere.  Medio  autem  tempore  dum  de  consummatione 
pacis  ut  dictum  est  cum  instantia  tractaretur,  et  nos  tam  civitati  Viterbii 
que  cordis  nostri  nervum  tam  amaro  dolore  pertigerat  ut  est  dictum  quam 
aliis  terris  Ecclesie  pacem  mandaverimus  exhiberi,  subito  sub  securitate 
pacis  ipsius  civitates  et  loca  de  terris  Ecclesie  et  specialiter  Viterbien- 
ses  contra  fideles  nostros  istarum  partium  hostilem  facientes  insultum 

prout  dabatur  cuilibet  oportunitas,  successive  multos  ex  nostris  exspolia- 
verunt  bonis,  mancipaverunt  carceribus  et  nonnullos  etiam  miserabiliter 
occiderunt,  quasi  quadam  temporis  oportunitate  captata  qua  sub  umbra 
pacis  fideles  nostros  offenderent  in  personis  et  rebus.  Propter  quod  ad 
defensionem  nostrorum  fidelium  ex  imperialis  officii  debito  quanquam 
rationabiliter  provocati,  non  tamen  abjecimus  super  firmitate  pacis  con- 
summare  tractatum,  instantissime  repetentes  ut  liquidis  designatis  de 
quibus  ante  absolutionem  petebatur,  omnimoda  quantitate  et  qualitate 
satisfactionum  expressis,  absolutionis  nostre  modus  et  terminus  nobis 
diceretur.  Denique  si  queratur  cur  ante  sacramentum  non  fuerunt  hec 
omnia  terminata  et  specialiter  negocium  Lombardorum ,  respondemus 
quod  Lombardorum  questio  ante  sacramentum  tractata  extitit  et  decisa , 
quanquam  dominus  papa ,  si  dicere  liceat,  aliud  in  corde  gereret  quam 
voce  proferret.  Cum  enim  tractata  fuisset  contentio  de  Lombardis  et  papa 
constanter  instaret  ut  precise  compromitteretur  in  eum,  sicut  in  quondam 
dominum  Gregorium  fuerat  aliquando  compromissum,  et  responderetur  ei 
quod  tunc  quando  compromissum  fuerat  in  papam  Gregorium  erat  amicus 
noster  nec  nos  excommunicatos  habebat  sicut  vos  habetis,  et  quia  jam 
experti  sumus  periculum  hujusmodi  materie  de  compromissione  in  Ec- 
clesia  facienda,  per  quam  nedum  quod  nichil  commoditatis  fere  per 
XV  annos  haberemus,  ymo  incommodum  reportavimus,  dum  CCCC  milites 
ad  quos  pro  multis  offensis  dominus  Honorius  III  quondam  papa  Lom- 
bardos  ex  compromisso  in  eum  facto  condemnaverat ,  Gregorius  contra 
nos  exeuntes  pro  servicio  Jesu  Christi  partibus  transmarinis  transmisit  in 
regnum;  tandem  petiit  ut  quia  Ecclesia  se  ad  hoc  Lombardis  obligaverat, 
quod  aliter  nobiscum  pacem  non  faceret  nisi  poneret  ipsos  in  pace ,  ut 
Lombardis  rebellibus  imperii  quos  Ecclesie  adherentes  vocabat  pacem 
daremus  et  liberaremus  captivos  eorum.  Quod  cum  nuntii  supradicti  de 
datione  pacis  concederent,  captivos  tamen  non  aliter  dicerent  liberandos 
nisi  prius  sacramentis  fidelitatis  et  cautione  prestitis  per  eosdem  quod  in 
curia  nostra  et  coram  paribus,  prout  est  omnium  regnorum  juris  et  moris, 
super  detentione  regalium  et  ipsorum  obventionibus  starent  et  juri  pare- 
rent,  dominus  papa  primo  de  Lombardis  conveniendis  in  curia  imperii 

retulit  questionem  quam  Lombardi  ipsi  nullo  tempore  ante  retulerant, 
cum  ipsos  de  imperio  et  imperii  vasallos  esse  constaret.  Perniciosissimum 
exemplo  preterea  sepedicti  nuntii  fore  dicebant  si  de  jurisdictione  vasal- 
lorum  imperii  seu  quorunilibet  regum  per  dominum  papam  questio  seu 
dubietas  aliqua  referetur,  nichil  exinde  in  manifestam  imperii  et  omnium 
fere  principum  injuriam  potuit  obtineri.  Ymo  in  evidentius  nostrum  preju- 
dicium  et  manifestiorem  nostram  injuriam,  nullis  etiam  sacramentis  fideli- 
tatis  prestitis  perLombardos,  ipsos  captivos  restitui  postulabat.  Quod  cum 
per  nuntios  nostros  foret  manifeste  negatum ,  dominus  papa  suam  quam- 
dam  utilitatem  esse  dixit  quod  verba  ista  de  sacramentis  fidelitatis  et 
restitutione  captivorum  de  tractatu  et  articulis  tollerentur  et  haberentur 
pro  non  scriptis  aut  dictis ;  credens  quod  sub  articulo  vel  involucro  potius 
plene  pacis  quam  ex  nunc  promittebamus  Lombardis  dare ,  comprehen- 
deretur  restitutio  captivorum.  Quam  subtilitatem  vel  potius  captionem 
dum  perciperent,  protestati  sunt  et  manifeste  dixerunt  quod  nolebant  nec 
intelligebant  quod  sub  verbis  et  articulo  plene  pacis  captivorum  restitutio 
comprehendi  deberet.  Ad  expressiorem  cautelam  preterea  ubi  de  restitu- 
tione  captivorum  agitur,  expressum  est  in  illo  capitulo  quod  captivi  capti 
in  galeis  et  occasione  presentis  discordie  liberentur,  cum  captivi  quos 
tenemus  dudum  ante  discordiam  inter  Ecclesiam  et  imperium  in  victoria 
de  Mediolanensibus  habita  capti  fuissent.  Ultimo  cum  nichilominus  ad 
sacramentum  et  pacem  ut  dictum  est  in  Cena  Domini  processum  fuisset , 
domino  papa  forsitan  vel  in  concepta  subtilitate  sua  post  sacramentum 
prestitum  credente  procedere  quasi  nobis  strictius  obligatis,  vel  dum  aliud 
a  nuntiis  obtinere  forte  non  poterat,  formam  attentantem  predictam ,  sub- 
sequenter  ad  Mediolanensium  et  aliorum  Lombardorum  qui  presentes 
erant  in  curia  lacrimas  et  querelas,  petitionem  suam  de  compromissione 
sub  negotio  precise  in  ipsum  et  Ecclesiam  facienda  denuo  repetivit.  Quod 
cum  nullatenus  nuntii  facere  vellent,  presertim  cum  tantam  affectionem 
ad  Lombardos  et  eorum  negotium  dominum  papam  habere  viderent,  tan- 
dem  ad  viam  aliam  se  convertit,  petitionem  restitutionis  terre  scilicet, 
nulla  de  absolutione  nostra  facta  certitudine  vel  promissa.  Quod  quam 
periculosum  nobis  foret  aliis  articulis  in  contemptione  manentibus  et 

domino  papa  in  hujusmodi  voluntate  quam  pro  Lombardis  conceperat 
contra  nos  persistente,  cujuslibet  sane  mentis  industria  manifestissime 
comprehendit.  Demum  ne  tam  desideratum  mundo  negotium  rumperetur, 
vias  omnes  et  modos  invenire  studuimus  qualiter  ad  consummatum  com- 
modum  boni  principii  procedi  valeret;  et  sicut  ex  vicinitate  corporum  pos- 
sel  occurrere  vicinitas  voluntatum,  obtulimus  sibi  etiam  sub  hoc  dubio  non 
modicam  terre  partem  restituere  si  vellet  in  Campaniam  se  conferre ,  ubi 
nos  circa  regni  nostri  confinia  vicinantes  per  frequentes  internuncios  et 
nos  ipsos,  si  rerum  utilitas  postularet,  personaliter  insimul  conferre  pos- 
semus ;  ul  tamen  nobis  interea  caveretur  de  terre  reliquo,  que  in  nostris 
manibus  remanebat,  contra  voluntatem  nostram  a  nobis  nullatenus  aver- 
tendo.  Quod  cum  admittere  primitus  noluisset,  tandem  post  varios  trac- 
latus  annuit  (1 ),  [dicens]  non  in  Campaniam  sed  Narniam  se  velle  conferre. 
Unde  nos  Interramnie  manentes  per  quinque  tantum  miliaria  distabamus. 
Nobis  demum  juxta  condictum  expectantibus  adventum  ipsius,  ipse  va- 
riato  proposito  Urbem  exiens  ad  civitatem  se  contulit  Castellanam  et  ultra 
procedere  recusavit.  Veniens  autem  Narniam  magister  Oddo  venerabilis 
Portuensis  episcopus  cardinalis,  qui  velut  variati  propositi  nescius  papam 
ibidem  crediderat  invenire,  reiterato  tractatu  cum  nuntiis  super  collocu- 
tione  mutuis,  ad  hoc  perventum  est  quod  si  latenti  morbo,  videlicet  de 
negotio  Lombardorum,  medicina  non  esset  apposita,  pax  omnino  proce- 
dere  non  valeret;  nos  pro  bono  pacis  infrascriptas  formas  in  scriptis  de- 
dimus  cardinali  predicto  : 

«  Super  negotio  rebellium  Lombardorum  qui  videlicet  ante  ortam 
discordiam  inter  Ecclesiam  et  imperium  rebelles  nobis  fuerunt,  ita  dici- 
mus  quod  parati  sumus  compromittere  in  dominum  papam;  ita  videlicet 
quod  pro  honore  domini  pape  et  Ecclesie  compromissum  ipsum  publice 
fiat  sine  conditione  et  adjectione  temporis,  sed  precise.  Cavebitur  tamen 
nobis  per  litteras  domini  pape  quod  id  quod  Lombardi  prefati,  Mediola- 
nenses  scilicet  et  sequaces  eorum,  obtulerunt  nobis  in  tractatu  pacis  post 


(1)  Ad  hoc,  ut  arbitramur,  alludit  imperator  in  suis  ad  Conradum  regem  et  Pergamenses 
epistolis  quae  supra,  p.  177  et  194. 

obtentam  de  eis  vietoriam,  jubebit  eos  nobis  facere  et  non  minus.  Forma 
autem  predicti  tractatus  inferius  declarabitur  seriatim.  Vel  si  ad  illud 
non  poterunt  forsitan  induci  Lombardi,  jubebit  eos  facere  quod  obtule- 
runt  ante  obtentam  victoriam  de  eisdem;  hoc  adjecto  quod  de  obsidibus 
dandis  quos  in  ipso  tractatu  Lombardi  dare  voluerunt,  pronunciabit 
dominus  papa ,,  videlieet  de  tot  et  talibus  obsidibus  per  quot  et  quales 
dominus  papa  nobis  et  imperio  viderit  esse  cautum.  Et  hec  determina- 
buntur  in  certum  tempus  trium  mensium  computandorum  a  die  quo 
ambe  partes  cum  plena  auctoritate  coram  domino  papa  coraparuerint, 
vel  earum  altera  in  prefixo  termino  dato,  qui  tamen  duorum  mensium 
non  excedat,  voluerit  comparere.  Illud  autem  quod  in  tractatibus  pre- 
dictis,  primo  vel  secundo  scilicet,  in  contentione  erat  et  super  quo  cum 
Lombardis  prefatis  concordare  non  potuimus,  excepto  de  obsidibus  sicut 
dictum  est,  erit  in  arbitrio  domini  pape.  Forma  autem  oblalionis  in  primo 
tractatu  talis  fuit  :  Videlicet  obtulerunt  nobis  pro  honore  nostro  et  im- 
perii  publice  ponere  se  in  mercede  nostra  et  projicere  vexilla  eorum  ad 
pedes  nostros.  Obtulerunt  etiam  civitates  dissolvere  et  renunciare  paci 
Constancie.  Super  offensis  autem  usque  ad  tempus  illud  perpetratis  obtu- 
lerunt  emendam  juxta  tractatum  cum  cardinalibus  habitum ,  scilicet 
domino  Ostiensi  et  magistro  Thoma  de  Capua,  de  quadringentis  vel  us- 
que  ad  quingentos  milites  citra  mare  et  non  ultra  mare  mittendos  et  per 
biennium  moraturos  vel  danda  pecunia  pro  militibus  ipsis ,  prout  ipsi 
Lombardi  eligerent.  Specialiter  autem  Mediolanenses  offerebant  censum 
pro  se  primo  et  Marchesanis  non  solutum  solvere,  a  die  coronationis 
nostre  usque  ad  diem  habiti  tractatus ;  ita  tamen  quod  nos  remitteremus 
eis  omne  jus  quod  acquisitum  erat  nobis  et  imperio  ex  cessatione  census 
pro  preterito  tempore  non  soluti,  et  novam  concessionem  faceremus  et 
confirmationem  juxta  tenorem  privilegiorum  suorum  communi  Mediola- 
nensi  de  comitatibus  suis.  Cremam  autem  offerebant  se  reddituros  nobis 
quam  in  recommendatioTie  et  defensione  ab  imperatore  Henrico  patre 
nostro  recepisse  dicebant ,  ut  tamen  eis  et  Cremensibus  cautum  esset  per 
litteras  nostras  ne  nos  Cremam  Cremonensibus  tradere  vel  reddere  debe- 
remus,  sed  ra  nostro  et  imperii  dominio  retinere.  De  insula  autem  Ful- 

cerii  nullam  questionem  referebant,  sed  ipsam  se  dimissuros  in  manibus 
nostris  simpliciter  offerebant.  Petebant  autem  predicti  Lombardi  remis- 
sionem  omnium  offensarum  per  eos  contra  nos  et  principes  quoslibet  seu 
contra  imperium  commissarum.  Petebant  etiam  quod  nos  promitteremus 
eas  conservare  civitates  tunc  rebelles  salvas  et  integras  muris,  portis  et 
fossatis,  et  in  omni  eo  statu  in  quo  tunc  erant.  Super  jurisdictionibus 
autem  petebant  quod  nos  eas  civitatibus  conservaremus  que  de  eis  spe- 
cialia  privilegia  post  pacem  Constantie  a  predecessoribus  habuerunt.  Item 
petebant  de  omnibus  aliis  castris,  villis,  ruribus,  honoribus,  de  quibus 
specialia  privilegia  ut  dictum  est  civitates  habebant.  De  hiis  autem  juris- 
dictionibus,  terris  et  juribus  de  quibus  specialia  privilegia  non  habebant, 
offerebant  se  stare  juri  in  curia  nostra  et  coram  principibus  imperii. 
Simpliciter  autem  offerebant  restituere  nobis  quicquid  imperator  Hen- 
ricus  lenuerat  usque  ad  obitum  suum.  Civitatibus  autem  que  nobiscum 
tunc  erant  et  nunc  sunt  offerebant  se  restituros  quicquid  de  jure  et  per- 
tinentiis  ipsarum  habebant.  Super  obsidibus  autem  altercatio  fuit;  et 
nos  eos  ad  cautelam  nostram  et  imperii  petebamus  nec  sacramentis  tan- 
tum  volebamus  esse  contenti;  quos  ipsi  nullatenus  se  dare  velle  dice- 
bant,  sed  alias  securitates  offerebant.  Petebant  autem  securitatem  pro 
parte  sua  a  nobis  sibi  per  Ecclesiam  faciendam;  sed  nos  per  naturales 
filios  nostros  et  principes  imperii  securitatem  faciendam  offerebamus. 
Petebant  Mediolanenses  prefati  quod  nos  promilteremus  eis  recipere  ad 
gratiam  nostram  alias  civitates  que  tunc  Mediolanensibus  adherebant, 
non  simul,  sed  semotim  et  sigillatim,  prout  quelibet  ad  gratiam  nostram 
pro  se  venire  volebat;  contra  eam  autem  vel  eas  civitates  seu  personas 
que  vellent  in  rebellione  persistere,  promittebant  Mediolanenses  assis- 
tere  nobis  et  esse  nobiscum ,  sicut  fideles  vasalli  dominis  suis  assistere 
tenentur  et  debent.  Super  jurisdictionibus  autem  contentio  erat  quia  nos 
eas  ab  omnibus  civilatibus  simpliciter  et  precise  habere  petebamus,  de 
quibus  nostra  et  progenitorum  nostrorum  privilegia  non  habebant.  In 
secundo  tractatu  post  obtentam  victoriam  oblata  fuerunt  omnia  et  sin- 
gula  scripta,  et  eis  amplius,  quia  comitatus  Seprii  et  Marchesani  privi- 
legia  ex  eis  obtenta  non  devastanda  sed  conservanda,  in  nostris  manibus 

resignare  volebant;  obsides  etiarn  offerebant,  licet  de  numero  quem  nos 
non  posse  designare  tunc  temporis  dicebamus  et  de  tempore  retinendo- 
rum  obsidum  fuisset  altercatio  inter  partes.  De  jurisdictione  autem  quam 
nos  simpliciter,  sicut  quilibet  rex  in  terra  sua ,  habere  volebamus ,  simi- 
liter  contentio  fuit,  quanquam  Mediolanenses  se  continentes  haberent  re- 
cipere  capitaneum  a  nobis  quem  eis  dare  vellemus  et  ibidem  ad  volunta- 
tem  nostram  dimittere,  qui  jurisdictionem  et  merum  imperium  in  civitate 
Mediolanensium  et  ejus  districtu  pro  parte  nostra  et  imperii  exerceret. 

Preter  priores  formas  de  negotio  Lombardorum  obtulimus  compro- 
mittere  in  dominum  papam  et  fratres,  ita  tamen  quod  prius  omnino 
rumpatur  promissio,  protectio  et  quelibet  obligatio  habita  inter  eum  et 
Ecclesiam  ex  una  parte  et  Lombardos  ex  altera ,  quia  non  deceret  nec 
expediret  nobis  compromittere  de  negotiis  imperii  de  quibus  est  questio 
mter  nos  et  Lombardos ,  in  protectorem  rebellium  Lombardorum  et  eis 
super  hiis  specialiter  obligatum;  et  hoc  salvo  jure  [nostro]  et  imperii, 
deducta  expressim  de  compromisso  pace  Constancie,  ita  quod  de  ea  ser- 
vanda  dominus  papa  et  fratres  nichil  valeant  arbitrari ,  cum  sit  promis- 
sum  et  firmatum  per  principes  imperii  quod  predictam  pacem  tanquam 
factam  in  evidens  prejudicium  juris  et  honoris  imperii  non  debeamus 
observare;  ita  tamen  quod  ex  compromisso  predicto  ad  nullas  cautiones 
alias  teneremur  vel  obligaremur  nisi  ad  promissionem  vel  obligationem 
filiorum  nostrorum  et  principum  et  communium  civitatum  et  aliorum 
fidelium  nostrorum  Lombardis  proinde  faciendas  pro  compromisso  et 
pace  servandis,  apposito  termino  finiendi  arbitrii  prout  in  superiori 
forma  continetur.  Predictis  autem  modis  in  dominum  papam  compro- 
mittere  voluimus.  Quod  si  acceptare  nollet,  obtulimus  nos  passuros  quod 
nuncii  rebellium  Lombardorum  venirent  ad  curiam  Romanam  et  quod 
dominus  papa  tractaret  inter  nos  et  eos,  et  ex  tractatu  predicto  procul 
dubio  credebamus  concordiam  proventuram;  ut  tamen,  sive  compro- 
missum  fiat  sive  tractatus  simplex,  ut  dictum  est ,  prius  absolveremur 
quam  aliquid  de  predicto  negotio  inchoetur,  nisi  propter  tractatum  vel 
diffinitionem  absolutio  differatur.  Petivimus  ut  postquam  (a)  ista  fiant, 

(a)  Sic  ia  omnibus,  sed  forsitan  priusquam. 

VI.  28 

declarentur  omnia  que  dubia  et  obscura  sunt  in  forma  pacis  tractate 
inter  nos  et  Ecclesiam ,  et  quod  mandata  facienda  per  dominum  papam 
declarentur  et  fiant,  specialiter  de  hospitalibus  faciendis,  similiter  et  de 
subsidio  militum  et  pecunie  pro  contemptu  clavium  faciendo.  Volumus 
etiam  declarari  et  specificari  jura  nostra  que  habemus  et  habere  debemus 
in  Marchia  et  Ducatu  et  alia  terra  quam  Ecclesia  tenet,  videlicet  de  cabal- 
cata  et  parlamento  et  mercato  et  procuratione  que  nos  tanquam  advo- 
cati,  patroni  et  defensores  Ecclesie  habere  debemus  de  terra  predicta  et 
de  quibus  in  possessione  fuimus  usque  ad  tempus  discordie;  quanquam 
de  modo  habendi  exercitum  et  cabalcatam  predictam  aliquando  contentio 
fuit  inter  nos  et  summos  pontifices  Honorium  et  Gregorium  ,  qui  ea  non 
jure  nostro,  sed  acl  mandatum  Ecclesie  requisite  de  hiis  nos  debere  re- 
cipere  et  habere  dicebant.  Hec  ideo  dicimus  non  propterea  ut  occasionem 
pacis  impediende  vel  differende  queramus,  sed  ut  omnibus  declaralis  et 
firmiter  compositis  que  dissensionem  et  discordiam  inter  nos  et  Eccle- 
siam  excitabant,  nos  servitiis  Dei  et  Ecclesie  ac  imperii  negotiis  posse- 
mus  in  posterum  secure  vacare.  Nec  miretur  aliquis  super  eo  quod  hec 
omnia  exprimere  et  declarare  prius  non  potuimus.  Nos  enim  de  justicia 
et  innocentia  nostra  quam  quondam  dominus  papa  Gregorius  predeces- 
sor  istius  ob  favorem  Lombardorum  ruinose  dampnaverat,  necnon  de 
promissa  nobis  per  fide  dignissimos  et  circa  nos  affectione  confisi,  hec 
ante  firmatam  pacem  et  sacramentum  prestitum  non  discussimus.  Nunc 
autem  cum  verbis  et  factis  ipsius  voluntatem  experti  sumus,  nos  com- 
mittere  metuimus  manifestum  pejus  periculo  quam  fortune ,  presertim 
cum  proprio  tantum  motu  nec  consilio  cardinalium,  prout  est  approbati 
juris  et  moris  Ecclesie  Romane,  regat,  etnonnullis  cardinalibus,  maxime 
auctoritatis  viris,  in  facie  dixerit  quod  nec  ipsos  vellet  consulere  nec  se- 
qui  consultos.  Ostendit  autem,  ut  dictum  est,  motum  suum  contra  nos 
post  firmatam  pacem  in  multis.  In  primis  quia  cum  promiserit  non  pro- 
palare  tractata,  priusquam  a  partibus  absoluta  et  in  mundum  recepta 
essent  bulla  domini  pape  ad  cautelam  nostram  et  sigillis  magistrorum 
Petri  de  Vinea  et  Thadei  de  Suessa  tractatorum  ad  cautelam  Ecclesie 
sigillata,  ipsam  formam  tractatus  predicti  multis  evidenter,  ultra  et  aliter 

quam  dicta  et  munita  fuissent,  ea  omnia  exposuit  in  communi;  adeo  quod 
apud  Lateranum  quibuslibet  pro  sex  denariis  volentibus  emere  vende- 
batur,  et  de  hoc  publicum  testimonium  invocamus  et  specialiter  cardina- 
lium  qui  de  hoc  admodum  doluerunt.  Palam  etiam  coram  cardinalibus, 
imperatore  Constantinopolitano  et  comite  Tolosano ,  dixit  quod  uno  solo 
articulo  satisfactionum ,  scilicet  de  injuria  prelatorum ,  satisfacere  nequi- 
bamus  pro  quadringentis  millibus  marcarum  argenti.  Dixit  etiam  nimis 
iratus  dum  de  negotio  Lombardorum  in  ipsum  preoise  compromittere 
non  vellemus,  quod  adhuc  rogaturi  eramus  de  hoc  et  ipse  non  reciperet 
compromissum.  Alias  etiam  in  favorem  rebellium  Lombardorum  volun- 
tatem  suam  valde  detexit,  causam  ipsorum  manifeste  defendens,  de  fide- 
litatibus  a  Lombardis  nobis  et  imperio  faciendis  referens  questionem. 
Procuravit  preterea  qualiter  terra  quam  tenemus  et  de  qua  forma  inventa 
erat  que  utrique  parti  placebat,  ante  pacis  adventum  averteretur  a  nobis 
et  citra  voluntatem  nostram  adhereret  eidem,  recipiens  prefectum  (1) 
et  quosdam  sequaces  suos  cum  terris  eorum ,  qui  omni  tempore  imperii 
fuit  et  dignitatem  ab  imperio  recepit  et  de  quo  nunquam  questio  fuit  per 
Ecclesiam  nobis  relata.  Nuper  etiam  nuntiis  regis  Francie  et  deinde 
coram  omnibus  cardinalibus  dixit  quod  si  etiam  nos  absolveret  et  Lom- 
bardi  pacem  plenariam  non  haberent,  ipse  post  absolutionem  adjuvaret 
Lombardos  contra  nos.  Hec  et  alia  multa  sunt  que  nos  deterrent,  quare 
nos  voluntati  domini  pape  committere  metuimus  in  totum  aut  in  partem 
satisfacere,  priusquam  simus  de  absolutione  et  pace  securi.  Nichilo- 
minus  tamen  ut  evidenter  mundus  agnoscat  quod  nos  pacem  desidera- 
mus  nec  occasionem  querimus  qualiter  discedamus  a  pace ,  parati  sumus 
nos  committere  duobus  cardinalibus  infra  scriptis,  quibus  dominus  papa 
negotium  absolutionis  committat;  qui  etiam  satisfactionem  recipiant  de 
manifestis  et  de  dubiis  cautionem,  qui  que  liquida  sunt  et  de  quibus 
emenda  procedere  debet,  exprimant  et  designent;  quibus  factis  absol- 
vant  nos,  papa  inrequisito,  sed  plenam  super  hoc  de  consilio  fratrum 


(1)  Verisimiliter  praefectus  Urbis  Romae.  Petrus  autem  praefectus  juxta  imperatorem  aderat 
mense  martio.  Cf.  supra,  p.  166. 

auctoritateni  habentes.  Super  facto  etiam  Lombardorum,  quia  sine  con- 
silio  principum ,  pace  Constantie  non  excepta ,  nos  alicujus  arbitrio 
committere  non  debemus  aut  possumus,  stabimus  libenter  uni  de  formis 
dalis  domino  Oddoni  venerabili  Portuensi  episcopo  cardinali,  quam  ex 
eis  dominus  papa  eligere  voluerit.  Vocabimus  etiam  libenter  principes 
et  si  de  consilio  eorum  processerit  quod  plus  facere  debeamus,  plus  li- 
bentissime  faciemus  in  negotio  scripto,  ad  hoc  ut  pax  valeat  provenire. 
Predictis  vero  compositis  et  declaratis,  parati  fuimus  juxta  condictum 
terram  restituere  quam  tenemus  et  Ecclesia  possidebat  priusquam  de 
Alemannia  discederemus  et  in  regnum  intraremus.  Obtulimus  etiam  si 
dominus  papa  in  Campaniam  ire  voluerit  et  ibi  morari  dum  predicta 
omnia  declarentur  et  absolutio  subsequatur,  partem  terre  restituere  de 
qua  actum  est;  ut  tamen  nobis  caveatur  quod  dominus  papa  per  se  vel 
per  alium  non  procuret  vel  procurari  permittat  aut  etiam  sine  procura- 
tione  recipiat  terram  aliquam  seu  personam  a  fidelitate  nostra  diverten- 
tem  et  ad  Ecclesiam  ire  volentem  usque  ad  kalendas  martii  primo  futu- 
ras.  Obtulimus  etiam  quod  si  dominus  papa  voluerit  in  Campaniam  ire, 
non  recepta  parte  terre  de  qua  agitur,  nos  cessari  faceremus  a  guerra  que 
fit  alibi  contra  terram  quam  Ecclesia  detinet.  Propter  tantum  bonum 
etiam  consummandum  ad  plura  descendimus,  ad  que  nullomodo  descen- 
dere  credebamus  :  videlicet  super  facto  Lombardorum  retentis  prioribus 
formis,  super  declaratione  facienda  in  aliis  capitulis  que  in  forma  pacis 
devenerunt,  si  dominus  papa  committeret  totum  negotium  absolutionis 
Portuensi  et  Albanensi  episcopis,  nos  stabimus  dicto  et  declarationi  ipso- 
rum.  Super  declaratione  facienda  de  jure  quod  habemus  in  terra  Ecclesie 
petivimus  expresse  apponi  deexercilu,  parlamento,  cabalcata,  foro  et 
procuratione;  aut  si  predicta  expressim  designare  noluerint,  contenti 
sumus  quod  serventur  nobis  ea  omnia  que  principes  imperii  habent  in 
terris  ecclesiarum  quarum  ipsi  sunt  advocati;  et  super  hoc  stabimus  tes- 
timonio  principum  predictorum.  Deinde  cum  ad  procedendum  super 
formis  predictis  nobiles  viri  imperator  Conslantinopolitanus  et  comes 
Tolosanus  et  magistri  Petrus  de  Vinea  etTaddeus  de  Suessa,  post  colla- 

lionem  (a)  super  eis  cum  domino  papa  et  fratribus  habitam ,  vocati  per 
magistros  Oddonem  Portuensem  et  Petrum  Albanensem  episcopos  cardi- 
nales ,  ad  curiam  processissent ,  cum  post  diversos  tractatus  super  resti- 
tutione  partis  terre  ut  predictum  est  cum  processu  pape  in  Campaniam 
convenissent ,  data  predictis  nuntiis  firma  fiducia  summi  pontificis  cum 
quo  cardinales  predicti  de  forma  ipsa  tractaverant ,  tandem  papam  va- 
riasse  consilium  responderunt ,  et  in  Campaniam  ipsum  procedere  nolle 
dixerunt.  Redeuntibus  vero  predictis  nunciis  ad  nos  cum  varietate  pre- 
dicta,  subsequenter  predicti  nobiles  imperator  et  comes  qui  post  ipsos  re- 
manserant  redierunt  et  a  cardinalibus  supradictis  de  expressa  voluntate 
summi  pontificis  habuere  quod  si  nostro  beneplacito  resideret ,  dominus 
papa  Reate  libentissime  procedebat,  sub  modo  et  conditionibus  quibus 
processurus  in  Campaniam  petebatur.  Quod  ipsum  etiam  acceptantibus 
nobis,  tandem  dum  ad  complementum  indubitatum  predictos  viros  egre- 
gios  imperatorem  et  comitem  ac  prenominatos  judices  nostros  remittere- 
mus  ad  papam  et  fratres,  XXIX  junii  secunde  indictionis  occurrit  eis 
procedentibus  rumor  ob  iter,  ultra  quam  dici  valeat  insperatus  :  videlicet 
quod  prefatus  papa  et  pater  noster  precedenti  nocte  accinctus  gladio  in 
habitu  militari  Sutrium  exiverat,  relictis  et  omnino  celatis  cardinalibus 
aliis,  nepote  suo  cardinali  tantum  comitatus,  et  se  contulerat  ad  galeas 
quas  occulte  Janue  fecerat  preparari  et  occulte  simulata  prorsus  alia  oc- 
casione  venire;  [unde]  cum  Januensibus  nobis  et  imperio  nostro  rebel- 
libus  subito  navigavit,  ad  Ligures  vel  ad  transalpinas  partes  ut  creditur 
processurus,  in  nostrum  et  imperii,  si  posse  quod  absit  voluntati  con- 
senserit,  nocumentum.  Animadvertat  igitur  industria  vestra  utrum  pax 
in  puritate  nobiscum  vel  aliter  tractabatur,  cujus  tractatu  pendente,  [per] 
galearum  vocationem,  nobis  et  cardinalibus  eliam  sicut  credimus  pror- 
sus  ignaris,  de  ruptura  negotii  agebatur  occulte;  animadvertat  si  nobis 
esset  expediens  ac  securum  causam  nostram  talem  et  tantam  arbitrio 
talis  judicis  committere  terminandam. 


(a)  Sic,  verisimiliter  tamen  collocutionem. 

Mandavit  imperator  [Pisis]  ad  papam  comitem  Tolosae;  qui 
comes  sicut  in  mandatis  habuerat  a  domino  Friderico , » noluit 
Januam  tuncvenire,  sed  venit  Savonam,  et  nuntios  plures  domino 
papae  mandavit,  dicens  quod  volebat  complere  [pro]  domino  Fri- 
derico  secundum  tractatum  pacis.  Caffar.  Annal.  Genuens.,  ap. 
Murator.,  Scriptor.,  t.  VI,  p.  506. 


Fridericus,  Romanorum  imperator,  post  fugam  papae  ad  partes 
ultramontanas,  de  pace  non  adhuc  desperans,  scribit  quibusdam 
cardinalibus  se  compositionis  modum  eorum  arbitrio  committere , 
salva  tamen  dignitate  imperii  et  sua. 

(Edider.  Martene  et  Durand,  Ampliss.  collect.,  t.  II,  col.  1 137,  n°  III.  —  Pertz, 
Monum.  Germ.  hist.,  t.  IV,  p.  353;  coll.  cum  cod.  bibl.  Cesar.  Paris.,  fonds 
Saint-Germain-Harlay ,  n°  455,  pars  1.) 

Fridericus,  etc  cardinalibus ,  etc...  (1).  Licet  pater  apostolicus,  ut 

salva  sui  gratia  loquamur,  spreto  moderamine  pacis  quam  offerebamus 
ex  animo,  imperceptibiliter  ad  partes  profectus  sit  ultramontanas,  utinam 
non  in  scandalum  generale ;  nos  tamen  ob  reverentiam  quam  ad  matrem 
habemus  Ecclesiam  ,  quam  aliquando  provocati  offendimus  nostram 
injuriam  prosequentes,  in  eodem  proposito  persistentes,  ad  reformandam 
pacem  que  jam  posita  erat  in  termino  et  ad  satisfaciendum  sicut  decet, 
totis  viribus  peroptamus.  Et  quia  de  quolibet  vestrum  tanquam  de  patre 


(1)  Non  dubitandum  quin  hic  agatur  de  duobus  cardinalibus,  Portuensi  scilicet  et  Albanensi 
episcopis,  quorum  arbitrio  jam  antea  se  commiserat  imperator.  Cf.  supra,  p.  220. 

confidimus,  compositionis  modum  studio  arbitrii  vestri  super  omnibus 
articulis  duximus  committendum ,  ratum  habituri  quicquid  pro  parte 
nostra,  ratione  previa,  statueritis.  Illud  autem  adjicimus  ut  in  composi- 
tione  imperii  non  minuatur  dignitas  nec  in  satisfactione  excellentia  injuriis 

propulsetur.  Et  ecce  de  latere  nostro  mittimus  ad  vos  (1 )  per 

quem  quicquid  inveneritis  de  modo  compositionis  in  mente  apostolica  et 
venerabilium  fratrum  vestrorum ,  expectationi  nostre  vestris  litteris 
remittatis. 


Fridericus,  Romanorum  imperator,  ad  supplicationem  civium  Rsis, 

'  i  /  i  l  augusto. 

Aquensium  fidelium  suorum,  privilegium  a  Friderico  primo  avo 
suo  eisdem  anno  1166,  8  januarii,  indultum  renovat,  inserit  atque 
confirmat. 

(Edit.  ap.  Lunig,  Reichsarchiv,  t.  XIII,  p.  53.  —  Ludolf,  Coll.  statut.,  p.  417. 
—  Quix,  Cod.  Aquensis,  t.  I,  p.  113.  Bulla  aurea  filis  sericis  rubri  coloris  ap- 
pensa  erat.) 

In  nomine  sancte  et  individue  Trinitatis,  amen.  Fridericus  secundus 
divina  favente  clementia  Romanorum  imperator  semper  augustus,  Jeru- 
salem  et  Sicilie  rex.  Justis  nostrorum  fidelium  petitionibus  condescendere 
cogimur  quas  nisi  favorabiliter  audiremus ,  quod  juste  petitur  per  inju- 
riam  denegare  videremur.  Eapropter  per  presens  privilegium  noverit 
tam  presens  etas  quam  successura  posteritas  quod  Wilhelmus  advocatus 
Aquensis,  Henricus  frater  ejus  triscamerarius  noster  et  Theodoricus  de 
Orlouesberge  fideles  nostri ,  nuntii  civium  Aquensium ,  pro  parte  univer- 
sitatis  civitatis  ejusdem  nostrorum  fidelium  quoddam  privilegium  divi 
augusti  imperatoris  Friderici  avi  nostri  memorie  recolende  universitati 
predicte  liberaliter  dudum  indultum  nostro  culmini  presentarunt,  suppli- 


(1)  Persuasum  habemus  pro  nomine  omisso  supplendum  esse  R.  comitem  Tolosanum,  de 
quo  in  loco  praelaudato  mentio  fit. 

cantes  humiliter  et  devote  ut  eis  illud  innovare  et  omnia  que  continentur 
in  eo  confirmare  de  nostra  gratia  dignaremur;  cujus  tenor  per  omnia 
talis  est : 

In  nomine  sancte  et  individue  Trinitatis,  amen.  Nos  Fridericus  divina 
favente  clementia  Romanorum  imperator  et  semper  augustus.  Ex  quo 
primitus  divina  ordinante  clementia  imperii  Romani  fastigia  gubernanda 
suscepimus,  voluntatis  nostre  atque  propositi  summum  desiderium  fuit 
ut  divos  reges  et  imperatores  qui  nos  precesserunt,  precipue  maximum 
et  gloriosum  imperatorem  Carolum,  quasi  forma  vivendi  atque  subditos 
regendi  sequeremur  et  sequendo  pre  oculis  semper  haberemus ;  ad  cujus 
imitationem  jus  ecclesiarum,  statum  reipublice  incolumem  et  legum  inte- 
gritatem  per  totum  nostrum  imperium  servaremus.  Ipse  enim  tota  cordis 
intentione  ad  eterne  vite  premia  anhelans,  ad  dilatandam  gloriam  chris- 
tiani  nominis  et  cultum  divine  religionis  propagandum  quot  episcopatus 
instituerit,  quot  abbatias,  quot  ecclesias  a  fundamentis  erexerit,  quantis 
prediis  ac  beneficiis  illas  ditaverit,  quantarum  largitate  elemosynarum 
non  solum  in  cismarinis  sed  et  in  transmarinis  partibus  resplendnerit,  ipsa 
ejus  opera  et  gestorum  volumina  que  plurima  sunt  et  maxima  fide  ocu- 
lata  plenius  declarant.  In  fide  quoque  Christi  dilatanda  et  in  conversione 
gentis  barbarice  fortis  athleta  fuit  et  verus  apostolus,  sicut  Saxonia  et 
Fresonia  atque  Westphalia,  Hispani  quoque  testantur  et  Wandali  quos  ad 
fidem  catholicam  verbo  convertit  et  gladio,  et  licet  ipsius  animam  gladius 
non  pertransierit,  diversarum  tamen  passionum  tribulatio  et  periculosa 
certamina  ac  voluntas  moriendi  quotidiana  pro  convertendis  incredu- 
lis  eum  martyrem  fecit.  Nunc  vero  electum  et  sanctissimum  confessorem 
eum  confitemur  et  veneramur  in  terris  quem  in  sancta  conversatione 
vixisse,  ex  pura  confessione  et  vera  penitentia  ad  Deum  migrasse  et  inter 
sanctos  confessores  credimus  coronatum  in  celis.  Inde  est  quod  nos  glo- 
riosis  factis  et  meritis  tam  sanctissimi  imperatoris  Caroli  confidenter 
animati  et  sedula  petitione  charissimi  amici  nostri  Henrici  illustris  regis 
Anglie  inducti,  assensu  et  auctoritate  domini  pape  Paschalis  et  ex  consilio 
principum  universorum  tam  secularium  quam  ecclesiasticorum,  pro  rela- 
tione,  exaltatione  atque  canonizatione  sanctissimi  corporis  ejus  solemnem 

curiam  in  Natali  Domini  apud  Aquisgranum  celebravimus,  ubi  corpus  ejus 
sanctissimum  pro  timore  hostis  exteri  vel  inimici  familiaris  caute  recon- 
ditum,  sed  divina  revelatione  manifestatum,  ad  laudem  et  gloriam  nomi- 
nis  Christi  et  ad  coroborationem  Romani  imperii  et  salutem  dilecte  con- 
sortis  nostre  Beatricis  imperatricis  et  filiorum  nostrorum  Friderici  et 
Henrici  cum  magna  frequentia  principum  et  copiosa  multitudine  cleri  et 
populi  in  hymnis  et  canticis  spiritualibus  cum  timore  et  reverentia  eleva- 
vimus  et  exaltavimus  quarto  kalendas  januarii.  His  autem  omnibus  glo- 
riose  peractis,  cum  in  predicto  loco  cujus  ipse  fundator  extiterat  de  ipsius 
loci  libertate,  institutis  legum  et  pacis  atque  justitie  quibus  totum  orbem 
rexerat  diligenter  inquireremus,  ecce  fratres  ejusdem  ecclesie  privilegium 
sancti  Caroli  de  fundatione  et  dedicatione  ipsius  nobilissime  ecclesie  et  de 
institutionibus  legum  humanarum  et  civilis  juris  ejusdem  civitatis  nobis 
in  medium  protulerunt,  quod  ne  vetustas  aboleret  vel  ne  per  oblivionem 
deperiret ,  nostra  imperiali  authoritate  renovavimus.  Ejusdem  vero  pri- 
vilegii  tenor  et  institutio  talis  est : 

Ego  Carolus  qui  Deo  favente  curam  regni  gero  et  Romanorum  impe- 
rator  existo,  consilio  principum  regni  nostri,  episcoporum,  ducum,  mar- 
chionum  ac  comitum ,  etc.  [  Sequitur  constitutio  pluries  edita,  praecipue 
apud  Aub.  Miraeum,  Opera  diplomat.,  t.  I,  p.  14  et  seqq.  Quam,  quum 
ecD  manifestis  notis  spuria  sit,  immo  falsissima,  typis  iterum  mandare 
supervacaneum  duocimus.] 

Letetur  igitur  et  exultet  ineffabili  gaudio  Aquisgranum  caput  civitatum, 
venerabilis  clerus  cum  devotissimo  populo  quod  in  diademate  regni  [pre] 
aliis  principibus  et  gloriosis  locis  speciosissimo  ornamento  distinctis  in  ca- 
pite  corone  positum,  quasi  prelucidarum  gemmarum  splendore  coruscat, 
et  illo  singulari  etcorporali  gaudet  patrono  qui  christiane  fidei  illustratione 
et  legis  qua  unusquisque  vivere  debeat,  Romanum  decorat  imperium.  Hec 
est  enim  mutatio  dextre  excelsi  quod  pro  Grano  fratre  Neronis  fundato- 
rem  habet  sanctissimum  Carolum,  pro  pagano  et  scelesto  imperatorem 
catholicum,  cujus  nos  quantum  propitia  divinitas  concesserit,  pietatis 
vestigiis  inherentes,  venerabilem  clerum  Aquensem  cum  ecclesia  sanctis- 
sime  Dei  genitricis  Marie  excellentissimo  opere  constructa  et  omnibus 

VI.  29 

praediis  ejus  necnon  et  ipsam  civitatem  Aquisgranum  que  caput  et  sedes 
regni  Theutonici  est,  una  cum  omnibus  civibus  ejus  lam  minoribus  quam 
majoribus,  sub  nostra  imperiali  tuitione  suscipimus  et  omnem  libertatem 
et  justitiam  quas  sanctissimus  Carolus  ejusque  successores  eis  dederunt 
ipsis  confirmamus;  statuentes  et  lege  perpetuo  valitura  confirmantes  ut 
omnes  cives  nostri  Aquenses  per  omne  Romanum  imperium  negotiationes 
suas  ab  omni  telonii,  pedagii,  carradie,  vectigalis  exactione  liberi  absque 
omni  impedimento  libere  exerceant.  Et  sicul  sanctissimus  Carolus  impe- 
rator  instituit,  indigenas  hujus  civitatis  sacre  et  libere  nemo  de  servili 
conditione  impetat,  nemo  libertate  privare  presumat.  Insuper  omnes  ad 
hanc  sedem  pertinentes  nullus  regum  vel  imperatorum  ubicumque 
morentur  alicui  persone  in  feudum  concedendi  potestatem  habeat.  Cete- 
rum  ut  omnes  sacratissime  constitutiones  beatissimi  Caroli  totius  peren- 
nitatis  robur  obtineant,  presentem  inde  paginam  conscribi  et  aurea  bulla 
signique  nostri  charactere  signari  jussimus. 

Datum  Aquisgrani,  anno  dominice  incarnationis  M.  C.  LXVJ,  indic- 
tione  XIV,  sexto  idus  januarii,  regnante  domino  Friderico  Romanorum 
imperatore  gloriosissimo,  anno  regni  ejus  XIV,  imperii  vero  undecimo. 

Signum  domini  Friderici  Romanorum  imperatoris  gloriosissimi. 

Ego  Henricus  sacri  palatii  prothonotarius ,  vice  Christiani  archican- 
cellarii  et  Moguntine  sedis  electi,  recognovi. 

Nos  igitur  qui  fidem  et  obsequia  nostrorum  fidelium  non  patimur  irre- 
munerata  transire,  attendentes  fidem  puram  et  devotionem  sinceram 
quam  predicta  universitas  fideles  nostri  ad  majestatis  nostre  personam  et 
sacrum  imperium  habent,  pro  gratis  quoque  servitiis  que  nobis  et  imperio 
exhibuerunt  hactenus  fideliter  et  devote  et  que  exhibere  poterunt  in 
antea  gratiora,  ipsorum  supplicationibus  favorabiliter  inclinati,  supra- 
scriptum  privilegium  divi  augusti  avi  nostri  predicti  huic  nostro  privilegio 
de  verbo  ad  verbum  inseri  jussimus,  omnia  que  continentur  in  eo  de 
imperialis  preeminentie  gratia  confirmantes.  Statuimus  itaque  et  imperiali 
sancimus  edicto  quatenus  nullus  dux,  nullus  marchio,  nullus  comes, 
nulla  denique  persona  alta  vel  humilis,  ecclesiastica  vel  mundana,  univer- 
sitatem  predictam  contra  presentis  privilegii  nostri  tenorem  ausu  temerario 


Indict.  2.]  HISTORIA  DIPLOMATICA.  227 

inquietare,  molestare  seu  perturbare  presumat.  Quod  qui  presumpserit 
indignationem  nostri  culminis  se  noverit  incursurum  et  centum  libras 
auri  optimi  pro  pena  compositurum ,  medietate  scilicet  camere  nostre  et 
reliqua  medietate  passis  injuriam  applicanda.  Ad  hujus  autem  innova- 
tionis  et  confirmationis  nostre  futuram  memoriam  et  robur  perpetuo  vali- 
turum,  presens  privilegium  fieri  et  bulla  aurea  typario  nostre  majestatis 
impressa  jussimus  communiri. 

Hujus  rei  testes  sunt  Raimundus  comes  Tholosanus,  Emicho  comes  Syl- 
vester,  Bertholdus  comes  Sacri  Montis,  Richardus  comes  Casertanus, 
magister  Petrus  de  Vinea,  Theobaldus  Franciscus,  Gebhardus  de  Bitten- 
gawen,  et  alii  quamplures. 

Signum  domini  nostri  Friderici  II  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis. 

Acta  sunt  hecanno  dominice  incarnationis  M.  CC.  XLIV,  mense  augusto, 
secunde  indictionis,  imperante  domino  Friderico  secundo  gloriosissimo 
Romanorum  imperatore  semper  augusto,  Jerusalem  et  Sicilie  rege, 
Romani  imperii  ejus  anno  vicesimo  quarto,  regni  Jerusalem  vicesimo, 
regni  vero  Sicilie  quadragesimo  sexto. 

Datum  Pisis,  anno,  mense  et  indictione  prescriptis. 


Fridericus,  Romanorum  imperator,  sub  protectione  sua  recipit  aj*£ 
Marcum,  Gerardum  et  Jacobum  de  gente  Roncioni,  cives  Pisanos, 
et  eis  confirmat  et  renovat  privilegium  a  Friderico  primo  avo  suo 
Bonacurso,  Ceconiae  et  Gerardo  indultum  nec  non  et  alterum  a 
se  ipso  Geconiae,  Gerardo  et  Gottifredo  concessum  de  Martiniana 
Litia,  Sancto  Fridiano  et  pertinentiis. 


(Inedit.  ex  arch.  Roncioni  in  Pisis,  ex  originali  cujus  sigillum  deest,  n°  305.  In- 
venitur  ibidem  ejusdemcopia  in  registro  jurium  nobil.  de  Ripafracta,  fol.  107- 
109.) 

In  nomine  sancte  et  individue  Trinitatis,  Fredericus  secundus  divina 
favente  clementia  Romanorum  imperator  semper  augustus,  Ierusalem  et 
Sicilie  rex.  Imperiali  celsitudini  cedit  ad  gloriam  suorum  vota  fidelium 
perpetuo  favore  respicere  et  humiles  supplicationes  ipsorum  favorabiliter 
exaudire.  Per  presens  igitur  privilegium  noverit  tam  presens  etas  quam 
successura  posteritas  quod  Marcus  Roncionis,  Gerardus  Ceconie,  Jacobus 
Roncionis,  cives  Pisani  fideles  nostri,  tam  pro  se  quam  pro  eorum  consor- 
tibus  fidelibus  nostris  quoddam  privilegium  divi  augusti  imperatoris  Fri- 
derici  avi  nostri  memorie  recolende  liberaliter  dudum  antecessoribus 
eorum  indultum  nostro  culmini  presentarunt,  in  quo  inter  cetera  contine- 
batur  qualiter  idem  divus  augustus  avus  noster  Bonacursum  et  fratres 
suos,  videlicet  Ceconiam  et  Girardum,  et  omnia  bona  eorum  que  habebant 
in  civitate  Pisana  et  ejus  districtu  sub  sua  et  imperii  protectione  recepit,  et 
indulsit  et  concessit  eisdem  ut  eis  et  eorum  heredibus  et  proheredibus 
liceret  construere,  habere,  tenere  et  possidere  circa  domos  suas  balatoria 
et  scalas  deforis  ascensus  et  descensus  ab  omni  parte  unde  via  comunis 
est,  sine  alicujuscontradictione.  Eos  etiam  sibi  et  imperio  specialiter  reser- 
vando  donavit  et  concessit  ipsis  et  eorum  heredibus  et  proheredibus  ut 
imperiali  munificentia  liberi  essent  ab  omni  data,  pedagio,  ripa,  legatia  et 
colta  in  perpetuum  et  absolvit  eos  tam  in  civitate  Pisana  quam  in  comitatu 
et  districtu  ejus,  ne  aliquis  eorum  abinde  in  antea  quippiam  de  hujusmodi 
cogeretur.  Presentaverunt  etiam  nobis  quoddam  aliud  privilegium  nos- 
trum  continens  qualiter  nos  primo  anno  imperii  nostri  Ceconie,  Gerardo, 
Gottifredo,  Pisanis  civibus,  ob  fidem  et  servitia  eorum  dedimus  et  confirma- 
vimus  eis  eorumque  heredibus  et  proheredibus  et  concessimus  in  rectum 
feudum  Martinianam  Litiam  cum  Sancto  Fridiano  et  omnibus  suis  perti- 
nentiis  cum  fodro,  jurisdictione  et  omni  jure  ad  imperialem  majestatem 
pertinente.  Confirmavimus  etiam  eis  per  predictum  privilegium  nostrum 
omnia  privilegia  et  beneficia  que  progenitores  nostri  Fridericus  et  Henri- 
cus  divi  imperatores  illis  fecerunt.  Predicti  itaque  fideles  nostri  Marcus, 
Girardus  et  Jacobus  pro  se  et  suis  consortibus  et  coheredibus  majestati 
nostre  attentius  supplicarunt  ut  ipsos  et  eorum  bona  sub  nostra  et  impe- 
rii  prolectione  recipere  et  omnia  que  in  predictis  privilegiis  imperatoris 

Frederici  avi  nostri  et  nostro  continentur,  eis  confirmare  de  nostra  gratia 
dignaremur.  Nos  autem  pro  fide  pura  et  devotione  sincera  quam  iidem 
fideles  nostri  ad  majestatis  nostre  personam  et  sacrum  imperium  habent, 
pro  gratis  quoque  servitiis  que  nobis  et  imperio  exhibuerunt  hactenus 
fideliter  et  devote  et  que  exhibere  poterunt  in  antea  gratiora,  eorum  sup- 
plicationibus  favorabiliter  inclinati  personas  eorum  cum  omnibus  bonis 
suis  que  in  presentiarum  juste  tenent  et  possident  et  in  antea  justo  titulo 
poterunt  adipisci,  sub  nostra  et  imperii  protectione  recipimus  speciali, 
omnia  que  in  privilegiis  supradictis  imperatoris  Frederici  avi  nostri  et 
nostro  etiam  continentur  de  imperialis  preminentie  gratia  confirmantes. 
Statuimus  itaque  et  imperiali  sanctimus  edicto,  firmiter  injungentes  qua- 
tinus  nulla  persona  alta  vel  humilis,  ecclesiastica  vel  secularis,  memoratos 
fideles  nostros  et  eorum  heredes  in  fide  et  devotione  nostra  et  imperii  per- 
sistentes  contra  presentis  privilegii  nostri  tenorem  ausu  temerario  inquie- 
tare,  molestare  seu  perturbare  presumat.  Quod  qui  presumpserit  preter 
indignationem  nostri  culminis  quam  incurret,  quinquaginta  libras  auri  op- 
timi  pro  pena  componat,  medietatem  scilicet  camere  nostre  et  reliquam 
medietatem  injuriam  passis.  Ad  hujus  itaque  confirmationis  nostre  memo- 
riam  et  robur  perpetuo  valiturum,  presens  privilegium  fieri  et  sigillo  ma- 
jestatis  nostre  jussimus  communiri. 

Hujus  rei  testes  sunt  Riccardus  comes  Caserte,  Pandulfus  de  Fasanella 
sacri  imperii  in  Tuscia  vicarius  generalis,  Ubertus  marchio  Pelavicinus, 
Tegrimus  Palatinus  comes  Tuscie ,  Taddeus  comes  Montis  Feretri  (a)  et 
Urbini,  magister  Petrus  de  Vinea  magne  curie  nostre  judex,  Tepaldus 
Franciscus,  et  alii  quamplures. 

Signum  domini  nostri  Frederici  Dei  gratia  invictissimi  Romanorum  im- 
peratoris  semper  augusti,  Jerusalem  et  Sicilie  regis  (Monogramma) . 

Acta  sunt  hec  anno  dominice  incarnationis  millesimo  ducentesimo  qua- 
dragesimo  quarto,  mense  augusti,  secunde  indictionis,  imperante  domino 
nostro  Frederico  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  imperii  ejus  anno  vigesimo  quarto, 

(a)  Quum  littera  F  in  originali  non  nitide  sit  exarata,  legitur  potius  Montis  Petri; 
quod  sensu  caret. 

regni  Ierusalem  vicesimo,regni  vero  Sicilie  quadragesimo  sexto,  feliciter. 
Amen. 

Datum  Pisis,  anno,  mense  et  indictione  predictis. 


ApaudguPStoa9'  Fridericus,  Romanorum  imperator,  Geraldum  et  Petrum  Amici 
vasallos  et  barones  comitis  Tolosani,  a  fidelitate  communis  Ave- 
nionensis  absolutos,  in  directum  ejusdem  comitis  dominium  re- 
ducit. 

(Edit.  ap.  De  Vic  et  Vaissete,  Hist.  ginir.  de  Languedoc,  t.  VI,  preuves,  p.  453- 
454,  edit.  du  Mege;  nunc  coll.  cum  originali  (Tre"s.  des  chartes,  J.  303, 
n°  6),  unde  pendet  sigillum  cereum,  fllis  sericis  caerulei  et  flavi  coloris.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis 
imperii  fidelibus  tam  presentibus  quam  futuris  quod  Raymundus  comes 
Tholosanus,  dilectus  affinis  et  fidelis  noster,  proposuit  coram  nobis  quod 
cum  Geraldus  Amici  et  Petrus  Amici  patruus  ejus  essent  vassalli  et 
barones  sui  et  tenerent  ab  eo  terras  suas  in  pheudum,  et  idem  comes 
dominium  quod  habebat  in  ipsis  baronibus  et  in  pheudis  que  ab  eo  tene- 
bant ,  donaverit  et  concesserit  in  pheudum  comuni  Avenionensi ,  pro  eo 
quod  idem  comune  constituerunt  se  vassallos  ipsi  comiti  et  fidelitatem 
pro  dictis  pheudis  juraverunt  eidem  (1) ;  lapsu  temporis  prefatum  comune 
obliti  penitus  perceptorum  beneficiorum  a  comite  memorato,  et  fidem  qua 
nobis  et  imperio  nec  non  et  ipsi  comiti  pro  predicto  negotio  astricti  tene- 
bantur,  in  perfidiam  convertentes,  rebellibus  et  bannitis  imperii  et  capi- 
talibus  inimicis  ejusdem  comitis  adheserunt,  cum  aliquibus  de  predictis 


(1)  De  feudis  Petri  et  Geraldi  Amici  apud  Avenionem,  cf.  instrumentum  hominii  et  fideli- 
tatis  per  commune  Avenionense  comiti  Tolosano  praestiti  sub  anno  1220.  Chartul.  Tolos.  in 
archiv.  Paris.,  JJ.  19,  fol.  114. 

pheudis  que  tenebant  a  comite  et  pro  quibus  fidelitatis  ei  juramenta 
prestiterant,  detestabilem  guerram  sibi  nequiter  faciendo.  Quare  idem 
comes  majestati  nostre  attentius  supplicavit  ut  ejus  indempnitati  provi- 
dere  de  nostra  gratia  dignaremur.  Nos  igitur  ipsius  supplicationibus  in 
hac  parte  benignius  inclinati ,  ob  ingratitudinem  Avenionensium ,  qui  a 
fide  nostra  et  imperii  nec  non  et  prefati  comitis  ut  predictum  est  se 
nequiler  et  temere  subtraxerunt,  nostris  rebellibus  et  inimicis  comitis 
adherendo ,  prefatos  barones  a  juramento  fidelitatis  prestito  ipsi  comuni 
Avenionensi  pro  predictis  pheudis  decernentes  penitus  absolutos,  comune 
ipsum  jure  pheudorum  quod  eis  a  dicto  comite  collatum  fuerat  omnino 
privamus,  et  barones  predictos  pristino  dominio  restituimus  comitis 
memorati,  ut  consuetam  et  debitam  fidelitatem  sibi  exhibeant  et  tam- 
quam  eorum  vero  domino,  prout  ei  de  cetero  immediate  tenentur,  in 
omnibus  obediant  et  intendant,  honoribus  omnibus  et  juribus  que  in  ipsis 
habemus  nobis  et  imperio  integre  reservatis.  Ad  hujus  autem  absolutionis, 
privationis  et  restitutionis  nostre  memoriam  et  robur  perpetuo  valiturum, 
presens  scriptum  fieri  et  sigillo  majestatis  nostre  jussimus  communiri. 

Datum  apud  Pisas,  anno  dominice  incarnationis  millesimo  ducentesimo 
quadragesimo  quarto  (a),  mense  augusti,  secunde  indictionis. 


Fridericus,  Romanorum  imperator,  concessionem  pedagiorum  ^"^tT' 
ad  tempus  quondam  B.  Vivariensi  episcopo  a  se  exhibitam,  pro  eo 
quod  successor  ejusdem  episcopi  suis  rebellibus  nequiter  adhae- 
sit,  perpetuo  revocat. 

(Edit.  apud  De  Vic  et  Vaissete,  Hist.  g&n&r.  de  Languedoc,  t.  VI,  preuves, 
p.  453,  edit.  du  Mege;  nunc  coll.  cum  originali  in  archivo  Parisiensi  asservato 
(Trdsor  des  chartes,  J.  610,  n°  5),  unde  pendet  sigillum  cereum,  filis  sericis 
caerulei  coloris.) 

(a)  Ap.  Vaissete  numeris  male  expressis,  legitur  M.  CC.  XLV. 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  concessionem  peda- 
giorum  quondam  B.  Vivariensi  episcopo  ad  tempus  de  munificentia 
nostre  majestatis  exhibitam,  pro  eo  quod  temporaliter  et  non  perpetuo 
facta  est  ipsa  concessio  et  quia  episcopus  Vivariensis  successor  prefati 
B.  transgressor  extitit  mandatorum  nostrorum,  non  assistendo  fidelibus 
nostris  et  nostris  ac  imperii  rebellibus  nequiter  adherendo,  perpetuo 
duximus  revocandam;  ita  quod  auctoritate  privilegii  nostri  exinde  sibi 
concessi  absque  reiterato  celsitudinis  nostre  mandato  pedagiis  supradictis 
prefatus  episcopus  (a)  non  utatur.  Ad  hujus  aulem  revocationis  nostre 
memoriam  et  robur  perpetuo  valiturum,  presens  scriptum  fieri  et  sigillo 
majestatis  nostre  jussimus  communiri. 

Datum  apud  Pisas,  anno  dominice  incarnationis  millesimo  ducente- 
simo  quadragesimo  quarto,  mense  augusti,  secunde  indictionis. 


Fridericus,  Romanorum  imperator,  Boncambium  filium  quon- 
dam  Venturae  Massoli  de  Cortona  publicum  imperii  tabellionem 
constituit. 

(Meraorat.  in  Epist.  Franc.  Bonainii,  Archiv.  stor.  ital.,  append.,  n°  12,  p.  465, 
ex  registr.  veter.  coaetan.  not.  Crescentii  in  arch.  commun.  Corton.,  f.  98 
recto.) 

Fridericus  Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Per  presens  scriptum  notum  facimus  universis  imperii 
fidelibus  tam  presentibus  quam  futuris  quod  nos  confidentes  de  prudentia 
et  legalitate  Boncambii  filii  quondam  Venture  Massoli  de  Cortona  fidelis 
nostri,  recepto  ab  eo  juxta  consuetudinem  fidelitatis  et  officii  juramento, 
constituimus  eum  publicum  tabellionem  imperii  ut  amodo  publici  tabel- 

(a)  Hic  apud  D.  Vaissete  ulterius  additur. 


Indict.  2.]  HIST0RIA  DIPLOMATICA.  233 

lionatus  officium  ubique  per  imperium  ad  honorem  et  fidelitatem  nostram 
debeat  fideliter  exercere.  Quocirca  universitati  vestre  precipiendo  man- 
damus  quatenus  predicto  Boncambio  in  hiis  que  ad  ejusdem  publici  tabel- 
lionatus  ofiicium  spectare  noscuntur,  intendatis  de  celero  tanquam  publico 
tabellioni  a  majestate  nostra  statuto  ad  honorem  et  fidelitatem  nostram, 
et  nullus  sit  qui  eum  super  eodem  officio  publici  tabellionatus  temere 
impedire  vel  perturbare  presumat.  Quod  qui  presumpserit  indignationem 
nostram  se  noverit  incursurum.  Ad  hujus  autem  rei  memoriam  et  stabi- 
lem  firmitatem,  presens  scriptum  fieri  et  majestatis  nostre  sigillo  jussimus 
communiri. 

Datum  Pisis,  anno  dominice  incarnationis  M.  CC.  XXXXIIII,  mense  au- 
gusti,  secunde  indictionis. 

[Extant  in  eodem  registro,  fol.  98  recto  et  fol.  96  recto,  duo  alia  man- 
data  ejusdem  imperatoris  et  ejusdem  formulae ,  unum  pro  Amatore  filio 
quondam  Scarlatti  de  Cortona,  datum  Pisis,  anno  dominice  incarnationis 
M.  CC.  XXXXIIII,  mense  augusti,  secunde  indictionis ; — alterum  vero  pro 
Nerone  filio  Deutesalvii  de  Cortona,  datum  Pisis,  anno  dominice  incarna- 
tionis  M.  CC.  XXXXV  (lege  1244),  mense  augusti,  secunde  indictionis. 
Quae,  cum  easdem  notas  chronologicas  exprimant,  hic  transcribere  super- 
vacaneum  duximus.] 


Fridericus,  Romanorum  imperator,  ad  querelam  Manfredi  ab- 
batis  Sancti  Salvatoris  de  Monte  Amiato,  Pandulfo  de  Fasanella 
imperii  in  Tuscia  capitaneo  generali  mandat  ut  ad  magnam  suam 
curiam  citet  communitatem  castri  Montis  Nigri,  quosdam  cives 
Senenses,  vicecomites  de  Campilio  et  alios,  eidem  abbati  de  vio- 
lentiis  illatis  responsuros. 

(Inedit.  ex  originali  pergara.  ap.  arch.  diplomat.  Florent.  asservato.) 


Fridericus,  Dei  gratia  Romanorum  imperator  semper  augustus,  Jerusa- 
VI.  30 

lem  et  Sicilie  rex,  Pandulfo  de  Fasianella  sacri  imperii  inTusciacapitaneo 
generali,dilecto  fideli  suo,  gratiam  suam  et  bonam  voluntatem.Querelam 
gravem  Manfredi  abbatis  Sancti  Salvaloris  de  Monte  Amiato  et  conven- 
tus  ipsius  nostrorum  fidelium  recepit  nostra  serenitas  continentem  quod 
universitas  castri  Montis  Nigri,  Fredericus,  Pepo,  et  Jacobus,  cives  Senen- 
ses;  Pepo,  Napoleo,  Tancredus,  Adolinus,  Gentilis,  et  Sinibaldus  viceco- 
mites  de  Campilio;  Rainerius  Zolli,  et  Griffolinus  Rainuccii  comites  de 
Pitinano ,  castra  Plani  Castanarii ,  Musseni  Redoli ,  Scudellomontis  et 
Montis  Nigri  ad  monasterium  ipsum  pleno  jure,  ut  dicunt,  spectantia  per 
usurpationem  et  violentiam  detinent,  et  ipsi  monasterio  restituere  contra- 
dicunt,  alias  et  (sic)  detentionem  quarumdam  decimarum  eidem  monas- 
terio  debitarum  ipsi  abbati  et  conventui  graves  et  injuriosi  plenarie  exis- 
tentes.  Propter  quod  cum  prefati  abbas  et  conventus  supranominatos 
velint  in  magna  nostra  curia  convenire,  fidelitati  tue  precipiendo  manda- 
mus  quatenus  omnes  illos  quorum  superius  nomina  continentur,  citari 
procures  ut  sexagesimo  post  tuam  citationem  coram  nostro  conspectu  se 
presentent,  abbati  et  conventui  memoratis  super  objectis  in  judicium  res- 
ponsuri ;  diem  vero  citationis  [secundum]  formam  presentium ,  et  coram 
quibus  eamdem  citationem  feceris,  curie  nostre  rescribere  non  postponas. 

Datum  Pisis,  XXVII  augusti,  secunda  indictione. 

Que  quidem  littere  imperiali  bulla  insignite  presentate  et  consignate 
fuerunt  prefato  domino  capitaneo  per  prefatum  abbatem  apud  Senas 
juxta  palatium  filiorum  quondam  Ugonis  Nigri,  presentibus  dominis  Phi- 
lippo  de  Brundusio,  Gratiano  de  Senis,  judicibus  assessoribus  prefati  do- 
mini  capitanei,  et  Philippo  Paltonis  de  Senis  et  aliis  pluribus  testibus 
vocatis,  sub  anno  dominice  incarnationis  M.  CC.XLIV,  die  XXII  octubris, 
indictione  III. 

Ego  Jacobus  Renaldi  de  Podiobonizi  imperiali  auctoritate  publicus  no- 
tarius  et  nunc  domini  capitanei  suprascripli,  predictas  imperiales  litteras 
vidi  et  legi  earumque  presentationi  interfui,  et  ideo  de  ipsius  capitanei 
mandato  me  subscripsi. 

Fridericus,  Romanorum  imperator,  sub  sua  et  imperii  speciali  APud  Lucam, 

'  L  '  1  A  augusto. 

protectione  commune  de  Sarzana  cum  omnibus  ejus  bonis  recipit. 

(Ined.  ap.  Landinelli,  Dell'  orig.  della  citt.  di  Luni  e  Sarzan.,  Mss.  in  bibl.  Berii 
Gen.,  fol.  197  extr.  —  Schiaffino,  Annal.  eccl.  Ligur.,  Mss.  lbid.  II,  f.  664 
extr.) 

Fridericus ,  etc.  Per  presens  scriptum  notum  facimus  universis  imperii 
fidelibus  tam  presentibus  quam  futuris  quod  nos  attendentes  fidem  pu- 
ram  et  sinceram  quam  commune  de  Sarzana  fideles  nostri  erga  nos  et 
imperium  hactenus  habuerunt,  considerantes  etiam  grata  servitia  que 
dicti  fideles  nostri  nobis  exhibuerunt  hactenus  et  exhibere  poterunt  in 
antea  gratiora,  commune  ipsum  cum  omnibus  bonis  suis  que  nunc 
habent  et  de  cetero  justo  titulo  adipisci  poterunt,  sub  nostra  et  imperii 
protectione  recipimus  speciali;  promittentes  eisdem  quod  nullo  unquam 
tempore  dominio  nostro  et  imperii  subtrahemus  nec  jurisdictioni  subji- 
ciemus  alterius ,  sed  eos  in  manibus  nostris  et  imperii  tenebimus  semper 
et  servabimus ,  ita  quod  nobis  erunt  immediate  subjecti  nostrisque  vica- 
riis,  sicuti  fuerunt  temporibus  

mandantes  quatenus  nullus  sit  qui  predictum  commune  contra  presentis 
protectionis  nostre  tenorem  impedire  vel  molestare  presumat.  Quod  qui 
presumpserit,  etc  

Ad  hujus  igitur,  etc  

Datum  apud  Lucam,  anno  Domini  M.  CC.  XLIV,  mense  augusti  .... 


Fridericus,  Romanorum  imperator,  potestati  et  consilio  Man- 
tuae  mandat  ut  Henrico  de  Ulma  pro  imperii  negotiis  in  Ale- 


Zunculi , 
28  septembris. 

manniam  festinanti  de  securo  conduetu  versus  Veronam  providere 
velint. 

(Inedit.  ex  vet.  chartulario  Mantuano,  unde  mandatum  exscripsit  Boehraerus 
nobisque  liberaliter  transmisit.) 

Fridericus,  Dei  gratia  Romanorum  imperator,  semper  augustus,  Jeru- 
salem  et  Sicilie  rex,  potestati  et  consilio  Mantue,  fidelibus  suis,  graciam 
suam  et  bonam  voluntatem.  Cum  latorem  presencium  Henricum  de  Ulma, 
servientem  et  fidelem  nostrum,  pro  arduis  quibusdam  nostris  et  imperii 
negociis  in  Alemanniam  cum  festinantia  transmittamus ,  devotioni  vestre 
mandamus  quatinus  ipsi  de  securo  conductu  versus  Veronam  per  terras 
et  districtum  vestrum  velitis  pro  reverentia  nostri  culminis  continuo 
providere. 

Datum  Zunculi  (1),  XXVIII  septembris,  III  indictione. 


Fridericus,  Romanorum  imperator,  universis  mundi  princi- 
pibus  scribit  de  sinistris  eventibus  qui  in  Terra  Sancta  chris- 
tianos  afflixerunt,  doletque  de  pace  cum  Soldano  Babyloniae 
imprudenter  rupta,  dum  nihil  boni  de  bello  praevideat. 

(Edit.  ap.  Petri  de  Vin.  epist.,  lib.  I,  cap.  XXVIII;  nunc  coll.  cum  codic.  bibl. 
Cesar.  Paris.,  fonds  Saint-Germain-Harlay,  n°  455,  et  fonds  Notre-Dame, 
n°  202.) 

Etsi  tam  justa  quam  vehemens  causa  doloris  et  motus  fuerit  in  nobis, 
cum  ad  presentiam  nostram  frater  S.,  nuncius  A.  venerabilis  patriarche 
Antiocheni  dilecti  amici  nostri ,  presentium  bajulus  literarum  accessit , 
ipsum  tamen  infeste  videre  nequivimus,  qui  mittentem  adfectione  qua- 
dam  diligimus  singulari.  Verum  etiam  tunc  temporis  cordis  nostri  ner- 


(1)  Locus  hodie  Zuncoli  dictus,  in  Principatu,  juxta  Arianum. 

vum  pertigerat  rumor  infestus  et  subite  nuncius  tempestatis ,  qui  Cohes- 
minorum  pestem  ab  originalibus  sedibus  Tartarea  clade  depulsam ,  velut 
molem  ingentem  per  abrupta  montium  et  declivium  fulminis  ictibus 
devolutam ,  in  sanctam  civitatem  irruisse  crudeliter  nunciavit ,  que  forte 
desolationis  sue  tempore  habitatore  continuo,  solito  densiore  (a),  cater- 
vatim  undique  concurrentibus  populis,  colebatur;  dederatque  con- 
cursui  causam  famosi  tam  loci  longis  retro  temporibus  a  christicolis 
maxime  desiderata  securitas,  et  sinistris  auspiciis  diebus  illis  obtenta, 
quarumdam  occasione  treugarum,  quas  Soldanus  Damasci  et  Nahasar 
Soldanus  Cracti  qui  prius  hostes  et  adversarii  fuerant,  concordiam  invi- 
cem  facientes,  cum  christianis  ea  conditione  fecerant,  quod  tota  regni 
Hierosolymitani  terra  quam  christiani  possederant  trans  Jordanem,  reten- 
tis  sibi  villis  et  montanis  aliquibus,  christianis  restituta,  Soldanus  eisdem 
in  expugnatione  Soldani  Babylonie  deberet  assistere  toto  posse.  Qua  con- 
federatione,  tanquam  in  sui  perniciem  inita,  Soldanus  accinctus,  pre- 
dictam  gentem  barbaricam  Cohesminorum,  per  deserta  vagantem  et  velut 
fera  in  saltibus  ante  venabula  fugientem,  ad  sue  defensionis  auxilium 
convocavit :  qui  sibi  reputantes  oblatum  presidium  potius  quam  petitum , 
ad  designata  loca  subito  non  minus  taciti  quam  celeres  pervenerunt, 
ut  invisos  hostes  advenisse  maturius  nostrorum  vigilantia  noverit  quam 
venturos.  Sicque  factum  est  ut  christianorum  exercitu  cum  Soldanis 
predictis  in  finibus  Soldani  Babylonie  apud  Gazam  commorante ,  patriar- 
cha  Hierosolymitanus  de  partibus  cismarinis  ad  partes  illas  athleta  novus 
accessit  (1).  Quo  superveniente ,  perfide  gentis  metu,  de  civitate  Hie- 
rosolymitana ,  una  cum  magistris  Teutonicorum  et  hospitalis  et  militie 
Templi,  universis  habilatoribus  civitatis  ejusdem,  tanquam  de  humano 
presidio  desperatis,  noctis  silentio  salubriter  procedentibus  versus 
Joppem ,  emenso  jam  fere  medietatis  itineris  spacio ,  ad  cujusdam  vane 
seu  potius  callide  procurate  vocis  auditum,  que  Cohesminorum  natione 
devicta,  securum  peregrinis  et  civibus  reditum  promittebat,  homines 
(o)  In  impresso  decensore,  corrupte. 


(1)  Cf.  epistolam  magistri  Hospitalis,  ap.  Matth.  Pahis.,  Eist.  maj.  Anglor.,  p.  420. 

regionis  et  incolatus  afFectione  seducti,  confestim  ad  victimam  potius 
quam  ad  patriam  redierunt.  Nondum  enim  eisdem  infra  septa  domorum 
respirantibus  a  labore,  priusquam  fere  sarcinulas  suas  et  itineris  impe- 
dimenta  deponerent,  ecce  quod  multitudo  gentis  hostilis,  quam  dinu- 
merare  nemo  poterat,  universam  faciem  terre  occupans,  sic  impro- 
viso,  sic  subito  continuatis  pugnatorum  agminibus  circumdedit  civi- 
tatem,  ut  nec  in  defensione  presidium  nec  in  fuga  consilium  obsessis 
fidei  nostre  pugilibus  laxaretur  :  ambigentibus  autem  eis  cujusmodi 
genus  mortis  eligerent  ex  predictis,  tandem,  etsi  nulla  via  securior, 
saltem  visa  est  via  dilatior,  ut  per  fuge  remedium  aliquos  a  persequen- 
tium  oculis  caverne  montis  imminentis  absconderent,  et  noctis  circuitu 
aliqui  manus  occidentium  feras  evaderent,  vel  ut  saltem  unum  ex  omni- 
bus  cladis  et  periculi  nuncium  reservarent.  Non  defuit  tamen  inter  tot 
advenarum  hostium  milia,  ductor  et  cognitor  viarum  indigena,  qui  suf- 
ficientes  insidiantium  turmas,  velut  per  sylvarum  angusta  venatores,  per 
inevitabilia  loca  disposuit;  in  quorum  manus,  quanto  celerius  fugerent, 
tanto  rapidius  caderent  fugientes.  Sed  fefellit,  proh  dolor,  eventus  rei 
miserande  consilium,  quia  tanquam  in  rete  paratum  avibus,  sic  omnes 
septem  milia  fere  hominum  in  gladium  inciderunt;  et  testantibus  san- 
guinis  occisorum  per  valles  montium,  sicut  profluentis  aque,  decursibus, 
nulla  prorsus  extitit  pugna,  sed  cedes.  Infantes  autem  et  virgines,  in 
urbem  beatam  venientes,  nequiter  reduxerunt,  et  senes,  infirmos  et 
debiles,  et  moniales,  ad  fuge  laborem  inhabiles,  in  urbe  relictos,  in  ipso- 
rum,  quin  potius  in  ipsius  Dei  nostri  conspectu,  sepulchro  Domini  vio- 
lato ,  quod  fuerat  fidei  christiane  visibile  nutrimentum ,  miserabiliter 
occiderunt.  Post  hec,  [patriarcha]  ad  reconciliationem  tanti  dissidii  et 
totius  reipublice  ac  fidei  christiane  vindictam  armavit,  ut  dicitur,  univer- 
saliter  omnes  Orientalis  plage  christicolas ;  utinam  sic  magis  provisa 
esset  et  tuta  religio,  Soldanorum  Damasci  et  Cracti  consortio  (quod 
tamen  justo  timore  non  caret)  accito.  De  quorum  eventu  velit  altissimus 
Deus,pro  cujus  causa  certatur,  quod  precurrentis  fame  pernicies  sub- 
sequentis  rei  prosperitate  vincatur.  Anima  tamen  nostra,  propter  pre- 
teritorum  casuum  et  futurorum  eventuum  metum  in  amaritudine  posita, 

boni  nuncii  verbum  de  terra  longinqua  sitienter  expectat.  Eoque  magis 
anxiamur  in  spiritu,  quo  justiori  dolore  torquemur  in  mente,  velut  qui 
scimus  hec  potius  contigisse  culpa  quam  facto.  Dudum  etenim  viro  spec- 
tabili  R.  comite  Cornubie,  dilecto  sororio  nostro,  cum  honorabili  comi- 
tiva  nobilium  transalpina  in  ultramarinis  partibus  vices  agente  nostras, 
de  consilio  magistrorum  hospitalis  et  Sancte  Marie  Theutonicorum ,  et 
totius  christianorum  exercitus  pro  parte  nostra,  qui  jure  dilecti  filii 
nostri  Cunradi ,  in  NRomanorum  regem  electi ,  semper  augusti ,  et  regni 
Hierosolymitani  heredis,  ejusdem  regis  et  regni  moderamine  funge- 
batur,  cum  Soldano  Babylonie  supra  dicto  treugas  fideliter  et  pruden- 
ter  iniit.  Qnas  magister  domus  militie  Templi,  cum  ceteris  terre  nobi- 
libus  indigenis  et  civibus  Acconensibus,  ad  speciale  nostre  celsitudinis 
odium  non  ad  commune  bonum  habendo  respectum,  acceptare  nulla- 
tenus  voluerunt.  Quin  potius,  more  disparium  aurigarum,  in  diversis 
hinc  inde  partibus  detrahendo  vehiculum,  tandem  prout  eventus  rerum 
edocuit,  in  precipitium  devium  vectores  et  sarcinam  deduxerunt.  Hec 
vos  latere  non  credimus  fuisse  precipuam,  immo  solam  originem  morbi 
presentis  et  causam ,  que  Soldanum  Babylonie  continuis  etiam  injuriis 
postmodum  lacessitum,  ad  querenda  remota  suffragia,  et  ad  desperanda 
coegit.  Hec  quandoque  cismarinorum  nobilium  animos  a  devotione 
seducent,  qui  divinitus  inspirati,  ad  reliquiarum  illius  terre  salutem 
votis  ardentibus  aspirabant  :  qui  quanquam  res  et  personas  exponerent 
pro  predictis,  propterea  tamen  ab  ipsis  injuriari  sibi  indignum  estimant 
et  reputant  indecorum,  dum  ipsorum  conventiones  et  treuge  delusorie 
reputantur.  Propter  quod,  cum  istud  quam  primum  ad  solicitudinem 
nostram  gerentem  curam  negocii  transmarini  pervenit,  pervigili  semper 
et  continua  meditatione  pensavimus  qualiter  cum  Orientalis  ore  pri- 
matibus,  licet  nobis  et  nostre  fidei  inimicis,  si  non  perfecte,  palliate 
cujusdam  amicitie  foedera  contraheremus ;  et  polissime  cum  Soldano 
Babylonie,  qui  terre  Syrie  pene  major  dominus  et  hujusmodi  locorum 
habilitate  vicinior  habebatur.  Ad  hoc  nos  nullius  familiaritatis  intrinseca 
provocavit  affectio,  sed  cauta  provisio,  ne  desperare  predictos  neces- 
sario  cogeremus,  et  ne  particularia  dimittendo  forsan  dissidia,  suas 

conflare  potentias  cogerentur  in  unum,  priusquam  temporis  opportu- 
nitate  captata,  vel  pacatis  Italie  partibus,  inter  nos  et  Ecclesiam  unione 
secuta  (quam  teste  supremo  judice,  semper  ambivimus  et  quam  hostis 
humani  nostri  generis  discriminis  avidus,  subtiliter  hactenus  impedivit), 
unanimibus  votis  et  votivis  presidiis  vacare  possemus.  Igitur  vestra  cir- 
cumspectio  non  miretur,  si  Romanum  principem  et  Hierosolymitanum 
ad  iracundiam  vehementem  tam  sinistri  casus  infesta  relatio  quadam 
indignitale  commovit.  Vobis  autem  et  ceteris  terre  principibus  eccle- 
siasticis  et  mundanis  in  cismarinis  deliciis  existentibus ,  dum  barbaro- 
rum  nequitia  fides  nostra  deprimitur,  crudelitatibus  hostium  fidelium 
reliquie  trucidantur,  perversorum  injuriis  pulchritudo  templi  Dominici 
deturpatur,  illic  pro  fide  nostra  servanda  confligitur,  et  a  vincentibus 
palma  victorie  et  a  cadentibus  corona  martyrii  hilariter  expectatur,  a 
nobis  in  istis  [partibus]  bella  geri  placuit,  nullos  habitura  triumphos. 
Ideoque  quantumlibet  essemus  justa  turbatione  commoti ,  per  predictum 
fratrem  S.  nuncium  ejusdem  patriarche,  quem  tam  cismarini  quam 
transmarini  discriminum  radix  et  caussa  non  latent,  et  quem  velut  pre- 
clarum  membrum  Ecclesie  nulla  labes  suspicionis  aspergit,  certam  et 
acceptabilem  formam  pacis  accipere  credebamus;  quam  salvis  nostris  et 
sacri  imperii  nostri  juribus  (que  minorare  sacrilegium  credimus)  tole- 
rare  possemus;  quam  etiam,  licet  vulneratum  universalis  negocii  com- 
modum  vix  ammodo  tempestivam  accipiat,  utilem  tamen  et  necessariam 
forsitan  reportabit. 


Fridericus,  Romanorum  imperator,  potestati  et  consilio  Man- 
tuae  mandat  ut  Johanni  de  Lobdenburg  pro  servitiis  imperii  in 
Alemanniam  eunti  per  ipsorum  districtum  de  securo  conductu 
providere  velint. 

(Inedit.  ex  vet.  chartul.  civit.  Mantuae,  cujus  copiam  a  se  transcriptam  vir  egre- 
gius  Boehmerus  humauiter  nobiscum  communicavit.) 

Fridericus,  Dei  gracia  Romanorum  imperator,  semper  augustus,  Jeru- 
salem  et  Sicilie  rex,  potestati  et  consilio  Mantue,  fidelibus  suis,  gra- 
ciam  suam  et  bonam  voluntatem.  Quia  latorem  presencium  Johannem 
de  Lobdenburg,  militem  et  fidelem  nostrum,  pro  nostris  serviciis  in  Ala- 
manniam  destinamus ;  fidelitati  vestre  mandamus  quatinus  eidem  et 
aliis  servientibus  nostris  in  ejus  comitiva  venientibus,  per  terram  et  dis- 
trictum  vestrum  de  securo  conductu  velitis  pro  reverencia  nostri  cul- 
minis  providere. 
Datum  Fogie,  ultimo  octubris,  III  indictione. 


Fridericus,  Romanorum  imperator,  ad  supplicationem  com- 
munis  Civitatis  Novae  de  Marchia,  privilegia  et  consuetudines 
quibus  temporibus  avi  et  patris  sui  utebantur,  dummodo  in  fide 
et  devotione  sua  perseverent,  confirmat. 

(Edidit  Mabangoni,  Memorie  sacr.  e  civil.  di  Civita  Nova,  lib.  III,  p.  267-268, 
ex  originali  unde  sigillum  cereum  appendebat.) 

Federicus,  Dei  gratia  Romanorum  imperator  semper  augustus ,  Hieru- 

salem  et  Sicile  rex.  Decet  

 precipue  quos  pura  fides  et  sincera  devotio  sibi  facit  accep- 

tos.  Per  presens  igitur  privilegium  ! 

commune  Civitatis  Nove  de  Marchia  fideles  nostri  per  nuncios  suos  ad 

presentiam  celsitudinis  nostre  transmissos  

consuetudines  approbatas  quas  ipsi  et  antecessores  sui  temporibus  divo- 

rum  auguslorum  progenitorum  nostrorum  recolende  memorie  

 noscuntur,  confirmare  eis  in  perpetuum  ac  here- 

dibus  suis  de  nostra  gratia  dignaremur.  Nos  autem  de  predictis  incerti 

et  habere  debeat  et  quod  predictum  commune  habeat  in  eisdem ,  inqui- 
sitionem  diligentem  per  Riccardum  de  Fasanella,  tunc  temporis  sacri 

VI.  31 

imperii  in  Marchia  vicarium  generalem,  dilectum  fidelem  nostrum,  man- 
davimus  faciendam.  Qua  per  eum  facta  et  nostre  curie  presentata, 
assumptis  exinde  rubricis,  per  judices  magne  curie  nostre  juxta  for- 
mam  (1 )  inventum  est  esse  probatum  quod  temporibus  avi  et  palris  nos- 
tri  felicis  memorie  homines  Civitatis  Nove  tantum  et  non  alii  sine  eorum 
voluntate  emebant  et  vendebant  hominibus  venientibus  cum  navibus  in 
ripa  Civitatis  Nove  a  flumine  Clenti  usque  ad  flumen  de  Insula  sine  aliquo 
datio.  Inventum  est  etiam  et  probatum  quod  curia  vel  nuncii  curie  nihil 
habebant  temporibus  supradictis  ab  hominibus  Civitatis  Nove,  sed  a 
navibus :  sic  videlicet  quod  si  erat  magna  navis  dabat  nuncio  curie  per 
parum  unam  libram  piperis  et  unum  thorium  (2),  alie  parve  navicule 
quando  decem  solidos,  quando  quinque,  secundum  quod  erant  magne  vel 
parve.  Nos  autem  apud  quem  digna  devotorum  premia  reponuntur,  pre- 
dictorum  fidelium  nostrorum  supplicationes  ad  exauditionis  nostre  gra- 
tiam  benignius  admittentes,  attendentes  quoque  grata  et  accepta  ser- 
vitia  que  predicti  consilium  et  commune  fideles  nostri  nobis  et  imperio 
exhibuerunt  hactenus  et  exibere  poterunt  in  antea  gratiora ,  de  munifi- 
centie  nostre  gratia  jura  et  consuetudines  supradictas  sibi  et  heredibus 
suis  in  perpetuum  duximus  confirmanda,  dummodo  in  fide  ac  devotione 
nostra  et  imperii  perseverent,  predicto  jure  nostro  et  imperii  in  predictis 
omnibus  reservalo.  Statuentes  et  imperiali  sancientes  edicto  quatenus 
nulla  persona  alta  vel  humilis,  ecclesiastica  vel  secularis,  nullus  marchio, 
potestas  sive  rector,  consilium  nec  commune  contra  presentis  privilegii 
nostri  tenorem  ausu  temerario  venire  presumat.  Quod  qui  presumpserit 
preter  indignationem  nostri  culminis  quam  incurret,  centum  marcbas 
argenti  pro  pena  componat,  medietate  camere  nostre,  reliqua  passis  in- 
juriam  applicanda.  Ad  hujus  autem  confirmationis  nostre  memoriam  et 
robur  perpetuo  valiturum,  presens  privilegium  fieri  et  sigillo  majestatis 
nostre  jussimus  communiri. 


(1)  Inde  liquet  vetera  regesla  computationumque  rotulos  Ln  imperiali  curia  asservatos  et 
cum  opus  adesset  requisitos  fuisse. 

(2)  Vox  forsitan  corrupta ,  nisi  tamen  legendum  sit  et  unam  thuris. 

Hujus  autem  rei  testes  suut  :  Fridericus  illustris  regis  Castelle  filius, 
dilectus  nepos  noster,  Nicolaus  archiepiscopus  Tarentinus ,  Ansaldus  de 
Mari  sacri  imperii  et  regni  Sicilie  ammiratus,  Riccardus  comes  Caserte  (a), 
magister  Petrus  de  Vinea  (b)  magne  curie  nostre  judex ,  et  alii  quam- 
plures. 

Datum  Fogie,  anno  dominice  incarnationis  M.  CC.XLIV,  mense  no- 
vembris,  lertia  indictione,  imperante  domino  nostro  Federico,  Dei  gratia 
invictissimo  Romanorum  imperatore  semper  augusto,  Hierusalem  et 
Sicilie  rege,  imperii  ejus  anno  XXIV,  regni  Hierusalem  XX,  regni  vero 
Sicilie  XLVI.  Amen.  Feliciter. 


Innocentius  IV  papa  Wenceslaum  Bohemiae  regem  ad  partes  aPu<j 

.  11  .  ..  Camberiacum , 

Ecclesiae  reversum  (1)  in  Apostolicae  Sedis  gratiam  recipit.  24  novembris. 

(Inedit.  ex  originali  ia  archivo  capit.  Wissegrad.,  cujus  arguuientum  tantum- 
modo  notaeque  chronologicae  ad  nostram  notitiam  pervenerunt.) 

Datum  apud  burgum  Camberi  in  vallibus  Maurianis ,  VIII  kalendas  de- 
cembris,  pontificatus  anno  II. 


Fridericus,  Romanorum  imperator,  procuratoribus  regni  Ger-  [1244  circiter.l 
maniae  mandat  ut  a  filio  suo  Gonrado  illos  removeant  qui  mores 

(a)  Sic  legenda  est  abreviatio  Cast. 

(b)  Sic  legenda  est  abreviatio  Vnia. 


(1)  Iste  tamen  una  cum  Henrico  landgravio  Thuringiae  mense  junio  1242  et  mense  decem- 
bri  4243,  sacri  per  Germaniam  imperii  procurator  intitulatur.  Cf.  Cod.  diplom.  Lusaciae, 
p.  47,  et  Boczek,  Cod.  Morav,  t.  III,  p.  33.  Ambo  autem  eodem  tempore  a  partibus  Suevicis 
defecisse  videntur. 

ejus  depravant ,  et  viros  de  ministerialibus  imperii  probitate  con- 
spicuos  lateri  ejusdem  regis  applicent. 

(Inedit.  ex  codic.  bibl.  Cesar.  Vindob.  dictis  Philologus,  n°  305,  fol.  132  verso, 
133  recto;  et  n°  61,  fol.  39  recto.) 

Fredericus,  elc.  Fatigatus  est  auditus  noster  clamoribus  filii  nostri  C. 
regis  insolentias  in  publicum  deducentibus  (1 ) ;  animum  nostrum  amara 
turbatio  subiit  et  cor  nostrum  inveterati  doloris  immensitas  profundius 
sauciavit,  pro  eo  quod  idem  filius  noster  qui  ex  genuitate  natalium  de- 
beret  in  virtutum  exercitio  delectari  precipue,  sequendo  sui  animi  levita- 
tem,  in  viciorum  precipicium,  nobis  insolentias  ejus  quorum  eum  speciali 
custodie  ac  regimini  fiducialiter  commisimus  dissimulantibus,  adeo  est 
delapsus  quod  nisi  reformationi  morum  ejus  quos  prava  nimis  et  infecta 
corruplione  societas  illaudabilis  deformavit,  celeri  remedio  succurratur, 
ad  cultum  virtutum  non  adjiciet  ut  resurgat.  Cum  igitur  principiis  sit 
obstandum,  ne  malis  per  longas  invalescentibus  moras  sero,  quod  absit, 
contra  reformationem  ejus  medicina  paretur,  volentes  ex  affectione  pa- 
terna  de  suis  lateribus  feditatem  tam  turpis  contubernii  penitus  detrun- 
cari,  quia  immedicabile  vulnus  ense  rescindendum  est  ne  pars  sincera 
trahatur;  devotioni  vestre  districte  precipiendo  mandamus  quatinus,  sicut 
gratiam  nostram  diligitis,  tales  omni  occasione  sublata  a  dicto  filio  nostro 
quanto  citius  removentes,  ipsos  sive  volentes  sive  nolentes  in  curiam 
nostram  incontinenti  transmittere  procuretis  (o).  Mandamus  etiam  vobis 
ut  viros  de  ministerialibus  imperii  fama  celebres ,  fide  insignes  virtuti- 
busque  conspicuos,  ejusdem  filii  nostri  lateri  qui  distortos  mores  ipsius  in 

(a)  Ibi  irrepsit  sententia  circa  predicta,  etc. ,  quae  paulo  inferius  ad  finem  epistolae 
melius  exhibetur. 


(1)  Quum  de  rebus  domesticis  negotiisque  privatis  quae  ad  regem  Conradum  pertineant, 
documentorum  prorsus  penuria  sit,  cui  tempori  haec  epistola  rtferenda  sit  non  plane  scimus. 
Ex  duohus  tamen  causis  in  anno  1244  potius  consistimus',  tum  quia  jam  labeotibus  Germa- 
niae  rebus  imperator  obviare  verisimiliter  voluerit,  tum  ex  eo  quod  abinde  ministeriales  im- 
perii  consilio  junioris  regis  assistentes  inveniamus. 

viam  honestatis  et  discipline  dirigant,  applicetis;  circa  predicta  vos  tam 
sollicitos  exhibentes  ut  non  contingat  animum  nostrum  circa  vos  gra- 
viter  commoveri. 


Fridericus,  Romanorum  imperator,  Conradum  filium  suum  [mi 
adhortatur  ut  bonis  moribus  informatus  consiliis  sapientium 
acquiescat,  nec  venationibus  plus  quam  deceat  delectetur,  exem- 
plum  casus  Henrici  fratris  sui  firmiter  gerens  in  memoria. 

(Edit.  ap.  Fkid.  Hahn,  Coll.  monum.  vet.  et  recent.,  1. 1,  litt.  princip.  et  vir. 
illust.,  n°  XVIII,  p.  228-229.  —  Insertum  quoque  in  Chronic.  Sicil.  quod 
typis  mandaveruntDe  Gregorio  etMuratori.  Transcripsit  etiam  Gius.  di  Cesare, 
Vita  di  Manfred.,  nota  2  ad  libr.  I,  cum  ista  annotatione  :  «  E  sieno  esse  vere 
o  composte  sulla  notizia  que  aveasi  dell'  indole  di  quell'  augusto,  meritano  di 
esser  conosciute  a  cagione  della  sapienza  che  racchiudono.  »  ) 

Fredericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  dilecto  filio  suo  Conrado  regi,  etc.  Gloria  genitoris 
est  filius  sapiens  et  obedientia  filii  paterna  cotidie  benedictione  beatur. 
Gaudium  es  ergo  nobis,  o  Cesarei  sanguinis  diva  proles,  quod  regalis 
indoles  tua  laudabiliter  moribus  clareat,  quod  scientia  cotidie  proficiat  et 
etate,  ut  honorificetur  nomen  Augusti  patris  in  rege  filio  et  jam  impleas 
virtute  regnantem.  Benedicit  itaque  dextra  nostra  et  tuorum  incrementis 
honorum  ac  felici  statui  tuo  paterno  zelo  sollicitudinis  aspiramus,  orantes 
filiationem  tuam  per  gratiam  nostram  quam  in  te  gerimus  paterno  corde 
diffusam,  quod  de  bono  in  melius  decores  et  felicites  mores  tuos,  de  vir- 
tute  proficiens  in  virtutem,  et  cum  materiam  virtutis  habeas  proferas 
rem  in  actum.  Consultor  sis  procerum  quorum  consiliis  et  prudentia  non 
aborreas  informari,  et  servos  aspernari  bilingues  et  viros  honestate  con- 
spicuos  audire  te  volumus  et  amare;  leves  et  levia  non  admittas;  pal- 
pans  adulatio  in  aure  tua  locum  non  habeat  et  detractoribus  qui  serpunt 
circa  limina  potentum  aures  regias  non  impendas;  prelatos  nobis  et  im- 

perio  nostro  devotos  ac  Dei  ecclesiasticos  indifferenter  honores,  ob  auc- 
toris  reverentiam  qui  regna  constituit  et  imperium  preposuit  universis; 
in  severitate  militum  et  militie  delecteris ,  affabilem  te  prebeas  et  exau- 
dibilem  subditis,  juste  pius  et  pie  justus  exislens,  pacificus  rex  et  verax, 
ut  in  te  sibi  misericordia  et  veritas  obviantes,  justitia  simul  et  pax  tuum 
regale  solium  amplectantur.  Aucupationes  et  venationum  solatia  regibus 
assueta  tibi  non  interdicimus  loco  et  tempore  cum  exercitatis  hominibus 
exercenda.  Monemus  tamen  et  istud  tibi  fore  volumus  ad  cautelam  quod 
pro  venationis  exercitio  vel  deductionibus  avium  non  te  adhibeas  adeo 
familiarem  venatoribus,  balistariis  et  versatoribus  ut  gravitatem  regiam 
frivolis  verbis  offendant  et  suis  confabulationibus  alterent  et  inficiant 
bonos  mores.  Ad  nos  autem  memoriter  respectum  habeas  et  velut  nobis 
in  pectore  singula  distincte  provideas  et  sequere ,  assistentium  lateri  tuo 
de  ordinatione  nostra  consiliariorum  consiliis  inherendo.  Et  ut  scias  evi- 
tare  noxia  et  discas  salutaribus  informari,  improvisa  tui  fratris  quondam 
regis  Henrici  et  incauta  temeritas  veniat  frequenter  in  mentem,  qui  pro 
eo  quod  nobis  condescendere  noluit  et  obedire  patri  filius  recusavit,  se- 
cutus  adulationes,  blanditias  et  suggestus  nec  non  prava  consilia  diri- 
pientium  bona  sua  et  pervertentium  cotidie  mores  ejus,  cecidit  a  sede 
quam  habuit  ut  ingratus,  et  tu,  bone  indolis  fili,  locum  ejus  nobis  con- 
cedentibus  accepisti.  Sis  ergo  nobis  obediens  et  devotus  et  verba  nostra 
memori  corde  retineas  et  tam  effectu  quam  opere  persequaris,  ut  augea- 
tur  in  te  benedictio  nostra  continua  et  regnum  tuum  optata  felicitate  fir- 
metur;  nobis  quoque  de  continentia  bona,  processu  laudabili  et  optatis 
successibus  tuis  letitie  cumulus  et  glorie  proveniat  incrementum  de  filio 
sapiente. 

ANNO  1245.  —  INDIGTIONE  3. 


Encyclica  Innocentii  quarti  de  generali  concilio  apud  Lugdunum  3Lu|^ 
in  festo  sancti  Johannis  Baptistae  celebrando. 

(Edider.  Raynaldi,  Annal.  eccles.  ad  acn.  1245,  §  T,  coll.  cuoi  regest.  Innoc.  IV, 
Iib.  II,  p.  648.  —  Matt.  Pakis,  Hist.  maj.  Anglor.  ad  ann.,  p.  443,  cum 
hoc  titulo  :  Innocentius  episcopus  servus  servorum  Dei  dilectis  filiis  abbatihus  et 
prioribus per  Angliam  constitutis  salutem  et  apostolicam  benedictionem,  »  et  cum 
his  notis  chronologicis  :  «  Datum  Lugduni,  III  Tial.  februar.,  pontif.  noslri 
anno  secundo.  (30  januar.)  »  Extat  quoque,  sed  notis  chronologicis  omissis, 
in  Chronic.  de  reb.  in  Ital.  gest.,  a  nobis  edito,  p.  194.) 

Innocentius,  etc,  archiepiscopo  Senonensi,  etc.  Dei  virtus  et  Dei  sa- 
pientia  cujus  ineffabili  subjecta  sunt  omnia  majestati,  a  fundationis  initio 
splendore  virtutum  suam  illustravit  Ecclesiam,  et  sic  insignem  reddidit 
singularis  privilegio  potestatis  ut  per  ejus  ministerium  suum  justitia  con- 
sequatur  effectum  et  sedato  bellorum  turbine  mundo  possit  tranquillitas 
provenire.  Hujusmodi  enim  preeminentiam  dignitatis  dum  nos  reverenter 
attendimus  qui  regimini  generalis  Ecclesie  licet  immeriti  divina  provi- 
dentia  presidemus,  reddimur  corde  solliciti  quod  tempestatis  horror  qua 
ipsa  turbatur  Ecclesia  et  religio  christiana  concutitur,  per  nostre  provi- 
sionis  auxilium  celesti  pietate  propitia  propulsetur.  Hinc  est  quod  nos 
ut  ipsa  Ecclesia  per  fidelium  salubre  consilium  et  auxilium  fructuosum 
status  debiti  possit  habere  decorem,  et  deplorando  Terre  Sancte  discri- 
mini  et  afflicto  Romano  imperio  propere  valeat  subveniri  ac  inveniri  re- 
medium  contra  Tartaros  et  alios  contemptores  fidei  ac  persecutores 
populi  christiani,  necnon  pro  negotio  quod  inter  Ecclesiam  et  principem 
vertitur,  reges  terre,  prelatos  ecclesiarum  ac  alios  mundi  principes  duxi- 
mus  advocandos.  Rogamus  itaque  fraternitatem  tuam  et  hortamur  attente 

precipiendo  mandantes,  quatenus  ad  presentiam  nostram  omni  prorsus 
occasione  postposita  usque  ad  proximum  festum  sancti  Johannis  Baptiste 
personaliter  venire  procures,  ut  ipsa  Ecclesia  ex  tue  visilationis  honore 
spirituale  gaudium  et  ex  tua  industria  consilium  percipiat  profuturum, 
sciturus  quod  nos  dictum  principem  in  predicatione  nostra  citavimus  ut 
per  se  vel  suos  nuntios  in  concilio  celebrando  compareat  responsurus, 
nobis  et  aliis  qui  aliquid  contra  ipsum  proponendum  duxerint,  satisfac- 
tionem  idoneam  prestiturus. 

Datum  Lugduni,  III  nonas  januarii,  anno  secundo. 


Innocentius  IV  papa  fratres  hospitalis  Sanctae  Manae  Theuto- 
nicorum  monet,  quod  Gerardum  de  Malberg  quondam  eorum 
magistrum  ad  Templariorum  ordinem  transire  sustinuit. 

(Edider.  De  Wal,  Recherches  sur  Vordre  Teutoniq.,  t.  II,  p.  365.  —  Hennes, 
Cod.  ord.  Theutonic,  p.  119,  n°  114.) 

Innocentius  episcopus,  servus  servorum  Dei,  dilectis  filiis  magistro  et 
fratribus  hospitalis  Sancte  Marie  Theutonicorum  Jerosolimitani  salu- 
tem,  etc.  Innocentia  vestre  pie  congregationis  audita,  cui  de  religiose  vite 
studio  ac  impugnatione  sollicita  hostium  Crucifixi  clarum  testimonium 
perhibetur,  dignum  fore  providimus  ut  ordini  vestro  quietis  et  pacis  pro- 
curare  materiam  studeremus.  Hinc  est  quod  nos  pensato  sollicite  quod 
frater  Gerardus  de  Malberch,  quondam  magister  vester,  sine  vestro  gravi 
scandalo  non  poterat  in  ordine  remanere,  sustinendum  duximus  quod 
transiret  ad  Templarios  ipsorum  habitum  recepturus.  Vos  itaque  de  hu- 
jusmodi  duri  casus  angustia  feliciter  expediti ,  ut  indissolubile  inter  vos 
caritatis  vinculum  habeatur  et  odor  bone  fame  de  vestra  semper  ope- 
ratione  procedat,  omne  quod  poteritis  studium  habeatis,  secura  de  nobis 
concepta  fiducia  quod  ordinem  vestrum  in  Deo  sincere  diligimus  et  vos 
libenter  per  gratie  nostre  subsidium  in  statu  prospero  conservamus. 


Lugduni , 
16  januarii. 

Datum  Lugduni,  XVII  kalendas  februarii,  pontificatus  nostri  anno 
secundo. 


Fridericus,  Romanorum  imperator,  scribit  justiciario  Terrae  uanuano.] 
Laboris,  de  colligenda  pecunia  pro  maritagio  filiae  suae  filio  mar- 
chionis  Misnensis  copulandae. 

(Edit.  ap.  Petri  de  Vin.  epist.,  lib.  V,  cap.  XVI,  coll.  cum  cod.  bibl.  Cesar. 
Paris.,  fonds  Notre-Dame,  n°  202.) 

Fidelitatis  nostre  cultoribus,  quos  in  ambitu  regni  nostri  Sicilie  in 
via  pacis  et  securitatis  deducimus,  humanitatis  majoris  ostendere  signa 
non  possumus,  quam  si  cum  ipsis  in  communitate  virium  nostram  ma- 
gnificentiam  counimus;  et  dum  ab  eis  fasligio  nostre  majestatis  differi- 
mus,  paritatis  apud  eos  materiam  invenimus,  ab  experientie  fructibus 
fide  nacta;  qui  dum  in  eorum  sensibus  nos  ad  humaniora  disponimus, 
devotiores  ipsos  in  nostris  obsequiis  experimur.  Et  ideo  cum  pro  mari- 
tagio  filie  nostre  charissime  [Margarite] ,  quam  . . .  filio  H.  marchionis 
Misnensis  decrevimus  copulandam,  a  fidelibus  nostris  regnicolis  subven- 
tionem  placeat  exhiberi;  fidelitati  tue  firmiter  et  districte  precipiendo 
mandamus  quatenus  in  calendis  proximi  futuri  mensis  aprilis,  cum 
generalis  collecte  pecuniam  possibiliter  credimus  recollectam,  medie- 
tatem  totius  generalis  collecte  predicte  presenti  anno  de  mandato  nos- 
tro  in  tua  jurisdictione  taxate ,  per  singulos  justiciariatus  ejusdem  tue 
jurisdictionis  discretione  provida  imponi  facias  et  recolligi,  festinanter  ad 
nostram  cameram  destinandam. 


Quatuor  magnae  imperialis  curiae  judices,  lite  legitime  contes-  fa°ngS. 
tata,  filios  quondam  judicis  Petri  de  Ebulo  ad  molendinum  de 

VI.  32 

Albiscenda  archiepiscopatui  Salernitano  restituendum  condem- 
nant. 


(Edid.  Paesano,  Memorie  per  servire  alla  storia  della  chiesa  Salern.,  pars  II, 
p.  352,  ex  archiv.  Salern,  arca  III,  n°  170.  Hoc  instrumentum  typis  denuo 
mandandum  duximus,  quum  optime  demonstret  quomodo  novi  magnae  cu- 
riae  ritus  in  Grosseti  curia  instituti  observati  fuerint.) 

In  nomine  Domini  Dei  eterni  et  Salvatoris  nostri  Jesu  Christi.  Anno  ab 
incarnatione  ejus  millesimo  ducentesimo  quadragesimo  quarto,  mense 
januarii,  terlie  indictionis,  imperante  domino  nostro  Frederico,  Dei  gratia 
invictissimo  Romanorum  imperatore  semper  augusto,  Jerusalem  et  Si- 
cilie  rege,  imperii  ejus  anno  vicesimo  quinto,  regni  Jerusalem  vicesimo 
primo,  regni  vero  Sicilie  quadragesimo  septimo,  feliciter.  Amen.  Dum 
nos  Henricus  de  Tocco,  Roffridus  de  Sancto  Germano,  Guillelmus  de 
Vinea  et  Johannes  de  Marturano,  magne  imperialis  curie  judices,  olim 
apud  Interamnes  (1)  curiam  regeremus,  proposuit  magister  Rogerius 
Porcastrella  procurator  archiepiscopi  Salernitani  et  archiepiscopii  pro 
parte  ipsius  ecclesie  et  archiepiscopi  quod  constitit,  contra  Petrucium 
procuratorem  filiorum  quondam  judicis  Petri  de  Ebulo  pro  parte  ipsorum 
quod  similiter  constitit,  petens  sibi  restitui  molendinum  quod  est  situm 
in  terra  Ebuli  in  loco  ubi  Albiscenda  dicitur  cum  fructibus  inde  perceptis 
et  percipiendis,  quod  molendinum  pertinet  prefatis  archiepiscopo  et  ar- 
chiepiscopio  jure  dominii  vel  quasi;  Petrucius  litem  contestando  dixit  se 
ignorare  proposita  in  libello,  salvis  rationibus  et  exceptionibus  suis.  Lite 
igitur  coram  nobis  legitime  contestata  et  dato  termino  partibus  ad  pro- 
bandum,  productis  testibus  ex  parte  dictorum  fratrum  et  instrumentis 
ac  privilegiis  ab  utraque  parte  in  judicio  presentalis,  facta  inde  copia 
utrique  parti,  disputatione  super  probatis  habita,  renunciatione  demum 
et  conclusione  secutis,  dicti  fratres  constituerunt  procuratorem  eorum 
Nicolectum  de  Sancto  Germano  ad  sententiam  audiendam ,  de  cujus  pro- 
curatione  facta  est  curie  plena  fides.  Nos  vero  qui  supra  judices  habito 


(1)  Scilicet  mense  junio  vel  julio  anni  1244. 

cum  deliberatione  consilio  diligenti ,  quia  intentionem  dicti  procuratoris 
archiepiscopi  pro  parte  ipsius  et  ecclesie  Salernitane  efficaciter  invenimus 
esse  fundatam ,  dictum  Nicolectum  procuratorem  filiorum  quondam  ju- 
dicis  Petri  et  ipsos  filios  ad  restitutionem  dicti  molendini  faciendam  pre- 
dicto  magistro  Rogerio  procuratori  archiepiscopi  pro  parte  sua  et  ecclesie 
sue  finaliter  duximus  condempnandos ,  frtfctuum  et  expensarum  ques- 
tione  suspensa.  Ad  cujus  rei  memoriam  etperpetuam  firmitatem,  presens 
scriptum  inde  per  manus  Petri  de  Caserta  magne  imperialis  curie  in  jus- 
ticiariatu  notarii  fieri  fecimus  nostris  subscriplionibus  roboratum. 

Superius  abrasum  et  emendatum  est  ac  privilegiis  ab  utraque  parte. 

Actum  Fogie,  anno,  mense  et  indictione  prescriptis. 

f  Ego  Henricus  de  Tocco  imperialis  curie  judex. 

f  Ego  Roffridus  de  Sancto  Germano  magne  imperialis  curie  judex. 

f  Ego  Guillelmus  de  Vinea  magne  imperialis  curie  judex. 

f  Ego  Johannes  de  Marturano  magne  imperialis  curie  judex. 


Fridericus,  Romanorum  imperator,  Pandulpho  de  Fasanella  im-  aJjffe 
perii  in  Tuscia  vicario  scribit  abbatem  monasterii  Sancti  Salva- 
toris  de  Monte  Amiato  sibi  querelam  retulisse  quod  ipse  vicarius 
jurisdictionem  ejus  contra  privilegiorum  imperialium  tenorem 
impediat  et  super  possessionibus  ejusdem  monasterii  judicium 
exerceat,  mandatque  ei  ut  si  res  ita  se  habuerit,  querelis  abbatis 
satisfaciat. 

(Memorat.  ap.  Boehmee,  Regest.  imper.,  p.  198,  n°  1077.) 
Datum  Foggie,  XXIII  januarii ,  indictione  III. 


Fridericus,  Romanorum  imperator,  Philippo  de  Brundusio  ju- 
dici  in  vicariatu  Pandulphi  de  Fasanella  mandat  ut  ad  requisi- 


Foggiae. 
10  februarii. 

tionem  abbatis  Sancti  Salvatoris  de  Monte  Amiato  testes  coram 
se  venire  faciat  et  audiat  super  articulis  in  eisdem  litteris  inter- 
clusis  responsuros. 

(Inedit.  ex  original.  pergam.  in  archivo  diplomat.  Florent.  asservato.) 

In  nomine  Domini.  Amem  In  presentia  mei  notarii  et  testium  sub- 
scriptorum  Manfredus  venerabilis  abbas  Sancti  Salvatoris  de  Monte 
Amiato  presentavit  domino  Philippo  de  Brundusio  quasdam  litteras 
clausas  sigillatas  sigillo  domini  Frederigi  imperatoris,  in  quo  sigillo  vi- 
debatur  ymago  ipsius  domini  imperatoris  impressa  sedens  in  cathedra, 
dextera  manu  tenens  sceptrum  et  in  sinistra  pallam;  littere  vero  sigilli 
erant  :  «  Fredericus  Dei  gratia  imperaior  Romanorum  semper  augus- 
tus.  »  Quarum  litterarum  tenor  talis  est : 

Fredericus,  Dei  gratia  Romanorum  imperator,  semper  augustus,  Jero- 
solyme  et  Sicilie  rex,  magistro  Philippo  de  Brundusio  judici  in  vica- 
riatu  Pandulfi  de  Fasianella,  fideli  suo,  gratiam  suam  et  bonam  volump- 
tatem.  Quia  in  questione  que  vertitur  in  magna  curia  nostra  inter 
Mainfredum  abbatem  ecclesie  Sancti  Salvatoris  de  Monte  Amiato  ex  una 
parte  et  Bonamgratiam  procuratorem  Pepi  et  Friderici  de  Jacob  ex 
altera,  testes  sunt  ex  parte  dicti  abbatis  super  interclusis  articulis  neces- 
sario  producendi,  ipsorum  audientiam  tibi  duximus  in  nostra  curia  com- 
mittendam.  Quocirca  fidelitati  tue  precipiendo  mandamus  quatenus 
omnes  testes  quos  dictus  abbas  tibi  nominaverit,  cogas  sub  certa  pena 
venire  coram  te,  perhibituros  super  ipsis  articulis  testimonium  veritati; 
quos  incipias  utraque  parte  presente  vel  altera  se  contumaciter  absen- 
tante,  querens  a  testibus  de  causa,  specie,  loco,  tempore  et  aliis  circum- 
stantiis  diligenter  et  eorum  dicta  fideliter  in  scriptis  redacta  sub  sigillo 
tuo  ad  curiam  nostram  destinare  procures. 

Datum  Fogie,  decimo  februarii,  terlia  indictione. 

In  quibus  litteris  erant  hii  arliculi  interclusi.  Hii  sunt  articuli  quos  pro- 
bare  inlendit  Manfredus  abbas  monasterii  Sancti  Salvatoris  de  Monte 
Amiato.  §  Yuit  probare  proposita  in  libello.  §  Item  vult  probare  quod 
castrum  petitum,  scilicet  castrum  Plani  Castagnarii  sive  villa  de  Plano 

pertinet  ipsi  monasterio  jure  dorainii  vel  quasi.  §  Item  quod  dictum  cas- 
trum  seu  villa  positum  est  seu  posita  infra  fines  seu  pertinentias  et  ter- 
ritorium  que  concessa  fuerunt  ipsi  monasterio  a  divis  retro  principibus 
memorie  recolende.  §  Item  quod  dictum  castrum  est  in  pleberio  plebis 
Sancti  Andree.  §  Item  quod  dicta  plebes  Sancti  Andree  facta  fuit  de 
plebe  Sancti  Benedicti.  §  Item  quod  dicta  plebes  Sancti  Benedicti  cum 
pertinentiis  et  adjacentiis  suis  concessa  fuit  ipsi  monasterio  a  divis  retro 
principibus  memorie  recolende  ad  jus  et  propriefatem  ipsius  ecclesie, 
ad  usus,  victus  et  vestitus  monachorum  qui  pro  tempore  in  ipso  monas- 
terio  Deo  militaverint  ac  servierint.  §  Item  quod  dictam  plebem  Sancti 
Benedicti  abbas  Sancti  Salvatoris  fecit  destrui  tamquam  rem  suam  et  fecit 
eam  commutari  in  plebem  Sancti  Andree  que  hodie  est.  §  Item  quod 
dicta  plebes  Sancti  Benedicti  adhuc  apparet  destructa.  §  Item  quod  ple- 
bani  qui  pro  tempore  fuerunt  in  dicta  plebe  responderunt  et  respondent, 
subfuerunt  et  subsunt  abbatibus  Sancti  Salvatoris  qui  pro  tempore  fuerunt 
et  isti  qui  nunc  est,  in  temporalibus  et  spiritualibus.  §  Item  quod  totum 
dictum  castrum  venit  seu  ivit  ad  sepulturam  ad  dictum  monasterium  et  ad 
baplismum  ad  dictam  plebem.  §  Itemquod  totum  territorium  et  omnes  per- 
tinentias  infra  quod  territorium  et  pertinentias  sunt  dicte  plebes  et  dictum 
castrum,  cum  omnibus  eorum  possessionibus  et  pertinentiis  divi  principes 
qui  pro  tempore  fuerunt  dederunt  et  concesserunt  ipsi  monasterio.  §  Item 
quod  multi  homines  dicti  castri  fecerunt  angariamipsi  monasterio  et  abba- 
tibus  qui  pro  tempore  fuerunt  recipientibus  pro  ipso  monasterio.  §  Item 
quod  multi  homines  de  dicto  castro  prestiterunt  juramenta  fidelitatis  abba- 
tibus  qui  pro  tempore  fuerunt  pro  ipso  monasterio,  et  multi  hodie  pre- 
stant  sacramenta  fidelitatis  ipsi  abbati  et  prestiterunt  antecessoribus  suis. 
§  Item  quod  multi  homines  dicti  castri  prestiterunt  et  prestant  hodie  ipsi 
monasterio  pensiones.  §  Item  quod  abbates  qui  pro  tempore  fuerunt 
ammasiaverunt  ammasia  illorum  qui  decedebant  sine  herede.  §  Item 
quod  ipse  abbas  ammasiavit  multa  ammasia  illorum  qui  decesserunt  sine 
herede  tempore  suo.  §  Item  quod  omnes  predicti  abbates  qui  pro  tempore 
fuerunt.  fuerunt  in  possessione  omnium  predictorum  et  habuerunt  omnia 
predicta,  sicut  veri  domini  per  spatium  LX,  L,  XL,  XXX,  XX  annorum. 

§  Item  quod  abbates  Sancti  Salvatoris  exercuerunt  jurisdictionem  in 
castro  predicto  per  nuntios  eorum.  §  Item  quod  jam  sunt  viginti  duo 
anni  et  plus  quod  abbas  predecessor  istius  conquestus  fuit  de  Frederico 
et  Pepo  Iacob  in  curia  ecclesiastica  et  fecit  eos  citari  super  dicto  castro 
et  porrexit  eis  libellum,  et  ipsi  conventi  receperunt  per  se  vel  per  pro- 
curatorem  eorum,  et  vendicabat  predictus  abbas  predictum  castrum  ab 
eis.  §  Item  quod  de  predictis  est  publica  fama  in  partibus  illis.  §  Hec 
vult  probare  per  testes,  instrumenta,  privilegia  et  alias  rationes  suas. 
§  Salvis  aliis  articulis  quos  paratus  est  dare ,  in  termino  dato  istos  offert 
modo. 

Facta  fuit  presentatio  ipsarum  litterarum  cum  ipsis  articulis  interclusis 
in  platea  Grosseti  juxta  palatium  curie,  coram  Tineoso  de  Columpna, 
domino  Guilielmo  judice,  et  Petruccio  Peri ,  Blasio  Provenzani  de  castro 
abbatie,  testibus  ad  hec  vocatis,  anno  Domini  millesimo  ducentesimo 
quadragesimo  quinto,  indictione  tertia,  die  quinta  intrante  martio. 

Ego  Perus  Veczosi  imperialis  aule  notarius  hiis  omnibus  interfui  et  ut 
supra  legitur  rogatus  scripsi. 

Signum  mei  Peri  notarii. 


7Ffegbmar'ii  Fridericus ,  Romanorum  imperator,  Richardo  comiti  Cornubiae 
sororio  suo  nuntiat  quae  clades  in  Terra  Sancta  christianos  af- 
flixerit,  dolens  de  Templariorum  et  baronum  Terrae  imprudentia 
et  quod  neque  Gregorius  quondam  summus  pontifex  neque  iste 
qui  nunc  praesidet  Ecclesiae,  subsidium  a  se  ipso  oblatum  accipere 
voluerint. 

(Edit.  ap.  Matt.  Pabis.,  Hist.  maj.  Anglor.,  p.  419-420,  ad  ann.  1244.  —  Du- 
puy,  Hist.  des  Templiers,  p.  152.) 

Fredericus,  Dei  gratia  Romanorum  imperator  semper  augustus,  Hieru- 
salem  et  Sicilie  rex,  Richardo  comiti  Cornubie,  dilecto  sororio  suo,  salutem 

et  sincere  dilectionis  affectum.  Vox  in  Rhama  audita  est,  ploratus  et  ulula- 
tus  multus,  voxilla  quam  nostre  presaga  tristitie  fama  pretulerat,  vox  illa 
quam  nuper  adverse  fortune  proprietas  que  nunquam  venit  sola  mortali- 
bus,  nostris  auditibus  repromisit.  Fuerunt  nempe  quamplura  tempestatis 
future  tonitrua;  in  circuitu  Hierusalem  tot  Christi  fidelium  cruenta  perditio, 
ipsius  sepulchri  dominici  luctuosa  dispersio,  postremo  nostris  abominanda 
temporibus  sancte  destructio  civitatis  coruscationes  hujusmodi  non  in  ro- 
rem  et  imbrem  tenuem,  sed  in  calamitatis  nostre  diluvium  celi  nubibus  ex- 
posuit.  Dum  enim  ad  vindicandum  tante  confusionis  injuriam  christicolas 
de  Choerminorum  clade  residuos  amor  et  debitum  fidei  provocarent,  etsi 
reparatio  tanti  dissidii  sicutmajorum  consilia,  sic  remotiora  suffragia  fiagi- 
taret,  in  tantum  tamen  patriarcha  Hierosolymitanus,  dum  ad  sperate  vic- 
torie  gloriam  exspectarei  et  collegam  aut  principem  alium  forsitan  reputa- 
ret  indignum,  factus  crucis  dominice  predicator,  audientium  sevos  animos 
extulit  et  zelum  improvide  devotionis  accendit  ut  nulla  temporis,  quod 
maxime  bellica  jura  desiderant,  opportunitate  captata,  secunda  feria 
ante  festum  sancti  Luce  evangeliste  (1)  christianus  exercitus,  totius  uttra- 
marinum  militie  robur,  in  Choerminos  prefalos  velut  rei  prescios  ad  prelium 
preparatos  sic  infestis  auspiciis  irruisset  quod  vix  de  pugnantibus  aliqui 
mortis  aut  carceris  exitium  evaserunt.  Liberavit  verumtamen  aliquos,  sed 
valde  perpaucos  fuge  subsidium,  quos  forsan  ad  medios  usque  pugnantium 
strepitus  et  confligentium  ictus  audacia  non  perduxit.  Ex  omnibus  terre 
baronibus  et  regni  Hierosolymitani  militibus,  toto  conventu  militie  Templi, 
trecentis  videlicet  fratribus  et  ducentis  Hospitalariis  Sancti  Johannis  ac  toto 
posse  Sancte  Marie  Teuthonicorum ,  nemo  nisi  patriarcha  prefatus  et  do- 
minus  de  Monteforti  qui  regni  vexillifer  fuerat  et  antesignanus ,  quatuor 
milites  et  paucissimi  servientes  Templarii,  Hospitalarii  vero  decem  et 
novem  et  de  fratribus  Teuthonicorum  tres  tantummodo  servientes  for- 
tune  vel  fuge  subsidio,  proh  dolorl  redierunt;  viris  famosis  episcopo 


(1)  Scilicet  18  octobris  1244.  De  ista  christianorum  clade,  cf.  epistolam  Guillelmi  de  Cas- 
tronovo,  magistri  hospitalis  Jerusalem,  nec  non  litteras  praelatorum  Terrae  Sanctae  datas 
apud  Acon,  25  novembris,  ap.  Matt.  Paris.,  Hist.  maj.  Anglor.,  p.  420  et  427. 


25G  FRIDEIUCI  SECUNDI  [Ann.  1245. 

de  Sancto  Georgio  et  domino  dc  Cayfa  in  acie  fato  postremo  cadentibus, 
G.  comite  Joppensi  mortaliter  vulnerato  et  Tyrensi  archiepiscopo  qui  ex 
vulnerum  illatione  non  periit,  carceri  mancipato,  prout  hec  omnia  ex  literis 
conventus  domus  Sancte  Marie  Teuthonicorum  nobis  missis  nostra  sere- 
nitas  intellexit.  Habet  ex  se  ipso  satis  hic  tristior  rerum  eventus  mestitie 
causam  cur  a  nobis  et  omnibus  fidei  christiane  principibus  cordis  amari- 
tudinem  exigat  profluviumque  lacrymarum  exposcat,  quia  evenit  infor- 
tunii  qualitas  quum  hujusmodi  casum  culpa  precesserit  et  negligentia 
subsequatur.  Nam  preter  id  quod  Templariorum  superba  religio  et  abo- 
rigenarum  terre  baronum  deliciis  educata  superbia  Soldanum  Babylonie 
ad  evocandum  auxilium  Choerminorum  per  bellum  improbum  et  impro- 
vidum  coegerunt,  nostro  regio  federe  parvipenso  quod  nos  una  cum 
conventu  et  magistris  domorum  Sancti  Johannis  et  Sancle  Marie  Teu- 
thonicorum  nomine  nostro  contraxeramus ,  tum  de  eodem  adjecta  est 
per  predictos  evidenti  culpe  cruda  simplicitas  ut  credentes  in  barbara 
varietate  constantiam  et  fidem  in  perfidia  reperire,  Soldanos  Damasci  et 
Cracci  sicut  fide  dispares,  sic  ab  eis  voluntate  discordes,  in  suum  presi- 
dium  contra  Choerminorum  exercitum  ac  Soldani,  velut  ad  extin- 
guendum  ignis  incendium  olei  multitudinem  advocarenl,  inhonestis 
eodem  (a)  blanditiis  adeo  quod,  prout  nobis  per  nonnullos  religiosos  ve- 
nientes  de  partibus  transmarinis  constitit  evidenter,  infra  claustra  domo- 
rum  Templi  predictos  Soldanos  et  suos  cum  alacritate  pomposa  receptos, 
superstitiones  suas  cum  invocatione  Machometi  et  luxus  seculares  facere 
Templarii  paterentur.  In  nullo  verumtamen  advocatos  avertere  potuit 
nec  a  natura  blanda  suggestio  nec  a  voluntate  contraria  confederationis 
jurata  promissio,  quin  perjurium  citius  quam  conjurium  incurrissent. 
Sicque  preler  Soldanum  de  Camel  cum  quinque  tahtum  ex  suis  de  prelio 
fugientem,  quem  in  eorum  auxilium  qui  contra  Soldanum  Babylonie  con- 
juraverant  Soldanus  Damasci  transmiserat  et  qm  de  ipso  Soldano  Baby- 
lonie  penitus  desperabat,  residui  omnes  post  brevem  conflictum  dissi- 
mulata  dimicatione  superstites  ac  Soldanus  Cracci  cum  omnibus  suis 

(a)  Stc  in  impressis;  legendum  vero  videtur  eosdem  [foventes] ,  vel  hujusmodi. 

nullo  certamine  nec  [prelio]  vel  simulato  commisso,  in  partem  alteram 
in  quam  corda  direxerant  corpora  transtulerunt.  Dissoluta  preterea  ne^ 
gligentia ,  pestis  ullimum  genus  cum  de  salute  certatur,  omne  nostrum 
periculum  cumulat  et  exitium  comminatur,  cum  legis  orthodoxe  pri- 
mores  (quod  non  sine  magno  dolore  scribimus),  omnes  universaliter 
orthodoxi  nedum  quod  de  reparatione  tam  luctuosi  dispendii  cogi- 
tent,  nedum  quod  tam  miserabiles  casus  eventuum  majorum  nostro- 
rum  more  deplorent,  imo  tanquam  ista  non  essent  christianorum  aut 
fidei  christiane  negotia ,  vulnera  nostra  despicimus  et  de  remediis  non 
curamus.  Percussit  nos  Dominus  nec  dolemus  :  circumstant  undique 
septa  tectorum  nostrorum  incendia,  nec  ad  aquam  decurrimus,  sed  alter 
alterius  infortunio  gloriatur.  Hinc  nos  extonat  Tartarorum  nova  crude- 
litas,  illinc  nos  urit  et  cruciat  barbare  gentis  antiqua  protervitas.  Ex 
adverso  nos  pungit  Paterinorum  foeda  perfidia  et  presertim  illorum  qui 
per  rebelliones  suas  in  Italia  sacrum  imperium  enervantes  nobis  obsis- 
tunt  quominus,  juxta  quod  in  sacris  ceremoniis  catholica  rogat  Ecclesia, 
christiano  subjiciamus  imperio  barbaras  nationes.  Sic  undique  publicis 
hostibus  agimur  aut  vexamur  occultis.  Sathan  continuo  laborat  et  vigi- 
lat,  Simon  dormit,  neque  quo  tandem  oculos  nostros  somnus  et  corda 
nostra  concordia  mulceat,  toleramus.  Expergiscimini  viri  fortes,  appre- 
hendite  arma  et  scutum,  temporum  nostrorum  injuriam  necessario  ven- 
dicando  redimentes  a  quibus  nunquam  nos,  Domino  teste,  subtraximus, 
quin  potius  ad  Terre  Sancte  subsidium  presidia  nostra  semper  libentius 
obtulimus  quam  quesierimus  aliena.  Lalere  vos  namque  non  credimus 
qualiter  a  transalpina  militia,  gente  belligera  que  se  signo  mirifice 
crucis  assumpto  Terre  Sancte  servitiis  dedicavit,  ad  capitanie  decus  et 
transmeuntium  regimen  advocata  suffragii  nostri  partes  magnificentia 
nostra  non  negavit,  quin  potius  personam  nostram  seu  filii  nostri  vel 
ducis  alterius  quem  transfretantes  idoneum  reputarent,  mille  stipendia- 
riorum  militum  continuo  sub  nostris  stipendiis  comitatam,  ad  tam  salubre 
negotium  per  venerabiles  patres  B.  Panormitanum  archiepiscopum , 
quondam  N.  Reginum  et  .  . .  Florentinum  episcopos  et  T.  de  Suessa,  di- 
lectos  nostros  et  fideles ,  solemnes  excellentie  nostre  legatos ,  obtulimus 

VI.  33 

ad  Gregorium  summum  pontificem  tunc  temporis  destinatos,  alia  nulla 
prorsus  ab  eo  conditione  quesita  nisi  quod  nos,  filios  nostros  cum  im- 
perio  et  regnis  nostris  honestis  et  debitis  presidiis  adjuvaret,  qualiter 
Lombardorum  nostrorum  rebellium  obstinata  protervitas  jus  et  dominium 
imperii  Romani  et  nostrum  prout  tenetur  agnosceret,  ac  nobis  ipsorum 
societate,  quin  potius  conspiratione  cassata,  predicti  rebelles,  quemad- 
modum  nobis  et  aliis  terre  regibus  et  principibus  subditi  nostri  deser- 
viunt,  redditis  nostris  et  imperii  juribus,  subjacerent.  Deinde  cum  ex 
circumstanciis  negotiorum  et  temporum  ista  que  noviter  contigerunt 
timenda  nobis  occurrerent,  quanquam  forent  ex  negata  mortalibus  scien- 
tia  futurorum  ignota,  cum  eo  se  malitia  temporis  dilatavit  ut  ad  discri- 
men  italicum  summus  Ecclesie  pontifex  contra  nos  pontificatus  adjungi 
consortium  pateretur,  obeunte  Gregorio  summo  pontifice,  autore  (a) 
tunc  temporis  ipsius  dissentionis  et  causa,  istoque  qui  presidet  ad  summi 
pontificatus  apicem  substituto,  longe  majora  quam  prius  per  nuntios 
nostros  obtulimus  queque  nunquam  credere  debuit  aliquis  respuenda : 
videlicet  quod  totum  transmarinum  negotium  necnon  et  imminentem 
Tarlaricam  tempestatem  ac  imperii  Constantinopolitani  discrimen,  de 
Domini  nostri  Jesu  Christi  victoriosi  regis  omnipotentia  confidentes,  hu- 
meris  nostris  imponere  spondebamus,  prout  premissa  magnificentie  nos- 
tre  legatio  vobis  et  ceteris  regibus  et  principibus  patefecit.  0  quantum 
cum  tempore  profuisset  ad  communis  cause  salutem  oblatum  nostre 
devotionis  antidotum,  dum  sanabilis  erat  infirmilas,  priusquam  adverse 
fortune  secundus  ictus  accederet  qui  dolorem  prioris  vulneris  duplicaret, 
accepisse!  Nec  lamen  sic  desperationi  vel  morti  relinquendum  negotium 
arbitramur  quin  possit  et  debeat  de  remediis  cogitari.  Nec  nos  a  tam 
salubri  consilio  potentie  nostre  partes  abducimus,  imo  tanto  libentius 
pollicemur  quanto  ad  radicem  arboris  securi  jam  posita,  nostrum  et 
omnium  orlhodoxe  fidei  principum  auxilium  necessarium  opponere  esti- 
mamus,  dum  tamen,  pacata  nobis  Italia,  rebus  et  juribusque  proximi 
parentes  nostri  tam  in  imperio  quam  in  regno  pacifice  tenuerunt,  nobis 

(a)  In  impressis  aulorilale. 

in  pace  dimissis,  ale  nostre  pennas  et  plumas  integrales  habeant  quibus 
ad  alta  conscendere  securius  valeamus. 

Datum  Fogie,  XXVII  februarii,  tertia  indictione. 


Fridericus,  Romanorum  imperator,  Henricum  de  Schaumberg 
ministerialem  suum  et  filios  ejus  cum  omnibus  eorum  bonis  sub 
sua  protectione  recipit. 

(Edit.  ap.  Schultes,  Diplomat.  Gesch.  von  Henneberg,  urhund.,  p.  170,  n°  II.) 

Fridericus ,  Dei  gratia  Romanorum  imperator  semper  augustus ,  Jeru- 
salem  et  Sicilie  rex.  Per  presens  scriptum  notum  facimus  universis  quod 
nos  Henricum  de  Schawenberg  ministerialem  nostrum,  Ottonem  et  Hein- 
ricum  filios  suos,  fideles  nostros,  cum  omnibus  bonis  eorum  que  in  pre- 
sentia[rum]  juste  et  rationabiliter  possident  et  in  antea  juste  acquisitionis 
titulo  poterunt  adipisci,  sub  nostra  et  imperii  protectione  recepimus 
speciali.  Quare  universitati  vestre  mandamus  quatenus  nullus  sit  qui 
ipsos  contra  presentis  protectionis  nostre  tenorem  presumat  ausu  teme- 
rario  molestare.  Quod  qui  presumpserit  indignationem  nostri  [culminis] 
se  noverit  incursurum.  Ad  cujus  rei  memoriam  presens  scriptum  fieri  et 
majestatis  nostre  sigillo  jussimus  communiri. 

Datum  Fogie,  anno  dominice  incarnationis  millesimo  ducentesimo  qua- 
dragesimo  quarto,  mense  februarii,  tercie  indictionis. 


Foggiae , 
februario. 


Fridericus,  Romanorum  imperator,  magnatibus  regni  Angliae 
scribit  de  justitia  causae  suae,  deprecans  ne  in  suum  detrimentum 
papae  aemulo  suo  aliquid  contribuant,  hortaturque  ut  jugum 
Romanorum  a  se  eximant. 

(Hanc  epistolam  cujus  textus  nusquara  prodiit  frustra  disquisivimus.  Quapropter 
eamdem  sub  compendii  forma,  sicut  apud  Matthaeum  Paris.  (Hist.  maj.Angl., 
p.  434)  invenitur,  nunc  iterum  edimus.) 

Ecce  magister  Walterus  de  Ocra  et  quidam  alii  solemnes  nuntii  domini 
imperatoris  Londinum  advenientes  ad  concilium,  epistolam  imperialem 
in  medium  protulerunt  .  .  .  .  In  qua  epistola  se  excusabat  dominus 
imperator  de  contumacia  super  qua  reddiderat  eum  dominus  papa  infa- 
mem,  asserens  se  velle  humiliter  justitiae  parere  et  mandalis  Ecclesiae 
stare  et  satisfacere.  Cui  etiam  perhibebant  testimonium  dominus  impe- 
rator  Conslantinopolitanus  et  dominus  comes  Tolosanus  per  litteras  suas 
patentes  ibidem  in  propatulo  demonstratas.  Justificans  etiam  se  dominus 
imperator  Fridericus  in  tenore  ejusdem  chartae  et  per  nuntios  itidem 
asserentes,  protestatus  est  quod  dominus  papa  proterve  exigebat  se  sai- 
siri  civitatibus  et  castris  et  terris  quibusdam ,  de  quibus  non  adhuc  con- 
stat  si  pertineant  ad  imperium  vel  Ecclesiam,  et  incarceratos  quosdam 
quos  tenebat  quasi  suos  seductores ,  liberari ,  antequam  idem  imperator 
absolveretur.  Timens  igitur,  ut  ait,  irretiri  et  papalibus  laqueis  alligari, 
supposuit  se  dispositioni  et  censurae  regum  Francorum  et  Anglorum  ac 
baronagii  regnorum  eorumdem;  nec  sic,  ut  ait,  a  domino  papa  exau- 

diri  nec  appendi  potuit  ejusdem  tam  justa  humilitas  In  calce 

igitur  sermonis  in  charta  conscripti  inculcans  addidit  dominus  imperator 
cum  quadam  etiam  comminatione  adjuncta,  quod  omnia  transmissa  in 
auxilium  domini  papae  fuerint  addita  imperiali  thesauro.  Unde  modis 
omnibus  quibus  potuit  supplicabat  ne  Anglici  in  suum  detrimentum 
papae  emulo  suo  aliquid  conlribuerent.  Addidit  etiam  quod  si  rex  Angliae 
suis  obtemperaret  consiliis,  regnum  Angliae  a  tributo  quo  injuste  papa 
Innocentius  tertius  illud  ligaverat,  potenter  ac  juste  liberaret,  necnon  et 
ab  aliis  papalibus  gravaminibus  quibus  diatim  opprimitur,  illud  eripe- 
ret ....  Insertum  etiam  fuit  chartae  memoratae  quod  si  rex  huic  man- 
dato  non  obtemperaret,  quoscunque  de  suis  in  ditione  sua  posset  repe- 
rire,  gravi  puniret  ultione. 


Tkdict.  3.] 


HISTORIA  DIPLOMATICA. 


261 


Fridericus,  Romanorum  imperator,  Ludovico  Francorum  regi  [Febmario 

'  *      .        '  °  exeunte.] 

congaudet  quod  resumpta  corporis  sanitate,  crucem  receperit  et 
in  defensionem  fidei  novus  pugil  insurgat. 

(Edit.  in  Chronica  de  Mailros,  ap.  Gale,  Rer.  anglic.  Script.,  t.  I,  p.  211.) 

Fredericus,  Dei  gratia  Romanorum  imperator  semper  augustus,  Hie- 
rusalem  et  Sicilie  rex,  Ludovico ,  Dei  gratia  illustri  regi  Francorum ,  sa- 
lutem  et  sincere  dilectionis  affectum.  Pervenit  ad  audientiam  nostram 
rumor  infestus,  rumor  amaritudinem  nuncians  qui  personam  regiam, 
requirente  carnis  fragilitate,  ingravescentis  egritudinis  lapsum  nuper 
edocuit  incurrisse.  Convertit  tamen  querelas  nostras  in  gaudium  et 
puncturam  doloris  intrinseci  transtulit  in  medelam  resumte  postmodum 
sanitatis  auditus,  qua  vos  divine  potentie  dextera  que  misericorditer.  .  . 
.  .  .  etmedetur,  quasi  a  mortis  januis  clementissime  liberavit  (1).  Idem 
profecto  visitationis  genus,  ipsa  rerum  et  temporis  necessitudine  requi- 
rente,  de  profundo  consiliorum  Domini  tam  salubri  quam  necessaria 
provisione  creditur  provenisse,  quatenus  mfidelium,  proh  dolor!  recru- 
descente  nequitia,  fidei  nostre  varia  strage,  fidelium  doloroso  dispendio 
irrogato,  divino  tractu  commotus  novus  pugil  insurgeret  et  enormem 
injuriam  Dei  nostri  vexillo  crucis  assumpto,  que  jam  potissimum  fidei 
nostre  restat  auxilium,  athleta  dominicus  satageret  vindicare.  Hujus 
quippe  causati  commoditas  causam  infirmitatis  prenunciam  merito  con- 
vertit  in  gaudium,  cum  ex  eo  incommodo  precedenti  sequentis  fructus 
commodum  multiplex  colligatur.  Generalis  primo,  quod  ex  felici  transitu 
regio  ad  patriam  Domini  de  gladiis  hostium  Gallicis  viribus  eruendam , 


(1)  Noscimus  enim  Ludovicum  IX  mense  decembri  1254  apud  Pontisaram  gravissimo 
morbo  fuisse  affectum,  qui  usque  ad  diem  decimum  januarii  duravit.  Viribus  tandem  ex 
insperato  resumptis,  ipse  rex  crucis  signaculum  petiit  et  accepit. 

Saracenica  pravitate  destructa,  fidei  nostre  detrimento  consulitur,  honor 
excolitur  in  quo  vos  mirifica  (Cetera  desunt.) 


Fridericus,  Romanorum  imperator,  ad  supplicationem  Henrici 
Misnensis  et  Orientalis  marchionis,  collationem  per  ipsum  mo- 
nasterio  Cellensi  factam  de  villa  Nissewaz ,  de  molendinis  in  Gri- 
minis,  de  viginti  et  uno  mansis  in  Ganzich  et  quasdam  emptiones 
ab  eodem  monasterio  factas,  ratas  habet  et  confirmat. 

(Inedit.  ex  originali  in  archivo  Dresdensi  asservato  inter  Privileg.,  n°  418,  unde 
sigillum  cereum  pendet.) 

In  nomine  sancte  et  individue  Trinitatis.  Amen.  Fridericus  secundus, 
divina  favente  clementia  Romanorum  imperator,  semper  augustus,  Jeru- 
salem  et  Sicilie  rex.  Inpensis  nobis  a  Domino  beneficiis  respondemus  et 
gratiarum  ei  offerimus  holocaustum,  cum  sacrosanctas  ecclesias  et  mo- 
nasteria  Deo  dicata  favore  nostre  gratie  intuentes,  eorum  quieti  et  paci 
misericorditer  providemus,  et  que  tam  a  principibus  quam  a  quibuslibet 
aliis  nostris  et  imperii  fidelibus  ipsis  sunt  pia  liberalitate  collata,  impe- 
rialis  nostra  serenitas  ratihabitione  corroborat  et  confirmat.  Eapropter 
per  presens  privilegium  notum  fieri  volumus  universis  imperii  fidelibus 
tam  presentibus  quam  futuris,  quod  Henricus  Misnensis  et  Orientalis  mar- 
chio,  dilectus  princeps  et  consanguineus  noster,  celsitudini  nostre  atten- 
tius  supplicavit  quod  cum  ipse  monasterio  Cellensi  Cistertiensis  ordinis, 
quod  progenitores  ejus  pia  devotione  fundaverunt ,  bona  quedam  que  a 
nobis  et  imperio  in  feudo  tenuit,  videlicet  villam  Nissewaz,  molendina 
in  Griminis,  viginti  mansos  et  unum  in  Ganzich  pro  salute  et  remedio 
anime  sue  et  animarum  progenitorum  suorum,  liberaliter  contulerit, 
villam  quoque  Oztrowe  quam  a  Bernhardo ,  Chunrado  et  Reinhardo  fra- 
tribus  de  Ztrele,  et  quinque  mansos  in  Leine  quos  ab  Henrico  de  Storch- 
witz,  nostris  ministerialibus,  abbas  et  conventus  ejusdem  monasterii 

compararunt,  collationem  et  emptiones  ipsis  ratas  habere,  et  omnia  bona 
predicta,  cum  nemoribus,  pratis,  aquis,  pascuis,  terris  cultis  et  incultis, 
et  omnibus  eorum  pertinentiis ,  eidem  monasterio  per  privilegium  nos- 
trum  confirmare  de  nostra  gratia  dignaremur.  Nos  igitur  qui  ex  huma- 
nitate  et  innata  nobis  clementia ,  rationabiles  principum  nostrorum  peti- 
tiones  non  novimus  obaudire,  supplicationes  marchionis  predicti  effeciu 
nostre  gratie  prosequentes,  collationem  per  ipsum  de  villa  Nissewaz, 
molendinis  in  Griminis,  viginti  mansis  et  uno  in  Ganzich,  empliones 
quoque  quas  de  bonis  ministerialium  nostrorum  predictorum  fecerunt, 
in  villa  Oztrowe  et  quinque  mansis  in  Leine ,  sicut  prefato  monasterio 
juste  ac  rationabiliter  facte  sunt,  ratas  gerimus  et  omnia  bona  predicta, 
cum  nemoribus,  aquis,  pratis,  terris  cultis  et  incultis,  pascuis,  et  om- 
nibus  eorum  pertinentiis,  prenotato  monasterio  et  personis  in  eo  Domino 
famulantibus  in  perpetuum  confirmamus.  Statuimus  igitur  et  presentis 
privilegii  auctoritate  districte  precipiendo  mandamus  quatinus  nullus  dux, 
nullus  marchio,  nullus  princeps,  nullus  comes,  nullus  prelatus,  nulla 
denique  persona  alta  vel  humilis,  ecclesiaslica  vel  mundana,  prenomi- 
natum  monasterium  in  bonis  prescriptis  et  omnibus  eorum  pertinentiis, 
contra  presentis  ratihabitionis  et  confirmationis  nostre  tenorem  impe- 
dire,  molestare,  seu  perturbare  presumat.  Quod  qui  presumpserit,  indi- 
gnationem  nostri  culminis,  et  penam  quinquaginta  librarum  auri  se  no- 
verit  incursurum,  quarum  medietas  camere  nostre,  reliqua  vero  passis 
injuriam  applicetur.  Ad  hujus  igitur  ratihabitionis  et  confirmationis 
nostre  futuram  memoriam  el  robur  perpetuo  valiturum,  presens  privile- 
gium  fieri  et  majestatis  nostre  sigillo  jussimus  communiri. 

Hujus  rei  testes  sunt  :  Albertus  venerabilis  patriarcha  Antiochenus, 
Bertoldus  patriarcha  Aquilegensis,  Berardus  archiepiscopus  Panormi- 
tanus,  Nicolaus  archiepiscopus  Tarentinus,  Ulricus  episcopus  Terges- 
tinus,  Odorisius  episcopus  Marsicanns,  Fridericus  filius  quondam  Hen- 
rici  illustris  regis  Romanorum,  Fridericus  filius  illustris  regis  Castelle, 
Richardus  comes  Casertanus,  magister  Petrus  de  Vinea,  magister  Tad- 
deus  de  Suessa,  magne  imperialis  curie  judices,  et  alii  quamplures. 

Signum  domini  nostri  Friderici,  Dei  gratia  invictissimi  Romanorum 
imperatoris  semper  augusti ,  Jerusalem  et  Sicilie  regis.  (Monogramma,) 

Acta  sunt  hec  anno  dominice  incarnationis  millesimo  ducentesimo 
quadragesimo  quinto,  mense  martio,  tertie  indictionis,  imperante  domino 
nostro  Friderico  gloriosissimo  Romanorum  imperatore  semper  augusto, 
Jerusalem  et  Sicilie  rege,  Romani  imperii  ejus  anno  vicesimo  quinto, 
regni  Jerusalem  vicesimo  primo,  regni  vero  Sicilie  quadragesimo  sep- 
timo,  feliciter.  Amen. 

Datum  Fogie,  anno,  mense  et  indictione  prescriptis. 


Fridericus,  Romanorum  imperator,  ad  supplicationem  Henrici 
Misnensis  et  Orientalis  marchionis,  monasterio  de  Buch  Cister- 
ciensis  ordinis  quidquid  idem  monasterium  ab  ipso  marchione,  ab 
Henrico  quondam  Romanorum  rege  et  a  pluribus  imperii  minis- 
terialibus  ibidem  nominatis  donationis  sive  emptionis  titulo  com- 
paravit,  ratum  habet  et  confirmat. 

(Edider.  Schottgen  et  Kreysig,  Diplomat.  et  Script.,  t.  II,  p.  184;  coll.  cum 
cop.  chart.  sec.  XV,  in  chart.  S.  Afrae,  folio  205  recto-verso,  in  Bibl.  reg. 
Dresdensi.) 

In  nomine  sancte  et  individue  Trinitatis.  Amen.  Fridericus  secuudus 
divina  favente  clementia  Romanorum  imperator  semper  augustus,  Jeru- 
salem  et  Sicilie  rex.  Impensis  nobis  a  Domino  beneficiis  respondemus  et 
gratiarum  ei  ofFerimus  holocaustum,  cum  sacrosanctas  ecclesias  et  monas- 
teria  Deodicata  favore  nostre  gratie  intuentes,  eorumquieti  et  paci  miseri- 
corditer  providemus  et  que  tam  a  principibus  quam  a  quibuslibet  aliis  nostri 
imperii  fidelibus  ipsis  sunt  pia  liberalitate  collata ,  lmperialis  nostra  sere- 
nitas  ratihabitione  corroborat  et  confirmat.  Ea  propter  per  presens  privi- 
legium  notum  fieri  volumus  universis  imperii  fidelibus  tam  presentibus 
quam  futuris  quod  Henricus  Misnensis  et  Orientalis  marchio,  dilectusprin- 

ceps  et  consanguineus  noster,  celsitudini  nostre  attentius  supplicavit  qua- 
tenus  cum  ipse  monasterio  in  Buch  Cisterciensis  ordinis  villas  Strech , 
Criwalde,  Lups,  Wisthene,  Wigeswitz,  Brischowe,  Dirsenitz,  Tutendorff, 
allodium  apudMisna  et  vineas  eidem  allodio  adjacentes  quas  a  nobis  et  im- 
perio  in  feudo  tenuit,  pro  liberalitate  contulit,  villas  quoque  Nidabudowitz 
et  Cuggeilant  quas  memorie  recolende  dilectus  filius  noster  Henricus  illus- 
tris  quondam  Romanorum  rex  eidem  monasterio  regali  munificentia  dona- 
vit ,  villam  etiam  Lostowe  quam  abbas  et  conventus  ejusdem  monasteriia 
Bernhardo  et  Chunrado  Chiselingis  de  Bamenze  nec  non  villas  Langonowe, 
Gersardesdorff  etBrisselbach,  quas  ab  Henrico  de  Pollecche,  villam  insuper 
Buggelwitz  quam  a  Rudolfo  de  Mildenstein  nostris  et  imperii  ministeria- 
libus  compararunt,  donationes  et  emptiones  ipsas  ratas  habere  et  villas 
predictas  in  nemoribus,  pascuis,  aquis,  terris  cultis  et  incultis  eidem 
monasterio  per  privilegium  noslrum  confirmare  de  nostra  gratia  digna- 
remur.  Nos  igitur  qui  exhumanitate  et  innatanobis  clementia  rationabiles 
principum  nostrorum  petitiones  non  novimus  obaudire,  supplicationes 
predicti  marchionis  effectu  nostre  gratie  prosequentes ,  donationes  per 
ipsum  et  per  scriptum  regem  filium  nostrum ,  emptiones  quoque  de  bonis 
ministerialium  nostrorum,  sicut  eidem  monasterio  juste  ac  rationabiliter 
facte  sunt,  ratas  gerimus  et  omnia  bona  predicta  prenotato  monasterio  et 
personis  in  eo  Domino  famulanlibus  inperpetuum  confirmamus.  Statuimus 
igitur  et  presentis  privilegii  auctoritate  districte  precipiendo  mandamus 
quatenus  nullus  dux  vel  marchio ,  nullus  princeps ,  nullus  comes ,  nullus 
prelatus,  nulla  denique  persona  alta  vel  humilis,  ecclesiastica  vel  mun- 
dana,  prenominatum  monasterium  in  bonis  prescriptis  contra  presentis 
ratihabitionis  et  confirmationis  nostre  tenorem  impedire ,  molestare  seu 
perturbare  presumat.  Quod  qui  presumpserit  indignationem  nostri  cul- 
minis  et  penam  quinquaginta  librarum  aurise  noveritincursurum,  quarum 
medietas  camere  nostre,  reliqua  vero  passis  injuriam  applicetur.  Ad  hujus 
igitur  ratihabitionis  et  confirmationis  nostre  futuram  memoriam  et  robur 
perpetuo  valiturum ,  presens  privilegium  fieri  et  majestatis  nostre  sigillo 
jussimus  communiri. 

Hujus  rei  testes  sunt  Albertus  venerabilis  patriarcha  Anthiocenus, 

VI.  .  34 


266  FRIDERICI  SECLNDI  [Ann.  1245. 

Bertholdus  patriarcha  Aquilegiensis,  Nicolaus  archiepiscopus  Tarentinus, 
Ulricus  episcopus  Tergestinus,  Odorisius  episcopus  Marsicanus,  Fride- 
ricus  filius  quondam  Henrici  illustris  regis  Romanorum  et  Fredericus 
filius  illustris  regis  Castelle ,  Richardus  comes  Casertanus ,  magister  Petrus 
de  Vinea ,  magister  Thaddeus  de  Suessa ,  et  alii  quamplures. 

Acta  sunt  hec  anno  dominice  incarnationisM.CC.XLV,  mense  martio, 
tercie  indictionis ,  imperante  domino  nostro  Friderico  gloriosissimo 
Romanorum  imperatore  semper  augusto,  Jerusalem  et  Sicilie  rege, 
Romani  imperii  ejus  anno  vicesimo  quinto ,  regni  lerusalem  vicesimo 
primo,  regni  vero  Sicilie  quadragesimo  septimo.  Feliciter.  Amen. 

Datum  Fogie ,  anno ,  mense  et  indictione  prescriptis. 


[Maruo.]  Fridericus,  Romanorum  imperator,  scribit  papae  se  patriarchae 
Antiocheno  confidentem  qui  pacis  fiduciam  aliquamdiu  turbatam 
ex  parte  apostolica  obtulit  ,  ad  eum  mittere  magistrum  Theutoni- 
corum  de  bono  pacis  et  negotio  Terrae  Sanctae  tractaturum. 

(Edider.  Martene  et  Durand,  Ampliss.collect.,  t.  II,  col.  1136,n°II. — Pertz, 
Monum.  Germ.  histor.,  t.  IV,  p.  353.  CoII.  cum  cod.  Bibl.  Cesar.  Paris.,/on</s 
Saint-Germain  Harlay,  n°  455,  pars  I.) 

Fridericus  pape,  etc.  Rluxit  nobis,  reverentissime  pater,  velut  ex 
quadam  nube  serenitas,  et  obductam  ex  noviter  contingentibus  proces- 
sibus  desiderate  pacis  eclypsim  firma  fiducia  per  venerabilem  patrem 
A.  patriarcham  Antiochenum  nobis  oblata  reducit  in  lucem.  Cum  enim 
patriarcham  eumdem  ab  experta  sinceritate  fidissimum  et  a  longis  retro 
temporibus  nobis  precipuum  reputemus  amicum ,  ab  ipso  decipi  (a)  nuila- 
tenus  formidamus  qui  nobis  indubitabilem  offert  de  vestra  paternitate 
fiduciam ,  quod  nos  filios  vestros  (b)  sinceris  affectibus  diligere  debeatis ; 

(a)  Apud  Pertz  recipi,  male. 

(b)  Ibidem  et  fdios  noslros. 

eoque  magis  ad  id  inducimur  et  promptius  animamur  quo  de  filiatione 
nostra  velitis  affectione  paterna  confidere ,  dum  nobis  amicabiliter  petitur 
per  eumdem  quod  nos  versa  vice  de  vobis  in  hiis  que  decus  imperii  nostri 
respiciunt,  secure  confidere  debeamus.  Propter  quod  in  verbo  suo  fiducie 
rete  laxare  disponimus,  vos  quem  orbi  patrem  divina  provisio  contulit 
nobis  ex  toto  precipuum  assumere  cupientes.  Vos  etiam,  sanctissime 
pater,  nostre  devotionis  obsequium  tanto  recipiatis  ylarius  quanto  Cru- 
cifixi  servitiis,  exigente  potissime  necessitate  presentium  rerum  et  tem- 
poris,  fore  dinoscitis  oportunum;  ad  quod  vicissim  utrinque  contracta 
fiducia  Domino  previo  semper  in  melius  procedente,  juxta  paternitatis 
vestre  consilium  prompta  devotione  consurgere  peroptamus.  Ceterum 
super  benivolentia  et  affectu  quem  ad  bonum  pacis  gerimus  et  negotium 
terre  sancte,  ea  que...  magister  domus  Theotonicorum  vobis  suggeret, 
indubie  credatis. 


Fridericus,  Romanorum  imperator,  Angliae  regi  congaudet  de 
nato  ipsi  altero  filio. 

(Inedit.  ex  cod.  bibl.  Cesar.  Paris.,  fonds  Saint-Germain  Harlay,   n°  455, 
pars  III,  p.  86;  et  cod.  8390  bibl.  Mediomont.  Pbillipps.) 

Fridericus         regi.  Inter  cetera  specialium  pignora  gratiarum  que 

regnorum  omnium  Deus  protector  et  auctor  terre  presidibus  et  princi- 
pibus  orbis  de  summe  providentia  bonitatis  pia  largitione  distribuit  et 
uberi  pietate  dispensat,  tunc  ex  habundantiori  benignitate  salutem  dat 
regibus  et  specialem  facit  gratiam  regnantibus,  cum  regum  thalamos 
fecundat  in  sobole  et  ipsorum  letari  facit  letitia  filiorum.  Hinc  enim  evi- 
denter  colligitur  quod  sit  apud  eum  salus  grata  regnantium  et  quod  per- 
petuare  delectet  beatitudinem  seculorum.  Receptis  itaque  nuper  affectione 
debita  litteris  quas  misistis  et  intellecto  per  eas  quod  pie  providerit  Domi- 

nus  vobis  in  nova  progenie  (1 )  et  de  fecundo  gremio  thori  vestri  sobolem 
optatam  effuderit,  tanto  nobis  uberior  orta  est  in  nascente  vobis  filio 
plenitudo  leticie  et  in  novi  germinis  vestri  fructum  vobis  novitatis  tri- 
pudio  congaudemus  quanto  plenius  inde  vos  letabundum  agnoscimus  ex 
eo,  quia  etiam  nos  per  Dei  gratiam,  jugiter  patris  experimur  affectum 
dulcedine  filiorum.  Hinc  etiam  succedit  et  nobis  equa  participatio  gaudii 
quod  ad  omnia  participanda  communiter  tam  eorumdem  concursus  affec- 
tuum  quam  contracte  feliciter  afflnitatis  complexio  nos  conjungit.  Nec 
minus  hinc  etiam  causa  gaudendi  est  nobis  quia  complectimur  alacriter 
quantum  gratus  sit  hujusmodi  fructus  quem  palmitum  propagatio  felicitat, 
quantumque  sibi  complaceat  in  fi.de  parentum  quam  in  evum  perpetuat 
successorum  gloria  liberorum.  Recte  igitur  congratulamur  sic  vobis  ad 
cunabula  nove  prolis ,  dum  nichil  hoc  a  vobis  offerri  potuit  gratius  votis 
nostris  nichilque  tam  primis  affectibus  in  vobis  audire  jocundius  optare- 
mus.  Cum  igitur  non  minus  vestris  quam  nostris  felicitatibus  nostra  sere- 
nitas  glorietur  et  de  prosperis  successibus  vestris  tanto  nobis  gratior 
relatus  adveniat  quanto  frequenlior  nobis  sit  presentia  relatorum,  peti- 
mus  et  rogamus  ut  sepe  sepius  inde  nobis  significare  curetis  quod  placeat 
et  insinuatione  frequenti  dirigere  libeat,  cum  hoc  reputemus  a  vobis  reci- 
pere  inter  cuncta  precipuum  et  donum  inter  munera  gratiosum. 


Praepositus,  decanus  et  capitulum  Leodiense  Friderico,  Roma- 
norum  imperatori,  supplicant  ut  cum  terra  Hanoniae  post  obitum 
Johannae  comilissae  Flandriae,  nullo  de  corpore  ejus  haerede  relicto, 
ad  ecclesiam  Leodiensem  de  consuetudine  devoluta  sit,  Margareta. 
vero  comitissa  soror  ejus  eamdem  terram  violenter  contra  jus 
imperii  et  ecclesiae  Leodiensis  invaserit,  ipse  in  tali  articulo  eidem 
ecclesiae  subvenire  dignetur. 

(1)  Verisimililer  agitur  de  Edmundo,  Itenrici  regis  Angliae  secundo  filio,  qui  die  Sancti 
Marcelli  (16  januarii)  liujus  anni  4  245  natus  erat. 

(Inedit.  ex  originali  quondam  in  ckartario  veteris  capituli  Saucti  Laraberti  asser- 
vato,  capsa  12a,  sec.  armarii;  nunc  in  archivo  dicto  Archive  de  1'Etat,  apud 
Leodium.  Adest  sigillum  flavae  cerae  e  duplici  cauda  pergamenea  pendens, 
cum  effigie  episcopi  mitra  insigniti  et  baculum  tenentis,  his  circumscriptis  lit- 
teris  :  scs  lambertvs  leodiensis  patbonvs.) 

Excellentissimo  domino  suo  Frederico  Dei  gratia  Romanorum  impera- 
tori  semper  augusto ,  J.  prepositus,  J.  decanus  totumque  capitulum 
Leodiense  quicquidpossuntfidelitatis,  obsequii  et  honoris.  Gum  secundum 
sacrorum  imperatorum  oracula,  consuetudo  pro  lege  in  suo  municipio  sit 
habenda,  cum  ipsa  sit  juxta  quod  sacre  leges  asserunt  lex  non  scripta, 
immo  plus  quam  lex  etiam  videatur  eoque  legum  obtima  sit  interpres,  ad 
legum  pertinet  conditorem  consuetudines  quas  longevus  usus  utentium 
approbavit,  in  suo  imperio  quasi  in  suo  municipio  facere  inviolabiliter 
observari ;  maxime  cum  non  servate  in  prejudicium  juris  imperialis  redun- 
dent  et  servate  nicb.il  dinoscantur  contra  fidem  catholicam  usurpare.  Hinc 
est  quod  nos  ad  propiciatorium  imperatorie  celsitudinis  recurrentes,  ei 
ea  que  ut  credimus  non  ignorat,  duximus  cum  fiducia  referanda(a),  vide- 
licet  quod  tota  terra  Hanonie  descendit  de  feodo  vestre  imperatorie  cla- 
ritatis.  Itaque  Leodiensis  ecclesia  per  manus  Leodiensis...  episcopi  sponsi 
sui  de  sacris  imperatorum  manibus  ab  antiquo  et  vestris  etiam  consuevit 
recipere  in  feodum  dictam  terram ,  et  illi  qui  eandem  terram  de  jure  pro 
tempore  possederunt  et  etiam  ista  J.  bone  memorie  ultima  Flandrie  comi- 
tissa  et  Th.  comes  Flandrie  sponsus  ejus  eandem  terram  dinoscuntur  in 
feodum  et  homagium  recepisse;  et  licet  dicta  J.  comitissa  absque  herede 
de  corpore  suo  de  medio  sit  sublata ,  Margareta  tamen  domina  de  Dam- 
petra  soror  ejus  in  eandem  terram  contra  consuetudinem  vestri  imperii 
se  intrusit.  Est  enim  consuetudo  imperii  vestri  talis  ut  si  quis  absque 
herede  de  corpore  suo  ab  hac  vita  recedat,  proprietas  ipsa  tocius  terre 
quam  a  domino  suo  in  feodum  detinebat ,  ad  ipsum  dominum  perpetuo 
libere  devolvatur;  et  hec  consuetudo  est  a  temporibus  quorum  non  extat 
memoria  et  etiam  diebus  vestris  firmiter  observata.  Cum  igitur  dicta  Mar- 

(a)  Sic.  Legendum  tamen  reseranda. 

gareta  contra  istani  consuetudinem  intraverit  dictam  terram  et  homagia 
ad  eandem  terram  pertinentia  post  obitum  sororis  sue  predicte  contra 
prohibitionem  noslram  receperit,  et  procuratores  domini  Leodiensis... 
episcopi  qui  personaliter  accedebant  ad  possidendam  terram  eandem, 
cujus  proprietas  erat  secundum  premissa  ad  ipsum  dominum  Leodiensem 
episcopum  devoluta,  ejecerit  violenter,  dictam  consuetudinem  infrin- 
gendo  et  juribus  imperialibus  non  modicum  derogando,  serenitatis  vestre 
suffragium  omni  affectu  quo  possumus  ampliori  obnixius  duximus  implo- 
randum,  attentissime  deprecantes  quatinus  in  hujusmodi  negocii  necessi- 
tatis  articulo  adeo  potenter  pariter  et  patenter  Leodiensi  ecclesie  digne- 
mini  subvenire  quod  ipsa  tantis  commodoethonorevestris  temporibus  non 
privetur  et  consuetudo  vestri  imperii  adeo  generalis  que  a  tot  probis  viris 
esthactenusviriliter  observata,per  unam  feminam  nullatenus  infringatur. 

Datum  sabbato  post  Letare  Jherusalem,  anno  Domini  millesimo  du- 
centesimo  quadragesimo  quarto  (1). 


13  apriiis.  Quadragesimali  tempore  ingrediente,  fecit  dominus  papa  iterato 
excommunicari  imperatorem  per  totam  Franciam.  Matt.  Paris.  , 
Hist.  maj.  Anglor.,  p.  442.  —  Die  jovis  qui  dicitur  sancta,  apud 
Lugdunum ,  dominus  papa  excommunicavit  imperatorem  et  regem 
Hencium  et  marchionem  Lanciam.  Chronic.  de  reb.  in  Ital.  gestis, 
p.  195. 


lVaJruis*       Innoceniius  IV  papa  Fridericum,  Romanorum  imperator,  citat 
ad  comparendum  in  concilio  Lugdunensi. 


(1)  In  hoc  instrumento  annus  a  die  Paschae  incipiens  adducitur;  Pascha  vero  sub  anno 
1215  non  ante  sextum  et  decimum  aprilis  diem  incidebat.  Unde  sabbatum  post  Laetare 
(1°  aprilis)  in  anno  1244  adhuc  contiuebatur. 

(Hancepistolamtanturamodo  notam  habemus  ex  quodam  archivi  Vaticani  veteri 
catalogo  quem  edidit  Pebtz  ,  Archiv  der  Gesellschaft  fetc,  t.  VII,  p.  29. 
Annus  IV  pro  II,  in  hoc  catalogo  inepte  indicatur.) 

Datum  Lugduni,  XIV  kalendas  maii,  anno  II. 


Innocentius  papa  patriarchae  Antiocheno  notum  facit  quibus  30*^ 
conditionibus  pacem  adhuc  cum  imperatore  Friderico  acceptare   et  6  mau' 
velit,  dummodo  restitutio  captivorum  et  terrae  Ecclesiae  ante  con- 
cilium  fiat,  et  se  principi  munus  absolutionis  impensurum  pro- 
mittit,  si  de  manifestis  offensis  satisfecerit  et  de  dubiis  sufficientem 
praestiterit  cautionem. 

(Edit.  ap.  Raynald.,  Annal.  eccles.  ad  ann.  1245,  §§  III  et  IV,  ex  epistol. 
Innoc.  IV,  lib.  II,  nia  5  et  6;  correctius  quoque  ap.  Pertz,  Monum.  Germ. 
hist.,  t.  IV,  p.  352.) 

I. 

Innocentius  episcopus,  servus  servorum  Dei,  venerabili  fratri... 
patriarche  Antiocheno  salutem  in  Domino.  Litteras  tuas  solita  benignitate 
recepimus  et  earum  tenorem  pleno  concepimus  intellectu.  Sane  nobis  et 
fratribus  nostris  olim  in  nostra  et  ipsorum  constitutus  presentia  retulisti 
quod  cum  ad  Sedem  Apostolicam  veniendo  transitum  per  principem 
habuisses ,  ipsum  inveneras  pacis  avidum ,  et  sicut  dixerat  idem  tibi , 
paratus  erat  observare  pacem  secundum  formam  ab  Ecclesia  et  eodem 
anno  proximo  preterito  acceptatam,  et  alia  etiam  que  cum  quorumdam 
fratrum  nostrorum  adderemus  consilio,  adimplere.  Nos  autem  nullum 
specialiter  qui  super  eis  inter  Ecclesiam  et  principem  ipsum  tractaret , 
duximus  deputandum;  diximus  tibi  tamen  cum  a  Sede  recessisti  predicta, 
quod  acceptaret  Ecclesia  si  prefatus  princeps  vellet  premissa  effectui 

demandare  quodque  ipsius  principis  in  hac  parte  nobis  rescriberes  volun- 
tatem;  et  certis  personis  litteris  nostris  injunximus  quas  per  dilectum 
filium  fratrem  I.  deBoiano  familiarem  nostrum  duximus  destinandas,  alias 
tibi  super  hoc  litteras  dirigendo,  ut  si  dictus  princeps  terram  Ecclesie 
restitueret,  ipsam  nostro  nomine  recipere  procurarent.  Tu  vero  nihil  cer- 
tum  super  hiis  penitus  rescripsisti ,  sed  quod  ad  compromittendum  super 
negotio  Lombardorum  in  nos  et  quosdam  alios  arbitros  idem  princeps 
obtulit  se  paratum,  excepitque  pacem  Constantie  quam  semperse  asserit 
excepisse;  ac  ut  principibus  imperii  et  aliis  clericis  et  laicis  plenarie 
nostram  reslituamus  gratiam  in  omnem  eventum  exposcit;  de  quibus  in 
predicta  forma  pacis  mentio  aliqua  non  habetur  nec  tecum  meminimus 
nos  tractasse.  Et  quanquam  olim  in  tractatu  pacis  pro  hujus  restitutione 
gratie  predictus  princeps  apud  nos  instari  fecerit,  nequaquam  tamen  a 
nobis  potuit  obtineri,  cum  nec  clericis  nec  laicis  penas  spirituales  remittere 
aliquatenus  intendamus;  unde  plurimum  possumus  admirari.  Verum  quia 
pacem  diligimus  et  discordiam  cupimus  evitare,  acceptaremus  adhuc, 
si  memoratus  princeps  pacem  juxta  prefatam  formam  observare  studeret 
et  tam  viros  ecclesiasticos  quam  alios  qui  Ecclesie  adheserunt  et  deti- 
nentur  ab  ipso  captivi ,  redderentur  libertati ,  cum  alias  pax  eis  minime 
reddi  videretur,  ac  terram  Ecclesie  restituere  non  differret;  ita  quod 
hujusmodi  tam  captivorum  quam  terre  restitutio  posset  ad  nostram  per- 
venire  notitiam  ante  concilium  a  nobis,  annuente  Domino,  celebran- 
dum,  in  quo  postponere  non  poterimus  quin  super  iis  et  aliis  prout  de 
jure  fuerit  procedamus.  Ceterum,  sive  restitutionem  eamdem  fieri  conti- 
gerit  sive  non,  ad  nos  accedere  non  omittas. 
Datum  Lugduni,  II  kalendas  maii,  anno  II. 

II. 

Innocentius  episcopus,  servus  servorum  Dei,  venerabili  fratri...  pa- 
triarche  Antiocheno  salutem,  etc.  Presentium  tibi  auctoritate  mandamus 
quatenus  principi  ex  parte  nostra  denunties  quod  quam  cito  de  manifestis 
offensis  pro  quibus  excommunicatus  esse  dignoscitur  satisfecerit,  et  de 

dubiis  sufficientem  prestiterit  cautionem,  sibi  faciemus  munus  absolu- 
tionis  impendi. 

Datum  Lugduni,  II  nonas  maii,  pontificatus  nostri  anno  secundo. 


Fridericus,  Romanorum  imperator,  Thomasium  de  Cortona  Pisis,  maio. 
filium  quondam  Boiemontis  publicum  imperii  tabellionem  con- 
stituit. 

(Memorat.  in  epist.  Franc.  Bonainii,  Arch.  stor.  italiano,  append.  n°  12,  p.  465, 
ex  regist.  vet.  coaetan.  not.  Crescent.  in  arch.  comm.  Corton.,  fol.  95  verso.) 

FridericusDei  gratia  Romanorum  imperator  semper  augustus,  Jerusalem 
et  Sicilie  rex.  Per  presens  scriptum  notum  facimus  universis  imperii  fideli- 
bus  tam  presentibus  quam  futuris  quod  nos  confidentes  de  prudentia  et 
legalitate  Thomasii  de  Cortona  filii  quondam  Boiemontis,  fidelis  nostri,  re- 
cepto  ab  eojuxta  consuetudinemfidelitatisetofficii  juramento,  constituimus 
eum  publicum  tabellionem  imperii  ut  amodo  publici  tabellionatus  officium 
ubique  per  imperium  ad  honorem  et  fidelitatem  nostram  debeat  fideliter 
exercere.  Quocirca  universitati  vestre  precipiendo  mandamus  quatenus 
predicto  Thomasio  in  hiis  que  ad  ejusdem  publici  tabellionatus  officium 
spectare  noscuntur,  intendatis  de  cetero  tanquam  publico  tabellioni  a 
majestate  nostra  statuto  ad  honorem  et  fidelitatem  nostram,  et  nullus  sit 
qui  eum  super  eodem  officio  publici  tabeilionatus  temere  impedire  vel 
perturbare  presumat.  Quod  qui  presumpserit  indignationem  nostram  se 
noverit  incursurum.  Ad  hujus  autem  rei  memoriam  et  stabilem  firmi- 
tatem,  presens  scriptum  fieri  et  majestatis  nostre  sigillo  jussimus  com- 
muniri. 

Datum  Pisis,  anno  dominice  incarnationis  MCCXXXXV,  mense  madii, 
tercie  indictionis. 


Fridericus,  Romanorum  imperator,  duci  Austriae  grates  agit  de  [Mai0 J 
proposito  curiae  apud  Villacum  ineundae  sibi  transmisso;  sed 

VI.  35 

cum  sine  rerum  suarum  dispendio  a  Lombardia  elongari  non 
possit,  mandat  ut  ad  se  in  Italiam  cum  nepte  ipsius  futura  con- 
sorte  sua  caeterisque  principibus  veniat,  de  isto  matrimonio  et 
aliis  imperii  negotiis  tractandis. 

(Inedit.  ex  cod.  bibl.  Cesar.  Viudob.  Philol.,  n°  305,  fol.  129  \erso.—  Coll.  cum 
integriore  copia  in  altero  cod.  ibid.  Philol.,  n°  61,  f.  54  recto.) 

Fridericus,  etc,  duci  Austrie,  etc.  Grate  valde  culmini  nostro  tue 
liltere  pervenerunt,  in  quibus  ex  magna  sinceritate  tue  fidei  nostre  celsi- 
tudini  suasisti  ut  tibi  ceterisque  principibus  qui  honorem  nostrum  et 
imperii  sinceris  affectibus  amplectuntur,  ad  tractandum  cum  ipsis  de 
nostris  negotiis  apud  Villacum  (1 )  presentie  nostre  copiam  preberemus; 
presertim  cum  principes  ibidem  nobiscum  commode  loqui  possent,et 
tractatis  eisdem  negotiis  possemus  e  vicino  commodius  repetere  Lombar- 
diam.  Cum  igitur  tuum  consilium  quod  pura  fides  ex  corde  edidit  et  cir- 
cumspecta  ratio  comitatur,  tanto  salubrius  approbemus  quanto  since- 
riorem  animi  motum  in  persuadendo  perpendimus  suadentis,  quia  tamen 
qualitas  rei  et  temporis  nos  a  Lombardie  partibus  elongari  ad  transitum 
Alpium  sine  gravi  honoris  nostri  et  rerum  dispendio  non  permittit,  pre- 
sertim  cum  rebelles  nostri  quos  potentie  nostre  presentia  concutit  et 
exterret ,  per  absenliam  nostram  robur  resumerent  animorum  eosque  in 
rebelljone  sua  contrarios  durior  pertinacia  confoveret,  quos  etiam  statim 
circa  introitum  mensis  junii  (a)  ante  maturationem  segetum  vivis  et 
asperis  guerris  aggredi  potenter  proponimus,  commoditates  eis  anni 
presentis  in  victualibus  ablaturi,  ut  nostre,  rerum  sustentationi  sue  neces- 
sariarum  penuria  coarctante,  cogantur  se  necessario  subjicere  dicioni; 
mandamus  itaque  libi  quatenus  assumpta  tecum  nepte  tua  (2)  futura 

(a)  In  cod.  Q>\,julii,  sed  minus  recte. 


(1)  Agitur  de  urbe  Villach  in  Karinthia. 

(2)  Scilicet  Gertrudis  filia  Henrici  Liupoldi  ducis  Austriae  priraogeniti  filii,  sed  ante  patris 
obitum  in  anno  1228  defuncti.  Verisimile  est  Gertrudem  ad  Veronensem  curiam  cum  patruo 
suo  non  venisse  et  ducem  Austriae  ab  istius  matrimonii  proposito  post  imperatoris  deposi- 

consorte  nostra  .  .  (a)  te  nostro  conspectui 

representes,  tecum  principes  quorum  nomina  tue  nobis  exprimebant 
littere  adducendo ,  quibus  vocationis  nostre  litteras  destinamus;  eos 
solempnitati  tam  solempnis  tradicionis  (b)  interesse  volentes,  ut  deinde 
ad  ea  que  de  nostris  et  imperii  negotiis  tractanda  fuerint,  juxla  tuum  et 
aliorum  consilium  congruo  rerum  ordine  procedamus.  Datum,  etc. 


Die  VII  kalendas  junii  imperator  cum  magno  exercitu  ab  Apulia    i26  maii -i 
versus  Lombardiam  veniens  ad  partes  Parmae  venit,  habendo 
multitudinem  mulorum ,  camelorum,  dromadariorum  atque  equo- 
rum  deferentium  thesaurum  et  cameram  exercitus  sui.  Misit- 

que  judicem  Taddeum  Lugdunum  ad  concilium  .  et  motus  a 

Parma,  per  pontem  navium  factum  per  medium  Bersellum  cum 
honorabili  comitiva  transiens,  Veronam  equitavit.  Chronic.  de 
rebus  in  Italia  gest.:  p.  195. 


! 

Fridericus,  Romanorum  imperator,  Ecclesiae  Romanae  cardi- 
nalibus  scribit  se  ad  eorum  praesentiam  fideles  suos  destinare,  con- 

(a)  Lacuna  his  tantummodo  verbis  in  codice  6!  suppletur:  tali  loco  actermino  tali, 
ubi  legendum  ducimus  apud  Veronam  in  eodem  mense,  seu  quodlibet  ejusdem  sensus. 

(b)  Id  est  traditionis  puelle.  In  cod.  305  traductionibus,  male. 


tionem  divertisse,  quum  ipse  nuptias  nepiis  suae  Wladislao  regis  Boemiae  filio  dudum  pro- 
missas  anno  sequenti  consummaverit.  Cf.  M.  Paris.,  Hist.  maj.  Angl.,  ad  ann.  1245;  Per- 
noldi  chronic.  ad  ann.;  Hanthaler,  Fast.  Campill.,  DecasY,  §  I,n°86;  et  ipsius  papae  Inno- 
centii  epistolam  datam  Lugduni,  8  decembris  1244,  qua  Wladislao  licentiam  dat  neptem  ducis 
Austriae  desponsandi,  concessa  pro  parentela  dispensatione,  ap.  Boczek,  Cod.  Morav.,  t.  III, 
p.  43. 

cessa  eisdem  plenaria  potestate  ut  ab  iniquo  processu  quem  contra 
se  summus  pontifex  exercere  molitur,  ad  Deum,  ad  futurum 
summum  pontificem ,  ad  generalem  synodum ,  ad  principes  Ale- 
manniae  et  ad  universos  reges  et  principes  orbis  libere  valeant 
appellare. 

(Nunc  edimus  e  eod.  biblioth.  Cesar.  Paris.,  n°  8567,  fol.  74  verso,  75  recto. 
—  Edidit  quoque  Pertz,  Monum.  Germ.  hist.,  t.  IV,  p.  353,  e  cod.  Wilhe- 
ring.,  minus  tamen  recte  et  integre.  Adest  etiam  in  cod.  bibl.  Vindob.  Philol. 
305,  fol.  98  verso,  parum  a  codice  Wilher.  discrepans;  in  his  duobus  legitur 
Fridericus,  in  nostro  autem  male  Conradus.  Cf.  Baluze,  Miscell.,  t.  I,  p.  194.) 

Fredericus,  etc.,  venerabilibus  in  Christo  patribus  sacrosancte  Romane 
Ecclesie  cardinalibus,  elc.  Conscientiam  vestram,  si  salvo  pudore  jus- 
titie  diligenter  exquiritur,  latere  non  credimus  qualiter  hactenus  ad  ho- 
norem  Dei  et  sacrosancte  Romane  Ecclesie  matris  nostre,  cujus  velut 
christiane  legis  et  orthodoxe  fidei  zelatores  devotum  fatemur  nos  filium 
et  specialem  recognoscimus  defensorem,  cujus  etiam  sacra  mysteria  ca- 
tholice  colimus  et  tota  cordis  et  corporis  reverentia  veneramur,  grandis 
humilitatis  et  plene  subjectionis  signa  monstravimus,  ut  istam  inter  nos  et 
summum  pontificem  sanctissimum  patrem  nostrum  dissentionis  hor- 
rende  materiam,  quam  non  sine  dedecore  partium  et  universali  discri- 
mine  populorum  vulgus  proh  pudor!  ludibriose  jam  loquitur,  sedare 
possemus;  nec  adhuc  coram  vobis  qui  posili  tanquam  luminaria  super 
montem  lucetis  in  gentibus  et  velut  fidei  cardines  regitis  domum  Dei, 
referre  nos  devote  satisfactionis  pudet  insignia,  que  salvis  honoribus, 
juribus  et  dignitatibus  nostris  nostrorumque  fidelium  tam  in  imperio 
quam  in  regnis  nostris ,  fuimus  eidem  domino  patri  nostro  et  sumus  hu- 
mililer  olferre  parati,  si  tamen  ipse  nos  filium  caritatis  paterne  debita 
relatione  cognoscat.  Dubitantes  verumtamen  ne  vel  res  inter  alios  acta 
contrajus  scriptum  juri  nostro  prejudicet  vel  de  preteritis  concepta  sus- 
picio  causam  exasperet  successuum  futurorum,  timentes  nichilominus, 
ut  loquamur  ad  litteram,  ne  sedens  in  solio  Chrisli  vicarius  venerabilis 
pater  noster  (utinam  justus  judexl),  cui  legatum  pacis  hominibus  erogande 

commissum  est,  diebus  istis  quibus  non  solum  Paschalem  agnum  (a) 
communicare  christicolis ,  sed  exorare  pro  persecutoribus  etiam  tenere- 
tur,  voluntatis  sue  arbitrio  (b)  plus  debito  laxatis  habenis ,  dum  credat 
sibi  licere  quod  libeat,  spiritualem  contra  nos  gladium  temporaliter 

exerceat  et  procedat  in  aliquo  si  dici  liceat  minus  juste;  ecce  

 (1)  fldeles  nostros  ad  vestram  presentiam 

duximus  destinandos,  concessa  eis  ab  excellentia  nostra  potestate  plenaria 
ut  a  gravamine  et  iniquo  processu  patris  ejusdem  coram  tam  venerabili 
cetu  patrum  primo  ad  Deum  vivum  cujus  nutibus  attribuimus  quicquid 
sumus,  et  postmodum  ad  futurum  summum  pontificem,  ad  generalem 
synodum,  ad  principes  Alamannie,  et  generaliter  ad  universos  reges  et 
principes  orbis  terre  ac  ceteros  christianos,  pro  parte  nostra  libere  va- 
leant  appellare;  ratum,  gratum  et  firmum  habentes  quidquid  dicti  fideles 
nostri  super  hiis  pro  parte  nostri  culminis  duxerint  faciendum. 


Quidam  fautor  Ecclesiae  in  partibus  Italiae  agens  ad  cardi-  in£' 
nales  apud  Lugdunum  duo  memorialia  dirigit  ubi  facinora  Fri- 
derico  imperatori  objecta  fuse  enarrantur,  monetque  ne  sub  ulla 
conditione  pax  cum  eodem  tractari  debeat,  dum  omnis  poena  qua 
mulctari  possit  debeat  inferior  scelenbus  ejus  judicari. 

(a)  Licet  ex  his  verbis,  haec  epistola  ad  Paschale  tempus,  scilicet  in  secunda  mensis 
aprilis  parte,  rejicienda  videretur,  arbitramur  tamen  imperatorem  hic  generaliter 
loqui.  Variantem  insuper  in  hoc  loco  lectionem  exhibent  codices  Wilheringeusis  et 
Vindobonensis  videlicet  :  Utinam  justus  judex  diebus  istis  si  qui  Christi  fidem  evan- 
gelizans  in  terris,  ut  credimus,  non  solum  clementiam  ministrare  christicolis ,  sed 
exorare,  etc. 

(b)  In  duobus  supralaudatis  codicibus  legitur  :  voluntati  sue  forsitan. 


(1)  Scilicet  Taddeum  de  Suessa,  Walterum  de  Ocra,  aliosque;  Taddeum  vero  facultate  ista 
usum ,  a  concilio  Lugdunensi  ad  concilium  proximo  futurum  generalius  appellasse  ex  docu- 
mento  sequenti,  17  julii,  et  ex  Matthaei  Paris.  testimonio  paulo  infra  patebit. 

(Edid.  Hofler,  Registr.  epistol.  Albertide  Beham,  ap.  Biblioth.  des  liter.  Vereins 
in  Stuttgart,  t.  XVI,  parsll,p.  61  etseqq.  Quaedam  ad  artem  rhetoricam  po- 
tius  concinnata  quam  ad  historiam  spectantia  causa  brevitatis  suppressimus.) 

Juxta  vaticinium  Isaie,  in  tempore  Christi  et  Ecclesie  pronuntiantis 
oraculum,  debet  ponere  Christi  sponsa  in  pondere  judicium  et  justitiam 
in  mensura,  ut  secundum  qualilatem  piaculi  et  criminis  quantitatem  pena 
culpe  respondeat  et  amaritudines  ultionis  misceantur  in  poculo  trans- 
gressori ,  prout  penitudo  vel  duritia  exegerit  delinquentis.  Primum  jus- 
tificari  non  debet  impius  impenitens  interventu  alicujus  commodi  vel 
incommodi  temporalis,  quin  peccans  publice  coram  omnibus  arguatur. 

 Siquidem  princeps  tyrannidis,  eversor 

ecclesiaslici  dogmatis  atque  cultus,  inversor  fidei,  crudelitalis  magister, 
immutator  seculi,  dissipator  orbis  et  terre  malleus  universe,  dum  esset 
infantulus  et  orbatus  parentibus,  Ecclesie  genibus  est  susceptus,  lactatus 
uberibus,  nutritus,  alitus  et  cum  suo  regno  per  cardinales  plures  alternis 
vicibus  custoditus,  et  tandem  pre  aliis  mundi  principibus  per  Ecclesiam 
ad  imperii  celsiludinem  et  regnorum  gloriam  sublimatus.  Yerum  quasi 
alter  Cherub  et-non  Seraph  factus  est  signaculum  simililudinis  filii  Be- 
lialis.  Cumque  ille  se  vidisset  amictum  sole  singularis  glorie,  cepit  Iunam 
pedibus  conculcare  a  qua  confotus  fuerat  et  promotus,  sicque  paulatim 
erupit  in  regulum,  prius  ordiens  ut  coluber  ac  deinde  reguli  venena  dif- 
fundens.  Nam  in  contumeliam  publicam  procaciter  ligium  solvens,  in 
sugillationem  fame  felicis  memorie  domini  Gregorii  pape  noni ,  sui 
domini  temporalis,  multa  enormia  et  nefanda  sparsis  per  orbem  litteris 
effundere  non  expavit,  que  presentibus  annectere  ab  injuria  non  vacaret. 
Ipse  enim  rememorari  noluit  quod  dudum  pro  regno  Sicilie  et  Apulie 
felicis  recordationis  domino  Innocentio  pape  tertio  pro  se  ac  suis  succes- 
soribus  juramentum  fidelitatis  exhibuit  et  ligium  homagium  sibi  fecit. 
Comminatus  est  etiam  per  suas  litteras  quas  misit  cardinalibus  interitum 
tam  domino  pape  quam  sue  stirpi  et  cardinalibus  consentientibus,  si 
forsan  in  eum  excommunicationis  sententiam  promulgaret.  Vulgavit 

nuper  cesareis  litteris  quocl  non  verebatur  sententiam  quam  in  eum  papa 
tulerat,  criminosus  non  metuens,  quod  clecernunt  canones,  illum  in  here- 
sim  prolabi  qui  privilegium  Petri  ligandi  videlicet  ac  solvendi  nititur 
abnegare.  Sed  nec  his  contentus,  molitus  est  quasi  Lucifer  in  Ecclesie 
celum  conscendere  super  astra  celi ,  sponseque  lunaria  solium  exaltare 
ac  sedem  ponere  in  lateribus  aquilonis,  ut  esset  similis,  imo  superior 
vicario  Altissimi,  dum  papam  creare  gestivit,  dum  presules  ac  inferiores 
prelatos  et  clericos  cepit  instituere  ac  destituere  in  ecclesiis  juxta  velle; 
dum  sedens  in  templo  Domini  tanquam  Dominus  facit  sibi  pedes  a  pre- 
sulibus  et  clericis  osculari,  sacrumque  nominari  se  imperans,  puniri  ca- 
pite  mandat  omnes  velut  hostes  publicos  ac  blasphemos  qui  de  suis  per- 
versitatibus  manifestis  audent  vel  tenuiter  aliquam  promere  veritatem. 
Sed  Michaele  pugnante  cum  eo  de  mandato  Virginis  gloriose,  victus  est 
et  ab  Ecclesia  in  suis  sceleribus  deprehensus;  isque  ad  instar  Sathan 
cecidit  sicut  fulgur  in  terram  prostratus,  propter  quod  tanquam  draco 
magnus  cauda  sua  stellarum  non  minimam  partem  secum  traxit,  quas 
fecit  apostatas  ad  temptandum  bonos  et  prophanandum  templum  Do- 

mini  et  ecclesiastica  sacramenta  Igitur  impius  dux 

 prefatum  dominum  papam  Gregorium  tamdiu  in  Urbe 

obsedit  donec  pre  fervore  caumatis  augustalis  et  estu  febrium  spiritum 

exhalavit,  Domini  potentias  ingressurus  Cumque 

huic  pestilenti  versa  esset  domus  Israel  in  scoriam,  

immissiones  per  angelos  malos,  bispilionum  susurria,  cauponum  pocula 
miscentium  aquam  vino  callide  procuravit  ut  in  sanctuarium  Domini 
posset  irrepere  ad  summum  pontificem  procreandum.  Quapropter  in 
bello  amaritudinis  et  obligatione  iniquitatis  negotiationes  ac  simonias 
plures  immiscuit,  et  restitutionem  ex  pacto  cardinalium  quos  ceperat 
obtulit,  estimans  vendicare  sibi  taliter  emptionis  titulo  domum  Dei,  et 
sicut  in  templo  Domini  figuraliter  dudum  egerant  celibiste,  ita  nunc  iste 
realiter  in  detestande  negotiationis  commercium  super  Spiritus  Sancti 
munere  molitus  est  convertere  domum  Dei.  Sed  mentita  est  iniquitas  sibi 
et  in  tam  pronis  conatibus  casso  labore  defecit.  Itaque  Apostolica  Sede 
vaeante  diutius,  in  perniciem  elevatum  est  cor  prophani  principis  juxta 

Tyri  typum;  quasi  Deus  esset,  in  cathedra  Dei  sedere  voluit,  dum  non 
solum  summum  molitus  est  creare  pontificem  ac  Sedem  Apostolicam 
subjicere  ditioni,  verum  etiam  cogitavit  jus  divinum  irrumpere  ac  mu- 
tare  fedus  Evangelii  sempiternum.  Cumque  haberet  cornu  potestatis 
insigne  ac  os  loquens  ingentia,  putavit  quod  posset  mutare  leges  et 
tempora  ut  prosterneretur  veritas,  ideoque  sermones  contra  Excelsum 
protulit  et  verba  blasphemie  in  Moysen  et  Dominum.  Nam  Saducaeorum 
heresim  reparare  contendens,  animam  cum  corpore  in  nihilum  resolvi 
sui  concellanei  asserunt  et  perire,  sicut  immurmurat  suorum  traditio 
aulicorum  et  decurionum  ipsius  adstruit  vulgata  editio,  multorumque 
affirmat  catholicorum  fidele  testimonium  qui  habuerunt  in  diversis  terris 

familiare  contubernium  cum  eisdem  Creato 

denique  summo  pontifice,  draco  ille  magnus  qui  universum  fere  orbem 
seducit  per  munera  et  exquirit  commentorum  figmenta,  exarsit  in  iram 

quia  sibi  non  cessit  ad  nutum  Verum  novus  pontifex  pacem 

querens  eam  apud  male  voluntatis  hominem  non  potuit  invenire,quamvis 
ad  ipsum  frequenter  miserit  precelsos  mundi  principes  cum  prelatis.  .  . 
.  .  .  Yentilatis  itaque  incassum  diutius  verborum  paleis  nulloque  grano 
ab  arestis  vacuis  resultante,  Viterbiensis  civitas  ad  matrem  rediit  cum 
quadam  particula  regionis.  Quo  audito  Ecclesie  persecutor  tanquam 

Pharao  contemptus  concito  surrexit  in  scandala  Congre- 

gavit  igitur  insatiabilis  humani  cruoris  effusor  adversus  pauculas  Christi 
oves  agmina  militum  copiosa  ex  omni  fere  natione  que  cismarinas  in- 
colit  regiones  cum  Saracenorum  et  barbarorum  catervis.  Certatum  est 
diutius  hinc  et  inde,  sed  non  prevaluit  inimicus  dextera  Domini  suos  filios 
protegente,  quanquam  pecuniam  effunderet  manu  prodiga  et  missilia 
proditoribus  intus  latentibus  jaceret  donaria,  etiam  permagnifica  promit- 
tendo  si  aliquem  aditum  panderent  civitatis,  in  cujus  castro  sibi  conti- 
guo  quadringentos  tunc  habebat  suos  milites  cum  equis  fortissimis  optime 
loricatis,  quos  cives  obsederant  pugnantes  nihilominus  extra  menia  cum 
dracone.  Cumque  regina  celorum  sponsam  filii  sui  tropheo  triplici  su- 
blimasset,  confusus  recessit  ipsius  hostis  Christi.  Nihilominus  tamen 
proprium  jugiter  innovans  et  ingeminans  opprobrium,  non  cessat  terram 


Indict.  3.]  HISTORIA  DIPLOMATICA.  281 

illam  vineamque  Domini  demoliri ,  conculcare  ac  in  desolalionem  ponere 
undique  regionem,  desiderabilem  quidem  Ecclesie  portionem,  interfi- 
ciens  Ecclesie  filios  et  abducens  in  predam  cum  animalibus  infinitis  .  .  . 

 *  .  .  .  Nequior  etiam  Herode  probatur  qui  solum  Christum 

intendebat  perimere ;  hic  vero  prophanando  corpus  Christi  abolere  legem 
Domini  est  molitus ,  et  cleri  partem  inclitam  jam  extinxit.  Crudelior  in- 
super  Nerone  censetur  qui  christianos  occidit,  eo  quod  evacuare  ritum 
sue  idolatrie  nitebantur;  hic  vero  se  ipso  crudelior  et  nequior  Juliano 
apostata,  legem  quam  profitetur  exterminare  contendit.  Verumtamen 
nihilominus  ad  reconciliandum  perfidum  non  destiterunt  quidam  pacis 
ecclesiastice  zelatores,  ut  fracturam  curarent  insanabilem  plagamque  pes- 
simam  et  ut  mundarent  si  possent  execrabilem  immunditiam  tam  pro- 
phani,  sed  dissoluti  sunt  ab  emundatione  nec  potuerunt  nitidum  reddere 
tenacissimo  lotio  inquinatum,  quasi  Aetiops  pellem  et  pardus  varietates 
nequeunt  immutare.  Denique  ad  hoc  tandem  callidum  deduxerunt  ut  in 
die  jovis  sancto  ante  multitudinem  copiosam  quidam  satrape  juraverint 
in  ipsius  animam  stare  mandatis  Ecclesie  super  omnibus  pro  quibus  cen- 
suram  excommunicationis  ecclesiasticam  noscitur  incurrisse.  Attamen 
ut  cernitur  per  effectum,  frustra  conflavit  conflator  quia  nec  sic  ejus  ma- 
litie  sunt  consumpte.  Quare  argentum  reprobum  est  vocandus  a  Domino 

jam  projectus,  eo  quod  multo  est  labore  sudatum  Igitur  Nem- 

roth  novus,  robustus  venator  iniquitatis  coram  Domino,  quia  diligit 
verba  mendacii ,  omnes  fere  ministros  habet  impios  qui  letificant  in  ma- 
litia  sua  regem  et  in  mendaciis  principem.  Hi  vero  sibi  facile  suaserunt 
ne  impleret  quod  juraverant,  subvertentes  ipsum  terroribus  mandatorum 

Ecclesie  et  confictis  mendaciis  seducentes ,  verbis  fallacibus 

et  dolosis  Ecclesiam  protrahentes  et  ab  aprilis  nonis  usque  ad  festum 
Apostolorum  Petri  et  Pauli  (1)  turpiter  deludentes,  ut  eam  traherent  ad 
colloquium  apud  Narniam  vel  Reate  ipsamque  caperent  in  sagena.  De- 

nique  Ecclesia  non  sustinuit  se  ulterius  irrideri  ut  esset  quasi 

lampas  contempta  diutius  apud  cogitationes  divitis ,  quin  ut  deluderet 


(1)  Scilicet  a  quinto  aprilis  die  usque  ad  vicesimum  nonum  junii. 
VI. 

illusorem ,  pararet  se  ad  tempus  statutum  in  Galliam  proficiscens  ad  con- 
cilium  congregandum.  Infremuit  ergo  spiritu  leo  rugiens  coepitque  devo- 
rare,  suspendere,  mutilare  quos  capere  potuit  de  filiis  et  nuntiis  Ecclesie 
ac  ceteros  solito  acrius  devastare.  Cumque  Antiochenus  patriarcha  sche- 
mata  pacis  ferens  ad  exterminii  principem  advenisset  et  alter  Aquile- 
jensis  ad  ipsum  ab  aquilonaribus  sedibus  occurreret  quedam  federa 
matrimonialia  procurando,  ut  roboraret  principem  in  Germania  contra 
matrem  (1),  in  cordis  magnifici  superbiam  est  elatus  et  in  gloriam  alti- 
tudinis  oculorum  sublimius  se  attollens  efferatus  est  durius  in  vassallos 
Ecclesie,  cuncta  perdens,  obsidens  et  occupans  quasdam  terras.  Illa  vero 
pars  Patrimonii  que  fuerat  terra  voluptatis  primitus,  coram  ipso  facta  est 
quodammodo  solitudo,  dum  ante  ipsius  faciem  precederet  ignis  vorans 
et  sequeretur  postmodum  flamma  urens.  Nempe  depopulatis  quibusdam 
oppidis,  aliquibus  necatis  fidelibus,  dum  stipatus  geminis  patriarchis 
Veronam  tenderet  ut  dicebat,  substitit  aliquamdiu  circa  madii  principium 
et  vastato  Montealto  et  quibusdam  aliis  terris  Ecclesie ,  Viterbium  fecit 

obsideri,  et  pro  posse  cuncta,  ut  erant  in  herbis,  sui  malefici 

cum  suis  gregibus  vastaverunt,  vineis  evulsis  radicitus,  in  hac  hostili  de- 
solatione  velut  mensis  dimidium  commorando,  et  demoliendo,  proditorie 
securitate  incolis  prius  data,  castrum  Ecclesie  Petrognani  (2).  Dein  ab 
indigenis  castri  Aquependentis  invitatus  honorifice  ac  receptus,  in  suo 
egressu  mandavit  valentiores  castri  homines  vinctos  coram  omnibus  in 
regnum  abduci  cunctaque  mobilia  diripi  castrumque  succendi ,  quia  du- 
dum  se  velle  redire  ad  matrem  quibusdam  indiciis  innuerant.  Hec  autem 
Petrus  de  Vinea  et  Vitalis  de  Aversa,  duo  vasa  iniquitatis  bullientia,  data 
securitate  incolis  proditorie  protinus  impleverunt.  Nam  ligatis  in  collo- 
quio  de  melioribus  plus  quam  centum ,  ut  pro  firmo  asseritur,  et  fugien- 
tibus  plus  quam  mille,  remanserunt  in  Sarracenorum  potentia  mulieres 


(1)  Mense  marlio  1245  isti  duo  patriarchae,  ut  vidimus,  cum  imperatore  Foggiae  mora- 
bantur. 

(2)  Castrum  erat  citra  metas  Patrimonii ,  non  longe  ab  oppido  Radicofani  dicto,  ut  nos 
monet  Radulfi  Senensis  invenlarium. 

castri  admodum  speciose ,  bonis  omnibus  confiscatis.  Et  similia  in  reli- 
quis  terris  Ecclesie  ....  agere  adhuc  in  junio  Plutonis  Cyclopes  non 

destiterunt   Nunc  in  lateribus  aquilonis  apud 

Veronam  vult  ponere  sedem  concilii,  similisque  fieri  vicario  Altissimi  ut 
suis  conciliabulis  dissolvat,  si  poterit,  concilium  ecclesiasticum  sacro- 
sanctum.  Videte,  patres  conscripti,  videte  si  tante  crudelitatis  indefessus 
minister  et  artifex  est  pacis  filius,  ut  super  ipsum  pax  Ecclesierequiescat. 
.  .  .  Unde  idem  quasi  typicus  prenuntius  Antechristi ,  non  permittit 
quemquam  non  sibi  subjectum  per  suam  ditionem  transire  aut  emere  seu 
vendere  ni  gestet  in  dextera  caracterem  et  nervum  nominis  ejus,  quin 
spolietur,  capiatur,  incarceretur,  mutiletur  et  ad  ultimum  occidatur.  .  . 
.....  Confederatus  est  cum  Soldanis  a  quibus  cum  gaudio  post  re- 
cens  christianorum  excidium  grandia  suscepit  exenia,  per  quos  etiam 
tanta  strages  in  Terra  Sancta  de  populo  Dei  de  suo  per  nefas  ut  vulgatur 
imperio  est  patrata.  Civitalem  maximam  Agarenorum  fecit  in  regno,  ex 
quibus  copiosam  semper  multitudinem  secum  ducit ,  ad  prophanandum 
sancta,  christianos  necandos  et  eorum  impune  uxores  et  filias  violandas. 

Cum  ergo  iste  Samson  fortis  in  malum  nec  triplici  nec  septemplici  possit 
funiculo  retineri  ni  radantur  crines  verticis  impiorum ,  jamjam  ita  sibi 
Ecclesia  provideat  in  hoc  facto,  ne  fictio  dolosa  ipsam  decipiat,  quia 
sicut  decipula  plena  est  avibus,  sic  ipse  ac  aliqui  ejus  domestici  pleni 
dolo.  Numquid  circumscripta  in  ruinam  Ecclesia  qualibet  infamia  et  pec- 
cato  valeret  (d),  si  obligaret  se  ipsum  quod  denuo  a  regno  caderetac  im- 
perio  ipso  facto  et  recideret  iterum  in  excommunicationem  et  perjurium, 
si  se  unquam  de  cetero  contra  Ecclesiam  erigeret  in  clavium  vel  sacra- 
mentorum  contemptum  et  si  alia  que  promiserit  non  servarit,  et  nisi  res- 
titutis  terris  Ecclesiarum  et  omnibus  que  abstulit  et  refusis  (sic)  dampnis 
que  intulit  captivisque  omnibus  liberatis,  transfretaret  ad  reparandum 
Terre  Sancte  tantum  excidium  quod  commisit,  non  regressurus  exinde 
per  triennium  nisi  de  licentia  Sedis  Apostolice  speciali;  datis  insuper 
fidejussoribus  regibus  et  principibus  qui  litteris  et  juramento  firmarent 
(a)  Forsitan  legeodum  vacaret. 

quod  si  pacta  deinceps  non  servaret,  Ecclesie  totis  viribus  assisterent 
contra  impudentem  ecclesiastici  federis  transgressorem  (1).  Sed  quia  hec 
cassa  censentur  et  vana ,  videte  ne  a  Rubino  et  Albino  (2)  seducti  seu 
vanis  delusi  figmentis  linceos  Ecclesie  obnubilent  oculos  blanditiis  vel 
terrore.  Quomodo  absolvi  potest  ille  carcerarius  qui  adhuc  geminos 
archiepiscopos  Ravennalem  et  Tarentinum  (3)  et  plures  episcopos  cum 
numerosis  clericis  et  laicis  fidelibus  Ecclesie  in  regni  detinet  labyrintho? 
Quomodo  reconciliari  debet,  cum  Ecclesie  concilium  impediat,  destruat 

patrimonium  sponse  Christi?  Attendite  itaque  diligentius 

ne  reddatis  [vos]  magis  contemptibiles  omnibus  gentibus  sic  delusos,  et 
si  evaserit,  recedant  ab  Ecclesia  omnes  qui  ei  assistere  nunc  videbantur, 
ac  per  ista  incitet  tyrannos  alios  ad  conculcandam  Ecclesiam  undique  per 
exemplum,  eo  quod  predo  gentium  non  intendit  aliqua  mobilia  restituere 
nec  immobilia  si  poterit,  de  quibus  ditatus  nimium  Ecclesiam  impugna- 
vit,  estimans  tractari  mitius  minusque  puniri  occasione  subsidii  Terre 
Sancte,  cum  ipse  inane  piaculum  offerat  propter  hoc  inexpiabile  quod  in 
ruinam  Terre  Sancte  committere  non  expavit,  et  adeo  flagitiosus  censeri 
debeat,  quod  omnis  pena  qua  mulctari  posset  deberet  inferior  judicari  ac 
improportionabilis  contra  ipsum  ad  vindictam  debite  ultionis.  Ideoque 
ipse  libere  spoliat  ecclesias  et  in  ejus  grassatur  filios,  impunitatis  fiducia 
ex  tanto  flagitio  jam  presumpta.  Hec  autem  pauca  de  multis,  quanquam 
prolixius  exarata,  immo  sunt  compacta  ne,  cum  ignorantia  facti  plerum- 
que  fallat  plurimos,  hostis  astuti  simulatio  fraudulenta  decipiat  nescientes 
tante  impietatis  opera  que  gerit  et  gessit  contra  Deum  et  Ecclesiam  hic 
versutus.  Nam  cum  fraudulenti  vasa  sint  pessima,  multa  falsa  commenta 
concinnat  ad  perdendos  mites  in  sermone  mendacii,  ne  loquatur  dominus 


(1 )  Haec  omnia  valde  notanda,  quum  nos  doceant  quae  fuerint  ultimae  conditiones  pacis  a 
Friderico  Sedi  Apostolicae  oblatae  ante  Lugdunense  concilium. 

(2)  Scilicet  aurum  et  argentum;  unde  satyrici  versus  : 

Martyris  Albini  necnon  et  membra  RuSni 
Si  quis  habet,  Romae  quaeque  valet  facere. 

(3)  Tarentinus  tamen  archiepiscopus  non  in  carcere,  sed  liber  in  imperatoris  curia  mense 
martio  morabalur.  Cf.  supra,  p.  263. 

papa  judicium  et  ne  sententie  gladium  exacutum  et  elimatum  exerat 
contra  ipsum.  Det  igitur  Dominus  tam  vicario  suo  quam  Ecclesie  filiis 
spiritum  sapientie  et  intellectus,  consilii  et  foriitudinis ,  ut  que  agenda 
sint  videant  et  quum  viderint  operibus  exequantur. 
Datum  circa  principium  junii  (1). 

II. 

(Edid.  Hofler,  Registr.  epistol.  Alberti  de  Beham,  ap.  Biblioth.  des  liter.  Vereins 
in  Stuttgart,  t.  XVI,  pars  II,  p.  73  et  seqq. ;  quaedam  minus  ad  res  historicas 
spectantia  ibi  quoque  suppressimus.) 

Aspidis  ova  ruperant  juxta  prophetam  Hainricus  videlicet  ac  Philippus 
de  germine  schismatici  Friderici,  et  qui  confotus  est  ab  Ecclesia  Fride- 
ricus  junior  surrexit  in  regulum,  qui  nitolento  sue  jussionis  flatu  peremit 
plurimas  aves  volantes  ad  celum ,  justos  equidem  atque  sanctos ,  cujus 
halitus  discordie  multas  prunas  ardere  fecit  in  populo  christiano,  qui 
etiam  more  vipere  scindit  et  lacerat  latera  sue  matris.  Credidit  enim 
Ecclesia  filium  confovere,  per  quinque  cardinalium  successionem  vica- 
riam  ipsum  nutriens  ac  defendens  a  sitientibus  illius  sanguinem ,  et  tan- 
dem  ab  Ottone  Cesare  qui  ei  regnum  surripere  ac  vitam  ejus  perdere 
conabatur.  Sed  nec  Ethiops  pellem  suam  nec  pardus  varietates  mutabit , 
nec  lupus  in  agni  mansuetudinem  convertetur.  Siquidem  hic  olim  infans 
orbatus  parentibus,  fuit  ab  Ecclesia  exceptus  genibus,  lactatus  uberibus, 
nutritus  et  alitus  adolescens.  Postquam  vero  evasit  juvenilia  incrementa, 
non  solum  fuit  servatus  in  regno  per  Ecclesiam  multis  laboribus  et  ex- 
pensis ,  sed  etiam  procurante  Sede  Apostolica  per  principes  Theutonie  ac 
prelatos  ad  imperii  solium  est  vocatus,  eo  tempore  dum  ad  Saracenos 
fugere  aspirabat,  habens  galeam  ad  hoc  juxta  suum  palatium  prepara- 
tam,  eo  quod  Otto  Cesar  regno  Apulie  occupato  disponebat  Fari  amne 
transmisso  in  Siciliam  transfretare.  Sed  idem  Cesar  Otto  rumoribus  his 


(1)  Ex  textu  tamen  circa  medium  junii  potius  quam  sub  initio  mensis,  documentum  fuisse 
redactum  arbitramur. 

perceptis  in  Theutoniam  rediit,  et  rex  Fridericus  inops,  peregrinus  et 
nautica  (o)  Romam  venit  juravitque  ut  debebat juxta  consuetudinem  regum 
Sicilie  fidelitatem  domino  Innocentio  pape  tertio  suisque  successoribus 
pro  regno  Apulie  et  Sicilie,  necnon  ligium  homagium  sibi  fecit.  Deinde 
in  Alamanniam  est  transvectus  Ecclesie  impensis  magnoque  sludio  et  la- 
bore,  ubi  cum  longa  concertatio  tenderetur  et  pugnantibus  Cesare  atque 
rege,  idem  Fridericus  ut  ad  suum  presidium  Ecclesiam  obligaret,  sibi  pro 
Terre  Sancte  subsidio  imposuit  crucis  signum,  defunctoque  Ottone  de  as- 
sensu  omnium  principum  Alamannie  pro  Ecclesia  Romana  privilegium 
edidit  suo  et  principum  consignatum  sigillis,  quod  nullus  imperator  de 
cetero  Ecclesiam  tam  super  Palrimonio  quam  ducatu  Spoletano  et  Mar- 
chia  ullatenus  molestaret;  et  regnum  Sicilie  divisum  ab  imperio  ab  Ec- 
clesia  recognoscens,  alia  super  hec  privilegia  sua  dedit.  Cumque  idem  rex 
absolutus  fuisset  juxta  formam  Ecclesie  a  sententia  excommunicationis 
in  quam  inciderat,  quia  iter  peregrinationis  non  ceperat  in  termino  quem 
ab  Ecclesia  prefigi  sibi  et  crucesignatis  aliis  procuravit,  ex  industria  ta- 
men  ut  haberet  socios  cum  quibus  accederet  ad  coronationem  Romam, 
juravit  Ecclesiam  et  patrimonium  defensare  privilegiis  roborans  que  ju- 
ravit,  recepit  coronam,  indixit  sibi  transfretandi  terminum  nec  servavit. 
Sed  interim  ut  malefidus  filius,  occupata  Marchia  per  Gonzolinum  suum 
primum  senescalcum,  ducatum  et  illud  palrimonium  invadere  voluit  nec 
ex  toto  valuit.  Tandem  quia  non  ei  cesserat  ut  sperabat,  invasa  restituit, 
mandans  illis  de  ducatu  et  Marchia  qui  exorbitaverant  ut  nec  nunliis 
vel  litteris  suis  crederent  nec  ab  Ecclesie  fidelitate  recederent  ullo  modo. 
Statuit  autem  sibi  prestito  juramento  alium  in  Terram  Sanctam  proficis- 
cendi  terminum,  et  fefellit.  Tertio  vero  termino  per  sponse  dotalitium, 
Ecclesia  procurante,  Jerosolimitanum  regnum  sibi  accessit  ac  per  conse- 
quens  regnum  Cypri.  Juravit  autem  transire  ac  omnibus  crucesignatis 
gratis  dare  passagium  in  termino  constituto;  alioquin  sententiam  excom- 
municationis  incurreret  tunc  prolalam,  et  fecit  hoc  per  orbem  tam  suis 
quam  apostolicis  litteris  et  predicatoribus  nunciari.  Advenientibus  itaque 
multis  militibus  et  peditibus  crucesignatis  in  prefixo  apud  Brundusium , 
(a)  Sic;  forsitan  legendum  mendicans. 

quia  non  erant  juxta  promissum  sufficientia  vasa  nautica  preparata, 
quamvis  interim  ab  Ecclesia  sollicitatus  fuisset  frequentius  litteris  et  nun- 
tiis,  plusquam  LX  millia  crucesignatorum  pre  caumate  obierunt,  inter 
quos  ille  magnus  langravius,  episcopus  Pataviensis  et  plusquam  CCC  electi 
milites  perierunt.  Cesar  vero  non  tunc,  sed  postmodum  excommunicatus 
transivit,  et  per  Rainaldum  suum  vicarium  interim  occupari  fecit  Mar- 
chiam  et  ducatum;  sed  ereptis  his  de  manibus  invasoris  per  vioientiam 
et  magnificum  suffragium  Lombardorum ,  rediit  imperator,  et  absolutus 
pace  facta  juravit  non  occupare  deinceps  Patrimonium ,  sed  defendere 
bona  Ecclesie  ac  de  regno  Apulie  disponere  juxta  Ecclesie  beneplacitum, 
lata  coram  se  de  sua  contumacia  apud  Sanctum  Germanum  excommuni- 
cationis  sententia  si  promissa  forsitan  violaret;  ad  hec  servanda  fideijus- 
sores  adjiciens  civitates  plurimas,  principes  Alemannie  multosque  nobiles 
et  tenutas  arcium  optime  munitarum.  Contra  Romanos  autem  in  persona 
propria  venit  postmodum  cum  multis  militibus,  assumpto  domino  Rei- 
nerio  diacono  cardinale,  ad  recuperandum  et  defendendum  Patrimonium 
contra  illos  et  specialiter  Viterbium  quod  Romani  volebant  contra  Ec- 
clesiam  impugnare.  Fatebatur  vero  quod  ex  debito  fidelitatis  prestito 
Ecclesie  pro  regno  Apulie  tenebatur  Ecclesie  Romane  servire  in  suis  ex- 
pensis  certo  tempore  et  reddere  censum ,  quem  solvit  alioquin,  sed  a 
XII  annis  et  ultra  cessavit  solvere ,  propter  quod  ipse  feudo  merito  se 
privavit.  Ut  autem  vidit  se  pacifice  in  suramo  celsitudinis  imperialis  apice 

residere,  postpositis  juramentis  omnibus  et  promissis  in  pace ,  

.  .  .  .  iste  disponere  voluit  de  sanctuario  Domini ,  clero,  pontificibus  et 
prelatis ,  dissipans  ecclesiarum  bona  fere  omnia  et  invadens ,  ita  quod 
excommunicationis  domini  Gregorii  tempore  plusquam  quinquaginta  va- 
cabant  cathedrales  Ecclesie  in  suo  regno  et  inferioris  gradus  quamplures. 
Cumque  super  his  diu  monitus  non  cessaret,  excommunicationis  lepra 
percussus  a  communione  fuit  fidelium  segregatus.  Idem  vero  propter  hoc 
adeo  in  iram  excanduit  quod  contra  Dominum  cepit  furere  grassando  in 
clerum,  ipsum  velut  oves  occisionis  mactando.  Unde  quosdam  comburere 
non  metuit  tam  fratres  Minores  quam  alios  Domini  sacerdotes  tractos 
prius  ad  caudas  equorum ,  aliquos  vero  relegando ,  non  paucos  etiam 

submergendo;  sacra  cepit  insuper  mysteria  profanare,  dum  tot  peccato- 
rum  funiculis  alligatus,  tot  excommunicationum  catenis  annexus  et  Sa- 
tane  traditus,  coram  se  preter  morem  faciebat  missas  frequentius  ab  ex- 
communicatis  et  degradatis  presbyteris  celebrari,  et  hujusmodi  et  alios 
sacerdotes  cogebat  missas  et  alia  divina  officia  populis  excommunicatis 
altius  decantare.  Spoliavit  etiam  omnes  ecclesias  regni  sui  sericis  orna- 
mentis,  calicibus,  crucibus,  thuribulis  et  imaginibus  argenteis,  que  con- 
flata  et  fracta  in  stipendiarios  milites  dividebat;  et  sui  Saraceni  manifeste 
ludebant  super  crucibus  et  imaginibus  quas  ad  caudas  jumentorum  traxe- 
rant  ad  taxillos,  sacris  altaribus  non  parcentes  quin  juxta  ipsa  publice 

sue  libidinis  obscena  ludibria  exercerent  Adhuc 

autem  iste  sacrilegus  venerandas  imagines  et  sanctorum  reliquias  velut 
peripsima  conculcando,  cathedralem  ecclesiam  civitatis  Amelie  que  est 
in  patrimonio  juxta  Viterbium  subversis  altaribus  fecit  arcem ,  baptiste- 
rium  in  clibanum  transferendo,  projecto  extra  civitatem  per  comitem 
Simonem  corpore  sancte  femine  in  cujus  nomine  fuerat  ipsa  ecclesia  de- 

dicata  Cepit  concilium  prelatorum,  cardinales  etiam 

et  Apostolice  Sedis  legatos,  quos  circumducere  non  expavit  captivos  ad 
sue  ostentationem  victorie,  in  Ecclesie  contumeliam  et  confusionem  per- 
petuam ,  per  civitates  et  oppida  Tuscie  ac  regnum  Apulie  Sedis  Aposto- 
lice  patrimonium  speciale.  Verum  ex  ipsis  multos  necavit  atrocitas  car- 
ceris,  crudelitatis  insania  quam  exercuit  in  eosdem  tam  antistites  quam 
abbates,  monachos  et  clericos  seculares.  Quosdam  autem  qui  vix  evase- 
runt  ita  maceravit  ergastulum  et  egritudo  chronica  sic  afflixit  quod  in 

eis  nunquam  sospitas  pristine  valetudinis  jam  poterit  reparari  

 Claret  igitur  ex  premissis  subnixis  publica  veritale 

quali  sit  sententia  ferienda  in  filiis  (sic)  tam  execrabilis  prophanatio  di- 
vini  cultus  et  nominis,  quanla  pena  corripiendus  tam  improbus  clavium 
\ioIator,  tam  contumax  ecclesiastice  censure  contemptor  et  sacrorum 
omnium  impudens  conculcator,  crudelissimus  cleri  necator,  interemptor 
filii  atque  patris  et  omnium  immanitatum  princeps,  doctissimus  et  famo- 
sus  etiam  transgressor  omnium  que  promittit;  itaque  nulla  potest  cau- 
tione  ligari  Ceterum  hic  secundus  Herodes 

ut  impleret  mensuram  patrum  suorum,  velut  Medea,  proprio  filio  noti 
pepercit,  sed  Hainricum  filium  suum  primogenitum  illectum  blanditiis  et 
vana  promissione  seductum  falsaque  securitate  deceptum,  conjecit  in 
vincula ,  deduxit  per  carceres  ubi  eum  sui  genitoris  erumpens  furor,  in- 
dignatio  pertinax,  ira  immisericors ,  duritia  inflexibilis  sic  afflixit  quod 
dum  vita  sibi  versa  foret  in  tedium,  desperationis  precipitium  advocavit, 
propter  quod  in  dira  morte  juvenis  extorsit  animam  a  corpore  propriam 
et  efflare  suum  coegit  spiritum  renitentem.  Tres  quidem  uxores  quas 
habuit  cum  Orpheo  in  labyrintho  conclusas ,  invisibiles  fere  fecit  et 
a  natorum  aspectibus  alienas,  quas  angustia  carcerum  sic  depressit  ut 
eis  fieret  mori  lucrum  et  vivere  cruciatus;  ipsas  vero  non  eripuit  a  vi- 
vendi  termino  mors  naturalis,  sed  mors  per  coquum  procurata,  ut  opinio 
vulgata  declarat.  Quarta  cum  noluerit  (a)  talibus  detrudi  carceribus, 
delusa  est  ob  insaniam  celsi  nominis  et  aure  gloriam  popularis ,  quanto- 
cius  perfundetur  mestitia  et  horrore  quam  non  absorbebit  superni  roris 
alluvio  nec  vite  solalium  vel  policonium  (b)  pompatice  pietatis.  Nam  spi- 
ritus  zelotypie  postquam  virum  illum  arripit  qui  metuit  sibi  fieri  quod 
aliis  ipse  fecit,  sic  ipsum  varia  suspicione  contra  uxorem  suam  sollicitat, 
ita  continua  vexatione  contorquet  ut  nec  uxori  licet  innocenti  valeat  lo- 
qui  quicquam  pacificum  aut  se  mansuetum  oslendere  vel  serenum,  sed 
eam  cruciat  carcere,  affligit  verberibus,  verbis  dissecat  ac  terrore.  .  .  .  , 
Ceterum  non  est  mirum  si  passim  absque  delectu  injuste  interfecit  ho- 
mines,  cum  temporalem  penam  non  metuat  et  minus  eternam,  eo  quod, 
sicut  sui  domestici  asserunt,  anima  hominis  perit  cum  corpore,  juxta 
Sadduceorum  heresim  qui  resurrectionem  fore  futuram  et  angelum  vel 
spiritum  existere  non  credebant;  verum  apud  tales  omnis  divinus  cultus, 
leges  Christi  et  Evangelia  vacua  sunt  et  cassa.  Sed  errorem  talium  longe 
faciat  Dominus  a  fideli  populo  christiano,  cujus  pars  non  minima  inco- 
lens  Terram  Sanctam,  procurante  ut  asseritur  isto  persecutore  callido, 

(a)  Sic;  legendum  tamen  credimus  non  timuerit. 

(5)  Forsitan  legendum  polinctorium ,  id  est  apparatus  qui  in  ungendis  mortuorum 
corporibus  asservabatur.  Cf.  Ducange,  Glossar.  ad  verb.  Totus  vero  ille  locus  obscu- 
rior  cuique  videbitur. 

VI.  37 

gladiis  nuper  occubuit  impiorum  Sarracenorum  hostium  fidei  christiane. 
Quod  si  verum  forte  constiterit,  omnis  pena  vinceretur  a  tanto  scelere, 
omnis  ultio  esset  insufficiens  ad  vindictam ,  si  vigeret  zelus  Domini  tam 
in  clero  quam  in  populo  christiano. 
Datum  circa  principium  junii. 


esnnuonas-  Henricus,  Angliae  rex,  Fridericum,  Romanorum  imperatorem, 
bjS     precatur  ut  nuntios  suos  commendatos  habeat  quos  ad  concilium 

super  pacis  reformatione  ad  ejus  honorem  laboraturos,  mittere 

proponit. 

(Edit.  ap.  Rymer,  Foedera  et  convent.,  t.  I,  p.  152.) 

Domino  imperatori  rex  salutem.  Ille  novit  qui  nichil  ignorat  et  impe- 
rialem  excellentiam  non  credimus  ignorare  quod  honorem  vestrum  totis 
visceribus  affectamus,ad  quod  fraterne  dilectionis  affectio  nos  excitat  jugi- 
ter  et  inducit.  Sane  laborem  animi  veslri  qui  diutius  laboravit  Altissimus 
sua  gratia  consummabit;  sicut  enim  ex  voluntate  vestra  novimus  proces- 
sisse,  ad  concilium  Lugduni  convocatum  nuncios  mittemus  solemnes  de 
nobilioribus  et  discretioribus  regni  nostri,  qui  ad  vestrum  honorem  super 
pacis  reformatione  per  Dei  gratiam  laudabiliter  laborabunt  et  effectum 
consequenlur  optatum.  Vestram  igitur  excellentiam  exoramus  quatinus 
prefatos  nuntios  nostros  ad  vestram  presentiam  accedentes  commendatos 
habere  velitis  et  eis  benignam  audientiam  exhibere,  qui  utinam  nostro 
desiderio  conveniens  honoris  imperialis  augmentum  procurent. 

Tesle  rege  apud  Westmonasterium,  VIII  die  junii. 


Ordinavit  dominus  imperator  magnum  quoddam  colloquium 
debere  fieri  in  Verona.  Et  venit  ipse  primus  illic  in  exitu  madii. 
Et  convenerunt  ad  ipsum  isti  principes  et  barones,  videlicet  impe- 

rator  Constantinopolis ,  dux  qui  dicitur  Austriae  Stiriaeque ,  dux 
Carinthiae,  dux  Moraviae.  Erat  illic  Eccelinus  de  Romano  et  alii 
multi  nobiles  et  potentes  qui  partem  imperatoris  fovebant.  Duravit 
hoc  colloquium  pluribus  septimanis,  nec  videbatur  haec  tanta 
imperatoris  cura  certum  aliquid  stabilire.  Rolandin.  ap.  Murator. 
Scriptor.,  t.  VIII,  p.  243. 


Fridericus,  Romanorum  imperator,  privilegium  ab  avo  suo  v?^e» 
Friderico  primo  ,  17  septembris  1156,  Heinrico  duci  Austriae 
concessum  renovat  et  confirmat,  quo  marchia  Austriae  in  duca- 
tum  commutatur,  haereditas  in  ducatu  ad  filios  et  filias  devolvitur 
et  privilegia  ducis  Austriae  recensentur. 

(Edit.  ap.  Herrgott,  Geneal.  des  haus.  HohenL,  t.  II,  p.  281,  ex  cod.  bibl. 
Cesar.  Vindob.  secul.  XIII  (Hist.  prqf.,  n°  678) ;  qni  codex  stylum  antiquae  can- 
cellariae  ducatus  Austriae  redolet,  dum  rationarium  Austrie  et  Stirie  a  Rauch 
editum  contineat.  —  Monum.  Boica,  t.  XXVIII,  pars  II,  p.  354,  ex  libro 
copiali  Pataviensi,  secul.  XIII.  —  Mobitz,  Commentar.  dipl.  crit.  super  du- 
plex  privileg.,  p.  13.  Licet  originale  privilegii  Friderici  primi  nusquam  appa- 
ruerit,  hoc  instrumentum  pro  genuino  simul  et  sincero  habere  debemus.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jerusalem  efc 
Sicilie  rex.  Justis  principum  nostrorum  petitionibus  condescendere  cogimur 
quas  nisi  favorabiliter  audiremus,  obaudire  quod  juste  petitur  perinjuriam 
videremur.  Ea  propter  per  presens  privilegium  noverit  tam  presens  etas 
quam  successura  posteritas  quod  Fridericus  dux  Austrie  et  Styrie  ac 
dominus  Karniole,  dilectus  princeps  ac  consanguineus  noster,  quoddam 
privilegium  divi  augusti  imperatoris  quondam  Friderici  avi  nostri  memo- 
rie  recolende  Heinrico  quondam  duci  Austrie  proavo  suo  liberaliter  indul- 
tum  nostro  culmini  presentavit ,  supplicans  attentius  ut  ei  illud  renovare 

et  omnia  que  continentur  in  eo  confirmare  de  nostra  gratia  dignaremur ; 
cujus  tenor  per  omnia  talis  est: 

In  nomine  sancte  et  individue  Trinitatis.  Fridericus  divina  clementia 
favente  Romanorum  imperator  auguslus.  Quamquam  rerum  commutatio 
ex  ipsa  corporali  institulione  possit  firma  consistere  vel  ea  que  legaliter 
geruntur,  nulla  valeant  refragatione  convelli ,  ne  qua  tamen  possit  esse 
geste  rei  dubietas,  nostra  debet  intervenire  imperialis  auctoritas.  Noverit 
igitur  omnium  Christi  imperiique  nostri  fidelium  presens  etas  et  succes- 
sura  posteritas  qualiter  nos,  ejus  cooperante  gratia  a  quo  celitus  in  terram 
pax  est  missa  hominibus,  in  curia  generali  Ratispone  in  Nativitate  sancte 
Marie  Virginis  celebrata  in  presentia  multorum  religiosorum  et  catholico- 
rum  principum,  litem  et  controversiam  que  inter  dilectissimum  patruum 
nostrumHeinricum  ducem  Austrie  et  carissimum  nepotem  nostrum  Heiuri- 
cum  ducemSaxonie  diu  agitata  fuit  de  ducatuBawarorum,  hoc  modo  ter- 
minavimus,  quod  dux  Austrie  nobis  resignavit  ducatum  Bawarie  quem 
statim  in  beneficium  contulimus  duci  Saxonie.  Dux  autem  Bawarie  resi- 
gnavit  nobis  marchiam  Austrie  cum  omni  jure  suo  et  cum  omnibus  bene- 
ficiis  que  quondam  marchio  Liupoldus  habebat  a  ducatuBawarie.  Ne  autem 
in  hoc  facto  aliquatenus  imminui  videatur  honor  et  gloria  dilectissimv 
patrui  nostri,  de  consilio  et  judicio  principum,  Wladizlao  illustri  duce 
Bohemie  sententiam  promulgante  et  omnibus  principibus  approbantibus , 
marchiam  Austrie  in  ducatum  commutavimus  et  eumdem  ducatum  cum 
omni  jure  prefato  patruo  nostro  Heinrico  et  prenobilissime  uxori  sue 
Theodore  in  beneficium  concessimus  perpetuali  jure,  sanctientes  ut  ipsi  et 
liberi  eorum  post  eos  inditferenter  filii  [vel]  filie  eumdem  Austrie  ducatum 
hereditario  jure  a  regno  teneant  et  possideant.  Si  autem  predictus  dux 
Austrie  palruus  noster  et  uxor  ejus  absque  liberis  decesserint,  libertatem 
habeant  eumdem  ducatum  affectandi  cuicumque  voluerint.  Statuimus 
quoque  ut  nulla  magna  vel  parva  persona  in  ejusdem  ducatus  regimine 
sine  ducis  consensu  vel  permissione  aliquam  justitiam  presumat  exercere. 
Dux  vero  Austrie  de  ducatu  suo  aliud  servitium  non  debet  imperio,  nisi 
quod  ad  curias  quas  imperator  prefixerit  in  Bawaria  evocatus  veniat; 
nullam  quoque  expeditionem  debeat  nisi  forte  quam  imperator  in  regna 

vel  provincias  Austrie  vicinas  ordinaverit.  Ceterum  ut  hec  nostra  impe- 
rialis  constitutio  omni  evo  rata  et  inconvulsa  permaneat,  presentem  inde 
paginam  conscribi  et  sigilli  nostri  impressione  insigniri  jussimus,  adhibitis 
testibus  ydoneis  quorum  nomina  sunt  hec  : 

Pilgrimus  Aquilegensis  patriarcha,  Eberhardus  archiepiscopus  Salzbur- 
gensis,  Otto  Frisingensis  episcopus,  Chunradus  Pataviensis  episcopus, 
Eberhardus  Babenbergensis  episcopus,  Hartmannus  Brixinensis  episcopus, 
Hertwicus  Ratisponensis  episcopus  et. . .  Tridentinus  episcopus,  dominus 
Welfo ,  dux  Chunradus  frater  imperatoris ,  Fridericus  filius  regis  Chun- 
radi,  Heinricus  dux  Carinthie,  marchio  Engelbertus  de  Istria,  marchio 
Albertus  de  Staden,  marchio  Diepoldus,  Hermannus  palatinus  comes  de 
Reno,  Otto  comes  palatinus  et  frater  ejus  Fridericus,  et  alii  quamplures. 

Signum  domini  Friderici  Romanorum  imperatoris  invictissimi.  (Mono- 
gramma. ) 

Ego  Rainaldus  cancellarius,vice  Arnoldi  Maguntinensis  archiepiscopi  et 
archicancellarii  recognovi,  regnante  domino  Friderico  Romanorum  impe- 
ratore  in  Christo. 

Datum  Ratispone,  XV  kalendas  octobris,  indictione  IV,  anno  dominice 
incarnationis  M.  C.  LVI,  feliciter,  Amen,  anno  regni  ejus  quinto,  imperii 
secundo. 

Nos  itaque  qui  fidem  et-obsequia  nostrorum  principum  non  patimur 
irremunerata  transire ,  attendentes  fidem  puram  et  devotionem  sinceram 
quam  predictus  dux  ad  majestatis  nostre  personam  et  sacrum  imperium 
habet,  pro  gratis  quoque  servitiis  que  nobis  et  imperio  exhibuit  hactenus 
fideliter  et  devote  et  que  exhibere  poterit  in  antea  gratiora,  ipsius  suppli- 
cationibus  favorabiliter  inclinati,  suprascriptum  privilegium  divi  augusti 
avi  nostri  predicti  huic  nostro  privilegio  de  verbo  ad  verbum  inseri  jussi- 
mus,  omnia  que  continentur  in  eo  de  imperialis  preminentie  nostre 
gratia  confirmantes.  Statuimus  igitur  et  imperiali  sanctimus  edicto  quate- 
nus  nullus  dux,  nullus  marchio,  nullus  princeps,  nullus  comes,  nullus 
prelatus,  nulla  denique  persona  alta  vel  humilis,  ecclesiastica  vel  mun- 
dana,  contra  presentis  innovationis  et  confirmationis  nostre  tenorem  ve- 
nire  presumat.  Quod  qui  presumpserit  indignationem  nostri  culminis  et 

penain  mille  librarum  auri  se  noverit  incurrisse,  quarum  medietas  camere 
nostre,  reliqua  vero  parti  passe  injuriam  applicetur.  Ad  hujus  igitur  in- 
novationis  et  confirmationis  nostre  futuram  memoriam  et  robur  perpetuo 
valiturum,  presens  privilegium  fieri  et  bulla  aurea  typario  nostre  majesta- 
tis  impressa  jussimus  communiri. 

Hujus  rei  testes  sunt  Chunradus  Frisingensis  episcopus,  Heinricus 
Babenbergensis  electus,  Fridericus  illustris  regis  Castelle  filius,  Rudolfus 
comes  de  Habspurch,  Ludvvicus  comes  de  Helfenstein,  Albertus  de  Nyffe, 
et  alii  quamplures. 

Signum  domini  nostriFriderici  Dei  gratia  invictissimiRomanorum  impe- 
ratoris  semper  augusti,  Jerusalem  et  Sicilie  regis.  (Monogramma.) 

Acta  sunt  hec  anno  dominice  incarnationis  M.  CC.  XLV,  mense  junio, 
III  indictionis,  imperante  domino  nostro  Friderico  gloriosissimo  Romano- 
rum  imperatore  semper  augusto ,  Jerusalem  et  Sycilie  rege,  Romani  im- 
perii  ejus  anno  vicesimo  V,  regni  Jerusalem  XXI,  regni  vero  Sicilie  XLVII. 

Datum  Verone,  anno,  mense,  indictione  prescriptis. 


vJunioae'  Fridericus,  Romanorum  imperator,  amplissimum  privilegium 
ab  avo  suo  Friderico  primo,  17  septembris  1156,  Heinrico  duci 
Austriae  quondam  concessum  de  erectione  marchionatus  in  duca- 
tum,  de  successione  masculis  deficientibus  seniori  filiae  defe- 
renda,  de  exemptione  ab  omnibus  subsidiis  imperio  praestandis, 
et  de  aliis  quamplurirnis  praerogativis  confirmat,  hoc  addito  quod 
Fridericus,  dux  Austriae,  crucem  diadematis  imperialis  suo  pileo 
inserat. 

(Edider.  Cuspinian.,  Auslria,  p.  32.  — Arenpeck,  ap.  Pez,  Script.y  1. 1,  p.  1216. 
—  Bircken,  Specul.  Hon.  Austr.,  p.  184.  — Hanthaler,  Fast.  Campil., 
decas  V,  p.  906. —  Dumont,  Corps  diplomat.,  t.  I,  p.  81. —  Lunig,  Cod.  Germ. 
t.  II,  p.  551.  — Lunig  ,  Reichsarchiv,  t.  VII,  p.  7.  —  Schrotter,  Ahhandl. 
aus  dem  Oestr.  Staatsrecht.,  t.  I,  p.  150. —  Arch.  fiir  kund.  Oesterr.  Gesch., 

Notizenblatt,  ann.  1856,  n°  5.  Hoc  spurium  profecto  documentura  una  cum 
aliis  ejusdem  generis  instrumentis  sub  principatu  Rudolfi  IV,  Austriae  ducis, 
circa  annum  1358  vell359  fuisse  fabricatum  libenter  testante  Boehmero  conce- 
dimus.  Originale  enim  nunquam  prodiit,  neque  etiam  ubicumque  ante  hoc  tem- 
pus  transcriptum  invenitur.  Friderici  primi  privilegium  tum  sensu,  tum  forma, 
tum  serraone  falsissimum,  ad  id  confectum  fuisse  videtur  ut  imperitis  persua- 
sum  fieret  Austriae  ducatum  sub  Bambergensi  domo  amplioribus  usum  fuisse 
privilegiis  quam  quae  bulla  aurea  Caroli  IV  recognita  habuisset.) 

In  nomine  sancte  et  individue  Trinitatis,  Amen.  Fridericus  secundus, 
divina  favente  clementia  Romanorum  imperator  semper  augustus,Hierusa- 
lem  et  Sicilie  Rex.  Justis  principum  nostrorum  petitionibus  condescendere 
cogimur,  quas  nisi  favorabiliter  audiremus,  obaudire  quod  juste  petitur 
nos  velle  videremur.  Eapropter  per  presens  privilegium  noverit  tam  pre- 
sens  etas  quam  successura  posteritas  quod  noster  excellentissimus  prin- 
ceps  Fridericus  dux  Austrie  et  Stirie  ac  dominus  Carniole,  dilectus  princeps 
ac  consanguineus  noster,  quoddam  privilegium  divi  augusti  imperatoris 
quondam  Friderici  avi  nostri  memorie  recolende  Henrico  quondam  duci 
Austrie  proavo  suo  dudum  indultum  nostro  culmini  presentavit ,  suppli- 
cans  attentius  ut  ei  illud  innovare  et  omnia  que  continentur  in  eo  confir- 
mare  de  nostra  gratia  dignaremur;  cujus  tenor  per  omnia  talis  est  : 

In  nomine  sancte  et  individueTrinitatis,  Amen.  Fridericus  divina favente 
clementia  Romanorum  imperator  augustus.  Quanquam  rerum  commutatio 
ex  ipsa  corporali  institutione  possit  firma  consistere  nec  ea  que  legitime 
geruntur  ulla  possint  refragatione  convelli,  ne  tamen  rei  geste  ulla  possit 
esse  dubietas,  imperialis  debet  intervenire  auctoritas.  Noverit  igitur  om- 
nium  Christi  imperiique  nostri  fidelium  presens  etas  et  futura  posteritas 
qualiternos,  ejus  cooperante  gratia  a  quo  celitus  pax  missa  est  hominibus 
super  terram,  in  generali  nostra  curia  Ratispone  in  Nativitate  sancte  Marie 
celebrata  in  presentia  multorum  religiosorum  et  catholicorum,  litem  et 
controversiam  que  inter  carissimum  nostrum  patruum  Heinricum  ducem 
Austrie  et  inter  nepotem  nostrum  carissimum  Heinricum  ducem  Saxonie 
diu  agitata  extitit  super  ducatu  Bavarie  et  super  Marchia  a  superiori  parte 
fluminis  Anasi,  terminavimus  hoc  modo  quod  dux  Austrie  resignavit  nobis 

ducatum  Bavarie  et  dictamMarchiam  quos  tenebat :  qua  resignatione  facta 
mox  eundem  ducatum  Bavarie  in  beneficium  contulimus  duci  Saxonie; 
predictus  vero  dux  Saxonie  cessit  et  renuntiavit  omni  juri  et  actioni  quas 
habebat  ad  dictam  Marchiam  cum  omnibus  suis  juribus  et  beneficiis.  Ne 
autem  in  hoc  facto  honor  et  gloria  patrui  nostri  carissimi  aliquatenus  mi- 
nuatur,  de  consilio  et  judicio  principum,  illustri  Wladislao  duce  Bohemie 
sententiam  promulgante  quam  ceteri  principes  approbabant,  marchiona- 
tum  Austrie  et  dictamMarchiam  supra  Anasum  commutavimus  in  ducatum 
eumdemque  ducatum  sub  subscriptis  juribus,  principiis  et  gratiis  omnibus 
liberalitate  Cesarea  contulimus  predicto  Heinrico  nostro  patruo  carissimo, 
prenobili  sue  uxori  Theodore  et  liberis  eorumdem.Obsingularem  favorem 
quo  erga  dilectissimum  patruum  nostrumHeinricum  Austrie  (ducem),  ejus 
conthoralem  prenobilem  Theodoram  et  eorum  successores  necnon  erga 
terram  Austrie  que  clipeus  et  cor  sacri  Romani  imperii  esse  dinoscitur 
afficimur,  de  consilio  et  assensu  principum  imperii,  dictis  conjugibus  et 
eorum  in  eodem  ducatu  successoribus  necnon  pretaxate  terre  Austrie 
subnotatas  constitutiones,  concessiones  et  indulta  auctoritate  imperiali  in 
jura  plena  et  perpetua  redactas  donavimus  liberaliter  vigore  presenlium 
et  donamus.  Primo  quidem  quod  dux  Austrie  quibusvis  subsidiis  seu  ser- 
viciis  non  tenetur,  nec  esse  debet  obnoxius  sacro  Romano  imperio  nec  cui- 
quam  alteri  nisi  ea  de  sui  arbitrii  fecerit  libertate,  eo  excepto  duntaxatquod 
imperio  servire  tenebitur  in  Ungariam  duodecim  viris  armatis  per  men- 
sum  unum  sub  expensis  propriis,  in  ejus  rei  evidentiam  ut  princeps  impe- 
rii  dinoscatur;  nec  pro  conducendis  feodis  requirere  seu  accedere  debet 
imperium  extra  metas  Austrie,  verum  in  terra  Austrie  sibi  debent  sua 
feoda  conferri  per  imperium  et  locari;  quod  si  sibi  denegarent,  ab  imperio 
requirat  et  exigat  literatorie  trina  vice;  quo  facto  juste  possidebit  sua 
feoda  sine  ofFensa  imperii  ac  si  ea  corporaliter  conduxisset.  Dux  etiam 
Austrie  non  tenetur  aliquam  curiam  accedere  edictam  per  imperium  seu 
quemvis  alium  nisi  ultro  et  de  sua  fecerit  voluntate ,  imperiumque  nullum 
feodum  habere  debet  Austrie  in  ducatu.  Si  vero  princeps  aliquis  vel  alte- 
rius  status  persona  nobilisvel  ignobilis,  cujuscumque  conditionis  existat, 
haberet  in  dicto  ducatu  possessiones  ab  ipso  jure  feodali  dependentes,  has 

nulli  locet  seu  conferal  nisi  eas  prius  conduxerit  a  duce  Austrie  memo- 
rato;  cujus  contrarium  si  fecerit,  eadem  feoda  ad  ducem  Austrie  devoluta 
libere  sibi  ex  tunc  jure  proprietatis  et  directi  dominii  pertinebunt,  priuci- 
pibus  ecclesiasticis  et  monasteriis  exceptis  duntaxat  in  hoc  casu.  Cuncta 
etiam  secularia  judicia ,  bannum  sylvestrium  et  ferinarum ,  piscine  et  ne- 
mora  in  ducatu  Austrie  debent  jure  feodali  a  duce  Austrie  dependere. 
Etiam  debet  dux  Austrie  de  nullis  oppositionibus  vel  objectis  quibuscum- 
que  nec  coram  imperio  nec  aliis  quibuslibet  cuiquam  respondere,  nisi  id 
sua  propria  et  spontanea  voluerit  facere  voluntate,  sed  si  voluerit  unum 
locare  poterit  de  suis  vasallis  seu  homolegiis  et  coram  illo  secundum  ter- 
minos  prefixos  parere  potest  et  debet  justicie  complemento.  Tnsuper 
potest  idem  dux  Austrie  quando  impugnatus  fuerit  ab  aliquo  de  duello, 
per  unum  idoneum  non  in  enormitatis  macula  detentum,  vices  suas  pror- 
sus  supplere,  et  illum  ipsa  eadem  die  seu  princeps  vel  alius  quisquam  pro 
alicujus  nota  infamie  non  potest  impetrare,  nec  debet  impugnari.  Pre- 
lerea  quicquid  dux  Austrie  in  terris  suis  seu  districtibus  suis  fecerit  vel 
statuerit,  hoc  imperator  nec  alia  potentia  modis  seu  viis  quibuscumque 
non  debet  in  aliud  in  posterum  commutare;  et  si,  quod  Deus  avertat,  dux 
Austrie  sine  herede  filio  decedet,  idem  ducatus  ad  seniorem  filiam  quam 
reliquerit  devolvatur.  Inter  duces  Austrie  qui  senior  fuerit  dominium  ha- 
beat  dicte  terre ,  ad  cujus  etiam  seniorem  filium  dominium  jure  heredi- 
tario  deducatur,  ita  tamen  quod  ab  ejusdem  sanguinis  stipite  non  recedat, 
nec  ducatus  Austrie  ullo  unquam  tempore  divisionis  alicujus  recipiat  sec- 
tionem.  Si  quis  in  dicto  ducatu  residens  vel  in  eo  possessiones  habens 
fecerit  contra  ducem  Austrie  occulte  vei  publice  et  dicto  duci  in  rebus  et 
corpore  sine  gratia  [fuerit]  condempnatus,  imperium  dicto  duci  Austrie 
contraomnes  suos  injuriatores  debet  auxiliari  et  succurrere  quod  justitiam 
assequatur.  Dux  Austrie  principali  amictus  veste,  superposito  ducali  pileo 
circumdato  serto  pinnito ,  baculum  habens  in  manibus ,  equo  assidens  et 
insuper  more  aliorum  principum  imperii,  conducere  ab  imperio  feoda  sua 
debet;  dicti  ducis  institutionibus  et  destitutionibus  in  ducatu  suo  Austrie 
est  parendum.  Et  potest  in  terris  suis  omnibus  tenere  judeos  et  usurarios 
publicos  quos  vulgus  vocat  Gawetschin,  sine  imperii  molestia  et  offensa. 

VI.  38 

Si  quibusvis  curiis  publicis  imperii  dux  Austrie  presens  fuerit,  unus  de 
palatinis  archiducibus  est  censendus  et  nichilominus  in  consessu  et  incessu 
ad  latus  dextrum  imperatoris  post  electores  principes  obtineat  primum 
locum.  Dux  Austrie  donandi  et  deputandi  terras  suas  cuicumque  voluerit 
habere  debetpotestatem  liberam  si,  quod  absit,sine  heredibus  liberis  dece- 
deret,  nec  in  hoc  per  imperium  debet  aliqualiter  impediri.  Prefatus  quo- 
que  ducatus  Austrie  habere  debet  omnia  et  singula  jura ,  privilegia  et 
indulta  que  obtinere  reliqui  principalus  imperii  dinoscuntur.  Volumus 
etiam  ut  si  districtus  et  ditiones  dicti  ducatus  ampliati  fuerint  ex  heredi- 
tatibus,  donalionibus,  emptionibus,  deputationibus  vel  quibusvis  aliis 
devolutionum  successionibus,  prefata  jura,  privilegia  et  indulta  ad  aug- 
mentum  dicti  dominii  Austrie  plenarie  referantur.  Et  ut  hec  nostra  impe- 
rialis  constitutio  omni  evo  firma  et  inconvulsa  permaneat,  presentes  litte- 
ras  scribi  et  sigilli  nostri  impressione  fecimus  insigniri,  adhibitis  idoneis 
testibus  quorum  nomina  sunt  hec  : 

Pilgrimus  patriarcha  Aquilegiensis,  Eberhardus  archiepiscopus  Saltz- 
burgensis,  Otto  Frisingensis  episcopus,  Gonradus  Pataviensis  episcopus, 
Eberhardus  Babenbergensis  episcopus,  Hartmannus  Brixinensis,  Hartwi- 
cus  Ratisponensis  et.  .  .  Tridentinus  episcopi,  dominus  Welffo,  dux  Con- 
radus  frater  imperatoris,  Fridericus  filius  regis  Conradi,  Heinricus  dux 
Carinthie,  marchio  Engelbertus  de  Istria,  marchio  Adelbertus  de  Staclen, 
marchio  Diepoldus,  Hermannus  palatinus  comes  de  Reno,  Otto  comes 
palatinus  et  frater  ejus  Fridericus,  Eberhardus  comes  de  Sultzbach,Rudol- 
fus  comes  de  Sweinsheutt,  Albertus  comes  Hallensis,  Eberhardus  comes 
de  Purkhusen,  comes  de  Bucena,  comes  de  Peylnstein,  et  alii  quamplures. 

Signum  domini  Friderici  Romanorum  imperatoris  invictissimi  (Mo- 
nogramma). 

Ego  Rainaldus  cancellarius  vice  Arnoldi  Moguntini  archiepiscopi  et 
archicancellarii  recognovi,  regnante  domino  Friderico  Romanorum  impe- 
ralore  augusto  in  Christo. 

Datum  Ratispone,  quinto^decimo  kalendas  octobris,  indictione  quarta, 
anno  dominice  incarnationis  millesimo  centesimo  quinquagesimo  sexto, 
feliciter,  Amen,  anno  regni  ejus  quinto,  imperii  secundo. 

Nos  itaque  qui  fidem  et  obsequia  nostrorum  principum  non  patimur 
irremunerata  transire,  attendentes  fidem  puram  et  devotionem  sinceram 
quam  predictus  princeps  ad  majestatis  nostre  personam  et  sacrum  impe- 
rium  habet,  pro  gratis  quoque  servitiis  que  nobis  et  imperio  exhibuit  hac- 
tenus  fideliter  et  devote  et  que  exhibere  poterit  in  antea  gratiora,  ipsius 
supplicationibus  favorabiliter  inclinati,  suprascriptum  privilegium  divi 
augusti  avi  nostri  predicti  huic  nostro  privilegio  de  verbo  ad  verbum 
inseri  jussimus ,  omnia  que  continentur  in  eo  de  imperialis  preeminentie 
nostre  gratia  confirmantes.  Igitur  competit  etiam  nostro  imperiali  impe- 
rio  illustri  principi  nostro  predilecto  Friderico  speciali  gratia  gratiando. 
Quapropter  concedimus  etiam  et  damus  eidem  illustri  principi  duci  Aus- 
trie  hec  subscripta  ad  habendum  pro  jure  plenario  ut  nullus  suorum 
feudalium  aut  suas  terras  inhabitantium  vel  possidentium  nulli  alteri 
aliquid  juris  obediat ,  excepto  sibimetipsi  Friderico  principi  duci  Austrie 
ac  suas  vices  supplentibus  sive  poteslatem  habentibus.  Concedimus  etiam 
nostro  illustri  principi  duci  Austrie  crucem  nostri  diadematis  suo  princi- 
pali  pileo  sufferendam.  Volumus  etiam  ut  dictus  dux  Austrie  omnia  sua 
feudalia  sive  jura  liberaliter  suscipiat  datione  sine  omni.  Igitur  jura  omnia 
prescripta  illustris  dux  Austrie  rite  et  liberaliter  tenere  debeat  in  omni- 
bus  suis  terris  quas  jam  possidet  et  in  futurum  possidebit.  Statuimus 
igitur  et  imperiali  sancimus  edicto  quatenus  nullus  rex,  nullus  marchio, 
nullus  comes,  nullus  prelatus,  nulla  denique  persona  alta  vel  humilis, 
ecclesiastica  vel  mundana,  contra  presentis  innovationis  et  confirmationis 
nostre  tenorem  venire  presumat.  Quod  qui  presumpserit  indignationem 
nostri  culminis  etpenam  mille  librarum  auri  se  noverit  incurrisse,  quarum 
medietas  camere  [nostre],  reliqua  vero  parti  passe  injuriam  applicetur. 
Ad  hujus  igitur  innovationis  et  confirmationis  nostre  futuram  memoriam 
et  robur  perpetuo  valiturum,  presens  privilegium  fieri  et  bulla  aurea  (1) 
typario  nostre  majestatis  impressa  jussimus  communiri. 


(1)  Intransumpto  anni  1437  quod  exhibuit  Dumont ,  haec  aurea  bulla  describitur,  velut  filis 
sericis  rubri  coloris  impendens;  avelli  tamen  potuit  ex  allero  privilegio  sincera  bulla,  quae  huic 
spurio  fuerit  callide  alligata. 

Hujus  rei  testes  sunt  Conradus  Frisingensis  episcopus,  Heinricus  Bam- 
bergensis  electus,  Fridericus  filius  illustris  regis  Castelle,  Rudolphus  no- 
bilis  comes  de  Habspurg,  Ludovicus  comes  de  Helfenstein,  Albertus  de 
Niffe,  et  alii  quamplures. 

Signum  domini  nostri  Friderici  Dei  gratia  invictissimi  Romanorum  im- 
peratoris  semper  augusti,  Jerusalem  et  Sicilie  regis  (Monogramma). 

Acta  sunt  hec  anno  dominice  incarnationis  M.  CC.  XLV,  mense  junio, 
III  indictione ,  imperante  domino  nostro  Friderico  gloriosissimo  Romano- 
rum  imperatore  semper  augusto,  Hierusalem  et  Sicilie  rege,  Romani  im- 
perii  ejus  anno  vicesimo  quinto,  regni  Hierusalem  vicesimo  primo,  regni 
vero  Sicilie  quadragesimo  septimo. 

Datum  Verone,  anno,  mense  et  indictione  prescriptis. 


[Jun°oa]e'  Fridericus,  Romanorum  imperator,  Fridericum,  ducem  Aus- 
triae,  de  duce  promovet  in  regem  cum  amplissimis  privilegiis, 
conceditque  ut  de  provincia  Carniolae  ducatum  faciat  immediate 
ipsi  et  per  ipsum  imperio  responsurum. 

(Edit.  ap.  Petr.  de  Vin.  epist.,  lib.  VI,  cap.  XXVI.  —  Schrotter,  Abhandl. 
aus  dem  Oestr.  Staatsrecht,  1. 1,  p.  155. —  Wurdtwein,  Nova  subsid.  diplom., 
t.  XII,  p.  23,  e  cod.  Vatican.  3999.  Nunc  quoque  coll.  cura  codicib.  bibl. 
Cesar.  Paris.,  fonds  Saint-Germain  Harlay,  n°  455,  pars  VI,  p.  26,  et  fonds 
Notre-Dame ,  202.  Licet  hoc  privilegium  nos  adhuc  de  sinceritate  sua  incertos 
detineat,  antiquurn  esse  et  ipsi  Friderico  Austriae  duci  coaetaneura  libenter 
confitemur.) 

Fridericus,  etc,  duci  Austrie  et  Stirie,  suo  dilecto  principi  et  comiti 
Carniole,  gratiam  suam  et  omne  bonum.  De  fulgore  throni  Caesarei, 
velut  ex  sole  radii  sic  cetere  prodeunt  dignitates,  ut  prime  lucis  inte- 
gritas  minorati  luminis  non  sentiat  detrimenta,  tantoque  magis  imperiale 
sceptrum  extollitur  et  tanto  cura  regiminis  solicitudinibus  relevatur, 
quanto  tribunal  ipsius  digniores  in  circuitu  circumspicit  consimiles  regio- 

nes.  Hac  igitur  consideratione  commoniti,  qui  coelesti  providentia  Ro- 
mani  imperii  moderamur  habenas ,  solii  nostri  decus  tam  veterum  digni- 
tatum  ornatibus  confovemus,  quam  novis  honoribus  ampliamus.  Tuis 
igitur,  devotissime  princeps  noster,  supplicationibus  favorabililer  incli- 
nati,  nec  minus  ad  exaltationem  honoris  sacri  imperii  nostri  respectum 
habentes,  de  infra  scriptorum  principum  nostrorum  consilio,  videlicet 
S.  Ratisponensis  episcopi  imperialis  aule  cancellarii,  Rudigeri  Pataviensis 
episcopi,ConradiFrisingensis  episcopi,  AldrigectiTridentiniepiscopi,  Lan- 
dulfi  Warmaciensis  episcopi,  Henrici  Bambergensis  electi,  Egenonis 
Brixinensis  electi,  Federici  abbatis  Campidonensis,  Conradi  abbatis  Elwa- 
censis,  Oddonis  ducis  Meranie  et  Bernardi  ducis  Karinthie;  ducatus 
Austrie  et  Stirie  cum  pertinentiis  suis  et  terminis  quos  hactenus  ha- 
buerunt,  ad  nomen  et  omen  regium  transferentes,  te  hactenus  predic- 
torum  ducatuum  ducem,  de  potestatis  nostre  plenitudine  et  magnifi- 
centia  promovemus  in  regem;  eisdem  libertatibus ,  immunitatibus  et 
juribus  predictum  regnum  tuum  presentis  epigrammatis  autoritate  do- 
tantes,' que  deceant  regiam  dignitatem ,  ut  tamen  ex  honore  quem 
tibi  libenter  addicimus,  nihil  honori  et  juri  nostri  diadematis  aut  imperii 
subtrahatur  :  quinimmo  sicut  hactenus  tanquam  dux,  princeps  et  fidelis 
noster  extiteras,  sic  in  posterum  regio  decoratus  honore,  tu  et  succes- 
sores  tui,  legitimi  principes,  fideles  et  devoti  nobis  et  successoribus  nos- 
tris  et  imperio  perpetuo  persistatis,  nihilque  propterea  juri  et  honori 
imperii  in  predictis  regno  et  terris  tuis  omnino  depereat  vel  decrescat, 
que  hactenus  habuit  in  eisdem;  eor  specialiter  et  nominatim  expresso, 
quod  successores  tui  non  per  electionem  prelatorum,  ducum,  comitum, 
aut  quorumlibet  nobilium  eligantur  in  regem,  sed  semper  major  natu 
seu  senior  ex  generatione  tua ,  ex  te  et  ex  successoribus  tuis  legitime 
descendentes,  in  regno  succedant.  Nullusque  ex  eis  coronam  aut  con- 
secrationem  in  predicto  tuo  regno  de  manu  cujusquam  accipiat,  sed  a 
nobis  et  successoribus  nostris,  tantum  in  curia  nostra,  vel  ab  his,  qui 
speciale  mandatum  a  nobis  super  hoc  habeant,  coronationis  et  conse- 
crationis  munus  et  decus  pro  tempore  consequatur.  Alii  vero  heredes 
minores  natu  non  habeant  aliud,  nisi  quod  ex  regis  gratia  potuerunt 

obtinere.  Illucl  etiam  jnri  regio  et  honori  eonjungimus ,  ut  si  aliquis 
comes,  nobilis  aut  ministerialis,  vel  miles  de  regno  tuo  contra  te  et  suc- 
cessores  tuos  et  terram  tuam  forsitan  excesserit ,  et  pro  suo  excessu  cas- 
trum  vel  munitiones  suas  ab  excedente  per  te  vel  per  nuncios  tuos  peti 
contigerit ,  ipsaque  negaverit  assignare,  ipsum  ex  jure  regie  dignitatis 
per  sententiam  curie  tue  bannire  et  forbannire  valeas,  ipsumque  ex- 
tra  legem  facere  omnis  juris  suffragio,  prout  est  moris  imperii ,  carce- 
rari.  Ceterum,  ut  pacem  et  justiciam,  que  sunt  regnorum  omnium 
fundamenta,  possis  in  predicto  regno  tuo  constantius  confovere,  pre- 
sentium  tibi  autoritate  concedimus  ut  si  quis  in  predicto  regno  tuo 
manifestus  extiterit  malefactor,  tuo  videlicet  aut  curie  tue  justo  judicio 
condemnetur.  Cumque  aliquis  de  predicto  regno  tenuerit,  foverit  vel 
defenderit  eundem,  et  requisitus  tuo  judicio  noluerit  assignare,  eadem 
pena  puniri  debeat  receptator  idemque  defensor  qua  malefactor  ipse 
puniri  deberet.  Ad  decus  preterea  regni  tui,  presentis  privilegii  auto- 
ritate  permittimus,  ut  de  provincia  Carniole  ducatum  facias  immediale 
tibi  et  per  te  nobis  et  successoribus  nostris  et  imperio  responsurum;  et 
ut  in  ducatu  ipso  Anselinum  cognatum  tuum,  fidelem  nostrum,  in  ducem 
valeas  promovere,  plenam  tibi  concedimus  potestatem.  Ad  cujus  rei 
memoriam  et  robur  perpetuo  valiturum  ,  prcsens  privilegium  fieri  et 
bulla  aurea  typario  nostre  majestatis  impressa  jussimus  communiri. 

Acta  sunt  hec  anno  dominice  incarnationis  M.  CC.  XLV,  III  indic- 
tione,  etc.  (1). 

(I)  In  veteribus  exemplaribus  notae  chronologicae  non  ad  integrum  neque  sub  diffinitiva 
forma  exarantur.  Valde  dubium  est  an  hoc  privilegium,  licet  in  imperiali  cancellariatu  confec- 
lum,  unquam  fuerit  promulgatum  et  a  duce  ipso  receptum.  De  facto  tamen,  scilicet  de  pos- 
tulalione  regalis  tituli,  haec  tradit  Chronic.  Garstense,  apud  Rauch,  t.  I,  p.  33.  «  Item  Fri- 
dericus,  dux  Auslriae,  in  signum  recipiendi  regni  per  Heinricum  episcopum  Babenbergensem 
apud  Wiennam  quam  pluribus  nobilibus  praesentibus  annulum  regalem  accepit  ab  imperatore 
transmissum;  et  eo  anno  circa  Pentecosten  apud  Veronam  cum  multo  comitatu  dominum 
imperatorem  visitavit,  sperans  se,  sicut  idem  promiserat,  regali  dignitate  decorari.  Sed  infecto 
negotio,  immo  potius  ad  futura  suspensus  ad  terram  suam  revertitur.  »  Vide  quoque  Chronic. 
Claustroneob.,  ibid.,  t.  I,  p.  87,  quod  vetustate  sua  non  minus  commendatur.  Quoad  Pernoldi 
testimonium,  his  verbis  :  «  Imperator  sponte  duci  dignitatem  regis  obtulit,  quam  acceptare 
noluit  ue  pontiBcem  offenderet  »,  nulla  omnino  fide  dignum  nobis  videtur. 

Fridericus,  Romanorum  imperator,  ad  supplicationem  Henrici 
de  Hohenlohe  magistri  domus  Sanctae  Mariae  Theutonicorum , 
omnes  terras  quas  in  partibus  Curlandiae,  Letowiae  et  Semigalliae 
conquirere  potuerit,  ei  concedit,  cum  regalibus  quae  ad  imperium 
pertinent  juribus  exercendis. 

(Edider.  Lucas  David,  t.  II,  p.  1 27.  —  Ziegenhorn,  Kurland  Staatsrecht,  beil.  8. 
—  Hennes,  Cod.  diplom.  ord.  S.  Mariae  Theutonic.,  p.  122-125,  n°  120.) 

In  nomine  sancte  et  individue  Trinitatis.  Amen.  Fridericus  secundus, 
divina  favente  clemenlia  Romanorum  imperator  semper  auguslus,  leru- 
salem  et  Sicilie  rex.  Ad  hoc  Deus  imperium  nostrum  pre  regibus  orbis 
terre  sublime  constituit  et  per  diversa  mundi  climata  ditionis  nostre 
terminos  ampliavit,  ut  ad  magnificandum  in  seculis  nomen  ejus  et  fidem 
in  gentibus  propagandam,  prout  ad  predicationem  Evangelii  sacrum 
Romanum  imperium  preparavit,  sollicitudinis  nostre  cura  versetur  ut 
non  minus  ad  depressionem  quam  conversionem  infidelium  gentium  in- 
tendamus,  illius  provisionis  gratiam  indulgentes  per  quam  viri  catholici 
pro  subjugandis  barbaris  nationibus  et  divino  cultui  reformandis,  instan- 
tiam  diuturni  laboris  assumant  et  tam  res  quam  personas  indeficienter 
exponant.  Eapropter  per  presens  privilegium  notum  fieri  volumus  mo- 
dernis  imperii  et  posteris  universis  qualiter  frater  Heinricus  de  Hohenloch 
venerabilis  magister  sacre  domus  hospitalis  Sancte  Marie  Theutonicorum 
Jerusalem  fidelisnoster  devotam  animi  sui  voluntatem  attentius  reserando 
proposuerit  coram  nobis  quod  cum  ipse  et  fratres  domus  sue  pio  estuantes 
desiderio  ad  dilatandam  fidem  catholicam  et  cultum  divini  nominis  am- 
pliandum,  sub  confidentia  divini  auxilii  laborem  libenter  assumerent  et 
insisterent  oportune  ad  ingrediendum  et  obtinendum  terras  Gurlandiam, 
Letoviam  et  Semigalliam  ad  honorem  et  gloriam  veri  Dei ,  celsitudinem 
nostram  attentius  implorabat  quod  si  dignaremur  annuere  votis  suis, 
auctoritate  nostra  fretus  inciperet  aggredi  et  persequi  tantum  opus  et  si 

nostra  sibi  et  domui  sue  concederet  et  confirinaret  serenitas  omnes  terras 
que  in  partibus  predictis,  Curlandia  videlicet,  Letowia  et  Semigallia,  per 
suam  et  fratrum  suorum  instantiam  fuerint  acquisite  et  insuper  domum 
suam  immunitatibus,  libertatibus  et  aliis  concessionibus  quas  de  con- 
quisitione  predictarum  terrarum  petebat,  nostre  munificentie  privilegio 
muniremus,  ipse  ad  ingressum  et  conquisitionem  terrarum  prescriptarum 
continuis  et  indefessis  laboribus  bona  domus  exponeret  et  personas.  Nos 
igitur  attendentes  promptam  et  expositam  voluntatem  et  ferventem  de- 
votionem  ejusdem  magistri  qua  pro  terris  ipsis  sue  domui  acquirendis 
ferventer  in  Domino  estuabat,  et  quod  terre  ipse  sub  monarchia  imperii 
sint  contente,  confidentes  quoque  de  prudentia  magistri  ejusdem  quod 
homo  sit  potens  operc  et  sermone  et  per  suam  et  fratrum  suorum  instan- 
tiam  potenter  incipiet  et  conquisitionem  terrarum  ipsarum  viriliter  prose- 
quetur  nec  desistet  inutiliter  ab  inceptis,  sicut  plures  multis  laboribus 
in  eodem  negotio  frustra  temptatis  cum  viderentur  proficere  defecerunt; 
auctoritatem  eidem  magistro  concessimus  terras  predictas  cum  viribus 
et  totis  conatibus  invadendi,  concedentes  et  confirmantes  eidem  magistro, 
successoribus  ejus  et  domui  sue  in  perpetuum  omnes  terras  quas  in  par- 
tibus  Curlandie,  Letowie  et  Semigallie  Deo  facienteconquiret,  velut  vetus 
et  debitum  jus  imperii  in  montibus,  planitie,  nemoribus,  fluminibus  et  in 
mari,  ut  eas  liberas  ab  omni  servitio  et  exactione  teneant  et  immunes,  et 
nulli  teneantur  inde  nisi  tantum  nobis  et  successoribus  nostris  Romanis 
principibus  respondere.  Liceat  insuper  eis  per  omnes  terras  conquisi- 
tionis  eorum,  sicut  acquisite  per  eos  et  acquirende  fuerint,  ad  commodum 
'domus  passagia  el  thelonia  ordinare,  nundinas  et  fora  statuere,  monetam 
cudere,  tallias  et  alia  jura  taxare,  directuras  per  terram  in  fluminibus  et 
in  mari  sicut  utile  viderint  stabilire,  fodinas  et  megeras  auri  et  argenti, 
ferri  et  aliorum  metallorum  ac  salis  que  fuerint  vel  invenientur  in  terris 
ipsis  possidere  perhenniter  et  habere.  Concedimus  insuper  eis  judices  et 
rectores  creare  qui  subjectum  sibi  populum ,  tam  eos  videlicet  qui  con- 
versi  sunt  quam  alios  omnes  in  sua  superstitione  degentes ,  juste  regant 
etdirigant  et  excessus  malefactorum  animadvertant,secundum  quod  ordo 
exegerit  equitatis.  Preterea  civiles  et  criminales  causas  audiant  et  diri- 

mant  secundum  calculum  rationis.  Adjicimus  insuper  ex  gratia  nostra 
quod  idem  magister  et  successores  sui  jurisdictionem  et  potestatem  illam 
habeant  et  exerceant  in  terris  suis  quam  aliquis  princeps  imperii  melius 
habere  dinoscitur  in  terra  quam  habet,  ut  bonos  usus  et  consuetudines 
ponant ,  assisias  faciant  et  statuta  quibus  et  fides  credentium  roboretur 
et  omnes  eorum  subditi  pace  tranquilla  gaudeant  et  utantur.  Ceterum 
auctoritate  presentis  privilegii  firmiter  prohibemus  ut  nullus  princeps, 
dux,  marchio ,  comes,  prelatus ,  advocatus,  officialis,  nullave  persona 
sublimis  vel  humilis,  ecclesiastica  vel  mundana,  contra  presentis  con- 
cessionis  et  confirmationis  nostre  tenorem  audeat  aliquid  attemptare. 
Quod  si  presumpserit  indignationem  nostri  culminis  et  penam  quingen- 
tarum  librarum  auri  se  noverit  incursurum,  quarum  medietas  camere 
nostre,  reliqua  vero  passis  injuriam  applicetur.  Ad  hujus  igitur  conces- 
sionis  et  confirmationis  nostre  futuram  memoriam  et  robur  perpetuo  va- 
liturum,  presens  privilegium  fieri  et  bulla  aurea  typario  nostre  majestatis 
impressa  jussimus  communiri. 

Hujus  rei  testes  sunt  :  Chunradus  illustris  Romanorum  in  regem  elec- 
tus,  Eberhardus  Salzpurgensis  archiepiscopus ,  Sifridus  Ratisponensis 
episcopus,  iraperialis  aule  cancellarius,  Rogerus  Pataviensis  episcopus, 
Chunradus  Frisingensis  episcopus,  Heinricus  Rabenbergensis  electus, 
Egeno  Rrixinensis  electus,  Fridericus  Campidonensis  abbas,  Chunradus 
Elwacensis  abbas,  Fridericus  dux  Austrie  et  Stirie,  Otto  dux  Meranie, 
Rernhardus  dux  Carinthie,  Albertus  comes  Tirolensis,  Ulricus  comes  de 
Ultimis,  Rudolfus  comes  de  Habchesburch ,  Ludowicus  comes  de  Fro- 
burch,  Godefridus  et  Chunradus  de  Hohenloch,  et  alii  quamplures. 

Signum  domini  nostri  Friderici,  Dei  gratia  invictissimi  Romanorum 
imperatoris  semper  augusti ,  Ierusalem  et  Sicilie  regis.  (Monogramma.) 

Acta  sunt  hec  anno  dominice  incarnationis  millesimo  ducentesimo 
quadragesimo  quinto,  mense  junio,  tertie  indictionis,  imperante  domino 
nostro  Friderico  gloriosissimo  Romanorum  imperatore  semper  augusto, 
Ierusalem  et  Sicilie  rege,  Romani  imperii  anno  vicesimo  quinto,  regni 
Ierusalem  vicesimo  primo,  regni  vero  Sicilie  quadragesimo  septimo,  feli- 
citer.  Amen. 

VI.      .  39 

Datum  Verone  per  manus  magistri  Werdensis  prepositi,  imperialis  aule 
notarii,  anno,  mense  et  indictione  prescriptis. 


Fridericus,  Romanorum  imperator,  ad  supplicationem  Henrici 
de  Hohenlohe  magistri  domus  Sanctae  Mariae  Theutonicorum , 
compositionis  pactum  inter  Johannem  Lausanensem  electum  et 
domum  Theutonicorum  anno  1245  initum  super  ecclesia  Chuni- 
censi,  confirmat, 

(Edit.  ap.  Soloth.  WochenbL,  ann.  1828,  n°  24,  p.  242  et  244;  nunc  coll.  cum 
copialbuch  ord.  Teutonic.  in  archivo  Konigsberg.,  cujus  nobis  liberaliter  cl.  vir 
Voigt  copiam  fecit.  Adest  quoque  in  Soloth.  JVochenbl.,  ibid.,  p.  243,  prior 
confirmatio  ab  Innocentio  IV  data  Laterani,  kal.  febr.,  pontific.  auno  primo.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Imperiali  celsitudini  cedit  ad  gloriam  suorum  vota 
fidelium  benigno  favore  respicere  et  justas  supplicationes  eorum  favora- 
bililer  exaudire.  Hinc  est  igitur  quod  per  presens  scriptum  notum  fieri 
volumus  universis  imperii  fidelibus  tam  presentibus  quam  futuris  quod 
frater  Heinricus  de  Hohenlohe,  venerabilis  magister  hospitalis  Sancte 
Marie  Theutonicorum  Jerusalemitani,  fidelis  noster,  culmini  nostro  quod- 
dam  scriptum  compositionem  inter  domum  suam  et  Johannem  venera- 
bilem  Lausanensem  episcopum  et  capitulum  ejus  super  ecclesia  Chuni- 
censi  initam  continens  presentavit,  serenitati  nostre  supplicans  humiliter 
et  devote  quatenus  ipsam  compositionem  ratam  habere  et  confirmare  de 
nostra  gratia  dignaremur.  Cujus  tenor  per  omnia  lalis  est : 

Albertus  prepositus  Novi  Castri,  Hugo  cantor  Basiliensis  et  Rudolphus 
decanus  de  Viviaco  (a)  presentium  lectoribus  notitiam  subscriptorum. 
Cum  facile  labantur  ab  hominum  memoria  que  geruntur  si  scriptis  non 
fuerint  commendata,  ne  seriem  sequentium  vetustatis  oblivio  notitie  sub- 

(a)  In  copialbuch  de  Viniaco;  rectius  tamen  de  Viviaco,  de  Vevay. 

trahat  futurorum,  noverint  quos  scire  fuerit  oportunum  quod  cum  causa 
que  inter  venerabilem  dominum  Johannem  (a)  Lausanensem  electum 
ejusque  capitulum  ex  una  et  religiosos  viros  G.  preceptorem  et  fratres 
domus  hospitalis  Sancte  MarieTheutonicorum  ex  parte  altera  vertebatur, 
super  ecclesia  Chunicensi  cum  capellis  et  rebus  aliis  spectantibus  ad  eam- 
dem,  coram  judicibus  a  Sede  Apostolica  delegatis  fuisset  diutius  ventilata, 
tandem  post  varias  altercationes  in  nos  tres  compromissum  fuit,  de  co- 
muni  partium  voluntate  se  sub  pena  ducentarum  marcarum  sponden- 
tium  decisionem  nostram  quoad  omnia  que  premissa  sunt  observare. 
Nos  itaque  consideratis  periculis  animarum  necnon  partium  laboribus  et 
sumptuosis  expensis,  inter  eos  amicabilem  compositionem  facere  cu- 
pientes,  in  nomine  sancte  et  individue  Trinitatis  arbitrari  curavimus  in 
hunc  modam;  ut  fratres  predicti  Chunicensem  ecclesiam  cum  omnibus 
attinentiis  suis  de  celero  pacifice  possideant  et  quiete,  sic  tamen  ut  sa- 
cerdos  a  fratribus  ad  eamdem  ecclesiam  presentatus  et  ab  episcopo  ca- 
nonice  institutus  cum  ecclesia  Chunicensi  et  ejus  appenditiis,  quemadmo- 
dum  alie  parochiales  ecclesie,  Lausanensi  episcopo  perpetuo  sit  subjectus; 
nihilominus  hoc  adjecto  ut  episcopus  prelibatus  qui  tunc  pro  tempore 
fuerit,  nec  in  Berna  nec  in  alio  Chunicensis  ecclesie  territorio  vel  eliam 
parochia,quantum  in  eo  fuerit,aliquam  ecclesiam  in  fratrum  prejudicium 
de  novo  construi  patiatur.  Verumtamen  sorores  et  presbyteri  de  Capella 
residentes  in  nemore  juxta  Bernam  nullum  omnino  de  cetero  respectum 
habeant  ad  ecclesiam  Chunicensem,  sub  gubernatione  solius  dumtaxat 
episcopi  permanentes.  Ceterum  quonianrquartam  decimarum  ac  quedam 
alia  memoratus  electus  ad  se  pertinere  dicebatln  ecclesia  suprascripta, 
nos  eidem  suisque  successoribus  a  fratribus  sepefatis  in  recompensa- 
tionem  omnium  predictorum  argenti  viginti  marcas  et  unam,  non  ex  par- 
tium  pactione ,  sed  de  voluntate  et  conscientia  earumdem  et  ex  nostra 
potius  ordinatione,  annuatim  jussimus  exhiberi,  singulis  annis  duobus 
terminis  persolvendas;  sic  videlicet  ut  in  festo  sancti  Galli  medietas  una 
et  infra  octavam  Pentecostes  altera  persolvatur  plebano  de  Aventica  vel 


(a)  Scilicet  de  Cossonay. 

alii  nuntio  episcopi  apud  Avenlicara  per  fratres  vel  eorum  nuntios  exhi- 
benda ;  quod  si  prior  medietas  in  festo  sancti  Galli  solvenda  infra  festum 
Omnium  Sanctorum  de  fratrum  negligentia  non  fuerit  persoluta,  sepefali 
fratres  ipsam  pene  nomine  restituent  duplicatam,  eodem  in  reliqua  me- 
dietate  servando  si  forsitan  ipsius  usque  post  festum  sancti  Johannis 
Baptiste  solutio  protrahatur.  Ne  vero  que  premissa  sunt  lapsu  temporis 
aliquam  passura  calumpniam  modo  quolibet  irritentur,  presentem  cedu- 
lam  rei  geste  memoriam  continentem  sigillis  nostris  curavimus  commu- 
niri.  Testes  qui  predictis  interfuere  sunt  hi  Willelmus  cantor,  Johannes 
decanus  Chunicensis,  magister  Galtherus  canonici  Lausanenses,  magister 
Aymo  plebanus  de  Rinvelden,  Heinricus  plebanus  de  Ibrisdorf  et  ma- 
gister  Rudigerius  de  Columbaria  cum  pluribus  aliis.  Nos  autem  Johannes 
electus  Lausanensis  cum  capitulo  nostro  consentientes  omnibus  supra- 
dictis,eisdem  lectis  et  perlectispresentis  charte  notarium  simul  pro  nobis 
omnibus  rogavimus  subnotare.  In  cujus  rei  testimonium,  presens  scrip- 
tum  sigillis  nostris  duximus  confirmandum.  Acta  sunt  autem  hec  apud 
Lausanam,  anno  Domini  M.  CC.  XLIII,  pridie  calendas  junii,  indictione 
prima. 

Nos  igitur  atlendentes  fidem  puram  et  devotionem  sinceram  quam  idem 
magister  ad  excellentiam  noslram  et  imperium  gerit,  necnon  grata  valde 
et  accepta  servitia  que  celsitudini  nostre  incessanter  exhibet  et  gratiora 
in  antea  poterit  exhibere,  ipsius  supplicationibus  benignius  inclinati,  com- 
positionem  prescriptam  huic  nostro  scripto  de  verbo  ad  verbum  inseri 
jussimus,  ipsam  prout  juste  et  rationabiliter  facta  est,  de  imperialis  pre- 
eminentie  nostre  gratia  confirmantes.  Ad  hujus  itaque  nostre  confirma- 
tionis  futuram  memoriam  et  robur  perpetuo  valiturum,  presens  scriptum 
fieri  el  majestatis  nostre  sigillo  jussimus  communiri. 

Datum  Verone,  anno  dominice  incarnationis  M.  CC.  XLV,  mense  junio, 
tertie  indictionis. 


Fridericus,  Romanorum  imperator,  civitatem  Bambergensem 

ad  nundinas  universales  annuatim  in  kalendis  maii  et  per  tres 
septimanas  sequentes  celebrandas  designat,  omnesque  mercatores 
illuc  venientes  sub  suo  et  imperii  ducatu  vult  esse  securos. 

(Edit.  ap.  Monum.  Boica,  tom.  XXXI ,  pars  I ,  p.  580,  e  cod.  Bamberg.,  ann. 1480 
conscripto,  f.  54  verso.  —  Et  ap.  Schubeeth,  Nachtrdge  uber  Bamberg,  p.  178. 
Instrumentum  lacuna  et  hinc  inde  pravis  lectionibus  obscuratum  correximus.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Ad  hoc  in  opportunis  locis  generales  nundine  sunt 
invente  ut  communis  utilitas  quam  longe  lateque  humana  procurat  in- 
dustria,  mutuis  ulterius  commerciis  procuretur.  Hinc  est  quod  subdito- 
rum  commoditatibus  providentes,  nichilominus  generales  curas  hominum 
et  labores  benigno  prospicientes  intuitu ,  civitatem  Bambergensem  pro 
mutuis  commodis  exercendis  utilem  et  acceptam  ad  celebrandas  an- 
nuatim  universales  nundinas  kalendis  maii  usque  per  tres  septimanas 
sequentes  duraturas  duximus  deputandam,  statuentes  ut  ibidem  sub 
securitate  nostra  et  imperii  tam  vicini  quam  remoti  conveniant,  merci- 
moniis  suis  communia  sicut  moris  est  commoda  faciendo ,  dummodo  in- 
dulta  vicinis  nundinis  in  eisdem  diebus  non  possit  oportunitas  prepediri. 
Quare  mandamus,  precipimus  et  hortamur  universos  et  singulos  quos  ge- 
rendarum  usus  utilitatum  et  commoda  rerum  ubique  sollicitant,  quate- 
nus  Statutis  loco  et  tempore  sub  nostro  et  imperii  securo  ducatu  cum 
rebus,  mercimoniis  et  ceteris  oportunitatibus  que  consueverunt  ad  invi- 
cem  ad  commune  commodum  procurari,  hilariter  et  prompte  conveniant 
proprefixis  nundinis  exercendis,presenti  sancientes  edicto  ut  omnibus  ad 
eas  venientibus,  morantibus  et  abinde  redituris  secura  tranquillitas  et 
tranquilla  securitas  prebeatur  et  quod  m  personis  et  rebus  suis  undique 
serventurindempnes,  et  nullus  audeat  eos  offendere  vel  occasione  quali- 
bet  aliquod  ipsis  impedimentum  inferre,  donec  ad  pretaxalum  locum  ve- 
niant  et  sub  ejusdem  nostra  et  imperii  securitatis  indulgentia  salubriter 
ad  propria  revertantur ;  scientes  quod  quicumque  mandati  nostri  teme- 
rarius  extiterit  violator,  indignationi  nostre  et  imperii  ac  ultioni  debite 
subjacebit,  hiis  qui  pacem  et  indempnitatem  servabunt  nostri  favoris 

gratiam  obtenturis.  Ad  cujus  rei  futuram  memoriam  et  stabilem  firmitatem 
presens  scriptum  fieri  et  majestatis  nostre  sigillo  jussimus  communiri. 
Datum  Verone ,  anno  Domini  M.  CC.  XLV,  mense  junio,  III  indictionis. 


Fridericus,  Romanorum  imperator,  Jacobum  filium  quondam 
Salinguerrae  de  Ferraria  investit  de  Carpineta  et  aliis  curiis  seu 
villis  in  Regino,  Mutinensi  et  Rononiensi  episcopatibus  sitis,  cum 
omnibus  juribus  quae  idem  Salinguerra  juste  tenuit. 

(Memorat.  potius  quam  edit.  ap.  Tibaboschi,  Metnor.  stor,  Moden.,  t.  V,  cod. 
diplom.,  p.  25,  ex  copia  in  archivo  Mantuano.) 

Fridericus  secundus,  etc.  Jacobum  Salinguerram  investimus  de  Car- 
pineta,  Castellarano,  Bibianello,  Caviglano,  Bosemanto,  Piolo,  Tregaso, 
Pregnano,  tota  insula  de  Fano,  Fosdondo,  iis  quae  habebat  in  curia  de 
Nazani,  curia  Montis  Babbuli,  curia  Sancti  Valentini,  curia  Pigneti,  curia 
Rossenae,  in  Mozolo,  inNovoloria  et  in  Castelloncolo  in  Regino  episcopatu; 
de  Carpo,  Monbaranzono  in  Mutinensi  episcopatu;  de  Medicina,  Orzolo  et 
Argellata  in  Bononiensi  episcopatu,  cum  omnibus  hominibus,  districtu, 
curiis,  jurisdictionibus ,  etc,  ad  loca  praedicta  spectantibus  et  comitatu 
spectante  ad  praedictum  locum  Carpinetae,  quae  Salinguerra  quondam 
pater  ejus  eo  die  quo  ultimo  ad  fidem  nostram  et  imperii  devenit,  juste 
tenuit  et  possedit. 

Testes  hujus  rei  sunt  Fridericus  filius  illustris  regis  Castellae  et  Legio- 
nis  (sic),  .  .  .  Eccelinus  de  Romano,  et  alii  quamplures. 

Acta  sunt  haec  anno  dominicae  incarnationis  millesimo  ducentesimo 
quadragesimo  quinto,  mense  junii,  tertiae  indictionis,  imperante  domino 
nostro  Friderico,  Dei  gratia  invictissimo  Romanorum  imperatore  semper 
augusto,  Jerusalem  et  Siciliae  rege,  imperii  ejus  anno  vigesimo  quinto, 
regni  Jerusalem  vicesimoprimo,  regni  vero  Siciliae  quadragesimo  septimo, 
feliciter. 

Datum  Veronae,  etc. 

Fridericus,  Romanorum  imperator,  magistro  Philippo  de  Brun- 
dusio ,  judici  in  vicariatu  Pandulfi  de  Fasanella ,  mandat  ut  in  lite 
inter  abbatem  Sancti  Salvatoris  de  Monte  Amiato  et  Bonagratiam 
Petri  et  Friderici  de  Senis  procuratorem, iterum  testes  producendos 
audiat. 

(Memorat.  ap.  Boehmer,  Regest.  imper.,  p.  200,  n°  1092.) 
Datum  Verone,  XVIII  junii,  indictione  III. 


In  vigilia  Petri  apostoli  concilio  convocato  in  majori  ecclesia  ^sjmm. 
Lugduni  dominus  papa  missa  celebrata  locum  eminentiorem  as- 
cendit.  Imperator  vero  Constantinopolitanus  sedit  ad  dexte- 

ram,  etc.  Quibus  peractis,  papa  incepit  praedicare  

dicens  quod  multiplex  erat  dolor  suus  quia  quinque  dolores  cir- 
cumdederant  eum.  Primus  erat  de  difformitate  praelatorum  et 
subditorum,  secundus  erat  de  insolentia  Saracenorum,  tertius  de 
schismate  Graecorum,  quartus  de  saevitia  Tartarorum,  quintus  de 
persecutione  Friderici  imperatoris.  Brevis  nota  primi  concil.  Lug- 
dun.,  ap.  Labbe,  Concilia,  t.  XI,  pars  I,  p.  657-658. 


Fridericus,  Romanorum  imperator,  Gotfridum  et  Gonradum 
fratres  de  Hohenlohe  certos  facit  quod  nunquam  eos  gravabit  in 
castro  de  Schipphe  et  pertinentiis  ejus,  quae  Ludewicus  de  Schip- 


Veronae, 
julio. 

pba  per  Fridericum  Austriae  ducem  in  gratiam  suam  reformatus 
eisdem  pro  emenda  per  manus  suas  contradidit. 

(Edider.  Lunig,  Reichsarchiv ,  t.  XXII,  p.  281. —  Ludewig,  Reliq.  manuscript., 
t.  XII,  p.  225.  —  Hansselmann,  Diplomatischer  Beweiss  des  Hauses  Hohen- 
lohe,  t.  I,  Beytrag,  n°  XXXV,  ex  originali  in  archiv.  Hohenl.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  ad  modernorum  et  futurorum 
notitiam  pervenire  volumus  et  protendi  quod  dum  juxta  precum  instan- 
tiam  Friderici  illustris  ducis  Austrie ,  dilecti  principis  et  consanguinei 
nostri,  Lodewicus  de  Schipfe  noslre  foret  gratie  reformatus,  assistentium 
coram  nobis  Gotfridi  et  Conradi  fratrum  de  Hohinloch  dilectorum  fide- 
lium  nostrorum,  quorum  fides  et  merita  coram  celsitudine  nostra  conti- 
nuata  supplicalione  perorant,  devotis  precibus  favorabiliter  annuenles, 
tam  ipsos  quam  eorum  heredes  presenti  scripto  certos  reddere  duximus 
quod  eos  nullo  unquam  tempore  ex  nobis  vel  viventis  cujusquam  sup- 
plicationibus  aut  inductu,per  preces  vel  cohercitionem,in  castro  de  Schip- 
phe  vel  suis  pertinentiis  que  idem  Ludewicus  super  illatis  damnis  et  in- 
juriis  eisdem  pro  emenda  et  satisfactione  contradidit  per  manus  nostras, 
gravabimus  aut  aliquatenus  offendemus.  Ad  cujus  rei  memoriam  et  sta- 
bilem  firmitatem,  presens  scriptum  fieri  fecimus,  sigillo  nostre  celsitudinis 
communitum. 

Acta  sunt  hec  anno  dominice  incarnationis  millesimo  ducentesimo 
quadragesimo  quinto,  mense  julii,  tertie  indictionis. 

Datum  apud  Veronam,  anno,  mense,  indictione  prescriptis  (1). 


vemnae,       Fridericus ,  Romanorum  imperator,  ad  supplicationem  civium 

(I)  Extat  ap.  Hansselmann,  ibid.,  n°  XXXVI,  et  ap.  Ludewig,Re/t'?.  manuscr.,  t.  II,  p.  226, 
cum  nolis  chronologicis  eisdem  privilegium  Conradi  regis  Friderici  filii.quo  concessionem  patris 
sui  mutatis  tantummodo  mutandis  renovat.  Quod  quidem  ap.  Histor.  diplomat.  ipsius  Conradi, 
ad  suum  locum  videre  erit. 


Indict.  3.]  HISTORIA  DIPLOMATICA.  313 

de  Oppenheim  fidelium  suorum ,  concedit  ut  nullus  eorum  occa- 
sione  duelli  evocari  vel  extra  civitatem  super  quacumque  causa 
trahi  possit  ad  judicium. 

(Inedit.  ex  original.  in  arch.  Darmstadt.  n°  5 ;  unde  sigillum  appendebat  quod 
avulsum  est.) 

Fr. ,  Dei  gratia  Romanorum  imperator  semper  augustus ,  Jerusalem  et 
Sicilie  rex.  Licet  imperialis  excellentia  liberalitatis  sue  dona  diffundere 
consueverit  in  subjectos,  eorum  tamen  commodis  et  quieti  tenetur  specia- 
lius  providere  quos  pura  fides  et  sincera  devotio  apud  illam  efficit  cla- 
riores.  Hac  itaque  ducti  ratione ,  per  presens  scriptum  ad  modernorum  et 
futurorum  notitiam  pervinire  cupimus  et  protendi  quod  nos  supplicatio- 
nibus  civium  de  Oppenhein  fidelium  nostrorum  favorabiliter  inclinati,  ut 
incolatus  eorum  favoris  et  gratie  nostre  continuum  sentiat  incrementum, 
universitati  ipsorum  de  plenitudine  potestatis  nostre  taliter  providemus 
ut  nulla  omnino  persona  civem  quempiam  civitatis  ejusdem  occasione 
duelli  valeat  evocare ,  nullusque  civis  extra  civitatem  ipsam  super  qua- 
cumque  causa  trahi  possit  ad  judicium  cujuscunque  judicis  secularis,  salva 
in  omnibus  nostra  et  imperii  auctoritate.  Mandamus  igitur  sub  intermi- 
natione  gratie  nostre  precipientes  districte  quatinus  nullus  sit  qui  presenti 
nostre  gratie,  quam  in  eosdem  cives  tanquam  benemeritos  liberaliter 
effundimus,  presumat  temere  contraire.  Quodqui  presumpserit  indigna- 
tionem  nostram  se  sciat  graviter  incursurum.  Ad  cujus  rei  memoriam 
presens  scriptum  fieri  et  sigillo  nostre  celsitudinis  jussimus  communiri. 

Acta  sunt  hec  anno  dominice  incarnationis  millesimo  ducentesimo 
quadragesimo  quinto,  mense  julii,  tercie  indictionis. 

DatumVerone,  anno,  mense,  indictioneprescriptis. 

Et  infra  eodem  caractere  scribitur  :  Philippus. 


Fridericus,  Romanorum  imperator,  universis  castrensibus  de  v-ruZT' 

VI.  40 

Oppenheim  concedit  ut  ea  quae  pro  se  et  haeredibus  suis  in  eodem 
castro  construxerint,  ad  ipsos  haeredes  feodi  titulo  transeant. 

(Inedit.  ex  copialb.  Oppenh.  Pzalgr.,  n°  46,  in  archivo  Carlsruhensi.) 

Fr.,  Dei  gratia  Romanorum  imperator  semper  augustus,  Jerusalem  et 
Sicilie  rex.  Tenore  presentium  notum  fieri  volumus  universis  tam  pre- 
sentibus  quam  futuris  quod  nos  ex  innata  nobis  liberalitate  qua  tenemur 
devote  servitorum  comoditatibus  providere,  universorum  castrensium  de 
Oppenheim  fidelium  nostrorum  supplicationibus  inclinati,  de  speciali 
gratia  nostre  serenitatis  ipsis  concedimus  ut  ea  que  pro  se  et  suis  here- 
dibus  in  castro  conslruxerint  memorato ,  transeant  titulo  castrensis  feodi 
acl  heredes,  dummodo  circa  nos  et  imperium  inveniantur  stabiles  et  fide- 
les.  Ad  cujus  rei  memoriam  presens  scriptum  fieri  fecimus  sigillo  nostre 
celsitudinis  communitum. 

Actum  anno  dominice  incarnationis  millesimo  ducentesimo  quadrage- 
simo  quinto,  mense  julii,  tertie  indictionis. 

Datum  Verone,  anno,  mense,  indiclione  prescriptis. 


Fridericus,  Uomanorum  imperator,  civitatem  Spirensem  ad 
generales  nundinas  in  festo  sanctorum  Simonis  et  Judae  usque  ad 
quindecim  dies  celebrandas  deputat,  omnesque  mercatores  illuc 
venientes  sub  suo  et  imperii  ducatu  vult  esse  securos. 

(Edit.  ap.  Lunig,  Reic/isarchiv ,  t.  XIV,  p.  466.  — Remling,  Urkundenbuch, 
p.  231.  Quod  privilegium ,  cum  fere  sub  eisdem  verbis  aliud  civitati  Ramber- 
gensi  concessum  referat  (vid.  supra,  p.  309),  nunc  in  integrum  exhibere  non 
duximus.) 

Acta  sunt  hec  anno  dominice  incarnationis  millesimo  ducentesimo  qua- 
dragesimo  quinto,  mense  julii,  tertie  indictionis. 

Datum  apud  Veronam,  anno,  mense,  indictione  prescriptis. 


Indict.  3.J 

Fridericus,  Romanorum  imperator,  compositionem  inter  Mein- 
hardum  comitem  de  Gorizia  et  communitatem  hominum  Portus 
Latisani  super  eorumdem  libertate  initam  confirmat. 

(Memorat.  ap.  Boehmer,  Regesta  imperii,  p.  201,  n°  1097,  ex  notitia  quam  cum 
ipso  Pertzius  communicavit.) 

Acta  sunt  hec  anno  dominice  incarnationis  M.  CC.XLV,  mense  julii, 
tertie  indictionis. 
Datum  Verone,  etc. 


Fridericus,  Romanorum  imperator,  ad  supplicationes  civium 
Wormaciensium ,  promittit  quod  tam  clericos  quam  laicos  Wor- 
matiae  in  compositione  assumet  quam  facturus  est  sive  cum  Eccle- 
sia  Romana  sive  cum  archiepiscopo  Maguntino. 

(Edid.  Joh.  Feied.  Moritz,  Hist.  dipl.  Abhandlung  vom  Ursprung  derer  Reichs- 
Statte,  etc.,  Append.  docum.,  n°  XVI,  ex  originali.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  quod 
nos  devotis  supplicationibus  civium  Wormaciensium  nostrorum  fidelium 
favorabiliter  inclinati  eorumque  future  quieti  misericorditer  providentes , 
promittimus  quod  tam  clericos  quam  laicos  Wormatie  civitatis  qui  fidem 
suam  circa  nos  et  imperium  laudabiliter  conservarunt ,  compositioni 
nostre  quam  facturi  sumus  cum  Ecclesia  Romana  sive  cum  archiepiscopo 
Maguntino  fideliter  assumemus ;  ita  ut  omnis  cesset  questio  que  ipsis  occa- 
sione  obsequii  nobis  et  imperio  exhibiti  moveri  posset  a  predicta  Romana 


Veronae , 
8  julii. 

Ecclesia  et  archiepiscopo  Maguntino.  Ad  cujus  rei  memoriam  presens 
scriptum  fieri  et  sigillo  nostro  jussimus  communiri. 
Datum  Verone,  VIII  julii,  tercie  indictionis. 


Imperator  die  dominico  VIIII  mensis  julii  venit  Cremonam  ordi- 
navitque  ibi  quamplures  milites  fieri,  scilicet  filios  Janoni  de 
Andito  et  alios.  Et  inde  semotus  cum  rege  Conrado  filio  suo  et 
magna  militum  comitiva  Papiam  equitavit.  Interea  filius  regis 
Castellae  qui  cum  eo  erat,  fugit  Mediolanum.  Et  inde  semotus 
Taurinum  equitavit.  Chronic.  de  rebus  in  Ital.  gest.,  p.  196. — 
Fingens  autem  Fridericus  se  velle  ad  concilium  properare  venit 
Papiam,  deinde  Alexandriam.  Cui  Alexandrini  claves  civitatis 
Alexandriae  et  omnia  eorum  castra  tradiderunt.  Deinde  venit  Ter- 
donam;  occurrerunt  etiam  imperatori  marchio  Montisferrati,  mar- 
chiones  de  Ceva  et  Manfredus  de  Carretto.  Caffari  Annal.  Gen., 
ap.  Murator.,  Scriptor.,  t.  VI,  p.  507. 


Innocentius  papa  privilegia  Romanae  Ecclesiae  ab  imperato- 
ribus  et  multis  regibus  sub  diversis  temporibus  concessa,  in  unum 
colligi  et  transcribi  jubet;  quibus  transumptis  quadraginta  prae- 
lati  in  concilio  Lugdunensi  praesentes  sigilla  sua  apponunt. 

( Aderant  duo  et  quatuor  viginti  tum  diplomata,  tum  epistolae  seu  mandata,  et  in 
XVII  rotulis  pergameneis  conlinebantur.  Qui  rotuli  ab  ipso  summo  pontifice 
in  archivo  Cluniacensi  depositi  et  usque  ad  finem  seculi  octavi  decimi  ibidem 
asservati,  utrum  destructi  fuerint  an  adhuc  supersint  sed  absconditi,  non  plane 
liquet.  Unus  tantummodo  ad  bibliothecam  Cesaream  Parisiensem  devenit,  quo 
inspecto  facilius  de  forma  et  figura  caeterorum  edocemur.  In  ora  inferiori  per- 

gamenae  replicatae  quadraginta  animadvertuntur  foramina  unde  sigilla  prae- 
latorum  pendebant,  inter  quae  ad  medium  duo  pro  filis  bullae  papalis  reci- 
piendis.  Haec  omnia  diplomata  per  ordinem  transcripsit  Lambertus  de  Barive 
qui  paulo  ante  civiles  tumultus  archivum  Cluniacense  perlustravit.  Ad  ornan- 
dam  nostrae  collectionis  seriem  nomina  testium  sicut  in  rotulis  exhibentur, 
nunc  edimus.  Cf.  Bongars,  Gesta  Dei per  Francos,  p.  1195.) 

Nos  autem  Nicolaus  patriarcha  Constantinopolitanus,  Albertus  patriar- 
cha  Antiochenus,  Bertholdus  patriarcha  Aquilegensis,  Philippus  Bitu- 
ricensis,  Bonifacius  Cantaruariensis,  Albertus  Armacanus,  Joellus  Re- 
mensis,  Americus  Lugdunensis,  Gerardus  Burdegalensis,  Gilo  Senonensis, 
Oddo  Rothomagensis ,  Gaufridus  Turonensis,  Guillelmus  Bisuntinensis, 
Johannes  Arelatensis,  Joannes  Compostellanus,  Petrus  Terraconensis, 
Johannes  Bracarensis,  Leo  Mediolanensis ,  Vitalis  Pisanus,  Marinus  Bare- 
nus  (1)  et  Ispanus  Auxitanus  archiepiscopi ,  necnon  Robertus  Leodiensis, 
Nicolaus  Pragenensis ,  Johannes  Pictavensis ,  Robertus  Belvacensis,  Hen- 
ricus  Carnotensis,  Hugo  Lingonensis,  Guercius  Lucanensis,  Albertus 
Mutinensis,  Arias  Ulixbonensis,  Petrus  Barchinonensis,  Walterius  Wig- 
burgensis,  Robertus  Lincolniensis ,  David  Sancti  Andree  et  Ulricus  Ti- 
riestinus  episcopi,  Guillelmus  etiam  Cluniacensis ,  Bonifacius  Cistercien- 
sis,  et  Stephanus  Claravallensis  abbates,  frater  Johannes  insuper  magister 
ordinis  fratrum  Predicatorum  et  frater  Bonaventura  vicarius  ministri 
generalis  ordinis  fratrum  Minorum  ,  privilegia  et  litteras  prelibata 
eorumque  sigilla  cum  caracteribus  suis  inspeximus  diligenter,  factaque 
coram  nobis  collatione  de  ipsis  ad  transcripta  superius  annotata,  singuli 
sigilla  nostra  eisdem  fecimus  transcriptis  apponi. 

Nulli  ergo  omnino  hominum  liceat  hujus  decreti  paginam  infringere 
vel  ei  ausu  temerario  contraire.  Si  quis  autem  hoc  attemptare  presump- 
serit,  indignationem  omnipotentis  Dei  etbeatorum  Petri  et  Pauli  aposto- 
lorum  ejus  se  noverit  incursurum. 

Datum  Lugduni,  III  idus  julii,  pontificatus  nostri  anno  tertio. 


(1)  Hunc  unum  inter  regni  Siciliae  praelatos  huic  transcriptioni  et  etiam  ipsi  concilio  prae- 
sentem  fuisse  noscimus.  Nullus  vero  Alemanniae  episcopus,  si  Alberto  Stadensi  fidem  adhi- 
beamus,  ibidem  affuit. 

(Wjniiij  Thaddaeus  de  Suessa,  imperialis  curiae  judex  et  ab  imperatore 
in  concilio  Lugdunensi  procurator  constitutus,  a  sententia  per 
summum  pontificem  inique  promulganda  ad  futurum  Romanum 
pontificem  et  ad  concilium  universale  isto  generalius  pro  parte 
domini  sui  appellat. 

(Inedit.  ex  cod.  Mss.  Bibliotb.  Cesar.  Paris.,  Ancien  fonds  latin,  n°  2954,  fol.  2 
verso.) 

Cum  dominus  imperator  citatus  non  fuit  ad  concilium ,  cum  citatio  in 
predicatione  facta  nulla  fuerit  ipso  jure  canonico  et  civili ,  et  eliam  in- 
certa  fuerit,  non  continens  super  quo  dominus  imperator  citaretur  ut 
veniret  vel  procuratorem  mitteret  in  concilio  responsurum,  sit  etiam 
dominus  papa  in  guerra  cum  eo  et  sit  inimicus  ipsius,  et  conlra  omne 
jus  assumat  partes  judicis  et  actoris,  et  ante  ceptum  judicium,  antequam 
de  propositis  constet,  cum  contra  dominum  imperatorem  proposita  per 
summum  pontificem  et  alios  omnino  negentur,  intendat  diffinitivam  sen- 
lentiam  promulgare;  ego  Thadeus  de  Suessa,  magne  imperialis  curie 
judex,  a  domino  meo  imperatore  procurator  ad  hoc  specialiter  constitu- 
tus,  dico  nullam  fore  sententiam  contra  dominum  meum  imperatorem 
per  summum  pontificem  in  presenti  concilio  promulgandam.  Si  tamen 
aliqua  sit,  quod  omnino  diffiteor,  cum  nullus  sit  in  ea  juris  ordo  serva- 
tus,  ab  ipsa  ad  futurum  romanum  pontificem  et  ad  universale  concilium 
regum,  principum  et  prelatorum,  cum  presens  concilium  universale  non 
sit,  pro  parte  domini  imperatoris  appello  (1). 

Hoc  facto  processit  papa  ad  depositionem  ejusdem. 


(1 )  «  Et  cum  coepisset  (Tbaddeus)  eum  mulliformiter  excusare  nec  exaudiretur,  appellavit  pro 
eo  ad  concilium  proximo  futurum  generalius;  nec  enim  nunc  omnes  praelati  vel  eorum  ve!  prin- 
cipum  procuratores  apparent  hic  in  praesentiarum.  Cui  papa  :  «  Satis  est  concilium  generale 
mullorum  qui  domini  tui  humilitatem  inutiliter  non  sine  gravamine  expectarunt,  patriarcha- 

Innocentius  papa  in  Fridericum ,  Romanorum  imperatorem,  'L$f2i: 
sententiam  depositionis  promulgat,  pro  eo  quod  dejeravit  multo- 
ties  pacem  inter  Ecclesiam  et  imperium  reformatam  violando, 
quod  sacrilegium  perpetravit,  quod  cle  haeresi  evidentibus  argu- 
mentis  suspectus  habetur;  jubens  ut  illi  ad  quos  spectat  electio, 
alium  in  imperatorem  eligant,  monensque  se  de  regno  Siciliae 
cum  fratrum  suorum  consilio  provisurum. 

(Edit.  ap.  Matth.  Pabis.,  Hist.  maj .  Anglor.,  p.  451. — Labbe,  Concil.  collect., 
t.  XI,  p.  640.  — Raynald.,  Annal.  eccles.,  t.  XIII,  ad  ann.  1245.  —  Dumont, 
Corps  diplomatiq.,  t.  I,  p.  190  et  192.  — Huillard-Bbeholles,  Chronic.  de 
reb.  in  Ital.  gest.,  p.  197.) 

Innocentius  episcopus ,  servus  servorum  Dei ,  sacro  presente  concilio , 
ad  rei  memoriam  sempiternam.  Ad  apostolice  dignitatis  apicem,  licet 
indigni,  dignatione  divine  majestatis  assumpti,  omnium  christianorum 
curam  vigili  sedulaque  solercia  gerere  ac  intime  considerationis  oculo 
singulorum  discernere  merita  et  provide  deliberationis  statera  librare 
debemus;  ut  quos  justi  vigor  examinis  dignos  ostenderit,  congruis  attol- 
lamus  favoribus;  quos  autem  reos,  penis  debitis  deprimamus;  adpen- 
dentes  semper  meritum  et  premium  equa  lance,  retribuendo  cuique  juxta 
qualitatem  operis  pene  vel  gratie  quantitatem.  Sane  cum  dira  guerrarum 
commotio  nonnullas  professionis  christiane  provincias  diucius  afflixisset, 
nos  toto  cupientesmentis  affectu  tranquillitatem  et  pacem  Ecclesie  sancte 
Dei  ac  generahter  cuncto  populo  christiano  restituere  ac  reducere,  ad 


rum ,  archiepiscoporum ,  episcoporum  et  aliorum  de  diversis  mundi  partibus  nobilium  vel 
eorum  procuratorum ,  et  qui  absunt  laqueis  domini  tui  impediuntur  irretiti.  Unde  propter  hoc 
indignum  est  ut  sententia  depositionis  in  ipsum  deferenda  retardetur,  ne  ex  malitia  sua  com- 
modum  videatur  reportare,  cum  non  debeat  alicui  fraus  patrocinari.  »  Matt.  Paris.,  Histor. 
maj.  Anglor.,  ad  ann.  1245,  p.  450. 

Fredericuin  precipuum  principem  secularem,  hujusmodi  dissentionis  et 
tribulationis  actorem ,  a  felicis  recordationis  Gregorio  papa  predecessore 
nostro  pro  suis  excessibus  anathematis  vinculo  innodatum,  speciales 
nuncios  magne  autoritatis  viros,  videlicet  venerabiles  fratres  nostros 
P.  Albanensem,  tunc  Rothomagensem  archiepiscopum,  etW.  Sabinensem 
tunc,  quondam  Mutinensem,  episcopos  ac  dilectum  filium  nostrum  Guil- 
lelmum  Basilice  duodecim  Apostolorum  presbyterum  cardinalem,  tunc 
abbatem  Sancti  Facundi,  qui  salutem  zellabantur  ipsius,  duximus  desti- 
nandos;  facientes  sibi  proponi  per  ipsos,  quod  nos  et  fratres  nostri  quan- 
tum  in  nobis  erat,  pacem  per  omnia  secum  habere  nec  non  cum  omnibus 
hominibus  optabamus,  parati  semper  pacem  sibi  et  tranquillitatem  dare 
ac  mundo  etiam  universo.  Et  quia  prelatorum ,  clericorum  omniumque 
aliorum  quos  detinebat  captivos  et  omnium  tam  clericorum  quam  layco- 
rum  quos  ceperat  in  galeis  restitucio  poterat  esse  pacis  plurimum  induc- 
tiva,  eum  ut  illos  restitueret,  cum  hoc  idem  tam  ipse  quam  sui  nuncii 
antequam  ad  apostolatus  vocati  esseraus  officium,  promisissent,  rogari  et 
peti  ab  ipso  fecimus  per  eosdem,  ac  proponi  insuper  quod  iidem  pro 
nobis  parati  erant  audire  et  tractare  pacem  ac  etiam  audire  satisfactio- 
nem  quam  facere  vellet  princeps  de  omnibus  pro  quibus  vinculo  excom- 
municationis  erat  astrictus,  et  offerri  preterea  quod  si  Ecclesia  eum  in 
aliquo  contra  debilum  leserat,  quod  non  credebat,  parata  erat  corrigere 
ac  in  statum  debitum  reformare.  Et  si  diceret  ipse  quod  in  nullo  contra 
justitiam  leserat  Ecclesiam  vel  quod  nos  eum  contra  justiciam  lesisse- 
mus,  parati  eramus  vocare  reges,  prelatos  et  principes  tam  ecclesiasticos 
quam  seculares  ad  aliquem  tutum  locum ,  ubi  per  se  vel  sollempnes  nun- 
cios  convenirent.  Eratque  parata  Ecclesia  de  consilio  concilii  sibi  satis- 
facere  si  eum  lesisset  in  aliquo,  ac  revocare  sentenciam  si  quam  contra 
eum  injuste  tulisset,  et  cum  omni  mansuetudine  ac  misericordia,  quan- 
tum  cum  Deo  et  honore  suo  fieri  poterat,  recipere  de  injuriis  et  offensis 
ipsi  Ecclesie  suisque  per  eum  irrogatis  satisfactionem  ab  ipso.  Volebat 
etiam  Ecclesia  omnes  amicos  suos  sibique  adherentes  in  pace  ponere 
plenaque  securitate  gaudere,  ut  nunquam  hac  occasione  possent  aliquod 
subire  discrimen.  Sed  licet  sic  apud  eum  pro  pace  paternis  monitis  et 

precum  insistere  curaverimus  lenitate,  idem  tamen  Pharaonis  imifatus 
duriciam  et  obturans  more  aspidis  aures  suas,  hujusmodi  preces  et  mo- 
nita  elata  obstinatione  ac  obstinata  elatione  despexit.  Et  licet  processu 
temporis  in  die  Cene  Domini  proximo  nuper  preteritam  precedente,  coram 
nobis  et  fratribus  nostris  cardinalibus ,  presentibus  charissimo  in  Christo 
filio  nostro  Constantinopolitano  imperatore  illustri,  celu  quoque  non 
modico  prelatorum,  senatoribus  quoque  populi  Romani  et  maxima  mul- 
titudine  aliorum  qui  eadem  die  propter  sollempnitatem  ipsius  de  diversis 
mundi  partibus  ad  Apostolicam  Sedem  convenerant,  quod  staret  nostris 
et  Ecclesie  mandatis  per  nobilem  virum  comitem  Tholosanum  et  magis- 
tros  Petrum  de  Vinea  et  Taddeum  de  Suessa,  curie  sue  judices,  nuncios 
et  procuratores  suos  speciale  super  hoc  ab  ipso  mandatum  habentes, 
prestiterit  juramentum ,  postmodum  tamen  quod  juraverat  non  imple- 
vit;  quin  immo  ea  intentione  ipsum  prestitisse  juramentum  probabiiiter 
creditur,  sicut  ex  factis  sequentibus  colligitur  evidenter,  ut  eidem  Eccle- 
sie  ac  nobis  illuderet  pocius  quam  pareret,  cum  anno  et  amplius  jam 
elapso  nec  ad  ipsius  Ecclesie  gremium  revocari  potuerit  nec  sibi  de  iilatis 
ei  dampnis  et  injuriis  curaverit  satisfacere,  licet  super  hoc  extiterit 
requisitus.  Propter  quod  nolentes  absque  gravi  Christi  offensa  ejus  ini- 
quitates  amplius  tollerare,  cogimur  urgente  nos  conscientia  juste  ani- 
madvertere  in  eumdem,  et  ut  ad  presens  de  ceteris  ejus  sceleribus  ta- 
ceamus,  quatuor  gravissima  que  nulla  possunt  cellari  tergiversatione , 
commisit.  Dejeravit  enim  multociens  pacem  quondam  inter  Ecclesiam 
et  imperium  reformatam  temere  violando;  perpetravit  etiam  sacrilegium, 
capi  faciens  cardinales  sancte  Romane  Ecclesie  ac  aliarum  ecclesiarum 
prelatos  et  clericos  religiosos  et  seculares  venientes  ad  concilium  quod 
idem  predecessor  duxerat  convocandum;  de  heresi  quoque  non  dubiis 
et  levibus,  sed  difficilibus  (a)  et  evidentibus  argumentis  suspeclus  habe- 
tur.  Plurima  si  quidem  eum  commisisse  perjuria  satis  patet.  Nam  olim 
cum  in  Scicilie  partibus  morabatur,  priusquam  esset  ad  imperii  dignita- 
tem  electus,  coram  bone  memorie  G.  Sancti  Theodori  diacono  cardinali, 


(a)  Sic,  forsitan  efficacibus ,  ut  infra,  p.  326. 
VI. 

Apostolice  Sedis  legato,  felicis  recordationis  Innocentio  pape  predeces- 
sori  nostro  et  successoribus  ejus  Ecclesieque  Romane  pro  concessione 
regni  Scicilie  ab  eadem  Ecclesiasibi  facta,  fidelitatis  prestititjuramentum, 
et,  sicut  dicitur,  illud  idem,  postquam  ad  eandem  dignitatem  electus 
extitit  et  venit  ad  Urbem,  coram  eodem  Innocentio  suisque  fratribus  car- 
dinalibus  et  aliis  multis  presentibus  ligium  hominium  in  ejus  faciens 
manibus  innovavit.  Deinde  cum  in  Alamania  esset,  eidem  Innocentio  et 
ipso  defuncto ,  bone  memorie  Honorio  pape  predecessori  nostro  et  ejus 
successoribus  ac  ipsi  Ecclesie  Romane,  presentibus  imperii  principibus 
atque  nobilibus,  juravit  honores,  jura  et  possessiones  Romane  [Ecclesie] 
pro  posse  suo  servare  ac  protegere  bona  fide ,  et  quodcumque  ad  manus 
suas  pervenerit  sine  difficultate  procuraret  restituere,  nominatis  expres- 
sim  dictis  possessionibus  in  hujusmodi  juramento,  quod  postmodum 
confirmavit  coronam  imperii  jam  adeptus.  Sed  horum  trium  juramento- 
rum  temerarius  extitit  violator,  non  sine  proditionis  nota  et  lese  crimine 
majestatis.  Nam  contra  prefatum  predecessorem  Gregorium  et  fratres 
suos  comminatorias  litteras  eisdem  fratribus  destinare  ac  dictum  Grego- 
rium  apud  fratres  suos,  sicut  apparet  per  litteras  ab  eodem  tunc  directas 
eisdem,  et  etiam  prout  fertur  per  universum  fere  orbem  terrarum,  mul- 
lipliciter  diffamare  presumpsit,  ac  venerabilem  fratrem  0.  Portuensem, 
tunc  Sancti  Nicholai  in  carcere  Tulliano  diaconum  cardinalem,  et  bone 
memorie  J.  Prenestinum  episcopos,  Apostolice  Sedis  legatos,  nobilia  et 
magna  Ecclesie  Romane  membra,  personaliter  capi  fecit  et  bonis  omni- 
bus  spoliatos  ac  per  diversa  loca  non  semel  ignominiose  deductos  carce- 
ribus  mancipari.  Privilegium  insuper  quod  beato  Petro  et  successoribus 
ejus  in  ipso  tradidit  Dominus  Jhesus  Christus,  videlicet  :  «  Quodcumque 
ligaveris  super  terram  eritligatumet  in  celis,  etquodcumque  solveris  super 
terram  erit  solutum  et  in  celis,  » in  quo  utique  auctoritas  et  potestas 
Ecclesie  Romane  consistit,  pro  viribus  diminuere  vel  ipsi  Ecclesie  aufferre 
sattegit,  scribens  se  prefati  Gregorii  sentenciam  non  vereri,  latam  ab  eo 
excommunicationem  in  ipsum  non  solum  contemptis  Ecclesie  clavibus 
non  servando,  verum  etiam  per  se  ac  officiales  suos  et  illam  et  alias  ex- 
communicationis  vel  inlerdicti  sententias  quas  idem  omnino  contempsit, 

cogendo  alios  non  servare.  Possessiones  quoque  prefate  Romane  Ecclesie, 
videlicet  Marchiam,  ducatum,  Beneventum  cujus  muros  et  turres  dirui 
fecit,  ac  alias  quas  in  Tuscie  ac  Lombardie  partibus  et  quibusdam  aliis 
optinebat  locis,  paucis  exceptis,  occupare  non  metuens,  eas  adhuc  deti- 
net  occupatas,  et  tanquam  ei  non  sufficeret  quod  manifeste  contra  jura- 
menta  premissa  presumendo  talia  veniebat,  per  se  vel  suos  officiales 
earumdem  possessionum  homines  dejerare  compulit,  ipsos  a  juramentis 
fidelitatis  quibus  Romane  tenebantur  Ecclesie,  de  facto,  cum  de  jure 
non  posset,  absolvens,  et  faciens  eosdem  fideliiatem  nichilominus  abju- 
rare  predictam,  sibique  fidelitatis  hujusmodi  juramenta  prestare.  Pacis 
vero  violatorem  existere  plene  constat,  quia  cum  olim  tempore  pacis 
inter  ipsum  et  Ecclesiam  reformate  jurasset  coram  bone  memorie  J.  de 
Abbalis  Yilla  episcopo  Sabinensi  et  magistro  Thomasio  tituli  Sancte  Sa- 
bine  presbitero  cardinali,  presentibus  multis  prelatis,  principibus  et  ba- 
ronibus  quod  staret  et  pareret  precise  absque  ulla  condicione  omnibus 
mandatis  Ecclesie  super  hiis  pro  quibus  erat  vinculo  excommunicalionis 
astrictus,  causis  excommunicationis  ejusdem  expressis  per  ordinem 
coram  eo,  tunc  omnibus  Theotonicis,  hominibus  regni  Scicilie  ac  quibus- 
libet  aliis  qui  Ecclesie  contra  ipsum  adheserant,  omnem  remittens  offen- 
sam  et  penam,  et  quod  nullo  tempore  offenderet  vel  offendi  faceret  ipsos 
pro  eo  quod  Ecclesie  astiterant,  prestari  in  anima  sua  per  comitem 
Acerrarum  faciens  juramentum  ,  postmodum  pacem  et  juramenta  hujus- 
modi,  nequaquam  erubescens  irretiri  perjuriis,  non  servavit.  Nonnullos 
enim  ex  ipsis  hominibus  tam  nobiles  quam  alios  postea  capi  et  incarce- 
rari  fecit  et  eis  bonis  suis  omnibus  spoliatis  uxores  eorum  et  filios  capti- 
vari ,  ac  insuper  terras  Ecclesie  contra  promissionem  quam  eisdem  J.  Sa- 
binensi  episcopo  et  T.  cardinali  fecerat,  irreverenter  invasit,  licet  ipsi 
ex  tunc  in  eum  presentem  si  ullomodo  predictis  articulis  aut  conditio- 
nibus  contra  venirel,  excommunicationis  sententiam  promulgarent.  Et 
cum  iidem  apostolica  ei  auctoritate  mandassent  ut  nec  per  se  nec  per 
alium  impediret  quin  postulationes ,  electiones  et  confirmationes  eccle- 
siarum  et  monasteriorum  in  regno  prefato  libere  de  cetero  fierent  se- 
cundum  statuta  concilii  generalis,  et  quod  nullas  deinceps  in  eoclem 


324  FRIDERICI  SECUNDI  [Anh.  1215. 

regno  viris  ecclesiasticis  ac  rebus  eorum  imponeret  talias  vel  collectas, 
quodque  nullus  clericus  ibidem  vel  persona  ecclesiastica  de  cetero  in 
civili  vel  criminali  causa  conveniretur  coram  judice  seculari,  nisi  super 
feodis  questio  civiliter  haberetur,  ac  Templariis  et  Hospitalariis  et  aliis 
personis  ecclesiasticis  de  dampnis  et  injuriis  irrogatis  eisdem  satisfaceret 
competenter;  ipse  mandatum  hujusmodi  adimplere  contempsit.  Liquet 
namque  undecim  aut  plures  archiepiscopales  et  multas  episcopales  sedes, 
abbatias  quoque  ac  alias  ecclesias  ad  presens  in  regno  vacare  predicto, 
easque  procurante  ipso,  sicut  aperte  patet,  fuisse  diutius  prelatorum 
regimine  destitutas  in  grave  ipsarum  prejudicium  el  periculum  anima- 
rum ,  et  licet  forte  in  aliquibus  ejusdem  regni  ecclesiis  electiones  sint  a 
capitulis  celebrate,  quia  tamen  per  illa  ejusdem  familiares  clerici  sunt 
electi,  probabili  potest  argumento  concludi  quod  facultatem  non  habue- 
runt  liberam  eligendi.  Ecclesiarum  autem  ipsius  regni  non  solum  facul- 
tates  et  bona  fecit  prout  voluit  occupari,  sed  etiam  cruces,  thuribula, 
calices  et  alios  earum  sacros  thesauros  et  pannos  sericos  velut  cultus 
divini  contemptor  aufferri,  licet  ut  dicitur  ipsis  ecclesiis,  exacto  tamen 
prius  pro  eis  certoprecio,  in  parte  fuerint  restituti.  Clerici  quippe  col- 
lectis  et  talliis  multipliciter  affliguntur,  nec  solum  trahuntur  ad  judicem 
secularem ,  sed  ut  asseritur  coguntur  subire  duella,  incarcerantur,  occi- 
duntur  et  patibulis  cruciantur  in  confusionem  et  obprobrium  ordinis 
clericalis.  Prefatis  autem  Templariis  et  Hospitalariis  et  personis  eccle- 
siasticis  non  est  de  dampnis  illatis  eisdem  et  injuriis  satisfactum.  Eum 
quoque  certum  est  fore  sacrilegii  patratorem.  Nam  cum  prefati  Portuensis 
et  Prenestinus  episcopi  et  quam  plures  ecclesiarum  prelati  et  clerici  tam 
religiosi  quam  seculares  ad  Apostolicam  Sedem  pro  celebrando  concilio 
quod  ipse  prius  petierat  convocari,  per  mare  venirent,  viis  ipsis  terre 
de  mandato  ejus  omnino  preclusis,  idem  destinato  Encio  filio  suo  cum 
multitudine  galearum  et  per  alias  quamplures  longe  antea  serio  prepa- 
ratas,  in  partibus  Tuscie  maritimis  insidiis  positis  contra  eos,  ut  gravius 
posset  virus  vomere  preconceptum ,  ipsos  ausu  sacrilego  capi  fecit,  qui- 
busdam  prelatorum  ipsorum  et  aliis  in  hujusmodi  captione  submersis, 
nonnullis  etiam  interemptis  ct  aliquibus  hostili  insecutione  fugatis,  re- 

liquis  autem  bonis  omnibus  spoliatis  et  de  loco  ad  locum  in  regno  Scicilie 
obprobriose  deduclis  ac  ibidem  duris  carceribus  mancipatis;  quorum 
aliqui  macerati  squaloribus  et  inedia  pressi  miserabiliter  defecerunt. 
Merito  insuper  contra  eum  de  heretica  pravitate  suspitio  est  exorta,  cum 
postquam  excommunicationis  sententiam  a  prefatis  J.  Sabinensi  epi- 
scopo  et  T.  cardinali  prolatam  incurreret  et  dictus  papa  Gregorius  ipsum 
anathematis  vinculo  innodaverit,  claves  Ecclesie  contempserit  et  con- 
tempnat ,  sibi  faciens  celebrari  vel  pocius  quantum  in  eo  est  prophanari 
divina,  et  constanter  asseruit  ut  superius  est  narratum  se  prefati  Gregorii 
pape  sentencias  non  vereri.  Preterea  conjunctus  amicicia  detestabili 
Sarracenis,  nuncios  et  munera  pluries  destinavit  eisdem  et  ab  eisdem 
vicissim  omni  honorificentia  et  ylaritate  recepit,  ipsorumque  ritus  am- 
plectitur,  illos  in  cottidianis  ejus  obsequiis  notabiliter  secum  tenens; 
eorumdem  etiam  more,  uxoribus  quas  habuit  de  stirpe  regia  descenden- 
tibus  eunuchos,  precipue  quos  ut  dicitur  serio  castrari  fecerat,  non  eru- 
buit  deputare  custodes.  Et  quod  execrabilius  est,  olim  existens  in  par- 
tibus  transmarinis,  facta  compositione  quadam,  immo  collusione  verius 
cum  Soldano,  Machometi  nomen  in  templo  Domini  diebus  et  noctibus 
publice  proclamari  permisit.  Et  nuper  nuncios  Soldani  Babilonie,  post- 
quam  idem  Soldanus  Terre  Sancte  ac  christianis  habitatoribus  ejus  per 
se  ac  suos  dampna  gravissima  et  inextimabiles  injurias  irrogarat,  fecit 
per  regnum  Sicilie  cum  laudibus  ad  ejusdem  Soldani  excellentiam ,  sicut 
fertur,  honorifice  suscipi  et  magnifice  procurari.  Aliorum  quoque  infide- 
lium  perniciosis  et  horrendis  obsequiis  contra  fideles  abutens  et  illis  qui 
dampnabiliter  vilipendentes  Apostolicam  Sedem  ab  unitate  Ecclesie  dis- 
cesserunt,  procurans  affinitate  ac  amicicia  copulari,  clare  memorie  ducem 
Bavarie  specialem  Ecclesie  Romane  devotum  fecit,  sicut  pro  certo  asse- 
ritur,  christiana  religione  despecta,  per  Assassinos  occidi ,  et  Vatacio  Dei 
et  Ecclesie  inimico  a  communione  fidelium  per  excommunicationis  sen- 
tenciam  cum  adjutoribus  et  consiliatoribus  et  fauctoribus  suis  sollemp- 
niter  separato,  filiam  suam  tradidit  in  uxorem.  Catholicorum  vero  prin- 
cipum  actus  et  mores  respuens ,  neglecta  salutis  sue  et  fame  integritate , 
pietatis  operibus  non  intendit.  Quinimo  ut  de  suis  nefariis  dissolutionibus 

sileamus,  cum  didicerit  tantum  opprimere,  non  curat  oppressos  miseri- 
corditer  relevare ,  manu  ejus  ut  decet  principem  christianum  ad  elemo- 
sinas  non  extenta,  cum  destructioni  ecclesiarum  institerit  et  religiosas 
ac  alias  ecclesiasticas  jugiter  attriverit  afflictione  et  persecutione  perso- 
nas;  nec  ecclesias  nec  monasteria,  seu  alia  pia  loca  cernitur  construxisse. 
Nonne  igitur  hec  non  levia ,  sed  efficacia  sunt  argumenta  de  suspicione 
heresis  contra  eum,  cum  tamen  hereticorum  vocabulo  illos  jus  civile 
contineri  asserat  et  latis  adversus  eos  sentenciis  debere  subcumbere  qui 
vel  levi  argumento  a  judicio  catholice  religionis  et  tramite  detecti  fuerint 
deviare?  Preter  hoc  regnum  Scicilie  quod  est  speciale  patrimonium 
beati  Petri,  et  idem  princeps  ab  Apostolica  Sede  tenebat  in  feodum,  jam 
ad  tantam  in  clericis  et  laycis  exinanitionem  servitutemque  redegit  quod 
eis  pene  penitus  nichil  habentibus  et  omnibus  exinde  fere  probis  ejectis, 
illos  qui  remanserunt  ibidem  sub  servili  quasi  condictione  vivere  ac 
Romanam  Ecclesiam  cujus  principaliter  sunt  homines  et  vasalli,  offen- 
dere  multipliciter  et  hostiliter  impugnare  compellit.  Posset  etiam  merito 
reprehendi  quod  mille  squifatorum  annuam  pensionem  in  qua  pro  eodem 
regno  ipsi  Ecclesie  Romane  tenetur,  per  novem  annos  et  amplius  solvere 
pretermisit.  Nos  itaque  super  premissis  et  quam  pluribus  aliis  ejus 
nephandis  excessibus  cum  fratribus  nostris  et  sacro  concilio  delibera- 
tione  prehabita  diligenti,  cum  Jhesu  Christi  vices  licet  immeriti  tenea- 
mus  in  terris,  nobisque  in  beati  Petri  apostoli  persona  sit  dictum  :  «  Quod- 
cumque  ligaveris  super  terram  erit  ligatum  et  in  celis,  »  memoratum 
principem  qui  se  imperio  et  regnis  omnique  honore  ac  dignitate  reddidit 
tam  indignum,  quique  propter  suas  iniquitates  atque  scelera  a  Deo  ne 
regnet  vel  imperet  est  abjeclus,  suis  ligatum  peccatis  et  abjectum  omni- 
que  honore  ac  dignitate  privatum  a  Domino  ostendimus,  denunciamus 
ac  nichilominus  sentenciando  privamus;  omnes  qui  eijuramento  fideli- 
tatis  tenentur  astricti,  a  juramento  hujusmodi  perpetuo  absolventes;  auc- 
toritate  apostolica  firmiter  inhibendo  ne  quisquam  de  cetero  sibi  tan- 
quam  imperatori  ac  regi  pareat  vel  intendat  et  decernendo  quoslibet  qui 
deinceps  ei  velut  imperatori  aut  regi  conscilium  vcl  auxilium  prestite- 
rint  vel  favorem,  ipso  facto  vinculo  excommunicationis  subjacere.  Illi 

autem  ad  quos  in  eodem  imperio  imperatoris  spectat  electio ,  eligant  li- 
bere  alium  in  ejus  locum  successorem.  De  prefato  vero  Scicilie  regno 
providere  curabimus  cum  eorumdem  fratrum  nostrorum  cardinalium 
consilio,  sicut  viderimus  expedire. 

Datum  Lugduni,  XVI  kalendas  augusti,  pontificatus  nostri  aimo  tercio, 
anno  ab  incarnatione  Domini  M.  CC.  XLV,  indictione  III. 


Fridericus,  Romanorum  imperator,  ad  instantiam  Margaretae  *pnd 
Flandriae  et  Hainoniae  comitissae,  per  procuratores  ejus  licet  non  juli0" 
sit  moris  imperii  recepto  juramento ,  eam  de  feudis  comitatus  Na- 
murcensis  et  partis  Flandriae  citra  Scaldim  versus  Hainoniam  et 
Brabantiam  cum  quatuor  Ministeriis,  terra  de  Alost  et  insulis 
investit,  ita  ut  ea  ab  imperio  immediate  teneat  et  debita  servitia 
recognoscat. 

(Edit.  ap.  Wabnkoewig,  Hist.  de  la  Flandre  et  de  ses  institutions,  t. 1,  de  1'edit. 
francaise,  piec.  justif.,  n°  XIX,  ex  uno  vidimus  anni  1252  in  copiarum  co- 
dice  a  Godefridis  redacto  et  his  diebus  penes  orn.  virum  Godefridum  ap.  Insu- 
las,  t.  I,  f.  70-72.  Nunc  emendatiorem  textum  edimus  collatum  cum  originali 
pergam.  in  biblioth.  Cesar.  Paris.,  unde  bulla  aurea  avulsa  fuit.) 

In  nomine  sancte  et  individue  Trinitatis.  Fridericus  secundus  divina 
favente  clementia  Romanorum  imperator  semper  augustus,  Jerusalem 
et  Sicilie  rex.  Justis  fidelium  nostrorum  petitionibus  condescendere  cogi- 
mur  quas  nisi  favorabiliter  audiremus,  obaudire  quod  petitur  per  inju- 
riam  videremur.  Per  presens  igitur  privilegium  notum  facimus  universis 
imperii  fidelibus  tam  presentibus  quam  futuris  quod  Margarita  comitissa 
Flandrie  et  Hanonie,  dilecta  fidelis  nostra,  per  R.  venerabilem  priorem 
Sancti  Salvi  et  Genlayn  nuntios  suos  ad  nostram  presentiam  destinatos 
majestati  nostre  humiliter  supplicavit  ut  ipsam  de  feudis  comitatus  Na- 
mucensis  et  partis  Flandrie  citra  Scaldim  versus  Hanoniam  et  Berban- 


328  FRIDERICI  SECUNDI  [Aiw.  1245. 

tiam  cum  quatuor  Ministeriis  et  terra  de  Halost  et  insulis,  cum  omnibus 
juribus,  honoribus,  justitiis  et  pertinentiis  suis  que  in  demanio  in  dema- 
nium  et  que  in  servitio  in  servitium,  que  quondam  Johanna  comitissa 
Flandrie  soror  sua  major  natu  a  nobis  et  imperio  juste  tenuit  quoad 
vixit  (1)  et  ipsa  nunc  juste  tenet  et  possidet,  investire  nomine  feudi  de 
nostra  gratia  dignaremur.  Nos  autem,  licet  moris  sit  imperii  ut  hujusmodi 
supplicantes  personaliter  ad  pedes  nostros  se  conferant  pro  debito  et 
consueto  nobis  sacramento  prestando,  volentes  super  hoc  cum  comitissa 
prefata  gratiam  facere  specialem,  recepto  in  curia  nostra  nobis  presen- 
tibus  a  Gualterio  procuratore  suo,  quod  constitit  satis  plene,  pro  parte  sua 
fidelitatis  et  ligii  homagii  debito  juramento,  attendentes  quoque  fidem 
puram  et  devotionem  sinceram  quam  predicta  comitissa  et  antecessores 
sui  nobis  et  progenitoribus  nostris  divis  augustis  memorie  recolende 
exhibuerunt  hactenus  et  eadem  exhibere  poterit  in  antea  gratiora;  de 
predictis  feudis  comitalus  videlicet  Namucensis  et  partis  Flandrie  citra 
Scaldim  versus  Hanoniam  et  Berbantiam  cum  quattuor  Ministeriis  et 
terra  de  Halost  et  insulis,  cum  omnibus  juribus ,  honoribus,  justitiis  et 
pertinentiis  suis  que  in  demanio  in  demanium  et  que  in  servitio  in  ser- 
vitium,  prout  memorata  quondam  comitissa  Johanna  ea  juste  tenuit  quoad 
vixit  et  sicut  eadem  comitissa  nunc  juste  tenet  et  possidet,  investimus 
ipsam  de  nostre  gratia  majestatis;  ita  tamen  ut  ipsa  et  heredes  sui  pre- 
dicta  omnia  semper  a  nobis  et  imperio  immediate  teneant  et  etiam  reco- 
gnoscant,  debita  quoque  et  consueta  servitia  exinde  nobis  el  successo- 
ribus  nostris  in  imperio  facere  teneantur  et  de  dominio  nostro  ullo 
unquam  terapore  ea  subtrahere  non  intendant,  in  fide,  servitiis  et  devo- 
tione  nostra  et  imperii  perseverent,  salva  in  omnibus  et  per  omnia  in 
predictis  nostra  imperiali  justitia.  Statuimus  itaque  et  imperiali  sancimus 
edicto  quatinus  nulla  persona  alta  vel  humilis,  ecclesiastica  vel  secularis, 
nullus  dux,  marchio,  comes  seu  vicecomes  contra  presentis  privilegii 
nostri  tenorem  ausu  temerario  venire  presumat.  Quod  qui  presumpserit 


(1)  Johanna  vero  quinto  die  decembris  praecedentis  anni  1244,  erat  functa.  Vid.  supra, 
p.  269. 

preter  indignationem  nostri  culminis  quam  incurret,  quattuor  millia  mar- 
charum  argenti  pro  pena  componet,  medietate  camere  nostre,  reliqua 
medietate  passis  injuriam  applicanda.  Ad  hujus  autem  investiture  nbstre 
memoriam  et  robur  perpetuo  valiturum,  presens  privilegium  fieri  et  bulla 
aurea  typario  nostre  majestatis  impressa  duximus  communiri. 

Hujus  rei  testes  sunt  :  Conradus  (a)  karissimus  filius  noster  Romano- 
rum  in  regem  electus  semper  augustus  et  regni  Iherosolimitani  legitimus 
successor,  ...  Ratisponensis  episcopus  imperialis  aule  cancellarius , 
.  .  .  Frisingensis  episcopus,  .  . .  Pactaviensis  episcopus,  H.  Pabergensis 
electus,  0.  duxMaranie  et  B.  dux  Karinthie,  dilecti  principes;  B.  Panor- 
mitanus  archiepiscopus,  Riccardus  comes  Caserte,  B.  marchio  Montisfer- 
rati,  M.  marchio  Lancza,  magister  P.  de  Vinea  et  magister  T.  de.  Suessa 
magne  curie  nostre  judices,  dilecti  fideles  nostri,  et  alii  quamplures. 

Signum  domini  nostri  Friderici  secundi,  Dei  gratia  invictissimi  Roma- 
norum  imperatoris  semper  augusti,  Jherusalem  et  Sicilie  regis.  [Mono- 
gramma.] 

Acta  sunt  hec  anno  dominice  incarnationis  millesimo  ducentesimo 
quadragesimo  quinto,  mense  julii,  indictionis  tercie,  imperante  domino 
Friderico  secundo,  Dei  gratia  invictissimo  Romanorum  imperatore  semper 
augusto,  Jerusalem  et  Sicilie  rege,  imperii  ejus  anno  vicesimo  quinto, 
regni  Jerusalem  vicesimo  primo,  regni  vero  Sicilie  quadragesimo  sep- 
timo,  feliciter.  Amen. 

Datum  apud  Taurinum,  anno,  mense  et  indictione  pretitulatis. 

Et  infra  eodem  caractere  scribitur  notarii  signum,  cujus  nomen  vide- 
tur  esse  Philippus. 


Fridericus,  Romanorum  imperator,  Bonifacio  marchioni  Mon-  T^£0ni' 
tisferrati  omnes  rancores  et  offensas  remittit,  eum  de  rectis  feudis 
quae  tenet  ab  imperio  investit ,  omnia  privilegia  a  se  et  anteces- 
soribus  suis  indulta  confirmat,  et  ratas  habet  promissiones  eidem 

(<i)  In  originali  Comradus. 

VI.  .  42 

faetas  per  Henricum  regem  Sardiniae  filium  suum  de  remissione 
pecuniae  sibi  facta  per  regem  Gotofredum. 

(Edid.  Mobiondus,  Monum.  Aquensia,  t.  I,  col.  218-219,  n°  206,  e  transumpto 
anni  1327.) 

Fridericus,  Dei  gratia  Romanorum  imperator  semper  augustus,  Hie- 
rusalem  et  Sicilie  rex.  Singulare  decus  pietatis  in  principe  ipsum  a  mor- 

talibus  habet  commune  cum  aliis,  quod  in- 

vicem  sibi  et  frequenter  indulgeant  privati  privatis  injuriis  lacessiti ,  ipse 
quanto  frequentius  magis  offendilur,  tanto  pre  ceteris  miserabilius  mise- 
relur.  Presens  igitur  noverit  et  successura  posteritas  quod  nos  ad  suppli- 
cationes  Bonifacii  marchionis  Montisferrati  dilecti  affinis  et  fidelis  noslri 
mansuetudinis  nostre  januam  supplici  devotione  pulsantis  veniamque  de 
commissis  offensis  contra  nos  et  imperium  humiliter  postulantis,  ipsum 
ad  exauditionis  nostre  gratiam  benignius  admittentes,  in  plenam  nos- 
tram  gratiam  recepimus  et  favorem,  rancores  omnes  et  offensas  quas  hac- 
tenus  contra  nos  et  imperium  visus  est  incurrisse  sibi  de  imperiali  cle- 
mentia  relaxantes.  De  abundantiori  quoque  munificentie  nostre  gratia 
investimus  ipsum  de  rectis  feudis  suis  que  tenet  ab  imperio ,  a  quorum 
jure  per  offensas  contra  nos  et  imperium  perpetratas  juste  cecidisse  hac- 
tenus  videbatur,  ut  ea  tam  ipse  quam  heredes  sui  a  nobis  et  imperio 
semper  immediate  teneant  et  recognoscant,  debita  quoque  [et]  consueta 
servitia  exinde  nobis  et  successoribus  nostris  in  imperio  facere  teneantur, 
et  de  dominio  nostro  illa  aliquo  unquam  tempore  subtrahere  non  inten- 
dant.  Confirmamus  insuper  omnia  privilegia  ei  et  antecessoribus  suis  a 
nobis  et  divis  augustis  progenitoribus  nostris  indulta  in  nostra  et  imperii 
devotione,  fide  et  servitiis  persistenti,  salva  in  omnibus  et  per  omnia 
nostra  imperiali  justitia.  Conventiones  quidem  et  promissiones  factas 
supra[dicto]  per  Henricum  illustrem  regem  Sardinie,  dilectum  filium 
nostrum ,  sacri  imperii  in  Italia  generalem  legatum ,  mediantibus  illustri 
marchione  Saluciarum  et  Albrandino  Cacciaconte  (a)  fidelibus  nostris,  et 


(a)  In  impresso  Cochonate,  male. 

specialiter  super  remissione  pecunie  debite  per  marchionem  eumdem 
nobis  facta  per  regem  Gothofredum  (1 )  per  nostram  excellentiam  accep- 
tanda,ratas  habemus  etin  perpetuum  confirmamus,  debitum  supra[dicto] 
et  heredibus  suis  perpetuo  remittentes.  Statuimus  igitur  quatenus  nulla 
persona  alta  vel  humilis,  ecclesiastica  vel  secularis,  nullus  dux,  marchio, 
comes  vel  vicecomes,  nullus  potestas ,  consilium  aut  commune  contra 
presentis  privilegii  nostri  tenoremausu  temerario  venire  presumat;  quod 
qui  presumpserit  preter  indignationem  nostri  culminis  quam  incurret, 
quinque  millia  marcarum  argenti  pro  pena  coinponet,  medietate  camere 
nostre ,  reliqua  medietate  passis  injuriam  applicanda.  Ad  cujus  rei  me- 
moriam  et  robur  perpetuo  valiturum ,  presens  privilegium  fieri  el  bulla 
aurea  typario  nostre  majestatis  impressa  jussimus  communiri. 

Datum  Taurini,  anno  dominice  incarnationis  M.  CC.  XLV,  mense  julii, 
III  indictione,  imperante  domino  nostro  Frederico  II,  Dei  gratia  invictis- 
simo  Romanorum  imperatore  semper  augusto,  Hyerusalem  et  Sicilie 
rege,  anno  imperii  ejus  XXV,  regni  Jerusalem  XXI,  regni  vero  Sicilie 
anno  XLVII,  feliciter.  Amen. 


Fridericus,  Romanorum  imperator,  universis  Angliae  nobi-  ff^j' 
libus  scribit,  sententiam  depositionis  in  se  in  concilio  Lugdunensi 
latam  ut  iniquam  et  juris  nullius  redarguens,  eosque  exhortatur 
ut  secum  insurgant  ad  causam  suam  quae  omnium  principum  est 
defendendam. 

(Edit.  ap.  Matt.  Paris.,  Hist.  maj.  Anglor.,  p.  471-473,  ad  ann.  1246,  et  in 
Petr.  de  Vin.  epist.,  lib.  I,  cap.  III,  ubi  ipsi  regi  Angliae  missa  encyclica  exhi- 
betur.  Nunc  coll.  cum  codicib.  bibl.  Cesar.  P&ri$.,fondsSaint-GermainHarlay, 


(1)  Rex  iste  Gothofredus  quis  fuerit,  non  scimus.  Nullus  enim  Thessalonicensis  rex  e  stirpe 
Monlisferratensi  hujus  nominis  adest.  Pravam  apud  Moriundum  iectionem  ad  hunc  locum 
valde  suspicamur. 

n°  455,  fonds  Notre-Dame,  n°  202,  et  Mss  Hargrave,  fol.  105  verso ,  in  bibl. 
Musaei  Britannici.) 

Fredericus ,  Dei  gratia  Romanorum  imperator  semper  augustus ,  Ieru- 
salem  et  Sicilie  rex,  prelatis  ecclesiarum,  comitibus  et  baronibus,  nobi- 
libus  et  universis  per  regnum  Anglie  constitutis  quibus  presentes  littere 
ostense  fuerint,  devotis  et  amicis  suis,  salutem  et  omne  bonum.  Etsi  cause 
nostre  justitiam  vulgaris  fame  preloquium  et  multorum  veridica  testi- 
monia  nunciorum  ad  universitatis  vestre  notitiam  perduxisse  credamus; 
quia  tamen  : 

Segnius  irritant  animum  demissa  per  aurem, 
Quam  quae  sunt  oculis  subjecta  fidelibus,  ...  (1) 

ipsam  puram  et  nudam  veritatem  processus  quem  contra  nos  summi 
pontifices  hactenus  habuerunt,  vestro  conspectui  presentamus.  Ad  cujus 
inspectionem  plenariam  et  attentam  a  tot  temporibus  et  diebus  vestris 
negociis  deputalis,  unum  sufficiens  tempus  et  diem  nobis  adfectio  vestra 
concedat;  quod  si  licuerit  attendere,  consilia  vestra  recte  considerent,  si 
fuerit  in  pontificibus  nostris  pontificalis  rectitudinis  zelus,  si  nobis  tot  et 
tantis  injuriis  lacessitis  justa  debuerit  aut  debeat  defensio  denegari,  si 
demum  Christi  vicarii  Christi  vices  impleverint,  et  si  predecessoris  Petri 
successores  ejusdem  imitentur  exemplum;  considerent  etiam  quo  jure 
censeri  debeat  validus  processus  hujusmodi  contra  nos  habitus;  vel  quo 
nomine  nuncupari,  si  dici  valeat  sententia  quam  judex  incompetens  pro- 
mulgavit.  Nam  etsi  nos  nostre  catholice  fidei  debito  suggerente ,  mani- 
festissime  fateamur  collatam  a  Domino  sacrosancte  Romane  Sedis  anti- 
stiti  plenariam  in  spiritualibus  potestatem,  ut  quantumcumque ,  quod 
absit,  sit  ille  peccator,  quod  in  terra  ligaverit,  sit  etiam  ligatum  in  celis, 
et  quod  solverit  sit  solutum;  nusquam  verumtamen  legitur  divina  vel 
humana  lege  sibi  concessum,  quod  transferre  pro  libito  possit  imperia, 
aut  de  puniendis  temporaliter  in  privatione  regnorum  regibus  aut  terre 
principibus  judicare.  Nam  licet  ad  eum  de  jure  et  more  majorum  con- 


(I)  Horat.,  Ars  poetic,  lib.  III. 

secratio  nostra  pertineat,  non  magis  ad  eum  privatio  seu  remotio  per- 
tinet,  quam  ad  quoslibet  regnorum  prelatos,  qui  reges  suos  prout  asso- 
lent,  consecrant  et  inungunt;  vel  esto  sine  prejudicio  nostro,  quod 
habeat  bujusmodi  potestatem ,  est  ne  istud  de  plenitudine  potestatis 
ipsius,  quod  nullo  prorsus  ordine  juris  servato,  animadvertere  possit  in 
quoslibet  quos  asserit  sue  jurisdictioni  subjectos?  Processit  enim  nuper 
contra  nos,  ut  dicitur,  non  per  accusationis  ordinem,  cum  non  accusator 
comparuisset  idoneus  nec  inscriptio  precessisset;  et  nec  per  denuncia- 
tionem,  legitimo  denunciatore  cessante,  nec  per  inquisitionis  modum, 
quem  clamosa  insinuatio  non  precessit :  cum  etiam  nullorum  inquisitorum 
nobis  facta  fuerit  copia ,  si  qui  forsan  occulte ,  cum  nulli  fuerint  publice , 
per  hujusmodi  judicem  ad  inquisilionem  addicti.  Asserit  enim  omnia  fore 
notoria,  que  nos  esse  notoria  manifeste  negamus,  et  que  notoria  perle- 
gitimum  testium  numerum  non  probantur.  Sic  enim  quilibet  judex  posset 
per  se,  solummodo  crimen  asserendo  notorium,  spreto  juris  ordine, 
quemlibet  condemnare.  Insurrexerunt  in  nos  in  concilio,  sicut  dicitur, 
aliqui  testes  iniqui,  sed  valde  pauci,  quorum  unum  velut  Calenensem 
episcopum  (1),  suis  fratre  videlicet  et  nepote,  per  nos  ex  caussa  prodi- 
tionis  ad  suspendium  legitime  condemnatis,  otfensa  rationabilis  nobis 
reddidit  odiosum  et  jure  propterea  repellendum ,  alios  autem  ,  tanquam 
ex  ultimis  partibus  Hispanie  prodeuntes,  Terraconensem  videlicet  et 
Compostellanum  antistites,  negociorum  Italie  natalis  zone  longinquitas 
inscios,  et  eosdem  venenose  subornationis  inductio  nostre  justitie  fecit 
infestos.  Sed  esto  preterea  quod  legitimi  fuerint  subsistentibus  testibus, 
actor  et  judex,  defuit  tertius,  reus;  qui  vel  presens  vel  contumaciter 
absens,  secundum  justitiam  debuit  condemnari.  Citati  namque  in  puedi- 
catione  sua  Lugdunensi,  sicut  audivimus,  licet  prorsus  informiter  fuimus, 
videlicet  quod  ipsi  citanti  et  aliis ,  nullis  aliorum  omnino  personis  aut 
causis  expressis,  facturi  justitiam,  per  nos  deberemus  vel  per  responsales 

(1)  Cf.  supra  in  Regesto,  t.  V,  p.  555.  Petrus  iste  Calenensis  episcopus  ab  anno  1244  ad 
1 247,  nobilem  personam  egit  in  papali  curia,  dum  varias  bullas  pro  ordine  Cisterciensi  con- 
cessas  sub  hoc  tempore  se  vidisse  testetur.  Cf.  Meyer  von  Knonau,  Archiv  Schiveizer., 
III  pars,  p.  4  et  5. 

idoneos  comparere;  presentes  pro  certo  non  fuinius,  sed  exjustis  caussis 
absentes,  ad  quarum  allegationem  admissi  nostri  legitimi  responsales  non 
fuerunt,  nec  absentes  contumaciter  fuimus,  cum  preter  id  quod  nulli 
fuerit  citatio,  ut  est  dictum,  peremplorium  terminum,  prout  ordo  juris 
expostulat,  citatio  non  haberet;  prout  citationis  forma  principibus  et  pre- 
latis  missa  per  literas  evidenter  ostendit.  Contumaciam  nostram  preterea 
magistri  Thadei  de  Suessa,  magne  curie  nostre  judicis  fidelis  nostri,  plene 
procurationis  mandatum  excusat;  cujus  authoritas  ex  eo  quod  contra 
nosnon  ex  civilibus,  sed  ex  criminalibus  sit  processum  ad  que  frustra  pro- 
curator  intervenit,  nullatenus  enervatur;  cum  ipsius  citationis  tenor  que 
nos  aut  procuratores  nostros  exigit,  manifeste  contrarium  dedisset  intel- 
ligi,  videlicet  quodcontra  nos  non  criminaliter,  sed  civiliter  tantum  fuisset 
agendum ,  predictis  etiam  omnibus  absque  nostre  justitie  prejudicio  cir- 
cumscriptis.  Et  dato  quod  manifeste  fuerimus  contumaces ,  non  est  ista 
legitima  contumacie  pena  quod  delatus,  aut  accusatus  et  contumax,  per 
diffinitivam  sententiam  ante  ceptum  rite  judicium,  privatovel  publico  ju- 
dicio  in  nullo  de  sua  caussa  discusso,  debeat  condemnari.  Sunt  enim  in 
talibus  alie  contumacium  pene  civilibus  legibus  et  canonibus  introducte. 
Denique  posito  quod  omnia  predicta  juris  presidio  fulciantur,  licet  irrefra- 
gabiliter  causse  nostre  deficiant,  ipsius  pronunciationis  tenor  ipsam  sen- 
tentiam  nullam  ostendit,  per  quam  non  procurator  noster  presens,  sed  nos 
absentes  extitimus  condemnati,  quam  ipso  jure  nullam  sententiam  esse 
leges  et  jura  quelibet  manifeste  declarant.  Evidenter  quoque  processus  et 
procedentis  iniquitatem  causse  denotant,  quas  in  sententia  comprehendit, 
cum  sententia  comprehendat  multiplex  perjurium  :  videlicel  de  sacra- 
mento  pacis  prestito,  per  nos  sicut  asserit,  non  servato;  preterea  de 
demaniis  per  privilegia  divorum  augustorum  et  noslra  Ecclesie  Romane 
concessis,  violenter  a  nobis  postmodum  occupatis;  de  cardinalibus  et  pre- 
latis  captis  ad  concilium  convocatis;  de  quibusdam  ecclesiis  et  ecclesiarum 
prelatis,  rebus  etclericis  regninostri,  per  officiales  de  regno,  nobis  absen- 
tibus,  violalis.  A  quibus  omnibus  incorruptibilis  veritas  et  publica  muni- 
menta  nos  defendunt,  prout  seriatim  hec  fida  relatio  latoris  presentium 
et  ipsorum  munimentorum  tenor  manifestissime  profitentur,  quanquam  ad 

tam  dire  pene  sententiam ,  si  tamen  sententia  dici  potest  quexontra  nos 
precipitata  dinoscitur,  contra  Romanum  principem  omnia  predicta  et 
singula  minime  suffecissent.  Manifestum  namque  precipitium  et  ex  pre- 
concepto  jam  dudum  animi  fervore  fuisse  dinoscitur  in  predictis,  dum 
venerabilem  Frisingensem  episcopum,  dilectum  principem  nostrum,  fra- 
trem  H.,  magistrum  domus  Sancte  Marie  Theutonicorum,  et  magistrum 
Petrum  de  Yinea  magne  curie  nostre  judicem ,  dilectos  fideles  nostros , 
quos  ultimo  pro  omnimoda  consummatione  pacis  tractate,  ad  concilium 
miseramus,  saltem  per  triduum  summus  pontifex  noluit  prestolari;  non 
expectato  etiam  magistro  Walterio  de  Ocra,  capellano  notario  et  fideli 
nostro,  qui  de  convenientia  summi  pontificis  et  quorumdam  de  fratribus 
ad  nos  missus  per  viginti  dies  expectari  debuit,  nec  fuit  solummodo  per 
biduum,  quo  tempore  predicti  processus  iniqui  Lugduno  distabat,  ad 
multam  nobilium  et  quampiurium  prelatorum  instantiam  expectatus. 
Nec  quod  de  cessatione  census  adjicitur  pro  regno  Sicilie,  nos  [justius] 
ab  ipsius  regni  dominio  vel  jure  secludit,  cum  censum  ante  discordiam 
inter  nos  et  Ecclesiam  exortam,  absentes  a  regno  per  officiales  nostros 
solvi  mandaverimus,  prout  litere  nostre  inter  rationes  rationalium  nos- 
trorum  invente  manifeste  declarant;  quem  pro  tempore  supradicto, 
Domino  teste,  usque  in  presentem  diem  credimus  esse  solutum,  presertim 
cum  a  nobis  nunquam  extiterit  requisitus.  Post  discordiam  vero  censum 
eundem  consignatum  prelatorum  et  publicarum  personarum  sigillis, 
apud  sacras  edes  deponi  mandavimus ,  et  hodie  depositus  conserva- 
tur.  Adparet  nihilominus  animosa  nimis  et  ampullosa  non  minus  ex 
ipsius  inflicte  pene  severitate  sententia ,  per  quam  imperator  Romanus , 
imperialis  rector  et  dominus,  lese  majestatis  crimine  dicitur  condem- 
natus;  per  quam  ridiculose  legi  subjicitur,  qui  omnibus  legibus  imperia- 
liter  est  solutus;  de  quo  temporales  pene  sumende,  cum  temporalem 
hominem  superiorem  non  habeat,  non  sunt  in  homine,  sed  in  Deo.  Spi- 
rituales  autem  penas,  per  sacerdotales  nobis  penitentias  indicendas ,  tam 
pro  contemptu  clavium  quam  pro  aliis  transgressionis  humane  peccatis, 
nedum  a  summo  pontifice,  quem  in  spiritualibus  patrem  nostrum  et 
dominum  profitemur,  si  tamen  nos  ipse  ut  filium  debita  relatione  co- 

gnoscat,  sed  per  quemlibet  sacerdotem  reverenter  accipimus  et  devote 
servamus.  Ek  quibus  omnibus  manifeste  liquet  quod  potius  ignominiose 
quam  juste  habendos  nos  dixerit  de  catholica  fide  suspectos ,  quam  nos, 
teste  summo  judice,  in  omnibus  et  singulis  ejusdem  articulis,  secundum 
universalem  Ecclesie  disciplinam  et  adprobatum  per  Romanam  Eccle- 
siam  symbolum,  firmiter  credimus  et  simpliciter  confitemur.  Advertat 
igitur  industria  vestra,  si  predicta  nulla  sententia  ipso  jure,  nullus 
ipso  jure  processus  servari,  non  magis  in  nostram  quam  in  omnium 
regum  aut  quarumlibet  temporalium  dignitatum  perniciem,  debeat; 
quam  nulli  nostrorum  Germanie  principum,  a  quibus  assumptio  nos- 
tri  status  ac  depressio  nostra  dependent,  presentia  vel  consilio  firma- 
verunt.  Advertat  et  aliud,  qualis  ex  istis  initiis  exitus  expectetur;  a 
nobis  incipitur,  sed  pro  certo  noveritis  quod  in  aliis  regibus  et  princi- 
pibus  finietur,  a  quibus  publice  gloriantur  resistentiam  aliquam  minime 
formidare,  si  quod  absit  posset  nostra  potentia  primitus  conculcari.  Regis 
igitur  vestri  justitiam  in  causa  nostra  defendite ;  suis  et  vestris  heredibus 
providentes,  nobis  in  iis  sicut  convenit,  adsistatis.  Nec  nos  illud  omitti- 
mus  quin  fidei  regalis  constantiam  ex  affinitatis  federe  ad  presens  fidu- 
cialiter  requiramus ,  ut  nedum  quod  adversario  nostro  aut  nunciis  seu 
legatis  ipsius  occulte  vel  publice  faveat,  quin  nobis  potius  toto  posse  viri- 
liter  assistat,  et  nullum  omnino  nuncium  aut  legatum  populum  sue  juris- 
dictioni  subjectum  in  dispendia  nostra  convertere  molientem,  aliqua- 
tenus  admittere  debeat  :  pro  certo  scituri  quod  per  nos,  in  quibus 
inchoata  est  tante  temeritatis  audacia  quod  ad  privationem  nostram, 
velut  cujuslibet  sacerdotis,  pontificalis  autoritas  officium  sue  jurisdic- 
tion  isextendit,  taliter  assistente  nostris  vexillis  dextera  Regis  regum,  qui 
semper  justitiam  comitatur,  istis  principiis  occurretur,  dum  modo  se 
nobis  illorum  potentia  non  opponat,  regum  et  principum  scilicet  quos 
communiter  caussa  nostra  contingit,  et  quorum  non  minus  vertitur  in- 
teresse  quam  nostrum,  quod  vobis  et  aliis  orbis  terre  nobilibus  caussam 
justi  timoris  in  talibus  nostra  defensio  non  relinquet.  Inviti  tamen  hoc 
facimus,  teste  Deo,  sed  necessario  provocati,  veluti  qui  peste  multiplici 
christianitatem  nostris  temporibus  videmus  attritam;  ad  cujus  auxilium 

una  nobiscum,  prout  etiam  nuperrime  regie  magnificentie  scripsimus, 
totis  vos  intendere  viribus  sperabamus.  Requirat  autem  de  manibus  ejus 
hoc  Deus,  qui  tanto  discrimini  quod  toti  fere  reipublice  christiane  mi- 
natur  excidium ,  materiam  subministrat.  Ad  hoc  quicquid  Hugo  Kabu- 
che  (a)  miles,  dilectus  nuntius  et  fidelis  noster,  vobis  super  premissis  ex 
parte  nostra  dixerit,  tanquam  persone  nostre  indubitanter  credat  dilectio 
vestra  specialis. 

Datum  Taurini,  pridie  augusti,  III  indictione. 


Innocentius  papa  episcopum  Frisingensem  a  sententiis  excom- 
municationum  et  suspensionum  in  ipsum  promulgatis  auctoritate 
apostolica  absolvit. 

(Edid.  Meichelbeck,  Hist.  Frising.,  t.  II,  p.  26.) 

Innocentius  episcopus ,  servus  servorum  Dei ,  venerabili  fratri  episcopo 
Frisingensi  salutem  et  apostolicam  benedictionem.  Cum  sicut  in  nostra 
proposuisti  presentia  constitutus,  nonnulle  fuerint  in  te  auctoritate  apo- 
stolica  excommunicationum  et  suspensionum  sententie  promulgate  ac 
alias  laqueum  excommunicationis  incurreris  pro  commissis  incendiis  et 
rapinis ,  eo  tempore  quo  guerram  habebas  pro  defensione  ecclesie  Frisin- 
gensis,  nos  tuis  precibus  inclinati  te  a  predictis  absolvimus  tecumque  auc- 
toritate  apostolica  dispensamus  super  irregularitatibus  si  quas  exinde 
contraxisti  (1).  Nulli  ergo  omnino  hominum  liceat  hanc  paginam  nostre 

(a)  In  cod.  Hargrav.  RabocK ,  cum  abreviationis  signo. 


(1)  Per  duas  alias  ejusdem  temporis  epistolas  Conradum  Frisingensem  episcopum  in  plena 
summi  pontificis  gratia  reslitutum  fuisse  noscimus.  Inter  episcopos  Bavariae  primus  ille  ad 
Sedem  Apostolicam  se  converlit,  cujus  exemplum  secuti  Ratisponensis  episcopus  absolutionem 
(26  augusti)  et  electus  Bambergensis  suam  confirmationem  (2  octobris)  vicissim  obtinuerunt. 
Cf.  Boehmer,  Regest.  imper.,  p.  357,  numeris  26,  27,  28,  30,  33. 

VI.  43 


Lugduni , 
3  augusti. 

absolutionis  et  dispensationis  infringere  vel  ei  ausu  temerario  contraire. 
Si  quis  autem  hoc  attemptare  presumpserit,  indignationem  omnipotentis 
Dei  et  beatorum  Petri  et  Pauli  apostolorum  se  noverit  incursurum. 
Datum  Lugduni,  III  nonas  augusti,  pontificatus  nostri  anno  III. 


Fridericus,  Romanorum  imperator,  venditionem  villarum  Sancti 
Martini  de  Stellone  et  Gorrae  a  Templariis  militibus  communitati 
Cariensium  factam  confirmat. 

(Memorat.  a  J.  Dubandi,  Saggio  della  lega  Lombarda,  p.  148,  ap.  Memor.  dell' 
Accademia  di  Torino,  t.  XL.) 

Datum  Taurini,  V  augusti,  tertie  indictionis. 


Taurim,       Fridericus ,  Romanorum  imperator,  comiti  Petro  de  Blandrate 

augusto.  7  r  7 

confirmat  acquisitionem  ab  isto  factam  de  sexta  parte  castri 
Lanzi  in  Canavesio  quam  ei  vendidit  Guilielmus  de  Lanzo. 

(Memorat.  a  J.  Dubandi,  Saggio  della  lega  Lorribarda,  p.  148,  ap.  Memor.  delV 
Accadem.  di  Torino,  t.  XL. 

Datum  Taurini,  anno  dominice  incarnationis  M.CC.XLV,  mense  au- 
gusto,  tertie  indictionis. 


Taurini,       Fridericus ,  Romanorum  imperator,  ad  supplicationem  homi- 

augusto.  1 

num  civitatis  Carii  camerae  suae,  eos  absolvit  a  conditiombus , 


Taurini , 

6  augusti. 

pactionibus,  conventionibus,  sacramentis  et  societatibus  quibus 
erga  aliquos  nobiles,  civitates  vel  ecclesias  sine  suo  mandato 
tenebantur. 

(Edid.  J.  Dubandi,  Saggio  della  lega  Lombarda,  p.  148,  ap.  Memor.  dell'  Acca- 
dem.  di  Torino,  t.  XL.  —  Memorat.  ap.  Cibbario,  Stor.  di  Chieri,  t.  II, 
p.  105,  ex  originali  in  archivo  urbis  ejusdera.) 

Fridericus ,  Dei  gratia  Romanorum  imperator  semper  augustus ,  Jeru- 
salem  et  Sicilie  rex.  Imperiali  celsitudini  cedit  ad  gloriam  fidelium  suorum 
fidem  digno  favore  respicere  et  supplicationes  eorum  nedum  justitiam,  sed 
gratiosa  petentium  (a)  favorabiliter  exaudire.  Per  presens  igitur  scriptum 
notum  fieri  volumus  universis  imperii  fidelibus  tam  presentibus  quam 
futuris  quod  universitas  Carii  fideles  nostri  majestati  nostre  humiliter  sup- 
plicarunt  ut  eos  ab  omnibus  conditionibus ,  pactionibus ,  conventionibus , 
jurisdictionibus ,  sacramentis  et  societatibus  quibus  aliquibus  civitatibus , 
burgis,  villis,  castris,  marchionibus,  comitibus,  baronibus,  collegiis,  capi- 
tulis,  ecclesiis  et  universitatibus  seu  etiam  quibuscumque  personis  eccle- 
siasticis  vel  mundanis  usque  modo  eadem  universitas  tenebatur,  absolvere 
de  nostra  gratia  dignaremur,  et  quod  instrumenta  vel  scripta  si  qua  exinde 
facta  fuerint,  amodo  cassa  et  inania  reputantes  (b).  Cum  itaque  locus  pre- 
dictus  sit  nostra  et  imperii  camera  specialis  nec  sine  nostra  seu  predeces- 
sorum  nostrorum  speciali  conscientia  seu  mandato  potuerit  universitas 
eadem  alicui  vel  aliquibus  obligari  vel  aliquo  jure  teneri,  nos  devotionis 
et  fidei  eorum  intuitu  quam  ad  personam  nostram  et  sacrum  imperium 
habent,  attendentes  (c)  quoque  grata  satis  et  accepta  servitiaque  nobis  et 
imperio  exhibuerunt  hactenus  et  exhibituros  eos  credimus  in  futurum, 
supplicationibus  suis  benigniter  inclinati,  ipsos  omnes  a  predictis  condi- 
tionibus  et  aliis  superius  nominatis  de  imperialis  plenitudinis  potestate 
perpetuo  duximus  absolvendos  lege  aliqua  non  obstante.  Mandamus 
igitur  et  imperiali  sancimus  edicto  quatenus  nullus  marchio,  nullus  comes 

(a)  Locus  mutilus  sive  male  transcriptus. 

(b)  Sic  :  verisimiliter  reputentur. 

(c)  In  impresso  accedentes,  male. 

vel  vicecomes  aut  capitaneus,  nulla  civitas  vel  commune,  nulla  potestas, 
nulla  omnino  persona  alta  vel  humilis,  ecclesiastica  vel  mundana,  hanc 
absolutionis  nostre  paginam  violare  presumat  vel  prefatos  fideles  nostros 
vel  eorum  aliquem  occasione  predicta  offendere,  impedire,  molestare  seu 
quomodolibet  inquietare  presumat.  Quod  si  quis  presumpserit,  preter  in- 
dignationem  nostram  quam  se  noverit  incursurum,  in  ultionem  temeritatis 
sue  centum  libras  auri  purissimi  pro  pena  componat,  quarum  medietas 
ufilitatibus  nostre  camere  applicetur  et  reliqua  medietas  passis  injuriam 
exsolvatur.  Ad  cujus  rei  memoriam  et  robur  perpetuo  valiturum,  presens 
privilegium  scribi  et  sigillo  majestatis  nostre  jussimus  communiri. 

Datum  Taurini,  anno  dominice  incarnationis  M.  CC.  XXXXV,  mense 
augusti,  tercie  indictionis. 

Et  infra  eodem  charactere  scribitur  :  Philippus. 


Fridericus,  Romanorum  imperator,  scribit  regi  Castellae  co- 
gnato  suo,  ei  conquerens  de  filio  ejus  Friderico  qui  commorans  in 
curia  sua,  furtive  ad  rebelles  imperii  secessit. 

(Edit.  ap.  Petri  de  Vin.  epist.,  lib.  III,  cap.  XXVI,  nunc  coll.  cum  cod.  Bibl. 
Cesar.  Paris.,  fonds  Saint-Germain-Harlay ,  n°  455,  necnon  cum  codicibus 
Guelferbitano  et  Mediomontanensi.) 

Fridericus,  etc.  Vellemus  potius  tacere  quam  loqui ,  cum  sit  quodam- 
modo  de  plus  quam  civili  bello  maleria,  dum  aliene  culpe  damnantes  in- 
famiam ,  genus  nostrum  ulcunque  notabile  cernimus ,  et  post  verbalis 
plage  convicium,  quod  aliis  damnantes  infligimus,  ex  cujusdam  identita- 
tis  lege  qua  jungimur,  in  nobis  relinquimus  cicatricem.  Sed  ipsius  casus 
instantia  suggerente,  silentia  rumpimus,  et  ardui  styli  ministerio  Friderici 
filii  vestri  (1),  nepotica  nobis  sorte  conjuncli,  a  genere  prorsus  generoso 


(1)  Ita  locus  restituendus  est  ad  fidem  trium  quos  supra  memoravimus  codicum.  Dum  ta- 

degeneris,  processus  exponere  cogimur,  ac  ejusdem  ingratitudinis  descri- 
bere  vitium,  calami  pungentis  officio,  quem  nonnunquam  cujuslibet  nota 
dissimulat,  instanter  urgemur.  Est  etenim,  quod  ignominiosa  relatione 
describimus,  in  populi  conversus  infamiam,  et  quibus  virtutum  speculum 
et  morum  norma  fuisse  debuerat,  nunc  imaginarium  vitiorum,  nunc  vul- 
gare  ridiculum  publice  predicatur,  dum  mandata  vestra  frequentia, 
quibus  ipsum  ex  patris  debito  sepe  pascebatis  obaudiens ,  dum  mores  et 
actus  nobiles,  quos  sapere,  natura  suffragante,  debuerat,  post  tergum 
etiam  sibi  injuriosus  rejiciens,  dum  honoris  et  loci,quibus  in  nostra  curia 
fruebatur  oblitus,  dum  nec  diversorum  more  nobilium,  quibus  ex  prae- 
torii  nostri  culmine  influitur,  nec  familiaritatis  aulice ,  que  ipsum  nostri 
lateris  sepe  participem  faciebat ,  dignitate  contentus ,  ad  rebelles  nostros 
et  hostes ,  quibus  ut  hostis  potius  obstare  debuerat;  quibus  etiam  ipsum , 
ut  sicut  debitum  ab  etate  receperat,  sic  si  qua  virtus  in  ipso  dormiret  ex 
otio,  armorum  exercitio  suffragante  resurgeret,  opponere  stimulum 
nostra  deliberaverat  celsitudo ,  persone  proprie  sue  fur  factus  et  predo 
etate  succumbente  malicie  furtivus  aufugit  (1).  Et  sic  datus  vulgo  ludi- 
brium,infectione  suorum  operum  perversorum  caracteres  augusti  sangui- 
nis  ac  regalis  infecit.  Videat  igitur  excellentia  vestra  regia,  si  paternis 
meritis  ista  rependere  filius ,  si  avunculi  beneficiis,  imo  patris ,  ista  nepos 
debuit  compensare.  Attendat  regalis  industria  qualis  eventus,  qualisque 
fidei,  tam  rudis,  tam  enormis  in  juventute  processus,  monimenta  promit- 
tat  in  senio,  qualis  et  quante  (si  vas  lenerum  tot  patris  monita,  tot  avun- 
culi  beneficia  continere  non  potuit)  continentie  future  presagia  vetustas 


men  apud  epistolas  Petri  de  Vinea  legatur  H .  primogenili  fdii  nostri ,  haec  pessima  lectio 
varios  scriptores  quos  inter  ipsum  Hoflerum  numeramus,  in  illum  errorem  induxit  quod  in 
hac  epistola  de  rebellione  Henrici,  Romanorum  regis,  nunc  agi  putaverint. 

(1)  De  tempore  quo  infans  Castellae  ab  imperiali  curia  secessit  et  ad  Mediolanum  se  con- 
vertit,  optimum  jam  testimonium  attulimus.  Vide  supra,  p.  316.  Post  veteres  Mediolanensium 
rerum  scriptores,  Flammam  scilicet,  Corium  et  T.  Calchum  auctoremque  Annalium  anony- 
mum,  de  hac  fuga  satis  disseruit  Giulini  [Memor.  di  Milano,  t.  VIII,  p.  17).  Qua  vero  causa, 
qua  ratione  Fridericus  ad  inimicos  imperatoris  aufugerit,  non  plane  compertum  habemus, 
neque  ipse  imperator  in  sua  ad  regem  Castellae  epistola  majorem  ad  id  lucem  subministrat. 
Quoquomodo  res  se  habuerit,  fuga  principis  sententiam  depositionis  antecessisse  videtur. 

temporis  prefiguret!  Ab  ipsius  denique  fructibus  manifeste  cognoscitur, 
quale  fuerit  ejus  preconcepte  voluntatis  initium,  quod  tam  vilis  finis  ex- 
plicuit,  qualis  ejus  pregnantis  propositi  tumor  extiterit,  quem  partus  tam 
felidus,  tam  dolosus  excludit.  Ut  super  his  igitur  mentem  vestram ,  que 
cum  ad  utrumlibet  sit  auditus  indifferens,  sinistris  forte  relatibus  rem 
aliter  posset  credere  quam  veritas  protestatur,  rumoribus  abjectis  adulte- 
rinis  veritatis  scobe(?)  purificent,...  nuncios  nostros latores  presentium  ad 
vestram  presentiam  duximus  destinandos,  ut  quanto  dilectionis  indicia 
erga  eundem  filium  vestrum  magnificentia  nostra  semper  ostenderit, 
quantum  et  qualiter  ipsum  benigne  tractaverit,  quantum  per  nos  et  nostros 
semper  extiterit  honoratus,  quam  acerrime  etiam,  quam  latenter  a  latere 
nostro  et  quam  turpiter  presentiam  subripuerit  personalem,  iidem  nun- 
cii  nostri,  tanquam  ejus  hactenus  in  curia  nostra  comitive  participes  et 
fideles  interpretes  status  ejus,  regalem  animum  sufficienler  informent. 


13  augusti.  Frater  Rogerius  de  ordine  Praedicatorum ,  haereticorum  inqui- 
sitor  in  Tuscia,  publicum  instrumentum  fieri  jubet  contra  Pacem 
Pasannolam  potestalem  Florenlinum,  qui  de  mandato  imperatoris 
in  haereticos  Florentiae  sententias  ferri  prohibet. 

(Edidit  Lami,  Antich.  Toscane,  lez.  XVII,  p.  573.) 

In  Dei  nomine,  amen.  Anno  M.  CC.  XLV,  indictione  III,  die  XIII 
intrante  augusto.  Notum  sit  omnibus  presentes  literas  inspecturis  quod 
fraterRogerius  de  ordine  Predicatorum,  a  Sede  Apostolica  hereticorum  in- 
quisitor  in  Tuscia  deputatus,  contra  ser  Pacem  Passannolam  (I)  potesta- 
tem  Florentinum  de  heresi  publice  infamatum  tanquam  fautorem  hereti- 
corum  et  publicum  defensorem,  pro  eo  quod  in  negotio  fidei  pro  hereticis 


(1)  Scilicet  Pax  de  Pesannola  Bergamensis ,  imperiali  parti  devotissimus,  ut  monet  auctor 
Vitae  Rogerii,  ibid.,  p.  570. 

defendendis  contra  mandatum  apostolicum  se  opponit,  mandando  capita- 
neis  fidei  et  notariis  domini  pape  quod  de  officio  suo  se  nullatenus  intro- 
mittent,  alioquin  ponet  eos  in  bannum  centum  librarum,  et  notarios 
similiter  in  centum  libras  condemnabit ,  et  quod  sibi  precepit  quod  sen- 
lentiam  latam  contra  Pacem  de  Barone  et  Baronem  fratres,  filios  olim 
Baronis,  revocet  et  casset,  quia  dicebat  eam  latam  contra  mandatum  im- 
peratoris;  de  quo  mandato  ego  idem  notarius  de  mandato  dicti  fratris 
publicum  condidi  instrumentum ,  quia  presens  eram  in  capitulo  fratrum 
Predicatorum  cum  nuntii  potestatis  predictum  fecere  preceptum.  Unde 
pro  his  et  multis  aliis  que  hoc  anno  fecit  contra  fidem  et  in  favorem  here- 
ticorum  et  publicam  defensionem,  procedet  secundum  quod  videbitur 
expedire  et  dominus  papa  mandat. 

Actum  in  platea  sancte  Marie  Novelle ,  presentibus  fratre  Nicolao  sub- 
priore,  fratre  Petro  Verone,  fratre  Morando  et  fratre  Jacobo  et  domino 
Guidalotto  vulgo  dell'  Orco  et  domino  Amico  de  Valore ,  et  infinita  populi 
multitudine. 

Ego  Michael  de  Burgonovo  auctoritate  imperiali  notarius  his  omnibus 
interfui  et  de  mandato  dicti  fratris ,  ut  superius  continetur,  scripsi  et 
publicavi. 


Fridericus,  Romanorum  imperator,  [Roberto  de  Castilione],  ^j^jj^j™ 
imperiali  in  Marchia  capitaneo,  congaudet  de  novis  quae  sibi  trans- 
misit  super  facto  Camerinensium  et  Anconensium  imperii  rebel- 
lium  j  monens  tamen  quod  in  aggrediendis  Venetis  supersedeat. 

(Edit.  ap.  Petri  de  Vin.  epist.,  lib.  V,  cap.  LXII,  coll.  cum  codicibus  Guelfer- 
bitano  et  Mediomontanensi.) 

Fridericus,  etc.  Recepit  excellentia  nostra  literas  quas  misisti,  et  que 
continebantur  in  eis  pleno  collegimus  intellectu.  Quod  autem  scripsisti  te 
habere  paratum  exercitum  de  tota  Marchia  generalem ,  ita  quod  die  sab- 

bati  XXI  (a)  presentis  mensis  augusti,  hostiliter  esse  debes  in  territorio 
Camerini  nostrorum  rebellium  (1),  ad  reliquias  viuearum  et  arborum  pro- 
ditorum  ipsorum  totaliter  devastandas  vel  succidendas,  et  quod  propter 
assiduam  oppressionem  maisnade  (b)  nostrorum  militum  in  Sancto  Seve- 
rino  existentium ,  iidem  proditores  nostri  taliler  coarctati  existunt  quod 
magne  famis  laborant  inopia,  ob  quam  afflictionem  ad  tantam  discordiam 
devenerunt  quod  sepius  ad  invicem  prelianlur ;  et  quia  de  rumoribus 
ipsarum  partium  nobis  gratis  nostram  celsitudinem  instruxisti ,  de  Anco- 
nitanis  videlicet  rebellibus  nostris ,  solicitudinis  et  industrie  tue  studium 
evidens  plurimum  commendamus;  fidelitatem  tuam  sollicitantes  attentius 
et  hortantes  ut  te  cum  eodem  exercitu  fidelium  (c)  nostrorum,  ad  depo- 
pulationem  et  devastationemCamerinensium  proditorum  nostrorum  taliter 
reddas  per  complementum  operis  solicitum  et  attentum  quod  de  ipsis  re- 
bellibus  nostris  in  proximo  nobis  nova  significes  letiora,  et  ipsa  operum 
efficacia  te  nostre  celsitudini,  juxta  morem  solitum,  commendabilem  re- 
presentet.  Super  eo  vero  quod  tuis  literis  denotasti,  plures  ex  fidelibus 
nostris  de  Marchia  fuisse  nuper  a  Venetis  disrobatos ,  quod  de  capiendis 
de  bonis  eorum  propterea  licentiam  a  te  postulant,  sicut  dicis ;  tibi  duxi- 
mus  taliter  respondendum  quod  cum  ad  presens  illuc  solemnes  nuncios 
destinemus  (2),  curabimus  exinde  providere,  prout  honori  nostro  et  salu- 
britati  dictorum  fidelium  viderimus  convenire. 

(a)  Legendum  vero  XIX,  quum  haec  epistola  pro  multis  argumentis  ad  ann.  1245 
referenda  sit. 

(b)  In  impresso  marsuade,  pessime. 

(c)  Ap.  Petr.  de  Vin.  filiorum,  male. 


(1)  Camerinenses  qui  se  anno  1242  ad  Fridericum  converterant  (vid.  supra,  p.  64)  anno 
sequenti  1243,  Fridericum  Testam  imperialem  polestatem  expulerant  et  ad  partes  Ecclesiae 
redierant.  Unde  a  capitaneis  Marchiae  sunt  acerrimo  bello  lacessiti.  Cf.  Lilii,  Hist.  diCa- 
merino,  p.  233. 

(2)  Legati  Veneti  cum  a  concilio  Lugdunensi  reverterentur,  a  comite  Sabaudiae  intercepti , 
jubente  imperatore  Friderico  liberati  sunt;  quocum  de  pace  colloquium  habuerunt,  ut  narrat 
Martinus  de  Canale,  ipse  ut  videtur  rei  testis.  Istis  igitur  legatis  de  concordia  cum  impera- 
tore,  Petro  de  Vinea  caeterisque  curiae  officialibus  instanter  tractantibus,  Fridericus  his  ver- 
bis  exclamavit : «  Ita  sit ,  per  Deum. »  Cf.  Canale,  Chron.  Venet.,  ap.  Arch.  stor.  ital.,  t.  VIII, 

Innocentius  papa  de  fratrum  suorum  consilio  regem  Hungariae 
absolutum  denuntiat  a  juramento  homagii  quod  imperatori  Fri- 
derico  quondam  sub  conditione  postmodum  non  servata  prae- 
stitit. 

(Edit.  ap.  Raynald.,  Annal.  eccles.,  ad  ann.  1245,  §LXXXI,  e  regest.,  lib.  III, 
n°  58.) 

Innocentius,  etc,  regi  Hungarie,  etc.  Ex  parte  tua  fuit  propositum 
coram  nobis  quod  cum  olim  regno  Hungarie  depopulato  a  barbaris  natio- 
nibus  et  Tartarorum  tyrannide  pene  penitus  devastato,  permittente  Domino 
vel  jubente,  timens  ne  regnum  ipsum  ad  exinanitionem  ultimam  deveni- 
ret  ac  desiderans  ut  ipsius  reliquie  salve  forent,  Friderico  quondam  impe- 
ratori  sub  ea  conditione  prestiteris  homagii  juramentum  ut  idem  in 
regnum  tuum  ad  defendendum  ipsum  contra  predictorum  impetum  Tar- 
tarorum  infra  certum  terminum  potenter  accederet  vel  illuc  suum  filium 
destinaret,  idem  Fredericus  diu  expectatus  post  terminum  nec  venit  nec 
illuc  filium  suum  ut  promiserat  destinavit  (1 ) ;  quare  nobis  humiliter  sup- 
plicasti  ut  ne  hac  occasione  in  te  vel  regnum  tuum  possit  a  Romano  im- 
perio  aliquid  in.posterum  vendicari,  providere  indemnitati  tue  super  hoc 
paterna  sollicitudine  curaremus.  Attendenles  igitur  quod  quotiens  aliquid 
sub  conditione  conceditur,  non  extante  conditione  perinde  ac  si  conces- 
sum  non  fuerit  sit  habendum;  considerantes  etiam  quod  non  est  conquas- 
satus  calamus  conterendus  nec  debet  afflictis  afflictio  superaddi ,  sed  eo 


§  115  et  seqq.  Inde  comperimus  cur  legatos  ad  ducem  et  consilium  Venetorum  tunc  temporis 
imperator  destinaverit. 

(1)  De  homagio  regis  Hungariae,  Cf.  supra,  t.  V,  p.  1142  et  note  1.  Matthaeus  Parisiensis 
praelium  indicat  inter  Conradum  filium  Friderici  et  Tartaros  juxta  flumen  Delpheos  (?)  com- 
missum  (Hist.  maj.  Anglor.,  p.  381-382,  ad  ann.  1241),  de  quo  tamen  caeteri  scriptores  tum 
Hungari,  tum  Germani,  omnino  silent. 

VI.  44 


Lugduni , 
21  augusti. 

sunt  illis  humanitatis  solatia  impendenda  quo  urgentius  miserationibus  in- 
digent  alienis,  ut  misericordibus  uberior  inde  crescatcumulus  meritorum, 
et  maxime  quia  predictus  Fridericus  ad  id  sicut  christiani  ceteri  dictante 
hoc  natura  cuilibet,  tenebatur,  propter  quod  non  erat  ad  illud  stipendio 
conducendus;  te  hujusmodi  juramento  et  homagio  de  fratrum  nostrorum 
consilio  denuntiamus  auctoritate  presentium  non  teneri,  ita  quod  hac 
occasione  nihil  in  te  vel  tuos  successores  aut  regnum  possit  ab  aliquo  ullo 
unquam  tempore  vendicari. 

Dalum  Lugduni,  XII  kalendas  septembris,  anno  III. 


i^tSimbAs  Philippus  Ferrariensis  electus,  Apostolicae  Sedis  legatus,  Ulrico 
decano  in  Chambe  scribit  Fridericum  imperatorem  ab  Innocentio 
papa  in  concilio  depositum  et  cum  suis  fautoribus  excommuni- 
catum  fuisse,  praecipitque  ut  ducem  Bavariae  et  ejus  uxorem  fau- 
tores  imperatoris  publice  excommunicet ,  et  prohibeat  quin  ipse 
dux  filiam  suam  cum  filio  dicti  imperatoris  conjungat. 

(Memorat.  ap.  Fantuzzi,  Monument.  Ravenn.,  t.  V,  p.  168.) 

Datum  Herbipoli,  primo  septembris,  anno  Domini  M.  CC.  XLIII  (legen- 
dum  M.  CC.  XLV.) 


ineunS'  Innocentius  papa  scribit  abbatibus  Cisterciensis  ordinis  in  capi- 
tulo  generali  congregatis  quod  cum  causa  Friderici  quondam 
imperatoris  fuerit  diligenti  examinatione  discussa  et  secundum 
juris  ordinem  contestata,  ipse  aliter  procedere  quam  processit  non 
potuit,  nunc  cum  suis  fratribus  pro  causa  Ecclesiae  usque  ad 
mortem  dimicare  paratus. 

(Edider.  Matth.  Pabis.,  Hist.  maj.  Anglor.,  ad  ann.  1245,  p.  460.  — Raynald., 
Annal.  eccles.,  ad  hunc  ann.,  §  LXIV.) 

[Innocentius,  etc,  abbatibus  Cisterciensibus  in  capitulo  generali  con- 
gregatis  (1),  etc.]  Noverit  universitas  vestra  statum  Ecclesie  formidabiliter 
periclitantem  precum  instantia  solito  vigilantius  indigere.  Subest  enim 
urgens  causa  que  toti  christianitati  terribiliter  comminatur.  Nec  cura- 
bimus  de  cetero  gladio  uti  materiali,  sed  tantum  spirituali  contra  Frederi- 
cum  aliquandoRomanorum  imperatorem,  validum  Ecclesie  Ghristi  et  obsti- 
natum  inimicum.  Obstructum  est  os  loquentium  iniqua.  Non  vos  moveant 
imperitorum  et  veritatis  ignarorum,  precamur,  obloquia  ut  a  nobis  quasi 
precipitanter  putetis  quod  absque  deliberato  fratrum  nostrorum  et  multo- 
rum  peritorum  moroso  consilio  contra  ipsum  Fredericum  fuerit  sententia- 
tum.  Non  enim  meminimus  unquam  causam  cum  tanta  deliberatione  et 
diligenti  examinatione  fuisse  excussam  et  peritorum  atque  sanctorum 
mentibus  libratam  extitisse,  adeo  quod  in  secretis  aliqui  fratrum  nostro- 
rum  induerunt  personam  advocati  pro  ipso;  aliqui  autem  e  contra  perso- 
nam  adversantis ;  ut  ex  objectionibus  et  responsionibus  inquirentium  et 
disputantium ,  ut  solet  in  scholis,  cause  veritas  radicitus  hinc  indeque 
discuteretur.  Nec  aliquam  viam  invenimus  sine  Dei  injuria  et  gravi  ejus 
offensa  et  Ecclesie  ejusdem  lesione  et  nostrarum  conscientiarum  vulnere 
aliter  procedendi  quam  ut  processimus,  licet  inviti,  utejusdem  lesoris  mi- 
serie  condolentes.  Parati  igitur  sumus  in  hac  causa  et  pro  illa  usque  ad 
mortem  stare  et  pro  ea  et  in  ea  tam  omnes  fratres  nostri  quam  nos  mori, 
immutabiliter  pro  causa  Dei  et  ejus  Ecclesie  dimicantes. 


Altera  encyclicae  forma  qua  Fridericus ,  Romanorum  impe-  •  'Ee'ptembr'i.' ' 
rator,  sententiam  depositionis  contra  se  in  concilio  Lugdunensi 


(4)  Hoc  capitulum  circa  festum  Exaltationis  sanctae  Crucis  [14  septembris]  fuit  convoca- 
tum,  teste  Matthaeo  Parisiensi;  unde  cui  tempori  haec  epistola  conveniat  satis  liquet. 

latam  ut  iniquam  et  juris  nullius  redarguit,  ceterosque  reges 
adhortalur  ut  secum  insurgant  ad  causam  suam  quae  omnium 
principum  est  defendendam. 

(Edit.  ap.  Petr.  de  Vin.  epistol.,  lib.  I,  cap.  III,  et  in  Pipini  chronic,  ap.  Mu- 
eatorium,  Script.  rer.  ital.,  tom.  IX,  p.  653.  Cum  vero  parum  differat  epi- 
stola  ab  ista  nobilibus  Angliae  scripta  (vid.  supra,  p.  332),  hic  tantum  discre- 
pantes  locos  exhibemus,  lectorera  ad  eamdem  velut  ad  correctiorem  lectionem 
remittendo.) 

Fridericus,  etc.  Regi  Francie.  Etsi  cause  nostre  justitiam  vulgaris  fame 
preloquium,  etc.  (ut  supra,  verbis  competenter  mutatis,  usque  ad)  cause 
denotant,  quod  cum  (sic)  sententia  comprehendat  multiplex  perjurium, 
videlicet  de  sacramento  pacis  prestito  per  nos  sicut  asserit  non  servato , 
preterea  de  Agnania  (a),  per  privilegia  divorum  augustorum  et  nostra 
Ecclesie  Romane  concessa,  violenter  a  nobis  postmodum  occupata  ut  asse- 
rit,  de  cardinalibus  et  prelatis  captis  ad  concilium  convocatis,  de  quibus- 
dam  ecclesiis  et  ecclesiarum  prelatis,  rebus  et  clericis  regni  nostri  per  offi- 
ciales  de  regnonobisabsenlibus  violatis.  A  quibus  omnibus,  etc.  (ut  supra 
usque  ad)  per  triduum  ad  multorum  nobilium  et  quamplurium  prelatorum 
instantiam  summus  pontifex  noluit  prestolari.  Nec  quod  de  cessatione 
census  adjiciturpro  regno  Sicilie,  nos  [justius]  ab  ipsius  regni  dominio  vel 
jure  secludit,  cum  censnm  ante  discordiam  inter  nos  et  Ecclesiam  exor- 
tam  absentes  a  regno  per  officiales  nostros  solvi  mandaverimus ,  prout 
litere  nostre  inter  rationes  rationalium  nostrorum  invente  manifeste  decla- 
rant,  et  quem  pro  tempore  supradicto,  Domino  teste,  usque  in  presentem 
diem  credimus  esse  solutum,  presertim  cum  a  nobis  nunquam  extiterit 
requisitus.  Post  discordiam  vero,  censum  eumdem  consignatum  prela- 
torum  et  publicarum  personarum  sigillis  apud  sacras  edes  deponi  manda- 
vimus  et  hodie  depositus  conservatur.  Apparet  igitur  animosa  nimis,  etc. 
(ut  supra  usque  ad)  a  nobis  incipitur;  sed  noveritis  quod  finietur  in  vobis 

(a)  Inepte.  In  codicib.  Bibl.  Cesar.  Paris.,  fonds  Saint-Gcrmain-Harlayt  n°  455, 
et  fonds  Notre-Dame ,  n0  202,  multo  melius  legitur  Demania  j  quod  etiam  corrigen- 
dum  de  demaniis ,  etc.  Cf.  supra,  p.  334. 

quia  nostra  potentia  primitus  conculcata  resistentiam  aliquam  non  expec- 
tant.  Vestram  ergo  justitiam  in  causa  nostra  tuentes  vobisque  et  vestris 
heredibus  a  longe  providentes,  nobis  in  eis  sicut  convenit  adsistatis,  nec 
nos  illud  omittimus,  etc.  (wt  supra  usque  ad)  qui  tanto  discrimini  materiam 
subministrat. 

Datum  anno  incarnationis  dominice  M.  CC.  XLV,  mense  septembris, 
III  indictionis  (a). 


Fridericus,2  Romanorum  imperator,  universis  per  Franciam  cremonae. 

7  1  '  1  22  septembris. 

constitutis  scribit  quomodo  negotium  suum,  imo  omnium  prin- 
cipum,  contra  papam  Ludovico  regi  et  paribus  laicis  Franciae  com- 
miserit;  promittens  si  pax  inter  se  et  Ecclesiam  processerit,  se 
cum  eodem  rege  vel  sine  eo  totam  terram  Jerosolimitanam  ad 
christianorum  ditionem  omnibus  suis  viribus  revocaturum. 

(Edit.  in  Joinvillii  histor.,  ed.  Cangii,  Observat.,  p.  56;  —  paulo  diverse  ap. 
Goldast.,  Constitut.  imper.,  t.  I,  p.  306,  et  ap.  Lunig,  Cod.  diplomat.  Ital., 
t.  II,  p.  907 ;  correctius  autern  ap.  Pertz,  Monum.  Germ.  histor.,  t.  IV,  p.  355; 
cujus  tamen  textum  contulimus  cum  originali  in  archivo  Cesar.  Paris.  asser- 
vato,  Trisor  des  chartes ,  J.  419,  n°  1 ;  unde  pendet  aurea  bulla  cum  inscrip- 
tione  solita  :  Roma  caput  mundi,  etc. ,  e  fllis  sericis  violacei  coloris.) 

Fridericus  Dei  gratia  Romanorum  imperator  semper  augustus,  Jerusalem 
et  Sicilie  rex ,  universis  presentes  litteras  inspecturis  per  regnum  Francie 
constitutis  dilectis  sibi  salutem  et  omne  bonum.  Cum  per  aliquos  retroac- 
tos  Romane  sedis  antistites  et  presentem  nos  et  alios  reges  principes  orbis 
et  nobiles,  regna,  principatus,  honores  quoslibet  et  jurisdictiones  haben- 
tes,  gravatos  merito  censeamus,  ex  eo  quod  ipsi  contra  Deum  et  justitiam 
posse  sibi  jurisdictionem  et  auctoritatem  usurpant  instituendi  et  desti- 
tuendi  seu  removendi  ab  imperio,  regnis,  principatibus  et  honoribus  suis 


(«)  Sic  apud  Pipinum. 

imperatores,  reges  et  principes  seu  quoscumque  magnates,  temporalem 
auctoritatem  in  eos  temporaliter  exercendo,  absolvendo  etiam  a  sacra- 
mentis  quibus  dominis  suis  vassalli  tenentur,  contra  dominos  excommu- 
nicationis  tantummodo  sententia  promulgata,  quodque  questione  sive 
discensione  inter  dominos  et  vassalos  seu  inter  duos  nobiles  et  vicinos 
invicem  contendentes  prout  assolet  emergente,  predicti  summi  pontifices 
ad  petitionem  unius  partis  tantummodo  partes  suas  temporaliter  interpo- 
nunt,  volendo  ipsos  invitos  in  se  compromittere  vel  aliter  ad  concordiam 
cohercere  et  alligando  se  fidelibus  contra  dominos  aut  uni  de  partibus 
supradictis  quod  non  prius  pacem  cum  aliis  faciant  quam  alligatos  sibi 
ponant  in  pace,  recipiendo  similiter  promissionem  de  non  faciendo  pacem 
cum  dominis  a  vassallis ;  item  ex  eo  quod  predicti  summi  pontifices  in 
prejudicium  jurisdictionis  et  honoris  regum  et  principum  predictorum,  ad 
petitionem  clericorum  seu  laycorum,  cognitiones  causarum  de  rebus  tem- 
poralibus,  possessionibus  pheodalibus  seu  burgesaticis  in  ecclesiaslico 
foro  tractandas  recipiunt  et  committunt;  ecce  quod  nos  ad  predictam 
injuriam  documentis  evidentibus  ostendendam  et  ipsam  a  nobis  et  eis  ra- 
tionabiliter  removendam,  magistrum  Petrum  de  Vinea  magne  curie  nostre 
judicem  et  G.  de  Ocra  clericum,  dilectos  fideles  nostros,  ad  L.  illustrem 
regem  Francorum  karissimum  amicum  nostrum  providimus  destinandos; 
affectuose  rogantes  ac  ob  tuilionem  et  conservationem  jurium  nostrorum 
et  imperii,  regum  aliorum  et  principum  seu  quorumcumque  nobilium  effi- 
caciter  requirentes  eumdem  ut  congregatis  coram  se  laycis  paribus  regni 
sui  aliisque  nobilibus  tanto  negotio  oportunis,  per  se  cum  eis  super  omni- 
bus  predictis  et  singulis  audiat  jura  nostra.  Ceterum  si  ipse  predicta  non 
duxerit  assummenda,  cum  nos  qui  auctore  Domino  romani  imperii,  reg- 
norum  Jerusalem  et  Sicilie  moderamur  habenas,  tam  enormem  injuriam 
et  tam  informem  usurpationem  diebus  nostris  lolerare  nolimus,  regem 
eumdem  justa  precum  intercessione  rogamus  quatenus  nobis  causam 
nostram,suam  et  aliorum  principum  viriliter  prosequentibus  se  contra- 
rium  non  opponat,  nec  de  regno  suo  aliquos  laycos  seu  clericos  tempora- 
liter  nobis  opponi  permittat,  nullumque  presenti  summo  pontifici  seu  suc- 
cessoribus  suis  contra  nos  discrimine  presenti  durante  in  regno  vel  de 

regno  suo  presidium  seu  receptaculum  tribuat  aut  tribui  paciatur.  Porro 
si  forsitan  rex  predictus  una  cum  paribus  et  nobilibus  regni  sui,  prout 
tantum  regem  et  regnum  condecet,  partes  suas  interponendas  viderit  in 
predictis  summumque  pontificem  sive  per  justicie  debitum  vel  modo  quo- 
libet  ad  istud  induxerit  ut  velit  predicta  gravamina  nobis  et  aliis  christia- 
nis  primatibus  inrogata  et  id  specialiter  quod  contra  nos  nuper  in  Lugdu- 
nensi  concilio  statuit,  quatenus  de  facto  processit  cum  prorsus  de  jure 
non  valeat,  revocare ;  nos  ob  honorem  et  reverentiam  Dei  et  redemptoris 
nostri  necnon  ob  amorem  quem  ad  regem  et  regnum  Francie  pre  ceteris 
singularem  habemus,  causam  que  inter  nos  et  summum  pontificem  verti- 
tur  supradictum,  quatenus  contingit  eumdem,  in  manibus  ponimus  regis 
ejusdem,  parati  omnia  quecumque  per  nos  idem  rex  de  consilio  parium 
nobiliumque  suorum ,  visis  et  diligenter  auditis  nostris  et  imperii  juribus, 
Ecclesie  viderit  emendanda,  corrigere  et  in  statum  debitum  integre  refor- 
mare ;  ac  deinde  pace  per  hoc  inter  nos  et  Ecclesiam  procedente  et  reliquiis 
Lombardorum,  prout  tenentur  et  debent,  veladmandatumnostrum  et  im- 
perii  redeuntibus  vel  prorsus  ab  Ecclesie  defensione  seclusis,  promptos 
nos  offerimus  et  paratos  vel  predicto  rege  ad  defensionem  christianitatis 
et  statum  pacificum  conservandum  in  cismarinis  partibus  remanente  vel 
una  cum  eo  si  hoc  melius  viderit  eligendum,  ad  transmarinas  partes  per 
nos  aut  Conradum  karissimum  filium  nostrum  Romanorum  in  regem 
electum  et  regni  Jerosolimitani  heredem  omine  prospero  transfetare  (sic). 
Ad  hoc  nos  obligantes  specialiter  et  expressim  quod  vel  cum  rege  Fran- 
cie  sive  sine  eo  terram  totam  Jerosolimitanam  et  quicquid  umquam  a 
diebus  antiquis  regno  Jerosolimitano  pertinuit,  ad  proprietatem  et  dicio- 
nem  regni  ipsius  et  christianitatis  cultum  nostris,  imperii  et  regnorum 
nostrorum  viribus,  laboribus  et  sumptibus  curabimus  revocare.  Nichilo- 
minus  tamen  si  forte,  quod  absit,  discrimen  presentis  discordie  inter 
nos,  Ecclesiam  et  Lombardos  durare  contigerit,  predicto  regi  ac  omnibus 
crucesignatis  cum  eo,  quatenus  presentium  negotiorum  et  temporum  qua- 
litas  patitur  et  tempestas ,  presidia  nostra  terra  marique  tam  in  navibus 
quam  victualibus  promptis  affectibus  offerimus  per  presentes.  Superque 
omnibus  et  singulis  supradictis  que  presentium  series  continet  Htterarum, 

auctoritatem  et  mandatum  plenum  predictis  magistro  Petro  de  Vinea  et 
G.  de  Ocra  duximus  conferendum,  ratum  habentes  et  firmum  quicquid 
per  eosdem  in  hiis  pro  parte  nostri  culminis  extiterit  ordinatum. 
Datum  Cremone,  vicesimo  secundo  septembris,  quarte  indictionis. 


septembri.  Imperator  acceptis  obsidibus  in  Alexandria,  venit  Cremonam. 
Qui  cum  de  quibusdam  militibus  Parmae  dubitaret,  equitavit  cum 
Cremonensibus  apud  burgum  Sancti  Domnini.  Dimissis  ibi  Cre- 
monensibus,  equitavit  cum  militibus  suis  Fontanam  Vivam  in- 
venitque  in  secretario  illius  monasterii  scripturas  de  proditione 
et  morte  sua  et  regis  Hencii;  et  inde  semotus  intravit  Parmam 
capiendo  fortitudines  civitatis.  Quapropter  statim  Bernardus 
Rolandi  Rubei,  Bernardus  de  Cornazano,  etc,  milites  ejusdem 
civitatis,  absentantes  venerunt  Placentiam,  ubi  recepti  fuerunt 
cum  magno  honore.  Chronic.  de  reb.  in  Ital.  gestis,  p.  205. 


ePPTemabri  Fridericus ,  Romanorum  imperator,  pro  gratis  et  acceptis 
civium  Parmensium  servitiis  et  ad  fidem  eorum  roborandam, 
Tebaldo  Francisco  eorum  potestati  et  ipsi  communi  Parmae  cas- 
trum  Grondulae  cum  omnibus  ejus  juribus  et  pertinentiis  in  per- 
petuum  concedit. 

(Edid.  Affo,  Stor.  di  Parma,  t.  III,  p.  381,  append.,  n°  LXXVII,  p.  381-382, 
e  primo  libro  statut.  comra.  Parm.) 

In  nomine  sancte  et  individue  Trinitatis.  Fredericus  secundus  divina 
favente  clementia  Romanorum  imperator  semper  augustus ,  Jerusalem  et 

Sicilie  rex.  Liberalitas  principum,  virtus  egregia,  favoris  et  fidei  nobile 
munimentum  ad  dominos,  desiderii  popularis  interpretes  (a)  tanto  magni- 
ficentius  regnantes  intitulat  quanto  gentium  merita  munificentius  recom- 
pensat.  Cumque  pre  ceteris  orbis  terre  dominis  quibus  pacis  indaga  paret 
humanitas,  Romanorum  imperium  cujus  solio  feliciter  presidemus,  majus 
et  clarius  inter  homines  luminare  recte  pretendit  dextra  Regis  regum  ut 
haberent  reliqua  memorata  principium  a  quo  salubre  susciperent  mutati 
regiminis  documentum ,  liberalitatem  vere  conveniens  (sic)  tanti  vocabuli 
substantiam  sic  libenter  amplectimur  ut  prosequi  quod  ejusdem  liberali- 
tatis  est  proprium  sufficientius  possimus  et  exequi  favorabilius  gloriemur. 
Attendentes  itaque  quam  fideliter,  sufficienter  et  prompte  Parmensis  civi- 
tas,  parens  pacis  et  fidei,  zelo  continue  devotionis  accensa,  nostris  semper 
se  subegit  obsequiis,  nulla  rerum  aut  temporum  impugnatione  concussa 
quum  rebellium  nostrorum  sanguine  sitiens  ad  primum  excellentie  nostre 
mandatum  milites  et  pedites  suos  unanimiter  et  copiose  transmitteret , 
cavalcatas  faceret  infidelium  nostrorum  nequitiam  magnanimiter  oppri- 
mendo  ac  fidelium  quesita  sutfragia  studiosius  procuraret,  pro  tam  gratis 
et  acceptis  servitiis  dudum  exhibilis  et  efficaciter  in  posterum  exhibendis, 
liberalitate  nobis  prestante  materiam  qua  fidelium  nostrorum  corda  Par- 
mensium  ex  presentis  provisionis  judicio  firmam  spem  nutriant  de  per- 
ceptionibus  futurorum ,  liberaliter  de  gratia  nostra  et  certa  scientia  damus 
et  concedimus  in  perpetuum  Tebaldo  Francisco,  potestati  Parme,  dilecto 
fidelinostro,  recipienti  loco  nomine  et  vice  communis  Parmensis  et  eidem 
communi  fidelibus  nostris  castrum  Grondule  cum  hominibus,  curia,  juri- 
bus,  honoribus,  rationibus,  jurisdictionibus ,  pertinenciis ,  tenutis,  terris 
cultis  et  incultis,  sylvis,  pascuis,  aquis,  utilitatibus  suis,  cum  toto  districtu 
suo  et  omnibus  aliis  que  ad  castrum  ipsum  et  ad  curiam  pertinere  nos- 
cuntur ;  non  obstante  lege  aliqua  nec  solempnitate  qualibet  deficiente  nec 
etiam  adversante  aliquorum  absentia  non  citatorum  nec  obstante  aliquo 
privilegio  seu  concessione  si  reperiretur  facta  alicui  persone  vel  loco ;  que 
omnia  per  presens  privilegium  intelligi  volumus  revocata,  salva  imperiali 


(a)  In  impresso  interpres. 
VI. 


45 


354  FRIDERICI  SECUNDI  [Axn.  1245. 

justitia.  Presentis  privilegii  tenore  mandantes  quatenus  nullus  dux,  mar- 
chio,  princeps,  legatus,  vicarius,  comes,  vicecomes,  capitaneus,  aut  po- 
testas  et  nulla  alia  persona  alta  vel  humilis,  ecclesiastica  vel  secularis, 
contra  presentis  privilegii  tenorem  commune  ipsum  et  singulares  perso- 
nas  super  datione  ac  concessione  predictis  temere  impedire  seu  pertur- 
bare  presumat.  Quod  qui  presumpserit  preter  indignationem  nostram 
quam  se  noverit  incursurum ,  centum  libras  auri  optimi  pene  nomine  se 
compositurum  agnoscat,  quarum  medietatem  camere  nostre  et  reliquam 
injuriam  passis  exsolvat.  Ad  hujus  itaque  dationis  et  concessionis  nostre 
memoriam  et  robur  perpetuo  valiturum,  presens  privilegium  [scribi]  et 
bulla  aurea  tipario  nostre  majestatis  impressa  jussimus  communiri. 

Hujus  rei  testes  sunt  dilectus  filius  noster  Henricus  illustris  rex  Sardinie 
et  sacri  imperii  in  Italia  legatus  generalis,  Ricardus  comes  Caserte,  Man- 
fredus  marchio  Lancee,  Petrus  de  Calabria,  Ubertus  marchio  Pelavicinus, 
magister  Petrus  de  Vinea  et  Taddeus  de  Suessa  curie  nostre  judices,etalii 
quamplures. 

Signum  domini  nostri  Frederici  Dei  gratia  invictissimi  Romanorum  im- 
peratoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo  qua- 
dragesimo  quinto,  mense  septembris,  quarte  indictionis,  imperante  do- 
mino  nostro  Frederico  Dei  gratia  gloriosissimo  Romanorum  imperatore 
semper  augusto,  Jerusalem  et  Sicilie  rege,  imperii  vero  ejus  anno  vicesimo 
quinto,  regni  Jerusalem  vicesimo  primo,  regni  vero  Sicilie  quadragesimo 
septimo,  feliciter,  amen. 

Datum  Parme,  anno,  mense  et  indictione  prescriptis  (a). 


parmae,       Fridericus ,  Romanorum  imperator,  ad  supplicationem  civium 

septembri.  '  . 

Parmensium,  eis  patentes  litteras  indulget,  quibus  fines  castn 


(a)  In  impresso  presentibus. 

Grondulae  et  territorii  ejus  post  inquisitionem  diligenter  factam 
exprimuntur. 

(Edidit  Affo,  Stor.  di  Pdrma,  t.  III,  append.  n°  LXXVIII,  e  primo  libr.  statut. 
civit.  Parm.) 

Federicus ,  Dei  gratia  Romanorum  imperator  semper  augustus ,  Jerusa- 
lem  et  Sicilie  rex.  Per  presens  patens  (a)  scriptum  notificamus  universis 
imperii  nostri  fidelibus  tam  presentibus  quam  futuris  quod  dudum  certifi- 
cari  volentes  quibus  finibus  castrum  Grondule  situm  in  imperio  cum  ter- 
ritorio  suo,  curia  et  pertinentiis  concludatur,  HenricoTeste  et  Roberto  Ca- 
razolo  de  Neapoli  dedimus  in  mandatis  ut  fideliter,  diligenter  et  studiose 
per  fideles  et  veteres  homines  regionis  ipsius  inquirerent  de  finibus 
supradictis,  et  ipsos  demum  veraciter  et  distincte  compertos  sub  legitimo 
testimonio  in  publicum  redigerent  instrumentum.  Qui  mandatum  nostrum 
exequi  procurantes ,  facta  inde  diligenti  inquisitione  per  fideles ,  veteres 
et  idoneos  viros  ipsarum  partium,  rei  conscios et  omni  exceptione  majores, 
invenerunt  castrum  predictum  Grondule  cum  territorio,  pertinentiis  et 
curia  sua  sub  infrascriptis  confinibus  fore  conclusum  :  scilicet  a  monle 
Lagulla  sursum  versus  Grondulam  et  a  rivulo  Brayolle  intus  usque  ad 
flumen  Magnolle  a  sera  montis  usque  ad  rivulum  Brajolle  versus  Grondu- 
lam  secundum  quod  tajant  (sic)  montes  de  Lagulla  usque  ad  flumen  Viri- 
dis  intus  usque  ad  flumen  Darine  a  sera  montis  Mulpe,  et  secundum  quod 
vadit  Macra  versus  Viridem  usque  ad  fossam  Tresgnesque  et  a  monte  Go- 
tero  citra  versus  Grondulam  et  a  flumine  Terradoane  citra  versus  Gron- 
dulam  et  a  monte  Mulinatico  intus  versus  Grondulam  et  a  monte  Pellato 
intus  versus  Grondulam,  et  a  monte  Araole  intus  versus  Grondulam,  et 
cum  toto  eo  quod  clauditur  infra  predictos  confines ,  specialiter  Succisam 
et  Fractam  cum  eorum  coherentiis  et  totam  silvam  Tedorii  Mulpe ,  scilicet 
Cerveriam,  Montinavolam ,  sanctum  Laurentium,  Raxebegam,  Aghinam, 
Coblobam (b),  Theoblebam,  Brayam  etBratum,  que  omnes  vocantur Mulpe ; 
item  Gravagnam,  Montemlongum  cum  eorum  coherentiis,  salva  ratione 

(o)  In  impresso  privilegium. 

(b)  Forsitan  Coblatam  (Coviata).  Pleraque  haec  nomina  mutila  sunt. 

monasterii  de  Leno ;  item  omnia  flumina  predicta.  Que  diligenter  inventa 
[sunt]  omnibus  redactis  in  scriptum  cui  plena  fides  adhiberi  poterit  [de] 
finibus  antedictis.  Cum  postmodum  castrum  predictum  Grondule  com- 
muni  Parme  fidelibus  nostris  pro  gratis  servitiis  que  nobis  contulerat  et 
conferre  non  cessat,  duxerimus  liberaliter  concedendum  cum  omnibus  ju- 
ribus,  rationibus,  curia,  pertinentiis  et  districtu  suo,  prout  in  sacro  privi- 
legio  nostro  eis  inde  confecto  districtius  continetur,  supplicante  humiliter 
eodem  communi  scriptum  patens  fines  eosdem  exprimens  sibi  de  gratia 
nostre  celsitudinis  indulgere,  ut  nulla  possit  in  posterum  dubietas  sub- 
oriri ,  supplicationibus  suis  clementer  admissis ,  presens  patens  scriptum 
de  finibusipsius  ad  futuram  memoriam,  ejusdem  communis  securitatem  et 
ambiguitatem  in  premissis  omnimodo  removendam,  fieri  jussimus  et  sigilli 
nostri  munimine  roborari. 

Datum  Parme,  anno  dominice  incarnationis  millesimo  ducentesimo  qua- 
dragesimo  quinto,  mensis  septembris,  quarta  indictione. 


Fridericus,  Romanorum  imperator,  Amedeo  comiti  Sabaudiae 
castri  Ripolarum  restitutionem  promittit,  statim  ut  aliquo  modo 
vel  casu  ad  manus  suas  pervenerit. 

(Edit.  ap.  Histor.  patr.  monum.,  Charl.  t.  I ,  p.  1378,  curante  Petro  Datta,  ex 
origin.  unde  pendet  bulla  aurea  in  arch.  reg.  cur.,  Dipl.  imper.,  m.  I,  n°  7.) 

Fridericus,  Dei  gratia  Romanorum  imperator  semper  augustus,  Ierusa- 
lem  et  Sicilie  rex.  Per  presens  scriptum  notum  facimus  universis  imperii 
fidelibus  tam  presentibus  quam  futuris  quod  nos  attendentes  fidem  puram 
et  devotionem  sinceram  quam  Amedeus  comes  Sabaudie,  dileclus  consan- 
gumeus  et  fidelis  noster,  erga  nos  et  sacrum  imperium  habere  dignosci- 
tur,  promittimus  sibi  quod  si  castrum  Ripolarum  aliquo  modo  vel  casu  ad 
manus  nostras  pervenerit,  ipsum  velut  pertinens  ad  eum  jure  comitatus 


Parmae, 
septembri. 

sui  quem  ab  imperio  tenet  et  restitutionem  eidem  (sic)(a).  Opem  preterea 
et  operam  dabimus  qualiter  castrum  predictum  juxta  presentium  nego- 
tiorum  et  temporis  qualitatem  ad  manus  nostras  et  imperii  valeat  per- 
transire.  Ad  cujus  rei  memoriam  et  stabilem  firmitatem,  presens  scriptum 
fieri  et  bulla  aurea  typario  nostre  majestatis  impressa  jussimus  com- 
muniri. 

Datum  Parme,  anno  incarnationis  millesimo  ducentesimo  quadragesimo 
quinto,  mense  septembris,  quarte  indictionis. 


Encyclica  Friderici,  Romanorum  imperatoris,  qua  notum  facit 

[Septembri.] 

se  pace  cum  Ecclesia  desperata,  colloquiurn  Parmae  habuisse  et 
tertiam  partem  proventuum  et  obventionum  ab  omnibus  ecclesiis 
exigendam  jussisse,  scribitque  ut  novas  imperiales  sanctiones 
inter  statuta  communitatis  inserantur  et  sacramenta  fidelitatis  ipsi 
et  filio  suo  Gonrado  renoventur. 

(Edider.  Pertz  ,  Monum.  Germ.  hist.,  t.  IV,  p.  354,  ex  cod.  Wilhering.,  n°  79.  — 
Hoflek,  Kais.  Friedr.  II,  Anhalt,  n°  58,  ex  cod.  Mss.  Bibl.  Paiat.  Vindob. 
Philol.  CCCV,  fol.  129  vers.,  130  rect.  —  Hos  inter  se  contulimus  et  cum  aliis 
duobus  codicibus,  scilicet  Breslav.  univers.j  n°  102,  et  Bibl.  Stuttgart.  histor., 
n°  247,  unde  quaedam  correximus  et  addidimus.  In  hoc  ultimo  codice  non  pecu- 
liariter  civitatibus  ipsis  mittitur  encyclica,  sed  generaliter  fidelibus  omnibus, 
verbis  competenter  mutatis.) 

Fridericus,  etc,  potestati,  consilio  et  communi  (&),  etc. 

Multifarie  multisque  modis,  prout  fama  celerior  litteris  publice  promul- 
gasse  jam  potuit,  ad  pacis  universaliter  expectate  dulcedinem  imperialis 
humanitas  animum  inclinavit.  Sed  quantumlibet  ipsam  instanter  inquire- 
ret  et  per  humanitatis  semitas  sequeretur,  et  quantumlibet  ipsam  devote 

(a)  Locus,  ut  videtur,  male  transcriptus  vel  mutilus. 

(b)  Ex  cod.  Vindob.  ap.  Hofler  legitur  Pisarum. 

vocaverit,immo  forsan  postulaverit  iniprudenter,Romani  pontificis  impe- 
tus,  quem  pacis  ducem  esse  credidimus,  ipsam  preter  spem  nostram  et 
votum  commune  credentium  erroris  duxit  in  devium,  et  quam  ardenter 
amplecti  debuerat,  turpiter  proh  dolor!  profugavit;  ita  quod  totiens  corde 
contrito  quesita  comparuit,  licet  superficietenus ,  cum  morbus  Iateret  in- 
trinsecus,  spem  boni  communiter  gentibus  figurasset,  nec  amicabiliter, 
ductore  procurante  guerrifero,  voces  pacificas  exaudivit.  Sequitur  igitur 
ut  qui  pondus  incudis  hactenus  patienter  et  devote  subivimus,  mallei  con- 
sequenter  officium  resumamus,  ac  ubi  patientie  nostre  theriaca  non  valuit, 
per  victorie  gladium  quem  pontificalis  cotis  asperitas  acuit  et  occasionis 
cujuslibet  expulsa  rubigine,  ad  precipitium  fabrica  noviter  elimavit,  tan- 
quam  supremum  et  grande  remedium  nos  ad  potentialis  medele  suffra- 
gium  convertamus.  Cujus  alti  propositi  nostri  consilium  talibus  quos  ad 
nostram  presentiam  vestra  devotio  (a)  destinavit,  tanto  salubrius  commu- 
nicare  previdimus  quanto  potentie  nostre  sublimitas  que  consummare 
quelibetamodo  proponit  in  gladio ,  voluntates  vestras  ad  id  concordes  ex- 
postulat  et  affectus  voluntatum  reputat  oportunos;  cum  quibus  Parme  (b), 
prout  scire  vos  credimus,  colloquio  celebrato  solempniter  et  nostre  volun- 
tatis  indiciis  quam  in  actum  de  cetero  transferre  disponimus,  verbalis 
clavis  ministerio  reseratis,  ipsos  gratanter  et  hilariter  ad  propria  duximus 
remittendos;  ex  quorum  relatibus  quanquam  ad  notitiam  vestre  devotio- 
nis  pervenerit,  litterali  verumtamen  descriptione  describimUs  quod,  ut 
majestatis  nostre  sublime  propositum  salubrius  et  commodius  consumme- 
tur,  preter  voluntates  et  opera  ceterorum  fidelium  que  ad  id  prompta  re- 
quirimus  et  efficacia  postulamus,  in  fortune  Cesaree  fnlcimentum  tertiam 
partem  proventuum  et  obventionum  omnium,  prout  hoc  per  nuntios  super 
hoc  a  celsitudine  nostra  mittendos  liquebit  apertius,  ab  omnibus  ecclesiis 
nostre  serenitatis  edicto  jussimus  exigendam.  Novas  etiam  nostre  magnifi- 
centie  sanctiones  quas  nuper  imperialis  culminis  titulus  edidit,  tanquam 
victorie  nostre  preambulas ,  vobis  sub  majestatis  nostre  sigillo  transmitti- 

(a)  In  cod.  Stuttgartensi  legitur  :  Ambaxatoribus  civitatum  quos  ad  majestatis  nostre 
presentiam  libenter  earum  devotio. . . 

(b)  In  eodem  codice  legitur  Padue,  sed  in  ceteris  rectius  Parme. 

mus,  quas  per  quoslibet  fideles  nostros  inviolabiliter  decrevimus  obser- 
vari;  devotioni  vestre  firmiter  injungentes  quatinus  ipsas  per  vos  specia- 
liter  executioni  debite  demandantes ,  statutorum  vestrorum  numero 
libenter  et  hilariter  aggregetis  eas  cum  statutis  eisdem,  ut  nulla  sit  in 
executione  diversitas,  et  in  unum  corpus  redigi  facientes,  quas  potestas  (a) 
futurus  quilibet  qui  pro  tempore  civitati  prefuerit,  inter  alia  statuta  vestra 
juret  se  firmiter  servaturum.  Volumus  etiam  et  mandamus  ut  fidei  vestre 
constantiam  circa  nostra  servitia,  prout  temporis  qualitas  exigit  et  impe- 
rialis  exposcit  auctoritas,  excitantes,  circa  renovanda  fidelitatis  debite 
sacramenta  nobis  et  karissimo  filio  nostro  Conrado  (6)  cui  juris  rigor  im- 
perii  Romani  fastigium  per  legitimos  tramites  paterne  successionis  attri- 
buit,  et  universorum  imperii  principum  ad  quos  imperii  de  jure  spectat 
electio,  singulorum  concorditer  munita  signaculis,  prout  in  concione  nos- 
tra  publice  ambasiatoribus  vestris  presentibus  legi  mandavimus,  muni- 
menta  publica  roborant  dignitatem  (c).  Sic  vos  igitur  mater  ipsa  fidelitas 
promtos  et  paratos  ostendat  ut  in  celsitudinis  nostre  presentia  que  fide- 
lium  gratificatur  aspectibus ,  ipsius  operis  efficacia  vos  commendabiles 
representet.  Super  quibus  quicquid  Joliannes  de  Malerio,  capitaneus  ves- 
ter  (1),  dilectus  fidelis  noster,  vobis  dixerit  et  mandaverit,  credatis  firmiter 
et  efficaciter  impleatis  (d). 


Fridericus,  Romanorum  imperator,  mandat  suis  justiciariis  [Septembri.] 

(a)  Legitur  ia  cod.  Breslav.  et  Stuttg.  quas  potestates  presentes  et  qui  civitatibus 
ipsis  processu  [temporis]  prefuerint ,  inter  jurent  servaturos. 

(b)  Additur  in  codicibus  eisdem  :  Romanorum  in  regem  electo  semper  augusto  et 
regni  Ierosolymitani  heredi. 

(c)  Deest  ibi  verbum  quod  regat  circa  renovanda  sacramenta,  sensumque  compleat. 

(d)  Haec  ultima,  scilicet  a  verbis  super  quibus,  addimus  ex  duobus  eisdem  codi- 
cibus.  • 


(I)  Cujas  vero  civitatis  vel  districtus  vir  ilio  tunc  temporis  capitaneus  fuerit,  nescimus. 

quod  ab  ecclesiis  et  clericis  jurisdictionis  eorum  subventionem 
exigant,  etiam  sub  poena  carceris  in  contumaces. 

(Edit.  in  Petr.  de  Vin.  epistol.,  lib.  I,  cap.  X,  ubi  in  titulo  :  Justiciario  Terrae 
Laboris.  Nunc  collat.  cum  codic.  Bibl.  Cesar.  Paris.,  fonds  Saint-Germain- 
Harlay,  n°  455,  et  anc.fonds  latin,  n°  8567,  ubi  :  Fredericus  imperator,  etc. 
Frederico  de  Antiockia,  etc.) 

Hucusque  satis,  ut  loquamur  ad  literam,  pacem  quesivimus,  gratam 
nobis  et  a  cunctis  gentibus  votivius  adfectatam,  ad  quam  per  humilitatis 
et  patientie  holocaustum  recte  captandam,  preter  sacri  imperii  jus  et 
morem,  nostra  se  pluries  inclinavit  humilitas,  petitionis  sue  votum  tanto 
celerius  adeptura,  quanto  pax  a  Petri  vicario,  cui  legatum  pacis  homini- 
bus  erogande  commissum  est,  patientius  petebatur.  Vulnus  enim  imme- 
dicabile  quod  latebat  interius,  externi  curam  medicaminis  insensurum  (sic), 
sub  mitis  medici  cura  computruit,  et  cordis  intima,  proh  dolor,  violenter 
invasit.  Congregavit  enim  Lugdunense  concilium,  quod  inviti  referimus, 
Romanus  antistes,  per  quod  ferrum  gentibus  prebuit,  et  quod  sedasse  de- 
buerat,  letale  dissidium  nostris  temporibus  enormiter  incitavit.  Restat 
itaque  mederi  per  gladium  putres  partes  et  audacter  abscindere,  ne  sub- 
sequenler  imputres  per  coadherentiam  putrefiant.  Ad  salubre  igitur  et 
festinum  subsidium  (a)  procurandum ,  fidelium  nostrorum  omnium 
promptas  exquirimus  voluntates  ,  ecclesiarum  potissime  et  ecclesiastica- 
rum  personarum  quarum  profundius  laborat  infirmitas,  speciale  subsidium 
requirentes  :  quorum  vota  concurrere  manifeste  conjicimus  votis  nostris, 
ut  quanto  fuerit  succursus  agilior,  tanto  magis  indigens  et  promptior  sit 
cautela.  Quocirca  fidelitati  tue  (b)  firmiter  et  districte  precipiendo  man- 
damus,  quatenus  ab  eisdem  clericis  (c)  tue  jurisdictioni  subditis  tertiam 
partem  obventionum  et  proventuum  omnium  pro  tam  salubri  ac  necessa- 
ria  subventione  prestanda  instanter  exigas  et  recolligas  festinanter,  ipsam 

.  (a)  In  cod.  8567,  legitur  :  Ad  quod  salubriter  festino  subsidio,  etc. 
(b)  In  cod.  8567  :  devotioni  tue. 
(e)  Ibidem  :  ab  ecclesiis  omnibus. 

ad  cameram  nostram  celeriter  transmissurus  (o) ;  clericis  nihilominus  [ut] 
cura  protegantur  imperii ,  pastoris  negligentia  vel  temeritate  dispersi ,  de 
bonis  patrimonialibus,  que  in  imperio  possident,  contingentem  eorum  col- 
lectam  exsolvere  more  solito  permissurus.  Quoscumque  vero  ex  eis  in 
solutione  quantitatis  subsidialis  eis  imposite  vel  in  petitione  repereris  con- 
tumaces ,  nostri  carceris  excidiis  adgraves ,  ne  per  impunitates  scelerum 
intentionem  aggravent  delinquendi. 


Fridericus,  Romanorum  imperator,  Entio  filio  suo  mandat  [s<=pt«iibri.i 
ut  collectam  ab  ecclesiis  exigere  debeat ,  et  excusat  se  in  hoc  quod 
non  pro  utilitate  propria  facit,  sed  pro  communi. 

(Inedit.  ex  codice  Bibl.  univ.  Leipzic,  n°  1268,  fol.  3  (12)  recto  verso,  et  ex 
cod.  Bibl.  Berol.,  n°  188,  fol.  73  recto,  ubi  in  titulo :  Fridericusjustitiariissuis.) 

Cum  pro  defensione  jurium  et  honoris  in  quibus  manifesta  nobis  injuria 
inrogatur,  necnon  et  pro  conterendis  finaliter  rebellium  nostrorum  reli- 
quiis,  ad  quorum  exitium  gladius  noster  solerter  invigilat  et  hanelanter 
aspirat  et  ad  quorum  confutandam  proterviam  personalibus  laboribus 
profecto  non  parcimus  et  hereditarii  regni  nostri  thesauros  effundere  non 
vitamus,  per  quaslibet  partes  imperii  nuper  de  proventibus  ecclesiarum 
quibus  per  labores  nostros  justitie  copia  preparatur,  suffragium  placeat 
nostris  sumptibus  erogari;  filiationi  (b)  tue  etc,  quatinus  ab  ecclesiis  om- 
nibus  et  personis  ecclesiasticis  jurisdictionis  tue ,  cum  ad  id  [non]  acervi 
congerendi  vel  proprie  commoditatis  ambitio,  sed  populi  nobis  subdendi 
cura  propensior  et  recalcitrantium  quodammodo  potentie  nostre  rebellium 
suprema  confusio  specialiter  nos  invitent,  quantitatem  collecte  quam  im- 
ponendam  videris  et  ipsorum  humeros  tolerabiliter  posse  subire  cognove- 
ris,  modeste  taxationis  ordine  instanter  exigas,  festine  recolligas  et  ad  ca- 


(a)  Cetera  desunt  in  codice  8567. 

(b)  In  cod.  BeYO\m.,Jidelitati. 
VI. 


46 


362  FRIDERICI  SECUNDI  [Ann.  1245. 

meram  nostram  cum  celeritate  transmittas  totalem  summam  taxationis 
ejusdem,  quid  et  quantum  particulariter  a  qualibet  ecclesiarum  exegeris 
nostro  culmini  rescripturus. 


iMMtej  Andreolus  [de  Mari]  redivit  Savonam  cum  galeis  XX  die  penul- 
tima  septembris;  et  continuo  ivit  cum  ipsis  in  Provinciam  ut  sua- 
deret  et  laboraret  si  posset  quod  domina  Beatrix,  olim  filia  comitis 
Provinciae  (1),  traderetur  in  uxorem  domino  Conrado  regi  filio 
domini  Friderici ;  et  nihil  facere  potuit  et  rediit  Savonam  die  XII  octo- 
bris.  Caff.  Annal.  Genuens.,  ap.  Murator.,  Scriptor.,  t.  VI,  p.  509. 


[octobri       Fridericus ,  Romanorum  imperator,  hortatur  fideles  suos  quod 

ineunte.]  '  1  ' 

veniant  ad  exercitum  quem  in  conterendos  Mediolanenses  collegit. 

(Inedit.  ex  cod.  Bibl.  Cesar.  Paris.,  fonds  Saint-Germain-Harlay,  n°  455  , 
pars  III,  cap.  93.) 

Firmiter  credimus  et  ex  preteritorum  certa  conjecimus  conjectura  quod 
si  jam  ad  noticiam  vestram  de  presumptione  temeraria  nostrorum  rebel- 
lium  fama  pervenit,  nunquam  vos  domi  littere  iste  repperient  nec  inter 
molles  delicias  jacere  vos  vestra  devocio  patietur,  quin  in  succursum  nos- 
trum  veniatis  ylariter,  etiam  [non]  vocati.  De  nichilominus  Redemptoris 
liberalitate  confidimus  qui  gressus  nostros  hactenus  inopinata  successuum 
felicitate  direxit,  quod  inveterata  nequilia  infidelis  Janue  (2)  infatuante 
consilium,  mortem  ipsis  attulerit  consummatio  peccatorum,  et  vindictas 

(1)  IIoc  anno  19  augusti  Raymundus  Berengarius  vita  functus  erat. 

(2)  In  cod.  simpliciter  /.  No»  vero  Januae  supplemus,  quum  ex  annal.  Genuens.  monea- 
mur  Genuenses  ipsos  ad  Mediolanenses  magnam  militum  et  balistariorum  copiam  tunc  mi- 
sisse.  Cf.  Murator.,  Scriptor.,  t.  VI,  p.  509. 

quas  per  successivas  obtinere  victorias  firmiter  credebamus,  ab  ipsis  simul 
et  semel  per  cumulum  gratie  consequamur.  Nec  jacentem  diucius  sacri 
causam  imperii  vult  dimittere  dextera  Regis  regum ,  sed  statum  ipsius  po- 
tenter  et  patenter  erigere ,  dum  rebelles  ejusdem  per  proprie  temeritatis 
judicium  condempnabit.  Cum  igitur,  prout  pro  certo  comperimus,  Medio- 
lanenses  cum  fautoribus  suis  ad  liberationem  Brixiensium  qui  ipsos  ad 
sue  mortis  judicium  invitaverunt,  jam  flumen  Adde  transiverint,  dominum 
et  imperatorem  vestrum  et  vestros  qui  nobiscum  sunt,  prout  asserunt , 
aggressuri ,  pro  nobis  vos  devotio  fidei  vestre  commoveat  et  pro  vestris 

affectio  vos  inducat.  Devotio,  etc  

(Cetera  desunt.) 


Imperator  congregatis  suis  militibus  Theotonicis,  Tuscis  ac  looctobm. 

1  .  .        .    -r.      .  .  5novembris. 

Apuliae  [et  Lombardiae]  equitavit  Papiam,  et  inde  semotus  die  X 
mensis  octobris  cum  omnibus  praedictis  militibus  et  Papiensibus, 
Terdonensibus ,  etc,  apud  Ticinellum  in  partibus  Abiate  Grasse 

sua  castra  posuit.  Statim  Mediolanenses  supra  Ti- 

cinellum  ab  alia  parte  eorum  tentoria  infixerunt.  Chronic.  de  reb. 
in  Ital.  gestis,  p.  205.  Et  sic  steterunt  sine  pugna  per  dies  XXI. 
Die  primo  novembris  imperator  ivit  ad  Bofaloram ,  volens  transire 
Ticinellum.  Sed  Mediolanenses  cum  Gregorio  de  Montelongo  legato 
ex  opposito  se  opposuerunt,  nec  transire  potuit.  Et  post  tres  dies 
ivit  Castenum  (1)  ubi  turrim  illorum  de  Gottis  destruxit  et  cas- 
trum,  nec  etiam  ibi  transire  potuit.  Annal.  Mediol.,  ap.  Murator., 
Script.,  t.  XVI,  p.  652. 


(<l)  Legendum  tamen  Casternum,  villam  citra  Ticinellum,  Bufaloram  inter  et  Abbiatem 
Grassum.  Die  veneris  teitia  novembris,  Mediolanenses  apud  Albairate  morabantur,  ut  nos 
docet  instrumentum  actum  in  campis  de  Albairate  in  exercitu  contra  Fridericum  quondam 
imperaiorem,  quod  inseruit  Giulini,  Memorie  di  Milano,  t.  VIII,  p.  649. 

Fridericus,  Romanorum  imperator,  cuidam  fideli  suo  nuntiat 
quomodo  juxta  flumen  Tisinelli  castra  sua  posuerit,  modico  re- 
licto  intervallo  inter  se  et  Mediolanenses,  quos  ex  altera  parte 
Henricus,  rex  Sardiniae,  cum  Ecelino  de  Romano  acriter  aggres- 
surus  est. 

(Inedit.  ex  codicib.  Bibl.  Cesar.  Vindob.  dictis  Philolog.,  n°  305,  fol.  130  verso, 
et  n°  61,  fol.  54  verso.  Mendas  evidentiores  correximus.) 

Fridericus,  etc.  Felicium  prosperitas  continuata  successuum  victoriosi 
processus  nostri,  comitata  tripudium  tanquam  ingentis  alacritate  congau- 
dii,  ad  devocionis  tue  notitiam  epistola  presenti  deducitur,  que  sic  reci- 
pientis  animum  Cesarea  felicitate  letificet  ut  triumphum  optate  victorie 
sublato  cujuslibet  dubietatis  involucro  prefigat.  Nobis  etenim,  ut  loquamur 
ad  litteram,  cum  magnifico  et  victorioso  exercitu  nostro  ad  confusionem 
Mediolanensium  procedenlibus  in  fortitudinis  brachio,  nuper  tanquam 
concurrentes  ad  laqueum  et  properantes  ad  cedem ,  juxta  Abiatam  (1 ) 
locum  siquidem  afflictionis  eorum  indicem,  rebelles  prefati  cum  carrochio 
communiter  occurrerunt;  juxta  quorum  exercitum  tali  die  (2)  sic  castra 
nostra  vicina  defiximus  ut  tentoriorum  funibus  quinimo  confinibus  nul- 
lum  vel  modicum  interjacet  medium,  nec  aliquod  nisi  flumen  Tisinelli  (3) 
ex  eorum  parte  valido  fossato  succinctum,  quod  vado  transiri  potest  ha- 
biliter,  licet  non  per  acies  ordinatas,  nostras  ab  eis  intersecat  mansiones. 
Immo  si  veritas  revelalur  apertius,  nulla  notatur  in  exercitibus  profecto 
diversitas,  sed  in  eis  mutuo  se  videntium  communis  credulitas  idemptita- 
tis  fere  dijudicat  unionem;  propter  quod  plane  circumstantibus  hinc  inde 


(1)  Stilket  Abbiate  Grasso,  sicut  supra  videre  fuit. 

(2)  20  vel  21  octobris. 

(3)  Agitur  de  canali  sive  naviglio  sic  vocato,  quia  ab  amne  Ticino  defluit. 


[Octobri 
exeunte.] 

periculis  et  instantibus  imminentis  hiemis  procellis ,  tanquam  positos 
inter  malleum  et  incudem,  licet  cujusdam  pontis  in  medium  transitus  per 
quem  vix  transitus  (sic)  fugientibus  poterit  afferri  presidium,  ipsis  suffra  - 
gari  quodammodo  videatur,  in  omni  tamen  eventu  ipsos  manus  nostras 
non  credimus  evasuros.Ut  igitur  in  nostrum  retiaculum  dicti  Mediolanen- 
ses  expedilius  incedant  et  gravius  senciant  nostre  persecutionis  impulsus, 
H.  rex  Sardinie  et  H.  (sic)  de  Romano  (1 )  cum  innumerabili  multitudine 
venientes  jam  usque  Laudam  Veterem  processerunt,  ex  parte  illa  cum 
nullos  habeant  obices  nec  inveniant  resistentes,  territorium  ipsorum  re- 
bellium  in  igne  et  ferro  potenter  et  viriliter  incursuri ;  ex  quo  spes  pulcra 
votis  nostris  adjicitur  et  manifeste  presumitur,  immo  pro  certo  tenemus 
quod  hinc  proximos  habitura  triumphos  bella  geri  nolentibus  ac  hinc  rege 
prefato  et  dicto  H.  ad  conflictum  instanter  accinctis,  rebelles  prefati  qui- 
bus  defensionis  spes  nulla  perveniet,  tanquam  in  medio  positi  et  cladis  im- 
minentis  aculeos  sentientes  unum  necessario  eligent  e  duobus,  ut  vel  vic- 
tori  gladio  nostro  tradantur  in  escam,  vel  per  celeris  sibi  fuge  presidium 
consulentes  a  facie  nostra  timore  perterriti  non  sine  ipsorum  gravi  peri- 
culo  precipitanter  abscedant. 


Ex  altero  vero  latere  episcopatus  Mediolani,  rex  Hencius  con-  [Novembri 

n  .  1  ineunte.] 

gregatis  Cremonensibus ,  Parmensibus,  etc,  castrametatus  est 
•  prope  clusam  Adduae  quam  Mediolanenses  fecerant  .  .  .  Die  sab- 
bati  IV  novembris  cum  suis  militibus  summo  mane  transivit  per 
vadum  flumen  Adduae  in  partibus  de  Cassano  et  milites  Mediola- 
nensium  qui  ibidem  aderant  usque  ad  locum  Gorgunzolae  fuga- 
vifc  .  .  .  Et  die  mercurii  (2)  rex  transivit  cavum  Adduae  equi- 


(1)  Legendum  tamen  hic  et  infra  E,  scilicet  Ecelinus.  Res  nova,  dum  Vercium  historiae 
domus  Romanensis  tam  gnarum  omnino  fugerit. 

(2)  8  novembris. 

tando  usque  Gorgonzolam  et  praeliando  cum  Mediolanensibus  in 
ipsum  locum  intravit  (1).  Chronic.  de  reb.  in  Ital.  gestis,  p.  206. 


Novembr,.  Die  XIV  mensis  novembris  imperator  reversus  est  Papiam,  et 
rex  reversus  est  Laudam,  et  veniens  imperator  Laudam  jussit 
XXXVIII  ballistros  Januae  captos  dextro  oculo  et  manu  dextra 
devastari.  Chronic.  de  reb.  inltal.  gestis,  p.  207. 


Fridericus,  Romanorum  imperator,  privilegium  a  se  dudum 
Sifrido  Ratisponensi  episcopo  indultum  revocat,  eo  quod  iste  epi- 
scopus  quondam  cancellarius  curiae  suae  adversario  suo  papae 
adhaeserit;  civibusque  iterum  jus  indulget  communia  consilia  sta- 
tuendi,  magistros  civium  ac  quoslibet  officiales  ordinandi. 

(Edit.  ap  Ried,  Cod.  chronol.  diplom.  episcop.  Ratisb.,  t.  I,  n°  423,  p.  408-409, 
ex  diplomatario.  —  Monum.  Boica,  t.  XXXI,  pars  I ,  p.  582.  Versio  hujus  docu- 
menti  Germanica  invenitur  in  Gemeineb,  Begensburg  Stadtchronik ,  t.  I, 
p.  344.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  civibus  Ralisponensibus  fidelibus  suis  graciam  et 
bonam  voluntatem.  Licet  dudum  in  solempni  curia  nostra  Ravenne  (2) 
cum  principibus  celebrata  ad  multas  et  supplices  archiepiscoporum  et 


(1)  Quo  in  loco  inter  hostium  manus  derelictus  quasi  captus  fuit,  nisi  quod  Simonem  de 
Locarnoet  alium,  hostium  capitaneos,  a  suis  interceptos,  rex  liberos  abire  permiserit,  ut  ipse 
versa  vice  libertati  suae  consuleret.  Rem  in  dubium  a  recentioribus  scriptoribus  quasi  obscu- 
riorem  revocatam  fusius  explanavit  Chronicon  de  rebus  in  Italia  gestis,  p.  207,  quo  lectorem 
remittimus. 

(2)  Nimirumsub  anno  1232,  mense  januarii.  Vide  supra,  t.  IV,  p.  286. 

episcoporum  Germanie  instantias  cassanda  et  in  irritum  revocanda 
duximus  in  omni  civitate  vel  oppido  Alamanie  communia  consilia,  ma- 
gistros  civium  seu  rectores  vel  quoslibet  alios  officiales  qui  ab  univer- 
sitate  civium  sine  archiepiscoporum  vel  episcoporum  consensu  vel  bene- 
placito  fuerint  constituti;  quia  tamen  Sifridus  Ratisponensis  episcopus 
quondam  cancellarius  noster,  privilegium  nostrum  super  premisso  sibi 
ceterisque  indultum  principibus  ob  perpetratum  contra  nos  crimen  per- 
fidie  manifeste  juste  demeruisse  videtur,  dum  lateri  familiariter  assis- 
tens  et  privatis  nostris  communicando  consiliis  ad  partem  contrariam 
declinavit,  adversario  nostro  pape  contra  nos  proditorie  adherendo; 
vobis  ob  (a)  sinceram  fidem  et  expertam  devocionem  quam  ad  excellen- 
tiam  nostram  geritis,  de  gracia  nostra  duximus  indulgendum  ut  liceat 
vobis  ammodo  communia  consilia  ad  honorem  nostrum ,  imperii  et  uti- 
litatem  civitatis  vestre  statuere  et  magistros  seu  rectores  civium  vel 
quoslibet  officiales  alios  libere  ordinare ,  privilegio  aliquo  contra  hujus 
indulti  nostri  gratiam  de  cetero  non  obstante;  quinimo  ut  favoris  nostri 
quem  erga  vos  gerimus  vobis  eniteat  plenitudo,  privilegium  nostrum 
aurea  bulla  munitum  quod  prefato  episcopo  super  infringendis  juribus 
et  libertatibus  vestris  quibus  usi  estis  hactenus,  concessimus,  cassamus 
et  in  irritum  revocamus,  decernentes  ipsum  ammodo  vires  aliquas  non 
habere.  Ad  cujus  rei  memoriam  et  stabilem  firmitatem ,  presens  scriptum 
fieri  et  majestatis  nostre  sigillo  jussimus  communiri. 

Datum  Papie,  anno  dominice  incarnationis  M.  CC.  XLV,  mense  novem- 
bris,  IIII  indictionis  (1). 


Rolandus,  notarius  Cornetanus,  Raynerio  Sanctae  Mariae  in  [Novembri.] 
Cosmedin  diacono  cardinali,  et  in  Tuscia,  Patrimonio,  ducatu 

(a)  In  impressis  nobis  ad,  male. 

(1)  Legitur  in  impressis  ////  idus  :  quod  quidem  verbum  in  prima  copia  erronee  pro  verbo 
indictionis  abbreviato  sine  dubio  transcriptum ,  a  ceteris  postea  sic  exaratum  remansit. 

Spoleti  et  Anconitana  marchia  Papae  vices  gerenti  rhythmice  narrat 
qualiter  Vitalis  de  Aversa  [imperialis  in  patrimonio  capitaneus]  duo 
et  triginta  cives  Cornetanos  in  praelio  captos  jussu  Friderici  ante 
Cornetum  suspendi  fecerit. 

(Edidit  Hofler,  Kaiser  Friedrich  II,  p.  429,  n°  61,  ex  Margarita  Cornetana, 
cod.  pergam.  documenta  publica  contiuente;  ubi  vero  conservetur  iste  codex 
non  indicatur.  Loca  intellectu  difficilia  ut  potuimus  juxta  probabilem  sensum 
correximus.) 

In  nomine  Domini.  Amen.  Hoc  est  exemplum  epistole  misse  domino 
cardinali  cujus  tenor  talis  est : 

In  Christo  Patri  et  post  Deum  vivide  spei  domino  Raynerio  Sancte 
Marie  in  Cosmedino  diacono  cardinali  et  in  Tuscia,  per  Patrimonium, 
ducatum  (a)  Spoleti  et  Auximanam  (b)  marchiam  vices  (c)  domini  pape 
gerenti,  Rollandus  qualis  qualis  notarius  Cornetanus  ejus  subditissimus 
fidelis  seipsum  ad  pedes  prostratum  cum  omni  gratiarum  famulatu.  Ea 
que  lacrymosis  oculis  et  suspiriis  pectoris  edidit  rythmice  parvitas  (d)  in- 
genioli  mei  de  peremptis  fidelibus  Ecclesie  filiis  Cornetanis,  primo  vestre 
sanctitati  quam  alteri  studui  flexis  genibus  declarare,  ut  coram  vobis  qui 
estis  nitens  matutina  perlectis,  impietas  et  durities  depositi  Frederici  ab 
omnibus  cognoscatur  et  nomen  ejus  diffametur  (e)  per  secula  in  eternum. 

Incipit,  tractatus  editus  rythmice  de  morte  justorum. 

Anni  ducentesimi  quinli  et  milleni 
Quadrageni  tempore  currunt  isto  pleni 
Quo  Rex  regum  intulit  ictum  in  ameni 
Cornetani  populi  coetum  et  sereni. 

(a)  Ducatus,  male 

(b)  Anconitanam  rectius  esse  non  dubito. 

(c)  In  impresso  vice. 

(d)  Parvitatis,  male. 

(e)  Dijjamatur,  male. 

Nam  tuentes  patriam  fide  Nazareni 
Et  jura  Ecclesie  defendentes  Dei 
Capti  sunt  insidiis  Friderici  rei 
Quadrageni  quatuor  in  luce  diei , 

Qui  est  quintus  decimus  in  septembris  mense. 
In  exacto  prelio  plures  cadunt  ense 
Cappineto  (sic)  hinc  et  hinc  sunt  nimis  offense 
Aries  et  machine  trite  sunt  condense. 

Ut  ovis  ad  victimam ,  ducti  sunt  ligati 
Innocentes  nequiter  bonis  denudati; 
Sistunt  in  compedibus  ferri  catenati, 
Atro  nempe  carcere  steterunt  damnati. 

Nequam  capitaneus  cuncta  seriatim 
Retulit  nequissimo  (a)  et  inscripsit  statim , 
Qui  rescripsit  propere  mandans  nominatim 
Cornetanos  perimi  furcis  catervatim. 

Et  Vitalis  pessimus  ille  Adversanus  (1 ) 
Nuntiat  sententiam  duram  ut  vesanus 
Furcis  ut  perimeret  gula  non  per  manus , 
Nisi  terram  redderet  coetus  Cornetanus  (6). 

Ad  hoc  constantissima  fide  respondentes  : 
«  Nos  subire  potius  mortem  non  merentes 
Velle,  quam  ut  populus  Cornetanus  dentes 
Sentiat  rabdissimos  (c)  et  crudeles  gentes.  » 

(a)  Nequissimus ,  male. 

(b)  In  horum  quatuor  versiculorum  fine  admisit  editor  litteram  M,  videlicet  Ad- 
versanwm,  vesanwm,  etc,  quod  omuino  sensum  turbat. 

(c)  Pro  rabidissimos,  dum  raptissimos  sensu  careat. 


(<1 )  Scilicet  Vitalis  de  Aversa  tunc  in  Patrimonio  capitaneus ,  ut  nos  monent  Collenuccio  et 
Bussi. 

VI.  47 

Pravus  ille  nuntius  orbis  destructoris 
Friderici  pessimi ,  summi  proditoris , 
Scelus  nefandissimum  contulit  doloris 
Dum  in  Christi  filios  dat  causam  meroris. 

Postquam  per  ebdomadas  septem  nominatos 
Tenuit  christicolas  atque  condempnatos, 
Cornetanam  patriam  properans  nudatos 
Eos  secum  precipit  ducique  ligatos  (o). 

Intrante  novembri  die  sabatorum 
Quarta  (1 )  constituit  pena  dampnatorum ; 
Incidunt  ligantia  (sic)  filii  pravorum 
Quibus  furcas  erigunt  in  nece  justorum. 

Secus  Marlam  (2)  erigunt  super  Malaferam 
Furcas  sub  Monterano  (6);  dat  vocem  severam 
Alt  alt  alt  (c)  capti  Corneti,  et  tunc  sancti  veram 
Precem  dicunt  Domino  satis  atque  meram  : 

«  Christe  rex  mirifice ,  tibi  commendamus 
Nos  et  nostram  patriam  et  tecum  juvamus. 
Nam  tuam  justitiam  nunquam  dubitamus 
Mori,  o  rex  glorie,  ad  te  nunc  eamus  (d).  » 

Censerat  vicarius  Petrus  Malaspina 
Neminem  respicere  illos  in  ruina. 
Namque  agunt  impii  :  fient  repenlina 
Et  nos  consolabitur  gratia  divina. 

(a)  Ductique  legatos,  male. 

(b)  Forsitan  legendura  Anterano. 

(c)  Sic  in  impresso;  forsitan  vox  italica  als\  als',  pro  al  su. 

(d)  In  impresso  ingeramus. 


(1)  Quarta  dies  novembris  12W  reipsa  in  sabbatum  incidebat,  ut  supra  videre  fuit. 

(2)  In  libro  Martam;  Marla  vero,  flumen  per  Cornetum  transiens. 

Et  tunc  vox  nec  strepitus  fuit  per  Cornetum , 
Quorum  patres,  filii,  [et]  fratres  ad  quercum  (a) 
Sunt,  nemo  ausus  est  ullum  dare  fletum 
Fidei  constantia  deponentes  metum. 

Tunc  Vitalis  rabie  ac  furore  plenus 
Precipit  fidelium  furcis  mori  genus 
Dei,  qui  sunt  numero  binus  et  terdenus  (b) 
Obeunt;  in  domino  celus  sit  serenus  (c). 

Quorum  nota  nomina  est  Octavianus , 
Geptius  et  Angelus  et  Gerardus  Planus, 
Petrus  Surdus  alacer  cui  dura  manus, 
Quisque  miles  extitit  probus,  sensu  canus. 

Angelus  Raynerii,  magister  Mattheus, 
Magalottus,  Angelus  et  Bartholomeus 
Bernardinus,  Jacobus,  Petrus  etMattheus 
Farulfus  notus  quem  erexit  Deus, 

Et  Rollandus  Jacobi,  Rollandus  Cetensis, 
Jannes  olim  Stephani,  Gilius  ut  ensis, 
Benvenutus  validus  olim  Montaltensis 
Et  Petrus  letitie  fidus  Tuscanensis, 

Pellegrinus,  Scagnus  et  Bonaventura, 
Ranutus,  Gregorius  cujus  Dei  cura, 
Petrus  Polli  juvenis  cujus  vita  pura; 
Quidam  alter  obiit  vitam  cum  secura  (d). 

Et  Talentus  providus,  Petrus  Talduhonus, 
Jannis,  Stachalcervius  fortis  recte  bonus, 

(a)  In  impresso  quetum ,  forsitan  quercum  addendo  et  pro  rhythmo. 

(b)  In  impresso  inter  denum;  at  triginta  duo  nominantur. 

(c)  Hic  admisit  quoque  editor  litteram  M  in  flne  versuum,  sed  male  ut  supra. 

(d)  Sic ;  forsitan  intelligendum  cum  securi. 

Johannes  Gualdaldrule  cujus  parvus  sonus; 
Horum  quisque  pertulit  in  auditu  onus. 

Igitur,  o  populi,  quis  jam  non  stupescit 
Quod  Cornetum  facinus  tulit  et  mictescit 
Quam  ecclesiasticam  fidem  nequam  nescit 
Et  spe  regit  glorie  ipse  notalescit  (a). 

Post  Vitalis  reditum  (6),  pariter  suorum, 
Quidam  locum  properant  cito  mortuorum , 
Et  caterva  remanent  sola  suspensorum 
Et  deponunt  corpora  subito  sanctorum. 

Festinanter  deferunt  corpora  Cornetum 
Summa  cum  tristitia  populus  ad  fletum 
Motus  equaliter  neque  dat  quietum, 
Sepulturam  subeunt  et  deponunt  metum. 

Terreant,  o  populi,  ista  que  auditis; 
Dum  tiranni  rabiem  per  orbem  sentitis, 
Eidem  resistite  qui  est  auctor  litis. 
Liberi  poteritis  esse  si  velitis. 

Acta  sunt  hec  omnia  tempore  beati 
Pape  Innocentii  quarti  Christo  dati , 
Per  quem  gentes  subdite  dantur  libertati 
Et  Cornetum  subditum  Dei  majestati. 

Explicit  hoc  opusculum. 


[Novembri.]      Dominus  papa  ex  mandato  regis  Francorum  volentis  habere 
cum  ipso  colloquium,  se  contulit  Cluniacum',  et  circa  festum 

(a)  Locus  certissime  mutilus. 

(b)  In  impresso  peditum,  male. 

Sancti  Andreae  (1)  venit  ad  eum  ibi  rex  Francorum  et  simul  • 

secretissimum  tenuerunt  consilium  septem  diebus.  Cre- 

ditur  tamen  veracissime  quod  tractatum  habuerunt  de  pace  inter 
Ecclesiam  et  imperium  componenda  et  qua  via  pacis  honorificae 

reconciliatio  possit  inveniri  .  .  Hoc  siquidem  finito 

parlamento,  recessurus  rex  Francorum  cepit  diem  parlamenti  cum 
domino  papa  in  quindena  Paschae,  ubi  procurabitur  Friderici 
dicti  imperatoris  praesentia.  Matt.  Paris.,  Hist.  maj.  Anglor., 
p.  461. 


Imperator  Lauda  semotus  cum  toto  exercitu  et  carceratis,  equi- 
tavit  Cremonam,  deinde  Parmam,  et  dimisso  rege  Encio  in  Lom- 
bardia  cum  militum  comitiva,  per  Monbardonum  in  Tusciam 
equitavit  et  apud  Grossetum  terram  comitis  Oddevrandini  hiema- 
vit.  Chronic.  de  reb.  in  Ital.  gestis,  p.  207. 


Fridericus ,  Romanorum   imperator ,   [comiti  Aldobrandino] 

[Nov  embri.] 

mandat  ut  civitatem  [Grossetum]  ubi  hiemare  disponit,  ad  recep- 
tionem  gentium  et  equorum  aptari  faciat. 

(Inedit.  e  cod.  Bibl.  Cesar.  Vindob.  PhiloL,  n°  187,  fol.  14  verso.) 


(1)  Scilicet  30  novembris.  Attamen  ex  itinerario  Ludovici  IX  noscimus  regem  Cluniacum 
advenisse  circa  festum  Beati  Nicolai  (6  decembris).  In  Alberti  Bohemi  regesto  ap.  Hofler, 
n°  9,  adest  epistola  Innocentii  IV,  data  apud  Cluniacum ,  III  nonas  decembris ,  pontificatus 
anno  111(3  decemb.  1245),  qua  episcopo  Frisingensi  et  electo  Seccovensi  mandat  ut  eidem  AI- 
berto  decano ,  tunc  archidiacono  Pataviensi ,  beneficia  restituant  quae  huic  archiepiscopus 
Salzburgensis ,  Pataviensis  episcopus  et  ipse  Frisingensis  abstulerant. 

Quum  in  Lombardie  partibus  morari  brumali  tempore  sine  multis 
incommoditatibus  [non]  valeremus  (a),  ante  pejoris  temporis  instantiam 
previdentes  apud  civitatem  vestram  (b)  providimus  yemare  ut  dum 
ibidem  stabimus  nec  a  Lombardia  distemus  nec  a  regno,  tenentes  me- 
dium,  et  semper  in  omnibus,  tempore  non  obstante,  adsimus  potentia- 
liter  et  quasi  presentialiter  utrobique.  Quocirca  te  (c)  quesumus  qua- 
tinus  civitatis  ejusdem  domos  omnes  tam  ad  receptionem  hominum 
utiles  quam  equorum  et  cetera  que  gentium  usibus  aut  nostris  solaciis 
necessaria  vel  utilia  reputabis,  sic  ibidem  aptari  facias  operose  quod  in 
adventu  nostro  de  tuo  sollicito  studio  ac  sollicitudine  studiosa  laudabile 
testimonium  cum  universitate  predictorum  (d)  [reportes]. 


[Novembri.j  Henricus ,  sacri  imperii  in  Italia  legatus,  patri  suo  Friderico 
Romanorum  imperatori  notum  facit  quomodo  quosdam  Reginos 
cives  in  subversionem  hujus  urbis  conjuratos  ultimo  supplicio 
vel  perpetuo  carcere  afflixerit. 

(Inedit.  ex  cod.  Bibl.  Cesar.  Vindobon.  Philolog.,  n°  187,  fol.  14  verso.) 

Celsitudini  vestre  presentium  serie  referatur  quod  accepto  nuper  apud 
Cremonam  ubi  vestra  servitia  me  morabantur,  quod  quidam  Regini  cives 
civitatem  vestram  Regii  subvertere  ceperant  et  eam  tradere  vestris  rebel- 
libus  intendebant,  ne  more  suo  mora  pararet  detrimentum,  accessi  cele- 
riter  ad  investigandos  hujusmodi  facinoris  presumplores ;  et  inquisitione 
facta  subtiliter  contra  eos ,  quia  repperi  quosdam  conjuratos  ad  invicem 

(a)  In  cod.  veniremus. 

(b)  Vox  vestram  male  in  codice  pro  ipso  civitatis  nomine  legitur;  quod  ex  ordine 
reruin  et  itiueris  Grossetum  fuisse  ceusemus. 

(c)  In  cod.  sic. 

(d)  Iu  cod.  ipsi  humililas  predictorum;  quod  omnino  sensu  carct;  unde  correximus, 
addito  verbo  reporles. 

et  dedicationem  (sic)  ipsius  terre  temere  machinantes,  sicut  per  probatio- 
nes  dilucidas  constitit  et  confessionem  eorum  legitime  subsecutam ,  ipsos 
ultimo  supplico  condempnavi,  aliis  qui  fuerant  conscii  factionis  salvo 
mandato  vestro  perpetuo  carceri  deputatis  (1),  etc. 


Fridericus ,  Romanorum  imperator,  scribit  communi  Podii  Bo- 
nici  se  feliciter  in  partibus  Cremonae  agere  et  vivere,  nuntioque 
recepto  de  factione  apud  Regium  inita,  huc  misisse  Henricum 
filium  suum  legatum  in  Italia  generalem,  qui  factiosos  partim 
carceri  addixit,  partim  ad  ultimum  supplicium  condemnavit. 

(Inedit.  ex  cod.  Bibliot.  Vatic,  n°  4957,  fol.  67  verso,  68  recto.) 

FridericusRomanorum,  etc,  potestati,  consilio  et  communi  de  Podio  Bo- 
nici,  etc.  Ex  tenore  litterarum  vestrarum  quas  solita  benignitate  suscepi- 
mus  ex  parte  fidei  vestre  zelo  plenius  intellecto,  dum  ad  nostre  majestatis 
obsequia  vos  promptos  et  paratos  ascribitis,  quos  nunquam  mandatorum 
nostrorum  sarcina  tepescentes  invenit,  quum  etiam  magnificentie  nostre 
statum,  sincera  vos  fidelitatis  constantia  stimulante,  summo  desiderio  scire 
petistis,  digna  vos  exinde  laude  prosequimur  dignisque  pro  tempore  bene- 
ficiorum  meritis  vos  intendimus  provenire.  Sane  ne  felices  processus 
nostre  majestatis  et  statum  emulorum  nostrorum  apud  vos  interpretatio 


(1)  Cf.  quid  narretur  ap.  Memor.  potest.  Reg.,  ad  ann.  4  245  (Mcratori,  Scriptor.,  t.  VIII, 
p.  1 1 1 4)  ubi  jam  in  mense  julio  tumultus  ab  illis  de  Foliano  et  a  fautoribus  eorum  apud  Regium 
concitatos  fuisse  videmus.  Quum  tamen  in  epistola  sequenti  Fridericus  imperator  de  rebel- 
libus  Parmensibus  extrinsecis  mentionem  faciat,  poenam  Reginis  inflictam  non  ante  mensem 
octobrem  admittendam  esse  censemus.  Huc  quoque  pertinere  arbitramur  quod  dicit  Salim- 
bene  his  verbis  :  «  Inter  [ministros  regis]  in  malitia  fuit  praecipuus  quidam  Julianus  de 
Sesso  qui  fuit  dominus  legum,  senex  et  inveteratus  dierum  malorum.  Hunc  rex  Hencius  fecit 
dominum  Cremonae,  Regii  et  Mutinae,  ut  esset  justiciarius,  et  fecit  suspendi  aliquos  ex  illis 
de  Foliano  et  multos  alios  fecit  interfici.  »  Cf.  Affo,  Stor.  di  Parm.,  prefaz,  p.  xx,  nota.j 

sinistra  deputet,  qui  aliquando  fulti  mendaciis  veritatis  speciem  decolo- 
rant,  scire  vos  volumus  presentium  lectione  quod  faciente  potentia  Regis 
regum  qui  semper  comitatur  et  dirigit  curas  nostras ,  salubriter  vivimus 
et  magnifice  prosperamur,  et  licet  rebelles  nostri  imperium  ipsis  periculis 
detineant  aut  prorogent  et  processibus  nostris  obstacula  unanimiter  sata- 
gant  prosperare  (a),  factiones  temerarias  cum  terris  rebellibus  (6),  sic 
lamen  nostra  potentia  ipsorum  conatus  elidit  ut  in  publicum  producere 
nequeant  quod  fatuose  concipiunt,  quum  divino  judicio  eorum  nequitie 
exitus  primitus  denegatur.  Existentibus  autem  nobis  pridem  feliciter  in 
Cremona  et  circa  nostri  exaltationem  imperii  et  confusionem  rebellium 
dirigentibus  aciem  pure  mentis  nostre,  dum  apud  Pontem  Bugni  per  quem 
Padi  fluminis  dominium  obtineamus  celsitudo  nostra  procuraret  ut  nichil 
omnino  circa  ipsius  custodiam  deesset  ad  robur,  velox  nuntius  et  repen- 
linus  advenit  expresse  denuntians  factionem  apud  Regium  per  rebelles 
nostros  Parmenses  extrinsecos  diebus  preteritis  initam  per  imperium  pro- 
gredi  fore  peracta  (?).  Volentes  igitur  tam  malivolis  obviare  principiis, 
dilectum  filium  nostrum  H.  regem  Sardinie  sacri  (c)  imperii  in  Italia  gene- 
ralem  legatum  apud  Regium  transmisimus  cum  ingenti  militum  comitiva 
ut  inde  veritatem  exquireret  et  puniret  acriter  perquisitam.  Sic  quoque 
factum  est  ut  decepta  malitia  multos  caperet  factiosos,  quos  multos  carcer 
noster  includit,  reliquis  vero  capitis  supplicio  condemnatis  quorum  fue- 
runt  ibidem  in  publico  cenlum  capita  detruncata.  Redeuntes  autem  Cre- 
monam  feliciter  moramur  ibidem  tam  de  nostris  fidelibus  quam  de  Marchia 

Trivigiana  

(Cetera  desunt.) 


parmae;       Fridericus ,  Romanorum  imperator,  ne  defectus  aliquis  in  ius- 

decembri.  '  A  '  A  " 

(a)  Sic  in  codice,  legendum  vero  propinare. 

(b)  Deest  verbum  aliquod ,  forsitah  ineundo. 

(c)  In  codice  pallatii  abundat. 

titia  ministranda  fidelibus  suis  adveniat,  communi  Parmensi  jus 
concedit  interponendi  decreta  pro  pupillis,  tutores  creandi,  eman- 
cipandi  et  insinuandi  testes,  forma  compositionis  inter  ipsum 
commune  et  episcopum  Parmensem  vel  aliqua  alia  lege  non  ob- 
stante. 

(Edid.  Affo,  Stor.  di  Parma,  t.  III,  p.  383,  in  append.,  n°  LXXX;  mendas  au- 
tem  evidentiores  correximus.) 

Fredericus,  Dei  gratia  Romanorum  imperator  semper  augustus,  Hyeru- 
salem  et  Sicilie  rex.  Contingit  aliquando  quod  justitie  debitum  ad  presta- 
tionem  cujus  regis  officium  tam  necessario  quam  sponte  constringitur, 
fidelibus  nostris  et  subditis  per  Italie  partes  ubicumque  diffusis  contra  ma- 
jestatis  nostre  propositum  subtrahatur;  quia  dum  emergentibus  reipublice 
curis,  ipsis  presentia  nostre  serenitatis  amittiturnec  aliorum  judicum  copia 
suppetit  quibus  auctoritate  nostra  pollentibus  ut  jura  petentibus  minis- 

trentur,  defectus  hinc  inde  justitie  nostris  fidelibus  deplorandi  (a)  

Propter  quod  quedam  juris  solemnia  que  tam  prerogativa  rerum  quam 
privilegio  personarum  nostro  potissime  dominio  sunt  annexa,  plerisque 
fidelibus  explicanda  committimus;  scilicet  in  hoc  precipue  illorum  vota 
petentium  libentius  amplexamur  quos  per  experientiam  et  fide  conspicuos 
et  obsequiorum  continua  exhibitione  devotos  [noscimus],  per  quorum 
personas  auctoritate  suffultas  expediri  videbimus  omnia,  dum  merito 
nostra  facimus  quibus  auctoritatem  nostri  oulminis  impartimur.  Hinc  est 
igitur  quod  presentis  scripti  serie  notum  fieri  volumus  universis  imperii 
fidelibus  tam  presentibus  quam  futuris  quod  nos  attendentes  fidem  con- 
stantem  et  devotionem  sinceram  quam  commune  Parme  fideles  nostri  ad 
majestatis  nostre  personam  et  sacrum  imperium  habent,  pro  magnis 
quoque,  gratis  et  acceptis  servitiis  que  majestati  nostre  exhibuerunt  hac- 
tenus  fideliter  et  devote  et  que  exhibere  poterunt  in  antea  gratiora,  ad 
supplicationem  ejusdem  communis  et  de  gratia  nostra  concedimus  jus  et 


(a)  Ibi  verbum  deesse  videtur. 
VI. 


•18 

potestatem  interponendi  decreta  in  alienatoribus  rerum  immobilium  pu- 
pillorum  et  jus  dandi  tutores  et  curatores  generales  minoribus  XXV  annis 
et  omnibus  aliis  quibus  de  jure  dantur,  emancipandi  et  insinuandi  testes 
qui  dantur  ad  eternam  rei  memoriam ,  non  obstante  quod  competat  epi- 
scopo  Parmensi  jus  predicta  faciendi  de  jure  vel  ex  consuetudine  vel  ex 
forma  compositionis  que  est  inter  commune  et  ipsum  episcopum  Parmen- 
sem,  nec  aliqua  alia  lege  vel  ratione  obstante.  Mandamus  itaque  et  impe- 
riali  auctoritate  sancimus  quatinus  nullus  sit  qui  commune  Parme  fideles 
nostros  contra  presentis  scripti  nostri  tenorem  super  predictis  vel  aliquo 
prediclorum  ausu  temerario  inquietare,  molestare  vel  impedire  presumat. 
Quod  qui  presurapserit,  indignationem  nostri  culminis  se  noverit  incursu- 
rum.  Ad  cujus  rei  memoriam  et  robur  perpetuo  valiturum,  presens  scrip- 
tum  fieri  et  sigillo  nostre  majestatis  jussimus  communiri. 

Datum  Parme,  anno  dominice  incarnationis  millesimo  ducentesimo 
quadragesimo  quinto,  mense  decembris,  quarta  indictione,  imperante 
domino  nostro  Federico  Dei  gratia  invictissimo  Romanorum  imperatore 
semper  augusto,  Hyerusalem  et  Sicilie  rege,  imperii  ejus  anno  vigesimo 
sexto ,  regni  Hyerusalem  vigesimo  secundo ,  regni  vero  Sicilie  quadrage- 
simo  septimo,  feliciter.  Amen. 


[«^tef  Theodericus ,  Ravennas  archiepiscopus ,  Innocentio  papae  nar- 
rat  quomodo  in  Apulia  sub  fidejussoria  cautione  custoditus,  post 
auditam  depositionis  in  Fridericum  sententiam,  aufugerit  et  usque 
Bononiam  pervenerit,  supplicans  ut  ecclesiae  suae  undecumque 
spoliatae  ab  Apostolica  Sede  provideatur. 

(Edid.  Rubeus,  Hist.  Ravenn.,  lib.  VI,  p.  418.  Ex  membrana  tempore  ipsius 
Rubei  jam  situ  corrupta,  quae  tunc  legi  poterant  denuo  edimus.) 

Sanctissimo  in  Christo  patri  et  domino  Innocentio  sacrosancte  Romane 
Eeclesie  summo  pontifici  dignissimo,  Thedericus  Ravennatis  Ecclesie  indi- 

gnus  archiepiscopus  pedum  oscula  beatorum.Duni  illius  Regis  regum  beni- 
gnam  potentiam  assidua  meditatione  contemplor,  qui  arcano  sapientie  sue 
consilio  in  mortis  confinio  positum  ex  leonis  faucibus ,  de  manu  videlicet 
impii  tyranni  Friderici  et  de  omni  expectatione  plebis  Apulorum,  me  po- 
tenter  eripuit  etmisericorditer  liberavit,  non  sine  stupore  artuum  singulo- 
rum  quem  preteriti  slatus  memorialis  refricatio  representat,  ipsius  beni- 
gnitatem,  sapientiam  et  virtutem  quibus  valeo  preconiis  extollere  non 
desisto,  eo  quod  non  deseruit  de  sua  misericordia  presumentem.  Hec  ita- 
que  apostolice  duxi  clementie  flexis  genibus  intimanda  ut  habeat  in  eis  tam 
pii  patris  benignitas  tamque  benigni  domini  pietas  in  quo  filio  ex  erum- 
nose  calamitatis  naufragiis  eruto  congratulari ,  famulo  congaudere  valeat 
ab  inferi  faucibus  liberato ,  cum  sub  pressione  angustiarum  precedentium 
non  fuisset.  Sane  dum  essem  in  Apulie  finibus,  in  potestate  videlicet  impii 
supradicti,  ejus  nuntii  crudelitatis  ipsius  improbi  sectatores,  quibus  vacat 
laqueos  immittere  pedibus  innocentium  ut  dum  eos  minus  caute  non  po- 
tuerint  evitare,  inveniat  principis  ipsorum  crudelitas  inhumana  quos  inde- 
bita  possit  extorsione  mulctare  seu  in  quos  sevitie  sue  valeat  aculeis  de- 
bacchari,  a  me  importuna  instantia  exegerunt  duarum  millium  marcharum 
argenti  caulionem  fidejussoriam,  sub  hoc  pacto  ne  videlicet  metas  quas- 
dam  excederem  intra  regnum  mihi  prefixas  neve  quidquam  facerem  con- 
tra  jura  et  honorem  imperatorie  majestatis.  Cumque  contra  prefatum  Sa- 
tani  ministrum  ob  innumera  iniquitatum  opera  excommunicationis  in 
eumdem  sententia  promulgata,  communis  teneret  opinio  ipsum  in  con- 
cepti  doloris  vindictam  malignitatis  sue  venena  in  quos  posset.  ...... 

precipue  clericos  refusurum,  duplici  ambiguitate  suspensus  utrumne  cor- 

poree  saluti  an  fidejussoris  indemnitati  conscientia  nullate- 

nus  quiescente ,  quin  potius  ad  tribunal  summi  judicis  instantius  appel- 
lante,  ne  sub  ipsius  excommunicati  ac  depositi.  .  .  .  potentia  ulterius 
permanerem ,  tandem  a  quibusdam  viris  religiosis  accepto  consilio ,  de- 
crevi  potius  rerum  periturarum  amissione.  .  .  .  saluti  corporis  indul- 
gere.Demum  metas  egrediens  constitutas(l)  laboribus,  sump- 


(1)  De  tempore  quo  Theodericus  aufugerit  non  optime  constat,  licet  inter  augustum  1245 


i 

tibus  et  timore  viarumque  discriminibus  ad  Bononiensem  usque  me 

transtuli  civitatem.  Ceterum  cum  sepe  poss  omnia 

citra  Padum  ad  Ravennatem  ecclesiam  pertinentia  jamdudum  invaserit 

armis.  quidquid  habeat  jamque  exhau- 

serit,  nec  ad  presens  ex  ipsius  possint  manibus  eripi  que  nec  restituere 

proposuerit  pertinacia  dare  ipsis  ultra  Argente  cum  ejus 

curia,  plebatum  quoque  Portus  et  Materia  ceterasque  possessiones  et  jura 

ecclesie  supradicte  Marchio  etFerrarienses,  qui  apostolice  sanc- 

titati  duxi  humiliter  supplicandum  quatenus  ne  in  contumeliam  ecclesie 
ultra  condignum  exspoliari  patiatur,  ad  petitionem  nostram  spoliatoribus 
antedictis  marchioni  et  communi  mandare  dignemini  ut  predicta  castrum, 

scilicet  ac  plebatum  cum  possessionibus  

(Cetera  desunt.) 


Grosseti,       Fridericus ,  Romanorum  imperator,  ad  supplicationem  Henrici 

tlecembri.  *■'  '  1  1 

abbatis  Sancti  Georgii  in  Sylva  Nigra,  huic  monasterio  quod- 
dam  privilegium  ab  Henrico  quinto,  Romanorum  imperatore, 
anno  1112, 16  julii  indultum  renovat,  et  quibusdam  tamen  excep- 
tis  confirmat. 

(Edid.  Schoepflin,  Alsatia  med.  evidiplomat.,  t.  I,  p.  391,  n°  DXIV,  et  p.  189, 
n°  CCXLI,  ex  autographo  in  abbat.  B.  Georgii.) 

In  nomine  sancte  et  individue  Trinitatis.  Amen.  Fridericus  secundus 
divina  favente  clementia  Romanorum  imperator  semper  augustus,  Jerusa- 
lem  et  Sicilie  rex.  Imperialis  excellentia  tuncprecipue  suinominis  titulos 

reponendam  censuimus. 

ampliat,  tunc  officii  sui  debitum  reddit,  cum  favente  Domino  

ejus  intuitu  per  quem  preest  principibus  orbis  terre ,  Dei  ecclesias  et  loca 
religiosa  pio  favore  prosequitur  et  justis  eorum  precibus  condescendit. 
Eapropter  per  presens  privilegium  noverit  tam  presens  etas  quam  futura 
posteritas  quod  Heinricus  venerabilis  abbas  monasterii  Sancti  Georgii  in 
Nigra  Silva,  j&delis  noster,  quoddam  privilegium  dudum  eidem  monasterio 
a  dive  memorie  quondam  imperatore  Heinrico  quarto  clementer  indultum 
nostro  culmini  presentavit,  supplicans  humiliter  ac  devote  ut  monasterium 
ipsum  sub  nostra  et  imperii  protectione  recipere  et  idem  privilegium  re- 
novare  ac  omnia  que  continentur  in  eo  confirmare  de  nostra  gratia  digna- 
remur;  cujus  tenor  per  omnia  talis  est  : 

In  nomine  sancte  et  individue  Trinitatis.  Heinricus  divina  favente  cle- 
mentia  quartus  Romanorum  imperator  augustus  et  quintus  rex.  Quoniam 
imperialem  decet  dignitatem,  justitiam  et  pietatem  necessitatibus  ecclesia- 
rum  succurrere,  profectibus  gaudere  et  utilitatibus  consulere  et  fovere,  ob 
hanc  rem  que  in  litteris  istis  sequuntur  agenda,  ob  interventum  Mogunti- 
nensis  archiepiscopi  Adelberti,  Coloniensis  archiepiscopi  Friderici,  Trevi- 
rensis  archiepiscopi  Brunonis,  Spirensis  episcopi  Brunonis  et  aliorum 
quorumdam  nostri  regni  principum,  scilicet  Leopoldi,  Odachori  et  Her- 
manni  de  Baden  marchionum,  comitum  quoque  Willehelmi  de  Luozze- 
linburc,  Godefridi  de  Calwen,  Bertholdi  de  Nueringis ,  misericorditer 
suscepimus,  ordinando  clementer  disposuimus,  comprobando  diligenter 
confirmavimus.  Notum  igitur  fore  volumus  et  cupimus  omnibus  Christi 
fidelibus  tam  futuris  quam  modernis  quod  duo  illustres  viri  Hezelo  et  Hesso 
cellulam  condiderunt  in  regno  nostro,  in  Constanciensi  episcopatu  in  pago 
nomine  Bara,  in  comitatu  Asenheim  in  silva  que  dicitur  Nigra  juxta  flu- 
vium  Brigana,  in  honore  et  Dei  omnipotentis  et  Sancti  Georgii  martyris, 
eamque  satis  pie  et  honeste  prediorum  suorum  beneficiis  initiaverunt 
ad  necessitatem  monachorum  sanctam  regulam  sancti  Benedicti  degen- 
tium  in  perpetuum  favente  misericordia  Dei  ibi  futurorum.  Ut  igitur  id 
firmius  et  stabilius  esse  posset ,  placuit  illis  eamdem  cellam  beato  Petro 
apostolo  et  Romane  Sedis  antistiti  mancipari  et  ad  ejus  palatium  Latera- 
nense  singulis  annis  aureum  quem  dicunt  Bisantium  presentari ;  ea  inten- 

tione  et  pactione  ut  sub  tanti  pontificis  mundiburdio  et  defensione  ab 
omni  adversariorum  injusta  lesione  protegi  possent  et  defensari.  Hoc 
revera  ut  felices  negotiatores  prudenter  fecerunt,  primum  propter  spem 
vite  eterne  ob  remissionem  peccatorum  omnium  parentum  postumorum  , 
consanguineorum  propinquorum ,  et  amicorum  simulque  omnium  ad  cu- 
riam  suam  pertinentium,  ob  memoriam  quoque  regum,  episcoporum,  prin- 
cipum  et  omnium  predicte  celle  statum  et  honorem  diligentium  et  de- 
fendentium  atqueomnium  prorsus  Christi  fidelium,  et  prout  posse  suberit 
ut  cunctis  Christi  pauperibus  beneficum  illic  patefiat  receptaculum ;  hujus 
confirmationis  a  duobus  apostolicis  Urbano  scilicet  secundo  et  Pascale 
secundo  bina  tenent  privilegia  in  quibus  et  hoc  sancitum  est  ut  quando- 
cunque  patre  suo  spirituali  orbati  fuerint,  ipsi  ejusdem  monasterii  fratres 
habeant  liberam  potestatem  secundum  regulam  sancti  Benedicti  inter  se 
vel  undecunque  voluerint  abbatem  sibi  non  solum  eligendi,  sed  etiam  con- 
stituendi.  Preterea  ut  nulli  sacerdotum,  regum  vel  ducumautcomitum  vel 
quarumlibet  personarum  liceat  in  eo  loco  aliquas  sibi  proprietatis  condi- 
tiones,  non  hereditarii  juris,  non  advocatie,  non  cujuslibet  potestatis  [vel] 
usurpationis,  que  libertati  monasterii  noceat,  vendicare.  Advocatum  sibi 
constituendi  ut  abbas  etiam  cum  suis  fratribus  liberam  habeat  potestatem, 
et  si  is  postmodum  monasterio  inutilis  fuerit,  remoto  eo  alium  constituat. 
Decretum  quoque  ibi  est  ut  nulli  omnino  hominum  liceat  idem  cenobium 
temere  perturbare  aut  subditas  ei  possessiones  auferre,  minuere  vel  teme- 
rariis  vexationibus  fatigare,  sed  omnia  integre  conserventur  eorum  pro 
quorum  sustentatione  ac  gubernatione  concessa  sunt  usibus  omnimodis 
profutura.  In  fine  additur  ut  si  quis  in  crastinum  archiepiscopus  aut  epi- 
scopus,  imperator  aut  rex,  dux  vel  marchio,  comes  aut  vicecomes  aut 
persona  quelibet  ecclesiastica  vel  secularis  hujus  constitutionis  paginam 
sciens  contra  eam  temere  venire  temptaverit,  secundo  tertiove  commo- 
nitus  si  non  satisfactione  congrua  emendaverit,  potestatis  honorisque  sui 
dignitate  careat  reumque  se  divino  judicio  existere  de  perpetrata  ini- 
quitate  cognoscat  atque  a  sacratissimo  corpore  Domini  nostri  Jesu  Christi 
alienus  fiat  et  in  extremo  examine  districte  ultioni  subjaceat.  Cunctis 
autem  eidem  loco  justa  servantibus  sit  pax  Domini  nostri  Jesu  Christi 

quatenus  et  hic  fructum  bone  actionis  percipiat  et  apud  districtum  judi- 
cem  premia  eterne  pacis  inveniat.  His  decretis  propter  gratiam  Dei  nos 
annuimus,  has  constitutiones  comprobamus  et  confirmamus.  Insuper  et 
nostras  libenter  benignitates  et  misericorditer  adjungimus  ,  et  statuimus 
ut  si  quispiam,  quod  absit,  unum  mansum,  unum  molendinum  vel  saltem 
unum  mancipium  vel  tale  quid  a  supradicto  monasterio  injuste  abstu- 
lerit,  is  nostra  nostrorumque  successorum  regia  potestate  coactus  tria 
auri  talenta  ad  imperatoris  erarium  persolvat ,  primitus  ecclesie  reddito 
quod  usurpaverit.  Si  vero  curtem  vel  aliquam  villam  inde  violenter 
abalienaverit  sive  invasor  ipsius  celle  extiterit  sive  hujus  testamenti  de- 
creta  traditionesque  quocumque  ingenio  seu  argumento  legum  secula- 
rium  pervertere  vel  infringere  attemptaverit ,  is  triginta  auri  libras  ad 
imperatoris  persolvat  cameram ,  reddito  prius  ecclesie  secundum  legum 
justitiam  quod  abstulerat ,  atque  intentio  illius  omnino  irrita  fiat.  Huic 
monasterio  Formarus  Metensis  urbis  prefectus  et  filius  ejus  Formarus 
subdiderunt ,  delegaverunt  et  in  perpetuam  proprietatem  dederunt  quic- 
quid  in  villis  Luchesheim  et  Alba  habuerunt  in  ecclesiis,  in  decimis,  in 
mancipiis,  in  tributis,  in  campis,  in  silvis,  in  pratis,  in  pascuis,  in  aquis 
aquarumque  decursibus,  in  molendinis,  in  piscationibus,  in  venationibus, 
in  decimationibus  et  in  omnibus  redditibus ,  ea  prorsus  justitia  qua  ipsi 
illa  hereditario  jure  possederunt.  Quod  ut  verius  credatur  et  in  omni  evo 
ratum  et  inconvulsum  permaneat',  hanc  cartam  inde  conscribi  et  manu 
propria  corroborantes  impressione  nostri  sigilli  ut  inferius  apparet  insi- 
gniri  jussimus. 

Signum  domini  Heinrici  quarti,  Romanorum  imperatoris  invictissimi. 

Data  XVII  kalendas  augusti,  anno  dominice  incarnationis  millesimo 
C.XII,  indictione  V,  anno  XIII  ordinationis  domini  Henrici  quinti  regis 
Romanorum  augusti,  regni  autem  ejus  VI,  imperii  VII. 

Actum  est  Mogontie,  in  nomine  Domini.  Amen. 

Subscriplum  vero  privilegium  predicti  quondam  imperatoris  Heinrici 
memorie  recolende  huic  nostro  privilegio  de  verbo  ad  verbum  inseri 
jussimus,  omnia  que  continentur  in  eo,  excepto  quod  eidem  abbati  et 
successoribus  suis  nullum  alium  advocatum  preterquam  nos  et  heredes 

nostros  a  modo  liceat  eligere  vel  hereditario  jure  advocatie  monasterii 
ejusdem  nobis  et  heredibus  nostris  perpetuo  reservato,  excepta  etiam 
clausula  illa  que  dicit  :  In  fine  additur  ut  si  quis  in  crastinum  archiepi- 
scopus,  etc,  usque  ad  in  extremo  examine  districte  ultioni  subjaceat,  de 
imperialis  preeminentie  nostre  gratia  confirmantes.  Statuimus  igitur  et 
imperiali  sancimus  edicto  ut  omnia  que  in  presenti  nostro  privilegio  con- 
tinentur,  eidem  abbati  et  successoribus  ejus  necnon  et  ipsi  monasterio 
sint  perpetuo  valitura ,  dummodo  in  nostra  et  imperii  fidelitate  ac  devo- 
tione  persistentes  a  nostris  et  imperii  servitiis  non  recedant,  etc.  (sic). 

Hujus  rei  testes  sunt  :  Fridericus  filius  quondam  Heinrici  illustris  regis 
Romanorum,  Riccardus  comes  Casertanus,  Pandolfus  de  Fasanella,  ma- 
gister  Taddeus  de  Suessa  magne  imperialis  curie  judex,  Petrus  de  Cala- 
bria,  Nicolaus  de  Trayna,  Nicolaus  de  Cicala,  et  alii  quamplures. 

Signum  domini  nostri  Friderici  Dei  gratia  invictissimi  Romanorum 
imperatoris  semper  augusti,  Jerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo 
quadragesimo  quinto,  mense  decembris,  quarte  indictionis,  imperante 
domino  nostro  Friderico  Dei  gratia  gloriosissimo  Romanorum  imperatore 
semper  augusto,  Jerusalem  et  Sicilie  rege,  Romani  imperii  ejus  anno  vice- 
simo  sexto,  regni  Jerusalem  vicesimo  secundo  (a),  regni  vero  Sicilie  qua- 
dragesimo  septimo,  feliciter.  Amen. 

Datum  Grosseli,  anno,  mense  et  indictione  prescriptis. 


(a)  Numeri  aiinorum  imperii  et  regni  Jerusalem  male  in  impresso  transvertuntur. 

Fridericus,  Romanorum  imperator,  ad  supplicationem  univer-  Grosseti, 

'  i  j  l  i  januario. 

sitatis  castri  de  Colle,  homines  hujus  loci  et  districtus  cum  justis 
eorum  possessionibus  sub  sua  et  imperii  protectione  recipit,  eis- 
que  confirmat  bonas  consuetudines  quibus  temporibus  avi  et 
patris  sui  usi  fuerant. 

(Memorat.  ap.  Bobhmeb,  Regest.  imper.,  p.  203,  n°  1112,  ex  originali  in  archivo 
diplom.  Florentino,  cujus  copiam  saepius  requisitam  et  repromissam  a  Bonai- 
nio  ejusdem  archivi  praefecto  obtinere  demum  non  potuimus.) 

Datum  Grosseti,  anno  dominice  incarnationis  IVLCC.  XLV,  mense  ja- 
nuarii,  indictione  quarta. 


Fridericus,  Romanorum  imperator,  Gualfredum  filium  quon-  Grosseti, 

.  januario. 

dam  Castelani  de  Cluscio  (Chiusi),  publicum  imperii  tabellionem 
constituit. 

(Memorat.  in  Epist.  Franc.  Bonainii,  Arch.  stor.  italian.,  append.,  n°  12,  p.  466, 
ex  regist.  vet.  coaet.  not.  Crescent.,  fol.  99  recto.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  confidentes  de 
prudentia  et  legalitate  Gualfredi  filii  quondam  Castelani  de  Cluscio  fidelis 
nostri,  recepto  ab  eo  juxta  consuetudinem  fidelitatis  et  officii  juramento , 

VI.  49 

constituimus  eum  publicum  tabellionem  imperii  ut  amodo  publici  tabel- 
Honatus  officium  ubique  per  imperium  ad  honorem  et  fidelitatem  nostram 
debeat  fideliter  exercere.  Quocirca  universitati  vestre  precipiendo  man- 
damus  quatenus  predicto  Gualfredo  in  hiis  que  ad  ejusdem  publici  tabel- 
lionatus  officium  spectare  noscuntur,  intendatis  de  cetero  tanquam  pu- 
blico  tabellioni  a  majestate  nostra  stalulo  ad  honorem  et  fidelitatem 
nostram ,  et  nullus  sit  qui  eum  super  eodem  officio  publici  tabellionatus 
temere  impedire  vel  perturbare  presumat.  Quod  qui  presumpserit  indi- 
gnationem  nostram  se  noverit  incursurum.  Ad  hujus  autem  rei  memo- 
riam  et  stabilem  flrmitatem,  presens  scriptum  fieri  et  majestatis  nostre 
sigillo  jussimus  communiri. 

Datum  Groseti,  anno  dominice  incarnationis  M.CC.XXXXV,  mense 
januarii,  quarte  indictionis. 

Extat  in  cod.  S.  Emmer.  bibl.  reg.  Monac.  E.  LXII,  lib.  IV,  n°  71, 
concessio  judieatus  ab  eodem  imperatore  alteri  cuidam  Clusinensi  facta, 
in  solita  formula  ut  sequitur  : 

«  Concessio  judicatus  in  approbata  forma. 

»  Universis,  etc.  Per  presens  scriptum  nostrum  notum  fieri  volumus 
—  quod  nos  confidentes  de  fide  et  legalitate  P.  filii  C.  fidelis  nostri  de 
civitate  Clusinensi,  recepto  ab  eo  juxta  consuetudinem  fidelitatis  et  officii 
juramento,  statuimus  eum  judicem  ordinarium  in  imperio  nostro  ut 
amodo  ubique  per  imperium  liceat  ei  ordinarii  judicatus  officium  ad  ho- 
norem  et  fidelitatem  nostram  fideliter  exercere,  [etc].  » 


Fridericus,  Romanorum  imperalor,  Fridericum  de  Antiochia 
filium  suum  in  Tuscia  et  ab  Amelia  usque  Cornetum  et  per  Mari- 
timam  vicarium  generalem  constituit  cum  mero  et  mixto  imperio 
et  gladii  potestate. 

(Inedit.  e  cod.  Vaticano  4957,  fol.  37  verso,  39  recto.  —  Cf.  supra  Henrici 
regis  legationem ,  t.  V,  p.  357.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  prelatis  ecclesiarum,  marchionibus,  comitibus,  capi- 
taneis,  vavassoribus ,  potestatibus ,  consiliis,  rectoribus,  communitatibus 
et  universis  per  Tusciam  et  ab  Amelia  usque  Cornetum  ac  per  Mariti- 
mam  constitutis  fidelibus  suis  graliam  suam  et  bonam  voluntatem.  Ad 
extollenda  justorum  preconia  et  reprimendas  insolentias  transgressorum 
prospiciens  a  celo  justitia  erexit  in  populis  regnantium  solia  et  diverso- 
rum  principum  potestates.  Caruisset  namque  conditio  humana  libenter 
jugo  dominii  nec  libertatem  a  se  quam  eis  natura  prestiterat  homines 
abdicassent,  nisi  quod  impunila  Iicentia  scelerum  in  evidentem  perniciem 
humani  generis  redundabat ,  et  sic  necessitate  quadam  oportuit  nostram 
subesse  justicie  et  servire  judicio  libertatem.  Sed  nec  exquiri  extrin- 
secus  decuit  speciem  aliam  creature,  sed  homo  prelatus  est  homini  ut 
gratiorem  prelaturam  efiiceret  ydemptitas  speciei.  Potissime  tamen  ad 
regimen  populorum  divina  sententia  prefecit  imperium,  dum  ostensa 
sibi  figura  numismatis  in  redditione  census  pre  ceteris  regibus  Cesaree 
fortune  fastigium  presignivit  cui  diversimodas  subdidit  nationes ,  non  ob 
hoc  solum  ut  eis  imperando  preesset,  sed  ut  ipsis  pacis  et  justitie  copiam 
ministrando  prodesset.  Inter  illas  igitur  multarum  occupationum  curas 
quibus  fluctuantis  pelagi  more  pro  salubri  reipublice  statu  spiritus  noster 
incontinue  fatigatur,  meditatione  sollicita  revolventes  quod  regio  supra- 
dicta,  provincia  utique  nobilis  et  pars  Romani  imperii  preciosa,  continua 
provisione  justitie  multum  indigeat  ut  tam  filii  et  indigene  regionis  ipsius 
quam  advene  in  provinciam  venientes  in  personis  injurias  et  in  rebus 
damna  pati  non  possint  et  ibidem  jura  imperii  nequeant  minorari,  ne 
talentum  nobis  in  eis  creditum  negligenter  absolvere  videamur,  utpote 
qui  rationem  villicationis  nostre  sumus  in  examine  futuri  judicii  reddi- 
turi ,  ad  hoc  direximus  aciem  mentis  nostre  ut  ad  stalum  pacificum  re- 
gionis  ipsius  sollicite  provisionis  instantia  intendamus.  Quia  tamen 
emergentibus  aliis  curis  imperii  nostri  [que]  per  diversas  partes  presen- 
tiam  nostram  expostulant,  presentialiter  ibi  esse  non  possumus,  ecce  de 
fide  et  de  constantia  Frederici  de  Antiochia  dilecti  filii  nostri  plenissime 
confidentes,  ipsum  in  provincia  ipsa  generalem  vicarium  duximus  sta- 

tuendum  ut  vices  nostras  generaliter  gerat  ibidem,  nec  tamen  ipsum  sola 
vicarii  potestate  volumus  esse  contentum  licet  solo  vicarii  nomine  cen- 
seatur,  sed  ibi  usque  ad  aliud  mandatum  nostrum  adjicimus  officium 
presidatus,  concedentes  eidem  merum  et  mixtum  imperium  et  gladii 
potestatem  et  ut  in  facinorosos  animadvertere  valeat  vice  nostra ,  pur- 
gando  provinciam,  malefactores  inquirat  et  puniat  inquisitos  et  specia- 
liter  eos  qui  stratas  et  itinera  publica  ausu  temerario  violare  presumunt, 
criminales  questiones  audiat  et  civiles  quarum  cognitio  si  nos  presentes 
essemus  ad  nostrum  judicium  pertineret,  liberaliter  quoque  audiat  et 
determinet  questiones ;  imponendi  etiam  banna  et  mulctas  ubi  expedierit 
auctoritatem  sibi  plenariam  impertimur;  decreta  utique  interponat  que 
super  translatione  (a)  alimentorum ,  alienatione  ecclesiasticarum  rerum  et 
[tuitione]  minorum  secundum  justitiam  interponi  petuntur.  Tutores  etiam 
et  curatores  dandi  quibuslibet  sibi  concedimus  potestatem  et  ut  majo- 
ribus  et  minoribus  quibus  universalia  jura  succurrunt,  causa  cognita  res- 
titutionis  in  integrum  beneficium  valeat  impertiri.  Ad  audientiam  suam 
tam  in  criminalibus  quam  in  civilibus  causis  appellationes  deferri  volumus, 
quas  a  sententiis  capitaneorum  et  ordinariorum  judicum  ac  eorum  om- 
nium  qui  jurisdictionem  ab  imperio  nacti  sunt,  continget  interponi  (a)  [ut 
tamen  a  sententia  sua  ad  audientiam  nostri  culminis  possint  libere  provo- 
care,]  nisi  persone  vel  cause  qualitas  vel  appellationum  numerus  appella- 
tionis  subsidium  adimant  appellanti.  Expressim  quoque  eidem  filio  nostro 
commisimus  et  dedimus  firmiter  in  mandatis  ut  ad  statum  pacificum  re- 
gionis  ipsius,  depressionem  rebellium ,  recuperationem  nostrorum  jurium 
etimperii  in  eadem  et  ad  predicta  omnia  conservanda  et  efficaciter  adim- 
plenda  efficaciter  et  diligenter  intendat.  Quocirca  fidelitati  vestre  preci- 
piendo  mandamus  firmiter  et  districte  quatinus  predicto  filio  nostro  de 
omnibus  et  singulis  prefatis  tanquam  generali  vicario  nostro  a  majestate 
nostra  statuto  devote  intendere  ac  respondere  curetis,  ut  devotionem  ves- 
tram  merito  commendare  possimus. 

Datum  Groseti,  [anno  dominice  incarnationis]  M.  CC.  XLV,  mense  fe- 
bruarii ,  IIII  indictionis. 

(a)  In  altero  privilegio  transactione. 

Fridericus,  Romanorum  imperator,  scribit  regi  et  universis  tF*ro«*>o 
baronibus  regni  Franciae,  narrans  eis  processum  habitum  inter 
ipsum  et  papam. 

(Edit.  in  Petri  de  Vin.  epist.,  lib.  I,  cap.  XX;  coll.  cum  codicib.  Bibl.  Cesar. 
Paris. ,  fonds  Saint-Germain-Harlay,  n°  455,  et  fonds  Notre-Dame,  n°  202.) 

Ut  justitiam  et  innocentiam  nostram,  tam  vos  quam  alii  reges  orbis  et 
principes  agnoscatis,  ecce  processum  totum  super  discordia  inter  nos  et 
istum  summum  pontificem  et  predecessorem  suum  habitum ,  presentibus 
denotamus.Nec  tamen  in  hoc  vos  stare  tantummodo  fidei  nostrevolumus, 
sed  quicquid  tenori  scripti  presentis  inserimus,  parati  sumus  per  suffi- 
cientia  documenta  monstrare.  Primum  quidem  scire  vos  credimus  qua- 
liter  Innocentius  alius  predecessor  istius,  sub  cujus  pallio  et  tutela  nos 
nedum  impuberem,  sed  infantem  mater  nostra  dimiserat,  contra  nos  in 
imperio,  cujus  principes  nos  in  regem  elegerant  et  nos  in  vita  patris 
nostri  assumere  in  imperatorem  juraverant,  Othonem  de  Saxonia  vete- 
rem  adversarium  nostrum  et  domus  nostre  in  imperatorem  in  nostrum 
prejudicium  consecravit;  qualiter  comitem  G.  de  Brenna,  qui  velut  gener 
Tancredi  regis  intrusi  mortem  nostram  et  sanguinem  sitiebat,  sub  defen- 
sionis  nostre  specie  misit  in  regnum  ;  qualiter  etiam  Gregorius  nonus, 
predecessor  istius,  sub  ea  occasione  quod  nos  in  termino  nobis  dato, 
infirmitate  gravati,  transire  nequivimus  ultra  mare,  contra  justitiam  pri- 
mitus  excommunicationi  subjecit,  postmodum  pro  servitio  Jesu  Christi 
peregrinantibus  nobis,  regnum  nostrum  hostiliter  usurpando;  qualiter 
de  ultramarinis  partibus  redeuntes,  recuperata  terra  nostra  quam  cepe- 
rat ,  pacem  cum  ipso  firmavimus ,  quam  nullo  credidimus  tempore  vio- 
landam  :  quam  licet  ipse  nobis  in  parte  servare  negaverit  requisitus,  cum 
civitatem  Castelle  per  ipsum  turbationis  tempore  occupatam,  reddere 
nobis  nollet  ex  pacto,  in  multis  aliis  nostram  visus  est  offendere  majesta- 


390  FRIDERICI  SECUNDI  [Ank.  1246. 

lem.  Nos  tamen  nedum  illatas  dissimulabamus  injurias,  verum  etiam 
servire  sibi  sub  infinitis  laboribus  nostris  et  sumptibus  nitebamur,  nos 
opponendo  Romanis  pro  recuperatione  jurium  Ecclesie,  que  Romani 
predicti  nequiter  occuparant.  Cum  quibus  postmodum  papa  prefatus 
pacem  composuit,  nobis  insciis  et  contemptis.  Nec  illud  ignorare  vos  pa- 
timur  qualiter  nobis  de  predicto  servitio  diebus  ante  proximis  receden- 
tibus  in  Theutoniam  ad  corrigendum  Heinrici  primogeniti  filii  nostri  er- 
rores,  favoris  sui  literis  precedentibus,  occulle  nuncium  ad  principes 
destinavit  :  per  quem  mandavit  eisdem  ut  nullum  de  filiis  nostris  vel 
de  genere  nostro  in  regem  sibi  assumerent,  prout  iidem  principes  nobis 
postmodum  retulerunt;  et  sic  quem  pro  impenso  servitio  publice  cre- 
debamus  habere  propitium,  latenter  invenimus  inimicum;  qualiter  etiam 
paratis  nobis  in  Italiam  descendere  pro  recuperandis  non  minus  Ecclesie 
quam  imperii  juribus,  pro  ultramarino  negotio  procurando  et  ordinando 
statu  pacifico  regionis  ipsius,  misit  nobis  obviam  episcopum  Penestri- 
num,  nunciorum  nostrorum  contradictione  contempta,  qui  non  ipsum 
velut  inimicum  nostrum,  sed  Antiochie  patriarcham  velut  amicum  in 
transmarino  negotio  requisierant  pro  legato  :  qui  prenominatus  episco- 
pus  a  devotione  nostra  Mutinam  tentavit  avertere  et  Placentiam,  in  qua 
velut  originarius  ejus,  munitiones  quas  poterat  evidenter  avertit  contra 
nos,  ne  transire  possemus,  quanquam  hec  frustra  tentaverit  Lombar- 
dorum  exercitum  congregando.  Obtenta  deinde  cum  auxilio  Regis  regum 
de  Mediolanensium  pravitate  victoria,  dum  Lombardi  contra  nos  et  im- 
perium  de  ipsorum  resistentia  desperarent ,  ad  eundem  pontificem ,  qui 
eos  favore  palliato  protexerat,  defugerunt,  asserentes  quod  nisi  ipsos  a 
nobis  papa  prefatus  et  fratres  publica  defensione  defenderent,  ad  nos- 

trum  et  imperii  redire  dominium  cogerentur  

(Cetera  desunt.) 


[Februario.J      Fridericus,  Romanorum  imperator,  regibus  et  principibus  orbis 
scribit  quod  sibi  in  defensione  jurium  temporalium  contra  papam 

et  cardinales  assistant,  cum  ipse  firmiter  in  proposito  habeat  cle- 
ricos  cujuscumque  ordinis  et  praecipue  maximos  ad  illum  statum 
reducere  quales  fuerunt  in  Ecclesia  primitiva ,  et  opus  sit  caritatis 
talibus  nocentes  divitias  subtrahere. 

(Edit.  in  Epislol.  Pe.tr.  de  Vineis,  lib.  I,  cap.  II;  ap.  Matt.  Paris.,  Histor.  maj. 
Anglor.,  p.  459,  et  Raynald.,  Annal.  eccles.  ad  ann.  1245,  §  59  et  seqq. 
Hanc  magni  momenti  encyclicam  accurate  cum  codicibus  bibl.  Cesar.  Paris., 
fonds  Saint-Germain-Harlay,  n°  455,  et  fonds  Notre-Dame,  n°  202,  contu- 
limus.) 

Fridericus,  etc.  Illos  felices  describit  antiquitas,  quibus  ex  alieno  pre- 
slatur  cautela  periculo.  Status  namque  sequens  formatur  ex  principio 
precedentis  et  ut  impressionem  cera  recipit  ex  sigillo,  sic  humane  vite 
formatur  moralitas  ab  exemplo.  Hanc  utinam  felicitatem  nostra  serenitas 
pregustasset,  ut  cautele  solertiam  quam  vobis,  o  christiani  reges  etprin- 
cipes,  ex  nostra  majestatis  nimia  lesione  relinquimus,  nobis  potius  chris- 
tiani  reges  et  principes  lesi  reliquissent.  Porro,  quia  clerici  censentur 
procerum  (a)  eleemosynis  impinguati,  fllios  opprimunt  :  ipsique  nostro- 
rum  filii  subditorum,  paterne  conditionis  obliti ,  nec  imperatorem  nec 
regem  aliqua  veneratione  habere  dignantur,  quoties  in  patres  aposto- 
licos  ordinantur.  Quod  autem  ex  conculcationibus  nostris  innuitur,  ex 
Innocentii  pape  quarti  presumptione  probatur  :  quia  vocata  synodo ,  ut 
asseritgenerali,  contra  nos  non  vocatos,  nec  super  aliqua  fraude  vel  pra- 
vitate  convictos,  ausus  est  sententiam  depositionis  statuere ,  quam  preter 
omnium  regum  enorme  prejudicium  non  poterat  stabilire.  Quid  enim 
vobis  et  singulis  regibus  singularum  regionum  a  facie  talis  principis 
sacerdotum  timendum  non  superest,  si  nos  ex  principum  electione  so- 
lenni  et  adprobatione  totius  Ecclesie,  dum  cleri  fide  ac  religione  vige- 
bant,  imperiali  diademate  divinitus  insignitos,  et  alia  regna  nobiiia  ma- 
gnifice  gubernantes,  deponendos  adgreditur;  cujus,  quoad  temporalium 
detrimenta,  non  interest  aliquid  in  nos  exercere  rigoris,  etiam  si  cause 


(a)  Id  impresso  et  in  codicib.  pauperum,  minus  recte. 

legitime  probarentur?  Verumquos  sacerdotalis  sic  infestat  abusio  potesta- 
tis  et  a  summo  conatur  precipitare  deorsum,  nec  primi  sumus  nec  ultimi. 
Et  hoc  quidem  vos  facitis  obedientes  simulatoribus  sanctitatis,  quorum 
sperat  ambitio  quod  totus  Jordanes  influat  in  os  suum.  0  si  vestre  cre- 
dulitatis  simplicitas  a  scribarum  et  phariseorum  fermento,  quod  est  hy- 
pocrisis,  juxta  sententiam  Salvatoris,  sibi  curaret  attendere,  quot  illius 
curie  turpitudines  execrari  possetis,  quas  honestas  et  pudor  prohibet  nos 
effari?  Sane  redditus  copiosi,  quibus  ex  plurium  depauperatione  regno- 
rum  ditantur,  quemadmodum  ipsi  nostis,  ipsos  faciunt  insanire.  Apud 
vos  christiani  vel  peregrini  mendicaut,  ut  apud  eos  Patareni  manducent; 
ibi  vestras  domos  obstruitis,  ut  illic  adversariorum  oppida  construatis. 
Sicque  de  vestris  decimis  et  eleemosynis  impinguati  tales  Christi  pau- 
peres  sustentati  qua  beneficii  compensatione ,  qua  saltem  gratitudinis 
exhibitione  vobis  se  prebent  obnoxios,  qui  quanto  manus  eis  indigen- 
tibus  liberaliores  ostenditis,  tanto  non  solum  manus,  sed  etiam  manus  et 
cubitos  avidius  adprehendunt,  suo  vos  laqueo  detinentes,  sicut  aviculam, 
que  quanto  ad  evasionem  fortius  nititur,  tanto  firmius  alligatur?  Hec 
vobis  ad  presens  scribenda  curavimus ,  insufficienter  exprimentia  votum 
nostrum.  Cetera  vero  secretius  intimanda  decrevimus  omittere  :  videlicet 
in  quos  usus  divitias  pauperum  expendit  prodigalitas  avarorum;  quid 
super  imperatore  comperimus  eligendo,  nisi  pax,  quam  per  magnos 
mediatores  intendimus  reformare  inler  nos  et  Ecclesiam,  saltem  super- 
ficialiter,  reformetur;  quid  de  regum  omnium  communibus  specialibusque 
negotiis  disponere  intendamus;  quid  super  insulis  Oceani  fuerit  ordina- 
tum;  quid  contra  principes  universos  quibusdam  consiliis  vel  negotiis, 
que  nos  qui  nonnullos  ibidem  habemus  familiares  et  subditos,  licet  clan- 
destine,  latere  non  possunt,  illa  curia  machinetur;  quantis  viribus,  quot 
virorum  insidiis,  qualiter  instructorum  ad  bella,  in  hoc  ipso  vere  quod 
instat,  omnes  qui  nunc  nos  opprimunt  opprimere  posse  speremus,  etiam 

si  se  nobis  opponeret  totus  mundus.  Quidquid  autem  et 

 fideles  nostri,  latores  presentium,  vobis  retulerint,  certe  cre- 

datis,  ac  etiamsi  sanctus  Petrus  jurasset,  firmissimum  habeatis,  nec  prop- 
ter  hoc  quod  a  vobis  petimus,  videatur  vobis  quod  propter  in  nos  latam 

sententiam  depositionis ,  nostre  magnanimitas  majestatis  aliquatenus  in- 
curvetur.  Habemus  enim  nostre  conscientie  puritatem,  acper  consequens 
Deum  nobiscum  :  cujus  testimonium  invocamus,  quia  semper  fuit  nostre 
voluntatis  intentio  clericos  cujuscunque  ordinis  ad  hoc  inducere,  et  preci- 
pue  maximos  adillum  statum  reducere  ut  tales  perseverent  in  fine,  quales 
fuerunt  in  Ecclesia  primitiva ,  apostolicam  vitam  ducentes  et  humilitatem 
Dominicam  imitantes.  Tales  namque  clerici  solebant  angelos  intueri,  mi- 
raculis  coruscare,  egros  curare,  mortuos  suscitare,  et  sanctitate,  non 
armis  sibi  reges  et  principes  subjugare.  At  isti  seculo  dediti  et  ebriati 
deliciis,  Deum  postponunt,  quorum  ex  affluentia  divitiarum  et  opum 
omnis  religio  suffocatur.  Talibus  igitur  subtrahere  nocentes  divitias,  qui- 
bus  damnabiliter  onerantur,  opus  est  charitatis.  Ad  hoc  vos  et  omnes 
principes  una  nobiscum ,  ut  cuncta  superflua  deponentes ,  modicis  rebus 
contenti,  Deo  serviant  cui  serviunt  omnia,  omnem  quam  potestis  debetis 
diligentiam  adhibere. 


Fridericus,  Romanorum  imperator,  quamdam  Germaniae  civi-  [Febmario  va 

A  '    x  martio.] 

tatem  commendat  quod  litteris  papae  audientiam  denegaverint, 
hortaturque  ut  nullum  nuntium  eos  subvertere  cupientem  ad- 
mittant. 

(Inedit.  ex  cod.  Bibl.  Cesar.  Vindob.  Philolog.,  n°  305,  fol.  154  verso.) 

Fridericus ,  etc.  Etsi  fides  vestra  vera  sit  nobis  per  operum  vestrorum 
evidentiam  et  experta ,  in  eo  tamen  sicut  nuper  hylariter  accepimus ,  est 
evidentissime  declarata  quod  litteris  pape  quibus  ut  vos  a  fide  nostra 
facilius  averteret,  vestram  (a)  intendebat  demulcere,  audientiam  dene- 
gantes,  nomen  nostrum  in  vestre  civitatis  blasphemari  ecclesiis  zelo  devo- 
tionis  solite  vetuistis  (6),ut  in  eo  fidei  vestre  zelus  nobis  manifeste  decla- 

(a)  Forsitan  subaudiendum  aurem. 
(jb)  In  cod.  vetuslatis,  maie. 

VI.  50 

raret  quod  papa  de  proposito  suo  apud  vos  nichil  penitus  obtineret.  Super 
quo  universitatem  vestram  tanto  liberius  prosequimur  gratiarum  actioni- 
bus  quanto  nobis  gratius  impensum  per  vos  servitium  reputamus.  Non 
vero  (a)  obmitlemus  quin  fidei  vestre  constanciam  fideliter  fiducialiterque 
requiramus  ut  nedum  quod  predicto  pape  adversario  nostro,  nunciis  aut 
legatis  ipsius  contra  nos  occulte  vel  publice  faveatis,  cura  nobis  potius  toto 
.posse  viriliter  assistatis,  [et]  nullum  omnimode  nuntium  [vos]  in  nostra  dis- 
pendia  convertere  cupientem  aliquatenus  admittatis;  pro  certo  scituri  quod 
cum  per  eos  inchoata  est  tante  temeritatis  audacia  quod  ad  privationem 
nostram  velut  cujuslibetsacerdotalis  auctoritatis,officium  suejurisdictionis 
extendunt,  taliter  assistente  nobis  et  nostris  auxiliis  dextera  Regis  regum 
que  supra  justitiam  comitatur,  istis  principiis  occurretur,  dummodo  se 
nobis  illorum  potentia  non  opponat  regum  et  principum ,  scilicet  quos 
communiter  causa  nostra  contingit  et  quorum  non  minus  vertitur  inte- 
resse  quam  nostrum,  quod  omnibus  terre  nobilibus  causam  jusli  timoris 
in  talibus  nostra  defensio  non  relinquet.  Inviti  tamen  hec  facimus  Deo 
teste,  sed  necessario  provocali,  velud  qui  peste  multiplici  christianitatem 
nostris  temporibus  videmus  astrictam,  ad  cujus  auxilium  totis  intendere 
viribus  sperabamus.  Requirat  autem  de  manu  ejus  hec  Dominus  pro  tanto 
discrimine  quod  loti  fere  reipublice  christiane  minatur  excidium  et  mate- 
riam(6)  subministrat.  Ceterum  devocionem  vestram  hortamur  attente  qua- 
tinus  in  vestre  [fidei]  et  devocionis  constancia  robur  animorum  assumen- 
tes  pariter  et  virtutem,  sic  contra  nostros  adversarios  velitis  nobis  poteuter 
assistere  quod  ad  omnia  que  vobis  honoris  et  commodi  cesserunt  incre- 
mento,  gaudeatis  nos  semper  gratiosos  et  favorabiles  invenire. 


[Kebruario  vel      Fridericus,  Romanorum  imperator,  civibus  Spirensibus  mandat 

martio.]  .  .  - 

quod  cum  papa  m  Germamam  Ferrarensem  electum  contra  se 

(a)  In  cod.  ut  velud. 

(b)  Iu  coclice  nalvram. 

nuper  transmiserit  pro  principum  et  magnatum  fide  corrumpenda, 
ipsi  legatum  eumdem  vel  nuntios  ejus  terram  suam  ingredi  non 
permittant. 

(Inedit.  ex  cod.  Bibl.  Cesar.  Vindob.  Philolog.,  n°  305,  fol.  154  recto-verso. ) 

Fredericus,  etc. ,  civibus  Spirensibus,  etc.  Si  papa  iste  qui  Christi  se  vica- 
rium  asserit,  cujus  utinam  facta  ab  effectu  nominis  non  discordent,  doctri- 
nam  Christi  qui  dimitti  debitoribus  debita  sua  docet  (a),  ejus  exemplo  cujus 
vicem  gerit  fideliter  adimpleret,  si  successor  Petri  ad  imitationem  ejus, 
quod  verbo  predicat  operibus  sequeretur,  profecto  sibi  suffecisse  debue- 
rat  quod  nos  tot  et  tantis  immerito  injuriis  lacessivit  ut  saltem  quantum- 
cumque  sero  ferventem  animi  sui  motum  a  nostris  gravaminibus  mitiga- 
ret,  qui  nedum  illatarum  nobis  injuriarum  atrocitate  et  multitudine  non 
contentus,  verum  etiam  ad  majorem  offensarum  nostrarum  cumulum  Fer- 
rarensem  (b)  electum  legatum  suum  contra  nos  in  partes  Theutonie  nuper 
sicut  intelleximus  destinavit;  ut  ejus  studio  et  inductione  intemerata  prin- 
cipum  et  magnatum  ceterorumque  fidelium  nostrorum  fides  et  incorrupta 
devotio  corrumpantur.  Cum  igitur  iniquis  processibus  totis  sit  nobis  cona- 
tibus  resistendum ,  ne  in  divisione  fidei  fides  nostrorum  contra  nos  con- 
cepta  sue  malicie  invalescat  (sic),  devotionem  vestram  monemus  attente 
quatinus  ejusdem  legati  processibus  ex  fide  nobis  et  imperio  debita  vos 
constanter  et  feliciter  obponentes,  ipsum  vel  aliquos  nuncios  suos  terram 
vestram  ingredi  vel  aliquid  apud  vos  vel  vestros  in  nostrum  attemptare  dis- 
pendium  non  permittatis,  sicque  conatus  ejusdem  legati  fideliter  studeatis 
elidere  quod  fidei  vestre  vos  coram  nobis  testimonio  commendante ,  de- 
beamus  vobis  pro  qualitate  meritorum  tam  munifice  quam  magnifice  res- 
pondere. 


Mense  marcii,  Pandulfus  de  Fasanella,  Jacobus  de  Morra,  [Marti0-] 
Tebaldus  Franciscus  et  alii  principes  de  regno  qui  ad  instigatio- 

(a)  In  codice  det. 

(b)  In  codice  Ferraneum. 

nem  Bernardi  Rubei  et  Lombardorum  tractaverant  mortem  impe- 
ratoris,  aufugerunt,  credentes  ipsum  scelus  manifestum  esse  im- 
peratori  (1);  quos  imperator  cum  suis  militibus  est  persecutus 
capiendo  plures  ex  ipsis  quos  diversis  poenis  cruciavit  .  .  .  Pan- 
dulfus  fugiens  intravit  Romam  et  Tebaldus  intravit  intus  Roccam 
de  Capacia  in  qua  multum  thesaurum  imperatoris  recolligerat. 

 Eodem  tempore  rex  Hencius  cum  marchione  Lancia, 

militibus  quoque  Cremonae  et  Papiae ,  intravit  civitatem  Parmae 
.  .  .  et  in  publica  concione  fecit  recitari  Ugonilupo  marchioni 
quomodo  fratres  ejus  et  Bernardus  Rolandi  Rubei  et  alii  tractave- 
rant  cum  Tebaldo  Francisco  qui  in  eodem  anno  in  Parma  exti- 
terat  per  potestatem,  mortem  imperatoris  et  regis  Encii,  polli- 
centes  ipsi  Tebaldo  se  regnum  Siciliae  per  dominum  papam 
concessuros ,  sperantes  habere  magnam  virtutem  et  potestatem  a 
domino  papa,  cum  ipse  Bernardus  erat  cognatus  ejus.  Chronic.  de 
reb.  in  Ital.  gestis,  p.  207,  208. 


iMartio  Innocentius  papa  encyclicae  Friderici  imperatoris  respondet, 
argumenta  ejus  refellens  de  ministris  Ecclesiae  ad  statum  Eccle- 
siae  primitivae  reducendis,  omnesque  reges,  principes,  praelatos 
et  universos  christianos  hortatur  quod  in  hunc  Dei  et  hominum 
inimicum  arma  unanimiter  assumant. 

(Edidit  Hofleb,  Kais.  Friedr.  II,  append.,  n°  54,  e  cod.  Bibl.  Cesar.  Vindob. 
Philolog.,  n°  305.  Mendas  evidentiores  correximus.) 

Innocentius,  etc.  Agni  sponsa  nobilis  formata  mirifice  de  latere  dor- 


(1)  Conjurationem  vero  a  Riccardo  comite  Casertano  imperatori  fuisse  detectam  variitestes, 
non  tamen  coaetanei,  affirmant. 

mientis,  dotata  in  patribus  ac  incomparabilibus  margaritis  ac  vivifico  ejus 
sanguine  in  filiis  dedicata  terre  principibus  constitutis  jure  viget  et  impe- 
rat  ubique  terrarum  sancta  mater  Ecclesia  generalis,  cum  nobilis  in  portis 
vir  ejus  ratione  plasmationis  et  redemptionis  misterio  per  mundi  climata 
vigeat  Jesus  Christus,  per  quem  omnia  potentialiter  predicantur;  per 
ipsum  si  quidem  reges  regnant,  ab  ipso  omnis  potestas  progreditur  et  in 
ipso  vivimus,  movemur  et  sumus,  cujus  potestas  continet  a  mari  usque 
ad  mare  et  a  flumine  usque  ad  terminos  orbis  terre,  cujus  sapientia  terra- 
rum  summitas  atque  celorum  stabilitas  in  ordinatione  consistit,  de  cujus 
thesauris  venti  inefFabiliter  producuntur  et  ad  cujus  nutum  fiunt  et  facta 
sunt  universa.  Filii  autem  ejus  superomnem  terram  obtinent  principatum 
a  patre  gracie  virtutisque  auctore,  illis  potestate  collata  ut  evellant  et  des- 
truant,  edificent  atque  plantent.  Rerum  quoque  possessione  non  tenui  et 
innumeris  honoribus  exaltata  fratrum  et  amicorum  ejus  qui  sponsi  faciunt 
voluntatem,  illustris  caterva  letatur  dum  nimis  pre  ceteris  honorati  dilec- 
tionem  ejus  omnibus  anteponunt.  Talis  igitur  et  tanti  sponsi  de  cujus  ex- 
cellentia  tam  gloriosa  narrantur,  diademate  insignita,  filiorum  gloria  de- 
corata,  nichilominus  fraternali  ac  dilectorum  obsequentium  munimine 
circumfulta,  sagitte  volantis  per  diem  seu  demonii  meridianiperambulantis 
in  tenebris  interibunt  (sic)  ab  incursu  nec  timebit  a  timore  nocturno,  ipsam 
offendere  satagente.  Immo  tanto  magis  insana  presumptoris  temeritas 
judicatur  quanto  contra  universorum  dominam  calcem  superbiendo  elevat 
et  montem  unde  cunctis  venit  auxilium,  tangere  non  formidat,  cum  nec 
sit  sapientia  neque  fortitudo  aliqua  contra  Deum.  Sane  quo  spiritu  duci- 
tur  ad  offensionem  sancte  matris  Ecclesie  et  quanta  temeritate  feratur  pro- 
ditionis  filius,  Antichristi  similis  et  precursor,  qui  per  ingratitudinis  vitium 
a  matris  gremio  quam  spernit  improvide  nutrilus  ab  ea  et  ultra  vires  sui 
meriti  insuperabiliter  pre  ceteris  exaltatus,  non  immerito  divisus  existit, 
per  litteras  suas  vobis,reges  etprincipes,  destinatas  post  depositionis  sen- 
tentiam  quam  in  ipsum  tulimus  (a)  ob  innumera  nephandaque  ipsius  fla- 
gitia  que  nedum  in  gubernatore  imperii,  verum  etiam  tolerari  non  debent 


(a)  In  impresso  volumus. 

in  aliquo  christiani  nominis  professore,  dum  maternis  monitis  non  admis- 
sis,  incorrigibilis  prorsus  existeret  Pharaonis  duritiam  imitatus,  quilibet 
potest  sane  mentis(a)  advertere.  Per  ipsas  siquidem  suam  exponendo  jus- 
titiam juribus  rationibusque  frustrari, et auctoritatem nostram  omni ratione 
carere ,  tanquam  non  intersit  Ecclesie  cui  licet  immeriti  de  dignatione 
tamen  presidemus  divina,  utpote  spiritualiter  de  temporalibus  judicare, 
vos  contra  matrem  Ecclesiam  provocavit,  nos  satagens  incastrare  since- 
rum  et  studiose  nitens  astruere  vobis  timendum  facere  de  simili,  si  contra 
eum  cum  videlicet  dignitate  ac  potentia  proceris  preeminet,  taliterpro- 
cessitEcclesia,  qualiter  erit  in  vos  et  inferiores  illos  processura;  proferens 
argumentum  propositique  sui  conceptum  pandens  nihilominus  fuisse  ma- 
livolum  tales  facere  ministros  Ecclesie  quales  fuerunt  in  Ecclesia  primitiva, 
pauperes  scilicet  et  ab  aliis  necessaria  mendicantes ;  quod  efFectus  testi- 
monio  comprobavit,  dum  ecclesias  regni  retroaclis  temporibus  facultati- 
bus  primo  ac  demum  cena  nostros  tanquam  sacriiegibus  (b)  non  erubuit 
spoliare,  et  hiis  finibus  non  contentus  vires  suas  contraEcclesiam  processu 
temporis  proposuit  exercere.  Quantum  igitur  offendatur  excellentia  Jesu 
Christi  injuriis  sponse  sue,  reges  et  principes  ac  universe  christiane  fidei 
zelatores  ex  quibus  consistit  Ecclesia  et  in  quibus  quotidie  fecundatur, 
evidenter  potestis  perpendere ,  cum  non  metuens  ponere  os  in  celum  in 
nobis  et  Ecclesia  Dei  quos  multis  detractionibus  et  oblocutionibus  factis  et 
scriptis  suis,  sicut  notum  est  omnibus,  nisus  est  multipliciter  lacessere, 
ipsum  salutis  auctorem  tetigerit  imprudenter,  qui  in  sancto(ft)  Petro  cete- 
risque  apostolis  Ecclesieque  ministris  successoribus  eorumdem,  cui  quan- 
quam  indigni  auctore  Domino  presidemus ,  se  tangi  et  tanquam  pupillam 
oculi  sui  innuit  manifeste.  Quantum  etiam  omnes  ledamini  presertim 
ecclesiarum  prelati,  quos  depauperare  intendit  et  quantum  in  eo  est  nihi- 
lominus  adulterare  disponit,  advertite  Christiani  qui  filii  Ecclesie,  fratres 
censemini  et  amici,  et  si  matris  injuria  relinqui  debeat  impunita,  sicut 
tenemini  et  debetis,  attendite  diligenter.  Cum  enim  maledicens  patri  et 

(a)  Locum  mutilum  restituimus. 

(b)  Locus  certissime  routilus. 

(c)  Iu  iuopresso  sabbato. 

matri  morte  debeat  mori  legitima  et  res  contra  naturam  sit  insurgere  filium 
in  parentem ,  merito  in  degenerem  qui  non  est  dignus  nomine  filii  sed 
privigni,  ob  reatum  suum  materna  benedictione  privatum,  nedum  ad  de- 
fensionem,  sed  etiam  ad  vindicanda  ipsius  opprobria  armatis  viribus  debe- 
tis  insurgere ,  et  quantum  in  ejus  lesione  gravemini  ostendere  operis  per 
effectum,  sihereditatem  Dei  viventis  per  Christum  etEcclesiam  cupitis  adi- 
pisci.  Sed  christianorum  qui  ab  ipso  oppressi  sunt  et  quotidie  opprimun- 
tur  indebite  velut  compatiens  miseratrix,  tot  et  tantas  pressuras  sustinet 
et  discrimina  patitur  a  tyranno,  dum  contra  subjectos  injurie  ac  afflictio- 
nes  innumere  humanitate  propulsa  locum  sibi  vendicaverint  in  eumdem, 
veritate  acjustitia  penes  eumjuxta  mundi  terminospropulsatis.  Hortamur 
itaque  vos  fratres  et  fili  et  in  Jesu  Christo  qui  pro  salute  omnium  de  sinu 
patris  descendens  crucis  dignatus  est  subire  patibulum  et  pro  redemp- 
tione  nostra  suum  fundere  sanguinem  preciosum ,  attentius  deprecamur 
qualenus  contra  predictum  Dei  et  hominum  inimicum  qui  tanquam  leo 
rugiens  ferocitatis  devictus  rabie,  incunctanter  querit  quem  destruat  qui- 
que  non  misereri  elegit ,  sed  irasci ,  et  multum  in  perditione  morientium 
delectatur,  in  devotione  constantes  ac  fortes  in  fide  manentes  mentes 
manusque  tollatis  nec  non  in  eum  cujus  manus  sunt  contra  omnes,  ad  de- 
fensionem  Ecclesie  pro  redemptione  omnium  redemptoris  unanimiter 
arma  sumentes,  fidem  vestram  operibus  justitie  roboretis,  ut  devotionis  et 
fidei  vestre  fervore  accincti  (sic)  attento,  tranquillitatem  tribuat  Dominus 
sponse  sue  et  post  presentis  vite  curricula  in  eterna  tabernacula  vos 
admittat. 


[In  quindena  Paschae]  (1),  rex  Francorum  partes  suas  interpo- 

nens  papam  adiit  ipsi  adventanti  usque  Cluniacum  occur- 

rentem,  tractatum  super  hoc  habiturus  si  qua  pacis  forma  posset 
inveniri.  Obtulit  autem  Fridericus  ut  in  Terram  Sanctam  irredi- 


(1)  Scilicet  circa  quintum  et  decimum  diem  aprilis  in  hoc  anno  1246. 

turus  abiret  totum  regnum  integraliter  pro  posse  res- 

tituturus  cultui  christiano,  ita  scilicet  ut  fiiio  suo  loco  ipsius  in 
imperiali  dignitate  substituto,  pie  dispensetur  cum  eodem  Frede- 

rico  et  absolvatur  benigne  Quod  cum  dominus 

papa  erecta  et  rejecta  cervice  refutasset,  dominus  rex  Francorum 
recessit  iratus,  eo  quod  humilitatem  quam  speraverat  in  servo 
servorum  Dei,  minime  reperisset.  Matt.  Paris.,  Hist.  maj.  An- 
glor.,  p.  468. 


Innocentius  papa  archiepiscopis  et  principibus  Alemanniae 
scribit  quod  pro  Romanorum  rege  in  imperatorem  postmodum 
promovendo  Henricum  landgravium  Thuringiae  unanimiter  eli- 
gant,  electoque  Ferrariensi  mandat  quod  electione  facta,  pro- 
tinus  in  contradictores  poenis  ecclesiasticis  desaeviat. 

(Edider.  Raynald.,  Annal.  eccles.,  ad  ann.  1246,  §11,  e  regest.,  libr.  III,  epist. 
curial.,  n"  4,  5,  6  et  7.  —  Pektz,  Monum.  Germ.  hist.,  t.  IV,  p.  361  et  362.) 

I. 

Innocentius,  etc,  archiepiscopis  et  nobilibus  viris  aliis  principibus 
Theutonie ,  habentibus  potestatem  eligendi  Romanorum  regem  et  in  im- 
peratorem  postmodum  promovendum,  etc.  Quia  inter  ceteros  orbis 
principes  honorem  Ecclesie  ac  imperii  Romani  tenemini  specialiter  pro- 
curare,  nosque  firma  credulitate  speramus  quod  ad  exaltationem  utrius- 
que  tanquam  fide  preclari  et  devotione  sinceri  sollicite  intenditis  et  fer- 
venter,  eo  confidentius  vos  ad  id  requirimus  et  hortamur  quo  nostris 
in  hac  parte  beneplacitis  libentius  et  promptius  vos  credimus  parituros. 
Hinc  est  quod  cum  dilectus  filius  nobilis  vir  lantgravius  Thuringie  ad 
honorem  Dei  et  Ecclesie  ac  christiane  religionis  presidium  imperii  pre- 
dicti  negotium  assumere  sit  paratus,  universitatem  vestram  monemus, 

rogamus  et  hortamur  atlente  mandantes  in  remissionem  peccaminum 
injungendo  quatenus  de  gratia  Spiritus  Sancti  confisi  eumdem  lantgra- 
vium  in  Romanorum  regem  et  in  imperatorem  postmodum  promoven- 
dum,  cum  prefatum  imperium  ad  presens  vacare  noscatur,  unanimiter 
absque  dilationis  dispendio  eligatis ,  intendentes  sibi  fideliter  et  constan- 
ter  ac  viriliter  assistentes  ad  laudem  et  gloriam  Domini  Jesu  Christi, 
catholice  fidei  et  ecclesiastice  libertatis  augmentum  et  tranquillitatem 
totius  populi  christiani.  Nos  enim  ejusdem  imperii  ac  vestra  et  aliorum 
principum  Theutonie  negotia  curabimus ,  auctore  Domino ,  indefessa  sol- 
licitudine  promovere. 
Datum  Lugduni,  XI  kalendas  maii,  anno  III. 

II. 

Innocentius,  etc,  regi  Boemie,  etc.  Quia  inter  ceteros  orbis  prin- 
cipes,  etc,  ut  supra  in  praecedente  epistola  usque  credimus  pariturum. 
Hinc  est  quod  serenitatem  tuam  monemus,  rogamus  et  hortamur  attente, 
in  remissionem  tibi  peccaminum  injungentes  quatenus  pie  pensans  quam 
dura  persecutione  Dei  Ecclesiam  Fridericus  quondam  Romanorum  im- 
perator  olim  afflixerit  et  adhuc  concepte  malitie  prosecutor  affligere  non 
desistat,  et  quanta  commotione  guerrarum  velut  fervens  pacis  emulus 
quamplures  provincias  christianorum  quassaverit  et  concutiat  incessanter; 
considerans  etiam  quod  si  prefato  imperio  fuerit  divina  operante  clementia 
de  catholico  et  devoto  imperatore  provisum ,  et  ipsius  Ecclesie  cessabit 
tribulatio  et  pacis  tranquillitas  reddetur  populis  christianis ,  totius  dili- 
gentie  studium  adhibere  procurares  ut  electio  de  Romano  rege  in  impe- 
ratorem  postmodum  promovendo  unanimiter  absque  dilationis  dispendio 
celebretur,  ita  quod  ex  hoc  grande  a  Deo  premium  et  uberiorem  ab  Apo- 
stolica  Sede  favorem  consequi  merearis. 

Datum  Lugduni,  XI  kalendas  maii,  anno  III. 

In  eumdem  modum  episcopo  Herbipolensi ,  duci  Bawariae ,  duci  Bra- 
bantiae,  duci  Saxoniae,  duci  de  Brunswick,  marchioni  Misnensi,  mar- 
chionibus  Brandeburgensibus. 

VI.  51 

III. 

Innocentius,  etc,  electo  Ferrariensi.  Cupientes  imperii  negotium  Ro- 
mani  suffragante  divina  gratia  laudabiliter  promoveri,  discretioni  tue  ut 
postquam  de  Romanorum  rege  in  imperatorem  postmodum  promovendo 
extiterit  electio  celebrata ,  universos  tam  ecclesiarum  secularium  et  re- 
gularium  prelatos  quam  principes  et  laicos  et  alios  clericos  per  Theuto- 
niam  constitutos  ut  ei  qui  electus  fuerit  efficaciter  intendant,  fidelitatis 
juramenta  prestent  ac  omnia  exhibeant  que  consueverunt  ab  eis  Romanis 
regibus  seu  imperatoribus  exhiberi ,  dictos  prelatos  et  clericos  monitione 
premissa  per  suspensionis  ab  officio ,  dignitate ,  honore  ac  beneficio  sen- 
tentiam,  prefatos  vero  principes  et  laicos  per  penam  spiritualem  et  tempo- 
ralem  valeas  si  fuerit  necesse  compellere,  auctoritate  presentium  duxi- 
mus  concedendum.  Illis  autem  prelatis  et  clericis  quos  propter  hoc 
suspenderis,  districte  injungas  ut  infra  certum  terminum  peremptorium 
quem  eis  prefixeris,  apostolico  se  conspectui  personaliter  representent, 
depositionis  vel  aliam  prout  qualitas  delicti  exegerit  sententiam  recep- 
turi;  denuntians  ipsis  quod  si  forte  in  prefixo  sibi  termino  non  curaverint 
comparere,  nos  nichilominus  contra  eos  ad  depositionem  vel  penas  alias 
non  obstante  ipsorum  absentia  corporali,  sicut  expedire  videbimus ,  pro- 
cedemus. 

Datum  Lugduni,  X  kalendas  maii,  anno  tertio. 
In  eumdem  sensum  scriptum  est  fratribus  praedicatoribus  et  minoribus 
Alemanniae. 


Variae  Friderici  imperatoris  epistolae  de  conjuratione  prodi- 
torum  suorum,  de  captione  Scalae  et  obsidione  Capaccii  ,[nec  non 
de  victoria  in  Perusinos  et  Assisinates  reportata. 

I. 

(Edit.  in  Pelri  de  Vin.  epist.,  lib.  II,  cap.  X;  et  ap.  Matt.  Paris.,  Hist.  maj. 
Anglor.,  p.  478  ;  coll.  cura  codicib.  Bibl.  Cesar.  Paris.,  fonds  Saint-Germain- 
Harlay,  n°  455,  et  fonds  Notre-Dame,  n°  202.) 

Ne  fama  preambula,  que  multorum  variata  relatibus,  dum  varias 
invenit  noviter  voluntates,  interdum  enormiter  a  veritate  discedit,  audi- 
tum  vestrum  forsan  ofFenderet,  amicorum  corda  turbaret,  animos  et 
aures  hostium  demulceret;  ecce  quod  ipsam  puram  et  nudam  veritatem 
eorum  que  nobis  noviter  contigerunt,  vestre  dilectioni  presentibus  se- 
riatim  et  breviter  denotamus.  Conspirantibus  itaque  in  necem  nostram 
aliquibus  excellentie  nostre  fidelibus,  quinimo  domesticis  potius  et 
alumnis,  videlicet  Theobaldo  Francisco,  Pandulfo  de  Fasanella,  Guil- 
helmo  de  Sancto  Severino  et  eorum  complicibus,  nobisque  per  aliquos 
ex  conjuratoribus  factionis  ipsorum  conjuratione  nefaria  revelata,  ex 
ipsorum  manibus  vitam  nostram  innoxiam  Dominus  mirabiliter  reserva- 
vit.  Sed  cum  nos  tantum  scelus  sicut  immeritum,  sic  incredibile  primitus 
haberemus,  priusquam  ad  ulteriorem  veritatis  indaginem  nostra  sere- 
nitas  perveniret,  subito  Pandulfus  de  Fasanella  et  Jacobus  de  Morra  ex- 
cogitate  malitie  principes ,  quos  lesa  conscientia  stimulabat ,  una  cum 
aliis  sociis  et  participibus  perpetrandi  facinoris  in  curia  nostra  presen- 
tibus,  se  per  fuge  subsidium  absentarunt.  Theobaldus  vero  et  Guilhelmus 
predicti  morantes  in  regno  et  ibidem  mortis  nostre  nuncium  tanquam 
indubitabilem  expectantes,  ex  insperato  contrarium  audientes,  metu 
terribili ,  velut  de  celo  fulminis  ictu  percussi ,  ad  duo  ex  castris  nostris, 
Capaccium  videlicet  et  Scalam,  sub  fidelium  habitu  furtive  subrepto, 
proditorie  confugerunt.  Ubi  priusquam  se  possent  rerum  et  hominum 
defensione  munire,  fuerunt  prompta  fide  regnicolarum  preoccupati  fide- 
lium  et  collectis  undique  viribus  circumsepti.  Nos  etiam  apud  Grossetum 
tunc  temporis  existentes ,  postquam  persone  nostre  periculum  caute  pre- 
vidimus,  in  hereditario  regno  noslro  Sicilie,  velut  in  pupilla  oculorum 
nostrorum,  offendi  nullatenus  patientes,  continuatis  laboribus  et  dietis, 
in  regnum  cum  omni  celeritate  providimus  procedendum.  Post  felicem 
autem  ingressum  in  regnum  nostre  majestatis,  quam  plures  fideles  nostri 
regnicole  qui  ad  proditorum  nostrorum  false  suggestionis  instantiam,  per 
mentite  mortis  nostre  spem  frivolam,  conspiratoribus  factionis  adhese- 
rant,  postquam  rem  in  contrarium  sibi  cessisse  videntibus,  veritatis  ipsius 
lumen  emicuit,  proditores  eosdem,  tanquam  ipsorum  nolentes  commu- 

nicare  versutiis,  cujuslibet  spei  frustratos  imagine,  reliquerunt.  Et  cum 
non  nisi  in  duobus  predictis  castris  tantum,  Scale  videlicet  et  Capuacii, 
se  temere  prout  scripsimus  receptassent ,  unum  ex  castris  ipsis  Scalam 
videlicet,  Thomasio  de  Sancto  Severino  et  filio  ejus,  proditoribus  nostris, 
ibidem  nostri  carceris  custodie  mancipatis,  fidelium  nostrorum  regni 
prompta  devotio  per  virilem  et  instantem  expugnationem  ipsius,  ad 
majestatis  nostre  dominium  revocavit.  Et  sic  reliquo  tantum  ex  castris 
ipsis,  Capuacio  scilicet,  ad  ultionis  ejusdem  proxime  dimisso  diffugium, 
quod  circumcingi  nostrorum  fidelium  clara  devotione  mandavimus,  pro- 
ditores  predicti,  quibus  nulla  prospicimus  suffragatura  remedia,  velut  ex 
duobus  predictis  castris,  cum  alia  munire  nequiverunt,  uno  et  fortiori 
perdito,  manus  nostras  effugere  non  valebunt.  Et  sic  tam  justo  judicio 
quam  veloci,  de  proditoribus  nominatis  et  eorum  sequacibus  ultione  re- 
cepta ,  sic  in  brevi  confidimus  de  perpetua  regni  nostri  securitate  dispo- 
nere,  ut  nobis  et  successoribus  nostris  in  regno  vel  extra  regnum  agen- 
tibus,  nulla  prorsus  in  posterum  dubitatio  relinquatur.  Non  tamen 
proplerea  circa  persecutionem  nostrorum  rebellium  omissum  fore  cre- 
datis  nostrum  propositum  vel  aliquatenus  inlermissum ,  quin  per  dilectos 
filios  nostros  Henricum  illustrem  regem  Sardinie,  in  Italie  partibus  gene- 
ralem  legatum,  et  Fridericum  de  Antiochia,  Tuscie  partibus  presidentem, 
quousque  nos  regni  nostri  statu  cum  salubritate  disposito,  personaliter 
accedamus,  deputaverimus  Italiam  gubernandam,  ut  sic  proditorum 
nostrorum  et  rebellium  reliquias  in  adventu  nostro  continuato  potentie 
nostre  malleo  conteramus,  quod  potentiam  nostram,  quam  sicut  pro 
certo  comperimus,  occultis  et  longis  insidiis  procurarunt  conteri,  fruc- 
tuosam  sibi  fore  non  sentiant  :  quin  potius  de  nostra  presenti  potentia 
doleant,  quanquam  in  absentia  glorientur,  ut  pote  cum  nihil  ex  iis  que 
noviter  emerserunt  magnificentie  nostre  decreverit,  et  in  nullo  propterea 
sit  nostrum  erarium  diminutum.  Sed  tanto  magis  est  adaucta  nostra  po- 
tentia  viribus,  tanto  facte  sunt  divitie  largiores,  quanto  propter  enormi- 
tatem  excogitati  facinoris,  que  post  pacis  gustate  dulcedinem  guerrarum 
excidia  populis  minabatur,  circa  nos  nostrorum  fidelium,  sed  popula- 
rium  maxime  magis  est  accensa  devotio  fidesque  firmata.  Ex  adjectione 

quoque  reddituum ,  de  quibus  proditorum  nostrorum  iniquitas  eos  prop- 
ter  offensam  sponte  destituit ,  et  quibus  eosdem  liberalitas  nostra  longe 
lateque  ditaverat,  obventionum  nostrarum  adauctus  est  cumulus,  quan- 
quam  istud  acciderit  nobis  renitentibus  et  invitis.  Ex  quo  potest  mani- 
festissime  comprehendi  quod  magna  querendorum  et  larga  promissio, 
per  publicum  adversarium  nostrum  facta  proditoribus  antedictis,  ipsos 
ad  dimittenda  quesita,  licet  inaniter,  provocavit.  Cujus  adversarii  no- 
men  et  titulum  libentissime  taceremus,  nisi  quod  vox  publica  detegit 
et  evidentia  factorum  accusat  quem  nos  taciturnitate  nostra  vellemus 
obtegere  seu  verborum  involucris  excusare.  Prefati  namque  facinoris 
patratores ,  tam  fugitivi  videlicet  quam  obsessi ,  fratrum  Minorum  stipati 
consortio,  crucis  ab  eis  contra  nos  signo  recepto,  authoritatem  summi 
pontificis  per  Apostolicas  literas  pretendentes,  negocium  aperte  se  gerere 
sacrosancte  Romane  matris  Ecclesie  predicant  et  predicte  mortis  et 
exhereditationis  nostre  summum  pontificem  asserunt  incentorem.  Hoc 
ipsum  captivi  prefati,  quos  in  expugnatione  castri  Scale  nostrorum  de- 
votio  prompta  fidelium  carceri  mancipavit,  in  spontanea  et  extrema  con- 
fessione  sua,  quum  mentiri  nefarium  estimant  morientes,  coram  omnibus, 
proh  pudor,  sunt  confessi.  Bambergensis  etiam  episcopus  (a),  cum  post 
venalem  consecrationem  suam ,  cornutus  a  curia  Romana  rediret ,  prius- 
quam  a  nostris  fidelibus  in  Teutonia  (b)  caperetur,  futurum  infallibiliter 
publice  predicavit  quod  nos  infra  breve  tempus  per  familiares  nostros 
atque  domesticos  occidi  morle  turpissima  deberemus.  Hoc  nos,  teste 
supremo  judice,  cum  verecundia  loquimur,  velut  qui  nunquam  diebus 
nostris  scelus  hujusmodi  videre  credidimus  nec  audire,  quod  gens  nostra 
et  pontifices  nostri  tam  crudeli  morti  tradere  nos  nequiter  voluissent. 
Abfuit  enim  a  nobis  semper  huc  usque,  novit  Altissimus,  abominatio  talis, 
quod  etiam  post  voluntarium  et  iniquum  istius  pape  processum  contra 

(a)  In  impresso  Barensis  archiepiscopus ,  et  in  cod.  202  Sarensis.  Lectionem  quae 
apud  Matt.  Paris.  invenitur  secuti,  ita  correximus  cum  hic  agi  videatur  de  isto  Hen- 
rico  partibus  imperatoris  primum  addictissimo,  Sedi  vero  Apostolicae  post  concilium 
Lugdunense  reconciliato.  Cf.  supra,  p.  337,  not.  1. 

(b)  Ap.  Petr.  de  Vin.  et  in  codicib.  Thuscia,  mmns  recte. 

nos  in  Lugdunensi  concilio  celebratum,  in  necem  suam  vel  alicujus  ex 
fratribus  consentire  vellemus,  quanquam  nos  fuerimus  per  nonnullos 
nostre  fidei  zelatores  multotiens  requisiti;  sed  sola  semper  extitimus  in- 
juriarum  nostrarum  propulsatione  contenti,  nos  juste  defendere,  non 
ulcisci  sufficiens  reputantes.  Pugnat  enim  pro  nobis  evidentissime  Domi- 
nus,  qui  nedum  quod  animam  nostram  innocentem  de  manibus  inimi- 
corum  nostrorum  eripiat,  quinimo  nocentium  vires  et  corpora  tradidit  in 
nostras.  Nuper  enim  cardinale  Raynerio,  nostri  nominis  et  honoris  emulo, 
instigante  Jacobo  de  Morra  proditore  nostro,  cum  Perusinis  et  Assisina- 
tibus  rebellibus  nostris  prope  castrum  Spelli  ultima  die  proxime  preteriti 
mensis  martii,  ad  damnificationem  nostrorum  fidelium  procedente,  Ma- 
rinus  de  Ebulo  fidelis  noster,  in  ducatu  Spoletano  vicarius  (a)  generalis, 
quorundam  Theutonicorum  qui  sic  instanter  haberi  poterant  munitus 
auxiliis,  in  virtute  nostri  nominis  et  excellentie  nostre  nec  non  felici  for- 
tuna,  hostes  nostros  viriliter  ac  potenter  aggrediens,  fide  potius  quam 
multitudine  preditus  armatorum,  devicit  eosdem  :  ita  quod  preter  eos 
qui  fidelium  nostrorum  gladiis  sunt  perempti,  ultra  quinque  millia  (b)  de 
rebellibus  ipsis  per  fideles  nostros  caplos  carcer  noster  includit.  Nec 
lamen  his  terminis  nostram  et  vestram  claudi  leticiam  prospere  fortune 
felicitas  et  nostre  justicie  debitum  permiserunt.  Octavo  namque  decimo 
die  presentis  mensis  aprilis,  civitas  Capuacii,  cujus  versus  terram  munitio 
circumcingebatur,  celeriter  et  viriliter  extitit  expugnala  per  fideles  nos- 
tros  regnicolas,  ad  infidelium  necem  ob  vindicandam  non  magis  nostram 
quam  ipsorum  native  regionis  injuriam  et  gentis  opprobrium,  rabie  qua- 
dam  furoris  accensos.  Quod  factum  est,  ut  sic  prospere,  sic  undique 
nostra  potentia  pertingat  obsessos,  quin  potius  carceratos  detineat,  ut 
sola  se  valeant  spontanea  gladii  morte  subducere,  vel  excelse  rupis  ex 
parte  maritime  precipitio  liberare.  Que  vobis  significamus  ad  gaudium, 
quos  probabiliter  credimus,  imo  scimus,nobis  in  nostris  adversitatibus 
compati  et  in  prosperitatibus  successuum  congaudere. 
Date  Salerni,  [X]XV  aprilis,  IIII  indictione. 

(a)  Iq  codicib.  capitaneus. 

(b)  Iu  cpist.  Petr.  de  Vin.,  decem  millia;  ap.  Matt.  Paris.,  quinque;  quod  multo 
verisimilius  est. 

II. 

(Inedit.  sub  hacforma  ex  cod.  Wolfenb.  Helmastd.,  n°  298;  cod.  Bibl.  Stuttgart. 
publ.,  n°  247,  et  cod.  Bibl.  Athen.  Taurin.,  n°  784.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex,  dilecto  filio  suo  Henrico  illustri  regi  Sardinie  et  sacri  im- 
perii  legato  in  Italia  generali  gratiam  suam  et  omnium  incrementa  bono- 
rum.  Ne  fama  preambula  que  multorum  variata  relatibus,  etc.  ut  supra, 
verbis  competenter  mutatis  usque  in  regnum  omni  celeritate  processimus,  ubi 
tam  justo  judicio  quam  veloci  de  proditoribus  nominatis  ipsorumque  se- 
quacibus  ultione  recepta,  sic  inbrevi  confidimus  de  perpetua  regni  securi- 
tate  disponere  ut  nobis  et  successoribus  nostris  in  regno  vel  extra  regnum 
agentibus  nulla  prorsus  dubitatio  relinquatur  (a).  Nec  tamen  propterea 
tunc  persecutionem  nostrorum  rebellium  omissam  credas  nostrumque  pro- 
positum  vel  aliquatenus  intermissum,  quin  regni  statu  cum  salubritate  dis- 
posito  repetamus  Italiam  ut  predictorum  rebellium  nostrorum  reliquias 
continuo  nostre  potentie  malleo  conteramus;  ita  quod  absentiam  nos- 
tram  quam  prout  pro  certo  comperimus  occultis  et  longis  insidiis  procu- 
rarunt,  fructuosam  eis  non  sentiant,  sed  potius  de  nostra  presenti  potentia 
doleant  quam  in  absentia  glorientur.  Tu  igitur  robur  et  animum  regium 
assumens,  descriptione  presentium  rei  veritate  comperta,  nullomodo  te 
corde  vel  facto  dimissum  ostendas,  sed  audacius  et  virilius  prosequaris, 
de  continuandis  tibi  subsidiis  magnificentie  nostre  securus.  Nam  pertur- 
batione  jamdicta  nec  remissa  corda  nostrorum  fidelium  nec  minorata 
presidia  reputamus.  Ad  pressionem  igitur  Lombardorum  rebellium  inte- 
rim  sic  viriliter,  sic  instanter  procedas,  viribus  nostrorum  fidelium  con- 
gregatis ,  ut  per  filii  presentiam  patris  ad  tempus  absentia  redimatur  et 
de  processibus  tuis  ad  nova  continue  veniant  commoda.  Ad  notitiam 
nostrorum  de  Lombardia  fidelium  predicta  omnia  prout  videaris  expe- 
dire  deducas ,  magnificum  et  felicem  reditum  nostrum  in  Italiam ,  regni 

(a)  In  codice  Athen.  Taurin.  non  ultra  progreditur  epistola. 

nostri  negotiis  salubriter  et  celeriter  ordinatis,  potenter  et  feliciter  re- 
promittens. 

Extat  in  cod.  univers.  Leipzic.  n°  1268,  fol.  12,  alia  de  eadem  re  epi- 
stola  seu  potius  encyclica ,  eadem  quae  in  libro  Petri  de  Vinea  leguntur 
sub  breviori  tamen  forma,  exhibens,  usque  ad  haec  verba  quam  in  ab- 
sentia  glorientur.  Inde  usque  ad  finem  fere  eadem  imperator  praecipit 
quae  ad  Entium  filium  suum  directa  transcripsimus ,  scilicet  de  parandis 
copiis  et  rebellium  confusione  prosequenda,  statim  ut  novum  mandatum 
de  hoc  ediderit.  Cum  vero  in  his  duobus  nulla  de  rebus  Spoletanis  nec  de 
Capuacii  obsidione  mentio  fiat ,  has  quoque  ordine  temporum  priores  for- 
tasse  arbitrari  licet. 

III. 

(Edit.  in  Petri  de  Vin.  epist.,  lib.  II,  cap.  LII,  cum  hoc  titulo  :  Significat  cui- 
dam  nobili  de  regno  Sicilie  suos  processus  prosperos  et  felices;  idem  etiam  legi- 
tur  in  cod.  Cotton.  Vespas.,  A.  XI,  in  Bibl.  Musaei  Britann.  Codices  vero 
Guelferbitanus  et  Mediomontanensis  hanc  rubricam  exhibent  :  Fridericus 
comiti  Campanie  significat  processus ,  etc. ;  quod  minus  aptum  videtur.) 

Super  eo  quod  de  fortunatis  auspiciis  et  felicibus  successibus  nos- 
tris,  per  nostras  recreari  literas  suppliciter  postulasti,  volentes  exinde 
votis  tuis  libenter  annuere ,  fidelitati  tue  presentium  tenore  intima- 
mus  quod  divina  dextera  nostris  assistente  processibus,  feliciter  vivi- 
mus  et  magnifice  triumphamus;  et  nonnullis  ex  proditoribus  nostris, 
qui  sicut  fame  proloquio  et  relatione  veridica  credimus  ad  tuam  noti- 
ciam  jam  deductum ,  proposito  infausto  in  necem  nostram  ausu  teme- 
rario  conspirarant ,  promerite  pene  supplicio  traditis  et  ignominiosa 
morte  damnatis,  reliqui,  qui  sub  defensionis,  quin  potius  offensionis 
eorum  imagine,  metu  terribili,  velut  de  celo  fulminis  ictu  percussi,  se  in 
castro  nostro  Capuacii  receptarant,  sic  fidelium  nostrorum  regni  clara 
devotione  sunt  undique  circumsepti,  sic  continuis  machinarum  nostra- 
rum  ictibus  incessanter  afflicti,  cisternis  et  domibus  dirutis,  propugna- 
culis  omnibus  murorum  et  turrium  devastatis,  ut  tanquam  undique 
coartati,  et  manus  nostras  effugere  non  valentes,  ab  ultionis  instanti  et 

indubitato  judicio  sola  se  valeant  spontanea  gladii  morte  subducere, 
vel  excelse  rupis  ex  parte  maritime  precipitio  se  liberare.  Et  sic  regni 
nostri  negociis  jam  pro  voto  dispositis ,  ad  rebellium  nostrorum  et  im- 
perii  reliquias  conterendas,  Italie  partes  in  proximo  victoriose  repetere 
feliciter  et  instanter  accingimur;  cum  ad  id  et  voluntatis  nostre  nos  in- 
vitet  aviditas  et  de  Perusinis  et  Assisinatibus  rebellibus  nostris  nuper 
obtenta  victoria  reddat  libere  expeditos.  Tu  igitur  qui  tanquam  vas  pu- 
ritatis  et  aromatum  cella  precipua,  per  fidem  et  devotionem  tuam  uni- 
versis  redoles  per  exempla,  quem  nec  seditiosa  seductio  variavit,  nec 
demum  larga  promissio  potuit  a  nostri  professione  nominis  (in  qua  te 
nativa  solidavit  antiquitas),  immutare;  singulorum  mentes  sollicita,  et 
hujusmodi  nostre  festivitatis  ferias  ac  adventus  nostri  vigilias  una  cum 
ceteris  nostris  fidelibus  ipsarum  partium  hilariter  solemnisa. 


IV. 

(Inedit.  ex  cod.  Bibl.  Athen.  Taurin.,  n°  784,  fol.  69.) 

Fridericus,  etc.  Cum,  nonnullis  ex  proditoribus  nostris,  qui  pridem 
conspirationis  in  necem  nostram  calcaneum  erigere  contra  majestatis 
nostre  fastigium ,  licet  incaute ,  presumpserant,  promerite  pene  supplicio 
traditis,  et  reliquis  in  castro  Capuatii  sub  spe  defensionis  intrusis,  quin 
potius  carceratis  sic  nostrorum  fidelium  viribus  undique  circumseptis,  ut 
ab  ultionis  nostre  judicio  se  valeant  spontanea  gladii  morte  subducere, 
vel  excelse  rupis  ex  parte  maritime-  precipitio  liberare,  regni  nostri  ne- 
gotia  sic  nostra  serenilas  salubriter  ordinavit  quod  nobis  in  regno  vel 
extra  regnum  agentibus  nulla  prorsus  (a)  in  posterum  causa  dubitationis 
emergat,  ad  rebellium  nostrorum  et  imperii  et  specialiter  Anconitanorum 
deprimendam  proterviam ,  ad  quod  nostre  voluntatis  aviditas  nos  invitat, 
et  de  Perusinis  et  Assisinatibus  rebellibus  nostris  nuper  obtenta  victoria 
reddit  liberius  expeditos,  vires  nostre  potentie  providimus  convertendas. 
Ad  quod  promptas  voluntates  nostrorum  fidelium  requirentes,  fidelitati 

(a)  In  cod.  isporum. 
VI.  •  52 

vestre  precipiendo  mandamus  quatenus  quicquid  de  quantitate  militum 
per  vos  ad  nostra  servitia  mictendorum  et  ipsorum  apparatu  vobis  vir 
.  nobilis  Robertus  (a)  [de  Castilione]  sacri  imperii  in  Romaniola  capitaneus 
fidelis  noster  ex  parte  nostri  culminis  duxerit  injungendum,  vestra  fide- 
litas  ofiicium  (6)  laudabiliter  prosequatur. 

V. 

(Inedit.  ex  cod.  Bibl.  Athen.  Taurin.,  n°  784,  fol.  69.) 

Fridericus,  etc.  Transmissas  nostro  culmini  nuper  vestre  fidelitatis 
literas  solita  benignitate  recepimus,  et  que  continebantur  in  eis  intellexi- 
mus  diligenter,  fidem  puram  et  dilectionem  sinceram,  quas  in  servitiis 
nostris  ab  experto  vos  habere  noscimus(c),  dignis  commendationis  laudi- 
bus  prosequentes.  Quod  autem  de  felicibus  excellentie  nostre  rumoribus 
supplicastis  per  nostre  celsitudinis  apices  renovari,  ad  notitiam  devotionis 
vestre  deducimus  [quod]  post  felicem  ingressum  nostre  majestatis  in  re- 
gnum,  quamplures  fideles  nostri  regnicole  qui  ad  proditorum  nostrorum 
false  suggestionis  instantiam,  per  mentite  nostre  mortis  spem  frivolam 
conspiratoribus  factionis  adheserant,  postquam  rem  in  contrarium  sibi 
cessisse  videntibus  veritatis  ipsius  lumen  emicuit,  proditores  eosdem 
tamquam  nolentes  communicare  versutiis,  cujuslibet  spei  frustratos  yma- 
gine  reliquerunt;  et  cum  nonnisi  in  duobus  castris  ipsis,  Scale  (d)  vide- 
licet  et  Capuatii,  proditores  predicti  se  temere  receptassent,  unum  ex 
castris  ipsis,  Thoma  de  Sancto  Severino  et  filio  ejus  proditoribus  nostris 
ibidem  nostro  carceri  mancipatis,  fidelium  nostrorum  regni  prompta 
devotio  per  virilem  et  instantem  expugnationem  ipsius  ad  majestatis  nos- 
tre  dominium  revocavit;  et  sic  reliquo  tamen  (sic)  ex  castris  predictis,  ad 
ultionis  (e)  ejusdem  proxime  dimisso  diffugium,  quod  circumcingi  nos- 

(o)  In  cod.  simpliciter  R. 

(b)  Sic  :  forsitan  per  effectum. 

(c)  In  cod.  voluimus. 

(d)  In  codice  Casale,  male. 

(e)  Ibidem  adulationis,  male. 

trorum  clara  fidelium  devotione  mandavimus,  proditores  predicti,  quibus 
nulla  prospicimus  suffragatura  remedia,  velut  ex  duobus  castris  uno 
fortiori  perdito  (a),  manus  nostras  effugere  non  valebunt.  Quibus  in  brevi 
traditis  promerite  pene  martiriis,  et  regni  nostri  statu,  prout  instanter 
incepimus,  pro  voto  salubriter  ordinato,  ad  Ytalie  negotia  cujus  nos  in- 
gens  cura  solicitat  efficaciter  intendemus.  Vos  itaque  fideles  imperii  sic 
ad  ea  que  honorem  nostrum  respiciunt,  efficaciter  intendatis  ut  fideli- 
tatis  vestre  constantia  de  bono  in  melius  coram  nobis  digne  titulum  com- 
mendationis  acquirat. 


Innocentius  papa  praelatis  et  nobilibus  Siciliae,  Theobaldo  ^ffli 
Francisco  et  aliis  de  regno  ad  devotionem  Ecclesiae  reversis  et 
cardinalibus  quibus  in  regno  eodem  legationis  officium  committit, 
mandat  ut  insimul  intendant  ad  liberiorem  hujus  regni  statum 
procurandum. 

I. 

(Edit.  ap.  Raynald.,  AnnaL  eccles.  ad  ann.  1246,  §  XII  et  XIII,  e  lib.  III, 
epist.  curial.,  n°  8.) 

Innocentius,  etc,  archiepiscopis  et  episcopis,  abbatibus,  prioribus,  de- 
canis,  archidiaconis  et  aliis  ecclesiarum  prelatis  et  nobilibus  viris  comi- 
tibus,  baronibus,  militibus  et  populis  civitatum,  castrorum  et  locorum 
per  regnum  Sicilie  constitutis.  In  omnem  terram  vestre  sonus  tribula- 
tionis  exivit  et  in  fines  orbis  terre  compassione  dignissimi  vestri  gemitus 
processerunt ,  multis  pro  miro  vehementi  ducentibus  quod  pressi  tam 
dire  servitutis  opprobrio  et  personarum  ac  rerum  gravati  multiplici  de- 
trimento  neglexeritis  habere  consilium  per  quod  vobis  sicut  gentibus  ce- 
teris  aliqua  provenirent  solatia  libertatis.  Verum  super  hoc  apud  Sedem 


(o)  In  cod.  predicto,  male. 

Apostolicam  vos  excusante  formidine  que  corda  vestra  sub  alterius 
Neronis  videbatur  dominio  possidere,  Sedis  ejusdem  pietas  sepe  multis 
que  materna  suggerere  solet  affectio  vacavit  ingeniis  ut  per  ejus  auxi- 
lium  vel  aliqua  vobis  penarum  remissio  fieret  vel  plene  redemptionis 
gaudium  proveniret.  Propter  hoc  enim  pie  recordationis  Gregorius  papa 
predecessor  noster  angustias  cordis  pertulit  quousque  temporalis  vite 
spatium  pertransivit;  propter  hoc  etiam  nos  ipsi  adhuc  in  minori  ma- 
nentes  officio  et  postquam  licet  immeriti  fuimus  in  pastorem  Ecclesie 
generalis  assumpti,  profunda  fundimus  et  amara  suspiria,  voce  cordis  cla- 
mantes  ad  Dominum  quod  vos  in  diebus  nostris  dignanter  efficeret  de 
numero  liberorum.  Cum  autem  nimis  in  longum  fieret  desiderii  nostri 
protensio  ut  minisler  fallacie  Fridericus,  turbator  seculi,  fidei  christiane 
contemptor,  persecutor  Ecclesie  et  humilitatis  vestre  depressor  assiduus , 
a  solite  perversitatis  operibus  fieret  alienus,  ad  remota  loca  sub  laborum 
et  dolorum  experientia  plurimum  elegimus  proficisci ;  ubi  post  expecta- 
tionis  longe  tedia  cognoscentes  quod  dictus  persecutor  hoc  solum  ex- 
quireret  ut  deleret  Ecclesiam  vel  ipsam  cum  ejus  filiis  astrictam  redderet 
necessitatibus  lacrymosis,  ipsum  de  sacri  approbatione  consilii  tanquam 
obstinato  corde  nolentem  ab  iniquitate  resurgere,  digne  privavimus 
regnorum  et  imperii  dignitate ,  concepta  de  divina  pietate  fiducia  quod 
vestris  precipue  ac  plurium  aliorum  angustiis  daretur  exitussalutaris.  Qui 
cum  venturus  in  proximo  per  Dei  gratiam  jam  speretur,  commoto  contra 
impium  orbe  terrarum,  oppositis  ei  pluribus  regni  nobilibus  qui  sibi  et 
vobis  ac  posteris  optant  solatia  libertatis;  universitatem  vestram  per  Dei 
misericordiam  obsecramus  et  in  remissionem  vobis  injungimus  peccalo- 
rum  quatenus  nobis  et  fratribus  nostris  super  afflictione  vestra  gemen- 
tibus  festinam  super  eo  prebeatis  letiliam  quod  damnati  hominis  abdi- 
cato  dominio  cui  penitus  in  nullo  tenemini,  per  nos  a  juramento  fidelitatis 
totaliter  absoluti,  ad  gremium  sancte  Romane  Ecclesie  matris  vestre 
cujus  estis  speciales  filii,  cessantibus  quibuscumque  diffugiis  redeatis; 
presertim  cum  nos  juxta  quod  in  Deo  poterimus  vobis  semper  subvenire 
parati,  duos  legatos  solemnes,  scilicet  dilectos  filios  nostros  S.  tituli 
Sancte  Marie  Transtyberim  presbyterum  et  R.  Sancte  Marie  in  Cosmedin 

diaconum  cardinales,  viros  utique  sapientia  preditos  et  conspicuos  diver- 
sitate  virtutum,  hujusmodi  promotioni  negotii  duximus  deputandos,  con- 
cesso  eis  plene  legationis  officio,  sicut  ex  aliis  litteris  quas  super  hujus- 
modi  negotio  vobis  mittimus  plenius  colligetis;  scituri  quod  nos  pro  vestra 
generali  procuranda  salute  quod  ad  presens  expedire  credimus  subsidium 
destinamus.  Ecce  quid  vobis  qui  sub  laborum  penalium  pressura  gemitis 
ac  per  exactiones  et  collectas  assiduas  vestram  exinaniri  substantiam 
deploratis,  ad  salutem  expediat;  quid  de  vobis  anima  nostra  desideret, 
aperte  cernitis  et  manifeste  sentitis.  Cogitate  itaque  corde  vigili  ut  a  collo 
vestre  servitutis  catena  decidat  et  universitas  vestra  in  libertatis  et 
quietis  gaudio  reflorescat;  sitque  rumor  in  gentibus  quod  sicut  regnum 
vestrum  nobilitate  multa  et  mira  est  ubertate  conspicuum,  ita  divina 
favente  potentia  secura  sit  libertate  decorum. 
Datum  Lugduni,  VI  kalendas  maii,  anno  III. 

II. 

(Edit.  ap.  Raynald.,  Annal.  eccles.,  ad  ann.  1246,  §  XIV,  e  lib.  III  epist.  cur., 
n°  17. —  Hofler,  Kais.  Fried.  II,  append.,  n°  30,  e  cod.  Vallicell.,  J.  55.) 

Innocentius,  etc,  Theobaldo  Francisco  et  universis  aliis  de  regno  Si- 
cilie  ad  devotionem  Romane  Ecclesie  reversis  spiritum  consilii  sanioris. 
Hlustravit  super  vos  faciem  suam  Dominus ,  vestras  a  Pharaonis  dominio 
subducendo  personas  et  eas  illorum  operum  applicando  studiis  in  quibus 
ad  salutem  regni  Sicilie  procuratur  honor  et  tranquillitas  Ecclesie  gene- 
ralis.  De  hoe  autem  in  consolatore  merentium  domino  Jesu  Christo  ple- 
nam  consecuti  letitiam,  fratrum  nostrorum  communicato  consilio,  ita 
providimus  quod  pro  redemptione  ipsius  regni  omnem  diligentiam  ha- 
beamus.  [Subdit  duos  cardinales,  de  quibus  in  epistola  praecedente  men- 
tio  fit,  ad  ferenda  ipsis  auxilia  in  regnum  Siciliae  mitti.]  Vos  itaque  de 
militibus  tyranni  reprobi  facti  pugiles  domini  Jesu  Christi,  celebrem  in 
conspectu  gentium  vestri  famam  nominis  constanti  animo  et  indefesso 
ampliare  spiritu  studealis,  in  illam  spem  firmiter  exurgentes  quod  si 
virtus  Altissimi  per  vestrum  ministerium,  devotorum  Ecclesie  cooperante 

subsidio,  finem  dederit  gemitibus  afflictorum,  Sedes  Apostolica  vos  tan- 
quam  genere  ac  virtute  nobiles  inter  charos  ejus  filios  habebit  assidue 
speciales. 

III. 

(Edit.  ap.  Hofleb,  Kais.  Friedrich  II,  append.,  n°  32,  ex  eodera  libro  curiali, 
n°  9.) 

Innocentius,  etc,  S.  tituli  Sancte  Marie  Transtyberim  presbytero  et 
R.  Sancte  Marie  in  Cosmedin  diacono  cardinali,  etc.  Circa  regnum  Sicilie 

 Nos  digne  providere  volentes  ut  Ecclesia 

circa  ea  que  in  ipso  regno  facienda  imminent,  sit  a  scandalis  libera  et 
immunis  a  nota,  quinimo  quod  vos  ipsi  eo  liberius  commisse  legationis 
officium  possitis  prosequi  quo  de  eis  que  omitti  debent  vel  fieri  eritis 
plenius  informati,  volumus,  etc,  quatenus  sine  speciali  mandato  nostro 
circa  statum  prefati  regni  nihil  penitus  immutantes,  aliqua  temporalia 
quoad  villas,  castra,  civitates,  predia,  terras,  possessiones  et  domos, 
sive  aliqua  spiritualia  quoad  prebendas  et  ecclesiastica  beneficia  nemini 
concedatis ,  nec  etiam  aliquas  vacantes  ecclesias  ordinetis  quousque  pre- 
fato  regno  per  Dei  gratiam  in  statu  tranquillo  et  libero  constituto,  ea 
circa  ipsum  disponamus  de  fratrum  nostrorum  consilio  que  ad  decus 
Ecclesie  et  illius  profectum  viderimus  expedire.  Super  illis  autem  et  aliis 
taliter  se  habeat  vestra  circumspecta  prudentia  quod  ex  hoc  honor  Sedis 
Apostolice  cum  laude  vestri  nominis  augeatur. 

In  eumdem  sensum  scriptum  est  Romanis  (n°  10)  et  denuo  Siculis 
(n°  1 1 ),  necnon  fautoribus  Ecclesiae  in  Piceno,  ducatu  Spoletano  et  Tuscia 
(n"  1 5  et  1 6),  iterumque  ipsis  cardinalibus  (n°  22). 


[Apnuve!       Fridericus,  Romanorum  imperator,  cuidam  Alemanniae  prin- 
cipi  (1)  scribit  quod  Conrado  Romanorum  regi  filio  suo  viriliter 


(1)  Scilicet,  utsuspicari  licet,  duci  Austriae  vel  Bavariae. 

assistat  contra  landgravium  Thuringiae  conjurationes  illicitas 
temere  machinantem. 

(Inedit.  ex  cod.  Bibl.  Cesar.  Viudob.  dicto  Philolog.,  n°  305,  fol.  133  verso.) 

Fridericus,  etc.  Quorumdam  fidelium  nostrorum  culmini  nostro  relacio 
patefecit  quod  lantgravius  Thuringie  beneficiorum  immemor  a  nostra 
magnificentia  perceptorum,  rebellionis  assumpto  contra  nos  spiritu,  per 
conjurationes  et  colligationes  principum  publicas  et  privatas  nostri  ho- 
noris  dispendium  publice  machinatur.  Cum  igitur  suis  iniquis  conatibus 
totis  sit  nobis  tempestive  viribus  obsistendum  (a),  ne  per  negligentiam 
nostram  cujus  (sic)  quod  absit  contra  nos  malignitas  invalescat ,  devotio- 
nem  tuam  de  qua  plenam  fiduciam  gerimus,  quia  in  nostris  obsequiis 
invariabiliter  perseverans  honorem  nostrum  sinceris  affectibus  amplexa- 
ris,  monemus  et  hortamur  attente  quod  dilecto  filio  nostro  C.  Romano- 
rum  regi  ad  reprimendum  ejusdem  lantgravii  impetus  sic  potenter  pro- 
cures  assistere,  quod  te  a  munificentia  nostra  congrua  tuis  meritis  premia 
gaudeas  reportare. 


Fridericus,  Romanorum  imperator,  civibus  Camerinensibus  ad  c2SSf' 
fidelitatem  suam  redeuntibus  omnes  culpas,  offensiones  et  poenas 
remittit  nec  non  et  vicinis  communitatibus,  cum  moderatione 
salarii  potestatum. 

(Edit.  ap.  Camil.  Lilii,  Histor.  di  Camerino,  part.  prim.,  p.  251.  Hoc  et  alterum 
quod  in  nota  menaoramus  instrumentuni  adsunt  in  archivo  diplomat.  Floren- 
tiae,  Cartapec.  d'Urbino,  laiche,n°4;  quorum  copiam  a  praefecto  ejusdem 
archivi  obtinere  non  potuiraus.) 

Fredericus,  Dei  gratia  Romanorum  imperator  semper  augustus,  Hieru- 
salem  et  Sicilie  rex.  Per  presens  scriptum  nostrum  fieri  volumus  univer- 
sis  imperii  fidelibus  tam  presentibus  quam  futuris,  quod  nos  ad  bonum 

(a)  In  cod.  sic...  obsistentium,  male. 

statum  subditorum  nostri  imperii  reformandum,  potius  quam  ad  vindic- 
tam  eorum ,  si  quando  forte  pravis  inducti  consiliis  labantur  ad  crimino- 
sum  aliquod,  aspirantes,  etc.  Recipimus  ergo  commune  et  homines  Came- 
rini  et  eorum  dislrictus,  etc,  in  plenitudinem  gratie  nostre;  remittentes 
eis  omnes  culpas,  offensiones,  poenas  et  damna,  quas  et  si  que  contra 
majestatem  nostram  seu  nuntios  nostros  aut  potestatem  eorum  commisis- 
sent,  etc.  Concedimus  quod  potestates  eorum  contenti  erunt  salario  CCC 
librarum  Ravenatensium,  juxta  quod  in  litteris  celsitudinis  nostre  eisdem 
plenius  continetur.  Absolventes  commune  et  homines  supradictos  a 
prestatione  residui  salarii  CC  librarum ,  quas  Fredericus  Testa  de  Aretio 
dudum  potestas  eorum  ab  eis  petere  posset,  etc.  Remittentes  culpas,  offen- 
siones  et  banna,  si  que  vel  si  quas  contra  nos  commiserunt  commune  et 
homines  Ancaiani,  Aollae  et  Sefri  occasione  communis  Camerini  (I),  etc. 


(1)  ConveQtiones  autem  pacis  quae  et  quot  fuerint  ipse  retulit  Lilius  amplioribus  verbis 
quae  ita  sonanl :  «  Vedendo  il  conte  (Roberto  di  Castiglione)  di  non  fare  alcun  progresse,  fece 
col  mezo  de'  nobili  offerire  a  Camerinesi  la  pace  e  reconciliatione  con  C^sare,  sotto  queste 
conditioni  tradotte  nella  nostra  lingua  dalla  latina  : 

4.  Prometto  io  Roberto  di  Castiglione  vicario  generale  del  S.  Imperio,  cho  terminandosi  la 
presente  guerra  colla  citta  di  Camerino  per  via  di  pace  e  di  riconciliatione ,  i  cittadini  di  essa, 
sichierici,  come  laici ,  ed  universalmenle  la  citta  tutta  col  suo  territorio,  saranno  ricevuti  in 
piena  gratia  e  favore  di  sua  Cesarea  Maesta. 

2.  Condoniamo  ogni  offesa  e  danno  contro  Federico  serenissimo  imperatore,  suoi  nuntii, 
legati  6  ministri. 

3.  Assolvi^mo  gl'  istessi  dsl  pagamento  del  salario,  preteso  da  Francesco  Testa,  gia  loro 
podesta. 

4.  Saranno  contenti  i  podesta  in  avvenire  del  salario  altre  volte  stabilito  dall'  imperial 
maesta. 

5.  Si  verra  quanto  prima  a  compositione  per  il  fatto,  6  casttllo  di  Pelino,  e  non  volendo 
concordare  i  Sanseverinati  si  procedera  per  sentenza  6  per  giustitia. 

6.  Non  sara  costretto  alcun  ciltadino  d'accettare  giudicalo,  6  carica  civile  e  militare. 

7.  Dichiarando,  che  sia  ad  arbitrio  de'  Camerinesi  di  mandare  soldati  nelT  esercito  a  loro 
elottione. 

8.  Saranno  gl'  istessi  dal  signore  nostro  serenissimo  imperatore  liberati  tutti  i  prigioni  : 
nominatamente  Corrado  di  Monaldo,  Giovanni  di  Filippo ,  Ugotionello  di  Corrado,  e  si  rimove- 
ranno  i  bandi  contro  gl'  huomini  di  Aolla  ,  d'Ancaiano,  e  di  Sefri.  Tutte  le  quali  conditioni  e 

Datum  Capue,  auno  dominice  incarnationis  M.CC.XLVI,  .  .  .  maii(a), 
imperante  domino  nostro  Frederico  Dei  gratia  invictissimo  Romanorum 
imperatore  semper  augusto,  Hierusalem  et  Sicilie  rege,  imperii  ejus 
anno  XXI  (sic),  regni  vero  Sicilie  XLIX.  Feliciter.  Amen. 


Fridericus,  Romanorum  imperator,  Sifrido  de  Vrowemberch, 
fideli  suo  et  ejusdem  hseredibus,  auctoritatem  tractandi  causas 
super  proprietatibus ,  hsereditatibus  ac  possessionibus ,  in  co- 
mitatu  de  Hage,  in  quo  quondam  Gurroni  successit,  nec  non 
definitivas  sententias  super  latronibus  et  furibus  proferendi 
concedit. 

(Editum  in  Hundii  Stammbuck,  t.  II,  p.  72,  ex  archivo  Hagae  invento.  —  In 
Hobmayb,  Wiener  Jahrbuch.XL  band,  p.  132, —  et  ap.  Monum.  Boic.,t.  XXX, 
p.  294,  num.  DCCLXXV,  ex  originali  unde  sigillum  illaesum  quidem,  sed 
minus  bene  expressum  appendet  ex  filis  sericis  rubri  coloris.  Ad  finem  con- 
textus  in  latere  sinistro  membranae  conspicitur  quoddam  monogramma  di- 
versa  manu  alioque  atramento  scriptum  (l).) 

Fridericus ,  Dei  gratia  Romanorum  imperator  semper  augustus ,  Jeru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris,  quod  nos  attendentes 
fidem  puram  et  devotionem  immensam  quam  Sifridus  de  Vrowemberch 

(a)  Indictionis  notatio  deest. 


patti  verranno  confirmati  quanto  prima  dal  serenissimo  signore  nostro  imperatore;  verra  il 
tutto  adempito  dalla  parte  del  Ducato  da  Marino  d'  Eboli. 
Dal  campo  a  Matelica,  li  6  aprile  1246.  » 

Camil.  Lilii,  qui  opere  supra  laudato,  p.  250-251 ,  haec  omnia  retulit,  monet  tamen  Cameri- 
nenses  hanc  pacem  respuisse  nuntiosque  ad  Innocentium  papam  deputasse ;  qui  quidem  variis 
Iitteris  eos  ad  defensionem  Ecclesiae  fortiter  animavit. 

(1 )  Forsitan  signum  illius  Philippi  de  quo  supra  mentionem  fecimus. 

VI.  53 

fidelis  noster  ad  excellentiam  nostram  gerit ,  m[emo]res  quoque  servitio- 
rum  ejus  que  culmini  nostro  dudum  exhibuit  et  in  antea  poterit  exhibere, 
auctoritalem  sibi  et  heredibus  suis  de  gratia  nostra  concessimus  trac- 
tandi  coram  eo  causas  que  super  proprietatibus ,  hereditatibus  ac  pos- 
sessionibus  in  comitatu  de  Hage,  in  quo  quondam  Gurroni  fideli  nostro 
legitime  successit,  orte  fuerint,  ac  diffinitivas  per  eum  super  causis  ipsis 
sententias  proferendi,  de  latronibus  quoque  et  furibus,  qui  in  eodem  co- 
mitatu  in  maleficiis  deprehensi  fuerint,  judicandi.  Ad  cujus  rei  futuram 
memoriam  et  stabilem  firmitatem ,  presens  scriptum  fieri  et  majestatis 
nostre  sigillo  jussimus  communiri. 

Datum  Alifie,  anno  dominice  incarnationis  millesimo  ducentesimo  qua- 
dragesimo  quinlo,  mense  madii,  quarte  indictionis  (1 ). 


Fridericus,  Romanorum  imperator,  Friderico  de  Antiochia 
filio  suo  sacri  imperii  in  Tuscia  vicario  generali  mandat  ut  pro- 
hibeat  ne  abbas  Sancti  Salvatoris  de  Monte  Amiato  ab  officia- 
libus  curiae  indebite  molestetur;  ad  cujus  executionem  mandati 
idem  Fridericus  Thomasio  de  Ophen  capitaneo  vices  suas  com- 
mittit. 

(Inedit.  ex  originali  in  archivo  diplomat.  Florentiae -asservato,  cujus  quondam 
nobis  Giuseppe  Rosi  copiam  fecit.) 

In  nomine  Domini,  amen.  Nos  Thomas  de  Ophen,  capitaneus  in  comi- 
tatibus  Ildebrandino,  Senensi,  Clusino,  Aretino  et  civitatis  Castelli  ab  im- 
periali  majestate  statutus,  a  domino  nostro  domino  Frederico  de  Antiochia 
domini  imperatoris  filio,  sacri  imperii  in  Tuscia  et  ab  Ameliausque  Corne- 


(1)  In  hoc  documento  arbitramur  numero  indictionis  majorem  fidem  quam  anni  numero 
adhibendam,  quum  in  mense  maio  anni  1245  Fridericus  II  certissime  in  Tu^cia  moraretur, 
tunc  ad  curiam  Veronensem  properans. 


Indict.  4.]  HISTORIA  DIPLOMATICA.  419 

tum  et  per  totam  Maritimam  vicario  generali,  licteras  sigillo  cereo  prefati 
domini  Frederici  munitas,  in  cujus  sigillo  erat  forma  aquile,  recepimus  in 
hac  forma: 

Fredericus  de  Antiochia  domini  imperatoris  filius,  sacri  imperii  in 
Tuscia  et  ab  Amelia  usque  Cornetum  et  per  totam  Maritimam  vicarius 
generalis,  nobili  viro  domino  Thomae  de  Ophen  imperiali  capitaneo  in  co- 
mitatu  Aretii,  Castelli,  Senarum,  Ildebrandi  et  episcopalu  Clusino,  fideli 
imperii,  amico  suo,  salutem  et  amorem  sincerum.  Placuit  serenissimo 
patri  nostro  nobis  scribere  in  hac  forma  :  Fridericus,  Dei  gratia  Romano- 
rum  imperator,  etc,  dilecto  filio  suo  Friderico  de  Antiochia,  etc.  Ex  pe- 
titione  abbatis  monasterii  Sancti  Salvatoris  de  Monte  Amiato  fidelis  nostri 
nostra  serenitas  intellexit  quod  cum  ipse  in  terris  ejusdem  monasterii  rec- 
torem  statuerit,  prout  permissum  sibi  asserit  ex  antiqua  et  optenta  con- 
suetudine  monasterii  supradicti  et  per  privilegia  ab  antecessoribus  nostris 
felicis  memorie  ipsi  concessa  et  a  nostra  celsitudine  confirmata,  officiales 
curie  nostre  in  jurisditione  tua  maliciose  monasterium  ipsum  et  abbatem 
impetunt  et  molestant,  nitentes  eumdem  in  suum  grave  prejudicium  amo- 
vere.  Volentes  itaque  ecclesiarum  jura  illibata  servari,  tue  filiationi  man- 
damus  quatenus  si  tibi  constiterit  de  premissis,  dictum  abbatem  aut  mo- 
nasterium  ab  eisdem  officialibus  super  predictis  molestari  indebite  non 
permittas,  ita  ut  justam  non  audiamus  in  hac  parte  querelam.  Datum  Cam- 
pilie  (1),XVmadii,  quarta  indictione.  Quare  volentes  predictum  imperiale 
mandatum  exequi  reverenter,  mandamus  vobis  auctoritate  imperiali  qua 
fungimur  firmiter  injungentes  quatenus  accepto  et  considerato  diligenter 
predictarum  divalium  litterarum  tenore  prefatum  monasterium  et  abbatem 
super  premissis  non  permittatis  ab  aliquibus  indebite  molestari;  manda- 
tum  imperiale  et  nostrum  super  hiis  taliter  impleturi  quod  justas  non 
audiamus  inde  querelas.  Datum  Malliani,  primo  decembris,  quinte  indic- 
tionis. 

Exemplate  et  publicate  fuerunt  predicte  lictere  mandato  prefati  domini 
Thomae  de  Ophen  capitanei  per  manus  mei  Vivaldi  de  Pontremulo  pu- 


(1 )  Forsitan  Campoli,  juxta  Beneventum ,  media  via  Alifiam  inter  et  Arianum. 

blici  tabellionis  imperii  sub  anno  dominice  incarnationis  millesimo  ducen- 
tesimo  quadragesimo  sexto,  die  dominico  sextodecimo  decembris,  quinte 
indictionis ,  apud  castrum  abbatie  Sancti  Salvatoris  sub  porticu  ecclesie 
Sancte  Crucis  de  ipso  loco,  coram  domino  Mainecto  judice  de  Prato,  Tan- 
credo  notario  filio  Andree  de  castro  predicte  abbatie ,  Licteramo  notario 
de  eodem  castro  et  aliis  quam  pluribus  testibus  presentibus. 

Ego  notarius  Vivaldus  de  Pontremulo  sacri  Palatii  predictis  inlerfui  et 
mandato  prefati  capitanei  predictas  licteras  autenticavi  et  publicavi  et  in 
publicam  formam  redegi. 


Muricus  de  Siponto  et  Lambertus  Curnientus  de  Barolo,  ma- 
gistri  procuratores  curiae  in  Apulia,  receptis  imperialibus  litteris 
quarum  capitulum  ad  rem  speciale  tantum  inseritur,  scribunt 
Leoni  Belli  de  Baro  ut  Casale  Ruptum  et  tenimentum  Sancti  Ma- 
thaei  quae  Andreas  de  Cicala  mediante  annuo  censu  a  monasterio 
Cavensi  tenebat  et  quae  postmodum  ad  opus  curiae  imperialis 
capta  fuerant,  eidem  monasterio  restituat,  nisi  conventus  sit  con- 
tentus  censu  eodem  sibi  ab  imperiali  curia  persolvendo. 

(Inedit.  in  arehiv.  monast.  Cavens.  ex  cbarta  pergam.  origin.  paululum  vetus- 
tate  deleta.) 

In  nomine  Domininostri  Jhesu  Christi,  anno  dominice  incarnationis  ejus- 
dem  millesimo  ducentesimo  quadragesimo  sexto ,  imperante  domino  nos- 
tro  Frederico  Dei  gratia  invictissimo  Romanorum  imperatore  semper 
augusto,  imperii  ejus  anno  vicesimo  sexlo,  regni  vero  Ierusalem  anno  vice- 

simo  et  Sicilie  anno  quadragesimo  nono,  die  lune  undecimo 

mensis  junii,  quarte  indictionis.  Nos  Leo  Belli  

terra  Ydronti  fatemur  in  presentia  domini  Johannis  de  Pavone  imperialis 
Barensium  judicis,  Boni  et  Guillielmi  imperialium  Mutule  judicum,  Porfi- 
rii,  Leonardi  et  Iaquinti  quondam  judicum  et  aliorum  proborum  virorum 

civium  Mutule,  testium  subscriptorum,  quod  a  nobilibus  viris  dominis  Mu- 
rico  de  Siponto  et  Lamberto  Curniento  de  Barulo ,  magistris  procuratori- 
bus  curie  in  Apulia,  litteras  cum  forma  imperialis  mandati  recepimus  in 
hac  forma  : 

Prudenti  viro  domino  Leoni  Belli  de  Baro,  etc,  Muricus  de  Siponto  et 
Lambertus  Curnientus  de  Barolo,  etc.  Inter  alia  capitula  que  transmisse 
nobis  nuper  responsales  imperiales  littere  continent,  super  Casale  Ruptum 
quod  Andreas  de  Cicla  (a)  tenuit  a  monasterio  Cavensi  recepimus  capitu- 
lum  in  hac  forma  : 

Quod  si  conventus  Cavensis  predicti  Cavensis  monasterii ,  pro  eo  quod 
abbas  abest  servitii  nostri  causa,  contentus  fuerit  censu  quem  idem  An- 
dreas  de  Casale  Rupto  predicto  eidem  monasterio  annuatim  solvere  tene- 
batur,  sibi  annuatim  per  nostram  curiam  persolvendo,  casale  ipsum  ad 
opus  nostre  curie  teneatis,  facientes  ipsum  ad  opus  nostre  curie  procurare, 
ordinato  quod  predicti  census  quantitas  annuatim  eidem  monasterio  per- 
solvatur.  Alioquin,  quia  bona  ecclesiastica  nolumus  invitis  ecclesiis  per 
nostram  curiam  detineri,  mandamus  quatinus  casale  predictum  eidem 
monasterio  restituere  debeatis;  de  tenimento  Sancti  Mathei  quod  idem 
Andreas  tenuit  ab  eodem  monasterio  in  tenimento  Castellaneti  idem  per 
omnia  servaturi,  rescripturi  quicquid  de  hoc  cum  prediclo  conventu  duxe- 
ritis  faciendum,  prescripta  forma  mandati  nostri  per  omnia  observata(l). 

Ad  cujus  executionem  mandati  prudentie  vestre  ex  imperiali  parte 
mandamus  quatinus  prescripta  imperialis  mandati  forma  diligenter  in- 
specta  juxta  ipsius  continentiam ,  si  conventus  predicti  monasterii  Caven- 
sis  pro  eo  quod  abbas  abest  servicii  imperialis  causa  (2),  contentus  fuerit 

(a)  Inferius  vero  Andreas  de  Cicala;  quod  veram  e?se  lectionem  arbitramur. 


(1)  Cum  notae  chronologicae  omnino  desint,  arbitrari  licet  officiales,  dum  e  mandato  integro 
capitulum  quoddam  ad  rem  specialem  pertinens  detrahendo  transcriberent,  ad  transcribendas 
quoque  notas  chronologicas  mandati  ipsius  non  teneri.  Adsunt  tamen  notae  hujusmodi  cuidam 
capitulo  alterius  mandati  adjunctae  in  documeDto  anni  1250,  quod  infra. 

(2)  Tunc  enim  missus  fuerat  Lugdunum  ad  curiam  Romanam ,  sicut  in  sequenti  documento 
videre  est,  p.  426. 

censu  quem  idem  Andreas  de  Casale  Rupto  predicto  eidem  monaslerio 
solvere  tenebatur.  sibi  annuatim  per  imperialem  curiam 

persolvendo,  casale  ipsum  ad  opus  imperialis  curie  teneatis,  facientes 
ipsum  ad  opus  imperialis  curie  procurare ,  ordinato  quod  predicti  census 
quantitas  annuatim  eidem  monasterio  persolvatur;  alioquin,  quia  bona 
ecclesiastica  non  vult  domiuus  imperator  invitis  ecclesiis  per  suam  curiam 
detineri,  casale  predictum  [cum]  bonis  omnibus  mobilibus  et  se  moventi- 
bus  ejusdem  casalis  per  nos  dudum  ad  opus  curie  de  imperiali  mandato 
captis  et  ad  opus  imperialis  curie  retentis  [ita]  quod  faciatis  cum  diligen- 
tia  ad  opus  curie  procurare,  eidem  monasterio  restituere  debeatis.  De 
tenimento  Sancti  Mathei  quod  idem  Andreas  tenuit  ab  eodem  monasterio 
in  tenimento  Castellaneti  idem  per  omnia  servaturi,  rescripturi  nobis  quic- 
quid  de  hoc  cum  predicto  conventu  duxeritis  faciendum,  ut  exinde  impe- 
rialem  excellentiam  instruamus,  prescripta  forma  imperialis  mandati  per 
omnia  observata.  Data  Baroli,  vicesimo  primo  madii,  quarte  indictionis. 

Cujus  auctoritate  mandati  nos  qui  supra  Leo  Belli  requisivimus  conven- 
tum  predicti  monasterii  Cavensis  si  pro  eo  quod  abbas  ipsius  monasterii 
abest  servitii  imperialis  causa,  idem  conventus  vellet  esse  contentuscensu 
quem  Andreas  de  Cicala  predictus  de  Casale  Rupto  predicto  eidem  monas- 
terio  solvere  tenebatur  annuatim  et  de  tenimento  Sancti  Mathei  quod  idem 
Andreas  tenuit  ab  eodem  monasterio  in  tenimento  Castellaneti ,  eidem 
monaslerio  per  imperialem  curiam  persolvendo;  predictum  casale  et  teni- 
mentum  ad  opus  imperialis  curie  tenendum  et  etiam  procurandum  pro- 
mittens  et  ordinans  quod  ....  census  ipse,  videlicet  septem  uncie  que 
ab  eodem  Andrea  annuatim  dicto  monasterio  solvebantur,  eidem  monas- 
terio  per  imperialem  curiam  solveretur;  alioquin  eidem  monasterio  res- 
tituerem  casale  et  tenimentum  jam  dictum  juxta  prescripti  mandati  teno- 
rem.  Dictus  vero  conventus  cum  non  esset  contentus  censu  predicto  de 
casale  et  tenimento  jam  dictis,  sed  eligeret  potius  recipere  et  habere  casale 
et  tenimentum  predictum,  ut  de  imperiali  mandalo  sibi  restitui  mandaba- 
tur,  constituit  idem  conventus  dompnum  Johannem  monachum  et  prepo- 
situm  ejusdem  monasterii  et  dompnum  Johannem  monachum  et  cappella- 
num  abbatis  ejusdem  monasterii  procuratores  et  sindicos,  sicut  per  litteras 

ipsius  conventus  nobis  [constitit]  de  procuratione  ipsorum  constitutorum, 
ad  recipiendum  loco  et  vice  dicti  conventus  casale  et  tenimentum  jamdic- 
tum  restituendum  jamdicto  monasterio  juxta  imperialis  mandati  tenorem ; 
quibus  procuratoribus  nos  Leo  Belli  predictus  in  presentia  predictorum 
judicum  et  testium  loco  et  vice  dicti  conventus  restituimus  et  assignavi- 
mus  predictum  Casale  Ruptum  et  jamdictum  tenimentum  Sancti  Mathei. 
Ad  cujus  rei  memoriam  et  predicti  monasterii  securitatem  hoc  presens  res- 
titutionis  scriptum  subscriptione  nostra ,  predictorum  judicum  et  testium 
roboratum  exinde  scribi  fecimus  per  manus  Nicoli  imperialis  Mutule  no- 
tarii  qui  nobiscum  interfuit. 

Quod  scriptum  scripsi  ego  qui  supra  Nicola,  quia  interfui  et  signo  meo 
solito  subsignavi ,  anno ,  mense ,  die  et  indictione  pretitulatis. 

f  Belli  qui  supra.  f  Johannes  Pavonis  Barensis  judex. 

f  Ego  Jacobus  testis  sum. 

f  Bonus  imperialis  judex  Mutule. 

f  Signum  manus  Guilielmi  imperialis  judicis  Mutule  qui  supra. 
f  Porfirius  ego  olim  judex  Mutule. 

f  Ego  judex  (a). 

f  Ego  Leonardus  olim  judex  Mutule. 


Malek  Saleh  iEgypti  Soldanus  Innocentio  papae  respondet  se 
pacem  et  concordiam  cum  Christianis  desiderare;  expectaturum 
tamen  donec  consensum  imperatoris  habuerit ,  quocum  a  tempore 
patris  sui  dilectionem  mutuam  observavit. 

(Edider.  Raynald.,  Annal.  eccles.,  ad  ann.  1246,  §  LII-LIII,  e  regest.  Innoc.  IV, 
lib.  III,  epist.  curial.  29;  qui  nos  monet  hanc  epistolam  a  graeco  sermone  in 
latinum  fuisse  versam.  —  Matt.  Pakis.,  Hist.  maj.  Anglor.,  ad  ann.  1246, 
p.  477.  —  Alb.  Stadensis  Chronic.  ad  ann.  eumdem.  —  Cbantz,  Metropol, 
lib.  VIII,  c.  14.) 


[a)  Nomen  istius  qui  verisimiliter  Iaquintus  est,  in  pergamena  legi  non  potest. 

Presentie  pape  nobilis ,  magni ,  spiritualis ,  affectuosi ,  sancti ,  tertiide- 
cimi  apostolorum ,  universalis  loquele  christianorum ,  manutenentis  ado- 
ratores  Crucis,  judicis  populi  christiani,  ductoris  filiorum  baptismatis, 
summi  pontificis  christianorum  (confirmet  eum  Deus  etdet  sibi  felicitatem), 
a  soldano  potentissimo  regnante  super  colla  nationum ,  continente  duas 
virtutes  gladii  et  calami,  possidente  duo  precellentia  scilicet  doctrinam  et 
judicium,  rege  duorum  marium,  dominatore  austri  et  septentrionis,  rege 
regionis  Egypti  et  Syrie  et  Mesopotamie  et  Medie  et  Idumee  et  Ophir,  rege 
Salech-Belfet-Ayob,  filio  soldani  Kamel-Hemevafar-Mehamet,  filii  sol- 
dani  regis  Adel-Aboubeckre  (1),  filii  Ayob,  cujus  regnum  diligit  Dominus 
Deus. 

In  nomine  Domini  Dei  misericordis  et  miseratoris.  Presentate  sunt 
scripture  pape  nobilis,  magni,  spiritualis,  affectuosi,  sancti,  lertiidecimi 
apostolorum,  universalis  loquele  christianorum,  manutenentis  adoratores 
Crucis,  judicis  populi  christiani,  ductoris  filiorum  baptismatis,  summi  pon- 
tificis  christianorum.  Faciat  eum  Deus  de  affectantibus  bonum  et  facienti- 
bus  illud  et  volentibus  pacem  et  perseverantibus  in  causis  ejus,  et  adjuvet 
eum  Deus  in  his  que  decentia  sunt  ad  illos  qui  sunt  sui  cultus  sive  ritus 
et  ad  alios.  Respeximus  illas  scripturas  studiose  et  intelleximus  capitula 
que  in  eis  inserta  erant ,  et  eorum  continentia  nobis  placuit  et  delectatus 
est  auditus  noster  in  relatu  eorum,  et  nuntius  venit  ad  nos  quem  misit 
sanctus  papa  et  ipsum  prevenimus  cum  honore  et  dilectione,  cum  devo- 
tione  et  reverentia ;  ipsumque  convocavimus  ad  conspectum  nostrum,  sibi 
inclinantes  intendimus  aurem  verbis  ejus  et  fidem  adhibuimus  ei  nun- 
ciante  nobis  de  Christo,  super  quem  sit  salus  et  laus  :  de  quo  Christo  plus 


(1)  Ap.  Raynald.  Robere;  ap.  Malt.  Paris.,  Roberthre,  male.  Successio  Ayoubitarum 
JEgypti  quorum  ibi  mentio  fit,  est  ut  sequitur  : 

Ayoub 

Malek  el  Adel  Seifeddin  Aboubeckre,  def.  4218. 

___L  

Malek  el  Kamel.  —  1238. 

 L  

Malek  Saleh  Nodgemeddin  Ayoub.  —  1249. 

gciraus  quam  vos  sciatis  et  magnificamus  eum  plus  quam  vos  magnifjce- 
tis,  Et  de  hoc  quod  dicitis  vos  desiderare  tranquillitatem  et  quietem  et 
habere  materiam  convocandi  populos  ad  pacem  7  similiter  et  nos  deside- 
ramus  nec  volumus  contraire,  et  hoc  semper  voluimus  et  desideravimus. 
Sed  papa  (quem  Deus  confirmet)  scit  quod  inter  nos  et  imperatorem  jam- 
dudum  fuit  familiaritas  et  dilectio  mutua  et  concordia  perfecta  a  tempore 
soldani  patris  nostri  (quem  Deus  ponat  in  claritate  sua) ;  et  inter  vos  et 
imperatorem  predictum  est  sicut  scitis.  Unde  non  licet  nobis  aliqua  com- 
ponere  cum  christianis  nisi  prius  habuerimus  super  his  ipsius  consilium  et 
assensum.  Et  nos  scripsimus  nuntio  nostro  qui  est  in  curia  imperatoris 
pro  causis  quas  detulit  nuncius  pape,  nuntiantes  ei  capitula  et  proposita 
nuncii  vestri.  Ipse  nuntius  noster  veniet  ad  presentiam  vestram  et  loque- 
tur  vobis ,  et  postquam  renuntiaverit  faciemus  juxta  tenorem  responsi ; 
nec  discrepabimus  ab  eo  quod  utile  videbitur  universis,  ita  quod  possimus 
habere  meritum  a  Deo.  Hec  vobis  annunciamus  et  bonum  ampliabitur  in 
posterum  Deo  dante.  Scriptum  est  hoc  in  septima  die  mensis  Maharan, 
que  fuit  septima(a)  lunatio  augusti(l). 

Laus  Deo  soli  et  benedictio  ejus  super  dominum  nostrum  Mahumetum 
et  super  genus  ipsius.  Ipse  sit  pars  nostra, 


Innocentius  papa  notificat  universis  quod  cum  Fridericus  impe-  K™?- 
rator  archiepiscopum  Panormitanum ,  episcopum  Papiensem  cete- 
rosque  nuntios  ad  curiam  Romanam  miserit  purgationem  suam 
de  haeretica  pravitate  oblaturos  ?  hos  a  tribus  cardinalibus  et  deinde 

(a)  Deest  hoc  verbura  apud  Rayualdum. 


(1)  Quum  de  his  notis  chronologicis  non  plane  constet,  licet  ad  secundam  partem  anni  1245 
litterae  reponendae  videantur,  illas  ad  t^mpus  quo  ad  curiam  Romanam  devenerunt  sive  fue- 
runt  saltem  in  registris  curiae  transcriptae,  scilicet  circa  maium  mepsem  ,  nuoc  potius 
edendas  censuimns. 

VI.  54 

a  seipso  audiendos  concessit;  purgationem  vero  ut  temerarie  et 
illusorie  factam  inanem  decrevit ,  annuens  tamen  ipsum  audire  si 
personaliter  et  sine  armis  venerit ,  et  etiam  cautionem  ei  praestare 
ad  veniendum. 

(Edit.  ap.  Raynald.,  Annal.  eccles.,  ann.  1246,  §  XVIII,  ex  regist.  Innoc. 
pp.  IV,  in  Archiv.  Vatic.  ann.  III,  epist.  23,  fol.  304;  coll.  cum  collect.  de 
Laporte  du  Theil,  in  Bibl.  Cesar.  Paris.) 

Innocentius,  etc,  universis  Christi  fidelibus  has  litteras  inspecturis,  etc. 
Cum  post  latas  dudum  in  concilio  Lugdunensi  contra  Fridericum  quon- 
dam  imperatorem,  ex  manifestis  et  rationabilibus  causis,  privationis  ab 
imperio  et  regnis  quibus  se  indignum  reddiderat  ac  in  ipsum  et  omnes 
illos  qui  ei  ex  nunc  tanquam  imperatori  vel  regi  prestarent  auxilium  seu 
favorem,  excommunicationis  sententias,  nuper  idem  Fredericus  archie- 
piscopumPanormitanum  et  Papiensem  episcopum  ac  Cassinensem,  Caven- 
sem  et  Casenove  abbates,  nec  non  fratres  Rolandium  et  Nicolaum  ordinis 
predicalorum  ad  Sedem  Apostolicam  destinarit,  licet  nec  immerito  vide- 
retur  quod  iidem  qui  ex  eo  presumebantur  vinculo  excommunicationis 
astricti,  quod  suscipiendo  protectionem  seu  legationem  ipsius,  cum  in- 
strumento  et  litteris  in  quibus  idem  Fridericus  se  imperatorem  et  regem 
cum  non  esset  dicebat,  favere  sibi  contra  dictam  sententiam  videbantur, 
audiendi  non  erant,  sed  potius  de  tanle  temeritatis  excessu,  cum  sint  viri 
ecclesiastici,  puniendi;  quia  tamen  se  ipsius  Friderici  non  tanquam  im- 
peratoris  vel  regis,  sed  velut  simplicis  chrisliani  nuntios  asserebant,  eis 
venerabiles  fratres  nostros  Portuensem  et  Albanensem  episcopos  et 
dilectum  filium  nostrum  H.  tituli  Sancte  Sabine  presbyterum  cardinalem 
concessimus  auditores  :  quibus  iidem  nuntii  instrumentum  cujusdam 
scriniarii  Lucane  diocesis  et  litteras  ex  parte  ipsius  Friderici  munitas 
bulla  aurea  presentarunt ,  in  quibus  continebatur  quod  cum  dictus  Fri- 
dericus  fuisset  in  eodem  concilio  habitus  de  heretica  pravilate  suspectus, 
ipse  interrogatus  et  examinatus  a  predictis  nuntiis  super  articulis  con- 
tentis  in  Symbolo  et  aliis  ad  fidem  catholicam,  dixit  se  firmiter  credere 
ac  juravit,  et  constituit  examinatores  eosdem  procuratores  suos  ad  ju- 

randum  in  anima  ejus  quod  eos  credebat  et  [ad]  purgationem  etiam  in 
presentia  nostra  in  loco  idoneo  super  suspensione  hujusmodi  offerendam. 
Hecque  dicti  nuncii  referentes  in  eorumdem  auditorum  presentia  viva 
voce  quod  parati  erant  sic  jurare  ac  ex  parte  ipsius  Friderici  purgatio- 
nem  hujusmodi  obtulere.  Iis  itaque  nobis  per  auditores  eosdem  fideliter 
recitatis  et  instrumento  et  litteris  prefatis  ostensis,  manifeste  comperi- 
mus  quod  hujusmodi  examinatio  fuerat  per  magne  presumptionis  auda- 
ciam,  cum  iidem  examinatores  nullam  super  hoc  potestatem  habuerint, 
attentata;  nec  erat  prefato  instrumento  et  litteris,  cum  in  eis  et  bulla 
ipsa  diceretur  idem  Fridericus  imperator  et  rex,  per  quod  dictus  scri- 
niarius  sic  ei  favendo  vinculum  excommunicationis  incurrerat,  fides 
aliquatenus  adhibenda.  Nos  enim  ad  notandum  ipsum  suspectum  in  eo- 
dem  concilio  de  vitio  heretice  pravitatis,  ex  violentis  et  notoriis  que 
contra  fidem  per  evidentiam  jam  ostenderat  argumentis,  moti  nec  imme- 
rito  fuimus  contra  eum,  maxime  cum  idem  Fridericus  tam  a  canone 
quam  ab  homine  et  precipue  a  felicis  recordationis  Gregorio  papa  pre- 
decessore  nostro  pluribus  excommunicationum  sententiis  innodatus,  fe- 
cerit  in  contemptum  clavium  sibi  celebrari  divina ,  patenter  asserens  se 
prefati  Gregorii  sententias  non  vereri,  quas  non  solum  non  servavit,  sed 
mandavit  etiam  ab  aliis  non  servari ,  aliasque  conjunctus  amicitia  detes- 
tabili  Saracenis ,  ritus  eorum  complectens  ac  aliquos  ex  eis  in  quotidianis 
ejus  obsequiis  secum  tenens,  nuntios  Soldani  Babilonie,  postquam  idem 
Soldanus  cum  quo  dictus  Fridericus,  prout  ipsius  Soldani  litteris  nuper 
accepimus  (1),  a  tempore  patris  ejusdem  Soldani  familiaritatem  et  dilec- 
tionem  mutuam  et  concordiam  perfectam  habere  dinoscitur,  Terre  Sancte 
et  ejus  habitatoribus  christianis  per  se  ac  suos  damna  gravissima  et  ines- 
timabiles  injurias  irrogarat,  fecerit  per  regnum  Sicilie  cum  laudibus  ad 
ejusdem  Soldani  extollentiam  honorifice  suscipi  et  magnifice  procurari; 
aliorum  etiam  infidelium  perniciosis  et  horrendis  obsequiis  contra  fideles 
abutens ,  illis  qui  damnabiliter  vilipendentes  Apostolicam  Sedem  ab  uni- 
tate  Ecclesie  discesserunt ,  procurarit  affinitate  ac  amicitia  copulari ; 


(1)  Evidenter  agitur  de  his  Soldani  litteris  quas  supra  retulimus ,  p.  424. 

propter  que  et  alia  contenta  in  predicta  sentenlia  que  ad  presens  ob  sui 
prolixitatem  omittimus,  dictus  Fridericus  est  heretici  vocabulo  secundum 
sanctiones  legitimas  nuncupandus.  Nos  igitur  protestatione  premissa 
quod  per  hec  predicte  sententie  contra  eumdem  Fredericum  late,  quam 
firmam  et  stabilem  permanere  volumus,  nullum  debeat  prejudicium 
generari,  eosdem  examinatores  non  tanquam  procuratores  vel  nuntios 
qui  de  tante  presumptionis  excessu  merito  puniri  debebant,  astare  feci- 
mus  coram  nobis  :  quibus  in  nostri  et  fratrum  nostrorum  ac  multorum 
aliorum  prelatorum  qui  nobiscum  erant  presentia  constitutis,  nos  hujus- 
modi  examinationem  et  purgationem,  cum  nec  ubi  nec  de  quibus  neque 
coram  quibus  debuit,  presumpta  fuit,  cum  iidem  examinatores  et  eorum 
consanguinei  sint  de  ipsius  curia  seu  ejus  potestati  vel  verius  tyrannidi 
sue  subjecti,  illusoriam,  prout  est,  et  frivolam  reputantes,  ipsam  de  pre- 
dictorum  fratrum  et  prelatorum  consilio  decrevimus  irritam  et  inanem , 
processum  eorumdem  examinatorum  super  iis  presumptum  penitus  re- 
probando.  Super  eo  quod  idem  Fridericus  obtulit  super  suspicione  pre- 
dicta  in  presentia  nostra  in  loco  idoneo  se  purgare ,  licet  idem  super  hoc 
propter  causas  assignatas  superius  audiendus  non  esset,  non  tamen 
negamus  ei,  si  veniet  personaliter  infra  tempus  legitimum  sine  armis  et 
cum  modico  comitatu,  quin  ipsum  super  hoc,  si  de  jure  et  sicut  de  jure 
fuerit,  audiamus;  cui  prout  ejusdem  nuntiis  presentibus  diximus,  facie- 
mus  si  volueril  venire,  caveri  quod  in  se  vel  suis  non  sustinebit  aliquam 
lesionem. 

Datum  Lugduni,  X  kalendas  junii,  anno  tertio. 


Fridericus,  Romanorum  imperator,  universis  fidelibus  con- 
queritur  quod  papa  petitionem  suam  de  purgatione  sua  per  solem- 
nes  nuntios  ad  curiam  Romanam  delatam,  non  solum  exaudire, 
sed  etiam  audire  noluerit. 


(Inedit.  ex  cod.  Bibl.  Cesar.  Vindob.,  dicto  Philolog.,u°  187,  fol.  14  recto  verso.) 

[Fridericus,  etc.]  Utinam  aliquem  ex  orbis  terre  lateribus  non  lateret 
fastus  immensus  quem  summus  pontifex  adversus  potenciam  nostram 
exercet,  quod  totus  mundus  agnosceret  liquide  justitiam  nostre  cause. 
Nuper  enim  nos  qui  paqem  semper  cupimus  et  cupivimus,  novit  Deus,  per 
solempnes  nuncios  nostros  eumdem  requiri  fecimus  ut  nos  monitionibus 
Ecclesie  parere  paratos  in  Ecclesie  sinum  reciperet,  quod  exorta  in 
mundo  propterea  seditio  sedaretur;  qui  tot  angustiis  quibus  dudum  nos 
et  mundum  affecit  nondum  contentus,  sed  anhelanter  intentus  circa  nos- 
trum  exterminium  sempiternum,  nedum  exaudire,  sed  audire  solummodo 
nostram  petitionem  noluit  nec  aliquod  verbum  pacis.  Animadvertite  igi- 
tur  si  servat  sic  Ecclesia  debitos  mores  suos,  que  post  patris  verba  matris 
ubera  largiri  christicolis  consuevit.  Animadvertite  si  decet  summum  pon- 
tificem  secundum  ejus  officium  nolle  pacem.  Animadvertite  potius  si, 
quod  absit,  pravum  ejus  desiderium  votivum  de  nobis  obtineret  effectum, 
quid  inde  vobis  et  aliis  principibus  sequeretur,  quos  leve  reputat  suis  de- 
bacchationibus  conculcare ;  et  sic  communicato  cum  aliis  consilio  et  deli- 
berato,  intentioni  sue  taliler  obvietis  quod  exhereditare  aut  pro  voto 
delere  summi  pontifices  nequeant,  ut  desiderant,  gentium  nationes  vel 
potestates,  sed  sola  spiritualium  prelatura  eorum  avidum  limitet  appeti- 
tum.  Nec  credatis,  quesumus,  ut  verba  talia  suggeramus  quod  ulla  for- 
mido  concutiat  animi  nostri  sedem  ex  fervore  iracundie  sue  vel  intentio- 
nis  ejus  nepharie  pravitate,  qui  Dei  dextera  nostris  viribus  et  juribus 
assistente  procul  dubio  dum  vixerimus  ab  ejus  nos  injustis  impugnationi- 
bus  defendemus,  sed  quia  vellemus  libenter  ut  nostris  omniumque 
principum  posteris  certa  super  hiis  et  indubitabilis  securitas  pararetur. 


Henricus  lantgravius  Thuringiae,  vulgo  Raspo,  Mediolanen- 
sibus  significat  quomodo  tertia  feria  post  ascensionem  Domini 
circa  Herbipolim  in  regem  Romanorum  electus  fuerit,  eorumque 

fidem  commendans  hortatur  ut  secum  viriliter  contra  Fridericum 
insistant. 

(Edid.  Fr.  Hahn,  Coll.  monum.,  t.  I,Litt.  princ.  et  vir.  illust.,  p.  248,  n°  27.) 

Henricus,  Dei  gratia  Romanorum  rex  semper  augustus,  dilectis  fidelibus 
suis  karissimis  [H.]  Advocato  potestati  Mediolanensi,  consilio  et  communi 
civitatis  ejusdem  gratiam  suam  etbonam  voluntatem.  Antequam(a)  esse- 
mus  assumpti  ad  illum  (b)  quem  Deus  nobis  contulit  apicem  dignitatis ,  nos 
nostro  fideli  Guifredo  de  Habiate(1),  ambaxatore  vestro,  viro  provido  et 
discreto  ac  litteris  visitastis,  qualiter  cognovimus  manifeste ,  sicut  etiam 
nobis  prius  fama  apud  omnes  celebris  indicabat,  quod  vos  in  devocione 
sancte  matris  Ecclesie  constantissime  persistentes  promotionem  honoris 
nostri  et  reformationem  imperii  non  modicum  affectatis,  super  quo  gra- 
ciarum  vobis  uberes  exolvimus  actiones.  Volentes  itaque  vobis  dilectissi- 
mis  fidelibus  nostris  que  acta  sunt  circa  reformationem  imperii  nunciare , 
per  presentes  litteras  vobis  esse  volumus  manifestum  quod  tercia  feria 
post  Domini  Ascensionem  (2)  principes  concordi  et  unanimi  voluntate 
nos  circa  Herbipolim  (3)  nobilem  imperii  civilatem  in  regem  Almanie  et 
Romanorum  principem  elegerunt.  Nos  vero  ob  honorem  Dei  et  sancte 
matris  Ecclesie  romane  ipsam  electionem  acceptavimus  in  presenti  ac 
onus  et  honorem  imperii  assumpsimus  manifeste,  de  Christi  misericordia 

(a)  In  impresso  male  apte  quam. 

(b)  In  iaipresso  illius. 


(1)  In  imprcsso  de  Habilitate.  Nominatur  vero  constanter  de  Habiate  in  litteris  Innocen- 
tii  IV,  ab  ipso  Hahnio  superius  editis. 

(2)  Id  est  22  madii ,  cum  hoc  anno  ascensio  Domini  in  diem  1 9  hujus  mensis  inciderit.  Ex- 
tat  privilegium  hujus  Henrici  (ap.  Monum.  Boica,  t.  XXX,  p.  296)  dat.  apud  Hocheim,  X  kal. 
junii  (23  madii),  electionis  nostre  die  secunda,  anno  Domini  4246. 

(3)  Circa  vero,  non  apud,  quia  teste  anonymo  Erford.  a  Manso  laudato  in  not.  ad  Raynald. 
electio  facta  fuit  in  villa  Hocheim  prope  Herbipolim,  repugnantibus  tamen  rege  Bohemiae, 
ducibus  Bavariae,  Brabantiae,  Brunswici,  Saxoniae,  marchionibus  Misniae  et  Brandeburgi, 
multisque  aliis  secularibus  principibus;  principes  tantum  ecclesiastici  octo  vel  novem  cum 
quibusdam  laicis  inferioris  gradus  assensum  electioni  praebuerunt.  Unde.  rex  presbyterorum 
Henricus  appellabatur. 

et  potencia  fidei  ac  devotionis  vestre  nec  non  aliorum  fidelium  imperii  po- 
tissime  confidentes.  Verum  cum  inter  omnes  imperii  fideles  vos  specialis- 
simos  reputamus,  sicut  qui  pondus  diei  et  estus  sustinuistis,  vos  prosequi 
proponimus  omni  gracia  et  favore.  Universitatem  ergo  vestram  monemus 
quanto  possumus  affectuosius  et  hortamur  quatenus  cum  Ecclesie  et  im- 
perii  columna  sitis  immobilis  ac  provincie  spectaculum  et  exemplar,  in 
solita  devotione  Romane  Ecclesie  et  imperii  constanter  et  viriliter  persis- 
tatis,  Fredericum  quondam  Cesarem  inimicum  crucifixi  more  solito  im- 
pugnantes.  Nos  enim  scutum  et  gladium  ob  Dei  reverenciam  et  sancte 
matris  Ecclesie  ereximus  pro  populo  christiano.  Speramus  enim  in  Domino 
et  in  potencia  virtutis  ejus  sic  confringere  cornua  inimici  quod  sancta 
mater  Ecclesia  et  populus  christianus  in  sedula  pace  sedebunt  et  requie 
gloriosa.  Predictum  G(uifredum)  ambaxatorem  vestrum  qui  in  conspectu 
nostro  favorabilis  et  gratiosus  existit,  usque  in  solennem  principum  curiam 
die  electionis  nostre  anobis  indictam  duximus  retinendum;  qua  celebrata 
ipsum  favente  divina  gratia  cum  majoribus  et  melioribus  remittemus  vobis 
instructum  (1). 


Fridericus,  Romanorum  imperator,  Friderico  de  Anliochia  filio 
suo  et  imperii  in  Tuscia  vicario  generali  tabelliones  publicos  et 
judices  ordinarios  in  jurisdictione  ipsius  creandi  potestatem  con- 
cedit,  mandatque  ut  tres  libras  a  quolibet  judice,  a  tabellione 
vero  unam  libram  cum  juramento  fidelitatis  recipiat. 

(Edit.  in  epistol.  Franc.  Bonainii,  Arch.  stor.  italian.,  append.,  n°  12,  p.  466, 
ex  regist.  veter.  coaetan.  not.  Crescentii  in  arch.  coram.  Corton.,  p.  96  recto. 


(1)  Extat  apud  Raynald.,  Annal.  eccles.,  ad  ann.  4246,  §  V,  epistola  Innocentii  IV,  archie- 
piscopo  Maguntino  directa,  qua  gaudet  de  electione  Henrici  regis  hortaturque  ad  tantum  nego- 
tium  viriliter  prosequendum.  Dat.  Lugduni,  V  idus  junii  (9  junii),  anno  III,  ex  Epistol.  curial. 
lib.UI,  n°  24. 

—  Coll.  cum  cod.  S.  Emmerani  in  Bibl.  reg.  Monac.  E.  LXII,  lib.  IV,  f.  112, 
ubi  vero  desunt  titulus  et  notae  chronologicae.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex,  dilecto  filio  suo  Friderico  de  Antiochia  sacri  imperii  in 
Tuscia  et  ab  Amelia  usque  Cornetum  et  per  totam  Maritimam  vicario  gene- 
rali  gratiam  suam  et  omne  bonum.  Fidelium  nostrorum  jurisdictionis  tue 
laboribus  et  expensis  quantum  possumus  salubriter  providentes ,  ut  pro 
recipiendis  a  majestate  nostra  judicatus  et  tabellionalus  officiis  ad  presen- 
tiam  nostram,  cum  nos  aliquando  de  partibus  ipsis  longe  distare  contingat, 
fideles  eosdem  non  oporteat  ulterius  laborare,  creandi  de  cetero  tabellio- 
nes  publicos  et  judices  ordinarios  idoneos  et  fideles  in  jurisdictione  tua 
pro  parte  magnificentie  nostre  plenam  tibi  concedimus  potestatem ;  tue 
filiationi  mandantes  quatenus  in  eadem  creatione  de  cetero  studiosus  exis- 
tensa  judice  quolibet  quem  per  tecreari  contigerit,  libras  Lucensium  par- 
vorum  tres,  a  tabellione  vero  libram  unam,  sicut  percipi  hactenus  est  per 
nostram  curiam  consuetum,  percipere  debeas  in  recognitionem  gratie 
nostre  quam  eadem  assumentes  officia  consequuntur;  juramentum  nichi- 
lominus  ab  assumentibus  quod  in  fidei  nostre  puritate  consistant  et  officii 
debitum  juste,  recte  et  fideliter  exequantur,  prout  in  curia  nostra  recipi- 
tur,  quantum  provide  poteris  recepturus. 

Datum  apud  Areianum,  XX  junii,  quarte  indictionis. 


KSi'  Innocentius  papa  archiepiscopo  Moguntino  [et  suffraganeis  ejus] 
mandat  ut  propter  injurias  Ecclesiae  illatas  a  Friderico  quondam 
Romanorum  imperatore,  cum  jam  alius  in  Romanorum  regein 
sit  assumptus,  crucis  signaculum  assumant  et  contra  eum  propo- 
nant  verbum  crucis ;  omnibusque  contra  eumdem  auxilium  modo 
quolibet  impendentibus ,  eam  peccatorum  veniam  indulget  quae 
Terrae  Sanctae  auxiliantibus  concedi  solet. 


Ixmcr.  4.]  HISTORIA  DIPLOMATICA.  433 

(Edidit  Hofleb,  Kaiser  Friedrich  II,  append.,  p.  374,  n°  31,  ex  regist.  litterar. 
Innocent.  IV,  in  cod.  Vallicell.  Rom.  J.  55.  —  Collat.  cum  regist.  Laporte  du 
Theil  in  Ribl.  Cesar.  Paris.,  ex  litter.  curial.  ann.  III,  n°  28.) 

Innocentius,  etc,  archiepiscopo  Moguntino,  etc.  Etsi  ad  defensionem 
catholice  fidei  et  ecclesiastice  libertatis  omnes  quos  chrisliana  discernit 
religio  teneantur,  viri  tamen  ecclesiastici  tam  religiosi  quam  seculares  et 
presertim  ecelesiarum  prelati  ad  id  eo  amplius  sunt  astricti  quod  ad  do- 
minice  sortis  participium  specialius  evocati  gravius  Jesu  Christi  provocari 
debent  injuriis  et  contra  persecutores  Ecclesie  sponse  sue  vehementius 
commoveri.  Pre  cunctis  autem  tyrannus  F.  quondam  Romanorum  impe^ 
rator  contra  Deum  et  dominam  Ecclesiam  persecutionis  arma  incessan- 
ter  et  patenter  exercet,  qui  quanto  celsiori  hactenus  dignitate  ipsa  Eccle^ 
sia  operante  prefulsit,  tanto  in  eam  crudeliori  animadversione  desevit 
potentie  sue  [vires]  adversus  illam  nefanda  mentis  perversitate  convertens, 
acuendo  in  interitum  ejus  gladium  quem  ab  ipsa  contra  ejusdem  vibran^ 
dum  susceperat  inimicos.  Ut  autem  sua  prava  intentio  penitus  auctore 
Domino  vacuetur  et  confringalur  sue  fortitudinis  robur,  ibi  potissime  ma- 
lignitatis  ipsius  resistendum  est  studiis  suique  sunt  elidendi  conatus  unde 
propter  nominis  excellentiam  consuevit  haberi  superior  et  plus  timeri 
etiam  pre  magnitudine  potestatis.  Hinc  est  quod  universitatem  vestram 
monemus  quatenus  considerato  sollicite  quod  tribulonum  malleis  idem  F. 
non  solum  Ecclesiam,  sed  etiam  totum  fere  christianum  populum  flagella- 
vit  et  quamdiu  in  viros  ecclesiasticos  virus  sue  feritatis  effuderit  quodque 
seviori  continue  furiat  rabie  contra  eos ,  propter  quod  efficax  super  his 
convenit  remedium  adhiberi,  ad  tuendas  fidem  et  libertatem  predictas 
contra  ipsius  perfidiam  ferventibus  animis  exurgentes,  presertim  cum  jam 
alius  sit  in  Romanorum  regem  assumptus  in  imperatorem  auctore  Domino 
promovendus,  adversus  eumdem  F.  et  omnes  fautores  ipsius  crucis  signa- 
culum  de  divino  et  nostro  sperantes  auxilio  assumatis,  tam  per  vos 
quam  per  alios  religiosos  et  seculares  quos  ad  hoc  idoneos  esse  noveritis 
proponentes  juxta  datam  vobis  a  Deo  prudentiam  per  vestras  civitates  et 
diocesim  verbum  crucis,  eosque  [ut]  pensantes  attente  jamdicti  Frederici 
detestandam  nequitiam  et  propositum  execrandum,  contra  ipsum  suscepto 

VI.  55 

hujusmodi  signaculo  celeriter  et  viriliter  se  accingant,  studiosis  et  sedulis 
exhortationibus  inducere  procuretis.  Nos  enim  de  omnipotentis  Dei  mise- 
ricordia  et  beatorum  Petri  et  Pauli  apostolorum  ejus  auctoritate  confisi,  ex 
illa  quam  nobis  licet  indignis  Deus  ligandi  atque  solvendi  contulit  potes- 
tate,  omnibus  qui  laborem  istum  in  propriis  personis  subierunt  et  expen- 
sis  et  eis  qui  non  in  personis  propriis  laboraverint,  sed  in  suis  dumtaxat 
sumptibus  juxta  facultatem  suam  et  qualitatem  idoneos  destinaverint  bel- 
latores,  necnon  illis  qui  licet  m  alienis  expensis,  in  propriis  tamen  perso- 
nis  onus  istud  assumpserint,  illam  suorum  peccatorum  de  quibus  veraci- 
ter  corde  contriti  et  ore  confessi  fuerint  veniam  indulgemus  ipsosque  illo 
privilegio  illaque  immunitate  gaudere  volumus  que  terre  sancte  succur- 
rentibus  in  generali  concilio  sunt  concessa;  hujus  quoque  remissionis 
concedimus  esse  participes  juxta  quantitatem  subsidii  et  devotionis  affec- 
tum,  omnes  qui  adversus  dictum  Fredericum  et  ejusfautores  de  bonis  suis 
congrue  ministrabunt  aut  consilium  et  auxilium  impenderint  oportunum. 
Datum  Lugduni,  V  kalendas  julii  (1),  anno  III0. 


Cr7tS3u.re'  Johannes  Morenus,  magister  procurator  curiae  Principatus  et 
Terrae  Laboris ,  recepto  mandato  imperiali  cujus  tenor  inseritur, 
scribit  Hugoni  de  Sarno  statuto  super  demaniis,  revocatis  et  eccle- 
siis  vacantibus  Principatus  et  terrae  Benevenlanae  ut  monasterio 
Cavensi  ecclesias  et  terras  quas  Riccardus  de  Fasanella,  filii 
quondam  judicis  Petri,  Guillelmus  de  Ebulo,  Jacobus  Gentetorus 


(1 )  Ap.  Hbfler  legitur  V  idus  julii :  quod  ita  corrigendum  est  ex  copia  authentica  quam  cl. 
vir  de  Cherrier  ex  archivo  Vaticano  deprompsit  et  nobiscum  sua  solita  liberalitate  commu- 
nicavit.  Quum  vero  Innocentius  non  a  die  electionis  suae  25  junii ,  sed  a  die  coronationis 
28  junii,  annos  pontificatus  sui  numeraverit,  tertius  annus  usque  ad  hunc  diem  produci  potest. 
Inde  Boehmerus  epistolam  papae  ejusdem  datam  VI  kalendas  julii ,  anno  III,  ad  annum  1246, 
non  vero  1245,  reponere  non  dubitavit.  Cf.  Cod.  diplom.  Moenofrancof.,  p.  77. 

et  Riccardus  Gentilis  proditores  imperatoris  ab  eodem  monasterio 
tenuerunt  in  Ebulo  et  Dyano,  restituat. 

(Ined.  ex  archiv.  monast.  Cavens.,  arca  LVIII,  n°  43,  origin.) 

In  nomine  Domini  Dei  eterni  et  Salvatoris  nostri  Jeshu  Christi ,  anno 
ab  incarnatione  ejus  millesimo  ducentesimo  quadragesimo  sexto  et  vice- 
simo  sexto  anno  imperii  domini  nostri  Friderici  gloriosissimi  Romano- 
rum  imperatoris  semper  augusti ,  Jerusalem  et  Sicilie  regis ,  die  veneris 
tercio  decimo  julii ,  quarte  indictionis.  Nos  judex  Ugo  de  Sarno  statutus 
super  demaniis  et  revocatis  et  ecclesiis  vacantibus  Principatus  et  terre 
Beneventane ,  presentibus  nobiscum  Robberto  Matalono  et  Andrea  judi- 
cibus  Eboli  et  Petro  puplico  ejusdem  terre  notario,  Matheo  clerico  filio 
quondam  Guillelmi  Fabri ,  Paulo  Pipare ,  Johanne  et  Gotifredo  filiis  ma- 
gistri  Bonabertini,  testibus  subscribendis  ad  hoc  rogatis  et  specialiter 

convocatis  quod  dompnus 

Johannes  monachus  et  prepositus  monasterii  Cavensis  assignavit  nobis 
quasdam  licteras  ex  parte  nobilis  viri  domini  Johannis  Moreni  magistri 
procuratoris  curie  Principatus  et  Terre  Laboris,  sigillo  ejusdem  domini 
Johannis  sigillatas,  quarum  continentia  per  omnia  talis  erat : 

Prudenti  viro  judici  Hugoni  de  Sarno  statuto  super  demaniis,  revocatis 
et  ecclesiis  vacantibus  Principatus  et  terre  Beneventane  amico  suo, 
Johannes  Morenus  magisler  procurator  curie  in  Principatu  et  Terra  La- 
boris  salutem  et  amorem  sincerum.  Sacras  imperiales  litteras  recepimus 
in  hac  forma  :  Fredericus,  Dei  gratia,  etc,  Johanni  Moreno,  etc.  Cum 
ecclesias  Sancti  Angeli  de  Silva  Nigra  et  Sancti  Nicolai  de  Genestrusula 
cum  suis  pertinentiis ,  quasdam  terras  cum  olivis  et  quasdam  alias  terras 
laboratorias ,  ortum  quemdam ,  domos  et  vineas  sitasin  Ebulo  et  Dyano 
quas  Riccardus  de  Fasanella,  filii  quondam  judicis  Petri  et  Guillelmus  de 
Ebulo,  Jacobus  Genletorus  et  Riccardus  Gentilis  de  Dyano  proditores 
nostri  de  monasterio  Cavensi  tenebant ,  ad  supplicationem  Leonardi  ve- 
nerabilis  abbatis  et  conventus  ejusdem  monasterii  nostrorum  fidelium 
eidem  monasterio  velimus  restitui  de  nostra  gratia  speciali ;  fidelitati  tue 
precipiendo  mandamus  quatinus  ecclesias  et  alia  omnia  bona  supradicta 

que  prefati  proditores  tenebant  a  monasterio  memorato ,  quod  tibi  con- 
stare  volumus,  si  pro  curia  nostra  capta  sunt  et  ea  curia  nostra  tenet, 
eisdem  abbati  et  conventui  nostris  fidelibus  pro  parte  ipsius  monasterii 
sine  qualibet  difficultate  restituere  non  postponas.  Datum  Crepacore  (1), 
septimo  julii,  quarta  indictione.  Volentes  igitur  sacrum  imperiale  man- 
datum  cum  omni  devotione  complere ,  mandamus  vobis  ex  imperiali 
parte  auctoritate  qua  fungimur  injungentes  quatinus  inspecta  et  obser- 
vata  forma  predicti  imperialis  mandati ,  ecclesias  ac  bona  alia  omnia  su- 
pradicta  que  prefati  proditores  tenebant  a  monasterio  memorato,  quod 
vobis  constare  volumus ,  si  pro  imperiali  curia  capta  sunt  et  ea  curia 
tenet,  predicto  domino  abbati  et  conventui  pro  parte  dicti  monasterii  sine 
qualibet  mora  et  difficultate  restituere  nullatenus  postponatis. 

Datum  Ebuli,  tercio  decimo  julii,  quarta  indictione. 

Cujus  auctoritate  mandati  nos  qui  supra  judex  Hugo  de  Sarno ,  quia 
nobis  constat  esse  probatum  pro  parte  Cavensis  monasterii  quod  domos 
duas  soleratas  et  simul  cameras  cum  caminatis  in  parrochia  Sancti  Helie 
que  juncte  sunt  domui  heredum  Petri  de  Normandia  et  heredum  Joannis 
de  Simone  Macellaro  et  viis  puplicis,  et  quasdam  terras  cum  olivis  in  loco 
ubi  Cava  dicitur  que  juncte  sunt  terris,  vineis  cum  olivis  domini  Guil- 
lelmi  de  Campano,  et  oliveti  heredum  Johannis  de  Saldano ,  et  oliveti  (a) 
Johannis  de  Isabello,  et  vallonis  Cozulini,  quas  detinebat  olim  a  monas- 
terio  filius  quondam  judicis  Petri  de  Ebulo;  item  aliam  terram  vineam 
cum  fructiferis  arboribus  in  casali  monasterii  in  pertinentiis  Eboli,  que 
juncta  est  vinee  Jacobi  de  Malfrido  et  vinee  Gualterii  de  Duranto ;  item 
olivetum  unum  in  eodem  casale  in  loco  ubi  Sancta  Maria  de  Labacola 
dicitur  conjuncta  (b)  terre  cum  olivis  dicti  Jacobi  et  olivetis  dicte  ecclesie 
et  vie  puplice;  item  aliam  terram  cum  olivis  et  aliis  fructiferis  arboribus 

(«)  Sic,  et  supra  pro  oliveto, 
(b)  Sic  pro  conjunctum. 


(4)  Locus  in  Principatu  Ulteriori,  non  moltum  distans  a  Castelfranco ,  sicut  jam  supra  mo- 
nuimus. 

in  eodem  casale  et  in  loco  predicto  juncte  (a)  terre  Gualterii  de  Duranto 
predicti ;  item  alias  terras  laboratorias  cum  quercubus  in  loco  ubi  mons 
Guarna  dicitur,  et  longe  item  (b)  terre  monasterii  Sancti  Petri  de  Ebulo 
et  terre  Bartholomei  de  Paysana  et  viis  puplicis,  quas  tenebat  Ricardus 
de  Fasanella  a  dicto  monasterio  Cavensi ;  item  ortum  unum  in  loco  ubi 
Landus  dicitur,  junctum  orto  judicis  Johannis  de  Sancto  Marco  et  orto 
ecclesie  Sancte  Marie  Nove  et  viis  puplicis ,  quem  tenebat  dictus  Guiliel- 
mus  de  Ebulo  :  he  vero  possessiones  sunt  in  terra  Ebuli  et  perlinentiis 

ejus;  item  unam  terram  Dyani  et  ortum  ejusdem  situm 

in  vico  Sancti  Eustasii  in  Dyano,  in  fine  domus  S.  de  Lando  et  in  fine 
curtis  et  in  fine  domus  Johannis  de  Landone  quam  tenebat  olim  Jacobus 
Gentetorus;  et  alia  domus  (c)  in  eodem  vico  quam  tenuit  Ricardus  Gen- 
tilis  que  est  in  fine  domus  Palme  de  Frondiczia  et  in  fine  domus  Johannis 
Nuncii,  et  vineas  que  sunt  in  loco  Labandaro  in  fine  vinearum  magistri 
Ansaloni  et  in  fine  pertinentiis  (?)  carrarum  publicarum,  quas  tenuit 
Riccardus  Gentilis;  terras  laboratorias  in  loco  Silie  in  fine  terre  filiorum 
quondam  notarii  Gualteri,  videlicet  Guilielmi  el  Lamaczoni,  quas  tenuit 
predictus  Jacobus  Gentetorus  (i),  et  pro  imperiali  curia  capta  sunt  et  ea 
imperialis  curia  detinet,  in  presentia  predictorum  judicum,  notarii  et  tes- 
tium  subscriptorum,  loco  et  vice  dicti  abbatis  et  conventus  ejusdem  mo- 
nasterii  Cavensis,  reslituimus  et  assignavimus  predicto  dompno  Johanni 
monacho  et  preposito  sindico  ex  parte  predicti  Cavensis  monasterii.  Ad 
cujus  rei  memoriam  et  predicti  monasterii  securitatem  hoc  presens  .  .  . 

 scripti  subscriptione  nostra  et  predictorum  judicum  et 

testium  robore  exinde  scribi  fecimus  per  manus  notarii  qui  nobiscum  in- 

terfuit.  Quia  autem  disturbatum  est  et  rescrip- 

tum  esse  videretur  legitur  nos  duas  insimul  

Quod  scriptum  scripsi  ego  predictus  Petrus  puplicus  Ebuli  notarius 
quia  interfui  et  signo  meo  signavi. 

(a)  Sic  pro  junctam. 

(b)  Forsitan  legendum  eidem. 

(c)  Sic  pro  aliam  domum. 

(d)  Ibi  vero  legitur  potius  Gentecorus;  sed  notandum  quod  in  scripturis  hujus  aevi 
T  et  C  saepius  confunduntur. 

f  Ego  Hugo  olim  judex  de  Sarno. 
f  Ego  qui  supra  Robbertus  judex. 
f  Ego  qui  supra  Andreas  judex. 
f  Ego  Golifredus  testis  interfui. 
f  Ego  Paulus  testis  interfui. 
f  Ego  Joannes  testis  interfui. 
f  Ego  Matheus  clericus  testis  interfui. 


aAnpc"am       Fridericus ,  Romanorum  imperator,  scribit  Alphonso  primo- 
r/uuL'    genito  Fernandi  regis  Castellae ,  dilecto  nepoti  suo ,  de  captione 
castri  Gapaccii  et  supplicio  proditorum  suorum. 

(Edit.  in  Pelri  de  Vin.  epist.,  lib.  II,  cap.  XX.  —  Alberti  Bohemi  act.,  edit. 
Hofler  in  Stuttg.  literar.  Verein,  t.  XVI,  p.  93;  nunc  coll.  cum  codicib.  Bibl. 
Cesar.  Paris.,  anc.fonds  latin,  nis  2954  et  8567,  fonds  Saint-Germain-Harlay, 
n°  455,  et  fonds  Notre-Dame,  n°  202.  In  primo  horum  codice  titulus  ita  exhi- 
betur  :  Fridericus,  etc.  Tho.  de  Mar.,  etc.  (Thomasio  de  Materio),  et  iu  cod. 
princ.  Fitaliae  ap.  Panormum  :  Frid.,  etc,  comiti  Tolosano,  elc.) 

Fridericus,  etc.  Detestabile  quidem  et  segregatum  a  qualibet  humani- 
tate  propositum  Tibaldi  Francisci,  Guilhelmi  de  Sancto  Severino ,  Andree 
de  Cicala,  Pandulphi  de  Fasanella,  Jacobi  de  Morra,  et  aliorum  suorum 
complicium,  proditorum  nostrorum,  ad  te  per  nostre  celsitudinis  apices 
pervenisse  jam  scimus.  Nec  nos  delectaret  eorum  seriem  in  presenti  des- 
cribere,  vel  exarare  malitiam,  quam  nullo  fuisse  conceptam  tempore 
gauderemus;  nisi  quod  idcirco  libenter  ipsorum  enormes  scire  desidera- 
mus  excessus,  ut  quatenus  motus  nostros  in  eos  augusta  clementia  tem- 
perat,  eatenus  ab  omnibus  nostra  modestia  clarior  censeatur.  Hos  etenim, 
qui  nos  tam  iniquo  proposito  trucidarunt,  si  sicut  cujuslibet  hominis  ho- 
micidas,  occidimus,  injuste  non  agimus;  hos,  quos  veluti  filios  dulcedine 
paterna  nutrivimus,  si  tanquam  perfidos  patricidas  inter  ferales  angustias 
comprehensos  in  vicinum  mare  projicimus,  ut  omnium  elementorum  usu 

carere  viventes  incipiant,  non  peccamus  in  hos,  qui  parentes  suspen- 
diis,  filios  exposuere  martyriis,  in  hos  denique  qui  sue  generositatis 
immemores  et  nostrorum  beneficiorum  ingrati,  ac  debite  fidelitatis  obliti, 
nobilis  regni  nostri  Sicilie  non  filii ,  sed  privigni ,  Deum  et  homines  sic 
incredibiliter  offenderunt  quod  nec  infamia  culpe  conveniens  nec  de- 
licto  pena  sufficiens  videatur.  Ad  horum  ergo  perniciem  indignationis 
nostre  pervenit  aculeus  ,  divina  justicia  que  sic  ipsorum  infatuavit 
aperte  consilium,  quod  predictos  Tibaldum  Franciscum,  Guilhelmum  de 
Sancto  Severino ,  et  eorum  complices  inferioris  generis  et  etatis,  sceleris 
nefandissimi  patratores,  et  contra  nos  divine  potentie  contemptores , 
convenientia  precogitare  consilia  et  sufficientia  preparare  subsidia  non 
permisit.  Qui  cum  potuissent  munitiones  quaslibet  regni  nostri  pro  velle 
preripere,  tum  ex  familiaritate  precipua  quam  ad  ipsos  consiliorum 
nostrorum  participes  et  omnium  negociorum  actores  preteritis  tempo- 
ribus,  habebamus,  tum  ex  predicti  Andree  de  Cicala  in  regno  Sicilie 
nostri  capitanei  generalis  nefando  consortio,  qui  per  quelibet  castra 
nostra  sue  jurisdictioni  commissa,  ponere  poterat  et  deponere  castel- 
lanos,  castrum  unum  Capacium  nomine,  quod  capide  facili  non  immerito 
poterant  formidare ,  sic  subito ,  sic  temerarie  conscenderunt  et  sic  exi- 
liter  munierunt ,  ut  nedum  contra  Romanum  principem ,  qui  precelsa 
cacumina  montium  potenter  inclinat,  sed  nec  contra  potentioris  vicini 
potentiam  tueri  se  longo  certamine  potuissent.  Etenim,  licet  non  de- 
fuisset  eisdem  ad  defensionis  longe  fiduciam  rupis  excelse  munitio, 
murorum  fortium  ambitus,  et  copia  bellatorum  vel  defensorum,  verum- 
tamenabfuit  necessariarum  rerum  fertilitas,  etaque  precipue  non  previsa 
penuria,  quam  naturalem  ex  fontibus  rupes  saxose  negaverant;  et  acci- 
dentalem  ex  pluviis  cisternarum  edificata  concavitas  in  tanta  copia  non 
habebat  quod  a  veris  introitu,  quo  se  munire  ceperant  proditores,  per 
totam  proximam  futuram  estatem  pugnantibus  et  ex  anxietate  pugne 
sitientibus,  ac  copiose  bibentibus,  sufficere  potuisset :  cujus  copiam  estivi 
aeris  inclementia  subtrahebat;  quam  etiam  si  celitus  contra  sue  perfidie 
meritum  habuissent ,  in  tantum  conductus  aquarum  et  muros  omnes  ma- 
chine  nostre  confregerant,  ut  ad  cisternas  transductio  per  canales  omni- 

moda  negaretur.  Quo  factum  est  ut  expugnati  per  fidelium  regnicolarum 
victoriam  gloriosam,  qui  ad  vindicandum  eorum  opprobrium  accensi 
per  fidem,  in  expugnatione  infidelium  nostrorum  proditorum  et  castri 
compugnatores  extraneos  admittere  noluerunt,  XVII  (a)  presentis  mensis 
julii  tam  factionis  nefarie  principes  quam  sequaces  cum  magna  preciosa- 
rum  rerum  et  pecunie  quantilate  se  pene  debite  potius  quam  misericor- 
die  tradiderunt.  Quibus  omnibus  preter  spem  hominum  et  contra  vota 
multorum  expeditis  celeriter  et  ad  votum,  cum  divina  provisio  impedi- 
menta  sustulerit  longis  et  callidis  studiis  nostrorum  processuum  cursui 
preparata,  jam  liberi  reddimur,  et  ex  resumpta  victoria  fortiores  ad  nos- 
trorum  rebellium  omnium,  quantumcumque  recalcitrent,  fine  desiderabili 
reliquias  conterendas. 

Datum  apud  Sanctam  Luciam,  XXI  julii,  IV  indictionis  (1). 


Proclamatio  ad  homines  regni  Neapolitani  quod  ex  poena  Ti- 
baldi  Francisci,  quasi  prodigiosi  monstri,  caeterorum  proditorum 
judicium  colligant;  quorum  nomina,  conditiones  et  poenae  per 
cedulam  interclusam  exhibentur. 

(Inedit.  ex  cod.  opt.  viri  Settimi  principis  Fitaliae,  ap.  Panormum,  fol.  81,  cum 
hoc  titulo  :  «  Fridericus  imperalor  de  exoculatione  Tibaldi  Francisci  quem  misit 
exoculatum  intuendum  per  regnum.  ») 

(a)  In  impresso  XVIII;  in  codice  202,  XVII,  et  in  2954  septimo  decimo;  in  codice 
autem  8567  XV  die. 


(1)  In  cod.  Mss.  2954,  legitur  :  Datum  apud  Lucam,  XXI  julii,  III  indictionis ,  et  in  ex- 
cerptis  Alb.  Bohemi  :  Datum  apud  Sanctam  Luciam ,  nulla  addita  temporis  nota.  Unde  ex 
collatione  duorum  haec  ita  emendanda  duximus,  cum  evidenter  in  notatione  loci  et  indictionis 
todex  Parisipnsis  erraverit.  Sunt  autem  multi  in  regno  Neapolitano  loci  hoc  nomine  Santa 
Lucia  insigniti.  Credimus  t  imen  ex  rerum  circumstantiis  simulque  ex  itineris  ordine  istum 
esse  casale  Sanctam  Luciam  pagi  Serinensis  m  Ulteriori  Principatu  et  diocesi  Salernitano 
situm.  Aiiest  autem  aliud  casale  Sancta  Lucia  in  eoJern  Principatu  juxta  Cavam  et  versus 
Capaccium  propius. 

Convenite  populi  et  videle  verum  judicium  quod  princeps  provinciarum 
in  conspiratores  sue  necis  que  multorum  erat  exitium,  justo  consilio  per- 
tulit,  ut  ex  pena  Tibaldi  presentis  damnati  qui  per  orbem  pro  monstro 
mittitur,  aliorum  damnatorum  judicium  colligatis.  Nam  quidem  in  mun- 
dum  novos  pertulit  (1)  homines  qui  non  naturam  vel  (a)  hominis  habentes 
imaginem ,  naturam  brutorum  animalium  sunt  secuti ,  et  in  factorem  et 
plasmatorem  eorum  nequiter  quomodo  eum  morti  traderent  cogitarunt,  et 
cum  concepte  conspirationis  terminus  advenisset,  preventa  nece  doloris 
per  nuntium  comitis  Casertani  qui  per  quemdam  conspiratorem  scelestam 
noverat  factionem,  malivolum  eorum  detexit  propositum;  et  sic  princeps 
noster  et  aliorum  multorum  corpora  qui  ex  sua  vita  dependent,  extitit 
favente  divina  potentia  liberatus.  Prodigiosum  igitur  hominem  cernite,  et 
sic  ex  oculorum  aspectu  qui  mentibus  hominum  magis  infigitur  quam 
dimissa  per  aures ,  de  pena  presentis  damnati  vestras  mentes  et  animos 
instruatis  ut  quod  vidistis  non  (b)  tollat  oblivio  et  justi  judicii  in  posterum 
memoriam  relinquatis.  De  damnatorum  nominibus,  diversitate  penarum, 
causa  pene,  sexu  et  conditione  damnatorum,  interclusa  cedula  vos  vera- 
citer  edocebit. 


Fridericus,  Romanorum  imperator,  quemdam  fidelem  suum  e^°e] 
commendat  de  devotione,  cum  insinuatione  prosperi  sui  status. 

(Edit.  iu  Petri  de  Vin.  epist.,  lib.  III,  cap.  LXI.) 

Devotionis  tue  literas,  quas  nostro  nuper  culmini  destinasti,  benignitate 
recepimus  consueta.  Per  quas,  quia  nostram  conscientiam  instruxisti  de 
rumoribus  quos  intellexeras  de  Theutonie  partibus,  affectionem  et  indus- 

(a)  In  codice  sed. 

(b)  In  codice  ne. 


(1 )  Ibi  substantivum  nomen  deesse  videtur. 
VI. 

triam  tuain  plurimum  commendamus.  Et  quia  te  ad  servitia  nostra 
promptis  affectibus  obtulisti,  fidem  tuam  digna  prosequimur  gratiarum 
actione.  Insuper,  quia  de  felicitate  majestatis  nostre  per  easdem  literas 
recreari  devotius  postulasti,  licet  per  longam  seriem  prosperitatem  nostro- 
rum  successuum  tibi,  tanquam  speciali  fideli  nostro,  duxerimus  descri- 
bendam,  tua  tamen  noverit  syncera  fidelitas  per  presentes  nos  tam  felici- 
tate  propria  quam  nostrorum  proditorum  oppressione  optata  juxta  votum 
(per  Dei  gratiam)  congaudere  :  nec  non  et  Theobaldum  Franciscum,  om- 
nesque  alios  proditores  nostros,  qui  se  in  castro  Capuacii  temerarie  intru- 
serunt,  velut  coactos  se  pene  et  non  misericordie  reddidisse.  Quorum  pena 
docebit  atrocitatem  criminis,  quod  conjurando  in  necem  nostram  temera- 
rie,  imo  nefandissime  commiserunt.  Propter  quod  statu  regni  nostri  in 
omni  quiete  et  tranquillitate  disposito ,  juxta  votum  liberi  reddimur  et 
resumpta  victoria  fortiores  ad  negocia  regni  nostri  sic  magnifice  promo- 
venda  quod  omnium  rebellium  contumacia  ad  ima  deflexa,  plena  pax  et 
tranquilla  quies  nostris  fidelibus  ministretur  :  et  qui  sedem  ab  aquiione 
ponere  nititur,  spe  frustratus,  in  irritum  deducatur.  Et  dum  causam  nos- 
tram  Rex  regum  et  Dominus  virtutum  et  justicia  defensabunt,  per  majes- 
tatis  nostre  potentiam  noster  convictus  adversarius  comprimetur.  Suppli- 
cationi  vero  tue,  quam  pro  liberatione  R.  de  Placentia  excellentie  noslre 
tuis  litteris  obtulisti,  taliter  respondemus  quod  cum  tractatus  quosdam 
pre  manibus  habeamus,  honori  et  profectui  nostro  plurimum  fructuosos, 
propter  quod  liberatio  predicti  R.  (o)  curie  nostre  nullatenus  expediret, 
ad  presens  non  ferat  egre  tua  devotio ,  si  nunc  preces  tuas  ex  causa  pre- 
dicta  duximus  suspendendas. 


[juiio        Fridericus,  Romanorum  imperator,  Cremonensibus  scribit  nar- 

exeunte.J  '  17 

rans  suos  felices  eventus ,  et  quod  prostratis  proditoribus  suis  circa 
Italiae  negotia  habilius  intendere  valet. 

(Edit.  in  Petri  de  Vin.  epist.,  lib.  II,  cap.  XXVII.) 
(a)  In  altero  codice  hic  et  supra  B. 

Delectat  nos  vobis  de  nostre  felicitatibus  eventibus  nova  describere, 
quos  multe  fidei  multeque  devotionis  preclaritas,  sicut  firmiter  credimus, 
avidos  nostre  prosperitatis  efficit  auditores.  Dum  enim  gratitudines  servi- 
tiorum  innumeras,  quas  dudum  clare  memorie  domino  genitori  nostro 
prestantes  constanter  in  filium  transtulistis,  diligenter  advertimus ,  dum 
voluntatem  vestram,  quam  mater  et  alumna  fidelitas  semper  hactenus 
servavit  illesam,  memori  meditatione  pensamus,  libenter  vobiscum  fami- 
liafia  status  nostri  verba  conferimus,  cum  quibus  libenter  etiam  quoslibet 
prosperitatis  nostre  successus  presentialiter  partiremur.  Noveritis  lgitur 
quod  divina  favente  gratia,  que  semper  dirigit  gressus  nostros,  sospitatis 
corporee  votivo  beneficio  fruimur,  et  conculcatis  undique  rebellionis 
obstaculis,  que  dudum  incognito  potentie  nostre  brachio  palpitare  quo- 
dammodo  videbantur,  in  regno  nostro  Sicilie  potenter  triumphamus. 
Verum  quanquam  opus  armis  fore  (a)  de  cetero  magnificentia  nostra  non 
credat,  dum  fidelibus  nostris  regnicolis,  omnimoda  pace  gaudentibus, 
solo  verbo  cuncta  disponimus,  et  solus  nutus  imperat  et  gerit  officium 
gladiorum ,  nihilominus  tamen  non  sic  ocio  vacandum  fore  censemus, 
quin  potentiam  nostram  terre  marisque  viribus  continue  muniamus,  ut 
per  hoc  etiam  acquisita  possimus  in  brachio  potentie  nostre  defendere,  et 
circa  partes  Italie,  de  cujus  negociis  diligens  nos  cura  sollicitat,  habilius 
intendere  valeamus. 


Judex  Hugo  de  Sarno  statutus  super  demaniis ,  revocatis  et  ec- 
clesiis  vacantibus  Principatus  et  terrae  Beneventanae,  de  mandato 
Johannis  Moreni  magistri  procuratoris  curiae  in  Principatu  et 
Terra  Laboris,  vigore  mandati  imperialis  cujus  tenor  inseritur, 
praecipit  stalleriis  proventus  terrae  Robberti  de  Caiano  proditoris 
ne  a  priore  et  hominibus  ecclesiae  Sancti  Blasii  de  Salvia  quae 
monasterio  Cavensi  subdita  est,  unam  suem,  unum  arietem,  unam 

(a)  In  impresso  forte. 


Apud 
Sanctum 
Petrum 
de  Olivola , 
31  julii. 

vegetem  vini  et  alia  quaedam  opera  de  caetero  exigant,  quae  idem 
Robbertus  non  de  jure,  sed  per  violentiam  exigebat. 

(Inedit.  ex  archiv.  monast.  Cavens.  e  pergam.  origin.,  arca  XLVI,  n°  49.) 

In  nomine  Domini  Dei  eterni  et  Salvatoris  nostri  Jesu  Christi,  anno  ab 
incarnatione  ejus  millesimo  ducentesimo  quatragesimo  sexto  et  vicesimo 
sexto  anno  imperii  domini  nostri  Frederici  gloriosissimi  Romanorum  im- 
peratoris  semper  augusti,  el  vicesimo  primo  anno  regni  Ierusalem  et  regni 
Sicilie  et  Italie  magnifici  regis  quatragesimo  octavo ,  die  mercurii  vicesimo 
octavo  mensis  augusti,  quarte  indictionis,  declaro  ego  Riccardus  judex 
Sarnensis  quod  in  presentia  quidem  mei,  presentibus  etiam  Unfrido  puplico 
ejusdem  terre  Sarnensis  notario,  dompno  Ligorio  presbytero,  Unfrido 
olim  judice,  magistro  Marino  et  Johanne  Cito  testibus  subscribendis  et  ad 
hoc  specialiter  rogatis  et  vocatis,  dompnus  Johannes  religiosus  monachus 
et  prepositus  monasterii  Sancte  Trinitatis  Cavee  assignavit  judici  Hugoni 
de  Sarno  statuto  super  demaniis  et  revocatis  et  ecclesiis  vacantibus  Prin- 
cipatus  et  terre  Beneventane  per  nobilem  virum  dominum  Johannem 
Morenum,  magistrum  procuratorem  curie  in  Principatu  et  Terra  Laboris, 
quasdam  litteras  ipsi  judici  Hugoni  a  suprascripto  domino  Johanne  Moreno 
transmissas,  quarum  continentia  talis  erat  : 

Prudenti  viro  judici  Hugoni  de  Sarno  statuto  super  demaniis,  revocatis 
et  ecclesiis  vacantibus  Principatus  et  terre  Beneventaneamicosuo,  Johan- 
nes  Morenus  magister  procurator  curie  in  Principatu  et  Terra  Laboris  sa- 
lutem  et  amorem  sincerum.  Sacras  imperiales  litteras  recepimus  in  hac 
forma :  —  Fridericus,  Dei  gratia  et  cetera,  Johanni  Moreno,  et  cetera.  Ex 
querela  Leonardi  venerabilis  abbatis  et  conventus  monasterii  de  Cava 
nostrorum  fidelium  nostra  curia  intellexit  quod  stallerii  proventus  terre 
Robberti  de  Caiano  proditoris  nostri  per  te  statuti,  ea  occasione  dumtaxat 
quod  idem  Robbertus  de  Caiano  a  priore  ecclesie  Sancti  Blasii  de  Salvia 
que  subdita  est  ipsi  monasterio,  per  violentiam  et  contra  justitiam  unam 
suem,  unum  arietem  et  unam  vegetem  vini  ac  ab  hominibus  ejusdem 
ecclesie  quasdam  operas  exigebat  per  annum,  eo  quod  dicta  ecclesiaterre 

sue  erat  prepingua(a),  nunc  ab  eisdem  priore  et  hominibus  predicta  exi- 
gunt  et  requirunt  in  eorum  et  predicti  monasterii  grave  prejudicium  et 
nonmodicam  lesionem.  Super  quo  cum  igitur  supplicaverit  secundum  jus- 
titiam  provideri,  fidelitati  tue  precipiendo  mandamus  quod  si  tibi  constitit 
quod  prefatus  proditor  non  jure,  sed  per  violentiam  a  priore  ac  hominibus 
ipsius  exigebat  predicta,  predictos  stallerios  ut  eadem  ab  eis  non  exigant 
vel  requirant  cohercitione  qua  convenit  justitia  mediante  compescas  ,  ut 
iteratam  jion  audiamus  in  hac  parte  querelam.  Datum  apud  Sanctum  Pe- 
trum  de  Olivola  (1),  ultimo  julii,  quarte  indictionis.  Quare  vobis  ex  impe- 
riali  parte  qua  fungimur  auctoritate  mandamus  quod  inspecto  et  obser- 
vatopredicto  imperiali  mandato  si  vobis  constiteritquodprefatus  proditor 
non  jure,  sed  per  violentiam  a  priore  ac  hominibus  supradictis  exigebat 
predicta,  predictis  stalleriis  ut  eadem  ab  eis  non  exigant  vel  requirant 
cohercitione  qua  convenit  justitia  mediante  compescatis,  ut  iteratam  non 
audiamus  in  hac  parte  querelam.  Datum  Neapoli,  vicesimo  quinto  au- 
gusti,  quarte  indictionis. 

Predictus  vero  judex  Ugo  volens  predictum  sacrum  imperiale  manda- 
tum  et  predicti  domini  Johannis  cum  surama  diligentia  executioni  man- 
dare,quia  predictus  judex Ugo  vidit  et  inspexit  et  intellexit  rationes  pre- 
dicti  monaSterii  diligenter,  ut  idem  judex  Hugo  nobis  asseruit,  habito 
consilio  sapientium  secundum  rationespredicti  monasterii,  quia  viditquod 
stallerii  terre  proventus  Robberti  de  Caiano  proditoris  domini  nostri  sere- 
nissimi  imperatoris  occasione  prefati  proventus  vel  aliquo  modo  a  priore 
ecclesie  Sancti  Blasii  de  Salvia  suem  unam,  arietem  unum,  vegetem 
unam  vini  et  operas  ab  hominibus  ejusdem  ecclesie  de  jure  exigere  non 
debebant,  in  nostri  qni  supra  judicis,  notarii  et  testium  predictorum  pre- 
sentia,  predictum  priorem  et  predictos  homines  pro  parte  prefati  Cavensis 
monasterii  a  prefatis  exigendis  liberos  et  absolutos  dimisit ,  et  precepit 

(a)  Verisimiliter  legendum  propinqua. 


(1 )  Locus  in  Principatu  Ult6riori  una  leuca  a  Bisaccia  distans.  Licet  hodie  simpliciter  Oli- 
vola  vocetur,  monet  Meo  [Annal.  crit.  diplomat.,  ind.,  t.  XII,  p.  153)  locum  Sancti  Petri  ad 
Olivola  sive  Oligola  saepissime  in  chartis  seculorum  XI  et  XII  memorari. 

extalleriis  supradictis  ut  predictum  priorem  pro  parte  predicte  ecclesie  et 
homines  suprascriptos  in  exigendis  sue  una,  ariete  uno  et  vegete  una 
vini  et  operibus  ab  hominibus  prefatis  non  molestent  nec  permitlant  ab 
aliquo  molestari.  Quod  autem  superius  inter  virgulas  scriptum  est  legi- 
tur  presentia ,  et  taliter  ego  Unfridus  puplicus  Sarnensis  notarius  qui  ad 
hec  rogatus  interfui  hanc  cartulam  propria  manu  scripsi  et  meo  signo 
signavi. 

f  Ego  Hugo  ollim  judex  testis  sum. 

f  Ego  qui  supra  Riccardus  judex. 

f  Ego  dompnus  Ligorius  qui  rogatus  interfui  testis  sum. 

f  Ego  Unfridus  olim  judex  qui  rogatus  interfui  testis  sum. 

f  Ego  magister  Marinus  qui  rogatus  interfui  testis  sum. 

f  Ego  Johannes  Citus  testis  sum. 


[Circajuuum.]  Albertus  [de  Beham]  Pataviensis  decanus  e  Romana  curia  ad 
Ottonem  Bavariae  ducem  instantia  consilia  transmittit,  ut  ipsum 
retrahat  ab  omni  affinitatis  foedere  cum  Friderico  ab  Ecclesia 
damnato,  suadens  ne  matrimonium  filiae  suae  cum  Cunrado 
ejusdem  Friderici  filio  ad  consummationem  perducat. 

(Edid.  Hofler,  Kaiser  Friedr.  II,  docuco.,  p.  406,  n°  50,  e  cod.  Alb.  Boheru.  in 
Bibl.  reg.  Monac,  fol.  102.) 

Karissimo  domino  suo  Ottoni  illustri  duci  Bawarie  comiti  PalatinoRheni 
Albertus  decanusPataviensis,  ejus  compater,  in  Romana  curia  constitutus 
fidele  servitium  et  devotum.  Quantum  ego  vobis  servierim  contra  fortes 
principes  et  potentes  quantumve  vos  dilexerim  non  solum  Alemannia 
tota  novit,  verum  etiam  Boemia  et  Moravia  non  ignorat.  Illis  namque 
diebus  quibus  meis  consiliis  vestra  serenitas  regebatur  bene  vobis  erat, 
bene  etiam  vobis  in  omnibus  succedebat.  Nam  inler  omnes  principes 
Alemannie  vos  sacrosancta  Romana  Ecclesia  pre  ceteris  cliligebat,  cupiens 

vos  et  heredes  vestros  super  omnes  alios  principes  exaltare.  Nunc  pecca- 
tis  vestris  exigentibus  ad  statum  contrarium  devenistis  ut  sancta  mater 
Ecclesia  vos  cogitet ,  ordinet  et  proponat  non  solum  priucipatibus  vestris 
privare,  verum  et  ab  unitate  Ecclesie  cum  omnibus  vestris  sequacibus  et 
a  consortio  fidelium  separare  (1 ) ,  quia  non  parva  temeritas  fuit  vos  illi  affi- 
nitatis  federe  contra  claves  Ecclesie  sociari  qui  parricida  vester  (2)  exis- 
tens  per  sanctum  concilium  Lugdunense  suis  culpis  exigentibus  extitit 
condempnatus.  Et  licet  in  prioribus  obsequiis  meis  nobilitati  vestre  impen- 
sis  mihi  minus  bene  successit,  quum  civitatum  et  castrorum  vestrorum  ad 
instantiam  emulorum  Ecclesie,  de  aliis  ut  taceam,  mihi  aditum  preclusis- 
tis,  ut  impellerer  per  tutelam  persone  mee  ad  castra  consanguineorum 
meorum  interdum  et  ad  cavernas  et  nemora  montium  convolare,  donec 
ultimo  anno(3)  dominus  C.  comes  de  Wazzerburch  ad  castra  sua  fortia  me 
receperit,  cum  solus  essem  in  tota  Alemannia  negotia  catholice  fidei  pro- 
curans,  sicut  hec  omnia  vestra  excellentia  plene  novit,  omnium  tamen 
eorum  factus  immemor,  vestre  necessitati  adesse  et  futuris  vestris  pericu- 
lis  pro  meis  viribus  occurrere  ne  precipitio  vos  inmergant,  studebo  ex 
animo  cum  effectu,  sicut  nunc  a  me  per  Ulricum  sacerdotem  latorem 
presentis  vestrum  nuncium  postulastis.  Sane  per  jam  dictum  Ulricum  sub 
signo  (4)  quod  inter  me  et  vos  est  et  olim  inter  vos  et  beatnm  Gregorium 
papam  fuit,  super  omni  statu  vestro  et  negotiis  vestris  a  me  consilium 
vobis  dirigi  postulastis,  quod  utique  faciam  Domino  concedente,  dummodo 
a  consiliis  meis  salutaribus  vos  inimicus  Dei  et  catholice  fidei  non  avertat. 
Primum  in  consilio  meo  tria  vobis  propono  ut  ex  his  unum  eligatis  et 
quod  eorum  elegeritis  me  statim  sine  more  dispendio  per  latorem  presen- 


(<1)  Mitiori  tamen  stylo  et  quasi  paterna  benignitate  scripserat  paulo  ante  Innocentius  ipse 
duci  Bavariae,  litteris  datis  Lugduni  IV  nonas  aprilis  (2  april.),  anno  III,  ap.  Hofler,  Kais. 
Friedr.  II,  append.  44,  e  codic.  Aldersb.  Monac. 

(2)  Alluditur  ad  necem  Ludovici  ducis ,  de  qua  ipse  papa  in  sententia  depositionis  impera- 
torem  publice  infamaverat.  Cf.  supra,  p.  325. 

(3)  Cf.  Herm.  Altah.,  ap.  Oefele,  t.  II,  p.  674,  et  Kdnstmann,  Beitr.  zur  spiit.  Lebens- 
gesch.  des  Graf.  Conrad  von  Wasserburg,  laudat.  ap.  Hofler,  p.  493. 

(4)  Verisimiliter  quod  nostratitn  chiffre  vocatur. 

tis  intelligere  faciatis.  Primuni  videlicet  illa  sponsalia  que  de  filia  vestra 
cum  Chunrado  Swevie  contraxistis  vos  convenit  revocare,  et  ego  procu- 
rabo  quod  dominus  Papa  omnia  illa  que  per  vos  in  hac  parte  sunt  temp- 
tata  ex  integro  revocabit  et  publicabit  per  totam  Alemanniam  suis  litteris 
illa  sponsalia  a  principio  non  valuisse  nec  in  posterum  de  jure  posse 
valere.  Et  cum  hoc  factum  fuerit,  procurabo  quod  dominus  papa  eamdem 
filiam  vestram  nobilioribus  et  majoribus  nupliis  copulabit.  Inter  vos  cum 
consanguineo  vestro  domino  Henrico  serenissimo  rege  catholico  concor- 
dabit  ad  vestrum  commodum  et  honorem  (1 ),  et  sententias  per  legatum 
excommunicationis  et  interdicti  in  vos  et  vestras  terras  latas  similiter  re- 
vocabit.  Secundum  consilium  est  quod  si  jam  dictum  dominum  Chunra- 
dum  filie  vestre  in  maritum  cupitis  retinere,  hoc  etiam  dante  Domino 
procurabo  quod  dominus  papa  ipsa  sponsalia  sive  matrimonium  ex  integro 
confirmabit.  Item  procurabo  quod  vos  et  terras  vestras  et  dominum  Chun- 
radum  cum  filia  vestra  in  suam  recipiet  protectionem,  et  regnum  Sycilie 
et  regnum  etiam  Ierosolymitanum  dominus  papa  quantum  in  eo  erit  sibi 
dimittet  atque  dabit  ut  ad  honorem  Ecclesie  Dei  illa  possideat  et  in  eis 
regnet  pacifice  et  quiete,  sed  necessarium  erit  ut  patrem  suum  Fridericum 
quondam  imperatorem  omnino  dimittat  velut  hereticum  et  dampnatum. 
Nam  imperium  Romanum  et  Alamannie  dominus  papa  domino  H.  illustri 
regi  Romanorum  nunc  electo  vult  omnibus  modis  conservare,  a  quo  pro- 
posito  etiam  si  astra  celi  caderent  et  flumina  verterentur  in  sanguinem, 
non  recedet.  Sed  est  necesse  ut  dominus  H.  serenissimus  quondam  lant- 
gravius  Thuringie  sit  rex  Romanorum  et  Alamannie  futurus  imperator 
Romanus,  sicut  et  regnat  per  Dei  gratiam  in  presenti.  Tertius  consilii 
articulus  est  cui  nescio  remedium  invenire,  nec  credo  angelos  aut  archan- 
gelos  sufficere  illi  articulo  ut  eum  possent  ad  vestrum  beneplacitum  incli- 
nare,  videlicet  ut  Fridericus  ad  imperium  redeat  et  Chunradus  ejus  natus 


(1)  Ex  his  et  sequentibus  facilius  quo  tempore  epistola  scripta  fuerit  intelligi  potest,  cum 
Henricus  Raspo  in  22  maii,  ann.  1246,  electus  fuerit  et  Conradus  4°  die  septembris  ejusdem 
anni  filiam  ducis  Bavariae  in  uxorem  duxerit,  ut  monent  Annal.  Wormat.,  ap.  Boehher, 
Fontes,  t.  II,  p.  185;  intermedia  igitur  esse  debet. 

sub  eo  regnet  et  vestra  filieque  vestre  cum  Chunrado  connubia  perma- 
neant  sic  contracta;  sed  timeo  potius  ne  rota  interitus  Friderici  vos,  karis- 
sime  compater,  cum  heredibus  vestris  et  sepedictum  Chunradum  ad  inte- 
ritum  precipitet  cum  Friderico.  Quia  si  omne  aurum  haberetis  quod  rex 
Salomon,  huic  ordinationi  sancte  Romane  Ecclesie  et  divine  potentie  non 
poteritis  repugnare,  quia  necesse  est  ut  in  omni  negotio  semper  Ecclesia 
Dei  vincat.  Expedit  igitur  ut  tertium  articulum  fugiatis,  ne  vobis  id  con- 
tingat  quod  sepedictus  Fridericus  divina  potentia  jam  recepit.  Verum  pro 
aliis  duobus  articulis  sine  more  dispendio  studeatis  mihi  per  latorem  pre- 
sentis  respondere,  quia  si  moram  aliquantulam  feceritis  tunc  non  potero 
quod  jam  possum.  Instanter,  karissime  compater,  vos  exoro  ut  hec  secreta 
nullus  legat  nisi  dominus  Heinricus  prepositus  Mon[acensis]  notarius 
vester,  cui  etiam  super  hoc  scripsi  ut  debeat  secretum  tenere  (1).  Super 
aliis  negotiis  meis,  videlicet  Loufen  et  Phafenhoven,  ac  etiam  propter  ma- 
liciam  Friderici  de  Stauf  super  ecclesia  Oet.  (a),  lator  presentium  vobis- 
cum  conferet  viva  voce ,  et  super  hoc  fidem  dignemini  adhibere. 


Philippus  Ferrariensis  electus,  Apostolicae  Sedis  in  Germania  Aj£e™^n> 
legatus,  cuidam  notum  facit  se  sententiam  excommunicationis  et 
suspensionis  in  praelatos  inobedientes  qui  ad  curiam  Henrici 
regis  venire  renuerunt ,  protulisse ,  ipsis  praefixo  termino  quo  in 
praesentia  domini  papae  compareant. 

(Edid.  HofIiEB  ,  Kais.  Friedr.  II,  docum.,  p.  410,  n°  52,  e  cod.  Alb.  Bohera.  in 
Bibl.  Monac,  fol.  14.) 

Philippus  apostolica  gratia  Ferrariensis  electus  

(a)  Forsitan  Oetingen. 


(\)  Vide  sequentem  epistolam  apud  Hbfler,  ibid.,  n°  51 . 
VI. 

salutem  in  Doraino.  Immensa  turba  (a)  prelatorum  et  principum  qui  ad 
curiam  serenissimi  Romanorum  regis  veniunt  cum  personarum  et  rerum 
inestimabilibus  periculis  et  expensis,  me  fortius  inducebat  contra  ipsos 
procedere  qui  ad  ipsam  curiam  venire  contumaciter  renituntur.  Tamen 
quantum  potui  scandalum  desiderans  evitare,  illos  excusatos  habere  pro- 
posui  qui  licet  personaliter  non  venissent,  nuntios  tamen  cum  aliquo 
mandato  ad  curiam  destinassent.  Contra  illos  vero  qui  in  tanta  furoris 
audacia  persistentes  nec  venire  nec  mittere  voluerint,  nulla  ratione  sine 
immoderato  scandalo  obedientium  prelatorum  potui  preterire  quin  contra 
eos  procederem  secundum  formam  litterarum  quas  mihi  sanctitas  domini 
pape  destinavit.  Ecce  enim  manifesta  ipsorum  contumacia  et  inobedien- 
tia  (b)  exigente,  ad  magnam  instantiam  principum  prelatorum  sententiam 
excommunicationis  et  suspensionis  ab  officio,  beneficio,  dignitate  et  ho- 
nore  protuli  contra  illos  quorum  nomina  inferius  annotantur,  ipsis  prefixo 
termino  peremptorio  se  coram  sanctitatis  domini  pape  presentia  presen- 
tandi  ad  sententiam  depositionis  vel  aliam,  prout  qualitasdelicti  exegerit, 
audiendam,  iisque  denuntiavi  quod  si  in  prefixo  termino  non  comparue- 
rint  ordinato,  contra  ipsos  ad  sententiam  definitivam  sanctitas  domini 
pape  procedere  nihilominus  non  omittet.  Archiepiscoporum,  episcoporum, 
abbatum  nomina  sunt  hec  :  Salzburgensis  et  Bremensis  (1)  archiepiscopi, 
Pataviensis,  Frisingensis,  Brixiensis,  Pragensis  episcopi,  quibus  in  festo 
beati  Jacobi  (2)  ut  compareant  coram  domino  papa  fuit  unius  mensis  ter- 
minus  ordinatus;  Trajectensis,  Wormacensis,  Constantiensis,  Augustensis, 
Padelburgensis,  Ildensemensis  episcopi,  quibus  fuit  XX  dierum  terminus 
ordinatus;  abbales  Sancti  Galli,  Helwacensis,  Augiensis,  Campodunensis, 
Wizenburgensis,  quibus  fuit  etiam  XX  dierum  terminus  ordinatus.  Nullus 
enim  istorum  venerat  ad  curiam  vel  sufficientes  nuntios  destinavit, 

(a)  Ap.  Hofler,  turbatio,  male. 

(b)  Ibidem,  obedientia,  male. 


(1 )  Notandum ;  nempe  Gerhardus  Bremensis  archiepiscopus  inter  praelatos  qui  Rasponem 
elegerunt,  numerari  solet. 

(2)  Scilicet  25  julii. 

excepto  Wormacensi  episcopo  qui  cum  a  loco  curie  per  VI  miliaria  tan- 
tum  distet,  post  collatam  a  Deo  victoriam  (1 )  et  curiam  [solemnisjsime 
celebratam  nuntios  nec  ad  fidelitatis  juramenta  prestanda  nec  ad  aliquid 
quod  curie  conveniret  desiinare  disposuit,  sed  qui  solummodo  suam 
absentiam  excusavit ;  de  cujus  operibus  relatione  venerabilium  archiepi- 
scopi  Moguntini  et  electi  Spirensis  accepimus  quod  adhuc  conservat  in 
corde  virus  nequitie  preconcepte,  quod  habebat  antequamesset  sanctitatis 
domini  pape  gratia  reformatus.  Sanctitas  itaque  domini  pape  disponet 
super  his  omnibus  sicut  ei  videbitur  expedire.  Verum  noveritis  omnium 
devotorum  Ecclesie  testimonia  concordare  quod  si  sanctitas  domini  pape 
aliquem  de  predictis,  quod  expedire  videtur,  disposuerit  deponendum,  a 
Wormaciensi  possit  justius  et  cum  minori  scandalo  incipere  et  ab  epi- 
scopo  Trajectensi  qui  in  omnibus  inobediens  favori  negotii  detrahit  prout 
potest. 

Datum  Andernachen,  idus  augusti. 


Henricus,  vulgo  Raspo,  rex  Romanorum,  Mediolanensibus  noti-  ia%££$ fm 
ficat  victoriam  a  se  habitam  in  ripis  Mogii  prope  Franconfort  de 
Conrado  filio  Friderici  quem  fugavit ,  sexcentis  et  plus  captivatis 
occupatisque  spoliis  universis. 

(Edider.  Fb.  Hahn,  Coll.  monum.  vet.  et  recent.,  t.  I,  litt.  princ.  et  vir.,  p.  253, 
ii°  XXIX.  —  Boehmer,  Cod.  diplomat.  Moenofrancofurt.,  t.  I,  p.  77.) 

Henricus,  Dei  gratia  Romanorum  rex  semper  augustus,  Henrico  Advo- 
cato  potestati ,  consilio  et  communi  Mediolanensi  fidelibus  suis  gratiam 
suam  et  omne  bonum.  Cum  vestre  fidei  sinceritas  et  plena  devocio  inter 
ceteros  fideles  nostros  circa  personam  nostram  et  sacri  imperii  culmen 


(1)  Evidenter  agitur  de  victoria  ab  Henrico  Raspone  quinto  die  augusti  juxta  Francofurtum 
reportata. 


452  FRIDERICI  SECUNDI  [Ann.  1246. 

tanquam  matutinale  sydus  irradiet,  universitati  vestre  sereno  et  hilari 
animo  honorem  quem  nobis  et  Romano  imperio  tribuit  Altissimus  scribi- 
mus  et  mandamus.  Die  autem  electionis  nostre  a  nobis  solenni  principum 
indicta  curia,  in  festo  beati  Jacobi  apostoli(1),  Franchenfort  nobilem  im- 
perii  civitatem,  felicibus  auspiciis  signa  nostra  movimus  ad  celebracionem 
dicte  curie  properantes.  Quo  audito  Conradus  Frederici  quondam  impera- 
toris  filius  motus  intrinseci  doloris  aculeo ,  in  campo  circa  Franchenfort 
nobis  occurrit,  stipatus  multitudine  bellatorum,  volens  nobis  indicte  curie 
celebrationem  totis  viribus  temere  prohibere.  Verum  Hcet  die  dominico(2) 
castra  sua  ultra  aquam  Mogii  in  loco  munito  posuisset,  aquam  et  locum 
pro  munimine  eligendo,  nos  tamen  et  qui  nobiscum  erant  principes  ipsum 
et  ejusdem  acies  aggressi  fuimus,  et  ipse  subilo  cum  suis  versus  in  fugam, 
tergum  nobis  et  non  faciem  ostendit ,  fugamque  arripuit  quam  solent 
arripere  cum  sacro  imperio  decertantes,  nobisque  campo  relicto  cum 
curribus,  tentoriis  et  spoliis  universis,  ex  suis  DCXXIII  captivavimus, 
preter  occisos  in  campo  et  illos  qui  metu  percussi  in  Mogio  sunt  sub- 
mersi(3).  Gaudeatis  ergo  in  Domino  et  in  potencia  virtutis  ejus,  qui  in 
nostra  primitiva  gubernacione  imperii  dignatus  est  de  filio  adversarii 
nostri  dare  victoriam  gloriosam.  Speramus  enim  in  Domino  quod  contra 
patrem  ejus  triumphabimus  eo  more  quo  triumphare  solent  principes 
Romanorum. 

Sequitur  et  altera  ejusdem  viri  principis  ad  eosdem  epistola  qua  con- 
flictum  eumdem  memorat,  nihil  novi  addito  nisi  quod  diem  praelii  ad  quin- 
tum  intrantis  augusti  prefigit. 


(4)  Scilicet  25  julii,  ut  supra. 

(2)  Non  bene  liquet  utrum  dies  dominica  ante  festum  beati  Jacobi  (24  julii)  an  post  idem 
festum  (31  julii)  intelligi  debeat.  Hanc  tamen  ultimam  diem  verisimilius  audiendam  credimus. 

(3)  Anno  1246  in  die  Sancti  Oswaldi  regis  (5  augusti)  conflictum  habuit  Conradus  rex  prope 
fluvium  Nidda,  ad  quem  miserunt  Wormacienses  armatos  et  naves  bellicas.  Annal.  Wormat., 
ap.  Boehmer,  Fontes,  t.  II,  p.  185.  Heinricus  rex  collecto  praeclaro  exercitu  cum  Conrado  sibi 
resistere  conante  juxta  fluvium  Mogum  non  longe  ab  oppido  Frankenfurt  nonis  augusti  con- 
flixit  et  ...  victor  existens  ad  mille  fere  viros  captivos  abduxit.  Chronic.  Erphurd.,  ibidem,  t.  II, 
p.  204.  Cf.  Annal.  Argentin.,  ibidem,  t.  II,  p.  108,  et  Albert.  Stad.  ad  annum. 

Fridericus,  Romanorum  imperator,  Friderico  de  Antiochia  filio  s^m 
suo,  imperii  in  Tuscia  generali  vicario,  mandat  ut  abbatem  et   25  augusti.' 
conventum  Sancti  Salvatoris  de  Monte  Amiato  mittat  in  posses- 
sionem  decimarum  castri  Montisnigri;  cujus  executionem  mandati 
Fridericus  de  Antiochia  Constantino  de  Sicilia  vicario  comitatus 
Senarum  et  Glusii  committit. 

(Inedit.  ex  origin.  in  pergam.  in  archiv.  diplomat.  Florent. ;  cujus  copiam  G.  Rosi 
quondam  hujus  archivi  praefectus  liberaliter  nobis  fecit.) 

Fridericus  de  Antiochia  domini  imperatoris  filius,  sacri  imperii  in 
Tuscia  ab  Ameiia  usque  Cornetum  et  per  totam  Maritimam  vicarius  gene- 
ralis,  nobili  viro  domino  Constantino  de  Sicilia ,  vicario  in  comitatu  Sena- 
rum  et  episcopatu  Clusiensi,  salutem  et  amorem  sincerum.  Nuper  recepi- 
mus  sacras  imperiales  literas  in  hac  forma :  — Fredericus,  etc. ,  Frederico  de 
Antiochia,  etc.  Ex  querela  abbatis  et  conventus  monasterii  Sancti  Salva- 
toris  de  Monte  Amiato,  nostrorum  fidelium,  nostra  nuper  serenitas  intel- 
lexit  quod  cum  dudum  per  judices  magne  curie  nostre  sententialiter 
pronuntiatum  fuerit  ul  mitterentur  in  possessionem  vel  quasi  juris  perci- 
piendi  decimas  de  possessionibus  castri  Montis  Nigri,  et  pro  decimis 
hactenus  per  decennium  subtractis  et  de  cunctis  eisdem  extimatis  in  quin- 
quaginta  libraspisanorum  parvorum[eos]induceremus  in  possessione  bono- 
rumuniversitatis  ipsius  pro  mensura  debiti  declarati,  velud  in  scripto  ipsius 
sententie  plenius  continetur,  licet  per  nostras  licteras  mandatum  fuisset 
Pandulfo  deFasianella,  dudum  in  Tuscia  vicario  generali,  proditori  nostro, 
ut  sententia  ipsa  executioni  debite  mandaretur,  nondum  tamen  potuerunt 
esecutionem  dicte  sententie  ut  asserunt  obtinere.  Cum  igitur  nicchil  prosit 
sententias  ferri  nisi  esecutio  debita  subsequatur,  filiationi  tue  precipiendo 
mandamus  quatenus  tenore  ipsius  sententie  diligenter  inspecto,  ipsam 
proutjuste  lataest,  debite  facias  esecutioni  mandari.Datum  apudSanctam 

Cristinam ,  XXV  augusti ,  IIII  indictione.  Quocirca  vobis  imperiali  auc- 
toritate  qua  fungimur  precipiendo  mandamus  quatenus  dictarum  imperia- 
lium  litterarum  inspecto  tenore,  ipsam  sententiam  pro  dictaabbatia  latam 
vice  nostra  esecutioni  debite  demandetis,  et  ad  ipsum  imperiale  manda- 
tum  esequendum  vos  esecutorem  nostrum  duximus  statuendum. 
Datum  Cortone,  quarto  octubris,  V  indictione. 

Exemplate  fuerunt  hee  lictere  apud  Canpilium  coram  domino  Mainecto 
judice  de  Prato  et  Jacoppo  notario  testibus  presenlibus,  in  anno  Domini 
millesimo  CCXLVI,  V  indictione,  XX  octubris. 

Ego  Andreas  notarius  quod  superius  continetur  de  mandato  domini 
Constantini  de  Sicilia  vicarii  comitatus  Senarum  et  Clusii  exemplavi  et 
publicavi. 


Pascalis  de  Aversa,  irnperialis  Melfiae  judex,  ad  petitionem  Leo- 
nardi  Cavensis  abbatis ,  in  publicum  documentum  redigi  facit 
Friderici  imperatoris  rescriptum  Guillelmo  de  Palma  justiciario 
Basilicatae  directum  quo  jubet  ut  idem  abbas  et  monasterium  ejus 
pacifica  casalis  Churuzosimi  possessione  gaudeant,  ad  quod  Adi- 
nulfus  temere  manus  extenderat. 

(Inedit.  in  archiv.  monast.  Cavens.,  ex  transumpto  originali,  arca  III,  n8  63.) 

Anno  dominice  incarnationis  millesimo  ducentesimo  quadragesimo 
nono,  imperante  domino  nostro  Friderico,  Dei  gratia  excellentissimo 
Romanorum  imperatore  semper  augusto,  Jerusalem  et  Siciiie  rege,  impe- 
rii  autem  ejus  anno  vicesimo  nono,  regni  vero  in  Jerusalem  anno  vice- 
simo  quarto,  et  in  Sicilia  anno  quinquagesimo  secundo,  feliciter,  amen, 
die  sabbati  octavo  mensis  madii ,  indictione  septima,  aputMelfiam,  nos 
Pascalis  de  Aversa  imperialis  Melfie  judex,  Johannes  puplicus  notarius 
civitatis  ejusdem,  presentis  scripti  serie  declaramus  quod  presentibus 
nobis  et  subscriptis  testibus  licteratis  ad  hoc  specialiter  convocatis,  reve- 

rendus  vir  dominus  Leonardus  venerabilis  Cavensis  abbas  exposuit 
nobis  quod  cum  impetrasset  quoddam  sacrum  rescriptum  ab  imperatoria 
majestate  ad  nobilem  virum  dominum  Guilielmum  de  Palma  imperialem 
justitiarium  Basilicate,  quia  intererat  sua  et  monasterii  sui  predictum 
rescriptum  habere  transumptum,  rogavit  nos  ut  idem  rescriptum  tran- 
scribi  et  redigi  faceremus  in  puplicum  documentum.  Nos  autem  peti- 
tionem  suam  ut  juri  consonam  admittentes,  quia  vidimus  et  legimuspre- 
fatum  sacrum  imperiale  rescriptum  sigillatum  sacro  imperiali  sigillo 
cereo  quod  vidimus  in  prima  figura  omni  litura  et  suspicione  carens ,  de 
verbo  ad  verbum  illud  transcripsimus  et  redegimus  in  presens  puplicum 
munimentum ;  cujus  rescripti  tenor  per  omnia  talis  est : 

Fredericus,  Dei  gratia  Romanorum  imperator  semper  augustus,  Ieru- 
salem  et  Sicilie  rex,  Guillelmo  de  Palma  justitiario  Basilicate  fideli  suo 
gratiam  suam  et  bonam  voluntatem.  Querelam  venerabilis  abbatis  Ca- 
vensis  fidelis  nostri  recepimus  continentem  quod  cum  predecessores  sui 
et  ipse  casale  Churuzosimi  situm  in  justitiariatu  Basilicate  in  valle  Segni 
longo  jam  tempore  pro  parte  monasterii  sui  paciffice  possederunt  et 
quiete,  nuper  Adinulfus  quadam  occasione  inventa  quod  castrum  Nohe 
quod  fuit  quondam  Ugonis  de  Claromonte  proditoris  nostri,  cum  pertinen- 
tiis  suis  sibi  serenitas  nostra  concessit,  ad  predictum  casale  in  pertinen- 
tiis  ipsis  positum  temere  manus  extendens  ab  hominibus  casalis  ipsius 
fecit  sibi  juramenta  prestari,  et  homines  ac  priorem  ecclesie  casalis  ipsius 
indebite  aggravat  et  molestat,  in  ipsius  abbatis  et  monasterii  sui  preju- 
dicium  manifestum.  Eo  itaque  super  hoc  provideri  sibi  benigniter  sup- 
plicante,  fidelitati  tue  precipiendo  mandamus  quatinus  cum  intentionis 
nostre  non  fuerit  vel  mandati  quod  sub  tali  pertinentiarum  involucro 
monasterium  ipsum  casalis  predicti  possessione  seu  dominio  privaretur, 
tu  totum  id  quod  sic  injuste  occasione  predicta  de  eodem  casali  factum 
inveneris  in  prejudicium  supplicantis  in  irritum  revocans,  predictum 
abbatem  pro  serviciis  nostris  absentem  (1 ),  monasterium  suum,  ejusdem 


(I)  Cavensis  abbas  a  legatione  sua  ad  curiam  Romanam  nondum,  ut  videtur,  redierat.  Vid. 
supra,  p.  421  et  426. 

priorem  ejusdem  casalis  et  homines  ipsius  facias  paciffica  possessione 
gaudere  nec  permictas  ipsos  priorem  et  homines  ab  eodem  Adinulfo  in 
aliis  indebite  molestari. 

Datum  Sore,  ultimo  augusti,  quinte  indictionis  (1). 

Quod  predictum  sacrum  imperiale  rescriptum  ego  qui  supra  Johannes 
puplicus  Melfiensis  notarius  transcripsi  de  verbo  ad  verbum,  quia  origi- 
nale  vidi  et  legi  una  cum  predicto  judice  et  testibus  subnotatis,  et  presens 
publicum  documentum  nostro  consueto  signo  signavi,  subscriptibnibus 
predicti  judicis  et  subscriptorum  testium  roboratum. 

f  Melfia  Pascali  gaudet  sub  judice  tali. 

f  Judex  Joannes  de  Melfia  interfui. 

f  Ego  Barchus  de  Ateclino  me  subscripsi. 

f  Ego  Clemens  de  Ammatis  prescripta  confirmo. 

f  Ego  Angelus  olim  filius  Johannis  de  Ligorio  testis  sum. 


Fridericus,  Romanorum  imperator,  scribit  Sarracenis  [Siciliae] 
rebellionem  eorum  increpans  et  se  ad  ultionem  paratum  nuntians, 
nisi  praefixo  tempore  e  montibus  ad  planitiem  descendant. 

(Edider.  Martene  et  Durand,  Ampliss.  collect.,  t.  II,  col.  1154-1155,  n°  XXII; 
coll.  cura  cod.  Bibl.  Cesar.  Paris.,  fonds  Saint-Germain-Harlay,  pars  II,  n°  54.) 

Fridericus,  etc,  Sarracenis,  etc.  Si  essetis  homines  et  discretionem 
aliquam  haberetis,  studeretis  utique  vestre  presumptionis  processus  cas- 
tigatione  propria  prevenire  nec  expectare  sub  insana  fiducia  et  spei  fal- 


(1)  Hujus  indictionis  notatio  non  admitti  potest,  quum  quinta  indictio  mense  augusto  in 
annum  1247  incidat  et  tunc  temporis  Fridericus  in  obsidione  Parmae  ut  infra  patet,  detine- 
retur.  Unde  credendum  sive  scribam  imperialem  in  originali  sive  notarium  Melfiensem  in 
transumpto  erronee  verbum  quinte  pro  quarte  scripsisse ;  nisi  sit  arbitrandum ,  quod  jam 
suspicati  sumus,  indictionem  graecam  ab  ultimo  die  augusti  initium  aliquando  cepisse.  Cf. 
Introduct.,  part.  diplomatique,  p.  XLIII. 


Indict.  5.]  HISTORIA  DIPLOMATICA.  457 

lacis  insania  quousque  in  vos  exerceatur  gladius  debite  ultionis  (1).  Sed 
ut  videmus  et  experientie  facti  evidentia  fidem  facit,  ob  immanitatem 
vestrorum  facinorum  que  vix  misericordie  veniam  promerentur,  tradidit 
vos  Deus  in  sensum  reprobum ,  ut  intellectum  habentes  ipsius  effectum 
in  vestram  perniciem  pervertatis.  Et  sic  dum  temeritatis  vesania  vos 
efficit  in  nequilia  pertinaces ,  non  solum  ex  hoc  offendimur,  sed  ad  ulcis- 
cendum  que  ausu  temerario  contra  majestatem  nostram  illicite  perpe- 
trastis  et  adhuc  non  desinitis  perpetrare,  non  irrationabiliter  provocamur. 
Ideoque  rebellioni  vestre  damus  firmiter  in  mandatis  quod  munificentia 
nostra  vobis  adhuc  indulgentie  aditum  non  precludit,  ut  infra  spatium 
hujus  mensis  vobis  indultum  ad  cor  reversi ,  delictum  vestrum  satisfac- 
tione  congrua  expietis ,  de  montanis  ad  planitiem  descendentes. 


Magister  Gualterus  de  Ocra  regi  Angliae  significat  qualiter  cas-  [SePtembri.i 
trum  Capuacii  captum  et  deletum  fuerit  et  proditores  in  eodem 
inclusi  diversis  afflicti  poenis,  additque  imperatorem  in  Aleman- 
niam  circa  Pascham  iturum,  cum  Conradus  filius  ejus  duorum 
comitum  Suevorum  proditione  ab  hostibus  fuerit  devictus;  qui 
tamen  resumpsit  vires  et  principum  ex  partibus  citra  Sonam  auxi- 
lium  expectat. 

(Edid.  Matt.  Paris.,  Hist.  major  Anglor.,  ad  ann.  1246,  p.  479,  ex  edit.  Paris., 
1644;  coll.  cum  codice  Hargrave,  in  Britann.  Musaeo.) 

Illustri  regi  Anglie,  etc,  magister  W[alterus  de  Ocra]  .  . 

salutem.  Quia  scio  vos  letari  de  prosperitate  domini  mei,  noverit  domi- 
natio  vestra  quod  idem  dominus  noster  octo  diebus  circa  exitum  julii 
proximo  preteriti  (2),  tam  per  septem  trebuchetta  ordinata  que  tam  de 

(1)  Mense  julii  tertiae  indictionis  (1245),  in  novam  rebellionem  Saraceni  Siciliae  insurrexe- 
rant,  utnos  monet  Appendix  ad  Galfr.  Malat.,  ap.  Muratori,  Scriptor.,  t.  V,  p.  605. 

(2)  Id  est  23  julii  :  sed  litteris  ipsius  imperatoris,  quum  diem  17  ejusdem  mensis  indicent, 
major  fides  videlur  adhibenda. 

VI.  58 


» 

die  quam  de  nocte  in  castrum  Capuacii  projicere  non  cessabant  quam  per 
insultus  validos  et  continuos  quinque  dierum  similiter  tam  de  die  quam 
de  nocte  factos,  Theobaldum  Franciscum,  Gisolfum  de  Mannia  (o),  Guil- 
lelmum  de  Sancto  Severino,  Galfridum  de  Morra,  Robertum  etRichardum 
de  Phasanellis  proditores  et  reos  mortis  sue  cum  centum  et  quinquaginta 
aliis  inter  milites,  balistarios  et  alios  familiares  ipsorum,  de  quibus  erant 
quadraginta  Lombardi  obsides  et  proditionis  tempore  per  Theobaldum 
ipsum  liberati,  ad  illam  impotentiam  deduxit  quod  nulla  ratione  nec  de 
persona  nec  de  membris  poterant  se  juvare.  Et  sic  per  insultus  predictos, 
captum  est  castrum  ipsum  cum  omnibus  supradictis;  qui  omnes  ante- 
quam  ducerentur  ad  dominum ,  salvo  mandato  domini  pape  (b),  exocu- 
lati  sunt,  omnibus  ipsis  et  singulis  manu,  naso  et  tibia  mutilatis.  Et  dis- 
posuerat  dominus  predictum  Theobaldum  cum  aliis  quinque  reis  mortis 
sue  per  diversa  mundi  climata  ad  omnes  reges  et  principes  cum  bulla 
papali  impressa  in  fronte  ibidem  inventa  in  publicam  proditionis  notitiam 
destinare  (1).  Capte  sunt  ibi  etiam  viginti  due  nobiles  domine  conjugate, 
vidue  et  puelle  et  de  mandato  domini  certis  custodibus  assignate  (2), 
castrumque  ipsum  a  primario  lapide  fundamenti  eversum  est,  et  quic- 
quid  intra  preter  personas  inventum  est,  redactum  est  illico  in  cineres  et 
favillas  (3).  Idem  autem  dominus  imperator  omnibus  ordinatis  et  cum 
Romanis  et  Venetis  (4)  jam  bona  pace  firmata,  cum  ingenti  militia  circa 
Pascha[m]  juravit  et  infaillibiliter  ordinavit  in  Alemaniam  se  conferre, 

(a)  Ita  nomen  eorrigimus  ex  Mss.  Hargrave  in  Bibl.  Britann.  Musaei,  dum  in  ira- 
presso  minus  recte  legatur  Guillelmum  de  Mann. 

(b)  Locus  obscurus,  nisi  per  ironiam  habeatur. 


(1)  Cf.  supra,  p.  441. 

(2)  Fazellus  [Dereb.  Sicul.post.  decad.,  lib.  VIII)  asserit  istas  in  subterraneis  palatii  Panor- 
mitani  carceribus  inclusas  inedia  interiisse;  et  in  anno  1514  duo  cadavera  feminea  vestita 
adhuc  et  bene  servata  a  fossoribus  reperta  fuisse. 

(3)  Sed  et  ipsae  personae,  quum  auctor  Appendicis  ad  Galfridum  de  Malaterra  conjuratos 
omnes  apud  Neapolim  igne  concrematos  fuisse  testetur. 

(4)  De  pace  cum  Venetis,  cf.  Andr.  Danduli  chron.,  ap.  Mcrator.,  Scnpfor.,  t.XII,  p.  356, 
et  quae  supra  monuimus,  p.  344,  not.  2.  De  pace  verocum  Romanis  non  tam  bene  liquet. 

ubi  dominus  rex  filius  ejus  in  festo  Sancti  Jacobi  (1 )  proximo  preterito 
cum  inimicis  incaute  congressus  est,  per  proditionem  duorum  comitum 
Suevorum  (a),  de  Vitenbergo  videlicet  et  de  Gruningen  (b),  qui  receptis  a 
summo  pontifice  VI  millibus  (c)  marcarum  argenti,  conventione  preterea 
facta  et  per  litteras  apostolicas  confirmata  cuilibet  eorum  de  medietate 
ducatus  Suavie ,  si  rege  in  campo  deducto  et  hora  belli  ibidem  dimisso 
de  exercitu  recederent  sine  bello  repenti  proditione;  et  sicut  pepigerant 
in  primo  belli  congressu  depressis  vexillis  el  vadato  flumine,  cum  duobus 
millibus  militum  et  balistariorum  fugiendo,  de  exercitu  recesserunt.  Rex 
ipse  in  magno  discrimine  in  medio  inimicorum  suorum  cum  mille  tantum 
equitibus  remanens,  quantumcumque  tam  ipse  quam  sui  qui  remanse- 
rant  cum  eo  pugnarent  viriliter,  perdidit  tamen  ad  ultimum  ducentos 
de  suis  et  seipsum  salvavit  in  civitate  de  Francford.  Post  paucos  autem 
dies  predictis  omnibus  qui  capti  fuerant  liberatis  per  fidejussionem  vel 
obsides  aut  redemptis,  resumptis  magnifice  viribus,  adversarios  suos 
ubique  potenter  persequitur  et  expugnat.  Enim  vero  (d)  ituri  sunt  ad 
eum  de  regno  Francie  et  Burgundie  [exj  partibus  citra  Sonam  tum  de 
consanguineis  suis,  tum  de  amicis  domini  nostri,  quingenti  milites  cum 
quibus  vadunt  dux  Burgundie,  dux  Lotharingie,  comes  Cabillonensis  et 
comes  Barrensis  (e). 

(a)  In  impresso  Suessiorum;  quod  ita  videtur  emendandum  ex  sequentibus. 

(&)  In  impresso  legitur  de  Citobergo  videlicet  et  de  Croheligo,  quae  quidem  nomina 
incod.  Hargrave  mutila  quoque  sunt.  Correximus  vero  juxta  Stalin,  Gesch.  von  Wir- 
temberg,  t.  II,  p.  195-196. 

(c)  VII  millibus,  in  edit.  1684. 

(d)  In  impresso,  sed  male,  et  numero. 

(e)  In  impresso,  sed  male,  comes  Cabilonomie  et  comes  Barremie;  inMss.  Hargrav., 
Burenn. 


(1)  Rectius  vero  quinto  die  intrante  augusti,  si  fides  litteris  Henrici  Rasponis  superius  allatis 
adhibeatur,  et  etiam  chronicis  coaevis.  Cf.  supra,  p.  452  et  not.  3. 


/iGO 


FRIDERICI  SECUNDI 


[Ams.  1246. 


Fridericus ,  Romanorum  imperator,  cuidam  capitaneo  scribit, 
commendans'  eum  quod  ceperit  Masnerium  de  Burgo  potestatem 
Parmae  et  eum  ad  curiam  suam  cum  compedibus  ferreis  trans- 
miserit. 

(Edit.  in  Petri  de  Vin.  epist.,  lib.  V,  cap.  LVIII  et  LIX;  coll.  cum  cod.  Vatican., 
n°  5985,  fol.  88  verso,  et  cod.  Cotton.  Vespas.  A  xi  in  Bibl.  Musaei  Britannici.) 

I. 

Devotionis  tue  literas,  quas  per  Petrum  de  Sora  nuncium  tuum  nostro 
culmini  destinasti ,  benignitate  recepimus  consueta,  et  intellectis  diligen- 
ter  tam  his  que  eedem  litere  continebant  quam  his  que  idem  nuncius 
luus  pro  parte  tua  nostre  exposuit  majestati,  laudabile  studium  tuum  et 
solicitudinem  condecentem,  quam  circa  captionem  M.  de  Burgo,  qui  pro 
anno  presenti  in  Parma  potestas  exlitit  per  nostram  excellentiam  ordina- 
tus  (1),  apposuisti,  merito  commendantes,  tibi  duximus  taliter  responden- 
dum  quod  M.  memoratus  cum  uno  familiari  suo  W.  nomine  per  nostram 
celsitudinem  est  in  marestalla  nostra  receptus,  de  nostre  celsitudinis 
mandato;  quem  suprascriptus  P.  nuncius  tuus  cum  compedibus  ferreis  et 
dextra  in  manu  fideliter  assignavit;  eodem  P.  nuncio  tuo  asserente  alium 
familiarem  ejusdem  M.  nomine  G.  quem  cum  eodem  M.  et  alio  famulo 
suo  ad  nostram  curiam  per  eundem  tuum  nuncium  destinabas  et  de  quo 
tue  litere  faciebant  mentionem ,  per  te  tanquam  innocentem  a  Casali  re- 
vocatum  et  ad  te  remissum  firmiter  extitisse,  sicut  eidem  tuis  literis 
injunxisti. 


(1)  Agitur  de  Masnerio  de  Burgo,  Cremonensi,  quicirca  mensem  augustum  1246  mandante 
imperatore  captus  fuit.  Eo  ipso  tempore  quidam  Cremonenses  de  gente  Sommi  in  publica  Par- 
mae  platea  detruncati  sunt,  sicut  nos  monet  Affo  in  sua  Parmensi  historia. 

II. 

Solita  benignitate  recepit  nostra  serenitas  literas  quas  misisti.  Per  quas 
quia  percepimus  ad  tuam  noticiam  pervenisse  ex  relatione  plurium,  qui 
P.  nuncio  tuo  obviaverant ,  per  te  cum  Masnerio  de  Burgo  captivo  ad 
nostram  curiam  destinato,  quod  idem  P.  tui  mandati  temerarie  fines 
excedens ,  prefatum  M.  captum  ad  supplicationes  quorundam  per  viam 
solutum  ducebat,  cum  te  asseras  eidem  dedisse  sub  pena  persone  distric- 
tius  in  mandatis  ut  semper  usque  ad  curiam  nostram  cum  compedibus  et 
dextra  in  manu  ducere  deberet  eundem ;  et  ideo  supplicasti  quod  si  sic 
sine  dextra  et  compedibus  dictum  M.  ad  nos  perduci  contingeret  per 
eundem,  non  tibi,  sed  fatuitati  et  ausui  temerario  ejusdem  nuncii  nostra 
dignaretur  ascribere  celsitudo  :  tua  noscat  devotio  quod  idem  P.  nuncius 
tuus  supradictum  M.  cum  compedibus  et  dextris  in  manibus  marescalcie 
nostre  caute  et  fideliter  assignavit.  De  eo  autem  quod  industria  tua  scrip- 
sit  ut  super  liberatione  ipsius  cautius  procedere  deberemus,  taliter  res- 
pondemus  quod  ad  ejusdem  liberationem  non  antea  procedemus ,  quam 
per  te  didicerimus  quod  inde  magis  nostris  expediat  servitiis  et  honori. 


Fridericus,  Romanorum  imperator,  Angelo  de  Pavia  procura- 
tori  curiae  in  terra  Barensi  mandatum  quoddam  transmittit  pro 
archiepiscopo  Barensi  fideli  suo. 

(Extract.  potius  quam  editum  in  opere  cui  titulus  :  Collegw  Mabilloniano,  p.  161, 
ex  quodam  instrumento  cathedr.  ecclesiae  Barensis;  cujus  copiam  integram 
frustra  disquisivimus ,  unde  argumentum  hujus  chartae  melius  exprimendi 
nobis  facultas  advenisset.) 

Anno  incarnationis  domini  nostri  Jesu  Christi  millesimo  ducentesimo 
quadragesimo  septimo,  imperii  vero  domini  nostri  Frederici  invictissimi 
Romanorum  imperatoris  semper  augusti  anno  vicesimo  septimo,  regni  ejus 


Baroli , 
19  octobris. 

Jerusalem  anno  vicesimo  secundo(1)  et  regni  Sicilie  anno  quinquagesimo, 
mense  octobris,  vicesimo  secundo  ejusdem,  indictionis  quinte;  nos  Johan- 
nes  Johannoccius  imperialis  Barensis  judex,  Jacobus  Leonis  Biviani,  Do- 
ferius  Petri  de  Archiepiscopo  et  Saracenus  notarius,  cives  Barenses,  testes 
subscripti  ad  hoc  specialiter  vocati ,  fatemur  quod  dominus  Nicolaus  de 
Sancto  Thoma,  procurator  domini  Barensis  archiepiscopi ,  veniens  coram 
nobis  produxit  et  hostendit  nobis  sacras  imperiales  litteras  sigillatas  sacro 
imperiali  cereo  sigillo;  quarum  continentia  talis  est : 

Fredericus,  Dei  gratia  Romanorum  imperator  semper  augustus ,  Jeru- 
salem  et  Sicilie  rex,  Angelo  de  Pavia  magistro  procuratori  curie  sue  in 
terra  Bari  fideli  suo  gratiam  suam  et  bonam  voluntatem.  Pro  parte  vene- 
rabilis  Barensis  archiepiscopi  fidelis  nostri  celsitudini  nostre  fuit  humiliter 
supplicatum  ut  

Datum  Baroli,  nono  decimo  octobris,  quinte  indictionis. 


[1246.]  Fridericus,  Romanorum  imperator,  declarat  per  privilegia  a  se 
ecclesiae  Sancti  Nicolai  de  Baro  concessa  nibil  fuisse  derogatum 
juribus  parochialibus  et  congruae  subjectioni  quae  ecclesiae  archie- 
piscopali  Barensi  competunt. 

(Extract.  potius  quam  cdit.  ap.  Gabbuba,  Serie  crit.  de'  sacri  past.  Baresi,  1. 1, 
p.  214,  in  nota,  ubi  privilegium  quasi  insertum  memorat  in  lite  inter  archie- 
piscopum  Guevaram  et  priorem  Pignatellum  contestata  anno  1798.) 


Cum  nos  preteritis  annis  nonnuila  privilegia  concessimus  venerabili 
priori  et  clericis  ecclesie  Sancti  Nicolai  de  Baro  que  a  nobis  nostra  cap- 

(1)  Istae  chronologicae  notae  in  annum  1247  optime  conveniunt,  licet  major  indictionis 
numero  6des  adhibenda  videatur.  Forsitan  notarius  in  hoc  instrumento  initium  anni  incarna- 
tionis  cum  ipso  indictionis  novae  initio ,  videlicet  ad  primum  septembris  diem ,  admisit ,  sicut 
aliquando  in  Apulia  fieri  solebat. 

pella  facta  est  et  sub  regum  Sicilie  speciali  protectione  fuit,  idcirco  factum 
est  ut  iidem  prior  et  clerici  multa  de  novo  attemptaverint  contra  jura 
parochialia  et  debitam  subjectionem  (a)  que  ecclesia  Barensis  antiquitus 
semper  in  ea  habuisse  dignoscitur  sub  ducibus  Apulie  et  regibus  Sicilie. 
Nos  igitur  attendentes  ecclesiastice  justitie ,  declaramus  expresse  privile- 
giis  illis  priori  et  clericis  dicte  ecclesie  Sancti  Nicolai  de  Baro  concessis 
nihil  fuisse  derogatum,  imminutum  vel  sublatum  juribus  parochialibus  et 
congrue  subjectioni  que  archiepiscopali  ecclesie  competunt,  et  archiepi- 
scopo  Barensi,tanquam  abbati  Sancti  Nicolai  secundum  Rogerii  regis  pre- 
ceptum  et  Barensium  consensu ,  juste  debentur  in  eadem  ecclesia  Sancti 
Nicolai;  reservantes  tantum  nobis  jus(6)  protectionis  specialis  et  cappelle 
nostre  prioratus  providentiam  et  reddituum  omnes  rationes,  quibus  in 
rebus  nullum  jus  vel  canonem  archiepiscopus  Barensis  habuisse  certum 
est.  Ad  cujus  declarationis  et  jurium  confirmationis  robur  et  firmitatem 
[hanc]  paginam  scribi  et  sigilli  nostri,  etc.  (1). 


Innocentius  papa  respondet  Ludovico  regi  Franciae  quod  cum  mgdnni, 

r    r.  r  .  °'  *  .  5  novembris. 

nuntios  ad  se  miserit  pro  pace  inter  Ecclesiam  et  Fridericum 
quondam  Romanorum  imperatorem  reformanda,  ipse  eumdem 
recipere  annuit,  dummodo  velit  sincero  animo  ad  ecclesiasticam 
unitatem  redire. 

(Edid.  Raynald.,  Annal.  ecclesiast.,  ad  ann.  1246,  §  XXV,  e  regest.  Innoc.  IV, 
lib.  IV,  n°  32.) 

(a)  In  impresso  debile  subjectionis ,  male. 
(&)  In  impresso^wre. 


(4)  Omni  ope  destituti  qua  juvante  notas  hujus  documenti  chronicas  exhibere  potuerimus, 
circa  tempus  quo  fuerit  praecedens  mandatum  emissum  non  sine  quadam  probabili  conjectura 
idem  inseruimus. 

Innocentius,  etc,  Regi  Francie  illustri ,  etc.  Illius  devotionis  ardore 
progenitores  tui  erga  Ecclesiam  ferbuisse  noscuntur  quod  inter  ceteros 
orbis  principes  ipsius  Ecclesie  defensores  precipui  libertalem  ejus  non  so- 
lum  conservare,  sed  augere  multipliciter  studuerunt.  Super  eo  igiturquod 
tu  eisdem  progenitoribus  propagatione  sanguinis  et  devotionis  imitatione 
succedens  prefale  honorem  Ecclesie  ferventer  appetere  illumque  solicite 
procurare  operis  exhibitione  probaris,  celsitudinem  tuam  dignis  in  Domino 
laudibus  efferentes  gratiarum  tibi  quas  possumus  actiones  referimus.  Sane 
venerabilis  frater  noster  episcopus  Silvanectensis  et  dilectus  filius  G. 
custos  Bajocensis  tui  nuntii,  quos  nuper  ad  nostram  presentiam  desti- 
nasti,  inter  alia  nobis  ex  parte  tua  proponere  curaverunt  quod  inter 
Ecclesiam  et  Fridericum  quondam  imperatorem  pacem  desideras  refor- 
mari,ad  quam  tractandam  paratus  es  ob  zelum  Dei  et  reverentiam  Eccle- 
sie;  ex  quo  tibi  tenemur  non  modicum  instanter  inlerponere  partes  tuas. 
Verum  scire  te  volumus  quod  nos  et  fralres  nostri  ab  eo  tempore  quo 
fuimus  supra  regimen  universalis  Ecclesie  constituti  usque  ad  tempus 
concilii  Lugdunensis,  toto  ingenio  totaque  sollicitudine  instantes  opportune 
ac  importune  laboravimus,  in  vanum  tamen,  ad  pacem  hujusmodi  obti- 
nendam ;  unde  amodo  per  ea  que  precesserunt  non  speramus  posse  profi- 
cere  in  tractatu.  Sed  quia  Ecclesia  non  consuevit  claudere  gremium 
redeunti,  nos  ejus  exemplo  cujus  sumus  licet  immeriti  vicarii  constituti, 
qui  non  vult  mortem  peccatoris,  sed  ut  convertatur  et  vivat,  prefati  Fre- 
derici  salutem  appetimus  ipsumque  desideramus  recipere,  si  forsan  inspi- 
ratus  divinitus  redire  velit  ad  ecclesiasticam  unitatem ,  et  ob  specialis 
dignationis  affectum  quem  ad  tuam  personam  habemuset  de  quosperamus 
quod  non  permitteres  in  aliquo  decipi  sacrosanctam  Ecclesiam  matrem 
tuam,  agemus  quanto  mitius  et  benignius  cum  Deo  et  honore  Ecclesie 
sine  peccato  poterimus  cum  eodem.  Super  facto  vero  subsidii  terre  sancte, 
prefati  nuntii  tibi  responsionem  nostram  referent  viva  voce. 

Datum  Lugduni,  nonis  novembris,  anno  IV. 

Fridericus,  Romanorum  imperator,  justitiariis,  magistris  came- 
rariis  et  universis  officialibus  per  regnum  Siciliae  constitutis  man- 
dat  ut  equos,  arma,  victualia  et  necessaria  quaelibet  pro  Ludovico 
Francorum  rege  transfretare  disponente  per  regnum  suum  emi, 
extrahi  et  ad  partes  ultramarinas  deferri  libere  permittant. 

(Edid.  Du  Cange,  in  sua  Joinvillaneae  historiae  edit.,  p.  57;  nunc  coll.  cum  ori- 
ginali  in  archivo  Cesar.  Paris.,  Trisor  des  chartes,  J.  419,  n°  4.  De  bulla  aurea 
quae  huic  chartae  appendet  filis  sericis  amaranthini  coloris,  et  in  titulo  hujus 
voluminis  aere  incisa  patet,  satis  disseruimus.) 

Fredericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex,  justitiariis,  magistris  camerariis,  magistris  procurato- 
ribus,  magistris  fundicariis  et  universis  per  regnum  Sicilie  constitutis 
fidelibus  suis  gratiam  suam  et  bonam  voluntatem.  Gum  L.  illustris  rex 
Francorum ,  dilectus  amicus  noster,  quem  sinceri  amoris  integritate  com- 
plectimur,  ad  illius  honorem  qui  regibus  dat  salutem ,  pro  terre  sancte 
subsidio  signo  mirifice  crucis  assumpto  disponat  ad  partes  ultramarinas  in 
festo  Beati  Johannis  primo  future  sexte  inditionis  laudabiliter  transfretare; 
volentes  ejusdem  felicem  utinam  transitnm  et  suorum  regni  nostri  fertili- 
tate  fulciri,  fidelitati  vestre  precipiendo  mandamus  quatinus,  cum  in  eo 
rem  nostram  et  Conradi  Romanorum  in  regem  electi  et  regni  Jerosolimi- 
tani  heredis  karissimi  filii  nostri  quasi  agere  videamur,  equos,  arma, 
victualja  et  necessaria  quelibet  tam  pro  rege  predicto  quam  pro  hiis  qui 
de  suo  sunt  hospilio  vel  familia ,  per  regnum  nostrum  emi  sine  molestia 
ad  commune  pretium  quo  ipsius  emptionis  tempore  generaliter  distrahe- 
tur  in  regno  et  a  kalendis  proximo  futuri  mensis  martii  predicte  sexte  in- 
dictionis  in  antea  usque  per  totum  tempus  quo  predictus  rex  in  ultrama- 
rinis  partibus  pro  Christi  servitio  moram  trahet ,  emi  et  extrahi  de  regno 
libere  ac  illuc  deferri  tam  per  terram  quam  aquam  pro  eodem  negotio 
sine  derictu  (sic)  et  impedimento  quolibet  permittatis. 

VI.  59 

Datum  Lucerie,  anno  dominice  incarnationis  millesimo  ducentesimo 
quadragesimo  sexto,  mense  novembri,  quinte  indictionis. 


Fridericus,  Romanorum  imperator,  notum  facit  se  mercato- 
ribus  imperii  et  regni  sui  concessisse  ut  Francis  crucesignatis 
bladum  et  alia  victualia  suppeditare  possint,  idonea  sibi  praestita 
cautione  per  litteras  regis  Francorum  quod  eadem  victualia  ad 
necessitates  Aconensium  seu  aliorum  infidelium  suorum  non 
debeant  converti. 

(Inedit.  ex  origin.  in  archivo  Cesareo  Paris.,  Trisor  des  chartes,  J.  443,  n°  l; 
unde  sigilli  reliquiae  pendebant.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Tenore  presentium  notum  fieri  volumus  universis  quod 
nos  mercatoribus  omnibus  tam  de  imperio  et  regno  nostro  quam  de  regno 
Francie  et  quibuscumque  aliis  partibus  ad  terram  sanctam  una  cum 
Ludovico  illustri  rege  Francorum  dilecto  amico  nostro  transfretare  volen- 
tibus  licentiam  et  securitatem  dedimus  ut  per  imperium  et  regnum  nos- 
trum  bladam  (sic)  et  necessaria  quelibet  tam  pro  rege  predicto  quam  ba- 
ronibus,  militibus,  nobilibus  et  crucesignatis  aliis  cum  eodem  rege  in  terre 
sancte  subsidium  profecturis  a  kalendis  martii  prirao  future  sexte  indic- 
tionis  in  antea  usque  per  totum  tempus  quo  prefatus  rex  in  ultramarinis 
partibus  pro  Christi  servitio  moram  trahet,  emere,  et  postquam  per  litteras 
predicti  regis  nobis,  si  presentes  in  regno  fuerimus,  vel  nobis  absentibus, 
ei  qui  ibidem  gesserit  vices  nostras,  plene  constiterit  quod  idem  rex  in 
portu  sit  ad  partes  predictas  pro  Christi  servitio  transiturus,  extrahere  et 
ad  crucesignatos  pro  ipsorum  exercitu  valeant  sine  quolibet  impedimento 
deferre,  idonea  per  eosdem  mercatores  prestita  cautione,  seu  nobis  vel 
predicto  vices  nostras  gerenti  per  speciales  litteras  regias  fide  facta  quod 
res  de  regno  nostro  et  imperio  emptas  ab  eis  non  alio  quam  ad  crucesi- 


Indict.  5.]  HISTORIA  DIPLOMATICA.  467 

gnatos  et  pro  ipsorum  exercitu  deferre  presumant,  et  specialiter  quod  eas 
in  necessitates  et  utilitates  Acconensium  seu  quorumlibet  bannitorum,in- 
fidelium  seu  inimicorum  nostrorum  et  imperii  non  convertant.  Quocirca 
presentium  auctoritate  mandamus  quatenus  nullus  sit  qui  mercatores 
ipsos  cum  victualibus  et  rebus  aliis  quas  secum  deferent  ad  predictos,  im- 
pedire  temerarie  seu  molestare  presumat. 

Datum  Lucerie,  anno  dominice  incarnationis  millesimo  ducentesimo 
quadragesimo  sexto,  mense  novembris,  quinte  indictionis. 


Magnates  Franciae  ad  reprimendam  clericorum  arrogantiam  qui  tNovembri-J 
in  secularibus  judiciis  se  intromiserunt ,  sub  poena  amissionis 
bonorum  et  mutilationis  membri  statuunt  ut  nullus  clericus  vel 
laicus  aliquem  in  causam  trahat,  nisipro  haeresi,  matrimonio  vel 
usuris,  ut  ita  clerici  ad  statum  Ecclesiae  primitivae  reducantur. 

(Edit.  ap.  Matt.  Pabis.,  Hist.maj.  Anglor.,  ad  ann.  1247,  p.  483.  —  Preuv.  des 
libert.  de  VEglise  gallicane,  t.  I,  p.  99,  ex  archivo  Paris.,  Trdsor  des  chartes, 
Layettes,  Champagne,  VI,  n°  84 ;  nunc  vero  deficit.) 

Quia  clericorum  superstitio  non  attendens  quod  bellis  et  quorumdam 
sanguine  sub  Carolo  magno  et  aliis  regnum  Francie  de  errore  gentilium 
adfidem  catholicam  sit  conversum,  primo  quadam  humilitate  nos  seduxit, 
[et]  quasi  vulpes  se  nobis^opponentes  ex  ipsorum  castrorum  reliquiis  que 
a  nobis  habueranl  fundamentum ,  jurisdictionem  secularium  principum 
sic  absorbent  ut  filii  servorum  secundum  suas  leges  judicent  liberos  et 
filios  liberorum,  quamvis  secundum  leges  priorum  triumphatorum  debe- 
rent  a  nobis  potius  judicari  et  per  novas  constitutiones  non  deberet  ante- 
cessorum  nostrorum  consuetudinibus  derogari;  cum  nos  deterioris  condi- 
tionis  faciant  quam  Deus  etiam  voluit  esse  gentiles  cum  dixerit  :  Reddite 
que  sunt  Cesaris  Cesari  et  que  sunt  Dei  Deo;  nos  omnes  regni  majores 
attento  animo  percipientes  quod  regnum  non  per  jus  scriptum  nec  per 

clericorum  arrogantiam,  sed  per  sudores  bellicos  fuerit  acquisitum,  pre- 
senti  decreto  omnium  juramento  statuimus  et  sancimus  ut  nullus  clericus 
veljaicus  alium  (a)  de  cetero  trahat  in  causam  coram  ordinario  judice 
vel  delegato,  nisi  super  heresi,  matrimonio  vel  usuris,  amissione  omnium 
bonorum  suorum  et  unius  membri  mutilatione  transgressoribus  imminente, 
certis  a  nobis  super  hoc  executoribus  deputatis  ut  sic  jurisdictio  nostra 
ressuscitata  respiret,  et  ipsi  hactenus  ex  nostra  depauperatione  ditati  qui- 
bus  Dominus  propter  eorum  superbiam  profanas  voluit  revelare  conten- 
tiones,  reducantur  ad  statum  Ecclesie  primitive,  et  in  contemplatione 
viventes,  nobis  sicut  decet  activam  vitam  ducentibus,  ostendant  miracula 
que  dudum  a  seculo  recesserunt^). 


Ligue  entre  les  barons  francais  contre  les  empietements  du 
clerge.  Le  duc  de  Bourgogne,  les  comtes  de  Bretagne,  d'Angou- 
I6me  et  de  Saint-Pol,  sont  elus  pour  defendre  les  droits  de  la 
noblesse  et  appliquer  a  la  defense  commune  la  levee  annuelle  du 
centieme  du  revenu. 

(Edit.  ap.  Matt.  Paris.,  Hist.  maj.  Anglor..  p.  483.  —  Preuves  des  libert.  de 
1'Eglise  gallicane,  t.  I,  p.  99.  Latino  sermone  versionem  sive  exemplar  edidit 
quoque  Varin,  Arch.  administr.  de  Reims,  t.  I,  2e  part.,  p.  690,  ex  chartul. 
lacer.  Laudun.,  n°  6,  cum  his  notis  :  Datum  anno  Domini  millesimo  ducente- 
simo  XL  septimo  (sic  pro  sexto),  mense  novembris;  nunc  coll.  cum  origin.  in 
arch.  Cesar.  Paris.,  Trisor  des  chartes,  J.  198  B,  n°  84.) 

A  touz  cels  qui  ces  letres  verront  nos  tuit  de  qui  li  seel  pendent  en 
cest  present  escrit  faisons  asavoir  qe  nos  par  la  foi  de  noz  cors  qe  nos 

(a)  Legendum  tamen  aliquem. 


(1)  Cf.  supra,  epist.  Frederici :  Illos  felices,  etc,  in  qua  fere  eadem  verba  sunt :  Semper  fuit 
nostrae  voluntatis  intentio,  etc,  p.  393. 

avons  fiancees  somes  tenu  nos  et  nostre  hoir  a  touz  jors  a  aidier  li  uns 
a  1'autre  et  a  touz  cels  de  noz  terres  et  dautres  terres  qui  voudront  estre 
de  ceste  compaignie  a  porchacier  a  requerrir  et  a  deffendre  nos  droiz  et  les 
leur  en  bone  foi  (?)  anvers  le  clergie;  et  por  ce  qe  gries  chose  seroit  nos 
touz  assembler  por  ceste  besoigne  nos  avons  esleu  par  le  commun  assent 
et  octroi  de  nos  touz  le  duc  de  Borgoigne,  le  conte  Perron  de  Bretaigne, 
le  conte  d'Angolesme  et  le  conte  de  Saint  Pol  a  ce  qe  se  aucun  de  ceste 
communite'  avoit  a  fere  anvers  le  clergie  tel  ayde  comme  cil  quatre  de- 
vant  dit  esgarderoient  qe  on  y  deust  fere  nos  li  feriens.  Et  est  a  savoir 
qe  a  ce  deffendre  et  porchacier  et  requerrir  chascuns  de  ceste  compai- 
gnie  melra  par...  seirement  le  centiesme  de  la  vaillance  d'un  an  de  Ia 
terre  qe  il  tendra  et  chascuns  riches  hom  de  ceste  compaignie  fera  lever 
ces  deniers  an  son  pooir  chascun  an  a  la  Purification  Nostre  Dame  et  les 
deliverra  la  ou  il  sera  mestiers  por  ceste  besoigne  par  les  letres  pendanz 
de  ces  quatre  devant  nomez  o  des  duis  daus.  Et  se  aucuns  avoit  tort  et  il 
ne  le  vouloit  leissier  por  ces  quatre  devant  nomez,  il  ne  seroit  pas  aidiez 
de  la  communite\  Et  se  aucuns  de  ceste  compaignie  estoit  escommeniez 
por  tort  coneu  par  ces  quatre  qe  li  clergiez  li  feist,  il  ne  leisseroit  pas 
aller  son  droit  ne  sa  querele  por  escommeniement  ne  por  autre  chose 
com  li  face  se  ce  nest  par  lacort  de  ces  quatre  o  de  deus  daus,  eincois 
porsuiroit  sa  droiture.  Et  se  li  dui  des  quatre  moroient  ou  aloient  hors  la 
terre  li  autre  dui  qui  demoiroient  metroient  autres  deus  en  leu  de  ces 
deus  qui  auroient  ce  pooir  qui  est  ci  deseur  devis&z.  Et  sil  avenoit  qe 
li  troi  ou  les  quatre  alassent  hors  de  la  terre  ou  morrissent  li  douze  ou  li 
dis  des  riches  homes  de  ceste  comunit^  esliroient  autres  quatre  qui  au- 
ront  le  mesme  pooir  qe  li  quatre  devant  dit.  Et  se  cil  quatre  ou  aucun  de 
la  communite^  par  le  commendement  de  ces  quatre  faisoient  aucune  be- 
soigne  qui  aparteinst  a  la  communit^,  la  communite  lan  deliverroit.  Et 
ceste  chose  si  come  elle  est  ci  deseur  escrite  et  devisee  durra  a  touz  jors. 
Et  ce  fu  faict  an  l'an  de  l'incarnation  Nostre  Seigneur  mil  et  deus  cenz  et 
quarante  et  sis,  ou  mois  de  novembre  (1). 


(1)  Uoriginal  de  cette  piece,  endommagee  depuis  fort  longtemps,  porte  sur  le  repli  inferieur 

30  novembris. 

Henricus  [Raspo],  Romanorum  rex,  archiepiscopo  Ravennati 
fideli  suo  mandat  ut  viros  nobiles  de  partibus  Romaniolae  per 
Fridericum  quondam  imperatorem  ejectos  ad  recuperandas  res 
suas  confoveat,  quum  ipse  in  brevi  pro  negotio  Lombardorum 
agere  disponat. 

(Edit.  ap.  Raynald.,  Annal.  eccles.,  ad  ann.  1246,  §  X,  e  Rubeis,  Hist.  Raven- 
nat.,  lib.  VI.) 

Henricus,  Dei  gratia  Romanorum  rex  semper  augustus,  dilecto  principi 
suo  venerabili  patri  archiepiscopo  Ravennati  gratiam  suam  et  omne 
bonum.  Cum  inter  ceteros  mundi  prelatos  sis  membrum  sacri  imperii  spe- 
ciale,  honestatem  tuam  decet  merito  esse  sollicitam  et  intentam  ad  ea 
que  noscuntur  ad  promotionem  negotiorum  Ecclesie  et  imperii  pertinere. 
Specialem  itaque  super  ea  de  te  fiduciam  detinentes,ex  probitate  persone 
tue  maxime  nostris  auribus  instillata,  devotionem  tuam  requirimus  atten- 
tius  et  monemus  quatenus  viros  nobiles  qui  de  Arimino,  Ravenna  et  Fa- 
ventia  et  aliis  civitatibus  et  castris  Romaniole  per  Fredericum  quondam 
imperatorem  tunc  super  eos  regnantem  ex  domibus  propriis  sunt  ejecti  ac 
bonis  omnibus  spoliati,  quantum  scis  et  potes,  debeas  consilio  et  auxilio 
confovere  ac  eos  efficaciter  inducere  non  desinas  ut  ipsi  unanimiter  ad 
confusionem  suorum  inimicorum  et  recuperationem  rerum  suarum  quan- 


du  parchemin  vingt-deux  trous  destin^s  a  recevoir  les  lacs  de  vingt-deux  sceaux.  Mais  il  n'y 
a  plus  que  douze  cordelettes  de  chanvre,  tantot  blanches,  tantdt  vertes,  dans  la  partie  gauche. 
Des  fragments  de  sceaux  en  cire  blanche  adherent  encore  a  la  seconde  et  a  la  troisieme  de 
ces  cordelettes.  Au-dessus  du  premier  sceau  on  lit  :  Senescallus  Campanie  :  ce  qui  d&igne 

evidemment  le  sire  de  Joinville;  au-dessus  du  second  :  G         de  Beollemont;  au-dessus  du 

troisieme  :   de  Valeri.  Aucune  trace  d'6criture  n'apparait  au-dessus  des  autres  sceaux. 

Cot  exemplaire  6tait  peut-etre  celui  qui  6tait  destine  a  faire  preuve  pour  la  Champagne ,  et 
l'on  n'y  aura  designe  nominativement  que  les  trois  barons  qui  appartenaient  a  cette  province. 


Indict.  5.]  HISTORIA  DIPLOMATICA.  471 

tum  possint  operam  exhibeant  efficacem.  Quia  tamen,  sicut  accepimus, 
dilectorum  fidelium  nostrorum  Ravennatium  auxilium  contra  eos  esse  pre 

ceteris  opportunum  ,  nos  eis  super  hoc  nostras  dirigere  litte- 

ras  speciales  quas  eisdem  per  te  ex  parte  nostra  petimus  et  volumus 
presentari,  volumus,  et  mandamus  ut  ad  ea  feliciter  exequenda  ipsos 
nomine  nostro  secundum  collatam  tibi  a  Deo  prudentiam  moneas  effica- 
citer  et  inducas.  Nostrorum  quoque  actuum  statum  et  qualiter  Sueviam 
hostiliter  invadamus,  jam  fere  omnibus  illius  terre  nobilibus  ad  pedes 
nostre  celsitudinis  inclinatis,  et  quid  de  tuo  et  aliorum  Lombardorum  ne- 
gotio  in  brevi  agere  disponamus,  tibi  quam  cito  per  solemnes  nostros 
nuntios  curabimus  destinare. 

Datum  Wartlt(1),  pridie  kalendas  decembris,  indictione  V. 


Fridericus,  Romanorum  imperator,  scribit  Ezelino,  Saracenis  noSSmj 
Siciliae  ad  mandata  sua  redire  coactis,  non  jam  adesse  impedi- 
menta  quae  suum  in  Italiam  reditum  retardent. 

(Edit.  in  Petri  de  Vin.  epist.,  lib.  II,  cap.  XII;  coll.  cutn  cod.  Bibl.  Paris.,  fonds 
Saint-Germain-Harlay,  n°  455,  et  anc.  fonds  latin,  n°  8567;  cum  hoc  titulo  : 
Fridericus  imperator  regi  Sardinie  filio  suo.) 

Qualiter  post  obtentam  nuper  de  proditorum  nostrorum  insania  nefanda 
victoriam,  fortuna  celebris  noviter  nostris  processibus  quos  divina  semper 
clementia  comitatur  arriserit ,  tue  fidelitatis  auditui  presenti  stylo  letifico 
nunciamus.Licet  enim  ex  diversis  caussis  et  casibus,  quibus  pectori  nostro 
continue  materia  cogitationis  infunditur,  proditorum  ipsorum  deprimenda 
nequitia  quasi  caussa  precipua  specialiter  hactenus  meditationibus  nostris 
occurreret,  et  statum  nostrum  in  regno  Sicilie  necessario  retineret;  suf- 
fragabatur  huic  verum  tamen  alia  ratio  non  minus  evidens ,  Saracenorum 


(1)  Nomen  mutilum,  quum  videatur  esse  Wartburg,  arx  notissima  juxta  Eisenach. 

videlicet  edomanda  protervitas ,  qui  sicut  a  nobis  fidei  disparitate  sunt 
impares,  sic  devotionis  integritate  diversi,  temerarie  dudum  Sicilie  mon- 
tana  conscenderant,  et  ibidem  quantum  poterant,  licet  parum  potuerint, 
nostre  majestatis  imperio  repugnabant.  Sed  ut  adversa  nobis  quelibet  in 
directa  dirigantur  et  aspera  in  vias  planas,  Saracenos  prefatos  tanquam 
timore  nostre  potentie  perterritos,  nec  fortune  Cesaree  volentes  ulterius, 
quin  potius  non  valentes  obsistere,  nuperrime  noveris  descendisse,  solam 
benignitatis  auguste  misericordiam  implorantes.  Ex  quo  te  ceterosque 
fideles  nostros  spes  pulchra  confoveat,  ut  cum  nihil  nobis  post  terga  re- 
maneat  quod  causam  in  posterum  dubietatis  adducat,  et  quelibet  sint 
impedimenta  sublata,  que  nostrum  hucusque  propositum  retardabant,  ad 
nostrorum  rebellium  reliquias  finaliter  conterendas,  tanquam  liberiores 
ad  gratiam,  potenter  et  viriliter  exercere  gladium  intendamus. 


decembri. 


e»um!?«i  Fridericus,  Komanorum  imperator,  scribit  regi  Franciae  quod 
cum  nuntii  ipsius  in  communibus  negotiis  apud  curiam  Romanam 
minime  profecerint,  communis  injuria  utrumque  arctius  con- 
jungat  ad  temporalia  jura  acriter  conservanda. 

(Edider.  Martene  et  Ddband,  Ampliss.  collect.,  t.  II,  coll.  1143-1144,  n°  IX. 
Ibi  vero  correctius  ex  cod.  Bibl.  Cesar.  Paris.,  fonds  Saint-Germain-Harlay, 
n°  455,  pars  I.) 

Fridericus,  etc,  carissimo  fratri  suo  Ludovico  regi  Franciesalutem,  etc. 
Etsi  causam  vestram  principaliler  agitis  cum  honores  et  jura  temporalium 
principum  cupitis  immutilata  servari ,  dum  tamen  in  negociorum  nostro- 
rum  speculo  vos  ipsi  negotia  vestra  perspicitis ,  tanto  vobis  regratiamur 
alacrius  quanlo  vos  ampliori  zelo  diligere  profectus  nostros  agnoscimus, 
illud  in  nostris  faciendo  negotiis  quod  hactenus  facere  supersedistis  in 
vestris.  Obligari  verumtamen  vobis  non  possumus  arctius  velut  qui  ex 
antiquo  familiaritatis  jure  et  affinitatis  nove  funiculo  vobis  adeo  facti 

sumus  unanimes  quod  nullam  omnino  potest  scissuram  recipere ,  velut  in 
habitum  jam  conversa,  nostrarum  concordia  voluntatum.  Illorum  tamen 
nostra  conjunctio  non  caret  invidia  qui  disjunctionem  nostram  propterea 
vehementer  affectant  quod  munimenta  virium  nostrarum  minuere  con- 
juncta  desperant.  Ex  relatione  siquidem  latorum  presentium  poterit 
excellentia  vestra  percipere  qualiter  venerabiles  patres  papa  noster  et 
fratres  gratum  habuere  indissolubile  vinculum  unionis  quod  inter  Roma- 
num  imperium  et  regnum  Francie  iidem  nuncii  vestri  proposuere  fideliter 
coram  eis  (1).  Effectus  etiam  Iegationis  eorum  manifestius  indicat  illud 
idem,  dum  alterutrius  nostrum  preces  videlicet  imperiales  etregias  nedum 
contemptas  ab  ipsis  agnoscimus ,  immo  ad  nocumentum  negotiorum  nos- 
trorum  commune  potius  ex  effectu  percepimus  fuisse  porrectas.  Ex  quo, 
sicut  ex  parte  nostra  juste  movemur  velut  qui  juste  contemptos  nos  habe- 
mus  in  vobis,  utpote  qui  negotia  vestra  et  imperii  propria  reputamus,  sic 
et  versa  vice  de  vobis  in  nostris  nedum  credere  volumus,  sed  scire  com- 
pellimur  illud  idem.  Nec  caret  causa  motus  nostri  justicia,  cum  ad  matrem 
nostram  Ecclesiam  vos  et  predecessores  vestros  purissimam  semperhabere 
noverimus  voluntatem,nos  etiam,  ut  de  predecessoribus  nostris  [regni]  et 
imperii  taceamus,  devotionem  omnimodam  ad  profectus  Ecclesie  nec  per- 
sone  parcendo  laboribus  nec  expensis  gesserimus  hactenus  et  in  posterum 
gerere  disponamus,  in  quantum  ad  decus  et  exaltationem  catholice  fidei  per- 
tinet  et  ad  conservationem  ecclesiasticorum  jurium  et  defensionem  ipsius. 
Restat  igitur  ut  quos  simul  illata  conjunxit  injuria,  eosdem  voluntas  una- 
nimis  ad  honorem  Dei  et  Ecclesie  generalis  in  dignitatum  nostrarum  et 
jurium  observationem  conjungat.  Nos  etenim  incommutabili  proposito  et 
firma  concepimus  voluntate  temporalia  jura  et  dignitates  nostras  inviola- 
biliter  conservare,  et  nichilominus  sanctam  Romanam  Ecclesiam  ad  hono- 
rem  Dei  et  catholice  fidei  in  spiritualibus  revereri,  vobisque  in  conserva- 
tione  temporalium  jurium  et  dignitatum  vestrarum  potenter  assistere  et 
patenter,  prout  ex  contracte  vinculo  confederationis  astringimur  et  sincere 
debitum  affectionis  exposcit.  Clarus  etenim  et  evidens  demonstrabit  effec- 


(1)  Agitur  de  legatione  cujus  in  responsiva  papae  mentio  fuit.  Cf.  supra,  p.  464. 
VI.  60 

tus  quod  si  ad  id  votis  equalibus  et  communibus  humeris  intendamus, 
communem  causam  nostram  et  omnium  principum  adeo  favorabilem  fa- 
ciemus  quod  in  nullo  jura  nostra  diminui  poterunt ,  sed  augeri.  Nationes 
autem  ditioni  vestre  subjecte  uberiori  pace  et  tranquillitate  gaudebunt; 
quocl  exemplo  potest  percipi  manifesto,  cum  salubrem  dispositionem 
inferiorum  corporum  nutu  celestis  arbitrii  operetur  in  totum  equalium 
conjunctio  planetarum. 


3  decembris.  Judex  Gallitianus  de  Diano  delegatus  a  judice  Ademario  de 
Trano  magistro  procuratore  curiae  in  Principatu  et  Terra  Beneven- 
tana,  vigore  imperialis  mandati  cujus  tenor  inseritur,  causam 
decidit  pro  abbate  et  conventu  monasterii  Cavensis  contra  Ranuc- 
cium  extallerium  imperialem  et  cabellotos  ipsius  eumdem  con- 
ventum  molestantes  in  possessione  cujusdam  tenimenti  in  terri- 
torio  Pollae  in  loco  ubi  dicitur  Rustilianum. 

(Inedit.  in  archiv.  raonast.  Cavensis  e  duabus  pergam.  arca  XLVI,  nis  61  et  62, 
quarum  hanc  ultimam  originalem  veram  arbitramur.) 

In  nomineDominiDei  eterni  et  Salvatoris  nostri  Jesu  Christi,  anno  incar- 
nationis  ejus  millesimo  ducentesimo  quadragesimo  septimo,  die  martis 
vicesimo  secundo  mensis  januarii,  quinte  indictionis,  imperante  domino 
nostro  Frederico  Dei  gratia  invictissimo  Romanorum  imperatore  semper 
augusto,  Ierusalem  et  Sycilie  rege,  imperii  ejus  anno  vicesimo  septimo, 
regni  Ierusalem  vicesimo  secundo,  regni  vero  Sicilie  quadragesimo  nono, 
feliciter.  Amen.  Dum  ego  judex  Gallitianus  de  Diano  delegatus  a  nobili 
viro  domino  judice  Ademario  de  Trano,  magistro  procuratore  curie  in 
Principatu  et  Terra  Beneventana,  super  cognitione  cause  cujusdam  ques- 
tionis  que  vertebatur  inter  venerabilem  abbatem  Leonardum  et  conven- 
tum  monasterii  Cavensis  exparte  una  etRanuccium  de  Capite  Sileri  extal- 
lerium  imperialem  in  Atina  et  quibusdam  aliis  terris  in  Principatu  etTerra 

Beneventana  ultra  Silerem  et  cabellotos  ipsius  Ranuccii  in  dicta  terra 
Atine  ex  altera,  de  quodam  tenimento  sito  in  territorio  Polle,  cujus  dele- 
gationis  predicte  a  supradicto  domino  Ademario  mihi  facte  forma  rescripti 
est  talis  : 

Prudenti  viro  judici  Galliciano  de  Diano  dilecto  amico  suo,  judex  Ade- 
marius  de  Trano,  magister  procurator  imperialis  curie  in  Principatu  et 
TerraBeneventana,salutem  et  dilectionem  sinceram.  Abimperiali  culmine 
sacrasrecepimus  litteras  in  hacforma : — Fredericus,  Dei  gratia,  etc.,judici 
Ademario,  etc.  Ex  querela  Leonardi  venerabilis  abbatis  et  conventus 
monasterii  Cavensis  nostrorum  fidelium  nostra  serenitas  intellexit  quod 
cum  ipsum  monasterium  teneat  et  possideat  quasdam  terras,  domus  et 
possessiones  in  territorio  Polle  in  loco  ubi  dicitur  Rustilianum  et  in  Diano 
etiam,  sicut  per  instrumenta  publica  inde  confecta  evidenter  apparet, 
stallerii  qui  a  te  proventus  et  redditus  terrarum  quondam  Thomasii  de 
Sancto  Severino  et  filiorum  suorum  proditorum  nostrorum  ad  cabellam 
emerunt,  ipsos  et  eorum  ecclesias  ad  quas  predicte  terre,  domus  et  pos- 
sessiones  pertinent ,  injuste  aggravant  et  molestant ,  contra  mandatum 
tuum  et  predecessoris  tui  et  contra  predictorum  instrumentorum  tenorem 
temere  veniendo.  Super  quo  cum  sibi  supplicaverint  per  nostram  excel- 
lentiam  provideri,  fidelitati  tue  precipiendo  mandamus  quatinus  si  est  ita, 
stallerios  ipsos  per  te  statutos  ut  ab  hujusmodi  molestatione  indebita 
super  premissis  de  cetero  conquiescant,  qua  convenit  districlione  compes- 
cas,  ut  iteratam  non  audiamus  in  hac  parte  querelam.  Datum  Fogie,  tercio 
decembris,  quinte  indictionis.  Cujus  auctoritate  mandati  confisi  de  pru- 
dentia  et  legalitate  vestra,  quia  ad  singula  loca  personaliter  non  possimus 
interesse  aliis  imperialibus  servitiis  occupati,  vobis  ex  imperiali  parte 
auctoritate  nobis  commissa  mandamus  firmiter  injungentes  quatinus  forma 
sUjprascripti  imperialis  mandati  diligenter  inspecta,  si  est  ita,  stallerios 
predictos  per  nos  statutos  ut  ab  hujusmodi  molestatione  indebita  super 
premissis  de  cetero  conquiescant  ,  qua  convenit  districtione  cogatis  ut  ad 
nos  iterata  querimonia  non  recurrat.  Datum  Salerni,  penultimo  decembris, 
quinte  indictionis. 

Apud  eam  terram  Atine  residerem  gratia  cognoscendi  de  questione 

predicta,  convocatis  partibus  ut  est  juris,  frater  Johannes  prior  ecclesie 
Sancti  Petri  de  Polla  obedienlie  Cavensis  monasterii  predicti,  sindicus 
constitutus  in  hac  causa  ab  abbate  prefato  etconventumonasterii  ejusdem, 
de  quo  constitit,  contra  predictum  Ranuccium  stallerium  et  cabellotos  ejus- 
dem  in  dicta  terra  Atine,  videlicetGuilielmum  de  Martino  etJohannem  de 
Duranto  de  ipsa  terra,  proposuit  in  huncmodum  :  Proponit  frater  Johan- 
nes  prior  ecclesie  Sancti  Petri  de  Polla  obedientie  monasterii  Cavensis 
constitutus  sindicus  in  hac  causa  pro  parte  venerabilis  abbatis  Leonardi  Ca- 
vensis  et  convenlus  monasterii  ejusdem  de  quo  constat,  contra  Ranuccium 
de  Capite  Sileris  extallerium  imperialis  demanii  et  revocatorum  in  terra 
Atine  et  Guillelmum  de  Martino  et  Johannem  de  Duranto  cabellotos  ejus- 
dem  in  ipsa  terra ,  quod  cum  dictum  monasterium  teneat  et  possideat 
quoddam  tenimentum  in  territorio  Polle  in  loco  ubi  dicitur  Rustilianum 
cujus  fines  declarantur  inferius,  juxta  quod  in  instrumentis  que  dictum 
monasterium  exinde  habet  plenius  continetur,  predicti  Ranuccius  et  ca- 
belloti  molestant  vel  molestari  faciunt  vel  ratam  habent  molestationem 
injuste  ipsum  monasterium  in  possessione  tenimenti  predicti,non  permit- 
tentes  ipsum  monasterium  et  ecclesiam  suam  ad  quam  dictum  tenimen- 
tum  noscitur  pertinere  possidere  pacifice,  contra  mandalum  a  domino 
judice  Ademario  de  Trano  magistro  procuratore  imperialis  curie  in  Prin- 
cipatu  et  Terra  Beneventana  et  predecessore  ejus  in  eis  factum  temere 
veniendo.  Quare  petit  pro  parte  supradicti  monasterii  Ranuccium  et  ca- 
bellotos  predictos  districlione  qua  convenit  a  predicta  molestatione  inde- 
bita  cessare  compelli,  salvo  jure,  etc.  Quia  Ranuccius  et  cabelloti  predicti 
nolentes  in  causa  ipsa  litem  conteslari ,  super  premissis  sic  dederunt  res- 
ponsum  dicentes  :  Ostendat  ipse  sindicus  mandatum  predecessoris  dicti 
judicis  Ademarii,  etc. 

[Brevitatis  causa  tantum  memoramus  documenta  in  isto  instrumento 
allata  quae  suntita  :  Transumptum  litterarum  judicis  Ugonis  de  Sarno  sta- 
tuti  super  demaniis  et  revocatis,  etc,  ad  interdicendum  procuratoribus 
Atine  molestatione  prioris  Sancti  Petri  de  Polla  de  tenimento  Rutiliani , 
datarum  Eboli,  vicesimo  secundo  julii,  quarte  indictionis.  —  Item  tran- 
sumptum  donationum  factarum  eidem  monasterio  de  eodem  tenimento 

per  Guillelmum  de  Tribino  et  uxorem  suam  Theodoram ,  anno  millesimo 
nonagesimo  primo,  mense  aprilis,  indictione  quarta,  et  per  Tancredum 
de  Altavilla,  anno  millesimo  centesimo  quarto,  mense  octobris,  indictione 
duodecima.  —  Sequitur  denique  pronunciatio  sententiae  per  judicem 
Gallicianum  contra  Ranuccium  et  cabellotos  praedictos  sub  poena  centum 
augustalium.] 


Buccamugellus  de  Salerno,  receptor  imperialis  in  Tuscia,  de 
mandato  Friderici  de  Antiochia  confitetur  recepisse  a  camerario 
comunis  Senensis  CXXV  libras  denariorum,  ex  summa  CCCL  li- 
brarum  annuatim,  residuis  reservatis  pro  censu  castri  Monterii. 

(Inedit.  ap.  arch.  comm.  Senens.  pergam.,  t.  V,  n°  409.) 

Anno  Domini  millesimo  CC.XLVI,  indictione  V,  die  iduus  decembris. 
Ego  Matheus  Buccamugellus  de  Salerno,  receptor  et  rexponsitor  imperia- 
lis  pecunie  in  Tuscia,  nomine  imperialis  curie,  de  mandato  domini  Frede- 
rigi  de  Antiochia  domini  imperatoris  filii  facto  potestati ,  consilio  et  com- 
muni  Senensi  ut  de  mandato  constitit  per  licteras  dicti  domini  Frederigi 
suo  sigillo  sigillatas  a  me  notario  infrascripto  visas  et  lectas ,  habui  et  re- 
cepi  a  vobis  domino  Contadino  Beringerii  camerario  comunis  Senensis 
dicti  comunis  nomine  CXXXV  libras  denariorum  minutorum  ex  residuo 
summe  CCCL  librarum  que  erant  pro  settuaginta  marchis  argenti  ad  ratio- 
nem  C  solidorum  pro  qualibet  marca,  residuum  vero  est  CCXV  libris  re- 
servatis  pro  censu  quem  comune  Senense  habere  debet  de  castro  Monte- 
rii  ut  dicit,  quas  dare  debebat  de  mense  maii  proxime  preteriti  quarte 
indictionis;  renuntiavi  exceptioni  non  habite  et  non  receple  pecunie,  ut 
dictum  esl,  fori  privilegio  et  omni  juris  et  legum  auxilio.  Actum  Senis 
apud  Sanctum  Peregrinum  in  Biccherna  coram  dominis  Orgese  Mainetti, 
Uguccione  Mezzolombardi  judice,  Rainerio  Patricii,  Federigo  Comitis,  Ar- 
ringerio  Ranerii  et  Dieceldie  (?)  notariis,  testibus  presentibus. 

Ego  Manuel  Orlandi  notarius  comunis  predictis  interfui  et  ea  rogatus 
publicavi  et  scripsi. 


Fridericus,  Romanorum  imperator,  invective  scribit  Romanis 
qui  receperant  proditores  suos ,  adhortans  ut  ad  eorum  extermi- 
nium  procedant. 

(Edit.  ap.  Petri  de  Vin.  epist.,  lib.  III,  cap.  XVIII;  coll.  cum  cod.  Bibl.  Cesar- 
Paris. ,fonds  Notre-Dame,  n°  202.) 

Ignominiosa  vulgaris  vestri  nominis  fama,  que  non  absque  verecundie 
macule  nota  urbem  urbium  jam  infecit,  et  si  non  pontificum  suorum, 
senatorum  tamen  maxime  magnatum  et  virorum  illustrium  moderno- 
rum  debuisset  corda  ferire;  dum  tantorum  nobilium  successiva  pro- 
genies  omiserit  aure  surda  ipsius  predecessorum  urbis  nobilem  nu- 
trituram.  Equidem  mater  ipsa  priscis  temporibus  fideles  lactabat  filios, 
nutriebat  providos,  receptabat  honestos,  exulabat  infidos,  ejiciebat 
improbos,  et  impios  perimebat  :  et  sic  tantis  tunc  illustrata  luminibus, 
totius  mundi  regna  tributaria  erant  sibi.  Mirabilis  non  satis,  imo  ultra 
quam  dici  potest,  miranda  tam  excellentissime  urbis  cecitas,  et  tan- 
torum  civium  obscuritas  oculorum,  ut  qui  tam  felicium  deberelis  an- 
tecessorum,  hujusmodi  antiquitatis  dignissime  vite,  morumque  sequi 
vestigia ,  a  semitis  vestrorum  laudabilium  patrum  improvide  deviantes, 
non  minus  in  vestrum  quam  culminis  nostri  prejudicium  proditores 
nostros  favorabiliter  receptando,  honorabiliter  confovetis;  qui  ad  ipso- 
rum  interitum  deberetis  totis  viribus  summo  studio  anhelare;  velut  hi, 
qui  ab  eorum  infantia  de  limo  terre  assumpti,  paterna  dilectione  nutriti, 
insigniti  famosis  honoribus  ac  liberalitatis  nostre  dextera  multis  in 
imperio  et  regno  ditati  muneribus  prefulgebant ,  percussi  telo  principis 
tenebrarum,  quod  oculorum  stupefecit  visum  et  auris  auditum,  quod 
multos  multiplioiter  scandalizat ,  paratis  latenter  ipsorum  in  ^apguine 

gladiis,  dum  nobiscum  simul  refecti  cibo  unanimiter  conversarentur  in 
aula,  facinoroso  nequitie  preconcepto  absynthio,  dolose  simul  et  dolo- 
rose  procuraverant  mortem  nostram.  Animadvertite  igitur,  Romani  po- 
puli,  et  videte  utrum  pro  collatis  beneficiis  per  nos  vobis,  quibus  semper 
nostre  liberalitatis  magnificentia  vos  dotavit,  a  vobis  tanquam  a  sacri 
imperii  nostri  capite,  tam  ingratum  imperiali  excellentie  debeatur  me- 
ritum  ut  hujusmodi  gubernetis  (sic)  nequissimos  proditores,  qui  non 
sine  multiplici  christianitatis  clade  nostrum  sanguinem,  utpote  Romani 
Cesaris,  catholice  fidei  defensoris,  sic  unanimiter  sitiebant.  Cumque 
nefandissimi  sceleris  patratores  inter  vos  de  jure  consortium  habere 
nequeant  vel  favorem ,  ad  ipsorum  exterminium  et  confusionem  taliter 
vestra  providentia  procedat  quod  honoris  vestri  perpetuam  cedat  ad 
gloriam  et  nostre  magnificentie  ad  vindictam. 


Fridericus,  Romanorum  imperator,  fratribus  Praedicatoribus 
(forsitan  in  capitulo  congregatis)  scribit  quod  quosdam  fratres 
hujus  ordinis  in  se  et  sacrum  imperium  ubique  debacchantes  in 
posterum  compescant. 

(Inedit,  ex  cod.  bibl.  Athen.  Taurin.,  n°  784,  fol.  67.) 

Fridericus,  etc.  Cum  verecundia  loquimur,  sed  silere  non  patitur 
puritas  voluntatis  quam  ad  ordinis  vestri  primordia  gessimus,  et  ad 
ejusdem  profectus  continuos  gerere  zelo  purissimo  parabamus,  utpote 
cum  indubitabiliter  crederemus  eumdem  ordinem  senescentis  Ecclesie 
baculum  et  columnam  fidei  christiane,  cui  corruptionem  mortis  heretica 
pravitas  et  inimicorum  crucis  aperte  perversitas  destructionem  exterius 
cominatur,  professos  quoslibet  religionis  predicantium  habitum  et  in 
posterum  professuros  (a)  sub  illa  constantia  manum  ad  aratrum  apponere 
credidimus ,  ut  in  agone  viriliter  contendentes  se  prorsus  ab  omnibus 


(a)  Tn  codice  profecturos. 

abstinerent,  procedentes  in  via  Domini  et  de  peregrinatione  vite  pre- 
sentis  ad  celestem  patriam  aspirantes,  salutem  omnibus  quererent,  ut 
nihil  extra  propositum  agerent,  neminem  salutarent.  Nunc  autem  quod 
dolentes  referimus,  se  nimis  informiter  negotiis  secularibus  implicant 
facti  sue  professionis  immemores,  et  salubri  proposito  declinantes,  ut 
conspectiori  culpa  se  publicent,  privatorum  et  levium  non  sunt  con- 
tenti  negotiis,  sed  regum  orbis  et  principum  contentionibus  se  invol- 
vunt,  excusationes  inveniunt  in  peccatis  qui  interdum  superiorum  in- 
ductimonitionibuset  jussionibus  coarctati  prohibita  faciunt,  et  libertatem, 
quam  ipsis  celestis  vite  contemplatio  peperit,  seculari  subjiciunt  ser- 
vituti.  Ad  quod  dicendum,  ut  illius  summi  judicis  testimonium  invo- 
cemus ,  cui  nota  sunt  omnia  et  quem  conscientiarum  etiam  occulta 
non  latent,  nulla  nos  propria  movet  utilitas,  nulla  nos  injuriarum 
occasio  impulit,  quibus  sumus  ab  eis  contra  Deum  et  justitiam  laces- 
siti,  sed  pura  dilectio  quam  habemus  ad  ordinem,  et  comune  dis- 
pendium  quod  ex  ordinis  vestri  lapsu  christiana  professio  tot  et  tan- 
torum  intercessorum  debilitata  suffragiis  merito  pertimescit.  Angit  nos 
nichilominus  acriter  quod  fratres  ordinis  vestri  nos  et  sacrum  imperium 
ubique  per  orbem  contra  Deum  et  justitiam  persecuntur,  dum  facti  sunt 
contra  nos  disseminatores  zizanie,  perjurii  suasores,  dumque  sub  reli- 
gionis  habitu  cum  possunt  undique  secure  discurrere  et  sub  sperate 
fiducia  sanctitatis  dum  simplicem  populum  qui  sibi  credat,  inveniunt, 
contra  nos  et  imperii  nostri  justitiam  pessima  moliuntur.  Hec  ad  notitiam 
vestram,  fratres,  secure  deducimus,  qui  jus  in  talibus  inordinate  relin- 
quentibus  ordinem  dicere  poteramus ,  de  vestra  circumspectione  confisi, 
ut  sic  in  posterum  talia  corrigatis,  quod  eis  opposito  cautele  remedio, 
nedum  futura  cogamur  timere  dispendia,  sed  preteritorum  obliti  affec- 
tionis  (a)  zelum  quem  habemus  ad  fratres  quos  non  persecutores  noslre 
justitie,  sed  oralores  nostros  ad  Dominum  devota  mente  deposcimus, 
augeamus. 


(«)  In  codice  affectionibus. 

Fridericus,  Romanorum  imperator,  Friderico  de  Antiochia  filio 
suo  notum  facit  quod  regnicolae  qui  regnum  exiverunt  et  in  pere- 
grinis  partibus  commorantur,  securius  reverti  possint,  his  exceptis 
qui  de  proditione  notati  vel  forbanniti  sunt. 

(Edit.  in  Petri  de  Vin.  epist.,  lib.  III,  cap.  XLVIII,  sine  titulo.  In  codicibus 
vero  Guelferbitano  et  Medioraontanensi  legitur  :  Fridericus  dilecto  filio  suo  F. 
de  Antiochia  sacri  imperii  in  Tuscia  et  ab  Amelia  usque  Cornetum  et  per  Mari- 
timam  vicario  generali,  ut  revocet  ad  regnum  illos  qui  exulant.) 

Innata  cordi  nostro  benignitas  circa  fidelium  nostrorum  compendia 
continuis  intenta  vigiliis,  tanto  majori  cura  de  non  minuendo,  quin 
potius  augendo  regno  nostro  Sicilie  nos  semper  sollicitat,  quanto  regnum 
ipsum  pre  ceteris  auguste  fortune  bonis  carius  estimamus.  Audito  igitur 
quamplures  regnicolas  de  propriis  profectos  jam  laribus,  in  locis  ignotis 
et  peregrinis  affligi,  et  fortasse  dubitantes  de  reditu,  dum  timorem  eis 
incutit  que  potuit  oriri  suspicio  de  recessu;  nos  pietate  solita  eorum  in 
hac  parte  formidinem  submoventes,  omnibus  predictis  redeundi  ad  pro- 
pria  licentiam  indulgemus;  illis  tamen  presentis  indulgentie  nostre  gratia 
carituris,  quos  vel  participatio  nuper  in  personam  nostram  concepti  sce- 
leris,  vel  alias  in  majestatem  nostram  commissa  vel  tractata  proditio, 
cum  istis  nedum  patria,  sed  cunctus  terrarum  etiam  claudendus  sit 
orbis,  irremediabiliter  de  patria  profugavit.  Illis  etiam  venie  presentis 
beneficium  denegamus,  quos  propter  preteritam  vel  presentem  inter 
nos  et  papam  discordiam ,  perversorum  operum  nobis  indicia  manifesta 
notavere  perfidia  vel  nostre  celsitudini  fecere  suspectos,  vel  post  nimis 
obduratam  ipsorum  contumaciam,  ex  maleficiis  aliis  forbannitionis  sen- 
tentiam  incurrerunt.  Quapropter  filiationi  tue  mandamus  quatenus  om- 
nibus  de  regno ,  quos  in  quibuslibet  jurisdictionis  tue  partibus  inveneris 
receptatos ,  presentis  indulgentie  nostre  seriem  facias  publicare. 
VI.  61 


[Anno 
exeunii;  ] 

Fridericus,  Romanorum  imperator,  cuidam  vicario  suo  et 
potestati  castri  Plebis  mandat  ut  pro  salario  potestatum  nihil 
amplius  exigatur  ultra  solitam  et  approbatam  formam  castri 
ejusdem. 

(Edit.  in  Petri  de  Vin.  epist.,  lib.  V,  cap.  XXXV;  coll.  cum  cod.  Mediomont. , 
n°  8390.) 

I. 

Pro  parte  universitatis  castri  Plebis  fidelium  nostrorum  nuper  celsitu- 
dini  nostre  fuit  oblata  querela,  quod  cum  ipsi  antiquitus  eorum  potesta- 
tibus  certam  et  congruam  pecunie  quantitatem  pro  salario,  et  non  ultra, 
secundum  formam  castri  ejusdem  statutam  consueverint  exhibere,  dubi- 
tantes  ne  in  futurum  per  alios  potestates  majorem  compellantur  solvere 
pecunie  quantitatem  (1),  majestati  nostre  pro  parte  ipsorum  extitit  hu- 
militer  supplicatum  ut  eisdem  fidelibus  super  hoc  ad  futuram  cautelam 
ipsorum  dignaremur  misericorditer  providere.  Nos  itaque  ipsorum  sup- 
plicationibus  benignius  inclinati,  fidelitati  tue  precipiendo  mandamus 
quatenus  potestates  eorum  ibidem  de  cetero  per  nostram  curiam  desti- 
nandos  vel  statuendos,  illa  salarii  quantitate  facias  esse  contentos,  quam 
potestati  eorum  ipsos  tibi  constiterit  exsolvisse  eo  anno  quo  de  Lombardie 
partibus  redeuntes  per  Thusciam  transivimus,  et  Pandulphum  de  Fasa- 
nella ,  proditorem  nostrum ,  vicarium  imperii  in  Thuscia  duximus  ordi- 
nandum,  vel  eo  anno  quo  terra  ipsa  ad  nostram  fidelitatem  noscitur 
devenisse. 


(1 )  De  hoc  salario  potestatum ,  cf.  quid  imperalor  Camerinensibus  concesserit  in  privilegio 
supra  edito,  p.  416. 

II. 

Pro  parte  communis  castri  Plebis  fidelium  nostrorum  cum  querela  fuit 
nuper  expositum  coram  nobis  quod  tu,  potestas  ejusdem  castri,  non  con- 
tentus  salario  quod  ipsi  ceteris  potestatibus  eorum  solitum  dabant  et  dare 
debebant,  compellis  eos  majus  tibi  salarium  exhibere.  Quocirca  fidelitati 
tue  precipiendo  mandamus  quatenus  dictos  fideles  nostros  ad  majus  tibi 
salarium  exhibendum,  contra  formam  statuti  ipsorum  soliti,  non  com- 
pellas.  Nolumus  etenim  fideles  nostros  indebitis  gravaminibus  affici  et 
insolitis  molestiis  aggravari. 


ANNO  1247.  —  INDICTIONE  5. 


Innocentius  papa  Oddoni  Tusculano  episcopo  Apostolicae  Sedis  /gg*^ 
legato  conqueritur  de  afflictionibus  Ecclesiae  quae  a  Friderico 
impio  lacessita  nunc  ab  ipsis  fidelibus  impetitur,  mandatque 
quomodo  agendum  sit  adversus  barones  Franciae  libertatum  et 
immunitatum  Ecclesiae  violatores. 

(Edit.  ap.  Vabin,  Archiv.  adrninistr.  de  Reims,  t.  I,  2e  part.,  p.  691,  ex  chartul. 
lacer.  Laudun.,  n°  5.  —  Fragmentum  quoque  exhibuit  Guerard,  Cartul.  de 
Viglise  Notre-Dame  de  Paris,  t.  II,  p.  389.  Cf.  Raynaldi,  Annal.  eccles. 
ad  ann.  1247,  §§  XLIX  —  LIII ,  ex  epist.  curial.  ni8  35  et  36. ) 

Innocentius,  etc,  venerabili  fratri  episcopo  Tusculanensi  Apostolice 
Sedis  legato  salutem  et  apostolicam  benedictionem.  Angustie  nobis  sunt 
undique  dum  persecutoris  Ecclesie  crudelem  impietatem  attendimus, 
dum  ejusdem  opera  que  ad  absorbendum  eam  per  se  ac  membra  sua 
totis  viribus  inhiat,  cogitamus;  sed  illud  nos  puugit  profundius,  ferit 

acerbius  quod  illi  de  quibus  utpote  catholicis  maximam  habebamus  fidu- 
ciam  et  in  quibus  precipue  vigere  tam  fides  quam  devotio  credebatur 
quorumque  progenitores  fide  ferventes,  devotione  sinceri,  Ecclesiam  non 
solum  defensarunt  ab  aliis,  verum  etiam  et  ampliarunt  divitiis  et  multis 
liberlatum  privilegiis  muniverunt,  contra  eamdem  Ecclesiam  nove  ac 
prorsus  insolite  adinventionis  genera  machinantur.  Nec  est  mirum  si  de 
hoc  dolemus  potissime,  tum  propter  exempli  perniciem  quam  assument 
exinde  alie  nationes,  tum  pro  eo  quod  amicorum  offense  plus  aggravant 
plusque  ledunt,  testante  Domino  per  prophetam  :  «  Si  inimicus  meus 
maledixisset  mihi,  substinuissem  utique.  »  Satis  siquidem  sufficiebant  ad 
presens  afflictiones  quas  Ecclesia  patitur,  insultus  quibus  impetitur  et 
turbationes  quibus  jugiter  ab  inimico  homine  ubilibet  superseminante 
zizaniam  molestatur;  non  erat  necesse  ut  quidam  ex  baronibus  Francie 
afflicte  affiictionem  adjicerent,  ipsam  novis  constitutionibus  vel  potius 
destitutionibus  perturbantes.  Qui,  sicut  dolentes  audivimus  et  miramur, 
Ecclesiam  que  ipsos  ex  utero  sanctificationis  regeneravit  in  filios  ac  pro 
eorum  salute  immaculatum  agnum  offert  jugiter  Deo  Patri,  in  servitutem 
cupientes  redigere,  ul  jam  nolint  vocari  filii  libere  sed  ancille,  immo 
sponsam  Regis  eterni  qui  ipsos  suo  sanguine  a  servitute  perpetua  libe- 
ravit,  conantes  miserabiliter  ancillare,  communi  conjuratione  ac  conspi- 
ratione  contra  libertatem  ipsius  plura,  sicut  dicitur,  gravamina  etenormia 
statuerunt ,  que  jus  et  consuetudinem  predicte  libertatis  absorbent , 
Ecclesie  honorem  elidunt,  scandalum  pariunt  et  pericula  generant  ani- 
marum.  Sane  si  negotii  qualitas  diligenter  attenditur,  si  status  rerum 
qualiquali  meditatione  pensatur,  honori  vel  strenuitati  eorumdem  baro- 
num  non  expediebat  hoc  tempore  aggredi  sanctam  Ecclesiam  in  tali 
articulo  constitutam,  cum  ingenui,  circumscripto  timore  divino,  ex  ma- 
gnanimitate  quadam  oppressis,  eorum  si  que  precesserint  non  memo- 
rantes  injurias,  subvenire  soleant  eisque  in  necessitate  manum  apponere 
adjulricem.  Verum  si  dicti  barones  diligenter  attenderent  quod  Karolus 
Magnus  Ecclesiam  a  qua  omnem  honorem  susceperat  cupiens  honorare, 
perpetua  lege  decrevit  ut  omnes  ipsius  jurisdictioni  subjecti  statutum  a 
Theodosio  imperatore  pro  Ecclesie  libertate  editum  inviolabiliter  obser- 

varent  :  videlicet  ut  quicumque  litem  habens,  [sive  possessor]  sive  pe- 
titor  fuerit,  vel  initio  litis  vel  decursis  temporum  curriculis,  sive  cum 
negotium  peroratur  sive  cum  jam  ceperit  promi  sententia,  si  judicium 
elegerit  sacrosancte  sedis  antistitis,  illico  sine  aliqua  dubitatione  etiam  si 
pars  altera  refragatur,  ad  episcoporum  judicium  cum  sermone  litigan- 
tium  dirigatur,  et  omnes  cause  que  pretorio  et  etiam  civili  jure  tractan- 
tur,  episcoporumterminate  sententiis,  perpetue  robur  oblineant  firmitatis 
et  negotium  quod  judicio  eorum  deciditur,  nequaquam  ulterius  ab  ali- 
quo  retractetur  :  ex  quo  manifesta  potest  ratione  perpendi  quam  ini- 
quum  videatur  et  absonum  si  honor  Ecclesie  que  tam  grandis  libertatis 
privilegio  dotata  dinoscitur,  in  illis  immunitatibus  que  multo  predictis 
dinoscuntur  esse  minores,  hiis  temporibus  decurtetur;  si  alias  barones 
ipsi  pensarent  quod  omnes  qui  presumunt  statuta  condere  contra  eccle- 
siasticam  libertatem,  sint  ipso  facto  excommunicationis  sententia  innodati, 
forsan  non  processissent  ad  talia  nec  etiam  persisterent  in  eisdem.  Sed 
quia  fortassis  ad  eorum  non  pervenit  notitiam ,  ut  occasio  de  ignorantia 
et  quod  non  fuerint  moniti  omnino  tollatur,  frater,  tibi  per  Apostolicam 
Sedem  mandamus  quatenus  eis  quod  desistant  ab  hujusmodi ,  per  te  vel 
alium,  prelatorum  requisito  consilio,  nuntians  et  exponens  ac  eos  ad  id 
monens  attentius  et  inducens,  congregationi  eorumdem  prelatorum  qui 
ob  hanc  causam  sicut  accepimus  convenire  debent,  studeas  sublato 
cujuslibet  difficultatis  et  more  dispendio  interesse,  prelatos  eosdem  [inci- 
tans]  quod  viriliter  in  defensione  libertatum  et  jurium  suorum  se  habeant; 
ad  quod  eis,  cum  [id]  nos  tanquam  caput  tangat  principaliter,  omnimo- 
dum  impendemus  consilium  et  auxilium  inducimus  (sic).  Ceterum  cum 
per  predicta  ab  eisdem  baronibus  attemptata  videatur  non  tam  libertas 
ecclesiastica  quam  status  totius  Ecclesie  immutari,  idque  creditur  ab 
inimico  homine  aspirante  ad  subversionem  fidei  procuratum,  volumus 
et  de  consilio  fratrum  nostrorum  mandamus  ut  super  hoc  procedere  de- 
beas  isto  modo  :  Primo  denuncies  et  denuntiari  facias  excommunicatos 
omnes  illos  qui  servari  fecerint  statuta  predicta  et  consuetudines  vel 
potius  abusiones  introductas  contra  Ecclesie  libertatem.  Item  excommu- 
nicatos  nuncies  et  nunciari  facias  statutarios  et  scriptores  statutorum 

ipsorum  necnon  barones  et  dominos  terrarum  ac  alios  nobiles,  potestates, 
consules,  rectores  et  consiliarios  locorum  ubi  hujusmodi  statuta  vel 
consuetudines  edita  fuerint  vel  servata,  necnon  et  illos  qui  secundum  ea 
presumpserint  judicare  vel  in  publicam  formam  scribere  judicata.  Item 
nuncies  et  nunciari  facias  predicta  statuta  nullius  esse  momenti  et  jura- 
menta  super  eis  observandis  prestita  prorsus  illicita,  et  ideo  illos  qui 
prestiterunt  ad  observacionem  juramenti  hujusmodi  non  teneri.  Item 
excommunices  omnes  illos  qui  societatem  conjurationis  hujusmodi  intra- 
verunt  vel  intrabunt,  aut  procuraverunt  vel  procurabunt  aliorum  ingres- 
sum ,  nisi  penitus  resipiscant.  Item  excommunices  omnes  illos  qui  pro 
hujusmodi  statutis  servandis  centesimam  reddituum  suorum  solvent  vel 
colligent  aut  recipient  per  se  vel  alium  seu  ad  solvendum  inducent  alios 
vel  compellent  vel  ad  id  dederunt  vel  dabunt  consilium,  auxilium  vel 
juvamen.  Item  excommunices  omnes  illos  qui  occasione  conjuracionis 
hujusmodi  prelatos  impedient  uti  jurisdictione  ecclesiastica  in  casibus  de 
quibus  eis  competit  de  jure  vel  consuetudine  approbata.  Item  excom- 
munices  omnes  illos  qui  impedient ,  turbabunt  seu  molestabunt  agentes, 
respondentes,  assistentes,  patrocinantes  vel  judicantes  in  foro  ecclesias- 
tico  in  casibus  supradictis,  necnon  et  illos  qui  eorum  propinquos  in  per- 
sonis  vel  rebus  presument  occasione  hujusmodi  molestare ,  nonobstan- 
tibus  aliquibus  indulgentiis  seu  privilegiis  quibuscumque  personis  ab 
Apostolica  Sede  concessis  ut  in  eos  vel  eorum  terras  excommunicationis 
et  interdicti  sententie  ferri  non  valeant  absque  ipsius  Sedis  licentia  spe- 
ciali.  Quod  si  forsan  inventi  fuerint  aliqui  pertinaces,  noverint  quod 
omni  privilegio  ab  Apostolica  Sede  obtento  et  feodis  si  qua  tenent  ab 
ecclesiis  privabuntur,  eorumque  proles  ad  clericatum  vel  ecclesiasticum 
beneficium  seu  dignitatem  minime  assumetur.  Clerici  quoque  qui  cum 
predictis  permanent,  nisi  incontinenti  post  publicatam  monitionem  tuam 
ab  eorum  recedant  obsequio  et  consilio,  omnibus  ecclesiasticis  beneficiis 
et  etiam  clericalus  privilegio  nudabuntur. 

Datum  Lugduni,  II  nonas  januarii,  pontificatus  nostri,  anno  quarto. 

Angelus  de  Pavia,  magister  procurator  Apuliae  in  terra  Bari,  2Fjf& 
vigore  mandati  imperialis  cujus  tenor  inseritur,  procuratoribus 
curiae  in  Monopoli  mandat  quod  praeceptori  fratrum  Sanctae 
Mariae  Theutonicorum  in  Apulia  quasdam  domus  ad  opus  eorum- 
dem  apud  Monopolim  quondam  aedificatas  restitui  faciant. 

(Inedit.  expergam.  originali  in  archivoreg.  Neapolit.  asservato  et  nobiscum  libe- 
raliter  ab  ejusdem  arcbivi  summo  praeside  liberaliter  communicata.) 

Ex  quo  suscepit  carnem  de  Virgine  Christus.  Anno  millesimo  ducen- 
tesimo  quadragesimo  septimo,  imperante  domino  nostro  Frederico,  Dei 
gratia  invictissimo  et  gloriosissimo  Romanorum  imperatore  et  semper 
augusto,  anno  vicesimo  septimo  et  rege  Jerusalem  anno  vicesimo  se- 
cundo,  rege  vero  Sicilie  anno  quinquagesimo ,  mense  junii,  nonodecimo 
die  ejusdem,  indictione  quinta.  Nos  Major  imperialis  Monopolis  judex, 
Stephanus  de  Matheo  notarius,  Grimoaldus  Naucerio  de  Citopincto  et 
Kyrileo  notarius,  ipsius  terre  cives,  presenti  scriplo  fatemur  Guillelmum 
de  Palarnucerio  et  notarium  Martesanum  concives  nostros ,  procuratores 
rerum  curie  in  Monopoli ,  ostendisse  nobis  licteras  eis  transmissas  a  do- 
mino  Angelo  de  Pavia  de  Melphia,  imperiali  magistro  procuratore  curie  in 
terra  Bari,  ipsius  domini  Angeli  sigillo  cereo  sigillatas.  Quarum  conti- 
nentia  talis  erat : 

Prudentibus  viris  Guillelmo  de  Palarnucerio  et  notario  Martesano  pro- 
curatoribus  rerum  curie  in  Monopoli,  amicis  suis,  Angelus  de  Pavia  de 
Melphia ,  imperialis  magister  procurator  curie  in  terra  Bari,  salutem  et 
amorem  sincerum.  Ab  imperiali  excellentia  recepimus  licteras  in  hac 
forma  :  Fredericus,  Dei  gratia,  etc,  Angelo  de  Pavia ,  etc,  Venerabilis 
preceptor  domus  Sancte  Marie  Theotonicorum  in  Apulia  fidelis  noster 
exposuit  humiliter  coram  nobis,  quod  cum  domus  ipsa  a  monasterio 
Sancti  Viti  de  Polinea  quamdam  terram  in  Monopoli  ad  censum  annuum 

tenuisset,  in  qua  fratres  ipsius  domus  pro  habitatione  ipsorum  et  hospi- 
tandis  aliis  fratribus  domos  novas  construxissent  ibidem,  procuratores 
curie  nostre  ipsos  de  eisdem  destituerunt  domibus  et  statuerunt  eas  ad 
opus  nostre  curie  procurari.  Quare  majestali  nostre  humiliter  suppli- 
cavit  ut  domus  ipsas  nos  misericorditer  restitui  mandaremus.  Nos  autem 
prephati  preceptoris  fidelis  nostri  supplicationibus  inclinati,  fidelitali  tue 
precipiendo  mandamus  quatenus  si  tibi  constiterit  ita  esse  quod  mona- 
sterium  predictum  terram  eamdem  in  qua  per  fratres  predictos  olim 
domus  ut  dictum  est  hedificate  fuisse  dicuntur,  a  curia  nostra  non  te- 
nuisset  in  feudum,  prephato  preceptori  sine  difficultate  resignes  easdem. 
Datum  Fogie,  XXI  januarii,  quinte  indictionis.  Verum  quia  de  pre- 
dictis  omnibus  nobis  constitit  evidenter  per  inquisitionem  quam  super 
premissis  per  judicem  Majorem  de  Monopoli  fieri  mandavimus  diligenter, 
in  scriptum  puplicum  registratam,  vobis  ex  imperiali  parte  qua  fungimur 
auctoritate  mandamus  firmiter  injungendo  quatenus  receplis  presenti- 
bus  terras  cum  domibus  predictis  hedificatis  ibidem  per  fratres  predictos 
preceplori  affato  vel  ejus  nuncio  sine  difficultate  resignetis  easdem,  reci- 
pientes  ab  eo  de  assignatione  ipsarum  scriptum  competens  ad  cautelam. 
Datum  Monopoli,  XIIII  junii,  quinte  indictionis. 

Ad  cujus  executionem  mandati  prephati  Guillelmus  de  Palarnucerio  et 
notarius  Martesanus  procuratores,  nobis  presentibus  et  ad  hoc  specialiter 
convocatis,  resignaverunt  dicto  Corrado  fratri  ipsius  domus  Sancte  Marie 
Theotonicorum  deslinato  nuncio  a  fratre  Johanne  preceptore  domus  pre- 
dicte  in  Apulia  pro  eisdem  terris  et  domibus  loco  sui  recipiendis,  sicut 
per  licteras  ejusdem  preceptoris  quas  ipsi  procuratores  habent  nobis  con- 
slitit  manifeste,  terram  et  domos  predictas  ibidem  hedificatas  et  ipsum 
fratrem  Corradum  in  earumdem  terrarum  et  domorura  possessione  mit- 
tentes.  Sunt  autem  predicte  domus  intus  in  hac  civitate  Monopolis  in 
pielagio  (a)  Sancti  Damyani  juxta  portam  que  vocatur  de  Simmino  ex  parte 
maris  et  boree.  Quibus  terris  et  domibus  ibidem  hedificatis  a  dictis  pro- 
curatoribus  ut  prefertur  eidem  fratri  Corrado  loco  dicti  preceptoris  resi- 

(a)  Sic  pro  pellagio  vel  paragio,  gallice  parage. 

gnatis ,  dictus  frater  Corradus  ex  parte  preceptoris  prefati  nos  deprecavit 
ut  de  assignatione  sibi  facta  ab  eisdem  procuratoribus  de  eisdem  terris  et 
domibus  ad  ipsius  domus  Sancte  Marie  cautelam  scriptum  puplicum  fieri 
faceremus.  Ad  cujus  deprecationem  quia  justa  esse  videbatur,  presens 
inde  scriptum  ad  ejusdem  domus  cautelam  fieri  fecimus  per  manus  Ma- 
raldi  puplici  Monopolitani  notarii  qui  una  nobiscum  interfuit  in  predictis. 
Quod  nostris  subscriptionibus  duximus  subtestandum  : 

f  Major  judex  Monopolis. 

f  Stephanus  Mathei  notarii  filius. 

f  Ego  Grimoaldus  testis  sum. 

f  Kyrileo  notarius  subscripsi. 


Innocentius  papa  episcopo  et  civibus  Argentinensibus  promittit  aS 
quod  nunquam  cum  Friderico  pax  erit  eo  remanente  imperatore 
vel  rege,  et  si  forte  pax  aliquo  tempore  reformetur,  eos  in  eadem 
pace  includet. 

(Edit.  apud.  Wencker,  Apparat.  archiv.,\>.  163,  n°  IV.) 

Innocentius  episcopus,  servus  servorum  Dei,  venerabili  fratri  episcopo 
et  dilectis  filiis  civibus  Argentinensibus  salutem  et  apostolicam  benedic- 
tionem.  Ut  in  negolio  Ecclesie  quod  assumpsistis  ex  animo  prosequen- 
dum,  de  quo  vobis  gratiarum  referimus  actiones,  sitis  firmi  nullatenus 
hesitantes,  devotionis  vestre  precibus  inclinati,  scire  vos  pro  certo  volu- 
mus  et  tenere  quod  si  contingat  inter  Ecclesiam  et  Fridericum  quondam 
imperatorem  pacem  aliquo  tempore  reformari,  quod  nunquam  erit  eo 
remanente  imperatore  vel  rege  (1),  vos  Ecclesia  in  pace  ponet  eadem. 

Datum  Lugduni,  Y  kalendas  februarii,  pontificatus  nostri  anno  quarto. 


(4 )  Quod  valde  notandum  est  :  nondum  enim  papa  quid  sub  intima  mente  firmiter  conce- 
pisset ,  per  publicum  instruoientum  sic  fuerat  confessus. 

VI.  62 

Henricus ,  Argentinensis  episcopus,  vigore  mandati  papalis  cujus 
tenor  inseritur,  cives  Argentinenses  a  reatu  perjurii  quod  incur- 
rerunt,  treugas  cum  fautoribus  Friderici  quondam  imperatoris 
initas  violando ,  absolvit. 

(Edid.  Schoepflin,  Alsat.  diplomat.,  t.  I,  p.  395,  n°  DXXIII ,  et  ibid.,  not.  (p) 
—  Initium  vero  episcopalis  epistolae  depromitur  e  cod.  bibl.  civit.  Argent., 
sec.  XIV.) 

Heinricus,  Dei  gratia  Argentinensis  episcopus,  dilectis  suis  civibus 
Argentinensibus  universis  salutem  in  omnium  Salvatore.  Litteras  domini 
pape  recepimus  in  hec  verba  : 

Innocentius  episcopus,  servus  servorum  Dei,  venerabili  fratri  epi- 
scopo  Argentinensi  salutem  et  apostolicam  benedictionem.  Cum  sicut  te 
accepimus  intimante,  cives  tui,  durantibus  treugis  inter  ipsos  ex  parte 
una  et  quosdam  fautores  Friderici  quondam  imperatoris  ex  alia  initis  et 
juramento  firmatis,  treugas  ipsas  non  servarunt,  sed  graviter  processe- 
runt  contra  eos;  propter  quod  perjurii  timent  se  incurrisse  reatum,  nos 
devotionis  tue  precibus  inclinati,  absolvendi  eos  ab  hiis  plenam  tibi  con- 
cedimus  auctoritate  presentium  facultatem. 

Datum  Lugduni,  V  kalendas  februarii,  pontificatus  nostri  anno  quarto. 

Hujus  igitur  auctoritate  mandati  vos  a  reatu  perjurii  quod  incurristis 
ex  eo  quod  treugas  initas  cum  fautoribus  Friderici  quondam  imperatoris 
et  juramento  confirmatas  violastis,  absolvimus  et  absolutos  publice  pro- 
nuntiamus. 

Datum  Argentine,  V  idus  februarii,  anno  Domini  M .  CC.  XLVIII  (a). 
Adest  altera  ejusdem  summi  pontificis  epistola  civibus  Argentinensibus 

(a)  Non  dubitandum  est  quin  numerus  iste  unitate  abundet,  quum  episcopus  in  tali 
discrimine  papale  mandatum  sine  usu  congruo  per  totum  unum  annum  penes  se  ser- 
vare  non  potuerit. 

missa  qua  ipsos  hortatur  ut  in  Sedis  Apostolicae  devotione  prout  bene 
fecerunt  hactenus,  viriliter  et  potenter  persistant. 

Datum  Lugduni,  II  kalendas  februarii,  pontificatus  nostri  anno  quarto. 
(Ibid.,  p.  396,  n°  DXXIV.) 


Fridericus,  imperator,  cuidam  capitaneo  significans,  se  proxime  cjanuari0-] 
iturum  in  Italiam  ad  confusionem  rebellium,  mandat  quod  eum 
equis  et  armis  praeparatum  cum  caeteris  fidelibus  inveniat. 

(Edit.  in  Petri  de  Vin.  epist.,  lib.  II,  cap.  XLVII;  nunc  coll.  cum  cod.  Bibl. 
Cesar.  Paris.,  fonds  Notre-Dame,  n°  202 ;  et  cura  codicib.  Guelferbitano  et 
Mediomontaneosi  ubi  legitur,  sed  male,  in  uno  :  Fridericus  capitaneo  Colubre, 
et  in  altero  :  Fridericus  capitaneo  Calabrie.) 

Etsi  potentie  nostre  presentiam  ad  Italie  rebellium  aspirantis  exitium, 
per  adversarii  nostri  latentes  insidias,  ad  eradicandam  de  regno  nostro 
cujuslibet  proditionis  speciem ,  prout  dudum  volatilis  fame  loquacitas  et 
literarum  nostrarum  adjectio  frequenter  ad  tuam  deduxere  noticiam,  tam 
necessarie  cause  quam  utiles  evocassent;  quia  tamen  quibusdam  prodi- 
toribus  nostris  in  regno  morantibus,  sicut  lucidius  pridem  scripsimus, 
debilo  supplicio  traditis  et  regni  negociis  pro  voto  jam  salubriter  ordina- 
tis,  liberiores  sumus  ad  gladium,  et  ad  conterendas  rebellium  nostrorum 
reliquias  expediti;  ne  detur  eis  ex  absentia  nostra  gloriandi  materia,  vel 
videatur  ex  mora  nostra  potentia  tepuisse :  quin  potius  propterea  concepta 
spes  frivola  velut  in  pulverem  sufflantium  annulletur,  confusionis  ipsorum 
tempus  bellicis  aptum  fortasse  conflictibus  anticipare  disponimus,  ut  eo 
gravius  commisisse  se  doleant,  quo  nostre  potentie  malleo  prematurius 
ferientur.  Cum  igitur  persone  nostre  non  parcendo  laboribus,  in  introitu 
futuri  mensis  februarii  magnificentia  nostra  movere  de  regno  constanter 
propositi  tenacilate  firmaverit  versus  partes  Italie ,  ad  contritionem  pre- 
dictorum  nostrorum  rebellium,  aquilarum  victricium  signis  explicitis,  et 


492  FRIDERICI  SECUNDI  [Ann.  1247. 

nostrorum  fidelium  viribus  aggregatis,  potenter  et  magnifice  processuri, 
fidelitati  tue  precipiendo  mandamus  quatenus  quam  pulchrum  sit  pugnare 
pro  fide,  quamque  decorum  dimicare  pro  domino  diligenter  attendens, 
robur  et  animum  que  in  te  sine  requisitione  parata  invenire  confidimus, 
ferventer  assumas,  et  ne  absentia  nostra  eis  efficatiora  impedimenta  par- 
turiat,  sic  in  armorum  et  equorum  cum  omnibus  fidelibus  nostrisjurisdic- 
tionis  tue  sis  in  continuo  apparatu ,  quod  magnificentia  nostra  te  et 
fideles  eosdem  paratOs  inveniente ,  non  parandos ,  et  condigne  commen- 
dationis  titulum  vestre  devotionis  constantia  consequatur,  nec  processum 
noslrum  contra  rebelles  eosdem  ob  defectum  apparatus  ejusdem  contin- 
gat  aliquatenus  retardari. 


Henricus,  rex  Sardiniae  et  in  Italia  legatus  imperialis ,  investit 
Jacobum  Gaya  et  Conradum  Certana  de  castro  Lanceo  (Lanzo), 
cum  promissione  eosdem  defendendi  contra  episcopum  Tauri- 
nensem. 

(Ex  authentico  in  archiv.  archiep.  Taurin.  cat.  11,  m.  1,  n°  3;  —  edit.  curante 
Domenico  Promis,  ap.  Hist.  patr.  monum.,  Charl.,  t.  I,  col.  1385,  1386.) 

Henricus,Dei  et  imperiali  gratia  rex  Sardinie,  sacri  imperii  in  Italia 
legatus.  Per  presens  scriptum  notum  facimus  universis  imperii  fidelibus 
tam  presentibus  quam  futuris  quod  domini  castri  Lancis  siti  in  Taurinensi 
diocesi,  mandatis  et  beneplacitis  nostris  devote  parentes,  assignaverunt 
nobis  castrum  predictum  Lancis  cum  fortalicia  et  turri  ejusdem  tenendum 
et  custodiendum  pro  curia  imperiali  usque  ad  voluntatem  et  beneplaci- 
tum  domini  imperatoris  et  nostrum.  Unde  nos  ipsorum  supplicationibus 
annuentes,  ex  imperiali  nobis  auctoritate  concessa,  Jacobum  Gaya  et 
Conradum  Certana  de  Lanceo  recipientes  pro  se  et  aliis  consortibus  suis 
nomine  recti  feudi  et  gentilis,  investivimus  de  predicto  castro,  confir- 
mantes  et  concedentes  eisdem  dominis  et  eorum  heredibus  in  feudum,  ut 

est  dictum,  castrum  ipsum  cum  villis,  districtu  et  pertinenciis  suis, 
silvis,  pascuis,  pratis,  nemoribus,  aquis  aquarumque  decursibus,  fodinis 
metalli  cujuscumque  generis  et  speciei  sint,  pertinentibus  ad  eosdem,  et 
cum  omni  honore  et  jurisdictione  castri  predicti,  mero  et  mixto  imperio, 
que  hactenus  domini  supradicti  vel  eorum  majores  in  castro  dicto,  homi- 
nibus  et  districtu  habuisse  noscuntur;  ut  predicta  omnia  dicti  nobiles  de 
Lanceo  et  eorum  heredes,  ut  dictum  est,  in  feudum  ab  imperio  teneant  et 
etiam  recognoscant  et  debita  servitia  proinde  facere  teneantur.  Statuimus 
etiam  et  presenti  mandamus  edicto  quod  universis  fidelibus  ire  volentibus 
cum  mercimoniis  suis  ad  castrum  predictum  tam  die  fori  ibidem  soliti  ce- 
lebrari  quam  aliis,  libere  accessus  pateat  et  regressus  sine  molestia  ali- 
quorum  et  exactione  alicujus  novi  pedagii,  quod  pro  aliquo  ultra  morem 
solitum  exigi  nolumus  vel  imponi;  addentes  insuper  quod  donec  castrum 
predictum  custodietur  pro  curia ,  predicti  nobiles  de  Lanceo  auctoritate 
aliqua  imperiali  vel  nostri  rescripti  sive  alicujus  alterius  legati  vel  vicarii 
pro  tempore  regionis,  occasione  cujuscumque  promissionis  vel  contractus 
coram  aliquo  judice  non  possint  nec  debeant  ad  judicium  trahi;  sed  de- 
beant  solummodo  conveniri  et  respondere  de  jure  petentibus  coram  cas- 
tellano  in  dicto  castro  pro  curia  statuendo.  Quibus  nobilibus  expresse 
promisimus  quod  castrum  ipsum  custodiri  faciemus  sine  expensis  eorum 
per  castellanum  et  servientes  eorum  per  curiam  de  civitate  Taurini  tan- 
tummodo  et  non  de  terris  aliis  statuendos.  Et  post  concordiam  inter  do- 
minum  imperatorem  ex  una  parte ,  papam  et  alios  rebelles  imperii  cele- 
bratam,  castrum  ipsum  cum  omni  honore  et  integritate  sua  dictis  dominis 
de  Lanceo  sine  difficultatis  obstaculo  restitui  faciemus ,  et  ab  omni 
molestia  quam  occasione  presentis  assignationis  castri  eisdem  inferri  con- 
tingeret  per  episcopum  Taurinensem,  nobiles  ipsos  conservari  faciemus 
indempnes.  Quapropter  statuimus  firmiter  et  mandamus  quatenus  nullus 
officialis  curie,  nullus  marchio,  nullus  comes,  nullum  comune,  nulla  de- 
nique  persona  humilis  vel  alta,  ecclesiastica  vel  secularis,  predictos  do- 
minos  de  Lanceo  supra  predictis  omnibus  in  personis  vel  rebus  offendere, 
impedire,  vel  molestare  presumat.  Quod  qui  presumpserit  indignationem 
imperialem  et  nostram  et  penam  quingentarum  marcharum  argenti  se 

noverit  incursurum  :  de  qua  raedielatem  caraere  imperiali  et  aliam  passis 
injuriam  decernimus  exsolvendam.  Et  convenimus  et  promisimus  ipsis 
quod  predicta  omnia  per  serenissimum  Cesarem  conservari  et  confirmari 
inviolabiliter  faciemus,  et  exinde  unum  vel  plura  privilegia  imperialia 
fieri  majestatis  Cesaree  sigilli  munimine  roborata.Ad  cujus  rei  evidentiam 
et  robur  in  posterum  volumus  presens  scriptum  exinde  fieri  et  nostro 
sigillo  jussimus  communiri. 

Datum  Taurini,anno  dominice  incarnationis  ducentesimo  quadragesimo 
sexto  (1),  XIIII  februarii,  V  indictione. 


m  jSuaVii.  Frater  Stephanus,  massarius  curiae  imperialis  in  terra  Barensi, 
wfcbroMii!  vigore  duorum  imperialium  mandatorum  quorum  tenor  inscri- 
bitur  necnon  sententiae  Riccardi  de  Montenigro  magistri  justi- 
ciarii  magnae  curiae  imperialis,  restituit  fratri  Mauro  procuratori 
monasterii  Montis  Virginis  palatium  quoddam  cum  casalino  ei 
conjuncto  in  civitate  Barensi,  non  obstante  quod  Riccardus  de 
Montefusculo  quonclam  proditor  ibi  parietem  aedificaverat  et 
coaptaverat. 

(Inedit.  ap.  Archiv.  monast.  Monlis  Virginis,  t.  XXIII,  n°  121,  ex  chart.  origin. 
corrosa  in  latere  dextro  et  lacera  in  sinistro.) 

Anno  incarnationis  Christi  millesimo  ducentesimo  quadragesimo  sep- 
timo,  imperii  domini  nostri  Frederici  invictissimi  Romanorum  impera- 
toris  semper  augusti,  anno  vicesimo  septimo  et  regni  Ierusalem  anno 

vicesimo  secundo,  regni  vero  Sicilie  anno  quinquagesimo  

 die  decima,  indictione  quinta.  Ego  frater  Slephanus 

monachus  monasterii  Sculcule,  massarius  curie  imperialis  in  terra  Ba- 
rensi,  in  presentia  domini  Petri  Appollonii  imperialis  Barensis  judicis, 


(I)  Anno  ab  incarnatione  ulitur  notarius  incipiente  XXV  die  martii. 


Indict.  5.]  HISTORIA  DIPLOMATICA.  495 

siri  Josdani  Pappiri ,  siri  Sergii  filii 

Stefani  Butiri  civium  Barensium,  testium  subscriptorum  licitatorum  ad 
hoc  specialiter  vocatorum,  presenti  scripto  fateor  me  sacras  imperiales 
recepisse  licteras  in  hac  forma  : 

Fredericus,  Dei  gratia  Romanorum  imperator  semper  augustus,  leru- 
salem  et  Sicilie  rex ,  fratri  Stephano  massario  curie  sue  in  terra  Barensi 
fideli  suo  gratiam  suam  et  bonam  voluntatem.  Quia  frater  Maurus  pro- 
curator  monasterii  Montis  Virginis  pro  parte  ipsius  monasterii  obtinuit 
per  sententiam  contra  procuratorem  curie  nostre  (1)  quamdam  domum 
palatiotam  sitam  in  terra  Barensi  cum  casalino  ei  conjuncto,  prout  in 
scripto  sententie  inde  confecto  subscriptionibus  Riccardi  de  Montenigro 
magne  curie  nostre  magistri  justiciarii  et  judicum  ejusdem  curie  robo- 
rato  plenius  continetur,  fidelitati  tue  precipiendo  mandamus  quatinus 
sententiam  ipsam ,  prout  in  ipso  scripto  sententie  inde  facto  continetur, 
cures  executioni  debite  demandare,  quia  nihil  prodesset  sententias  ferre 
nisi  executio  debita  sequeretur. 

Datum  Fogie,  XXII  januarii,  V  indictionis. 

Recepimus  alias  sacras  imperiales  litteras  in  hac  forma  : 

Fredericus,  Dei  gratia  Romanorum  imperator  semper  augustus,  Ieru- 
salem  et  Sicilie  rex,  fratri  Stephano  massario  curie  sue  fideli  suo  gra- 
tiam  suam  et  bonam  voluntatem.  Licteras  fidelitatis  tue  quas  per  fratrem 
Maurum  vestararium  Montis  Virginis  fidelem  nostrum  in  nostram  curiam 
destinasti,  viderunt  Riccardus  de  Montenigro  magne  curie  nostre  ma- 
gister  justiciarius  et  judices  ejusdem  curie  diligenter.  Super  eo  autem 
quod  scripsisti  quod  restitutionem  casalini  ejusdem  fratri  Mauro  facere 

 pro  parte  monasterii  Montis  Virginis  cujus 

est  procurator,  pro  eo  quod  in  casalino  ipso  edificata  fuit  paries  una  per 

(1)  Haec  sententia  servatur  in  eodem  archivo  et  volum.  sub  n°  12;  quae  quidem  lata  fuit 
Fogiae  in  mense  decembri  anni  1246  per  Riccardum  de  Montenigro  magistrum  rnagnae  curine 
justiciarium,  cui  assidebant  Henricus  de  Tocco,  Roffridus  de  Sancto  Germano,  Guillelmus  de 
Vinea  et  Johannes  de  Marlorano,  magnae  curiae  judices,  contra  Florium  de  Bitonto  procura- 
torem  curiae.  Ibi  Riccardus  de  Montefusculo  dicitur  quoque  quondam  proditor,  et  legitur 
infra  :  dictus  Riccardus  mortuus  est. 

quondam  Riccardum  de  Montefusculo  abolende  memorie  et  etiam  cohap- 

tata,  omni  monasterii  sua  sub  annuo  censu 

palatium  quoddam  suum  in  Baro  cum  casalino  ipso  conjuncto  con- 
cessit  (1),  fidelitati  tue  taliter  respondemus  quatinus  non  obstante  quod 

in  casalino  ipso  edificate  per  dictum  Ric- 

cardum  proditorem  nostrum,  casalinum  ipsum  eidem  fratri  Mauro  pro 
parte  monasterii  supradicti  restituas,  cum  post  mortem  ipsius  palatium 

ipsum  et  casalinum  cum  omni  redire  de- 

beant,  sicut  ex  conventione  tempore  contracti  habita  inter  eos,  prout 
in  instrumento  suo  apparet,  extitit  stabilitum. 

Datum  Capue,  XVIII  aprilis  (2),  V  indictionis. 

Quarum  sacrarum  imperialium  litterarum  

Siephanus  in  presentia  predictorum  judicum  et  testium,  viso  et  diligenter 
inspecto  presenti  scripto  sententie  per  quam  dictus  frater  Maurus  pro- 

curator  monasterii  montis  Virginis  pro  parte  ipsius  monasterii  

 curie  contra  procuratorem  curie  predictam 

domum  palatiotam  sitam  in  Baro  cum  casalino  ei  conjuncto,  prout  in 
ipso  scripto  sententie  inde  confecto  subscriptionibus  illustris  viri  domini 

Riccardi  imperialis  curie  magistri  justiciarii  et 

judicum  ejusdem  magne  imperialis  curie  roborato  plenius  continetur, 
restitui  eidem  fratri  Mauro  vestarario  monasterii  Montis  Virginis  pro 


parte  monasterii  et  casalinum 

ei  conjunctum  cum  pariete  ibi  edificata  et  cohaptata  et  cum  ejus  revi- 
clioratione  (3)  sua,  sicut  in  eisdem  sacris  imperialibus  licteris  continetur, 
que  domus  cum  casalino  sita  est  fines 


(1)  Constat  etenim  ex  instrumento  ibid.  servato,  n°  419,  Johannem  de  Ebulo  Montis  Vir- 
ginis  praepositum  pro  parte  monasterii  ipsius  mense  julio  anni  4234  locavisse  istum  palatium 
Riccardo  de  Montefusculo  sub  annuo  censu  dimidiae  unciae  auri  et  ea  conditione  ut  quidquid 
ruinam  minaretur  relevaret. 

(2)  Amanuensis  oscitantia  ibi  certissime  notanda  est.Nempe  imperator  1 8  aprilis  Cremonae, 
non  vero  Capuae  morabatur;  unde  pro  aprilis  logendum  proponimus  februarii.  Nota  mensis 
quae  in  instrumenti  corrosi  initio  deest,  ad  rem  plenius  elucidandam  deficit. 

(3)  Vox  deest  in  Cangii  glossario ;  forsitan  pro  revigoralione ,  ex  verbo  revigorare,  raffermir. 

ab  oriente  ejusdem  que  fuit  Leonis  Cambitoris  et  in  antea  eodem  fine  est 
domus  que  fuit  Barchi  de  Trencia,  quas  domos  dudum  emerat  Riccardus 

de  Montefusculo  supradictus  con- 

tangit  aliquantulum  dictam  domum  que  fuit  Barchi  de  Trencia  et  in 
antea  eodem  fine  est  via  puplica  ab  occidente,  est  domus  filiorum  Leonis 
de  Schifato  a  septentrione.  Ad  cujus  rei  futuram  memoriam  et  predicti 
monasterii  Montis  Virginis  cautelam  presens  restitutionis  scriptum  fieri 

feci  per  manus  Philippi  puplici  [predicjtorum 

judicum  et  testium  subscriptionibus  roboratum. 

f  Imperialis  Barensium  judex  Petrus  Appollonius. 

f  Jusdanus  filius  domini  Sergii  Papiri. 

f  Sergius  Cesarii  Cafari  filius. 

f  Nicolaus  magistri  Stephani  filius. 


Fridericus,  Romanorum  imperator,  varia  mandata  dirigit  ut  [Februario.j 
cum  villa  Pontis  Tremuli  a  fidelitate  imperii  deviarit,  castro 
ejusdem  in  devotione  sua  perseverante,  ad  requisitionem  Friderici 
de  Antiochia  comitis  Albae,  vicarii  in  Tuscia  et  filii  sui,  per  vires 
et  solertiam  edometur  rebellio  villae  et  castrum  ibidem  succur- 
ratur,  itidemque  nuntiat  se  brevi  tempore  ad  partes  Italiae  regres- 
surum. 

I. 

(Ioedit.  e  cod.  Bibl.  Univers.  Leipzic.,  n°  1268,  fol.  8  (17)  verso,  9  (18)  recto; 
coll.  cum  cod.  Bibl.  reg.  Berol.,  n°  188,  fol.  71  recto,  et  cod.  Bibl.  Athenaei 
Taurin.,  n°  784,  ubi  hic  titulus  exprimitur  :  Fridericus  communi  Aretino.) 

[Fredericus,  etc.]Plenaim  dant  nobis  preterita  de  futuris  fiduciam  ut 
quum  sinceritalis  vestre  constantiam  semper  invenimus  ad  beneplacita 
nostra  paratam,  quamtumlibet  in  nostris  servitiis  fatigata  laboribus, 
VI.  63 

quanlumlibet  sitsumptibus  onerata,  tunc  se  jussionibus  nostris  exhibeat 
indefessam  cum  casus  et  cause  se  ingerunt,  cum  ad  succursum  celerem 
utilitati  conjuncta  [necessitas]  amicos  persuadet.  Sine  scriptura  profecto 
vel  nuntio  scire  vos  credimus  quantum  ex  castro  et  villa  Pontis  Tremuli, 
dum  in  fide  nostra  persisteret,  nobis  et  nostris  posset  afferre  compendium, 
quantumque  propterea  si  in  partem  contrariam  cederet ,  grave  de  facili 
dispendium  timeretur,  velut  in  cujus  gremio  a  nobis  et  nostris  ad  partes 
Ligurie  et  ad  nos  abinde  precipuo  seu  singulari  quin  potius  [necessario] 
aditu  remanente,  tanquam  deficientibus  aliis  viarum  passagiis,  inde  super- 
est  unica  clavis  et  janua  que  nostris  fidelibus  reserare  potest  et  claudere 
transitum  et  regressum.  Cum  igitur,  villa  ipsa  sicut  nuper  accepimus  a 
fidei  nostre  servitiis  deviante,  castrum  predictum  in  nostra  devotione 
fideliter  perseveret,  tanto  vos  fideles  nostros  super  hoc  vires  [exercere] 
expedit  virilius  quantum  in  hujusmodi  casibus  qui  moram  non  capiunt  et 
in  quibus  negotiorum  nostrorum  omnium  pars  magna  versatur,  evidens 
de  facili  pararet  dilatio  detrimentum.  Fidelitatis  ergo  vestre  constantiam 
per  quam  hujusmodi  morbo  precipue  credimus  adhibere  medelam,  requi- 
rimus  et  hortamur  attente  quatinus  sicut  unquam  gratiam  nostram  diligi- 
tis  et  honorem  ac  coram  nobis  favorem  et  gratiam  cupitis  invenire,  statim 
juxta  requisitionem  Frederici  de  Antiochia  comitis  Albe,  generalis  vicarii 
Tuscie,  dilecti  filii  nostri,  cui  exinde  scribimus,  qualitatem  ejusdem  ne- 
gotii  diligentius  advertentes,  ad  recuperationem  ville  predicte  et  defensio- 
nem  hujusmodi  castri  congregatis  viribus  potenter  et  celeriter  succur- 
ratis,  sic  super  hiis  et  pacificalione  Strate  Lunisane  studium  efficax  et 
robur  et  animos  exercentes  ut  spem  quam  de  vobis  gerimus  in  animo 
fructuosam  nobis.ex  opere  demonstretis.  Pro  fide  quidem  tenere  vos  vo- 
lumus  quod  nulla  nobis  prestitistis  hactenus  vel  in  antea  possetis  prestare 
ad  placitum  obsequia  gratiora,  ex  hujusmodi  laudabili  prosecutione  ser- 
vitii  ad  universitatis  et  singularitatis  vestre  commoda  nostre  magnificentie 
dexteram  specialiter  obligantibus  debitricem.  Nos  enim  in  proximo  tem- 
poris  oportunitate  captata,  in  manu  forti  et  copia  thesaurorum  sic  ad  ulti- 
mum  exterminium  nostrorum  rebellium  et  statum  fidelium  pacificum 
procurandum,  negotiis  aliis  pretermissis  partes  Italie  magnificenter  repe- 

temus  quod  rebellium  ipsorum  temeritas  qui  nunc  forsan  de  absentia 
gloriantur,  divina  nobis  assistente  potentia  que  tueri  semper  consuevit 
imperium,  in  advenlu  nostri  culminis  evanescet.  Ad  hec  quidquid  me- 
moratus  Fridericus  filius  noster  vobis  per  litteras  et  nuntios  ex  parte 
nostra  mandaverit,  diligenter  et  efficaciter  exequi  studeatis. 

II. 

(Edit.  in  Petri  de  Vin.  epist.,  lib.  II,  cap.  XXIII,  et  ap.  Camici,  Notizie  d'istor. 
Tosc,  t.  XI;  coll.  cum  variis  Bibl.  Cesar.  Paris.  codicibus.) 

Fridericus,  etc,  Friderico  de  Antiochia,  etc.  Sine  litterarum  nostrarum 
indiciis  vel  expressionibus  nunciorum  tue  devotionis  industriam  scire  con- 

fidimus  quantum  ex  castro  et  villa  dum  in  fide  nostra  persisterent, 

nostris  posset  negociis  afferri  compendium,  quantumque  per  ea,  si  in  par- 
tem  contrariam  cederent,  grave  de  facili  dispendium  timeretur;  velut  m 
cujus  gremio  a  nobis  in  Liguriam,  etad  nos  abinde  precipuo  seu  singulari, 
quin  potius  necessario  transitu  remanente,  tanquam  deficientibus  aliis 
viarum  passagiis,  inde  sit  unica  clavis  et  janua  que  nobis  nostrisque  rese- 
rare  potest  et  claudere  transitum  et  regressum.  Cum  igitur  villa  ipsa  sicut 
nuper  accepimus ,  a  fidei  nostre  semitis  deviante ,  castrum  predictum  in 
nostra  devotione  fideliter  perseveret,  fidelitatem  tuam  requirimus,  man- 
dantes  expresse  quatenus  ejusdem  negocii  circumstantias  diligenter 
advertens,  statim  de  consilio  fidelium  nostrorum  Thuscie,  quorum  magis 
videris  expedire,  vias  et  modos  operosus  excogites  qualiter  ad  recupera- 
tionem  ville  ipsius,  ac  efficacem  defensionem  et  conservationem  castri 
prefati  aggregatis  auxiliis  celeriter  succurratur;  induclurus  ad  hoc  effica- 

citer  communia  regionis  ipsius,  et  commune  civitatis  precipue, 

ut  sicut  unquam  desiderant  in  personis  et  rebus  ac  supplicationibus  suis 
coram  nobis  favorem  et  gratiam  invenire ,  statim  circa  recuperationem 
ejusdem  ville,  tuitionem  castri,  et  pacificationem  strate,  ac  provincie.  .  .  . 
potenter  et  viriliter  intendentes,  fidem  quam  ad  nos  et  imperium  habere 
tenentur  ex  debito,  et  eos  semper  promptam  hucusque  novimus  habuisse, 
per  eflicaciam  operis  fateantur. 

III. 

(Edit.  in  Petri  de  Vin.  epist.,  lib.  II,  cap.  XXII,  et  ap.  Maktene  et  Duband, 
Veter.  script.  ampliss .  collect. ,  t.  II,  p.  1203,  epist.  LXXXI.  Nunc  coll.  cum 
variis  Bibl.  Cesar.  Paris.  codicib.  et  cum  codice  Mediomontanensi  D  Th.  Phil- 
lips.,  n°  8390,  ubi  hic  titulus  exprimitur  :  Fridericus  comiti  Novello.) 

Imperator  castellano  Pontis  Tremuli,  etc.  Dudum  ex  zelo  pure  devotio- 
nis  et  fidei,  quam  ad  nos  et  imperium  semper  hactenus  habuisse  te  novi- 

mus,  de  tua  industria  et  legalitate  confisi,  custodiam  ville  

tibi  fiducialiter  recolimus  commisisse,  ut  sicut  eras  inter  alios  in  fide 
nostra  precipuus,  esses  in  ejusdem  loci  custodia  specialis.  Cum  igitur 
villa  ipsa,  sicut  nuper  accepimus,  a  fide  nostri  culminis  deviarit,  tanto 
te  propensius  expedit  circa  ipsius  ville  recuperationem  modos  exquirere, 
quanto  confidentius  de  provida  retentione  ipsius  studio  tue  circumspec- 
tionis  inhesimus,  et  quanto  per  hec  nostra,  quin  et  tua  potius  utilitas  pro- 
curatur.  Quocirca  discretionem  tuam  requirimus  et  rogamus,  attente 
mandantes  quatenus  sicut  unquam  honorem  nostrum  diligis,  et  a  nobis 
amplas  premiorum  retributiones  expectas,  modos  et  vias  quos  eidem  ne- 
gocio  convenire  cognoveris,  operosus  excogites,  ingenium  acuas,  et 
omni  solertia  qua  poteris  elabores ,  qualiter  locus  ipse  ad  fidem  nostre 
serenitatis  reducatur.  Nos  enim  promissiones  omnes,  pacta  et  conventio- 
nes,  quas  ad  honorem  noslrum  propterea  duxeris  faciendas ,  ratas  habe- 
bimus,  et  faciemus  inviolabiliter  observari.  Temporis  etiam  opportunitate 
captata,  nos  in  manu  forti  et  copia  thesaurorum  sic  ad  ultimum  exter- 
minium  nostrorum  rebellium  et  statum  pacificum  fidelium  procurandum 
partes  Italie  magnifice  repetemus,  quod  rebellium  ipsorum  temeritas,  qui 
de  nostra  forsan  absentia  gloriantur,  divina  noBis  assistente  potentia  que 
tueri  nos  et  imperium  consuevit,  in  adventu  nostri  culminis  evanescet. 


vdma'rt[o0]      Ludovicus,  Francorum  rex,  Friderico,  Romanorum  imperatori, 
gratias  agit  quod  preces  suas  pro  victualibus  in  passagio  suo 

exhibendis  exaudierit;  de  contracti  vero  foederis  innovatione 
secretam  per  nuntium  responsionem  mittit. 

(Inedit.  e  regist.  Philipp.  Aug.,  prius  in  Thesauro  chartar.,  n°  26,  nunc  in  Bibl. 
Cesar.  Paris.,  cod.  8408,  fol.  296  recto.) 

Excellentissimo  et  karissimo  amico  suo  Friderico,  Dei  gratia  illustri 
Romanorum  imperatori  semper  augusto,  Jherusalem  et  Sicilie  regi,  Ludo- 
vicus,  eadem  gratia  rex  Francorum,  salutem  et  sincere  dilectionis  affec- 
tum.  Nuntium  vestrum  Hugonem  de  Albamara  militem,  latorem  pre- 
sentium,  una  cum  litteris  quas  per  ipsum  nobis  vestra  dilectio  destinavit 
recepimus  hilariter  prout  decuit  et  gaudenter,  et  quia  tam  ex  nuntiorum 
nostrorum  relatione  fideli  quam  per  scripta  vestra  patentia  que  nobis 
exhibuit  idem  Hugo  ipsiusque  nobis  assertione  innotuit  quod  preces 
nostras  per  predictos  nuntios  vestre  serenitati  porrectas ,  presertim  pro 
victualibus  et  aliis  necessariis  de  imperii  et  regnorum  vestrorum  finibus 
extrahendis  pro  passagio  nostro  in  subsidium  Terre  Sancte ,  ad  amica- 
bilem  exauditionis  gratiam  admisistis,  gratiarum  vobis  referimus  actio- 
nes ;  petitioni  ejusdem  nuntii  vestri  benigne  super  hoc  annuentes  ut  si 
forte,  quodabsit,  aliquo  casu  fortuito  prepediente  contingat  nos  et  karis- 
simum  fratrem  nostrum  R.  comitem  Atrebatensem ,  prout  certo  incom- 
mutabilique  Domino  auxiliante  proposito  penes  nos  est  firmatum,  in  Terre 
Sancte  subsidium  non  transire,  directe  nobis  de  predicta  concessione 
vestra  littere  nullam  habeant  firmitatem.  Ceterum  super  eo  quod  pre- 
dictus  nuntius  vester  adjecit  ut  si  que  terre  per  crucesignatos  in  Terram 
Sanctam  in  instanti  passagio  transituros  fuerint  acquisite,  ad  jus  et  pro- 
prietatem  regni  Jherosolimitani  debeat  eadem  acquisitio  devenire,  cel- 
situdini  veslre  tenore  presentium  intimamus  quod  cum  pro  solo  divine 
majestatis  honore  et  exaltatione  fidei  christiane  negotium  assumpserimus 
antedictum,  nichilin  ejusdem  prosecutione  negotii  facereDomino  favente 
proponimus  quod  nedum  vobis  et  dilecto  amico  nostro  C.  illustri  Roma- 
norum  in  regem  electo,  regni  Jherosolimitani  heredi,  nato  vestro,  sed  nec 
etiam  alicui  homini  christiano  possit  prejudicium  generare  vel  juris  sui 
parere  lesionem.  Super  eo  quoque  quod  petiit  nuntius  vester  ut  nec  ad 

hostes  vestros  de  terris  vestris  victualia  deferantur  eoruin  commodis 
applicanda,  nec  inimicis  aut  rebellibus  vestris  sub  concesse  nobis  libera- 
litatis  optentu  pretextu  victualium  querendorum  in  terras  vestras ,  sub 
specie  mercalorum  ingressum  liberum  habentibus  et  egressum,  quicquam 
in  vestra  vel  vestrorum  clispendia  liceat  attemptare,  serenitati  vestre 
volumus  esse  notum  quod  hec  ex  nostra  voluntate  non  fient,  sed  et  fide- 
libus  et  subditis  nostris  libenter  curabimus  inhibere  ne  fiant.  At  quia 
super  hiis  que  de  facto  alieno  dependent,  non  deceat  nos  nec  possumus 
competenter  promissionem  facere  certiorem,  poterit  vestra  serenitas  si 
expedire  videritis,  ab  illis  mercatoribus  quibus  secundum  concessionis 
vestre  tenorem  terrarum  vestrarum  patebit  ingressus  pro  victualibus 
educendis,  juratoriam  super  hoc  exigere  cautionem.  Ad  hec  super  eo 
quod  nuncius  vester  de  contracti  jamdudum  federis  innovatione  sub- 
junxit,  secretam  eidem  responsionem  fecimus  quam  ipse  serenitati  vestre 
poterit  viva  voce  fideliter  intimare. 
Datum,  etc. 


[Febraario 

Fridericus,  Romanorum  imperator,  regi  Anglorum  significat 

velmartio.]  7  r  7        °  °#  D 

quod  cum  partes  Italiae  repetere  sit  paratus,  filium  suum  Hen- 
ricum  ejusdem  regis  nepotem  dimisit  in  regno  vicarium  gene- 
ralem. 

(Edit.  in  Pelri  de  Vin.  epist.,  lib.  III,  cap.  XXI,  nunc  coll.  cum  codicib.  Bibl. 
Cesar.  Paris. ,fonds  Saint-Germain-Harlay,  n°  455;  fonds Nolre-Dame,  n°  202.) 

Dum  perfecte  dileclionis  zelum,  cujus  indissolubili  nodo  quondam 
Isabellam,  consortem  nostram  charissimam,  vestre  affinitalis  identitas 
lateri  nostro  conjunxerat,  in  tenacis  (a)  memorie  libro  perlegimus;  dum 
amicitie  pure  constantiam  quam  ad  vos  et  vestros  amicabiliter  gerimus, 


(a)  In  altero  codice  cognale. 

sollicita  meditatione  pensamus ,  in  Henricum  dilectum  filium  nostrum 
nepotem  vestrum  (cujus  nomine  regem  Heinricum  avum  vestrum  (a) 
gloriose  memorie  laudabiliter  excitamus),  quem  tanquam  durabile  inter 
nos  pignus  amoris  fecunda  nobis  nature  provisio  contulit,  favoris  nostri 
gratiam  libenter  extendimus,  et  gratie  nostre  favorem  libentius  propa- 
gamus.  Ecce  itaque  pro  arduis  excellentie  nostre  negociis,  ad  repetendas 
partes  Italicas  tam  magnifice  quam  potenter  accincti,  prefatum  Hein- 
ricum ,  sacro  fonte  baptismatis  tripudiali  solennitate  renatum ,  in  regno 
Sicilie  loco  nostri  ac  velut  vultus  et  potentie  nostre  speculum ,  relictis 
sibi  consiliariis  de  quorum  consilio  toti  regno  disponat,  provida  nuper 
deliberatione  prehabita ,  providimus  dimittendum ;  facto  in  solenni 
curia  (1)  generali  mandato  universis  regni  fidelibus  ut  eidem,  quem 
inter  eos  velut  imaginarium  persone  nostre  relinquimus ,  tamquam  per- 
sone  nostre  reverenter  obediant  et  intendant.  De  cujus  tam  longa  dila- 
tione  baptismatis  mirari  vos  nolumus,  cum  ad  preces  quorundam  ami- 
corum  nostrorum  de  papali  curia,  quas  obaudire  nescimus,  ex  ipsorum 
consilio  fuerat  hucusque  dilatum,  ut  in  reformatione  pacis  inter  nos  et 
Romanam  Ecclesiam ,  in  cujus  expectatione  diutina  nostra  sunt  et  mul- 
torum  jam  vota  frustrata,  eo  manifestius  signa  perpetui  et  constantis 
amoris  ostenderet,  quo  traderetur  solennius  summo  pontifici  baptizan- 
dus»  Hec  nos  profecto  vestre  serenitati  describimus,  ut  quantum  vobis 
magnificentia  nostra  placere  desideret,  vestra  serenitas  aperte  conjiciat 
et  qualiter  inter  alios  affines  nostros  personam  vestram  tenerius  dili- 
gamus,  argumentis  evidentibus  apprehendat. 

(«)  Ibi  in  impresso  meditatione  :  quod  abundat  et  in  duobus  codicibus  deest. 


(1)  De  hac  solemni  curia  nullum  alium  coaetaneum  testem  adducere  possumus.  Celebratam 
fuisse  apud  Neapolim  monet  R.  Pirrus  apud  Burmann,  Thes.  antiquit.  Sicil.,  t.  V,  p.  55, 
consiliariorum  nominibus  non  adjunctis,  quos  tamen  fuisse  comitem  Casertanum  citra  pha- 
rum,  Petrum  Ruffum  ultra,  ex  sequentibus  documentis  conjicere  licet.  In  sua  Friderici  secundi 
vita  Pand.  Collenuccius,  rerum  hujus  aevi  sat  bene  gnarus,,  ad  eam  taatummodo  quam  denuo 
edimus  epistolam  stetisse  videtur. 

KEtS  Henricus  junior,  Friderici  imperatoris  filius,  scribit  regi  An- 
gliae,  avunculo  suo,  qualiter  fonte  baptismatis  renatus  fuerit  et 
a  patre  ad  partes  Italicas  proficiscente  regno  Siciliae  regendo  fuerit 
praepositus. 

(Edid.  Baluze,  Miscell.,  t.  III,  p.  100;  nunc  coll.  cum  cod.  Bibl.  Cesar.  Paris., 
n°  8567,  fol.  89.) 

Regi  Anglorum  rex  Henricus,  etc.  Si  magnificentie  vestre  frequenter 
hucusque  non  scnpsimus,  si  nepotice  sospitatis  eventus  ad  noticiam  ves- 
tram  segnis  officium  calami  non  perduxit,  si  nostrorum  gesta  successuum 
stilus  hactenus  dictatorius  non  digessit,  causa  fuit  quod  nobis  in  annis 
teneris  constitutis  nec  renatis  adhuc  fonte  baptismatis,  quid  et  cui  scribe- 
ret  nostra  dudum  infanlia  nec  discernere  poterat  nec  noscebat.  Nunc 
autem  honore  tanti  sacramenti  solempniter  decorati,  ad  annos  etiam  ali- 
cujus  cognitionis  adducti,  quos  nec  minus  gustatus  amor  paterne  dulce- 
dinis  nuper  fecit  audaces,  dum  nos  in  solio  suo,  ut  toti  regno  Sicilie  usque 
ad  reditum  suum  de  italicis  partibus  de  consiliariorum  disponamus  con- 
silio,  gloriose  reliquit,  presentes  vobis  nostre  salutationis  apices  destina- 
mus,  et  frequentius  destinabimus  in  fulurum,  quotiens  et  rerum  qualitas 
exiget  et  se  nobis  oportunitas  ingeret  nuntiorum. 


[Februario      Fridericus,  Romanorum  imperator,  scribit  Gremonensibus  con- 

vel  martio.]  '  L 

fortans  eos  in  fide,  et  asserit  se  cito  iturum  ad  partes  illas,  in 
exterminium  suorum  rebellium. 

(Edit.  in  Petri  de  Vin.  epist.,  lib.  II,  cap.  XXVI,  coll.  vero  cum  cod.  Bibl. 
Cesar.  Paris. , /onds  Saint-Germain-Harlay,  n°  455,  et  anc.  fonds  latin,  n°  8567, 
ubi  perperam  litterae  Conrado  regi  tribuunlur.) 

Etsi  utilium  exigente  qualitate  causarum ,  quibus  consuli  aliter  posse 
non  vidimus,  dudum  regnum  nostrum  Sicilie  presentia  nostra  duxerit 
repetendum ,  vobiscum  semper  corde  remansimus ;  et  si  permittente  na- 
tura  fieri  potuisset,  majorem  corporis  nostri  partem  providissemus  vobis- 
cum  presentialiter  remansuram.  Considerantes  vero  quod  temeritas 
superstitiosa  rebellium,  dum  deliciose  tantisper  quieti  nos  deditos  opinan- 
tur,  improvide  sibi  plenam  vento  gloriam  ex  absentia  forsitan  nostre 
majestatis  usurpat ;  pensantes  etiam  quod  vestra  et  aliorum  nostrorum 
vota  fidelium,  dum  presentiam  nostram  anhelantes  esuriunt,  de  facili 
possent  assumere  pro  tam  longa  spei  prorogatione  rancorem ,  nos  in  par- 
tem  solite  sollicitudinis  reddendos  elegimus,  et  suavibus  regni  nostri 
solatiis  personam  nostram  providimus  subtrahendam ;  sic  facti  noviter 
iii  hujusmodi  hostium  detrimenta  magnanimes,  ut  nullis  quasi  preteritis 
fatigati  laboribus,  nullis  efiusis  sumptibus  fastiditi,  nunc  videamur  ad 
bella  solito  fortiores  occurrere,  nunc  ad  eroganda  stipendia  et  premia  lar- 
gienda  pro  meritis  satis  consueto  fecundius  nostre  munificentie  gremium 
aperire.  Ecce  igitur  corpore  sospites,  corde  fortes,  ad  revisendas  partes 
Italie  potenter  accingimur,  thesauros  undique  de  regni  fertilitate  conge- 
rimus,  et  nostre  potentie  brachium  sic  congregatis  circumquaque  presi- 
diis  roboramus,  ut  in  proximo  et  victorioso  nostre  majestatis  adventu, 
spe  diuturna  fidelium  respirante,  conterantur  medullitus  corda  rebellium, 
qui  nobis  absentibus  forsan  inaniter  gloriantur.  Vos  autem,  viri  fortes, 
quos  velut  in  fidei  soliditate  firmatos  ,  reddit  quevis  negociorum  et  tem- 
porum  qualitas  in  nostra  devotione  preclaros,  spem  firmam  fiduciamque 
concipite,  quod  in  supremum  exterminium  nostrorum  rebellium,  ad 
partes  ipsas  in  proximo  potenter  et  magnifice  veniemus.  Interim  autem 
sic  in  servitiis  nostris  persistite,  sic  ad  confusionem  hostium,  sicut  viros 
decet  induslrios,  vires  vestras  et  animos  exercete,  quod  inter  alios  fideles 
nostros  vos  dignis  extollere  laudibus  et  specialibus  prosequi  premiis 
merito  valeamus. 


VI. 

smarH.'  Innocentius  papa,  Henricum,  regem  Cypri,  a  juramento  fideli- 
tatis  quod  Friderico  quondam  imperatori  praestitit,  absolvit,  illum- 
que  et  regnum  ejus  sub  sua  protectione  suscipit. 

(Edid.  de  Mas  Latrie,  Hist.  de  Vile  de  Chypre,  l,e  part.,  Docum.,  p.  63,  ex  collect. 
La  Porte  du  Theil,  R.  L.,  21,  ap.  Bibl.  Cesar.  Paris.) 

Innocentius,  etc,  Henrico  illustri  regi  Cipri.  Ad  gremium  matris  Eccle- 
sie  sub  cujus  umbra  quiescitur,  tibi  cujus  mens  ex  Friderici  quondam 
imperatoris  olim  infecta  contagio  fluctuat,  nunc  velut  devotionis  filio  hu- 
militer  recurrenti  libenter  occurrimus,  et  ut  hominis  utriusque  (a)  quiete 
perfrui  valeas  affectione  paterna  libentius  procuramus.  Ex  parte  siquidem 
tua  lecta  coram  nobis  petitione  cognovimus  quod  olim  eidem  Friderico 
prestitisti  fidelitatis  et  homagii  juramentum.  Unde  timorem  Domini  pari- 
ter  et  amorem  in  animo  tuo  figens  et  ab  omni  ejusdem  Friderici  cupiens 
participatione  sejungi,  adSedem  Apostolicam  cui  tantum  subesse  deside- 
ras,  humiliter  confugisti,  eidem  cum  instantia  supplicans  ut  te  a  juramento 
hujusmodi  absolutum  et  regnum  tuum  sub  sua  protectione  suscipere 
dignaretur.  Cum  igitur  idem  Fridericus  qui  de  patrono  Ecclesie  persecu- 
tor  effectus  et  de  filio  degenerans  in  privignum,  matrem  Ecclesiam  que 
ipsum  a  cunabulis  aluit  et  super  omnes  orbis  principes  exaltavit,  ancil- 
lare  (b)  totis  viribus  nititur,  et  nomen  Christi  portans  in  vacuum  catholi- 
cam  fidem  impugnat,  in  sancto  Lugdunensi  concilio  a  nobis  sit,  deliberato 
existentium  ibi  omnium  prelatorum  consilio,  imperio,  regnis  omnique 
alia  dignitate  privatus;  omnibus  qui  ei  juramento  fidelitatis  seu  quocum- 
que  alio  titulo  tenebantur  generaliter  absolutis;  te  quem  ut  carissimum 
filium  sinceritalis  brachiis  amplexamur,  devotionis  tue  inclinati  precibus, 

(a)  Sensus  paulo  obscurior,  nisi  signiGcare  velit  de  duplici  Henrici  persona  quam 
agere  debet,  ut  vir  christianus  et  ut  rex. 
(i)  Ita  sub  sensu  gallici  verbi  asservir. 

a  juramento  quolibet  quo  Friderico  tenebaris  eidem ,  duximus  specialiter 
absolvendum,et  personam  tuam  cum  regno  Cipri  quod  obtines  sub  Sedis 
Apostolice  protectione  suscipimus  atque  nostra ,  cui  tantum  decernimus 
auctoritate  presentium  de  cetero  te  subesse,  presertim  cum  regni  ratione 
predicti  predecessores  tui ,  ut  asseris ,  nulli  seculari  subfuerant  potestati. 
Nulli  ergo,  etc,  nostre  absolutionis,  protectionis  et  constitutionis,  etc.  Si 
quis,  etc. 

Datum  Lugduni,  III  nonas  martii,  anno  IV. 


Petrus,  Conradus,  Manfredus  et  Bonus  Johannes  de  Montecuco, 
castellani  castri  Ripolarum ,  post  arbitralem  sententiam  hoc  cas- 
trum  in  manibus  regis  Henrici,  imperatoris  Friderici  filii,  ponunt 
et  tradunt,  ea  conditione  quod  facta  pace  inter  papam  et  impera- 
torem,  dictum  castrum  cum  jurisdictione  et  honore  suo  ecclesiae 
seu  capitulo  Taurinensi  vel  episcopo  qui  pro  tempore  fuerit,  resti- 
tuatur. 

(Edit.  in  Histor.  patr.  monum.,  ckart.,  tom.  I,  p.  1391,  curante  Domin.  Promis 
ex.  originali  in  arch.  archiep.  Taurin.  cat.  16,  m.  1,  n°  4.) 

Anno  Dominice  Nativitatis  millesimo  ducentesimo  quadragesimo  sep- 
timo,  die  mercurii  sexta  mensis  martii,  indictione  quinta ,  presentibus 
testibus  infrascriptis.  Cum  dominus  Petrus  de  Montecuco  et  dominus  Con- 
radus  ejus  frater  et  dominus  Manfredus  de  Montecuco  et  Bonus  Johannes 
ejus  frater  castelani  Ripolarum  elegissent  dominum  comitem  Ubertum  de 
Purcili  et  dominum  comitem  Albertum  de  Sancto  Martino  et  dominum 
comitem  Albertum  et  dominum  Jacobum  de  Baldisseto  et  dominum  Enri- 
cum  comitem  de  Fronte  et  dominum  Jacobum  de  Sancto  Sebastiano,  in 
quibus  seu  in  quos  dicti  castellani  Ripolarum  compromiserant  stare  in 
eorumdicto,laudo  et  arbitrio  de  reddendo  et  restituendo  castrum  Ripola- 
rum  domino  regi  filio  domini  Frederici  imperatoris,  si  hoc  facere  poterant 

de  legalilate  et  deberent  de  jure,  cum  castrum  Ripolarum  habeant  et  te- 
neant  ab  ecclesia  Taurinensi;  ipsi  vero  nobiles  supradicti  habito  consilio 
plurium  sapientum  de  lege  dixerunt,  pronuntiaverunt  et  sententiaverunt 
in  pari  concordia  quod  est  de  legalitate  de  jure  quod  ipsi  domini  de  Mon- 
tecuco  castellani  Ripolarum  reddant  et  reddere  debeant  castrum  Ripola- 
rum  in  manibus  et  forcea  domini  Enrici  illustris  regis,  filii  et  nuncii  spe- 
cialis  domini  Frederici  imperatoris ,  secundum  modum  et  formam  quo  et 
qua  continetur  in  privilegio  eis  facto  ab  ipso  domino  rege,  hoc  est  quod 
facta  concordia  seu  pace  inter  dominum  papam  et  dominum  Fredericum 
imperatorem,dictumcastrum  Ripolarum  reddatur  et  restituatur  cum  omni 
jurisdictione  et  honore  ecclesie  seu  capitulo  Taurinensi  vel  episcopo  qui 
pro  tempore  fuerit  in  Taurino,  et  quod  dictum  castrum  non  possit  nec 
debeat  venire  in  manibus  nec  forcea  alicujus  comitis  vel  marchionis,  et  si 
contra  fieret,  non  valeret  ipso  jure.  Et  secundum  modum  et  formam  et 
conditionem  infrascripta  (a)  predicti  domini  de  Montecuco  predictum  cas- 
trum  Ripolarum  quod  tenebant  nomine  ecclesie  Taurinensis,  posuerunt  et 
tradiderunt  in  manibus  et  forcea  predicti  domini  regis. 

Actum  est  hoc  in  plano  castro  Ripolarum ;  interfuerunt  testes  vocati  et 
rogati  dominus  prepositus  de  Polano,  dominus  Jacobus  de  Ruore,  domi- 
nus  Rogerius  de  Plaia,  dominus  Guilelminus  de  Parella,  dominus  Alber- 
tus  de  Castellono  et  Jacobus  Iorius. 

Ego  Stephanus  Demora,  notarius  castri  Ripolarum,interfui  et  hanc 
cartam  mandato  predictorum  dominorum  ut  supra  traddavi  (sic)  et  scripsi. 


Lugduni.       Innocentius  papa  Pandolfo  de  Fasanella  et  aliis  regni  nobilibus 

14  martii.  J    r  o 

suae  partis  varia  castra  concedit,  quum  regnum  Siciliae  rege  nunc 
careat. 

(Edidit  De  Cherrier,  Hist.  de  la  lutte  des  papes  et  des  empereurs  de  la  maison  de 
Souabe ,  t.  III,  p.  514 ,  n°  IV,  e  regest.  Innoc.  IV,  lib.  IV,  nu  897,  898,  899, 
904.) 

(a)  Sic  ;  sed  legendum  suprascriptas. 

Innocentius  episcopus,  servus  servorum  Dei,  nobili  viro  Pandulpho  de 
Phasanella  Caputaquensis  diocesis.  Apostolice  sedis  providentia  consueta 
subditorum  merita  solertis  deliberationis  examine  discutit,  et  que  rationis 
judicio  potiora  diffinit,  premiorum  remunerat  retributione  majorum ,  ube- 
rioribus  illa  prosequendo  favoribus  et  beneficiis  plenioribus  attollendo. 
Hinc  est  quod  cum  tu  illa  erga  Romanam  Ecclesiam  devotione  ferveas 
eamque  circa  ipsam  studeas  servare  constantiam,  ut  inter  alios  ejus  filios 
fidelitatis  titulo  specialiter  insignitus  merearis  ab  ea  multipliciter  hono- 
rari,  nos  hec  non  indigne  pensantes  et  volentes  tuis  intendere  comodis 
tuique  honoris  augmentum  sollicite  procurare ,  tibi  tuisque  successoribus 
castrum  Gifonis  Salernitane  diocesis  cum  dominio,  juribus,  honoribus, 
omnibusque  aliis  pertinentiis  suis,  presertim  cum  regnum  Sicilie  rege 
nunc  careat  et  nobilis  vir  Oddo  de  Laviano  renuntiavit  ob  hoc  omni  juri 
quod  in  castro  eodem  habebat,  in  feudum  de  gratia  concedimus  speciali, 
dummodo  ad  alium  in  devotione  ipsius  Ecclesie  persistentem  non  perti- 
neat  dictum  castrum.  Volumus  autem  ut  postquam  corporalem  ejusdem 
castri  possessionem  habueris ,  tam  tu  quam  iidem  successores  pro  castro 
ipso  homagium  et  juramentum  fidelitatis  et  alia  Ecclesie  prefate  seu  regi 
quiper  eam  pro  tempore  fuerit  in  regno  predicto,  prestare  teneamini,  que 
alii  vassalli  ejusdem  regni  pro  castris  seu  feudis  que  obtinent  sibi  exhi- 
bere  tenentur.  Nulli  ergo  omnino  hominum  liceat  hanc  paginam  nostre 
concessionis  infringere  vel  ei  ausu  temerario  contraire.  Si  quis  autem,  etc. 
Datum  Lugduni,  II  idus  martii,  anno  IV. 

Cum  notis  chronologicis  eisdem  nobili  viro  Giliberto  et  germanis  Pan- 
dulfi  de  Phasanella  concedit  alia  castra. 

Item  Guillelmo  dicto  Francisco  concedit  in  feudum  civitatem  Sarnensem. 

Item  Riccardo  dicto  Francisco  concedit  castrum  de  Petris  Formentis. 

Item  Oddoni  de  Laviano  concedit  civitatem  Consanam  et  civitatem  Sta- 
biensem. 


Innocentius  papa  Mediolanensibus  scribit  contra  Fridericum, 

eos  consolans  de  morte  Henrici  Rasponis,  in  regem  electi,  nuntiat 
que  se  in  Alemaniam  Petrum  Sancti  Georgii  ad  Velum  Aureum 
diaconum  cardinalem  destinare  cum  plenae  legationis  officio,  ut 
negotio  Ecclesiae  de  persona  idonea  celeriter  provideat;  simulque 
eos  exhortatur  ad  constanciam. 

(Edidit  Fbed.  Hahn.,  Coll.  Monum.  vet.  etrecent.,  t.  I,bull.  pontif.,  n° XXXVIII, 
p.  172-175.) 

Innocentius  episcopus,  servus  servorum  Dei,  dilectis  filiis  potestati, 
consilio  et  populo  Mediolanensi  salutem  et  apostolicam  benedictionem. 
Super  petram  fidei  stabilita  mater  Ecclesia  sic  secura  cum  firmitate  fun- 
damenti ,  tum  edificii  soliditate  consistit ,  ut  nec  flectatur  tribulationum 
minis  nec  quantumcumque  gravium  adversitatum  percussione  fatigetur. 
Sic  in  Christo  Jesu  in  quo  spem  omnem  ponit  cujusque  regilur  virtute 
confidens ,  nec  in  prosperis  mentis  elevatione  subtollitur,  quinimo  polius 
substernitur  humilitate  spiritus  gratiarum  ei  exhibens  actiones,  nec  in 
adversis  cordis  consternatione  deprimitur,  sed  magis  de  illius  sperans 
presidio  vigore  animi  convalescit.  Sed  nunc  frequentium  Ecclesia  ipsa 
malleis  persecutionum  attrita,  illam  inter  ceteras  sensit  modernis  tempo- 
ribus  graviorem  quam  Fredericus  quondam  Romanorum  imperator,  ne- 
quitie  filius,  immo  pater,  intulit  et  in  ipsam  ferali  furore  indesinenter 
exercet.  Nam  non  solum  contra  Romanam  insurrexit  Ecclesiam  ad  elisio- 
nem  apostolice  auctoritatis  anhelans,  sed  conlra  generalem  in  quo  se 
accinxit  proposito  et  pluribus  (?)  favore  sequacium  quos  astutia  serpen- 
tina  seduxit,  armavit,  molitus  sue  preeminentiam  libertatis  penitus  con- 
culcare.  Grandia  insuper  et  innumera  beneficia  ex  ipsius  Ecclesie  benigni- 
tate  collata  pro  quibus  ei  ad  omnimode  devotionis  obsequia  tenebatur, 
acriores  reddunt  injurias  quas  ipsi  nefaria  ingratitudine  recompensat. 
Acerbius  enim  illius  offensione  quis  pungitur  cui  se  benefecisse  recolit  et 
in  necessitatis  articulo  noscitur  favorabiliter  affuisse.  Verum  sue  fraudis 
commenta  cognovit  Ecclesia  et  malignitatis  ipsius  obstitit  studiis,  conatus 
que  repressit,  causam  quasi  propriam  de  auxilio  divino  confisa  defendens. 
Unde  non  in  homine  fiduciam  posuit  nec  in  terrena  potentia  spem  firma- 

vit,  sed  ad  Deum  solum  intencionem  habuit,  huncque  sibi  constituit  in 
hujusmodi  negotio  adjutorem.  Licet  igitur  aliqui  principes  quorum  suffra- 
gium  ipsi  prodessetEccIesie,  morte  tollantur,  non  tamen  ejus  vacillat  con- 
stantia  nec  sua  propter  hoc  fortitudo  torpescit.  Nunquam  enim  illius  des- 
tituetur  juvamine  qui  salus  omnium  est  et  vita,  cuique  subsunt  singule 
potestates.  Porro  sicut  Domino  placuit,  obiit  clare  memorie  Henricus  rex 
Romanorum  illustris  (1 ).  Obiit  quidem  mundo,  sed  ut  speramus  firmiter 
vivit  Deo,  pro  cujus  amore  ipsius  Ecclesie  suscepit  negotium  et  laudabili- 
ter  eo  adjuvante  promovit.  Grave  quippe  eidem  dispendium  intulit  mors 
illius.  Multiplicis  profecto  doloris  est  causa  Christi  fidelibus  ejus  casus. 
Sed  non  ob  hoc  eorum  debent  corda  prosterni,  quinimo  firma  consistere, 
non  vires  lentescere  sed  vigere,  maxime  cum  omnes  de  Alamannia  prin- 
cipes  qui  regi  eidem  adheserant  etsibi  dum  viveret  intendebant,  in  Eccle- 
sie  devotione  stabiliter  perseverent ,  ibique  prefatum  negotium  successi- 
bus  proficiat  prosperis  et  continuum  recipiat  incrementum.  Et  ecce  nos 
dilectum  [fratrem]  nostrum  Petrum  sancti  Georgii  ad  Velum  Aureum  dia- 
conum  cardinalem ,  virum  utique  scienlia  meritum,  morum  honestate 
decorum  et  in  consiliis  circumspectum ,  illuc  propter  hoc  commisso  sibi 
plene  legacionis  officio  destinamus  (2),  confidentes  in  eo  qui  sperantes  in 
se  non  deserit,  sed  super  eis  adest  propitius,  quod  dicto  negotio  de  per- 
sona  ydonea  que  tanto  congruat  oneri  celeriter  providebit.  Universitatem 
itaque  vestram  monemus,  rogamus  et  hortamur  attente  per  apostolica 
vobis  scripta  mandantes  quatenus  fidei  et  Ecclesie  totiusque  christiane 
religionis  causam,  nulla  ex  predicti  regis  morte  depressione  remissi,  viri- 
libus  animis  prosequentes,  contra  memoratum  Fredericum  ejusque  fauto- 
res  de  celesti  et  Apostolice  Sedis  confisi  adjutorio  exsurgatis  continuo 
fortiores.  Vobis  enim  et  aliis  de  Lombardia  devotis  Ecclesie  festinum  et 
efficax  subsidium  non  deerit,  cum  super  eo  vigiletur  sollicite  ac  ut  cele- 


(1)  Vivere  desiit  septimo  et  decimo  die  februarii  hujus  anni  1247,  in  castro  Wartburgensi, 
morbo  sublatus  cui  dyssenteria  nomen  est. 

(2)  Litterae  legationis  cardinalis  de  Sancto  Georgio  datae  fuerant  Lugduni,  idibus  martii, 
anno  IV  (15  martii  1247),  ut  nos  monet  index  epistolarum  Innocenlii  quarti. 

riter  fiat  diligentistudio  procuretur.  Confortamini  ergo  in  Domino  et  con- 
fidite  in  potentia  virtutis  ejus,  quia  licet  aliquando  suos  baculo  adversitatis 
percutiat,  subsequenter  ipsos  prosperitatis  dextra  consolatur. 


aAnctnm  Fridericus,  Romanorum  imperator,  Ugonem  Ranaldum  Guidonis 
SS'    Tarduccii  de  Cortona  publicum  imperii  tabellionem  constituit. 

(Memor.  in  epist.  Franc.  Bonainii,  ap.  Archiv.  stor.  italiano,  append.,  n°  12, 
p.  464,  ex  regist.  vet.  coaet.  notarii  Crescentii,  in  arch.  comm.  Corton.,  fol.  95 
recto.) 

Fridericus,  Dei  gratia  Romanorum  imperator  semper  augustus,  Jerusa- 
lem  et  Sicilie  rex.  Per  presens  scriptum  notum  facimus  universis  imperii 
fidelibus  tam  presentibus  quam  futuris  quod  nos  confidentes  de  prudentia 
et  legalitate  Ugonis  Ranaldi  Guidonis  Tarduccii  de  Cortona  fidelis  nostri, 
recepto  ab  eo  juxta  consueludinem  fidelitatis  et  officii  juramento,  consti- 
tuimus  eumpublicum  tabellionem  imperii,  ut  amodo  publici  tabellionatus 
officium  ubique  per  imperium  ad  honorem  et  fidelitatem  nostram  debeat 
fideliter  exercere.  Quocirca  universitati  vestre  precipiendo  mandamus 
quatenus  predicto  Ugoni  in  hiis  que  ad  ejusdem  publici  tabellionatus  offi- 
cium  spectare  noscuntur,  intendatis  de  cetero  tanquam  publico  tabellioni 
a  majestate  nostra  statuto  ad  honorem  et  fidelitatem  nostram,  et  nullus 
sit  qui  eum  super  eodem  officio  publici  tabellionatus  temere  impedire  vel 
perturbare  presumat.  Quod  qui  presumpserit  indignationem  nostram  se 
noverit  incursurum.  Ad  hujus  autem  rei  memoriam  et  stabilem  firmita- 
tem  presens  scriptum  fieri  et  majestatis  nostre  sigillo  jussimus  communiri. 

Datum  apud  Sanctum  Quiricum  (1),  anno  dominice  incarnationis 
M.  CC.  XXXXVII,  mense  martii,  V  indictionis. 


(1)  Locus  in  Tuscia  super  viam  qua  Radicofano  Senas  itur. 

Fridericus,  Romanorum  imperator,  Angelum  Dominicum  de 
Cortona  publicum  imperii  tabellionem  constituit. 

(Memorat.  in  epist.  Franc.  Bonainii,  ap.  Arch.  stor.  ilalian.,  append.,  n°  12, 
p.  464,  exregist.  vet.  notarii  Crescentii  in  arch.  comm.  Corton.  fol.  95  recto.) 

Fridericus,  Dei  gratia  Romanorum  imperator  semper  augustus,  Jeru- 
salem  et  Sicilie  rex.  Per  presens  scriptum  notum  facimus  universis  im- 
perii  fidelibus  tam  presentibus  quam  futuris  quod  nos  confidentes  de 
prudentia  et  legalitate  Angeli  Dominici  de  Cortona,  recepto  ab  eo  juxta 
consuetudinem  fidelitatis  et  officii  juramento,  constituimus  eum  publi- 
cum  tabellionem  imperii ,  ut  amodo  publici  tabellionatus  officium  ubi- 
que  per  imperium  ad  honorem  et  fidelitatem  nostram  debeat  fideliter 
exercere.  Quocirca  universitati  vestre  precipiendo  mandamus  quatenus 
predicto  Angelo  in  hiis  que  ad  ejusdem  publici  tabellionatus  officium 
spectare  noscuntur,  intendatis  de  cetero  tanquam  publico  tabellioni  a 
majestate  nostra  statuto  ad  honorem  et  fidelitatem  nostram ,  et  nullus  sit 
qui  eum  super  eodem  officio  publici  tabellionatus  lemere  impedire  vel 
perturbare  presumat.  Quod  qui  presumpserit  indignationem  nostram 
se  noverit  incursurum.  Ad  hujus  autem  rei  memoriam  et  stabilem  fir- 
mitatem,  presens  scriptum  fieri  et  majestatis  nostre  sigillo  jussimus  com- 
muniri. 

Datum  Pisis,  anno  dominice  incarnationis  millesimo  ducentesimo 
quadragesimo  septimo,  mense  aprilis,  quinte  indictionis. 


M.  CC.  XLVII,  indictione  V,  die  mercurii  X  mensis  aprilis, 
imperator  Fridericus  cum  militum  comitiva  quiete  per  partes 

VI.  65 

Pontremuli  veniens  Lombardiam  intravit  ad  partes  Parmae,  et 
inde  transiens  veniens  Cremonam  ibi  statuit  colloquium  in  kalen- 
dis  maii,  ubi  fuerunt  ambassatores  omnium  civitatum  Lombardiae 
suae  partis  et  Izolinus  de  Romano...  Et  tunc  imperator  filiam 
suam  Jacomino  de  Carreto  copulavit  in  uxorem.  Chronic.  de  reb. 
in  Ital.  gesliSj  p.  209.  —  Cum  audivit  dominus  Fridericus  de 
morte  regis  vehementer  laetatus  est  et  putavit  qualiter  posset 
Lombardos  decipere  et  se  concordare  cum  Ecclesia,  ut  releva- 
retur  ab  interdicto.  Et  movit  de  Apulia  mansuetus  in  modum  agni 
et  inlravit  Lombardiam,  dicens  se  ex  toto  velle  parere  mandatis 
Papae  et  Ecclesiae  et  pacem  dare  mundo.  Caffari,  Annal.  Genuens., 
ap.  Muratori,  Scriptor.,  t.  VI,  p.  511. 


Fridericus,  Romanorum  imperator,  scribit  nobilibus  regni  Fran- 
ciae  summum  pontificem  post  conspirationem  necis  suae  apud 
Anagniam  profugos  aiere  et  fovere ,  simulque  accusationem  diluit 
in  se  de  morte  Papae  machinata  illatam,  nuncians  se  missurum 
legatos  ad  regem  Franciae  post  colloquium  quod  cum  principibus 
Germaniae  habere  disponit. 

(Edid.  Hofler,  Kais.  Friedr.  II,  anhalt,  n°  55,  ex  cod.  Bibl.  Vindob.  590  (olim 
Philol.  CCCV),  fol.  70  verso-71  verso;  coll.  cumcod.Bibl.  Cesar.  Penis. ,/onds 
Saint-Germain-Harlay ,  n°  455,  pars  1,  et  cod.  Bibl.  Guelfrrbit.,  Aug.  13,  4, 
sub  ampliore  autem  et  emendatiore  forma.) 

Fridericus,  etc,  ducibus,  comitibus,  baronibus,  vavassoribus  et  uni- 
versis  nobilibus  per  regnum  Francie  constitutis  salutem  et  omne  bonum. 
Attigisse  jam  pridem  probabili  ralione  credidimus  periculosi  certaminis 
metam  quo  cum  sacrosancte  sedis  antistite  certabamus,  non  quia  aut 
posse  nobis  aut  adversario  velle  deficeret,  sed  cum  jam  ipsum  inermem 


« 

sagittarum  suarum  pharetra  vacuata  reddidit,  eo  usque  produci  perti- 
naciam  suam,  pontificali  religione  suadente  contrarium,  minime  crede- 
bamus  ut  de  judicii  temporalis  armario  contra  nos  spicula  projicienda 
subriperet,  et  quem  evidenter  offendere  seu  juste  non  poterat,  occulte 
conspirationis  insidiis  impugnaret.  Hec  que  pro  verecundia  vobis  in  pro- 
verbiis  loquimur,  ipsarum  rerum  evidentia  nuper  ad  oculum  et  ad  lit- 
teram  demonstravit.  Precipitavit  enim  contra  nos  primus  ille  summus 
pontifex  Gregorius  nomine,  sed  gregis  Ecclesie  disgregator,  errante  Petri 
clave  quin  potius  delirante,  sententiam,  prout  industriam  vestram  (a) 
insinuatio  nostre  justitie  crebra  perdocuit  :  sibi  quidem  Mediolanensium 
manum  aliorumque  nostrorum  et  imperii  nostri  rebellium  factiosa  socie- 
tate  conjunxit ,  et  fideles  nostros  a  devotione  nostra  sedula  perversione 
seducens,  quos  ab  imperii  fidelitate  discerpere  manifeste  non  potuit,  trac- 
tatibus  subdolis  veneno  perfidie  fraudulenter  infecit.  Tandem  hic  noster 
antistes  successor  in  locum  et  in  vicem  predecessoris,  ut  anticesarem 
nobis  et  adversarium  publicum  excitaret,  reges  omnes  et  principes  orbis 
per  se  ipsum  et  legatos  et  litteras  apostolicas  circumivit;  inanium  pro- 
missionum  ambagibus  ipsos  alliciens,  quibusdam  ex  eis  Romanum  im- 
perium  quod  a  Stoffensi  domo  (4)  longevi  jam  temporis  diuturnitate 
divertere  dedidicit  et  regna  nostra  predecessorum  nostrorum  quesita 
sanguinibus,  dicata  funeribus  et  imaginibus  decorata,  que  dare  non 
poterat,  temere  promittebat;  et  dum  ad  derisorium  sue  pronuntiationis 
hiatum  qua  nos  in  Lugdunensi  concilio,  falcem  in  messem  tribunalis 
alterius  immittens,  tam  imperio  quam  regno  Sicilie  judicavit  indignos, 
nullum  ex  omnibus  promptum  ad  tante  temeritatis  audaciam  inveniret, 
qui  nobis  et  liberis  nostris  vivis  et  imperiose  regnantibus  hereditatem 
nostram  presumptuosus  invaderet,  conspiratores  in  necem  nostram  de 
familie  nostre  visceribus  luctuoso  stipendio  comparavit,  ut  sic  obstaculo 

(a)  Apud  Hofler,  Prout  magnificentiam  regiam,  scilicet  ad  regera  Franciae  in  exem- 
plari  suo,  et  ita  in  sequentibus,  verbis  competenter  mutat.*j 


(1)  Hac  primum,  et  ut  credimus  unica  vice,  .Fridericus  in  epistolis  suis  suam  ipse  genti- 
litiam  domum  hoc  nomine  intitulat. 

vite  nostre  sublato,  ad  vacans  imperium,  quod  tamen  dilecto  filio  nostro 
Conrado  Romanorum  in  regem  electo  semper  augusto  et  regni  Hierosoli- 
milani  herede  superstite,  successore  legitimo  non  carebat,  vocati  liberius 
tanquam  ad  nuptias  introirent.  Et  cum  factum  esse  jam  crederet  quod 
velut  domestica  machinatione  confectum  futurum  indubitabiliter  exti- 
mabat,  lantgravium  Thuringie  de  domo  et  genere  nostro  natum,  sacra- 
mento  sibi  de  morte  nostra  secuta  corporaliter  preslito  per  quosdam 
ecclesiasticos  principes,  necnon  et  dispensatione  concessa  sibi  [pro]  qua- 
dam  summa  pecunie  de  bonis  Ecclesie  super  illicito  matrimonio  inter 
ipsum  et  uxorem  suam  consobrinam  ipsius  venali  commercio  repromissa, 
supra  vegetem  quemdam  impositum  erexit  in  regem.  Hec  que  presenti 
littera  scribimus  vobis  et  toti  mundo  notoria  reputamus,  velut  que  rebus 
ipsis  et  factis  luce  lucidius  comprobantur;  nec  per  ficta  tormenta  cla- 
mantium,  a  quibus  extorta  dicitur  subornata  confessio  quod  per  quosdam 
ex  nostris  mortem  pape  fuerimus  machinati  (1),  id  eo  debet  ab  omnibus 
incredibilius  reputari  quod  magnificentie  nostre  foret  hujusmodi  vile 
propositum  et  victorie  prorsus  inutile  censeretur.  Quis  etenim  sane 
mentis  hoc  crederet  nos  illi  velle  mortem  conficere  cujus  mors  litem 
istam  nobis  et  posleris  nostris  efficeret  immortalem,  ad  cujus  assump- 
tionem  papatu  vacante  totis  conaminibus  intendimus ,  quumque ,  rebus 


(I)  De  ea  re  multa  sunt  apud  Mattheum  Paris.;  unde  quae  sequuntur  detrahimus  : «  Eisdem 
diebus  (anno  4246  in  fine)  Iransmissi  fuerunt  ad  curiam  Romanam  duo  facinorosi  temerani 
per  Fredericum ,  qui  mcre  Assesinarum  dominum  papam  subdola  conspiratione  interficerent. 
Casu  igitur  inopinato  capti  sunt  et  incarcerati,  judicium  super  crimen  lese  majestatis  expec- 
tantes.  Fuerunt  tamen  qui  dicerent  hoc  astute  fuisse  adinvenlum  et  fraudulenter  procuratum 
ut  scilicet  Fredericus  qui  sibi  consimilem  casum  papa  procurante  nuper  contigisse  protestatus 
est,  consimili  culpa  diffamaretur.  »  Et  infra  :  «  Circa  eadem  tempora  (anno  1247ineunte) 
capti  sunt  duo  milites  italici  Lugduni  pro  eadem  causa,  qui  post  captionem  suam  affirmabant 
circiter  quadraginta  mililes  audacissimos  in  necem  papae  praestito  sacramento  conspirasse; 
qui  si  etiam  Fredericus  defunctus  esset,  propter  nullam  mortis  poenam  non  omitterent  quin 
ipsum  papam  totius  mundi  perturbatorem  et  Ecclesiae  maculatorem  in  frusta  trucidarent, 
credentes  firmissime  se  Deo  et  hominibus  placentia  consummasse  si  talem  feliciter  jugulas- 
eent.  »  Hist.  maj.  Anglor.,  p.  481-486.  Vid.  etiam  ibidem  narrationem  de  Radulpho  quodam 
milite  a  Gualterio  de  Ocra  apud  Lugdunum  in  necem  papae  incitato  et  postea  per  yim  tor- 
mentorum  rem  confesso. 

ut  nunc  se  habentibus ,  papam  istum  aut  quemlibet  alium  futurum  pro- 
cessui  nostro  contrarium  incommutabiliter  crederemus.  Ex  causa  tamen 
hoc  fecimus  ut  haberet  manus  nostra  quem  vinceret,  vel,  si  fata  meliora 
concederent ,  quem  amaret.  Sed  ista  non  prosunt  parricide  nostro  suf- 
fragia,qui  cum  mortemnostram,sicut  prediximus,  tanquam  exindubitato 
futuram  ante  predixisset,  inficiari  non  valeat  pretractatam  •  qui  ciim  in 
conspiratorum  nostrorum  auxilium  subsidiarios  milites  cum  Albanensi 
episcopo  (4)  stipendiaverit  destinandos,  nisi  nostra  potentia  preoccu- 
passet  obsessos,  manifeste  perdocuit  quod  causam  ipsorum  propriam 
reputabat.  Denique  cum  nefande  complicibus  factionis  quos  a  judicio 
nostro  fuga  subduxit,  apud  Anagniam  de  ipsius  Ecclesie  bonis,  episco- 
patus  Prenestini  videlicet,  victui  necessaria  subministret ,  quid  aliud 
innuit  nisi  quod  facinus  perpetrandum  agnoverit ,  cujus  alit  et  protegit 
patratores  ?  Nec  injurie  causam,  sed  compassionis  alleget  quam  in  profugis 
aliis  non  exercel.  Etenim  cujus  esset  horribilioris  exempli  pernicies 
quam  alere  scilicet  regum  et  principum  occisores  ?  Videat  igitur  et  atten- 
dat  industria  vestra  si  sunt  hec  arma  pontificum ,  si  secum  ad  invicem 
ista  conveniunt  ut  qui  sanguinum  renuunt  interesse  judiciis  et  justas 
reorum  dictare  sententias,  discordias  seminant  et  nutriunt  seminatas,  ex 
quibus  homicidia  sanguinolenta  proveniunt,  regnorum  subversio  sequitur 
et  destructio  populorum.  Videte  preterea  si  nobis  aliquatenus  liceat  de 
tali  patre  confidere,  cui  filium  perperam  exheredare  non  sufficit ,  sed 
morte  cruenta  perimere  nititur  exheredem.  Procedit  tamen  in  medium 
amici  nostri  dilecti  illustris  regis  Francie  auctoritas  qui  nos  hujusmodi 
patri  reconciliari  desiderat,  solempnes  nuntios  propterea  expetens 
mandato  munificentie  nostre  munitos  ad  omnem  concordie  viam  et 
nostre  conscios  voluntatis.  Quos  utique  misissemus  instanter,  nisi  quod 
longis  et  continuatis  dietis  in  Germaniam  properantes  in  festo  Johannis 


(1)  De  isto  apud  scriptores  coaetanos  nulla  reperitur  mentio.  Post  vanam  cardinalis  Raynerii 
et  Jacobi  de  Morra  expeditionem,  haec  renovata  fuisse  videtur,  denuo  tamen  ut  altera  inutilis. 
Agitur  autem  de  stipendio  quod  papa  in  sua  ad  praelatos  et  magnates  Siciliae  epistola  repro- 
miserat.  Cf.  supra,  p.  413. 

proximo  (1),  indicto  pernos  colloquii  lermino,  principes  nostros  ibidem 
nobiscum  habere  disponimus.  De  quorum  consilio,  excellentie  nostre 
legatos  non  nostra  solummodo,  sed  ipsorum  etiam  auctoritate  suffultos 
ad  eumdem  illustrem  regem  cum  instructione  plenissima  transmittemus. 
Datum  Parme  (a),  etc. 


Fridericus,  Romanorum  imperator,  ad  supplicationem  Uberti 
Pellavicini  et  Johannae  comitissae  sororis  ejus,  Guidonem  et  Simo- 
nem  comites  ejusdem  Johannae  filios  cum  eorum  possessionibus  in 
sua  protectione  suscipit,  juraque  omnia  et  instrumenta  divisionum 
inter  eorum  parentes  quondam  facta  confirmat. 

(Edidit  Lami,  Eccles.  Florent.  monumenta,  t.  I,  p.  490,  et  iterum,  p.  673,  unde 
varias  lectiones  inter  se  contulimus.) 

In  nomine  sancte  et  individue  Trinitatis.  Fridericus  II  divina  favente 
clementia  Romanorum  imperator  semper  augustus,  Hyerusalem  et  Sicilie 
rex.  Augustalis  excellentie  tunc  extollitur  solium,  tunc  Cesarea  dignitas 
sui  nominis  titulos  ampliat,  cum  fidelium  suorum  justas  petitiones  exaudit 
illosque  congruis  honoribus  ac  beneficiis  honorat  et  promovet,  quos  pura 
fides  approbat  et  sincera  devotio  facit  expertos.  Per  presens  igitur  privi- 
legium  notum  fieri  volumus  universis  tam  presentibus  quam  futuris  quod 
nos,ad  supplicationem  Uberti  Pelavisini  et  Joanne  comitisse  sororis  ejus- 
dem  dilectorum  fidelium  nostrorum,  pro  gratis  quoque  et  acceptis  servitiis 
que  iidem  fideles  nostri  et  quondam  Guido  comes  in  Tuscia  palatinus, 
maritus  ejusdem  comitisse,  nobis  ac  divis  augustis  progenitoribus  nostris 
recolende  memorie  exhibuerunt  fideliter  et  devote ,  considerantes  etiam 

(a)  In  codice  Paris.,  Perme.  Palme  autem  in  cod.  Guelferb.,  in  quo  caracterum  /  et 
r  continua  animadvertitur  confusio.  Parma  itineris  ordini  apprime  convenit. 


(1)  Scilicet  festum  Sancti  Johannis  Baptistae,  24  junii. 


Cremonae, 
aprili. 

quod  Guido  et  Simon  comites  filii  quondam  eomitis  predicti  fideles  nostri 
nobis  et  imperio  satis  servire  poterunt  in  futurum,  de  consueta  munifi- 
centie  nostre  gratia  qua  fideles  noslros  consuevimus  prevenire  et  ex  certa 
scientia  nostra ,  prefatos  Guidonem  et  Simonem ,  possessiones  eorum  et 
bona  quas  et  que  nunc  possident  aut  eorum  nomine  seu  pro  eis  vel  ali- 
cujus  eorum  aut  ipsorum  parte  hactenus  fuerint  acquisita  et  in  antea  quo- 
libet  justo  titulo  poterunt  adipisci,  sub  protectione  nostra  et  imperii  reci- 
pimus,  specialiter  ea  ipsis  et  eorum  heredibus  in  perpetuum  confirmantes. 
Ut  autem  abundantioris  gratie  nostre  prerogativa  letentur,  de  speciali 
largitate  nostra  donamus  et  confirmamus  eis  et  ipsorum  heredibus  ut  est 
dictum  regalia  nostra  et  omnem  jurisdictionem  que  et  quam  habemus  in 
omnibus  terris  et  possessionibus  quas  nunc  habent  et  in  aliis  quas  in  antea 
quolibet  justo  titulo  poterunt  adipisci :  videlicet bannum,  placitum,  distric- 
tum,  tholoneum,  pedagium,  ripaticum,  mercata,  aquas,  aquarum  decur- 
sus,  piscationes,  venationes,  paludes,  argenti  fodinas,  ferrifodinas  et 
quicquid  metalli  vel  thesauri  in  terra  sua  inveniri  potest,  Alpes  quoque  et 
montes,  valles  et  omnia  que  ad  nos  et  imperium  spectant.  Quas  posses- 
siones  [et]  instrumenta  divisionum  quas  predictus  comes  Guido  fecit  olim 
cum  fratribus  suis  et  ipsorum  Guidonis  et  Simonis  et  etiam  alia  continent 
seu  continebunt  publica  instrumenta ,  tam  divisionum  terras  et  posses- 
siones  que  in  partem  predicto  comiti  Guidoni  cesserunt  quam  alias  que  ex 
testamento  quondam  comitis  Rogerii  fratris  sui  ad  eumdem  comitem  per- 
venerunt  et  sui  obitus  tempore  possidebat  et  nunc  prefati  fratres  possident, 
presentis  privilegii  serie  propriis  vocabulis  duximus  exprimendas :  videli- 
cet  castrum  de  Poppio  cum  tota  ejus  curia  et  districtu  et  nominatim 
infrascriptas  villas  que  sunt  de  ejus  curia  et  districtu,  scilicet  Corle, 
Losque,  Filectum,  Chelle,  Salam,  Potrenam,  Corsignanum,  Buchenam, 
Pergentinam  cum  ipsarum  districtibus  et  pertinentiis ;  item  castrum  de 
Glanzolo  (a)  cum  tota  ejus  curia  et  districtu  ac  pertinentiis ,  Plebem  de 
Vado,  castrum  et  villam  Garliani,  castrum  Montis  Aguti  cum  omnibus 
eorum  pertinentiis  et  districtu,  et  in  Logra(ft)  has  villas,  scilicet  Cieticum , 

(a)  Alias  de  Glauzolo. 

(b)  Alias  de  Logia. 

Spalanguem,  Tercelle,  Canaleciam,  Turricellam,  Gontaninum,  Seselle, 
Orgem,  Bargum,  Colline  et  Silvam  cum  eorum  districtibus  et  pertinentiis; 
totam  villam  Montismignarii  cum  suis  pertinentiis;  totum  castrum  de  Bat- 
tifolle  cum  ejus  curia  et  districtu  et  omnes  has  villas  cum  earum  districtu 
et  pertinentiis,  videlicet  Scartiam,  Cassesem,  insulam  Vierlem(a),  Caianum, 
Reslonehium ,  Vaianum,  comandisiam  castri  de  Fronzole  et  ejus  curia, 
plebem  de  Bugliano,  villam  de  Vagna  cum  suis  pertinentiis,  Riosicchum , 
castrum  Rozoli,  Ortignanum,  Cortam,  burgum  Sancti  Mame  (b),  Lorenza- 
num  (c)  cum  eorum  curiis  et  districtibus,  medietatem  caslri  et  burgi  de 
Sullano,  villam  de  Fonte  Claro ,  quartam  partem  castri  de  Pertina  et  ejus 
districtus,  quartam  partem  Prati  Veteris  et  duas  partes  hominum  olim 
monasterii  Prati  Veteris  et  quicquid  eis  ullo  modo  pertinet  vel  eorum  no- 
mine  detinetur  in  Casentino  et  usque  ad  civitatem  Aretinam;  item  totum 
castrum  Ampinane  cum  ejus  curia  et  districtu  ac  suis  pertinentiis  et  inte- 
gre  has  villas,  scilicet  Fabianum,  Casaromanam,  Rasorum,  Paternum, 
Farnetum,  Corniole,  Campojannem,  Questiam,  Costam,  Bramasolem, 
Bruzzanum,  Quercetum,  Casanovam,  Casignellam,  Voltignanam,  Rium  et 
Villorem  cum  suis  pertinentiis,  caslrum  Turricelle,  castrum  Rostolene  et 
ejus  villam  cum  curia  et  districtu  et  ejus  pertinentiis,  dominium,  usariam, 
redditum  ac  proprietatem  Alpium  abbatie  de  Crispino,  castrum  de  Casole 
cum  ejus  curia  et  districtu  et  suis  pertinentiis,  et  has  villas,  scilicet  Corpus- 
tum,  Vitillanum  cum  suis  pertinentiis,  castrum  Montis  Aguti  de  Alpibus 
cum  suis  pertinentiis,  totam  villam  Corelle  (d)  cum  ejus  curia  et  districtu 
et  pertinentiis,  castrum  Ortigace  cum  ejus  curia  et  districtu  et  pertinen- 
tiis,  castrum  Vispignani  cum  ejus  curia  et  districtu,  Samprognanam,  Gat- 
tariam(e),  Vezanum,  Allenem  cum  eorum  pertinentiis,  montem  de  Ferro, 
Figine,  Collem  Camartinum  cum  suis  pertinentiis,  plebem  Decumani  cum 
suis  pertinentiis,  medietatem  mercati  et  mercatale  Decumani,  castrum  de 

(a)  In  altero  Vertelle. 

(b)  In  altero  Burgum  Sancte  Marie. 

(c)  In  altero  Sorezanum. 

(d)  In  altero  Coselle. 

(e)  In  altero  Dattariam. 

Puteo  cum  ejus  curia,  districtu  et  pertinentiis,  villam  de  Strada,  Moncho- 
nem  et  Petravelsam  cum  eorum  curiis  et  pertinentiis ,  castrum  Montis 
Doncii  cum  ejus  curia  et  districtu,  Montanum  cum  ejus  curia  et  districtu, 
Barhiscum  cum  ejus  curia  et  districtu,  commanditiam  Sancti  Marciani  et 
jus  quod  habent  in  Sancto  Marciano  sive  in  hominibusipsius  loci  et  quar- 
tam  partem  Montis  Varchi  et  ejus  curie  et  districtus  et  hospitale  de  Ge- 
nestia(a)  cum  ejus  pertinentiis,  totum  hospitale  Montissechi,  Castillionem 
de  Paccis  cum  ejus  curia  et  districtu  et  commanditiam  libre  argenti  que 
ei  debetur  et  datur  annuatim  pro  eo.  Item  quartam  partem  Burgi  et 
Rocche  de  Balneo,  castri  de  Torzano  et  Fontiscluse  et  Castellini  et  Lar- 
chiani  et  suarum  curiarum  et  districtuum  et  pertinentiarum  et  quartam 
partem  omnium  edificiorum,  terrarum,  domnicatarum  et  hominum  exis- 
tentium  in  ipsis  locis;  item  medietatem  Gironis,  castri,  burgi  et  curie  Mu- 
tiliani  et  ejus  districtus  et  pertinentiarum  et  villarum  subscriptarum,  vide- 
licetSancti  Sabini,  Misilioli  et  earum  curiarum  et  districtuum,  medietatem 
castri  de  Marradi  et  ejus  curie  et  districtus  ac  pertinentiarum  ipsius,  me- 
dietatem  castri  Monsatulli  et  ejus  curie  et  districtus  et  medietatem  ville  et 
abbatie  de  Azareto  et  ejus  curie  et  districtus  et  pertinentiarum,  medieta- 
tem  monasteriorum  Sancti  Gaudentii  (b)  et  Sancte  Reparate  et  suarum 
pertinentiarum,medietatem  Vidillani  et  feudi  quod  fuit  Ugonis  de  Vidillana 
et  medietatem  loci  qui  dicitur  Sazus  ubi  sunt  domus,  molendinum  et  gual- 
cherie  filiorum  quondam  Gabrani,medietatem  Cheppani  et  ejus  districtus, 
Sancti  Cassiani  et  ejus  districtus,  Petremauri,  colline  Sancti  Illari,  Palle  et 
eorum  districtus,  medietatem  Albani  et  Repignani  et  Popiani  (c)  et  suarum 
curiarum  et  districtuum,  medietatem  Linaris  (d),  Abbeti  et  suarum  perti- 
nentiarum,  medietatem  Caminani  et  ejus  districtus,  medietatem  centum 
mansorum  de  terra  quam  habent  Catthani  de  Gattaria  (e),  castellum  vide- 


(a)  In  altero  de  Genestra. 

(b)  In  altero  Gamundii;  et  Sancti  deest. 

(c)  In  altero  Populani. 

(d)  In  altero  Lanarii. 

(e)  In  altero  Gattana. 

VI.  66 

licct  Montebelli,  Monteveclo,  medietatem  plebis  Sancti  Johannis  de  Oto (a), 
medielatem  Bacagnani  et  ejus  curie  et  districtus,  et  medietatem  de  omni 
eo  quod  pater  et  avus  predictorum  fratrum  Guidonis  et  Simonis  habebant 
sive  eorum  nomine  detinebatur  vel  ei  aut  alteri  eorum  pertinebat  seu 
pertinere  posset  quocumque  titulo  in  tota  valle  Marchiani ,  in  Bergelli , 
Bartignolo,  Senzano  et  eorum  curiis  et  districtibus.  Item  medietatem  ville 
et  ecclesie  Sancti  Petri  in  Vissina  et  ejus  districtus,  Rivagotte,  ville  de 
Trebbio  et  earum  districtuum,  et  ipsam  medietatem  omnium  et  singulorum 
hominum,  colonorum,  fidelium  et  aliorum  cujuscumque  sint  cum  resediis, 
familiis  et  animetis  ac  servitiis  eorum  et  omnium  domnicatorum,  poderio- 
rum,  amaziatorum  et  exmaziatorum  existentium  in  dictis  locis  de  Roma- 
nia,  que  continent  publica  instrumenta  divisionis  inde  olim  facte  inter  co- 
mitem  Tegrinum  et  patrem  predictorum  fratrum;  item  totum  castrum  de 
Bisorco(fr)  cum  ejus  curia  et  districtu  ac  suis  pertinentiis,  prout  continet 
publicum  inslrumentum  emptionis  inde  confectum;  item  quartam  partem 
castrorum,  villarum  cum  ipsorum  curiis,  districtibus  et  pertinentiis,  pala- 
tiorum,  turrium,  forliciarum,  hominum,  colonorum,  inquilinorum ,  fide- 
lium,  vassallorum  cum  eorum  familiis,  tenimentis,  servitiis,  possessionum, 
terrarum  et  bonorum  omnium,  jurium  et  jurisdiclionum  et  actionum  per- 
sonarum  in  Greti  et  partibus  adjacentibus ,  que  pervenerunt  ad  patrem 
predictorum  fratrum  ex  divisione  quam  fecitcum  comite  Tegrino  et  comite 
Agenulfo  fratribus  suis,Rodulfo  GuidonisBurgugnonis  et  Rogeriode  Cona 
tutoribus  Guidonis  et  Rogerii  filiorum  quondam  comitis  Marcovaldi 
fratris  genitoris  Guidonis  et  Simonis  predictorum,  sicut  ipsius  divisionis 
publica  eorumcontinent  instrumenta;  quorum  castrorum,  villarumet  ter- 
rarum  nbmina  sunthec  :  Empuli,  Monterappoli,  Petrorio,  Colle  de  Petra, 
Cerretum ,  Musignanum ,  castrum  de  Vincio ,  utramque  Pagnanam ,  Fu- 
maiam,  Granaiolum,  Carbonariam,  Turrim  Benni,  castrum  de  Celle,  Lon- 
traynum,  Petriolum,  Gonfienti,  Collis  Gonzoli,  Burianum,  Orbignanum  et 
dimidium  plebis  de Vallaris  (1 )  et  Collecchium ;  item  quartam  partem  eorum 

(a)  In  altero  de  Loro. 

(b)  In  altero  de  Biforco. 


(1)  In  primo  legilur  de  Vagliano;  ita  etiam  in  instrumento  de  anno  1220,  quod  ipsi  supra 

omnium  que  avus  dictorum  Guidonis  et  Simonis  habebat  vel  tenebat  per 
se  vel  per  alium  aut  ejus  nomine  habebatur  et  ad  eum  pertinebat  in  mon- 
taniis  Brandelli  et  in  civitate  et  toto  episcopatu  Pistoriensi;  item  quartam 
partem  totius  castri  Montismurli  et  ejus  curie  et  districtus,  Nepozanum 
cum  ejus  curia  et  districtu,  Cavi  et  Pernine  cum  eorum  pertinentiis  et 
districtibus,  Lucum  de  Musello  cum  districtu,  quartam  partem  hospitalis 
Sancti  Huberti  et  suarum  pertinentiarum.  Specialiter  etiam  indulgemus  et 
confirmamus  eis,  proutin  sacro  privilegio  nostro  dudum  Guidoni,  Tegrino, 
Roggerio,  Marcoaldo  et  Agenulfo  comitibus  patri  et  patruis  predictorum 
fratrum  plenius  noscitur  contineri(l),  ut  non  compellantur  de  aliqua 
causa  sub  alicujus  examine  respondere  nisi  sub  nobis  et  alio  quem  ad  hoc 
specialiter  delegaremus,  et  si  quando  vocati  fuerint  a  nobis  ut  ad  nos  ve- 
niant  vel  a  nuntiis  nostris,  metu  cognatorum  quondam  Anselmi  vel  justo 
impedimento  superveniente ,  possint  per  responsales  suos  vel  nuntios 
nobis  et  nostris  nuntiis  sine  nostra  indignatione  respondere;  statuentes  et 
imperiali  sancientes  edicto  quatenus  nulla  persona  altavel  humilis,  eccle- 
siastica  vel  secularis,  nullus  marchio  neque  comes,  nulla  potestas,  civitas 
sive  commune,  rector  nec  universitas,  nulla  denique  alia  persona  eos  vel 
eorum  heredes  legitimos  contra  hujus  privilegii  nostri  tenorem  molestare 
vel  injuriari  aut  inquietare  aut  disvestire  presumat ,  et  qui  presumpserit 
preter  indignationem  nostri  culminis  quam  incurret ,  centum  libras  auri 
purissimi  pro  pena  se  compositurum  agnoscat,  medietate  camere  nostre, 
reliqua  medietate  passis  injuriam  applicanda;  nullis  aliis  privilegiis  seu 
concessionibus  a  culmine  nostro  impetratis  vel  impetrandis  prejudicantibus 
in  aliquo  presenti  privilegio  nostro.  Ad  hujus  autem  protectionis,  dona- 
tionis,  concessionis  et  confirmationis  nostre  memoriam  et  robur  perpetuo 
valiturum,  presens  privilegium  fieri  et  sigillo  majestatis  nostre  jussimus 
communiri. 


retulimus ,  t.  II,  p.  61 ,  sed  male.  Hic  nempe  agitur  de  plebe  Sancti  Genesii  de  vico  Valaris, 
ut  monet  Lamius,  ibid.,  p.  675,  cum  locus  iste  sic  quoque  rectius  nominetur  in  quibusdam 
aliis  documentis  quae  supra  referuntur,  p.  311,  313,  520. 
(1)  Cf.  supra,  t.  II,  p.  59,  documentum  jam  praelaudatum. 

Hujus  rei  testes  sunt  Henricus  illustris  rex  Antiochie  (a)  dilectus  filius 
noster,  sacri  imperii  in  Italia  legatus,  Berardus  venerabilis  Panormitanus 
archiepiscopus,  B.  marchio  de  Fohenburch,magister  Petrus  de  Vinea  aule 
nostre  protonotarius  et  regni  Sicilie  logotheta,  T.  de  Suessa  magne  curie 
nostre  judex  et  Petrus  de  Calabria  marescalle  nostre  magister,  et  alii 
quamplures. 

Signum  clomini  nostri  Friderici  secundi  Dei  gratia  invictissimi  Romano- 
rum  imperatoris  semper  augusti ,  Hyerusalem  et  Sicilie  regis. 

Acta  sunt  hec  anno  dominice  incarnationis  millesimo  ducentesimo  qua- 
dragesimo  septimo,  mense  aprilis,  quinte  indictionis,  imperante  quoque 
domino  nostro  Friderico  secundo  Dei  gratia  invictissimo  Romanorum  im- 
peratore  semper  augusto,  Hyerusalem  et  Sicilie  rege,  imperii  ejus  anno 
XXVII,  regni  Hyerusalem  XXIX  (6),  regni  vero  Sicilie  XLVIIII,  feliciter, 
amen. 

Data  Cremone,  anno,  mense  et  indictione  [prejtitulatis. 


Fridericus,  Romanorum  imperator,  post  mortem  Friderici  Aus- 
triae  ducis,  privilegium  a  se  ipso  quondam  civibus  Viennensibus 
indultum  et  quod  dux  iste  sublata  aurea  bulla  cassaverat,  ad 
eorum  supplicationem  renovat  et  inserendo  confirmat. 

(Edider.  Hanthalee,  Fasti  CampilienL,  decas  IV,  §  I,  p.  842. — Lambacher,  Oest. 
interreg.,  p.  10.  —  Hobmayb,  IViens  Gesckichte,  I,  2,  25,  n°  50.) 

Fridericus  secundus,  etc.  Justis  fidelium  noslrorum  petitionibus  con- 
descendere  cogimur  quas  nisi  favorabiliter  audiremus,  quod  juste  petitur 
obaudire  per  injuriam  videremur.  Ea  propter  noverit  tam  presens  etas 
quam  futura  posteritas  quod  cives  Wiennenses  fideles  nostri  culmini 
nostro  attentius  supplicarunt  quod  cum  dudum  inter  excellentiam  nostram 

(a)  Ita  in  duobus  locis;  evidenter  vero  Sardinie  legendum  est. 

(b)  Ita  in  duobus  locis ;  evidenter  vero  XXII. 

et  Fridericum  quondam  ducem  Austrie  et  Stirie  oborta  discordia,  dum 
iidem  cives  ex  fervore  devotionis  quam  ad  celsitudinem  nostram  gere- 
bant,  magnificentie  nostre  abdicato  ejusdem  ducis  dominio  constanter  et 
fideliter  adheserunt,  tradentes  in  manibus  nostris  civitatem  Wiennensem 
cum  rebus  suis  pariter  et  personis,  quodam  privilegio  nostro  ipsos  et  civi- 
tatem  Wiennam  duximus  muniendam,  idemque  privilegium  per  ducem 
memoratum,  postquam  gratie  nostre  reformatus  civitatem  Wiennam  de 
consensu  et  voluntate  nostra  recuperavit,  sublata  in  eo  aurea  bulla  nostra 
qua  insignitum  extitit,  fractum  fuerit,  ipsum  eis  privilegium  civitate  ipsa 
post  obitum  ejusdem  ducis  (1)  ad  nostrum  et  imperii  dominium  libere  de- 
voluta,  innovare  de  nostra  gratia  dignaremur;  cujus  tenor  per  omnia 
talis  est : 

Fridericus,  etc.  Romanum  imperium,  etc.  (Sequitur  de  verbo  ad  ver- 
bum  privilegium ,  datum  Wienne,  anno  1237,  mense  aprili,  quod  supra 
t.  V,  p.  55,  integrum  exhibuimus.) 

Nos  igitur  qui  fidelium  nostrorum  merita  irremunerata  transire  non 

patimur,  suprascriptum  privilegium  nostrum  de  verbo  ad 

verbum  insertum  de  imperialis  preeminentie  nostre  gratia  duximus 
innovandum  

Acta  sunt  hec  dominice  incarnalionis  anno  millesimo  ducentesimo  qua- 
dragesimo  septimo,  mense  aprili,  quinte  indictionis  ,  .  .  .  . 


Fridericus,  Romanorum  imperator,  cuidam  Alsatiae  civitati  ab  [C"p™"]e' 
Argentinense  episcopo  proditore  suo  obsessae  subsidium  polli- 
cetur,  monens  quod  a  Gremona  versus  Alemanniam  iter  suum  in 
instanti  dirigere  proponit. 

(Inedit.  ex  cod.  Bibl.  Cesar.  Vindob.  Philologus  dicto,  n°  305,  f.  133  recto.) 


(1)  Dux  iste  in  praelio  contra  Hungaros  fuerat  interfectus  anno  1246, <I5  junii;  ad  cujus  re- 
gimen  ducatus  imperator  comitem  Meinhardum  de  Tirol  praefectum  instituit. 


526  FRIDERICI  SECUNDI  [Ann.  1247. 

Fridericus,  etc.  Ex  litteris  vestris  quas  nostre  celsitudini  destinastis  (a) 
intelleximus  diligenter  quod  Argentinensis  episcopus  proditor  noster  inju- 
rias  injuriis  et  gravamina  gravaminibus  instanter  accumulans,  per  sub- 
tractionem  sacramentorum  ecclesiasticorum  que  non  consueverunt  hacte- 
nus  denegari  fidelibus  ac  per  obsidionem  civitatis  vestre  a  fide  et  devotione 
nostra,  licet  frustra,  avertere  vos  conatur.  Super  quibus  gravaminibus 
et  injuriis  petivistis  vobis  per  nostram  presentiam  provideri.  Dilatum 
igitur  diutius  adventum  nostrum  ad  partes  Theutonie  propter  continuas 
occupationes  Italie  quibus  pro  reformando  imperio  ibi  tenebamur  hacte- 
nus  multipliciter  implicati,  differri  ulterius  non  sinentes,  ne  fideles  nostri 
quibus  preter  desideratam  presentiam  nullum  superest  amodo  (b)  salutis 
remedium ,  de  nostro  diffisi  adventu  et  nostra  defensione  in  precipitium(c) 
prolabantur,  expectationi  vestre  significamus  ad  gaudium  quod  negociis 
Italie  que  tante  more  nobis  occupationem  dederunt  hucusque  pro  voto 
salubriter  expeditis ,  a  Gremona  versus  Alemaniam  liberis  gressibus  in 
instanti  procedimus ,  impedimento  aliquo  nostris  amodo  processibus  non 
obstante;  sicque  iter  nostrum  accelerare  curabimus  quod  apta  tempora(d) 
depopulacioni  terrarum  nostrorum  rebellium  non  perdantur.  Vobis  itaque 
qui  pro  fide  nostra  graves  in  personis  labores  et  angustias  et  in  rebus 
dispendia  pertulistis,  de  tranquillitate  omnimoda  per  felicem  presentiam 
nostram  curabimus  taliter  providere  quod  hostiles  insultus  seu  aliqua 
quieti  vestre  contraria  non  oporteat  vos  ulterius  formidare. 


Apud        Gualterius  de  Ocra,  Capuanus  electus,  Friderici  imperatoris 

benacuir,  '  a  '  i 

laprilis'   notarius  et  capellanus,  pro  parte  ejusdem  lmperatoris  se  jura- 
mento  obligat  erga  Amedeum  Sabaudiae  comitem  et  in  Italia 

(a)  In  codice  destinamus,  male. 

(b)  In  codice  almo. 

(c)  In  codice  in  noslra  defensione  principium,  pessime. 

(d)  In  codice  aptum  opem? 

marchionem  quod  procurabit  matrimonium  inter  Manfredum 
Lanceam  filium  imperatoris  et  Beatricem  comilissam  Saluciensem 
filiam  comitis  ejusdem ,  sub  certis  conditionibus  ibidem  expressis. 

(Edit.  ap.  Guichenon,  Histoire  gMalogiq.  de  la  maison  de  Savoie,  preuves,  p.  71, 
et  Dumont,  Corps  diplomat.,  t.  I,  p.  195.) 

Universis  tam  presentibus  quam  futuris  presentes  litteras  visuris  vel 
audituris,  Gualterius  de  Ocra,  Capuanus  electus  et  domini  imperatoris  no- 
tarius  et  capellanus,  salutem  et  syncerum  dilectionis  afFectum.  Noverit 
universitas  vestra  quod  nos  authoritate  procurationis  et  specialis  mandati 
a  domino  imperatore  nobis  facti,  obligavimus  eumdem  dominum  imperato- 
rem  et  Manfredum  Lanceam  filium  ejus  et  in  anima  ipsorum  juravimus  et 
juramento  tenemur  domino  Amedeo  comiti  Sabaudie  et  in  Italia  mar- 
chioni  infallibiliter  facere  et  procurare  quod  predictus  Manfredus  Lancea 
filius  ejusdem  domini  imperatoris  ducet  in  uxorem  legitimam  Beatricem 
comitissam  Saluciensem  filiam  comitis  supradicti,  usque  per  totum  mensem 
maii  proxime  futurum,  apudTrinum,Montem  CaIerium,Ripolas  sive  Che- 
rium,  ad  diem  certam  quam  predictus  dominus  imperator  cum  Imberto 
de  Saxellis  et  Imberto  castellano  Avillane  nuntiis  et  procuratoribus  comi- 
tis  supradicti  duxerit  prefigendum ;  restitutione  castri  Ripularum  facienda 
comiti  memorato  vel  predictis  nuntiis  suis  a  domino  imperatore  infra  fes- 
tum  Pentecostes  proximo  futurum,  predicto  matrimonio  precedente.  Item 
juravimus  et  obligavimus  eumdem  dominum  imperatorem  quod  ubi 
melius  placuerit  dicto  comili  vel  nuntiis  suis  in  imperio,  idem  dominus 
statuet  et  ordinabit  doarium  mille  marcharum  argenti  redditus  eidem 
domine  future  uxori  predicti  filii  sui:  quod  siquidem  doarium  dicta 
domina  percipiet  toto  tempore  vite  sue,  si  per  mortem  viri  matrimonium 
solveretur.  Item  juravimus  et  obligavimus  predictum  dominum  impera- 
torem  quod  infra  festum  Pentecostes  proximo  futurum  restituet  eidem 
comiti  Sabaudie  libere  castrum  Ripolarum  cum  omnibus  juribus,  justitiis 
et  pertinentiis  suis  tenendum  ab  imperio  et  ab  ipso  domino  imperatore  et 
heredibus  suis  sibi  in  imperio  successoribus,  et  faciendum  ex  eo  sicut  de 

alia  terra  sua  ad  mandatum  et  voluntatem  ejusdem  domini  imperatoris 
vel  nunciorum  suorum  guerram  et  pacem  amicis  et  inimicis  imperii.  Item 
obligavimus  eumdem  dominum  imperatorem  predicto  comiti  quod  idem 
dominus  imperator  dabit  prefato  Manfredo  filio  suo  in  feudum  et  homa- 
gium  totam  terrama  Papia  usque  ad  montes,  sicut  per  divisionem  et  alios 
suos  fines  usque  ad  maritimam  Janue  designatur.  Dabit  etiam  ei  regnum 
Arelatense  quando  dicto  domino  imperatori  de  consilio  ejusdem  comitis 
videbitur  expedire,  et  alibi  in  imperio  et  aliis  terris  suis  eidem  filio  suo 
juxta  voluntatem  etconsilium  dicti  comitis  magnifice  providebit.  Ad  hujus 
autem  rei  testimonium  et  perpetuam  firmitatem ,  presentes  litleras  eidem 
comiti  exinde  fieri  fecimus  sigillo  nostro  munitas. 

Actum  apud  Camberiacum,  anno  dominice  incarnationis  M.  CC.  XLVII, 
die  dominico  XXI  aprilis,  V  indictione. 


«nte  i  Fridericus,  Romanorum  imperator,  scribit  Hugoni  comiti  Sancti 
Pauli  se  ad  offerendam  purgationem  Lugdunum  mox  iturum,  et 
postmodum  solempni  colloquio  celebrato  Germaniam  petiturum, 
hortaturque  ut  nuntiis  suis  fidem  adhibens  sibi  cum  honorabili 
comitiva  occurrat. 

(Edider.  Martene  et  Durand,  Ampliss.  collect.,  t.  II,  p.  1136,  n°  I;  coll.  cum 
cod.  Bibl.  Cesar.  Paris. ,  fonds  Saint-Germain-Harlay ,  n°  455,  pars  I;  et  cum 
codice  Mediomontan.,  n°  8390,  ubi  titulus  ita  exhibetur  :  Fredericus  comiti  Dal- 
phino  quod  veniat  ad  occursum  suum  apud  Lugdunum.) 

Fredericus,  etc, H.  comiti  Sancti  Pauli  (1)  dilecto  suo  salutem  et  omne 
bonum.  Quoniam  ad  offerendam  purgationem  personalem  super  notam 
infamie  qua  in  congregatione  prelatorum  apud  Lugdunum  contra  Deum  et 


(1)  Agitur  de  Hugone  de  Caslillione  comite  Sancti  Pauli  in  Atrebatensi  pago,  quum  is  unus 
fuerit  e  ,quatuor  baronibus  Gallis  qui  foederis  contra  clericos  observandi  munus  in  se  susce- 
perant.  Cf.  supra,  p.  468. 

omnem  justiciam  iste  summus  pontifex  nos  notavit,  regni  nostri  ac  totius 
Italie  negotiis  juxta  desiderium  ordinatis,  infaillibiliter  Lugdunum  dispo- 
irimus  nos  transferre,  et  abinde  postmodum  cum  consanguineis  nostris  et 
fidelibus  nostris  illarum  partium  solempni  colloquio  celebrato,  in  Germa- 
niam  dirigere  gressus  nostros;  dilectionem  tuam  attente  requirimus  et 
hortamur  quod ,  sicut  honorem  imperii  et  nostrum  diligis,  ad  diem  et 
locum  quem  tibi  lalores  presentium  fideles  nostri  ex  parte  nostri  culmi- 
nis  duxerint  prefigendum,  occurras  nobis  quam  decentius  et  honorabilius 
poteris  et  cum  armis  et  cum  decenti  armatorum  ac  militum  comitiva,  cre- 
dendo  infaillibiliter  sicut  nobis  quicquid  super  premissis  et  aliis  serviciis 
nostris  ex  parte  celsitudinis  nostre  predicti  nuncii  tibi  retulerint  viva 
voce,utinstantibus  negotiis  dilectionis  tue  sinceritas  imprimatur  perpetuo 
in  visceribus  cordis  nostri. 
Datum,  etc. 


Ambassatores  comunis  Senensis  repraesentant  Friderico  de  An-  jv>* 
tiochia  filio  imperatoris  quosdam  milites  de  Commo  Senis  deten-  Q4maii' 
tos,  quorum  unum  infirmum  Fridericus  a  custodibus  liberari  et 
ad  se  duci  jubet. 

(Inedit.  ap.  arch.  comm.  Senens.,  pergamena,  t.  V,  n°  420.) 

Appareat  his  publicis  litteris  evidenter  quod  Johannes  Passignani  et 
Uguccio  quondam  Bartolommei  ambassatores  comunis  Senensis  et  Ange- 
lerius  quondam  Leonardi  castaldus  comunis  ejusdem,  ab  eodem  comuni 
ad  hoc  specialiter  destinati,nomine  et  vice  predicti  comunis  et  pro  eodem 
comuni  et  universitate  Senensi,  domino  Frederigo  de  Antiochia  regi(1) 
serenissimi  domini  imperatoris  Frederigi  filio  infrascriptos  homines  seu 


(1)  Apud  Chronicon  de  reb.  in  Ital.  gestis,  rex  quoque  nominatur  his  verbis  :  «  Rex  Fri- 
dericus  in  Tuscia  cum  parte  Gibilinorum  Florentiae  superavit  partem  Guelforum.  »  Quod  intel- 
ligendum  est  de  regno  Tusciae,  sicut  nos  monet  Bartholomeus  de  Neocastro.  Cf.  Introduction, 
part.  historique,  p.  ccvm. 

VI.  67 

milites  de  Commo  in  presentia  mei  nolari  et  testium  infrascriplorum  de- 
nuntiaverunt  sive  representaverunt;  qui  milites  mandalo  predicti  domini 
Frederigi  regis  Senis  interili  (?)  fuerant  et  detenti  :  qui  vero  milites  isti 
sunt  dominus  Curradus,  dominus  Salandrus,  dominus  Curradus  de  La- 
veng,  dominus  Parracchus  et  dominus  Lanfrancus  et  Simone  et  Dubadus. 

Actum  apud  Sanctum  Quiricum  extra  portam  Sancte  Marie  prope  fon- 
tem  hospitalis,  coram  domino  Fortarrigo  Ranerii,  Rustichino  et  Jacobo 
Alamanni  de  Senis,  domino  Maccovaldo  domini  Arrighi  de  Severo  de 
comitatu  Melanensi  (1),  domino  Sucterio  domini  Uberti  de  dicto  loco,  et 
domino  Guidone  dicti  Joci  et  pluribus  aliis  testibus  presentibus,  in  anno 
Domini  millesimo  ducentesimo  XLVII ,  indictione  V,  die  IIII  nonas  maii. 

Ego  Manuel  Guidonis  notarius  predictis  interfui  et  ea  rogatus  et  de 
consensu  et  parabola  dicti  domini  Frederici  regis  scripsi  et  publicavi. 

Appareat  his  licteris  evidenter  qualiter  cum  suprascripti  Johannes  et 
Uguccio  ambassatores  et  Angelerius  castaldus  predictus  nomine  et  vice 
supradicti  comunis  Senensis  denuntiarent  domino  Frederico  de  Antiochia 

regi  superius  nominato  quemdam  nomine  de  Commo 

[quod]  infirmatus  esset  seu  infirmitate  corporis  gravaretur,  qui  erat  ex 
supradictis  militibus  de  Commo  Senis  detenutis  ut  superius  continetur,  et 
dicerent  eidem  domino  regi  an  si  vellet  quod  ipse  deberet  a  custodibus 
custodiri  vel  quod  aliud  esset  de  eo  facendum  (sic),  dictus  dominus  Fre- 
dericus  rex  respondit  et  dixit  quod  volebat  quod  deberet  a  custodibus 
minime  custodiri,  et  cum  fuerit  liberatus  ad  se  dominum  Fredericum 
regem  ibidem  duci,sicut  de  sua  processerit  voluntate,  liberando  et  absol- 
vendo  comune  Senense  superius  nominatum. 

Actum  in  Sancto  Quirico  in  domo  Lucteringhi  coram  domino  Currado, 
domino  Salandro,  domino  Parraccho  et  domino  Lanfranco  de  Commo  et 
aliis  pluribus  testibus  presentibus ,  in  anno  Domini  M.  CC.  XLVII,  indic- 
tione  V,  die  quarto  nonas  maii. 

Ego  Manuel  Guidonis  notarius  predictis  interfui  et  ea  rogatus  et  de 
parabola  et  de  consensu  dicti  domini  regis  scripsi  et  publicavi. 


(1)  Quis  fuerit  iste  comitatus,  nondum  reperire  poluimus. 

Innocentius  papa  [Aymoni]  domino  de  Fulciniaco  [Faucigni]  Llt^: 
grates  agit  quod  viriliter  Ecclesiae  contra  Fridericum  impera- 
torem  assistat,  eumque  et  terram  ejus  sub  protectione  Sedis 
Apostolicae  recipit,  promittens  quod  eum  nullatenus  deseret  nec 
pacem  reformabit  ita  quod  Fridericus  vel  aliquis  filiorum  ejus 
rex  aut  imperator  existat. 

(Edit.  in  Histor.  patr.  monum.,  chart.,  t.  I,  p,  1388,  curante  Petro  Datta,  ex 
origin.  in  reg.  arch.  curiae,  boll.  et  brev.  Innoc.  IV,  m.  1,  n°  10.) 

Innocentius  episcopus,  servus  servorum  Dei,  dilecto  filio  nobili  viro  do- 
mino  de  Fulciniaco  salutem  et  apostolicam  benedictionem.  Quamplures 
nobiles  et  potentes  Ecclesie  servitio  institisse  recolimus  sibique  necessi- 
tatis  tempore  magnifice  affuisse,  sed  inter  omnes  sic  erga  ipsam  Ecclesiam 
et  devotionis  sinceritate  ac  firmitate  fidei  clarere  dinosceris,cum  ejusdem 
negotium  contra  Fredericum  quondam  Romanorum  imperatorem  nec 
persone  periculum  nec  dampnum  rerum  metuens  animose  ac  viriliter 
duxerisassumendum,  quod  et  precipue  apostolico  mereris  honorari  favore 
ac  attolli  laudis  preconio  singularis.  Unde  nos  ista  digne  pensantes  et  ex 
eis  te  propugnatorem  precipuum  ejusdem  Ecclesie  cognoscentes  et  ob 
hoc  te  [et]  terram  tuam  recipientes  sub  protectione  Apostolice  Sedis  et 
nostra,  devotioni  tue  de  fratrum  nostrorum  consilio  presentium  tenore 
promittimus  quod  te  in  hujus  modinegotio  nullatenus  deseremus,  nec  etiam 
pacem  aliquatenus  cum  prefato  Frederico  reformabimus  ita  quod  ipse  vel 
aliquis  filiorum  suorum  rex  aut  imperator  existat.  Nobilitatem  itaque 
tuam  monemus,  rogamus  et  hortamur  attente  per  apostolica  tibi  scripta 
mandantes  quatinus  sic  in  devotione  sedis  ejusdem  stabiliter  perseveres , 
jam  assumptum  negotium  efficaciter  prosequendo ,  quod  tuo  studio  et 
auxilio  mediante  sentiatidemnegotium  laudabiliter  promotionis  effectum, 

et  nos  exinde  ad  ea  que  tui  honoris  incrementa  respiciunt,  licet  adjec- 
tione  plenitudo  non  egeat,  fortius  astringamur. 

Datum  Lugduni,  IIII  nonas  maii,  pontificatus  nostri  anno  quarto. 


sTai"'  Fridericus,  Romanorum  imperator,  P.  de  Palude  suo  et  im- 
perii  vicario  a  Papia  superius  mandat  ut  cives  Papienses ,  si  necesse 
fuerit,  constringat  ad  censum  per  eos  pro  loco  Besati  monasterio 
Sancti  Salvatoris  de  Papia  debitum  exsolvendum. 

(Memorat.  ap.  Boehmeb,  Regest.  imper.,  p.  205,  n°  1128,  ex  copia  authent.  de 
anno  1247,  11  maii,  apud  Papiam.) 

Datum  Cremone,  V  maii,  quinte  indictionis. 


Innocentius  papa  cardinali  Sancti  Georgii  ad  Velum  Aureum 
mandat  ut  possit  relaxare  sententias  ab  electo  Ferrariensi  latas 
de  non  contrahendo  matrimonio  inter  Margaretam  imperatoris 
Friderici  filiam  et  Albertum  marchionis  Misnensis  filium ,  pro  eo 
quod  puellam  eamdem  Hermannus  Alberto  tertio  gradu  attinens 
jam  ante  desponsarat,  quum  marchio  Misnensis  ad  Apostolicam 
Sedem  appellaverit  duorum  copulandorum  imbecillam  aetatem 
exponendo. 

(Inedit.  ex  regist.  Innoc.  pp.  IV,  in  arch.  Vat.  ann.  IV,  epist.  620,  fol.  383,  ap. 
collect.  de  La  Porte  du  Theil,  in  Bibl.  Cesar.  Paris.) 

Innocentius,  etc,  Petro  sancti  Georgii  ad  Velum  Aureum  diacono  car- 
dinali,  Apostolice  Sedis  legato,  etc.  Exhibita  nobis  nobilis  viri  marchionis 
Misnensis  petitio  continebat  quod ,  cum  idem  secum  teneat  Margaretam 

puellam  natam  Friderici  quondam  imperatoris  quam  Albertus  ejusdem 
marchionis  filius  desponsavit,  dilectus  filius  electus  Ferrariensis  tunc  Apo- 
stolice  Sedis  legatus  asserens  quod  nobilis  vir  Hermannus  quondam  natus 
sancte  Elisabeth  eidem  Alberto  in  tertio  gradu  attinens  puellam  eamdem 
primitus  desponsarat,  marchioni  mandavit  eidem  ut  cum  publice  hones- 
tatis  justitia  contrahendum  matrimonium  impediat  et  dirimat  jam  con- 
tractum,puellam  ipsam  ad  patrem  suum  infra  certum  terminum  remittere 
procuraret;  alioquin  in  ipsius  et  consiliariorum  suorum  personas  excom- 
municationis  ac  in  terram  ejus  interdicti  sentenlias  promUlgabat;  propter 
quod  prefatus  marchio  infra  eumdem  terminum  ad  Apostolicam  Sedem 
appellans  nobis  humiliter  supplicavit  ut  cum  eadem  puella  eo  tempore 
quo  inter  ipsam  et  prefatum  Hermannum  sponsalia  contracta  fuerunt  non- 
nisi  duos  annos  haberet,  et  postmodum  sex  annorum  dumtaxat  existeret, 
quando  eam  prefatus  marchionis  filius  habens  tantummodo  annos  qua- 
tuor  desponsavit,  relaxari  hujusmodi  sententias  faceremus.  Volentes  igitur 
predicto  marchioni  specialem  gratiam  facere  in  hac  parte,  mandamus 
quatenus  inquisita  super  his  diligentius  veritate,  si  rem  inveneris  ita  esse, 
procures  auctoritate  nostra  easdem  sententias  relaxare. 
Datum  Lugduni,  nonis  maii,  anno  quarto. 


Innocentius  papa  scribit  marchioni  Misnensi  quod,  licet  litteras  L^^. 
suas  cardinali  Sancti  Georgii  ad  Velum  Aureum  dirigat  de 
sententiis  propter  matrimonium  inter  Margaretam  imperatoris 
Frederici  filiam  et  filium  ejusdem  marchionis  contrahendum  re- 
laxandis,  ipsum  tamen  inducit  ut  puellam  ad  patrem  remittere 
non  postponat,  quia  non  posset  matrimonium  hujusmodi  tolerare; 
ipsum  absolvens  ab  omni  promissione  seu  obligatione  pecuniaria 
cuicumque  facta  occasione  sponsalium  praedictorum. 

(Inedit.  ex  Regist.  Innoc.  pp.  IV,  in  arch.  Vat.  ann.  IV,  epist.  625,  fol.  384,  ap. 
coll.  deLa  Porte  du  Theil,  in  Bibl.  Cesar.  Paris.) 

Innocentius,  etc,  marchioni  Misnensi,  etc.  Miramur  plurimum  et  lur- 
bamur  quod  cum  iniquitates  et  scelera  Friderici  quondam  imperatoris 
nota  sint  omnibus  tam  prope  positis  quam  remotis  ac  ad  omnes  orbis  an- 
gulos  pervenerit  de  ipsius  calliditate,  sevitia  et  versutia  manifestis,  tu  qui 
tanquam  vir  sapiens  et  expertus  non  deberes  hec  omnia  ignorare,  vis 
domum  tuam  et  posteritatem  inficere  ipsius  sanguine  scelerato,  cum  sis 
princeps  catholicus  et  de  majoribus  mundi  unus.Licet  autem  tam  obtentu 
tui  quam  carissimi  in  Christo  filii  nostri  regis  Boemie  illustris  soceri  tui 
qui  personam  tuam  nobis  plurimum  commendavit,  volentes  tibi  facere 
gratiam  specialem,  dilecto  filio  nostro  P.  Sancti  Georgii  adVelum  Aureum 
diacono  cardinali,Apostolice  Sedis  legato,  super  relaxandis  ut  petebas  qui- 
busdam  latis  hac  occasione  sententiis  nostras  sub  certa  forma  litteras  diri- 
gamus,  quia  tamen(a)  personam  tuam  speciali  prerogativa  favoris  et  gratia 
amplexantes,  reputamus  te  maximum  et  precipuum  Ecclesie  defensorem, 
nobilitati  tue  consulimus  bona  fide  teque  cum  carus  sis  nobis  requirimus 
et  rogamus  quatenus  considerato  prudenter  quod  progenitores  tui  con- 
stanter  in  devotioneSedisApostolice  perstiterunt,  quibus  debes  sicut  pro- 
pagatione  sanguinis  sic  devotionis  imitatione  succedere,  quodque  prefatus 
Fridericus  modis  quibus  potest  spirat  non  tam  ad  subversionem  fidei  et 
Ecclesie  conlra  quas  nefando  commercio  jugiter  machinatur  quam  etiam 
ad  destruendos  penitus  vel  saltem  redigendos  in  extremam  vel  vilissimam 
servitutem  omnes  nobiles  et  potentes,  natam  ejusdem  cum  qua  natus 
tuus  de  facto  sponsalia  contraxisse  dicitur,  quam  non  potes  sine  anime  tue 
ac  ejus  periculo  retinere,  ad  eum  qui  misit  eam  pro  divina  et  Apostolice 
Sedis  ac  nostra  reverentia  remittere  non  postponas;  pro  certo  tenens 
quod  quantumcumque  personam  tuam  intendamus  prosequi  prerogativa 
gratie  specialis,  prefata  sponsalia  non  possemus  cum  bona  conscientia 
lolerare.  Preces  igitur  nostras  sic  studeas  efficaciter  et  celeriter  adimplere 
quod  exinde  apud  Deum,  in  cujus  injuriam  et  nominis  sui  grave  dispen- 
dium  ad  hujusmodi  matrimonium  procederetur,  hoc  tempore  accrescat 
meritum  et  laus  in  populis  nationum,  reddasque  tibi  et  tuis  provide  Sedem 


(a)  In  codice  tantum,  male. 

Apostolicam  ac  universalem  Ecclesiam  arctius  obligatas.  Nos  enim  qui  sa- 
lutem  tuam  appetimus  et  profectum,  si  te  nostris  in  hac  parte  coaptaveris 
beneplacitis  et  mandatis,  ab  omni  promissione  seu  obligatione  pecuniaria 
seu  quacumque  alia  prefato  Frederico  vel  ejus  nomine  alii  cuicumque  facta 
occasione  sponsalium  predictorum,  te  duximus  absolvendum. 
Datum  Lugduni,  nonis  maii,  anno  IV0. 


Fridericus,  Romanorum  imperator,  pactiones  a  Gualterio  de  CT*™^e> 
Ocra  electo  Capuano  et  suo  generali  procuratore  cum  Amedeo 
comite  Sabaudiae  initas  confirmat,  tam  de  restitutione  castri 
Ripolarum  quam  de  matrimonio  inter  Manfredum  filium  suum  et 
Beatricem  ejusdem  comitis  filiam  contrahendo. 

(Meraorat.  ap.  Boehmer,  Regest.  imper.,  p.  205,  n°  1129,  ex  copia  in  archivo 
Taurinensi.) 

Datum  Cremone,  VIII  madii,  quinte  indictionis. 


Imperator  motus  a  Cremona  cum  magno  thesauro  et  multis  tMai0-} 
militibus  die  festo  Sancti  Syli  (1)  intravit  Papiam,  et  inde  equi- 
tavit  Taurinum  et  cum  comite  Sabaudiae  est  locutus,  cui  plurima 
dona  donavit  (2),  volens  ultra  aggredi,  cum  principibus  et  baro- 


(1)  Nomen  mulilum  forsitan  legendum  est  Sancti  Cyrilli,  cujus  festum  ad  nonum  vel  deci- 
mum  diem  maii  Bollandistae  reponunt. 

(2)  Inter  quae  praecipuum  fuit  castrum  Ripolarum,  quod  tunc  temporis  ex  conventionibus 
antea  faclis  Amedeo  imperator  resignavit,  ut  nos  monent  tum  Genuenses  annales,  tum  superius 
allatum  instrumentum. 

nibus  Gallicis  qui  eum  expectabanl  locuturus.  Chronic.  de  reb.  in 
Ital.  gest.,  p.  210.  —  Et  ivit  Taurinum  festinans  ut  iret  Lugdunum 
ad  dominum  papam,  et  dicebatur  quod  ad  instantiam  faciebat 
domini  regis  Francorum  ut  non  impediretur  propter  discordiam 
passagium  ipsius  regis.  Annal.  Genuens.,  ap.  Mumtori,  Scriptor., 
t.  VI,  p.  511.  —  Ibat  enim  Lugdunum  ut  caperet  cardinales  et 
papam,  et  prout  dicitur  aliquis  promiserat  Romanam  curiam 
tradere  in  manus  ipsius.  Salimbene,  Chronic^  fol.  288. 


Innocentius  papa  abbati  Windocinensi  mandat  quod  cum  Fri- 
dericus,  Romanorum  imperator,  fautores  suos  apud  Camberiacum 
convocaverit ,  cum  ipsis  inde  Lugdunum  profecturus,  ipse  cum 
aliis  devotis  propter  hanc  vocationem  plurimum  Ecclesiae  sus- 
pectam ,  ad  primum  nuntium  celeriter  Sedi  Apostolicae  subveniat. 

(Inedit.  ex  originali  bulla  sua  plumbea  munito,  iu  Bibl.  Cesar.  Paris.,  Rteidu 
Saint-Germain,  966,  n°  20.) 

Innocentius  episcopus,  servus  servorum  Dei,  dilecto  filio  abbati  Win- 
docinensi  Senonensis  diocesis  salutem  et  apostolicam  benedictionem. 
Turbator  seculi  et  persecutor  Ecclesie  Fredericus  quondam  imperator  ad 
hoc  sui  vires  convertens  ingenii  ut  omne  robur  ecclesiastice  detrahat 
libertati,  universis  fautoribus  suis  dirigit  litteras  continentes  quod  infra 
quindecim  dies  post  octavas  Pentecostes  presentiam  ejus  apud  Cambe- 
riacum  cum  armis  adeant,ut  cum  ipsis  Lugdunum  veniat  se  a  sua  infamia 
purgaturus.  Hoc  si  quidem  si  veritatis  evidentiam  vel  saltem  conjecturam 
probabilem  contineret,  in  grande  nobis  gaudium  verteretur,  cum  beni- 
gnitas  Apostolice  Sedis  tunc  potissimum  exultationem  in  Deo  salutari 
concipiat  quando  errantes  et  delinquentes  filii  ejus  desiderant  gremio 
confoveri.  Sane  diversis  ex  causis  de  hujusmodi  vocalione  presumitur 
quod  de  iniquo  corde  prodeat  et  suggestione  perversa  procedat  :  prima 

est  quia  vocantur  armati;  secunda  quia  in  nullo  predictam  requisivit 
Ecclesiam  quod  ad  sue  purgationis  propositum  facere  videatur;  tertia 
quia  detestabilem  de  novo  edidit  sanctionem ,  sicut  ex  ejus  tenore  tibi 
constare  poterit  apostolicis  annotato  litteris  et  per  regnum  Francie  des- 
tinato,  per  quem  manifeste  datur  intelligi  quod  a  suis  alienum  habeatur 
affectibus  ut  se  velit  declarare  catholicum  quifidem  evacuare  nititur,  dum 
matrem  cunctorum  fidelium,  sanctam  scilicet  Romanam  Ecclesiam,  quan- 
tum  in  eo  est,  ipsius  claves  habendo  contemptui,  suffocare  molitur.  Cum 
autem  post  Deum  a  salubri  statu  ejusdem  Ecclesie  salus  et  vigor  reli- 
gionis  dependeat  christiane ,  de  qua  cogimur  eo  magis  mentem  habere 
vigilem  quo  ipsius  regimini  humilitatem  nostram  superna  majestas  voluit 
deputari,  discretionem  tuam  rogamus  et  hortamur  attente  per  apostolica 
libi  scripta  mandantes  quatinus  pensato  prudenter  quantum  jamdicta 
Ecclesia  tuis  et  aliorum  devotorum  ipsius  debeat  juvari  subsidiis  operis 
et  sermonis,  ex  nunc  contra  persequentis  impetum  reddas  taliter  te 
munitum  ut  cum  super  hoc  nuntium  nostrum  et  scripta  receperis,  tam  cito 
subvenias  eidem  Ecclesie  sicut  ejus  honori  videris  expedire,  ita  ut  per 
hoc  divina  gratia  propitiante  proveniat  quod  homo  impius  de  suis  iniquis 
consiliis  et  perversis  cogitationibus  erubescat,  ac  exinde  tibi  et  monasterio 
tuo  in  posterum  Sedes  Apostolica  teneatur  ad  premia  gratiarum. 

Datum  Lugduni,  III  kalendas  junii,  pontificatus  nostri  anno  quarto. 

In  eumdem  fere  modum  scriptum  est  Narbonensi  archiepiscopo,  V  ka- 
lendas  junii,  anno  IV ;  cujus  bullae  originale  quoque  adest,  ibidem,  fonds 
Baluze,  n°  53. 


Fridericus  de  Antiochia,  imperii  in  Tuscia  vicarius  generalis     ,n  cas,ris 


1     in  depopula- 
tione 


comiti  Guidoni  potestati  Aretii  mandat  ut  prohibeat  ne  quidam  pe°SSi, 

.  .....  3junii. 

judices  a  Marcellino  episcopo  Aretino  imperii  proditore  delegati 
abbatem  et  conventum  Sanctae  Florae  Aretinae  super  alienatione 
bonorum  abbatiae  ejusdem  molestare  praesumant. 

VI.  68 

(Edider.  Camici,  Serie  de  vicar.  Tosc.,  t.  VI,  p.  48.  —  Lami,  Monum.  eccles.  Flor., 
tom.  I,  p.  489.) 

Fredericus  de  Antiochia,  domini  imperatoris  filius,  sacri  imperii  in 
Tuscia  et  ab  Amelia  usque  Cornetum  et  per  totam  Marilimam  vicarius 
generalis,  nobili  viro  domino  comiti  Guidoni  potestati  Aretii  fideli  imperii 
amico  suo  salutem  et  amorem  sincerum.  Querelam  venerabilis  abbatis 
Sancte  Flore  Aretine  nuper  recepimus  continentem  quod  dompnus  Bene- 
dictus  Sancti  Salvatoris  et  dompnus  Dianese  de  Anteria  capellanus  et 
presbiter  Bonus  canonicus  Aretinus,  auctoritate  delegationis  eis  commisse 
a  Marcellino  olim  episcopo  Aretino  nunc  proditore  et  exbannito  iraperii, 
ipsum  abbatem  et  abbatiam  indebite  molestantes  non  permittunt  ipsum 
pro  debitis  ipsius  ecclesie  exsolvendis  de  bonis  ipsius  abbatie  alienare, 
emptores  et  emere  volentes  auctoritate  predicta  sub  excommunicationis 
pena  nichilominus  prohibentes.  Cum  igitur  de  imperiali  mandato  pro- 
cedat  ut  nemo  auctoritate  alicujus  clerici  vel  prelati  et  maxime  rebellium 
imperii  se  in  aliquo  intromittere  attentet,  mandamus  vobis  auctoritate 
imperiali  qua  fungimur  firmiter  injungentes  quatenus  prefatos  judices 
delegatos  taliter  compellatis  ut  predictum  abbatem  seu  abbatiam  occa- 
sione  dicte  delegationis  non  molestent,  et  quod  permitlant  dictum  abba- 
tem  pro  evidenti  et  necessaria  utilitate  dicte  abbatie  de  bonis  ipsius 
abbatie  vendere  et  alienare,  salvo  quod  castra  vel  aliud  quod  ab  imperio 
teneret  non  debeat  alienare.  Nihilominus  etiam  taliter  compellatis  pre- 
dictos  judices  delegatos  quod  predictum  abbatem  vel  aliquem  alium 
occasione  dicle  delegationis  palam  vel  privatim  excommunicare  non 
presumant,  procedendo  contra  eos  de  receptione  delegationis  prefate 
sicut  ad  honorem  imperii  videritis  expedire. 

Datum  in  castris  in  depopulatione  Perusii,  III  junii,  V  indictione. 


[Junio.] 


Fridericus,  Romanorum  imperator,  Pisanis  gratias  agit  quod 

ad  requisitionem  Friderici  de  Antiochia  in  Tuscia  vicarii,  in  depo- 
pulationem  rebellium  Perusinorum  viriliter  processerint. 

(Edit.  ap.  Petri  de  Vin.  epist.,  lib.  III,  cap.  XLIX;  coll.  cum  cod.  Bibl.  Cesar. 
Paris.,  fonds  Notre-Dame,  n°  202,  et  cod.  Mediomont.,  n°  8390.) 

Fridericus,  etc.  Gratum  gerimus  et  acceptum  et  vestre  devotionis 
studium  favorabiliter  commendamus,  quod  sicut  ex  insinuatione  Fride- 
rici  de  Antiochia  sacri  imperii  in  Thuscia  et  ab  Amelia  usque  Cornetum 
et  per  totam  Maritimam  vicarii  generalis ,  charissimi  filii  nostri ,  nostra 
nuper  serenitas  intellexit  ,  ad  depopulationem  nostrorum  rebellium 
Perusinorum  et  castrorum  sui  districtus  devote  et  concordiler  ad  ipsius 
requisitionem  viriliter  processistis.  Ut  igitur  fidelitas  vestra  per  effectum 
operum  de  bono  in  melius  clareat  incessanter,  devotionem  vestram  sol- 
licitandam  duximus  et  hortandam,  mandantes  quatenus  ad  executionem 
servitiorum  nostrorum  et  depressionem  rebellium  ,  et  specialiter  ad 
Perusinorum  proterviam  edomandam,  ad  requisitionem  et  ordinationem 
predicti  filii  nostri ,  juxta  solitum  vires  et  animos  unanimiter  assumatis, 
et  sic  ad  honorem  nostrum  et  imperii  et  vestri  favoris  augmentum  pro- 
sequamini  viriliter  et  potenter,  ut  quod  in  ipsius  exhibitione  servitii 
laudabiliter  incepistis,  laudabilius  finiatis.  Preterea,  quia  T.  de  . . .  mi- 
litem  et  R.  de  Urbe  judicem,  fideles  nostros,  superquibusdam  negociis  pro 
bono  et  salubri  statu  vestro  ad  honorem  et  ficlelitatem  nostram  vobiscum 
tractando,  prout  in  capitulis  sub  sigilio  eis  a  majestate  nostra  commissis, 
plenius  continetur,  ad  vos  nuncios  destinamus;  fidelitati  vestre  manda- 
mus  quatenus  ea  que  idem  nuncii  nostri  super  his  oretenus  ex  parte 
nostri  culminis  vobis  retulerint,  firmiter  credere  tanquam  ab  ore  nostro 
prolata,  et  efficaciter  ob  nostram  reverentiam  adimplere  curetis,  ut  devo- 
tionem  vestram  que  semper  beneplacitis  nostris  se  promptam  exhibuit, 
proinde  merito  commendemus. 


Fridericus,  Romanorum  imperator,  scribit  cuidam  capitaneo, 

ut  fieri  faciat  inquisitionem  de  quodam  Aretino  qui  dicitur  fidelis, 
capto  inermi  inter  infideles  Perusinos. 

(Edit.  ap.  Petri  de  Vin.  epist.,  lib.  V,  cap.  XLI.) 

Fridericus,  etc.  Pro  parte  universitatis  civitatis  Aretine,  fidelium  nos- 
trorum,  nuper  nostre  fuit  excellentie  supplicatum  quod  cum  R.  ipsius 
civitatis  civis  in  exercitu  Perusinorum  nostrorum  rebellium  contra  fideles 
nostros  Fulginates  lemerarie  congregato,  inermis  captus  extiterit,  et  per 
te  postmodum  carceris  vinculis  deputatus;  eundem  R.  taliter  captum  ad 
ipsorum  Aretinorum  devotionem,  quam  erga  nostre  celsitudinis  incre- 
mentum  gesserunt  hactenus  et  incessanter  gerunt  fideliter  et  devote, 
liberare  ab  ipso  carcere  de  nostra  gratia  dignaremur.  Propter  quod  ipsius 
communis  supplicationibus  benignius  inclinati  et  ipsorum  nostrorum 
fidelium  attendentes  devotionem  synceram  et  servitia  gratiosa,  fidelitati 
tue  mandamus  quatenus  de  captione  ipsius  R.,  videlicet  qualiter  et  ubi 
captus  extitit,  et  si  tunc  erat  inermis,  ut  dictum  est,  diligenter  inquiras, 
quicquid  inde  inveneris  nostre  curie  rescripturus;  ut  per  te  certificati, 
circa  hoc  celsitudo  nostra  procedat,  sicut  fuerit  procedendum. 


Fridericus ,  llomanorum  imperator,  monasteria  Vallis  Pesii  cum 
hominibus,  grangiis,  possessionibus  et  omnibus  bonis  ejus  sub 
protectione  sua  recipit,  et  Jacobum  marchionem  de  Carreto  gene- 
rum  suum  mandati  sui  executorem  statuit. 

(Edit.  ap.  Histor.  patr.  monum.,  chart.,  t.  I,  p.  1393;  curante  Ludov.  Cibrario, 
ex  arcb.  delle  reg.  finanze,  cop.  authentica  anni  1248,  ut  sequitur.) 

Anno  Domini  millesimo  ducentesimo  quadragesimo  octavo,  indictione 
sexta,  die  martis  quarto  mensis  augusti,  in  Cuneo  sub  porticu  domus 
filiorum  quondam  Jordani  Palee ,  in  presentia  domini  Januarii  Astexani 
Acimberti  et  Jacobi  Richerii  testium  rogatorum,  dominus  Bergondius 

judex  domini  Vitalis  de  Becharia,  imperialis  potestatis  Cunii ,  precepit 
michi  Johanni  notario  quatenus  quoddam  privilegium  concessum  et.  .  . 
....  tum.  .  .  .  majestate  monasterio  Vallis  Pexii  ra  publicam  for- 
mam  redigerem  et  tractarem;  tenor  cujus  talis  est : 

Fredericus,  Dei  gratia  Romanorum  imperator  semper  augustus,  leru- 
salem  et  Sicilie  rex.  Per  presens  scriptum  notum  fieri  volumus  universis 
imperii  fidelibus  tam  presentibus  quam  futuris  quod  nos  ob  reverenciam 
regis  regum  per  quem  vivimus  et  feliciter  imperamus,  monasteria  Vallis 

Pesii  cum  hominibus  fidelibus  nostris,  grangiis,  poss  nibus  et 

omnibus  bonis  suis  que  in  presenti  juste  tenent  et  possident  et  in  antea 

justo  titulo  poterunt  adipisci  sub  protectione  one  cul- 

minis  nostri  recepimus  speciali,  mandantes  etpresentis  scripti  sancientes 
edicto  quatenus  nullus  sit  qui  monasteria  ipsa  Vallis  Pesii  contra  pre- 
sentis  scripti  nostri  tenorem  temere  inquietare ,  molestare  seu  perturbare 
presumat.  Quod  qui  presumpserit  indignationem  culminis  nostri  se  no- 
verit  incursurum.  Ad  hujus  autem  protectionis  et  defensionis  nostre 
memoriam  et  robur  perpetuo  valiturum,  presens  scriptum  fieri  et  sigillo 
majestatis  nostre  jussimus  communiri.  Et  nichilominus  ut  presens  man- 
datum  nostrum  firmius  observetur,  ejus  Jacobum  marchionem  de  Carreto 
dilectum.  .....  *  uerum  (a)  et  fidelem  nostrum  exequutorem  duxi- 

mus  statuendum  per  literas  nostri  culminis  speciales. 

Datum  Carii  per  manus  magistri  Petri  de  Vinea  imperialis  aule  protho^ 
notarii  et  regni  Sicilie  logothete ,  anno  dominice  incarnationis  millesimo 
ducentesimo  quadragesimo  septimo,  mense  junii,  quinte  indictionis. 

Et  ego  Johannes  Petitus  palatii  notarius  hoc  autenticum  vidi  et  legi 
et  in  formam  publici  instrumenti  scripsi  et  redegi,  nichil  addens  vel 
diminuens  preter  silabam  vel  pontum  quod  mutet  significationem. 

(a)  Evidenter  tamen  supplendum  et  legendum  est  generum.  Super  quo  ■videsis  quid 
supra  retulimus,  p.  514. 

Fridericus,  Romanorum  imperator,  Guidoni  Dalphino  comiti 
Viennae  et  Albonis  consanguineo  et  fideli  suo  comitatum  Vapin- 
censem  et  Ebredunensem  ac  omnia  alia  ejus  bona  confirmat, 
conceditque  allodia  tam  in  praedicto  Vapincensi  et  Ebredunensi 
quam  in  Viennensi  et  Albonis  et  Gratianopolitano  comitatibus 
constituta. 

(Inedit.  in  collect.  Fontanieu,  ap.  Bibl.  Cesar.  Paris.,  Preuves  de  Vhist.  du  Dau- 
pkine,  t.  II,  pars  secunda,  f.  374-6,  Titres  concernant  la  ville  de  Gap,  fol.  17, 
ex  transumpto  anni  1429  mensis  februarii  Gratianopoli  facto  per  notarios  curiae 
Jacobi  de  Godabla  Gratianopolitani  offlcialis ,  eodem  Jacobo  privilegium  ori- 
ginale  vidente,  legente  et  transcribi  jubente.) 

Fredericus,  Dei  gracia  Romanorum  imperator  semper  augustus,  Jeru- 
salem  et  Sicilie  rex.  Renemeritis  cessaremus  providere  fidelibus,  nisi 
gratie  plenitudo  suadeat  et  serviciorum  quodammodo  gratitudo  com- 
pellat  ut  dum  fidelium  grata  remunerantur  obsequia,  fiant  quasi  per  de- 
bitum  gratiora.  Per  presens  itaque  privilegium  notum  facimus  universis 
imperii  nostri  fidelibus  tam  presentibus  quam  futuris  quod  nos  atten- 
dentes  fidem  puram  et  devotionem  sinceram  quam  Guigo  Dalphinus, 
comes  Viennensis  et  Albonis,  dilectus  consanguineus  et  fidelis  noster, 
erga  majestatem  nostram  habet,  considerantes  quoque  grata  servitia  que 
majestati  nostre  semper  exhibuit  et  exhibere  poterit  in  futurum,  ad  sup- 
plicationem  suam  quam  ex  animi  gratia  clementer  admisimus,  comitatum 
Vapincensem  et  Ebredunensem  quem  justo  emptionis  titulo  tenere  se 
dicit  ac  omnia  alia  bona  que  in  presenti  juste  tenet  et  possidet  el  in 
antea  rationabiliter  poterit  adipisci,  sibi  de  nostra  gratia  confirmamus. 
De  abundanciori  quoque  gratia  qua  benemeritos  fideles  nostros  clementia 
nostra  prosequi  consuevit,  allodia  tam  in  predicto  Vapincensi  et  Ebre- 
dunensi  quam  in  Viennensi  et  Albonis  ac  Gratianopolitano  comitatibus 
constituta  eidem  Guigoni  Dalphino  et  heredibus  suis  in  fide  et  devotione 

nostra  persistentibus  duximus  concedenda,  ut  tamen  comitatus  et  allodia 
supradicta  a  nobis  et  imperio  teneat  ac  etiam  recognoscat  et  proinde 
servire  nobis  et  imperio  teneatur.  Ad  hujus  autem  confirmationis  et  con- 
cessionis  nostre  memoriam  et  robur  perpetuo  valiturum,  presens  privile- 
gium  fieri  et  aurea  bulla  (1)  tipario  nostre  majestatis  impressa  jussimus 
communiri. 

Datum  Cherii  (a),  anno  dominice  incarnationis  millesimo  ducentesimo 
quadragesimo  septimo,  mense  junii,  quinta  indictione,  imperante  domino 
nostro  Frederico,  Dei  gralia  invictissimo  Romanorum  imperatore  semper 
augusto,  Jerusalem  et  Sicilie  rege,  imperii  ejus  anno  vicesimo  septimo, 
Jerosolimitani  vicesimo  secundo,  regni  vero  Sicilie  quadragesimo  nono, 
feliciter.  Amen. 

Collationne'  par  nous  escuyer,  conseiller  secretaire  du  Roy,  maison  et 
couronne  de  France,  greffier  en  chef  en  la  Chambre  des  comptes  de  Dau- 
phine\  —  Marjolet. 


Innocentius  papa,  in  recompensationem  damnorum  quae  Came-  ^f^; 
rinenses  pro  sua  in  Ecclesiam  fidelitate  passi  sunt,  eis  ornnia 
bona  quae  tempore  motae  discordiae  Fridericum  inter  et  Eccle- 
siam,  possidebant,  confirmat. 

(Edid.  Ughelli,  Ital.  sacra,  t.  I,  p.  556.) 

Innocentius  episcopus,  servus  servorumDei,  dilectis  filiis  potestati,  con- 
silio  et  communi  Camerini  salutem  et  apostolicam  benedictionem.  Efficax 
vestre  devotionis  meretur  affectus  ut  vobis  quantum  cum  Deo  possumus 

(«)  In  codice  Berii,  male. 


[\ )  Quondam  bulla  impendebat  ex  filis  sericis  rubei  coloris ,  ut  ex  instrumento  transcrip- 
tionis  constat. 


544  FRIDERICI  SECUNDI  [Ann.  1247. 

favorem  et  gratiam  impendamus.  Hinc  est  quod  nos  attendentes  damna 
non  modica,  immensas  angustias  et  pressuras  que  pro  fidelitate  et  devo- 
tione  matris  vestre  Romane  Ecclesie  passi  estis,  et  per  hoc  gratiis  prosequi 
vos  cupientes,  vestris  devotis  supplicationibus  inclinati,  castra,  villas, 
terras,  possessiones  et  alia  bona  que  a  XXX  annis  citra  noscuntur  (sic) 
possidere,  sicut  et  omnia  juste  et  pacifice  possidebatis  tempore  mote  dis- 
cordie  inter  Ecclesiam  et  Federicum  quondam  imperatorem,  vobis  aucto- 
ritate  apostolica  confirmamus  et  presentis  scripti  patrocinio  communimus. 
Nulli  ergo,  etc. 

Datum  Lugduni,  idibus  junii,  anno  pontificatus  IV. 


HSffEl1  Innocentius  papa  Ludovico  Franciae  regi,  Blanchae  matri  ejus 
et  fratribus  grates  multiplices  agit  quod  ad  subsidium  Ecclesiae 
militiam  personaliter  adducendam  obtulerint;  monet  tamen  quod 
in  praesenti  rerum  statu  non  se  accingant  ad  iter,  quousque  per 
nuntium  vel  litteras  ipsos  Apostolica  Sedes  vocaverit. 

(Edit.  ap.  Raynaldi,  Annal.  eccles.  ad  ann.  1247,  §  XIII  et  seqq.,  ex  libro  cu- 
riali  anni  IV,  nis  124,  125,  126  et  127.) 

I. 

Innocentius,  etc,  illustri  regi  Francorum,  etc.  Letentur  celi  et  exultet 
terra  quod  sic  Deus  super  Ecclesiam  in  filii  sui  unigeniti  sanguine  pretioso 
fundatam  suam  de  novo  illustravit  faciem  ut  que  sub  insurgentium  tur- 
bine  tempestatum  credebatur  extremum  quasi  passura  periculum,  videa- 
tur  subito  consequi  cum  honoris  plenitudine  secure  libertatis  effectum;  te 
filio  charissimo ,  pre  terre  principibus  in  conspectu  Dei  et  hominum  glo- 
rioso,  qui  duxisli  originem  de  stirpe  regia,  fructum  honoris  et  gratie  sem- 
per  Ecclesie  producere  consueto,  sine  interpositione  spatii ,  fervore  con- 
cepto  Sancti  Spiritus ,  cum  charissima  in  Christo  filia  nostra  illustri  regina 

Francie  matre  ac  dilectis  filiis  nobilibus  viris  fratribus  tuis  comitibus 
unanimiter  decernente  quod  in  nostri  quem  pro  divina  reverentia  tibi 
recognoscis  in  patrem  ac  ipsius  defensionem  Ecclesie,  cum  victorioso  ve- 
nires  exercitu ,  omni  postposita  tarditate.  De  hujus  autem  operis  divina 
gloria  nos  una  cum  fratribus  nostris  incredibili  jucunditate  perfusi,  glori- 
ficamusmente  humili  Regis  eterni  clementiam  qui  tibi  suo  regi  tam  pium, 
tam  laudabilem  infudit  affectum,  ut  digne  sit  in  nostra  et  aliorum  mente 
mirabilis  et  in  cujusquam  perpetuam  deduci  debeat  notitiam  nationis.  Nec 
mirum ,  cum  ad  ipsius  Ecclesie  gemitum  et  frequentes  angustias  quibus 
affligitur,  dum  filiorum  Ecclesie  vexationes  continuas  illatas  per  turbato- 
rem  seculi  meditatur,  quasi  tacentibus  aliis,  tu  solus  in  medio  regum  terre 
prefulgidus  elegisti  ad  succursum  matris  Ecclesie  non  solum  exponere 
substantiam,  sed  deputare  personam.  Reservet  Deus  hujusmodi  inexplica- 
bilem  meriti  quantitatem  tibi  ad  illius  retributionem  premii  quo  eternorum 
principum  beata  noscitur  acies  eoronari.  De  ipsius  etiam  virtute  meriti 
clare  memorie  progenitoribus  tuis  perducat  Dei  benignitas  ut  ipsorum 
felices  anime  in  superna  gaudeant  constitui  claritate;  concesso  nobis  inte- 
rim  ut  qui  de  affluentia  divine  benignitatis  et  tue  infra  corda  nostra  fes- 
tum  exultationis  exultantes  agimus,  tibi  et.  tuis  que  sunt  ad  condignum 
decorem  et  decus  debitum  compensare  possimus.  Ecee ,  fili  benedictionis 
et  gratie,  nostram  audivisti  letitiam  et  gaudium  Ecclesie  percepisti,  cui 
cum  sit  votivum  et  neeessarium  ut  sibi  peramaris  olim  potate  calicibus 
favus  consolationis  adveniat  et  specialis  materia  jucunditatis  accedat,  se- 
renitatem  tuam  per  Dei  misericordiam  obsecramus  in  remissionem  tibi 
peccaminum  mjungentes  quatenus ,  secundum  quod  ad  ipsius  honorem 
coneepisti  propositum  mente  pia,  deducas  jugiter  in  augmentum  et  in 
Domino  super  eo  multiplices  tuo  cordi  lelitiam,  quia  cum  senserit  adver- 
sarius  affiuentiam  gratie  qua  superna  benignitas  sepedictam  Ecclesiam 
per  te  noscitur  perfudisse,  relictis  forte  mentis  perverse  tenebris,  conver- 
tet  animum  ad  divine  reverentiam  majestatis,  vel  si  quid  ei  remansit 
interni  Iuminis,  de  neeessitate  percipiet  quod  institutor  et  gubernator 
Ecclesie  filius  Dei  non  patitur  ut  per  ejus  multiplicem  nequitiam  data  ipsi 
Ecclesie  de  celo  dignitas  vacuetur*  Pro  cujus  defensione  promptissima 

YI.  69 

licet  te  jubente  converlatur  (a)  militia  gloriosa,  volumus  tamen  ut  te  non 
accingas  ad  iter,  nec  aliquem  mittas  exercitum,  quousque  super  hoc  per 
nostrum  nuncium  vel  speciales  litteras  votum  Apostolice  Sedis  agnoscas. 
Datum  Lugduni,  XV  kalendas  julii,  anno  IV. 

II. 

Innocentius,  etc,  illustn  regine  Francie,  etc.  Vocibus  gementis  Ecclesie 
sicut  confidimus  celorum  intercedente  Regina,  sic  Regis  eterni  benignitas 
tuum  inclinavit  auditum  ut  charissimo  in  Christo  filio  nostro  illustri  rege 
ac  dilectis  filiis  nobilibus  viris  comitibus  natis  tuis  disponentibus  magni- 
ficum  Ecclesie  personaliter  prestare  succursum,  tu  inflammata  igne  Sancti 
Spiritus  de  regio  corde  protuleris  quod  te  ipsam  velles  cum  exercitu  ad 
iter  accingere  ut  posses  Ecclesie  magnifice  subvenire.  Ex  hoc  enim ,  filia 
charissima ,  non  solum  nos  et  fratres  nostros  plena  jucunditate  perfusos 
tibi  et  filiis  tuis  ad  favorem  perpetuum  obligasti,  sed  acquisito  apud  homi- 
nes  laudis  stabilis  et  immense  preconio  sic  benignum  reddidisti  condito- 
rem  omnium  ut  anime  tue  compensandam  ab  ipso  credamus  in  posterum 
gloriam  supernorum.  Cum  autem  predicta  Ecclesia  puncta  frequenter  an- 
gustiarum  aculeis  quos  producit  assidue  horrenda  malignitas  persequentis, 
sit  in  statu  conservande  letilie  qua  divina  clementia  ipsam  per  tuam  et 
filiorum  tuorum  intentionem  piissimam  noscitur  replevisse,  tuam  serenita- 
lem  qua  possumus  affectione  rogamus  in  remissionem  peccaminum  injun- 
gentes  quatenus  infusum  tibi  et  eisdem  filiis  a  Deo  propositum  deducens 
jugiter  in  augmentum,  ad  hoc  pro  divini  honore  nominis  firma  et  stabilis 
habearis,  ut  sic  resurgere  possit  Ecclesia  quod  ipsius  fundatori  Dei  filio 
redundet  in  gloriam  et  afflictis  ejus  filiis  proveniat  status  gratie  salutaris , 
verecundo  manente  persecutore  ipsius  Ecclesie  dum  mente  confusus 
adverterit  quod  aula  regni  Francie  que  virtutibus  semper  emicuit,  ad  hoc 
robur  converterit  sue  potentie  ut  per  eam  fides  quam  ille  suffocare  nititur 
in  statu  decoris  et  glorie  conservetur.  Ceterum  cum  sit  noslri  desiderii 

(a)  In  irapresso  convertetur,  forsitan  convocelur. 

tunc  nobis  prestari  subsidium  quando  dignoscitur  esse  opportunum,  volu- 
mus  tamen  quod  nec  predictus  rex  vel  tu  aut  aliquis  filiorum  tuorum  pro 
succursu  prestando  ipsi  Ecclesie  se  accingant  ad  iter,  quousque  super  hoc 
tibi  et  ipsis  per  nostrum  nuntium  vel  speciales  litteras  votum  Sedis  Apo- 
stolice  declaretur. 
Datum  Lugduni ,  XV  kalendas  julii ,  anno  IV. 

In  eumdem  fere  modum  scriptum  est  comitibus  Atrebatensi ,  Pictavensi 
atque  Andegavensi,  necnon  et  Johanni  de  Bellomonte. 

